
MAHOMET.* 

(1866.) 

Az  arabok  gyors  feltűnése  közvetlenül  Mahomet 
halála  után  a  világtörténelem  szinén,  hatalmuk  rögtöni 
kiterjedése,  műveltségök  tündöklő  s  eltűnő  fölvirág- 
zása és  birodalmuk  hirtelen  összeomlása :  páratlan 
események  az  emberiség  történetében. 

E  meglepően  gyors  fel-  és  letűnés  okait  megvilágítani 
a  mai  kornak  maradt  fenn,  s  alant  megnevezett  írók, 
kivált  Caussin  de  Pereeval  és  Sprenger,  nagyértékű 
kutatásaik  által  új  fényt  vetettek  a  Mahomet  előtti  kor 
történelmére. 

Az  arab  prófétának  s  elveinek  tulajdonított  rend- 
kívüli teremtő   és  kifejlesztő  erő  azért  működött  oly 

*  Essai  sur  V  Histoire  des  Arahes  avant  V  Islamisme,  etc. 
Par  Caussin  de  Pereeval.  Paris  :  1847 — 48,  3.  kötet. 

Mohammed  der  Prophet.  Von  Gustav  Weil.  Stuttgart,  1844. 

Life  of  Mahomet,  and  History  of  Islam  etc.  By  William 
Muir.  London,  18G1.  4.  kötet. 

Das  Lehen  und  die  Lehre  des  Mohammeds.  Von  Adolf 
Sprenger.  Berlin,  1855 — 65.  3.  kötet. 

Mahomet  et  le  Coran.  Par  J.  Barthélemy  Saint-Hilaire. 
Paris,  1865. 

Études  d'  Histoire  Religieitse.    Par  E.  Eenan.  Paris.    1862. 

Jfixtoire   des  Langues  Sémitüjues.  Par  E,  Renan.  Paris.  1861. 

hatalmasan,  mert  az  arab  nép  teljesen  kész  volt  e  nagy 
hivatásra,  csupán  az  kellett,  hogy  valamely  eszme  egy 
nemzetté  összpontosítsa  a  félsziget  czivódó  és  viszály- 
kodó törzseit.  Ez  eszme  a  Mahomet  vallásában  jelent 
meg,  s  az  arabok  csudás  gyorsasággal  fölfogták  ennek 
politikai  jelentékeny ségét,  habár  e  kétkedő  és  hitetlen 
faj  akkor  is,  mint  ma,  keveset  törődött  a  hittel,  mihelyt 
foglalásra  és  uralomra  nem  segít  az. 
^  Az  arabok  nomád  és  barbár  létökre  nagy  értelmi 
fokra  vergődtek  még  a  Mahomet  előtti  korban,  bei- 
háborúik  s  rabló  természetök  mellett  is.  Valamely 
nyelv  növekedése  mindig  tisztán  tájékoztat  egy-egy 
nép  értelmi  viszonyairól,  s  a  költé&zet  mindig  hű  vissz- 
hangja kedvencz  szenvedélyeinek  s  életmódjának.  Az 
arab  nyelvnek  egyszerre,  teljes  fejlettségben,  roppant 
szóbőséggel  és  hajlékonysággal  feltűnése,  melyen  aztán 
azóta  alig  történt  valami  változás  egész  a  mai  korig, 
már  magában  is  páratlan  tény  a  történelemben. 
A  Moallakat  költeményekből  látszik,  hogy  az  arab  nyelv 
nemcsak  nyelvtani  finomságot,  hanem  a  gondolatok,  az 
érzelem  s  a  kifejezés  szép  művelődését  is  elérte.  Harcz 
és  szerelem,  a  törzsek  dicsőítése,  a  víg,  zajos  pusztai 
élet  s  Damaskus  finom  gyönyöreinek  magasztalása  jel- 
lemzik nagyrészt  e  költészetet ;  de  a  természet  utáni 
közvetlenség,  sok  apró  piczinység  megfigyelése  és  finom 
leírása  e  tekintetben  páratlanná  teszik  azt.  Némely 
jelenet  oly  élénken  jő  a  szem  elé,  hogy  nyelv  és  művé- 
szet élénkebben  kitárni  nem  képes.  Például  leír  egy  sze- 
relmes ifjút,  ki  kedvesének  sátora  helyén  mereng,  hosz- 
szan  nézve  a  helyet,  melyen  a  fekvő  szőnyeg  nyomait 

a  homokban  meg  nem  söpörte  el  a  Bzél,  a  köveket, 
melyen  a  bogrács  állott,  s  melyek  még  barnák  a  tűztől, 
a  bokrokon  a  sátor  foszlányait,  melyek  mint  piros  bogyók 
csüngnek  itt-ott,  —  aztán,  midőn  kedvesét  feltalálja, 
s  midőn  rábeszélé,  hogy  éjfélkor  szökjék  el  vele  :  az  ifjú 
lassan  közeledik  a  sátorhoz ;  az  égen  a  tejút  mint  egy 
ékszerrel  kirakott  öv  ragyog,  a  leány  dobogó  szívvel 
várja  a  sátor  szőnyegajtaján  belől  kedvesét;  halkan 
susognak ;  s  midőn  elfutnak  együtt,  a  leány  leereszti 
kendőjét,  hogy  a  homokban  lábaik  nyomát  elsöpörje  vele. 
E  költők  figyelme  csudálatos  piczinységekre  kiterjed: 
egy  helyen  le  van  írva  egy  lég}'^,  «mely  egy  szál  füvön 
üldögélve  dörzsöli  össze  első  lábait,  épen  mint  a  ki  két 
darab  fát  dörzsölget,  hogy  tüzet  csináljonw. 

E  költemények  mind  versenyművek  valának,  s  a 
nyertes  mű  aranybetűkkel  selyemre  írvafüggesztetett  fel 
a  Mahomet  előtti  kor  legszentebb  templomába,  a  Kába- 
mecsetbe. Innen  a  gyűjtemény  neve  is  Moallakat  ((fel- 
függesztett)). 

Valamint  egyéb  forrás,  úgy  az  egész  költészet  is  telve 
van  a  különböző  törzsek  örökös  ellenségeskedésének 
leírásával.  Emlékezetelőtti  idők  óta  két  nagy  fajra 
oszlott  az  arab  nép  ;  az  idősb  Jemenit  vagy  Kelbit  nevű 
Joktántól,  Hébernek,  kiről  a  héber  nép  neveztetett, 
fiától  származtatja  magát ;  az  ifjabb  Massdit,  Modharit, 
vagy  Kaizit  nevű  törzs  Adnánt  vallja  ősének,  kit  vagy 
Ismaellel,  vagy  más  bibliai  patriarchával  azono-ítanak 
vagy  hoznak  rokonságba.  E  két  törzs  engesztelhetetlen, 
bár  indokolatlan  gyűlölségben  van  századok  óta  egy- 
mással, s  ma  is  megvetik  egymást,  pedig  a  hagyományos 

gyűlöletnél  egyéb  okot  találni  sem  1;udnak.  A  kalifák 
korában  két  évig  dúlta  a  pusztító  háború  Damaskus 
területét,  mert  egy  maadit  elvitt  egy  dinnyét  egy  jemenit 
kertjéből.  Spanyolországban  hét  évig  folyt  a  vér,  mert 
egy  maadit  kitépte  egy  jemenit  szőlőültetvényét.  Oly 
szenvedély  volt  ez,  melyet  legyőzni  semmi  sem  birt. 
Maga  Mahomet  is,  bár  minden  diadalát,  minden  sikerét 
a  jemeniteknek  köszönbeté,  soha  sem  szűnt  meg 
büszkén  emlegetni,  hogy  ő  Maad  fajából  származék. 
Az  Izlam  hódításai  nemhogy  csillapították  volna,  sőt 
növelték  ezen  folytonos  gyűlölséget.  A  két  faj  kény- 
telen volt  gyakran  érintkezni,  a  hódított  földön  egymás 
mellett  lakni,  s  a  zsákmányon  megosztozni ;  az  ily 
érintkezés  mindannyiszor  viszályra  vezetett,  s  a  két  faj 
gyűlölködése  vérbe  füröszté  egyazon  időben  Irak  és 
Mezopotámia  síkjait,  a  Zaliara  oázait,  az  Atlas-hegyek 
völgyeit,  s  a  Guadalquivir  és  Ganges  partjait  egyaránt. 

Azonban  a  jemenit-faj  sokkal  előbb  állt  a  műveltség- 
ben. Több  benne  a  fogékonyság  a  rendezett  társadalmi 
élet  iránt,  kedveli  a  városi  életet,  s  talán  épen  e  vonás, 
mely  a  városi,  a  falak  közé  szorított  életet  annyira 
megvető  maaditok  jellemével  homlokegyenest  ellen- 
kezik, vala  egyik  főoka  a  viszálynak.  Maga  Mahomet 
is,  mint  hű  maadit,  mindent  megvetéssel  tekinte,  a  mi 
megtelepült  élethez  vezet  s  egyszer  egy  ekére  ezt 
mondta:  «A  kinek  házába  ez  bejut,  oda  szégyent  visz 
magával » . 

A  héber  írók  sok  helyéből  kitűnik,  hogy  Jemennek  és 
városainak  lakói  akkori  időben  az  elsőrangú  kereskedői 
és  ipari  népekhez  soroztattak;  s  gyakran  emlegettetvén 

együtt  Etliiopiaországgai,  ebből  azt  gyaníták  már 
régebben,  hogy  szoros  összeköttetés  állott  fenn  a  kettő 
között.  Új  felfedezések  igazolták  e  véleményt.  Fi  esnél, 
azon  vidéki  franczia  konzul  néhány  utazó  társaságában 
megnézvén  a  himejarit  városok  roppant  kiterjedésű 
romjait,  az  ős  himejarit  nyelvből  némi  maradványokat 
födözött  fel,  melyekből  eme  nyelv  a  ghez,  vagy 
ab^^ssiniai  nyelvvel  a  legközelebbi  rokonnak  tűnik  fel. 
Valóban  úgy  látszik,  hogy  e  városok  azon  korban  oly 
szerepet  játsztak  keleten,  mint  Yelencze  a  középkori 
Európában,  s  a  hadramanti  és  ománi  hajósok  tengeri 
kereskedelmet  űztek  Afrika,  India,  Malabár  partjai  s  az 
Euphrates  és  Nilus  vidéki  hatalmas  birodalmak  között. 

Míg  a  jemenitek  tengerészkedtek,  maadit  testvéreik 
szárazi  vagyis  karaván-üzletet  folytattak,  melyet  nem 
is  hagytak  el  soha,  mióta  a  Teremtés  könyvében  e  fog- 
lalkozások először  feljegyeztettek.  József  testvérei,  mikor 
őt  az  ó-kutba  bedobták,  leültek  kenyerezni,  és  láták, 
ime  egy  sereg  Izmaeliták  jőnek  vala  Gileádból,  azoknak 
tevéi  visznek  vala  fűszerszámokat,  balzsamot  és  mirhát, 
kik  mennek  vala,  hogy  azokat  vinnék  Egyptomba. 
(I.  Mózes  XXXVII.  25.) 

A  különbséget,  mely  a  kédári  fejedelmek  s  a  sébai 
kereskedők  üzlete  között  az  árúkra  nézve  fennállott, 
érdekesen  emeli  ki  Ezékiel  (XXVII.  19 — 24.).  « Arábia 
és  Kedárnak  minden  fejedelmei  voltak  kereskedő  tár- 
said ;  juhokkal,  kosokkal  és  bakokkal  kereskedtél  velők. 
Sába  és  Eahéma-beli  árosok  voltak  a  te  közösid  minden- 
féle drága  fűszerszámokban  és  minden  drágakövek- 
ben   és    aranyban,    a    te    sokadalmaidban    keresked- 

tek.  Házán  és  Kanué  és  Edén  Sebabeli  kereskedők; 
Assiria  és  Kiimád  a  te  kereskedő  társaid.  Ezek  a  te 
közösid  mindenféle  árúkban,  sárga  és  különb-különféle 
szinűruhákban  kötelekkel  összekötözött  drágaruháknak 
szekrényiben  és  aranylánczokban  a  te  sokadalmidban.  »> 
És  déli-Arábia  gazdagságának  hire  az  idegen  nemzetekre 
nézve  folyvást  csodálkozás  tárgya  maradt  századok 
múlva  is;  Horatius  több  helyen  emlegeti  a  «thesauris 
Arabum,  divitiis  Arabum))-féle  kifejezésekkel  amaz 
előttök  mesés  puszták  kincseit. 

Az  ókori  kereskedelem  fő  jellege,  hogy  leginkább 
szárazföldön  folyt;  a  tengeri  üzlet  csak  a  parti  hajó- 
zásra szorítkozott.  Ázsia  végtelen  síkjai,  s  Afrika  és 
Arábia  homokpusztái  voltak  az  ókori  forgalom  oczeánai, 
melyeken  keresztül  a  karavánok  gyönge  tevéi  felhal- 
mozott háttal  mint  egy-egy  hosszú  hajó-sor  húzódtak 
át.  Augustus  uralkodása  alatt,  AuUus  Gellius  leírása 
szerint,  hadseregekkel  versenyeztek  számra  nézve 
Arábia  karavánai.  A  karavánok  útját,  idejét,  gyorsa- 
ságát a  kereskedők  kölcsönös  egyessége  s  a  forrásos 
helyek  fekvése  szabta  meg.  Mindenkinek  meg  volt 
szabva  :  hány  utat  tegyen  évenként,  hol  álljon  meg,  hol 
deleljen  rendesen,  s  hol  egyesüljön  más  karavánokkal 
a  kölcsönös  védelem  végett.  A  városokra,  melyeken  a 
karavánok  útja  átvitt,  ép  oly  jótékony  volt  az  akkor, 
mint  például  ma  a  vasút;  forgalmat,  gyarapodást  keltet- 
tek, s  a  várt  karavánok  távol  feltűnésének  jeleit  ép  oly 
mohón  lestek  a  kereskedők,  mint  ma  az  Ausztráliából 
megtérő  hajókat.  A  hajózás  kifejlése,  s  még  inkább  a 
rómaiaknak  Suezen  által  egyenes  összeköttetése  India- 

val  roppant  ártalmára  valának  a  karaván-üzletnek, 
s  ennek  következtében  azon  terjedelmes  vároBok  is, 
melyek  gyarapodásukat  az  áthúzódó  karavánoknak 
köszönték,  hanyatlásnak  s  utóbb  végpusztulásnak  in- 
dultak. Ebből  fejthető  meg  azon,  máskép  kimagya- 
rázhatlan  jelenség,  hogy  roppant  oszlopsoros  paloták, 
kertek,  templomok,  amphiteatrumok  romjaira  akadnak 
az  utazók  ama  sivár,  terméketlen  és  gyilkoló  homok- 
puszták közepett.  Petra  városa,  mely  akkor  közvetítő 
pont  volt  az  északi  és  déli  kereskedők  közt,  ma  el- 
hagyott rom:  de  a  csiszolt  oszlopok,  a  sokszor  csaknem 
épen  álló  paloták,  melyek  a  környező  kopár  sziklák 
völgyéből  egyszerre  tűnnek  föl,  csodálkozásra  keltik 
nagyszerüségök  iránt  ma  is  az  utast. 

így  járt  Nabathíeaország,  így  Hira  és  Ghassau ;  s  a 
pusztuló  városok  lakói  ismét  a  nomád  életnek  adták 
magokat,  s  ezt  folytatják  Mahomet  koráig. 

Jemenből  azon  időben  két  karaván  közlekedett :  az 
egyik  Hadramauntból  a  Perzsaöbölhöz,  a  másik  a 
Yerestenger  partján  P§tra  városába,  s  innen  ketté 
válva  az  egyik  Garába,  a  másik  Damaskusba.  Jementől 
Petra  tizenhét  teve-útnyira  van,  s  az  állomáshelyek  ma 
is  ugyanazok,  a  miket  Authenodorus  leír,  s  hihetőleg 
ugyanazok,  a  mik  Ábrahám  korában  voltak. 

A  maadit-törzseknek  ez  üzlet  tömérdek  keresetmódot 
nyújtott :  az  egyik  bérleni  való  tevéket  tartott,  másik 
kalauzul  állott ;  ez  maga  kereskedett,  amaz  fegyverrel 
szegődött  a  lehető  veszélyek  elhárítására;  szóval  e 
népnek  a  pusztai  közlekedés  az  vala,  mi  a  phenikeknek 
a  tengeri  kereskedelem. 

Különben  az  arabok  őstörténetéről  keveset  tudni ; 
ők  Ábrahámtól  származtaták  magokat,  a  genesis  könyve 
pedig  Ábrahám  testvérétől,  Nahortól.  Valószinű,hogy  a 
Mózes  által  emlegetett  Izmaeliták,  Nebuiothok,  Kede- 
ránok,  Edomiták,  Amalekitek,  Moabiták,  Ammoniták 
mind  ugyanezen  ágából  származtak  a  sémi  nép- 
családnak. 

l'^'^Az  arabok  sok  ideig  hódoltak  a  zsidók  őskori  királyai- 
nak. Dávid  hatalma  kiterjedt  az  egész  arab  félszigetre ;  ő 
erősíté  meg  Petrát ;  Salamonnak  flottái  voltak  a  Veres- 
tengeren, s  a  part  mentén  erős  kikötőket  foglalt ; 
Ichosaphat  is  hozzájárult  e  foglalásokhoz.  A  zsidók 
hatalmának  hanyatlása  után  az  Edomiták  foglalták  el 
Petrát,  s  a  verestengeri  kikötőket,  azonban  őket  csak- 
hamar kiűzték  a  Nabathaeák.  A  Nabathseák  uralmáról 
s  Petrának  ezenkori  gazdagságáról  csak  Aelius  Gallus 
után  maradt  fenn  némi  nyom,  ki  a  római  légiókat  Jemen 
tartományban  egész  Magrebig  bevezeté  arab  törzsek 
kalauzolása  mellett. 

Mekka,  az  utóbb  prófétai  város,  mindig  gyúpontja 
volt  a  jemeni  karaván-utaknak,  s  bár  szűk  és  kopár 
völgyben  fekszik,  mivel  vize  bőven  van  és  mivel  minden 
út  ott  vitt  keresztül,  előnyös  hely  vala  a  karaván- 
kereskedőkre nézve,  s  ezért  nevezetességre  jutott  már 
a  karaván-üzlet  hanyatlása  előtt.  Mohammedán  hagyo- 
mányok szerint  Mekka  legelőször  az  amalikák  birtoká- 
ban volt,  mely  név  természetesen  összefügg  a  bibliabeli 
amalekitekkel.  Ezután  két  jemen  törzs,  előbb  a  dzsor- 
miták,  azután  a  khoza-törzs  foglalták  el.  Végre  a  ko- 
reisiták,  egy  maadit  törzs,  mely  a  karaván-üzletből  fel- 

vagyonosodott,  jelenik  meg  a  színen  és  tartja  birtoká- 
ban a  szent  várost,  s  ebben  a  Kába-templomot.  Az  első 
vezére  e  törzsnek,  kinek  nevét  a  hagyomány  fentartotta, 
Kosszal,  Mahometnek  négy  emberöltővel  előde.  A  Kába- 
templomnak és  a  szent  Haram-udvarnak  Kosszal  ál- 
tali elfoglalása  a  mohammedismiis  első  kiindulási 
pontja ;  a  következő  időkben  aztán  Mahomet  elődei 
annyira  módosították  s  alakiták  a  Kába-tiszteletet,  hogy 
Mahomet  alig  tett  egyebet,  mint  elődei  intézményeit 
megtisztította  a  bálványimádástól  s  néhány  barbár 
szokástól;  egyébiránt  czeremoniáikat  többnyire  meg- 
tartá,  még  saját  találmányából  is  gyarapítván  azokat. 

A  Kába-temploma  emlékezetelőtti  idők  óta  nagy 
tisztelet  tárgya  volt.  Azt  tartották,  Ábrahám  kezei 
emelték  falait.  Azonban  Ábrahám  egyisten  hivését 
teljesen  felforgatta  a  tömérdek  bálvány  bevitele : 
e  bálványok  valának  a  dzsinek,  melyek  vag}^  mint 
egyes  törzsek  nemzeti  istenei,  vagy  mint  házi  iste- 
nek (penatesként)  tiszteltettek ;  kő  vagy  fa  volt,  de 
gyakran  más  anyag  is,  s  egy  törzs,  mely  egy  kenyeret 
bálványozott,  egy  éhség  alkalmával  megette  istenségét; 
valószínű,  hogy  azon  teraphim  is,  melyet  Kachel  atyjá- 
tól, Lábántói  ellopott,  ily  dzsinn  lehetett.  (I.  Mózes 
XXXI.  19.) 

E  bálványok  közül  a  Kábabálvány  maradt  fenn  leg- 
tovább, s  e  szent  kő  imádását  maga  Mahomet  sem 
merte  eltörülni.  Az  általa  eltörült  bálványok  közt 
minden  nemű  és  fajú,  s  a  legősibb  régiségű  darabok 
találtattak.  A  koránban  annyiszor  emlegetett  Allatot 
már  Herodotus  is  megemlíti  Alilat  név  alatt ;  fő  dzsinn 

volt  azonban  Hobal,  kit  hosszú  szakállú  öreg  embernek, 
kezében  tegezzel  ábrázoltak.  A  Kába-temploma  mind- 
ezen bálványoknak  és  arab  istenségeknek  valódi 
pantheonja  volt,  úgy,  hogy  Kosszai  idejében  négyszáz 
bálvány  állott  benne.  Különös  gondot  fordítanak  reá, 
hogy  minden  rendű-rangú  isten  legyen  e  gyűjtemény- 
ben. Mekka  szent  híre  mellett  a  félsziget  kereskedel- 
mének is  gyúpontja  volt,  a  lakosoknak  igen  érdekökben 
állott,  hogy  minél  többen  forduljanak  ott  meg  a  szom- 
szédos törzsek  közül;  ezért  összeszerezték  minden  törzs 
bálványát  és  védistenét,  hogy  mindenik  vallás  kép- 
viselve legyen,  s  e  buzgalom  annyira  ment,  hogy  midőn 
a  bálványokat  Mahomet  lerombolá,  egy  byzanezi  szent 
szüzet  is  találtak  közöttük.  Míg  Mahomet  a  házi 
isteneket  s  a  távoli  vidék  bálványait  támadta  meg,  nem 
volt  nagy  az  ellenszegülés,  épen  azért  nem,  mert  a 
lakosok  érdekeit  nem  nagyon  sérté ;  midőn  azonban 
a  környező  törzsek  istenségeit  is  kezdé  kitörülni,  ez 
teljesen  felkelté  a  koreisiták  ellenszenvét,  mert  azon 
törzseket  épen  bálványaik  az  Al-lat,  Al-ozza  vonzák 
Mekkába,  s  ebből  nemcsak  kereskedői  nyereségek 
keletkeztek,  hanem  a  városbeliek  jövedelme  a  Kába 
látogatásából  s  a  zarándokok  ellátásából  közvetlenül 
is  gyarapodott. 

Kosszai,  ki  Mekkában  a  főhatalmat  negyven  éven  át 
tartotta  kezeiben,  az  ötödik  század  vége  felé  igen 
elaggottan  halt  meg.  A  hagyomány  azt  mondja,  hogy  a 
Kába  khorait  törzsbeli  őrzőjét  leitatta,  s  így  vette  el 
tőle  a  kulcsokat:  ebből  azonban  nagy  viszály  kelet- 
kezett, mely  aztán  a  Koreisith-törzsnek  Mekka  s  így  az 

egész  Arábia  fölé  kerekedésével  végződött  be.  Kosszai 
valódi  alapító,  szervező  tehetségnek  látszik  s  intéz- 
ményei, melyek  valóban  máig  is  érvényben  vannak, 
olyanok,  hogy  képesek  valának  a  koreisiták  uralmát 
megörökíteni.  Ö  előtte  a  mekkai  völgy  s  a  Kaba-temp- 
lomának  Harám  nevű  környéke  oly  szentnek  tartatott, 
hogy  egyik  birtokosa  sem  mert  állandó  lakásokat 
építeni  e  szentség  szomszédságában  s  a  Kába  imádói 
és  őrei  kívül,  sátorokban  tanyáztak.  Kosszai  elhatározta 
állandó  lakásokat  építeni  és  ez  által  a  föld  birtokát 
biztosítani,  s  midőn  társai  vonakodtak  levágni  a  szent 
fákat,  maga  ragadott  fejszét  s  kezdte  el  az  irtást, 
így  alapítá  meg  Mekkát,  s  emelt  a  Kába  szomszédságá- 
ban a  koreisiták  számára  egy  tanácsházat,  melynek 
aztán  ő  lett  a  fejévé.  Ekkor  alapítá  a  következő  intéz- 
ményeket :  a  liwát,  vagyis  azon  jogot,  hogy  a  hadra 
készülők  vezéreinek  ő  adja  a  zászlót ;  a  sisakját,  a  vizek 
fölötti  felügyelés  jogát,  a  mi  nagyfontosságú  hatalom 
oly  vizetlen  vidéken,  mint  Mekka ;  a  rifadát,  vagyis  a 
zarándokok  részére  szánt  alamizsnák  kiosztását;  a 
nasaát,  vagyis  a  napoknak  a  kalendáriumba  beszórását, 
a  mi  szintén  fontos  jog,  ez  határozván  meg  a  szent 
hónap  idejét ;  az  idzsazát,  vagyis  a  szent  menetek  alatti 
vezérlőséget,  s  a  nidzsabát,  vagyis  a  Kába  kulcsai  fö- 
lötti őrséget.  Mindezek  között  talán  legfontosabb  jog 
volt  a  nasaa,  mert  az  arabok  a  holdnaptár  szerint  szá- 
mítván, s  a  hónapok  időszaka  és  ezekkel  együtt  a 
zarándokolás  ideje  is  folyvást  változván,  a  törzsek  leg- 
nagyobb részére  nézve  valóságos  életkérdés  volt,  hogy 
a  zarándoklás  ne  az  aratás  idejére  essék;   így  maga 

ez  a  hatalom  kitűnő  tekintélyt  biztosított  a  koreisi- 
táknak. 

Kosszai  lépteit  követték  erélj^es  utódai.  Hashim,  a 
prófétáknak  szépapja,  a  rifada  és  a  sicaya  tisztségeket 
oly  nagylelkűséggel  gyakorolta,  hogy  ez  példabeszéddé 
vált  és  rendezte  a  mekkai  nép  évenkénti  két  nagy 
karaván-menetét,  a  télit  Jemenbe,  a  nyárit  Syriába. 
Abd-al-Muttalib,  Mahomet  nagyatyja  szintén  tekintély- 
ben állt ;  ő  építette  újra  a  szent  Zemzen-kutat.  Ennek 
fia  s  Mahomet  atyja,  Abdallah,  iíjú  korában  meghalt, 
nejét  teherbe  hagyva  maga  után  a  posthumus  gyer- 
mekkel. 

Ily  intézményeket  talált  Mahomet  s  ö  ezeket  befog- 
lalá  saját  rendszerébe,  épen  úgy,  mint  a  Kosszai  előtti 
régesrégi  hitformákat  és  különböző  szertartásokat  is  : 
milyen  például  az  Ihram,  a  fej  beretválása,  a  ruháknak 
a  nagy  zarándokolások  előtti  eldobása  s  újakkal  kicseré- 
lése ;  a  Hajj-el-Akbar  a  nagy  zarándokolás,  az  Ómra  a 
kisebb;  a  Kába  körüli  hét  búcsúmenet;  a  fekete-kő 
megcsókolása ;  a  juh  és  teveáldozat,  s  ezek  körmeinek, 
szőrének  a  szent  földben  eltemetése  —  mind  meg- 
annyi maradékai  a  bálványimádásnak  s  az  elődök 
szertartásainak.  A  sertéshúsevés  tilalma  s  a  körülmetél- 
kedés  szintén  ősi  szokás  volt  az  araboknál,  úgy,  hogy 
egyenesen  Ábrahám  óta  számíták  azokat. 

Lássuk  most,  mennyi  eredetiség  volt  azon  vallási 
tanokban,  melyeket  Mahomet  hirdetett.  Mert  ő  még  az 
egyistenségi  hitben  sem  előzte  meg  messzire  a  korabeli, 
fölvilágosodottabb  arabokat.  A  sémi  népek  már  a  leg- 
ősibb időben  minden  más  nemzet  előtt  nagy  és  gyors 

fogékonysággal  birtak  az  egyistenség  s  a  világnak  ez 
általi  kormányzása  elfogadására.  Nem  említve  a  héber 
patriarchákat,  fenmaradtak  az  arábiai  Jób  s  a  midianit 
Jethro  nevei ;  s  a  többi  sémi  faj  közt  is  bizonyára  sok 
imádója  volt  minden  időben  az  egy  igaz  istennek. 
A  sémi  elme  egyszerű,  majdnem  egyhangú :  s  az  indo- 
európai népek  észjárásának  bonyolódott  rendszerezé- 
sével nem  egyez  meg.  A  sémi  irodalmakban  valami  oly 
bonyolódott  szerkezetnek,  mint  az  eposz  vagy  dráma, 
nincs  példája  :  s  a  görög  gazdag  képzelődése,  mely  fi-  és 
nő-istenekkel  népesite  meg  erdőt,  berket,  ép  oly  távol 
áll  a  sémi  fogalmaktól,  mint  a  Tempe  illatos  völgye 
különbözik  az  arab  síkok  pusztaságától.  <(A  puszta  — 
mondja  Eenan  —  monotheista.))  A  dzsinnek  s  a  törzsek 
bálványai  nem  annyira  istenségek,  mint  inkább 'az  egy 
nagy  istennek  (Allata- Allahnak),  ki  mindig  legfőbb 
tárgya  volt  az  imádásnak,  kísérői  és  szolgálói  valának, 
s  olyféle  viszonyban  állottak  hozzá,  minő  a  keresztyén 
katholikus  vallásnál  is  kifejlődött  a  Mindenható  és 
a  szentek  között. 

Egy  más  hit,  melyet  Mahomet  készen  talált,  a  pro- 
phétaságba  vetett  hiedelem  volt.  Minden  sémi  törzsnél 
kifejlődött  e  vallási  irány,  s  úgy  látszik,  ez  szükségképi 
következménye  a  sémi  egyistenhivésnek.  A  hagyomány 
minden  sémi  népnél  megemlékezik  egy-egy  prófétáról, 
a  legrégibb  s  legújabb  időkben  egyaránt. 

Ily  hitintézeteket  talált  Mahomet  saját  törzsei  között; 
de  érdekes  kérdésnek  marad  még  az,  mily  terjedelmet 
vett  a  zsidó  és  a  keresztyén  vallás  az  arab  félszigeten 
s  mi  befolyást  gyakoroltak  ezek  Mahometre. 

Armiy  Lúszló  ős.fzes  tnüvoL  HL  2 

A  buzgó  zsidó  sectáknak  már  Jeruzsálem  lerom- 
bolása előtt  is  gyakori  menhelyök  volt  a  Jordán  égető 
és  elhagyott  keleti  vidéke  s  a  Holt-tenger  sivár  partjai, 
hol  törzsük  hanyatlása  miatti  keservükben  a  világtól 
elrejtőzésben  kerestek  vigaszt.  A  zsidó  vallás  akkor 
kezdett  azzá  alakulni,  a  mi  azóta  folyvást  megmaradt, — 
a  panaszok,  siralmak  és  titkos  remények  vallásává. 
E  secták  egyik  legfőbbike  volt  az  essenek  sectája,  mely 
az  összes  theologia  kifejlődésére  óriásabb  befolyást 
gyakorolt,  mint  ma  gondolhatnék.  A  Holt-tenger  nyu- 
gati partján  éltek  testvéries  törzsközösségben,  s  a  világi 
élvek  megvetése,  gyakori  imádkozás,  sok  böjt,  minden- 
napi mosakodás,  a  bibliai  allegorikus  magyarázata,  az 
angyalok  hierarchiájába  a  perzsa  hagyományok  nyomán 
vetett  hiedelem,  a  szombat  szigorú  megtartása,  meg- 
győződés a  lélek  halhatatlanságáról,  s  az  emberiség- 
nek őszintébb  szeretete  mint  a  zsidóknál  általában  ki- 
fejlett, képezték  hitelveik  és  gyakorlatuk  főbb  pontjait. 
Példájok,  kivált,  mert  az  általános  emberszeretet  oly 
nagy  volt  bennök,  nagy  hatást  gyakorolt  a  szomszéd 
sémi  és  pogány  fajokra,  s  prófétájok,  Elxai  egynek  tar- 
tatik  a  korán  Lokmanjával,  a  mi  annyival  hihetőbb, 
mert  Epiphanius  szerint  az  essenek  sóra,  vízre,  földre, 
kenyérre  és  borra,  égre  és  szélre  esküdtek,  s  mindezen 
eskü  a  koránban  is  előfordul. 

Közel  ezekhez,  Moabitában  laktak  a  nazarénok,  s 
hogy  ezek  is  erős  benyomásokat  tettek  az  arabokra,  az 
is  eléggé  bizonyítja,  hogy  ők  a  keresztyéneket  máig  is 
nazaráknak  hívják.  Ezeknek  vallásgyakorlatokról  a 
görög  Epiphaniusnál  és  Clemensnél  maradt  fenn  hagyó- 

mány,  a  miből  kitűnik,  hogy  a  kinyilatkoztatás  felőli 
hitök  ugyanaz,  melyet  Mahomet  is  elfogadott.  Azt  hitték 
ugyanis,  hogy  volt  egy  őseredeti  kinyilatkoztatás, 
melynek  szövege  a  mennyekben  őriztetik.  Legelőször 
Ádámnál  közöltetett  az  égiek  által,  s  aztán  nem- 
zetségénél hagyomány  által  szállott  tovább,  de  mint- 
hogy idők  teltével  mindjobban  elromlott,  szükségessé 
vált  újra  kihirdetni  a  világnak;  ezért  mindannyiszor 
egy  új  próféta  választatott,  hogy  az  eredeti  hitet  tiszta- 
ságában fölélessze.  A  próféták  hosszú  sorát  Keresztelő 
János  és  Krisztus  zárja  be.  Krisztus,  a  korán  szerint, 
így  kiáltott  fel  bölcsőjében :  wEnyim  a  könyv,  s  én 
prófétául  vagyok  kiválasztva)).  Ugyanezen  hagyomány 
maradt  fenn  Krisztus  gyermekkoráról  a  nazarénoknál 
is.  Azonkívül  a  Noé  bárkájára  vonatkozó  azon  hiedelem, 
hogy  annak  nyomai  az  Ararát  hegyén  még  most  is  meg 
vannak,  mely  vélemény  szintúgy  meg  van  a  koránban, 
mint  Epiphanius  szerint  a  nazarénoknál,  szintén  egy 
adat  arra,  hogy  Mahomet  vagy  környezői  az  elronit  és 
nazarén  tanokat  ismerek. 

Másik  felekezet,  melyet  Epiphanius  elősorol,  a 
Hemeróbabtistáké,  így  nevezve  a  mindennapi  mosa- 
kodástól,  a  mit  a  bűnöktől  megtisztulás  jelképes  fel- 
fogásában gyakoroltak.  Ezeket  az  arabok  hihetőleg  a 
sabiánok  közé  sorozták,  miután  ez  az  elnevezés  is  a 
mosakodástól  származik.  S  minthogy  az  arabok  e  név 
alatt  több,  különböző  felekezetet  értettek,  úgy  látszik, 
az  esseneket  is  a  sabiánok,  vagy  sabeánok  közé  so- 
rozták, mivel  ezek  is  imádták  a  felkelő  napot,  s  a 
mosakodási  szertartásokat  is  gyakorolták.  Hogy  ennyi 

különböző  secta  hányódott-vetödött  az  arab  félsziget- 
ben majd  erre,  majd  amarra,  annak  oka  leginkább  az, 
hogy  már  régen  Mahomet  előtt  mindazon  pogánj^ 
felekezet,  mely  a  byzanczi  birodalomban  vallásgyakor- 
latot nem  nyerhetett,  vagy  Palestina  partjaira  menekült, 
honnan  bármikor  könnyen  futhatott  a  nyomtalan  pusz- 
tába, vagy  épen  az  oázokban  telepedett  meg,  hol  aztán 
nagyobb  biztosság  várt  reá,  mint  XIV.  Lajos  alatt  a 
protestáns  menekülőkre  Hollandiában. 

Mindamellett  a  keresztyénség  kevéssé  terjedhetett 
el  Arábiában.  A  szabad  szellemű  beduinok  ezen,  állan- 
dósításra törekvő  vallást  a  rabszolgasággal  azonosnak 
tekintették.  Azonkívül  az  alázatosság  vallása,  a  gon- 
dokkal élés  tana,  az  emberi  testbe  öltözött  istenség 
titkának  imádása  —  a  szentháromság  tana  —  sokkal 
kevesebb  követőkre  találtak  e  büszke,  daczos,  önerejével 
kérkedő  nép  közt,  mint  bármely  más  nemzetnél.  Ezért 
a  keresztyénséget,  bár  voltak  Arábiában  keresztyén 
törzsek,  sőt  egy  nagy  keresztyén  város  is,  Nadzsrán, 
Mahomet  napjaiban  legtöbbnyire  mint  hihetetlent 
s  nevetségest  fogadták ;  így  például  egyszer  egy  hirai 
arab  királyt  akart  néhány  keresztyén  missionárius  át- 
téríteni ;  míg  elveiket  előadták,  egy  udvarnok  néhány 
szót  súgott  a  királ}^  fülébe ;  az  uralkodó  mély  bánat 
kifejezését  öltötte  arczára;  a  térítők  kérdezek  ennek 
okát.  «Ah,  szólt  a  király,  borzasztó  újságot  hallok, 
Gábriel  arkangyal  meghalt.))  —  ((Az  nem  lehet,  király, 
hiszen  az  angyal  halhatatlan.))  —  ((Micsoda!  s  ti  nekem 
mégis  azt  mondjátok,  hogy  maga  az  isten  meghal- 
hatott ! )) 

Ellenben  a  zsidók  hatalmas  helyzetet  foglaltak  el  az 
arab  félszigeten.  Két  erős  törzsük  telepedett  meg 
Medinában ;  Khaibharban  megerődített  városuk  volt, 
s  a  keresztyén  időszámítás  harmadik  századában 
sikerült  nekik  egy  jemeni  tobbát,  vagyis  királyt  a  zsidó 
hitre  téríteni.  A  következő  tobba,  Dhon  Nowas  oly 
dühös  hitterjesztő  lett  a  zsidó  vallás  ügyében,  hogy 
szent  háborút  indított  érette,  s  bevette  és  lerombolta  a 
keresztyének  Nadzsrán  városát.  Az  áldozatok  panaszai 
s  I.  Justin  ösztönzései  reá  bírták  Abyssinia  királyát, 
hogy  hitsorsosa!  ügyében  boszút  álljon :  elfoglalta 
Dohn  Nowas  városát,  Jement,  mely  ekként  abyssiniai 
hatalom  alá  jutott,  s  ez  uralom  alatt  is  maradt,  míg 
a  jemeniták  számára  vissza  nem  foglalá  s  perzsa  al- 
királysággá  nem  tette  a  perzsa  Kesra  vagy  Chosroes. 
Mindazáltal  az  abyssin  uralom  alatt  egyik  király, 
Abraha-el-Achram,  nagyszerű  templomot  épített  Saná- 
ban  s  megkisérlé  az  arabok  tiszteletét  a  Kába  templo- 
mától ez  Imolához  téríteni  s  a  zarándokolásokat 
ehhez  irányozni.  Az  arabok  fegyvert  ragadtak  nemzeti 
bálványaikért,  s  Abraha  megveretvén,  szétzilált  se- 
reggel vonult  vissza  Mekka  megkisérlett  ostromá- 
tól. E  Mekka  ellen  intézett  támadás  éve,  570  Kr.  u., 
magában  is  fordulópont  az  arab  történelemben,  de 
örökemlékezetű  lett  Mahomet  születése  által,  kiről 
így  azt  mondja  a  hagyomány,  hogy  az  elefánt-évben 
született,  az  abyssin  király  által  lovagolt  elefántokról 
nevezve  így. 

De  a  félszigeten  elszórt  sok  pogány,  keresztyén,  zsidó 
felekezet  közt  volt  egy,  melyhez  Mahomet  legszorosab- 

ban  ragaszkodott,  s  melynek  elveire  csak  Sprenger 
kutatásai  vetettek  tisztább  világot.  Ezek  a  hanyfok 
voltak,  Mahomet  közvetlen  elődei,  kiknek  hitéből  fejlett 
tovább  az  izlam  vallás  egy  jó  részben.  Mahomet  hanyf- 
nak  hívja  magát,  s  a  hanyf  név  tizenkétszer  fordul  elő 
a  koránban.  A  szó  héber  eredetű,  s  úgy  látszik,  a  zsidó- 
ban « szabadelvűt »>  jelentett.  Van  a  koránban  egy 
másik  gyakori  kifejezés  is,  a  sohof  vagy  Ábrahám 
tekercsei,  melyet  szintén  nem  tudtak  mire  magyarázni, 
míg  Fihrist  arab  történetirónál  föl  nem  fedeztetett  egy 
hely,  mely  mindkét  szavat  kideríti.  <(E  könyvet  —  írja 
Fihrist  —  a  hanyfok  bibliájából  vettem,  kik  Ábrahám 
profétaságában  hisznek,  s  tőle  kapták  azon  tekercse- 
ket, melyeket  Isten  adott  a  patriarchának)).  E  pont  fel- 
fedezéséig senki  sem  tudta,  mit  értettek  Ábrahám 
tekercsei  alatt;  jelenleg  már  másutt  tett  kutatások 
nyomán  bizonyos,  hogy  a  hanyfoknak  nagymennyiségű 
tekercseik  voltak,  talán  150-re  tehetni  számukat, 
melyek  eredetét  különböző  prófétáknak  s  patriarchák- 
nak  tulaj  doníták,  bár  hihetőleg  mind  csupa  hamisít- 
vány volt. 

A  hanyfok  tulajdonképen  egy  monotheista  törzs 
voltak ;  hihetőleg  a  zsidóktól  vették  származásukat, 
legalább  szóhagyományaik  ezt  tárták ;  azonban  tanaik 
ekkortájban  nagy  divatban  voltak  a  felvilágosultabb 
arabok  között.  Mahomet  közvetlen  környezői  között 
tizenkét  hanyf  neveztetik  meg,  s  a  mekkai  nép  ő  ellene 
is  folyvást  gyanakodott,  hogy  sabsean.  A  hanyfok 
nyelvében  a  bibliai  nevek  ugyanazt  a  változást  mutat- 
ják, mint  ma  egész  keleten.  Noé  Nuth  lett ;  Lót  Lut ; 

Ábrahám  Ibraliini ;  Mózes  Muöa ;  Pharao  Firaun ; 
Áron  Hai'un.  A  hanyfok  Ábrahámot  vallásuk  első  ala- 
pítójának tekintették,  Ő  volt  az  első  hanyf,  és  nemcsak 
hanyf,  hanem  a  többi  patriarchával  és  Krisztussal  együtt 
((moslem)),  vagyis  Isten  akaratában  megnyugvó  ember; 
a  « moslem))  név  azokat  illetvén,  kiknek  hitök  (ázlámo 
megnyugvás,  a  mi  ismét  rokontörzs  a  <( salam »  — 
béke,  csendesség  szóval.  Kajongtak  a  prófétákért  s  az 
igazi  ős  hit  kutatásáért,  valamint  általában  az  arabok 
nagy  része.  Egy  arab  történetirónál  maradt  fenn,  hogy 
egyszer,  midőn  a  koreishiták  összegyűltek  áldozni  bál- 
ványaik körül,  négy  férfi  félre  vonult  az  áldozóktól. 
Ezek  voltak:  Waraka,  Mahomet  első  nejének,  Khadidzsá- 
nak  unokabátyja,  Othman,  ennek  unokaöcscse,  Obied- 
allah,  a  próféta  unokaöcscse  és  Zeidben  Amz,  a  neve- 
zetes férfiú,  kit  az  izlam  Keresztelő  Jánosának  hív- 
nak, s  kinek  emléke  iránt  Mahomet  mindig  a  leg- 
nagyobb tisztelettel  viseltetett.  Ez  emberek  romlást 
láttak  a  vallási  gyakorlatokban.  « Törzsünk  tévedésbe 
esett))  —mondák  egymásnak;  —  ((nem  követik  Ábrahám 
igaz  vallását;  keressünk  mi  jobb  ösvényt,  mint  ők.» 
S  mindnyájan  elindultak  idegen  országba,  fölkeresni  a 
hanyfok  vallásának  igaz  forrását.  De  utoljára  is  kettő 
közülök  keresztyénné,  egy  zsidóvá  lett,  s  csak  Zeid 
maradt  tiszta  és  hű  hanyfnak.  Kinyilatkoztatásait 
ugyanazon  verses  prózákban  készíté,  a  milyenben  a 
korán  van  írva ;  tehát  ebben  is  előde  Mahometnek.  Sőt 
azon  vélemény  is  forog,  hogy  Zeid  versei  közül  néhány 
felvétetett  a  koránba.  Mindenesetre  a  tőle  fenmaradt 
versek  olyanok,  hogy  azok  a  koránba  mind  alak,  mind 

tartalom  tekintetében  beillenének.  Az  egy  igaz  Istent 
dicsőíti  bennök,  a  ki  kegyelmes,  bűnbocsátó,  a  jót 
támogatja,  a  gonoszt  bünteti.  Megtámadja  a  bálvány- 
imádást ;  nem  hisz  se  Lat,  se  Ózza  hatalmában ;  úgy, 
hogy  valóban  a  korán  minden  elve,  minden  tana  föl- 
található Zeid  verseiben;  csakhogy  ő  nem  adta  ki 
magát  prófétának,  s  csupán  a  saját  nevében  írt  és 
beszélt. 

A  Kába  falaihoz  dőlve  szokta  az  embereknek  a  bál- 
ványimádás hiábavalóságát  fejtegetni,  a  miért  aztán 
számkiűzték  a  városból.  Bolyongó  utazásaiban  aztán 
megölték  a  beduinok. 

E  négy  embertől,  kikkel  rokoni  összeköttetésben  és 
folytonos  közlekedésben  vala,  de  különösen  Zeidtől 
igen  sokat  tanult  Mahomet. 

S  ime  itt  lesz  helyén  összefoglalni  azon  kutatások 
eredményét,  melyek  Mahomet  személyes  tulajdonaira, 
testi  és  szellemi  képességére  vonatkoznak. 

A  gyászos  események,  melyek  Mahometet  csakha- 
mar születése  után,  kicsiny  korában  oly  sűrűen  érték, 
nagyon  növelték  természetes  komolyságát  s  jelleme 
érzékenységét.  Utószülött  gyermek  volt ;  hat  éves  ko- 
rában már  apára,  anyára  árva,  oly  nép  közt,  melynél 
árvának  lenni  irtózatos  csapás.  Mily  mélyen  lelkébe 
vésődött  elhagyatottsága,  bizonyítja  azon  melegség, 
melylyel  a  koránnak  több  helyén  az  árvákat  az  igaz 
hivők  gondjaiba  ajánlja.  Az  atyjának  élete  és  korai 
halála  is  különös ;  a  törzsvezért  egy  fogadalma  folytán 
áldozatul  akarták  vetni  egy  bálványnak,  s  csak  száz 
teve  árán  menekülhetett  meg ;  alig  szabadult  ki,  egy 

karaváu-útra  indult,  b  az  útban  meghalt  mint  hutízonüt 
éves  ifjú.  Ifjú  neje,  Amina,  folytonos  könnyek  és  ke- 
servek közt  viselé  szive  alatt  Mahometet.  Midőn  meg- 
született, s  nagy  atyja  által  egy  bálványhoz  vitetvén, 
megkapta  nevét,  a  gyenge  anya,  maga  nem  birván  őt 
szoptatni,  kiadta  egy  beduin  nőnek  a  pusztába.  így 
növekedett  hat  éves  koráig;  ekkor  meghalt  anyja  is, 
és  ő  nagyatyja  gondjai  alá  került,  de  három  év  múlva 
ez  is  meghalt,  s  Mahometet  nagybátyja,  Abu-Taleb, 
vette  magához,  ki  aztán  mindvégig  folytonosan  pártját 
is  fogta.  Ifjúsága  eseményeiről  keveset  tudhatni.  Ügy 
látszik  egy  utazást  tett  vala  nagybátyjával  Syriába,  s 
a  mohamedánok  e  korból  beszélik,  hogy  Dzserzi  föl- 
ismerte a  gyermeken,  némi  vállán  levő  jegyből,  a 
leendő  prophétát.  A  íidzsár  nevezetű  törzsharczok  ide- 
jén tizennégy  éves  lehetett,  s  a  hagyomány  azt  beszéli, 
hogy  azokban  jelen  volt  és  nyilakat  szedegetett  össze 
nagybátyjának.  Húsz  éves  korában  juhot  őrzött  bér 
fejében,  a  mi  pedig  az  araboknál  csak  rabszolgáknak 
s  nőknek  hagyott .  megvetett  foglalkozás.  Mahomet 
azonban  szerette  emlegetni,  hogy  Mózes,  Jákob,  Dávid, 
mind  juhászok  voltak,  s  hogy  a  prophéták  és  látnokok 
legnagyobbrészt  pásztor-emberekből  váltak  ki.  Nem 
sokkal  ezután  egy  három  gyermekű  gazdag  özvegy 
nőnek,  Khadidzsának  szolgálatába  lépett,  mint  teve- 
hajtsár  a  karavánok  mellett,  melyeket  úrnője  Arábia 
és  Syria  különböző  városaiba  küldözött.  Jó  magavise- 
lete által  a  karaván-vezetőségre  emelkedett,  s  mint 
pontos  üzletvivő,  ki  éles  figyelmességgel  teljesité  az 
árúk   kicserélgetéseit,   az    «E1-Amin»,   —    ((becsületes 

legény*)  —  czímet  nyerte  ki.  Végre,  mivel  kelleme  b  test- 
alkatú férfi  is  vala,  Khadidzsa  elhatározta,  hogy  hozzá 
megy  nőül,  a  mi  aztán  foganatosait  is,  daczára  annak, 
hogy  az  özvegy  tizenöt  évvel,  a  mi  oly  országban, 
mint  Arábia,  roppant  különbség,  idősebb  volt  a  vő- 
legénynél. Mahomet  az  ily  házasságra  példás  férj 
is  vala.  Igaz,  hogy  két  hóval  Khadidzsa  halála  után 
más  feleséget  vett,  de  soha  sem  szűnt  meg  a  meg- 
haltról  oly  sok  dicsőítéssel  beszélni,  hogy  utóbbi  ked- 
vencz  neje,  Ajesza,  mindig  azt  mondta :  a  prophéta 
nejei  közül  csak  a  meghalt  iránt  érez  féltékenységet. 
Ezen  házasságból  hét  gyermek  származott :  három  fiú, 
kik  mind  korán  elhaltak,  közülök  egyik,  egy  halvány- 
ról nevezve,  Abd-Manaf  nevű,  a  mi  azt  bizonyítja, 
hogy  Mahomet  ezen  korban  bálványimádó  volt ;  —  és 
négy.  leány,  kik  közül  három  megmaradt,  s  ma  egy 
egész  tömeg  zöld  turbán  igényli,  hogy  e  leányok  vala- 
melyikétől vette  eredetét.  A  legutolsó  leány,  Fatima, 
a  házasság  tizenegyedik  évében  született,  mikor  Kha- 
didzsa már  túl  volt  az  ötvenen. 

Négy  évvel  Fatima  születése  után  történt,  hogy  az 
első  látomány  Mahometnek  megjelent.  Azonban  e 
tárgyról  szükséges  az  ő  elmebeli  és  testi  alkotását  ille- 
tőleg a  körülményeket  figyelembe  venni. 

Bármily  f elsősége  volt  is  erkölcsi  jellemének,  az  bi- 
zonyos, hogy  az  arabok  férfiasságától  a  lehető  legtávo- 
labb állt.  Sehol  a  világon  nincsenek  az  egyesek  oly 
korlátlan  függetlenségben,  mint  a  pusztán  nevelt,  s  a 
folyton  ellenséges  csatározásokban  edzett  arab,  E  nép- 
nek eszmény-alakja  egy  győzhetetlen  harczos  lehet, 

ellenállbatatlan,  beszédben  bátor,  tettben  gyors,  első 
a  dőzsölésben,  játékban,  szerelemben,  a  könnyeket 
megvető,  fájdalmat  nem  ismerő,  ki  a  nap  hevét  a  pusz- 
tában szó  nélkül  tűri ;  aczélizmú,  gyorslábú,  kész  meg- 
vívni az  oroszlánnal,  ki  tevéje  vagy  lova  hátán  lakik, 
gyönyörködve  annak  gyorsaságában.  Ez  mai  kori  ideál- 
jok  is.  Az  utazók  csaknem  egyhangúan  írják  rólok, 
hogy  vallásos  fogékonyságuk  legkevesebb  van  minden 
ismert  népfaj  között ;  —  névre  mind  mohamedánok, 
de  se  nem  imádkoznak,  se  más  vallásos  szertartást 
épen  nem  teljesítenek,  legfeljebb  talán  némi  homályos 
maradványait  a  régi  sabián  napimádásnak.  Mahomet 
korában  is  a  mekkai  lakosok  fentarták  ugyan  bálványaik 
tiszteletét  nyerészkedésből,  de  az  arabok  egyáltalában 
keveset  adtak  arra,  s  gonoszabbul  bántak  néha  velők, 
mint  a  nápolyi  nép  a  maga  szentjeivel.  Ha  a  Kálim 
(látnók  vagy  szent  ember)  jóslata  nem  egyezett  meg 
kivánataikkal,  gyakran  megölték.  Mikor  Amrolkais 
harczra  készült  atyja  halálát  megbőszülni,  egy  hal- 
vány-templomba lépett,  szokás  szerint  nyílhuzás  által 
tudni  meg  az  isteni  jóváhagyást ;  háromszor  egymás- 
után mindig  a  rossz  nyilat  találta  húzni,  miért  aztán 
a  nyilakat  a  bálvány  fejéhez  verte  s  összeszidta : 
« Bitang!  ha  a  te  apádat  ölték  volna  meg,  tudom,  nem 
tiltottad  volna  meg  a  boszút»). 

Mahomet  épen  ellentéte  volt  az  ily  eszménynek.  Any- 
jától igen  finom,  ideges,  gyöngéd  alkotást  örökölt.  Be- 
tegségig túlérzékeny  volt :  szerette  az  illatokat  mint 
az  asszonyok ;  magányos  helyeket,  elhagyott  vidékeket 
kedvelt;  hallgatag,  méla  elmélkedésben  merült  el  a 

lemenő  napon ;  a  mellett  türelmetlen,  izgékony ;  ha 
baja  volt,  sírt  mint  a  gyermek;  harczmezön  félénk,  b 
kitéve  mindennemű  lázas  rohamoknak. 

Dr.  Sprenger,  mint  orvos,  valódi  kórtani  vizsgálatba 
ereszkedik  Mahomet  testi  és  lelki  szervezetére  nézve,  s 
véleménye  az,  hogy  Mahomet  a  hysteriának  két  külö- 
nös fajában  szenvedett,  melyeket  hysteria  muscularis- 
nak  és  hysteria  cephalicának  neveznek.  Összevágó 
bizonyságok  vannak  reá,  hogy  Mahomet  gyakorta  el- 
ájult, érzéktelenül  a  földre  bukott,  megvörösödött  s 
((hörgött  mint  a  teve»).  Ez  Sprenger  véleménye  szerint 
a  legerősebb  fokú  hysteria  muscularis  eredménye.  E  sú- 
lyos rohamokban  elvész  az  önakarat,  s  teljes  érzékte- 
lenség  áll  be ;  de  vannak  gyengébb  rohamok  is,  me- 
lyekben még  az  akarat  képes  megtartani  felsőségét. 
A  hysteria  cephalica  fejfájásban  s  roppant  levertség- 
ben jelentkezik,  a  legélénkebb  rémálmok  s  képzelő- 
dések  által  kisérve.  A  hysteria,  bár  általános  alakjában 
inkább  női,  mint  férfiúi  betegség,  semmi  esetre  sem 
szorítkozik  csupán  az  előbbiekre,  sőt  igen  indokolt  az 
a  nézet,  hogy  minden  kornak  minden  látnoka  leg- 
többnyire  hysterikus  volt.  A  látnokság  aztán  külön- 
böző korban  s  viszonyok  közt,  különböző  alakban 
nyilvánult.  A  középkorban  a  hysterikusokat  a  rossz 
lélek  által  megszállottnak,  vagy  másfelől  mennybeli 
jósnak  tartották ;  a  boszorkányság  korában  ők  magok  is 
boszorkányoknak  hitték  magokat ;  nem  sokkal  ezelőtt 
mint  állati  magnetizálók,  clairvoyansok,  alvajárók  je- 
lentek meg,  és  saját  napjainkban  is  találnak  hivőkre 
a  leghihetetlenebb  hallucinatiók  is. 

Minden  ily  beteg  öncBalódásban  él  saját  lényére  és 
tehetségére  nézve,  s  maga  csalódván,  másokat  is  meg- 
csal. De  nemcsak  ily  módon  vezeti  félre  azokat,  kik 
szavainak  hisznek,  hanem,  Sprenger  állítása  szerint, 
azt  is  magával  hozza  a  kór,  hogy  a  beteg  szándékosan 
igyekszik  hazudni,  s  elámítani  másokat.  Ez  állítás  tá- 
mogatására Sprenger  egész  sorát  idézi  azon  eseteknek, 
midőn  az  ily  betegek  a  legnagyobb  szenvedések  kiállá- 
sára készek  voltak,  hogy  másokat  elámítsanak ;  ifjú, 
látszólag  ártatlan  leányok  tűt  engedtek  körmük  alá 
szúrni ;  bélyeget  süttettek  magokra  stb.  De  a  mi  min- 
déül ilyen  betegnél  feltünöleg  előjön,  az  az  inspira- 
tióba,  s  a  szellemekkel,  démonokkal  való  társalkodásba 
vetett  hit.  Sokratesnek,  Tassónak,  Swedenborgnak  szel- 
lemeik voltak,  kikkel  gyakran  társalgást  folytattak ;  az 
elsőre  nézve  hiányzanak  az  adatok,  de  az  utóbbi  kettő- 
ről bizton  állíthatni,  hogy  ugyanezen  bajban  szenved- 
tek, s  kivált  Swedenburg  gyakran  esek  ájulásba,  mely 
közben  a  verejték  gyöngyözött  róla,  s  melynek  leírása 
megegyez  Mahomet  rohamaival.  Azonban  ez  orvosi 
kérdésbe  mélyebben  bocsátkozni  itt  helyén  kívül  lenne. 

E  gyenge,  ideges,  felindulásra  kész  testalkathoz  já- 
rult aztán  az  igaz  Isten  keresése  körüli  képzelgős  buz- 
galom, mely  mindig  a  magányba  vonulásra  készté. 
Összebolyongta  a  vad  vidékeket,  gondolatainak  adva 
magát  át.  Egy  ily  bolyongás  közben  612-ben  Kr.  u. 
jelent  meg  neki  első  visiója,  a  Hira-hegység  egy  el- 
hagyott barlangjában.  Lelke  hangulatát  e  puszta,  ki- 
égett, vulkánias  sziklatömeg,  melyen  fű  nem  tenyészik, 
mely  csupa  szakadék,  csupa  felhalmozott  kő,  aztán  az 

égető  hőség,  mely  forróvá  teszi  a  sziklákat,  felforralja 
a  megtolult  levegőt,  fejbe  hajtja  a  vért,  izgékonyabbá 
teszi  minden  idegét,  a  legvégsőre  fokozták  s  képessé 
tették  a  legörjöngőbb  képzelgésre.  A  visió  természet- 
feletti lény  vala ;   mint  ő  maga  mondja,   nem  tudta 
angyal-e,  vagy  dzsinn;   eléje  lebbent  s  szólt :  «Mondd 
el  Urad,  Teremtőd  nevében.  0  alkotá  az  embert  vér- 
halmazból. Hirdesd,  mert  a  te  Urad  leghatalmasabb 
mindazok  közt,  kik  toll  által  tanulnak.  0  tanítá  meg 
az  embert  arra,  a  mit  nem  tudott)).  A  zavaros  szavak, 
melyek  közül  a  «toll  által  tanulók))   alatt  hihetőleg  a 
zsidók  és  keresztyének  értetnek,  kik  az  írást  már  nagy- 
ban gyakorolták,  —  nem  nyomhaták  el  magának  Ma- 
hometnek vallásos  kételyeit  sem.  Azt  hivé  dzsinn  ül- 
dözi őt,  s  kétségbeesett  őrületben  bolyongott  a  Thabyr 
és  Hira  hegyei  s  völgyei  közt,  gyakran  elszánva  magát, 
hogy  a  szikla  mélyébe  ugorva,  véget  vessen  borzalmas 
életének.  Szellemek  szavát  hallá,  s  a  sziklák  és  kövek 
nevén  szólíták  őt.  Ez  az  állapot  két  évig  tartott  nála, 
s  a  musulmanok  íitreh    « szünet*)   néven  nevezik  ezen, 
az  első  s  második  látomány  közti  időközt.  Végre  meg- 
jelent a  második  visió  is,  s  mi  azonban  csupán  szóta- 
lan látvány  volt.  Gyorsan  követte  ezt  a  harmadik,  egy 
mennyei  látogató,  ki  ily  szavakkal  jelent  meg:  «A  tollra 
s  mind  arra,  mit  ezzel  írni  lehet,  te,  az  Ür  kegyéből 
nem  vagy  madzsnun  (ördöngös),  hanem  végtelen  juta- 
lom vár  reád. ))   E  nyilatkozat  Mahometet  halotti  áju- 
lásba  ejté.  Visszanyerve  eszméletét,  ki  volt  merülve, 
de  érzé,  hogy  még  második  roham  is  jő  reá.  Legelső 
szava  belépő  nejéhez,  s  egyik  barátjához  ez  volt:  «Ta- 

karjatok  be,  takarjatok  be».  Betakarták,  s  vizet  locsol- 
tak arczára.  De  az  új  roham  jött,  s  egy  angyal,  miként 
a  korán  írja,  ezen  szavakkal  ébreszté  föl : 

«0h  te  befedezett, 
Kelj  fel  és  figyelj, 
Dicsőítsd  az  Urat, 
Tisztítsd  öltözéked', 
Küzdj  a  bálvány  ellen. 
Ne  keresd  te  hasznod', 
Es  szenvedj  az  Úrért.)) 

Ekkor  meggyőződött  küldetéséről.  Nejével  Khadid- 
zsával  elment  Yarakához,  ki  zsidó  és  keresztyén  ira- 
tokba temetkezve,  kereste  az  igaz  Istent.  Varaka  azt 
mondta  neki,  hogy  a  nagy  ,Namusz'  volt  az,  ki  meg- 
látogatta, a  mi  hihetőleg  a  ,nomos'  görög  szó  volna. 
Megszabadulván  így  azon  ijedelemtől,  hogy  a  démon 
kisértette,  nagy  öröm  szállotta  meg  őt,  s  ekkor  ké- 
szíté,  egyebek  közt,  a  következő  szent  szöveget,  egyi- 
két a  moslem  «magniíicat)) -oknak,  melyre  az  egész 
gyülekezet  hangosan  fel  szokott  kiáltani:  « Allah  ak- 
bar».  Megkíséreljük  az  arab  rímes  prózát  visszaadni: 

« Esküszöm  a  tündöklő  fényre,  —  s  a  csendes  éjre,  — 
hogy  az  Űr  téged  el  nem  felejt,  —  s  gyűlöletbe  nem 
ejt,  —  hanem  megvigasztal.  Árva  fiú  voltál  te,  de  —  az 
Úr  lakházzal  befede ;  —  ha  talán  lábad  eltévede  — 
igaz  ösvényre  vezete.  Nem  az  Űr-e  az,  —  ki  kincset 
adott  ?  —  tehát  az  árvákat  el  ne  tapodd,  —  s  a  kol- 
dusnak, ha  kért  —  adj  egy  darab  kényért,  —  s  az  Űr 
jóságát  szóval,  énekkel  dicsérd))  stb. 

Az  angyalok  parancsainak  engedelmeskedve,  ö,  neje 
és  tanítványai,  kik  közül  legjobban  rajongtak  érte : 
Zeid,  egyik  rabszolgája,  Ali,  nnokaöcscse  és  Abubéker, 
egy  közép  életkorú  igen  gazdag  kereskedő,  egész  éje- 
ket könyörgéssel  töltöttek  el,  folyvást  kiabálva:  «la 
illa  illa  allah  —  nincs  más  Isten,  csak  Allah)).  —  S 
ezen  imádkozásokat  egészen  a  belebetegülésig  foly- 
tatták —  mert  az  áhítatnak  ily  lázas  fokozata  okvetet- 
lenül megtámadja  az  idegeket. 

Midőn  azonban  nyilvánosan  kezdett  fellépni  az  ihlett- 
ség  s  a  hatalom  igénylésével,  kinevették.  (( Itt  jön  Ab- 
dallah  fia)),  —  mondogatták  körülötte,  —  <( hozza  a 
sok  újságot  az  égbőb).  Aztán  kérdezték  tőle,  milyen 
idő  lesz  egy  hét  múlva,  hogy  kel  egy  és  más  a  jövő 
vásáron ;  s  biztatták,  hogy  milyen  könnyű  szerrel  meg- 
gazdagodhatnék most.  Majd  egy  teherben  lévő  asszonyt 
vittek  hozzá,  hogy  mondja  meg  :  fia  lesz-e,  vagy  leánya. 
S  mikor  Mahomet  e  hitetlenség  legyőzésére  elkezdte 
beszélni  azon  gonosz  népek  történetét,  kik  prophétáik 
szavainak  nem  adván  hitelt,  irtózatosan  meglakoltak, 
hideg  vérrel  mondták  reá:  ((Tedd  meg  hát,  hogy  essék 
kőeső,  szakadjon  össze  az  ég,  akkor  majd  meglátjuk)). 

Azonban  üldöztetésnek  mindaddig  nem  volt  kitéve, 
míg  a  Kába  templomát,  s  ennek  bálványait  meg  nem 
támadta.  Ekkor  is  eleinte  szép  szóval  igyekezett  őt  a 
mekkai  uralkodó  osztály  (a  ((mala)))  meggyőzni  fel- 
lépése eredménytelenségéről,  s  mikor  ez  nem  sikerült, 
egyezséget  ajánlottak  neki.  Előbb  azt  köték  feltételül, 
hogy  váltakozva  minden  második  évben  a  bálványok 
imádása  legyen  érvényes,  s  mikor  Mahomet  ebben  sem 

egyezett  meg,  végre  annyira  engedtek,  hogy  a  sok  bál- 
vány közül  csak  hármat :  Lat,  Ozra  és  Manah  bálvá- 
nyait kivánták  meghagyatni. 

Mert  e  három  nélkül  a  mekkaiak  lehetetlennek  tar- 
tották megélni.  Ezek  voltak  a  környékbeli  néptörzsek 
kedvencz  istenségei  s  kidobatásuk  vészt  hozhatott  volna 
a  városra,  s  megsemmisíthette  volna  kereskedelmét, 
karaván-utait  és  jövedelmeit.  Maga  Mahomet  is  be- 
látta ezt,  s  beleegyezett,  hogy  ama  három  isten  bálvá- 
nyai a  Kábában  maradjanak ;  sőt  beleegyezett  abba  is, 
hogy  e  kedvencz  istenek  javára  égi  sugallatot  nyerjen, 
s  ehhez  képest  egyik  nyilvános  prédikálása  alkalmával 
a  következő  szavakat  iktatta  a  korán  egyik  helyére : 
((Lat,  Ozra  és  Manah  nagyérdemű  közbenjárók*).  E  sza- 
vakra a  koreishek  hangos  tetszésbe  törtek  ki,  s  midőn 
beszéde  végeztével  fölhívta  hallgatóit,  hogy  hajoljanak 
meg  Allah  előtt :  egyetlen  egy  ember  sem  maradt  állva. 
Azonban  később,  vagy  barátai  szavára,  vagy  ellenségei- 
nek magokviselete  által  felingerelve,  vagy  talán  belátva 
azt,  hogy  ily  engedmény  prophétai  pályájának  ártalmára 
van :  visszavonta  szavait,  azt  monda,  hogy  a  sátán  su- 
galta  azokat,  s  ő  tévedésből  Gábor  arkangyal  szavai- 
nak tartotta. 

És  újra  kikelt  Lat,  Ozra  és  Manah  ellen.  Ekkor  a 
koreishek  feldühödtek  ellene,  s  Mahometet  csak  nagy- 
bátyjának, Abu-Talibnak  pártfogása  mentette  meg.  — 
Abu-Talib  szegény  ember  volt,  de  hatalmassá  tette  öt 
nyolcz  felnőtt,  erős  fia,  mert  ily  erő  épen  oly  tekin- 
télyt adott  akkor  a  támadások  ellen  Mekkában,  mint 
ád  mai  időben  Amerika  nyugati  partjain.  A  nagybátyja 

pogány  volt  ugyan,  s  az  is  maradt,  de  megvédte  öcs- 
csét,  mert  az  arab  fogalmak  szerint  rokoni  kötelesség 
volt.  Arábiában  nem  érhetett  nagyobb  szégyen  vala- 
mely családot,  mint  az,  ha  valamelyik  bántalmazott 
tagja  családjánál  nem  találhatván  elég  segélyt,  idege- 
nek védelmére  szorult.  Mahometnek  csak  azt  kellett 
tehát  mondania,  hogy  másokhoz  fordul  pártfogásért  s 
bátyja  rögtön  kiterjesztette  reá  oltalmát,  a  koreishek 
izgatásainak  ellenére.  «En  annyit  sem  hiszek  neki, 
mint  ti  —  válaszolt  ezeknek  —  de  nem  szabadulhatok 
meg  tőle.)) 

Ekkor  a  koreishek  egyik  tekintélyes  tagja,  Otba  Ebn 
Eebia  újra  fölkereste  a  prophétát  s  új  ajánlatot  tett 
neki  :  «Ha  kincs  kell,  mi  összeadjuk  erszényeinket  s 
gazdaggá  teszünk ;  ha  kitüntetésre  vágyói,  vezérré  vá- 
lasztunk ;  ha  a  gonosz  szellem  nem  hagy  nyugodni, 
tanult  orvost  hozatunk  számodra,  csak  isteneinket  ne 
bántsd.))  Mahomet  azt  felelte,  hogy  mindez  neki  nem 
kell,  ő  Allah  választott  prófétája.  « Adj  hát  erről  bizony- 
ságot nekünk))  —  szólt  amaz.  «Kérd  az  Istent,  hogy 
ezt  a  mi  szűk  völgyünket  tágítsa  ki,  vagy  adjon  nekünk 
olyan  folyamokat,  mint  Iránban  vannak,  —  vagy  tá- 
maszsza  fel  valamelyik  ősünket  szavaid  bizonyságára, 
s  akkor  mi  elismerünk.))  Mahomet  nyugodtan  felelt, 
hogy  neki  az  Úr  ilyen  hatalmat  nem  adott,  csupán  azért 
küldötte,  hogy  hirdesse  a  törvényt.  «Ugy  hát  szakajtsa 
reánk  az  eget  Allah,  mint  te  mondod,  hogy  megteheti ; 
de  neked  nem  hiszünk.)) 

Valóban  Mahomet  semmi  szemfényvesztést  nem 
használt  a  nép  elhitetésére.  Az  egyetlen  csalás,  melyet 

alkalmazott,  olyan  együgyű  volt,  hogy  akárki  nyomára 
jöhetett ;  azonban  elég  bizonyíték  arra,  hogy  vallási  ra- 
jongása mellett  az  ámítástól  sem  riadt  vissza.  Ugyanis 
egy  Bahira  nevű  hány ft ól  (félig  zsidó,  félig  keresztyén 
vallás)  a  régi  prophéták  irataiból  egyes  részleteket  be- 
tanulván, azokat  úgy  adta  elő,  mintha  sugallat  által 
jött  volna  ajkaira,  s  az  elmondott  történetkék  hűségét 
mások  által  igazolván,  arra  hivatkozott,  hogy  honnan 
tudhatná  ezeket  így  egy  egyszerű  arab,  —  még  pedig 
arab  nyelven  elmondani,  holott  az  eredeti  irat  héberül 
vagy  armén  nyelven  van  szerkesztve.  Jellemző  e 
primitiv  észjárás. 

E  föllépéseinek  azonban  nem  hogy  sikere  lett  volna, 
sőt  a  koreishek  azzal  vádolták  Őt,  hogy  az  őskori  bib- 
liát a  hanyfok  könyveivel  zavarta  össze,  s  még  jobban 
elkezdték  üldözni. 

Mindamellett  hivei  száma,  bár  ezeket  is  üldözték, 
folyvást  gyarapodott,  különösen  a  rabszolgák  közül, 
kiket,  minthogy  alárendelt  helyzetöknél  fogva  az  ül- 
döztetésnek legjobban  ki  voltak  téve,  az  új  vallás  egyik 
gazdag  hive,  Abubéker  megvásárolt  és  szabaddá  tett. 
Maga  Mahomet  alig  jelenhetett  meg  az  utczán,  a  gyer- 
mekek elkezdték  sárral  dobálni.  Természetes,  a  ki  el 
nem  fogadta  az  új  vallást,,  az  Mahometnek  okvetet- 
lenül elkeseredett  ellenségévé  lett,  mert  ő  mindig  azt 
hirdette,  hogy  minden  bálványimádó,  tehát  elődeik  is 
valamennyien,  a  pokolban  vannak.  Ez  állításával  egy- 
szer legjobb  pártfogóját,  Abu-Lahábot  is  elidegeníté 
magától.  Abu-Talib  halála  után  ugyanis  Abu-Laheb 
volt  az,  a  ki  Mahometet  rokoni  pártfogásba  fogadta,  s 

teljes  védelmet  igért  neki.  «De  hogy  oltalmazhatod  ez 
embert  —  mondák  neki  Mahomet  ellenségei,  —  hiszen 
azt  állítja,  hogy  apád  a  pokolban  van.»  Abu-Laheb 
rögtön  ment  Mahomethez:  «Hol  van  az  én  apám?)) 
Mahomet  kitérően  felelt:  «Együtt  népeivel.*)  «De  hát 
a  népei  hol  vannak?))  —  sürgeté  amaz.  ((A  pokolban*). 
«No  úgy.  Mahomet,  esküdt  ellenséged  leszek  holto- 
mig.)) És  valóban  az  lett:  együtt  járt  Mahomettel; 
óvta  a  népet,  hogy  ne  hígyen  neki. 

De  már  ekkor  Abubéker  teljesen  pártfogása  alá  vette 
a  prophétát,  sőt  áhítatosságában  annyira  ment,  hogy 
maga  is  minden  nap  kétszer  tartott  prédikálásokat  a 
koránból.  S  még  erősebb  támaszává  lett  az  ifjú  Omár, 
ki  méltán  nevezhető  az  izlám  hit  egyik  tényleges  meg- 
alapítójának, mert  Mahomet  híre  aligha  maradt  volna 
korunkig,  ha  e  huszonhat  éves  ifjúnak  tüzes  erélye, 
soha  nem  habozó  határozottsága,  melyet  holtáig  meg- 
tartott, s  folytonos  ébersége  utat  nem  tört  volna  az 
ábrándos  tanoknak.  Mint  szent  Pál,  Omár  is  sokáig 
erélyes  üldözője  volt  az  új  hitnek.  A  hagyomány  azt 
mondja,  hogy  egyszer,  midőn  a  prophéta  elleni  dühé- 
nek tetőpontján  már  elhatározta,  hogy  megöli  őt,  s 
már  kardot  is  ragadott :  a  korán  egyik  szakaszának 
szépsége,  melyet  épen  akkor  valaki  felolvasott  neki, 
teljesen  lefegyverezte,  s  ettől  fogva  Abubékerrel  együtt 
úgy  őrizé  Mahometet,  mint  egy  gyermeket.  Abubéker 
volt  a  hitterjesztés  csendes  és  ildomos  vezetője,  a  tüzes 
Omár  pedig,  kinek  teste  fáradhatatlan  tevékenységtől 
duzzadt,  kinek  «bal  karja  épen  oly  erős  volt,  mint  a 
jobb)),  gyorsaságot  és  határozottságot  adott  tetteinek. 

Szenvedélyes  és  mindenbe  egyenesen  belevágó  jel- 
leme sok  gyengeségtől  és  gyáva  engedékenységtől  men- 
tette meg  a  propliétát.  S  még  magánügyeiben  is  őrkö- 
dött Mahomet  felett ;  egyszer  valami  zavar  támadván 
ennek  háremében,  Omár  bottal  rontott  a  lázadó  nők 
közé,  s  helyreállítá  a  rendet  és  engedelmességet. 

Tíz  hosszú  év  folyt  azonban  el,  még  Mahomet  s  az 
ő  elvei  szabadon  szállhattak  szembe  az  üldöztetések- 
kel. Időközben  Khadidzsa,  Mahomet  felesége  meghalt ; 
nem  sokkal  utána  meghalt  Abu-Taleb  is,  Abu-Laheb 
pedig  elvonta  védelmét  a  prophétától,  mióta  ez  azt 
mondta  neki,  hogy  apja  pokolban  van.  így  folyvást 
fogyott  a  pártfogók  száma,  s  Mahomet  kilátásai  mind 
jobban  elsötétedtek,  midőn  egyszerre  nem  remélt  me- 
nedék nyílott  előtte. 

Mintegy  fél  mérföldnyire  Mekkától,  a  Mina  felé  vivő 
útban,  áll  egy  kicsiny  mecset,  oly  esemény  megörökí- 
tésére emelve,  mely  az  emberiség  történelmében  nem 
csekély  helyet  foglal  el,  mert  itt  szabadult  fel  Maho- 
met a  mekkai  üldözők  elnyomása  alól,  s  elvei  ez  által 
emelkedhettek  fel,  hogy  a  világ  nagy  vallásai  között 
foglaljanak  helyet.  E  helyen  találkozott  Mahomet  leg- 
először hat  medinai  zarándokkal.  « Melyik  törzsből 
valók  vagytok?))  kérdé  a  prophéta  a  jövevényektől,  a 
mint  egy  domb  hajlatánál  reájok  bukkant.  «A  kaz- 
radzs  törzsből)),  feleltek  azok.  ((Akkor  ti  a  zsidók  szö- 
vetségesei vagytok?))  ((Igen  azok.))  ((Akkor  üljünk  le, 
szóm  van  veletek.)) 

Ha  valakit  a  maadit  törzs  üldöz,  ez  mindig  elég 
ajánlás  a  jemenitek  előtt,  még  ha  maga  az  üldözött 

maadit  is.  A  zarándokok  tehát,  mint  jemenitekhez  tar- 
tozók, jó  akarattal  kezdték  hallgatni  Mahomet  elveit, 
melyeket  ők  sokkal  képesebbek  voltak  megérteni,  mint 
a  mekkaiak,  az  ö  sajátságos  medinai  helyzetöknél 
fogva. 

Medina,  azon  város,  melyet  Mahomet  előtt  Jatribnak 
hívtak,  s  Ptolemeus  Jathryppa  néven  ismer,  Mekkától 
tizenkét  napi  távolságra  esik,  egyikén  amaz  elszórt 
termékeny  oázoknak,  melyek  Arábia  vulkáni  kiégett 
vidékét  itt-ott  fölelevenítik.  Lakosai  emlékezet  előtti 
idők  óta  földműveléssel  foglalkoztak;  az  első  telepítő 
faj,  arab  hagyományok  szerint,  az  amalekitáktól,  Ezsau 
utódaitól  származott.  Ezeké  volt  az  arab  félsziget  egész 
északi  része  Egyptom  határáig.  Oly  adat,  mely  a  bib- 
liával is  megegyez,  mert  ez  a  harczos  amalekitákat 
mindig  a  zsidók  országától  délre  helyezi.  Utóbb  Saul  és 
Dávid  hódításai  után  a  zsidók  uralma  alá  kerültek,  s 
úgy  látszik  összeolvadtak  hódítóik  hatalmasabb  nem- 
zetségével. A  zsidók,  még  Mahomet  kegyetlen  üldözései 
után  is,  nagy  számmal  maradtak  e  vidéken,  míg  aztán 
Omar  azon  elve,  hogy  az  arab  félszigeten  csak  az  ő 
követőik  maradhatnak  meg,  végkép  ki  nem  pusztította 
őket. 

Három  zsidó  törzs,  a  Benu  Kainoka,  a  Nadhir  és 
Benu  Koraicza,  melyek  különben  egymással  is  folyvást 
ellenségeskedtek,  osztották  meg  egymás  közt  Medinát, 
míg  a  IV.  században  az  azok  és  khazradzsok  föl  nem 
léptek,  kik,  egyideji  kóborlás  után,  árulás  által  legyőz- 
ték a  zsidókat,  s  átvették  Medina  uralmát.  jÍz  azok  és 
khazradzsok  szintén  halálosan  gyűlölték  egymást,  s 

Mahomet  kora  előtt  is  negyven  éven  át  voltak  szaka- 
datlan hadakozásban  egymás  ellen.  A  három  zsidó 
törzs  pedig  a  helyett,  hogy  ezt  az  ellenségeskedést 
egyesülésre  s  az  iga  lerázására  használta  volna,  szét- 
szakadozva megoszlott  a  két  uralgó  arab  törzs  között, 
s  eg3^mást  épen  oly  elkeseredéssel  üldözte,  mint  magok 
az  uralkodó  arabok. 

így  éltek  e  pogány  jemenit  arabok  a  zsidó  nép  között, 
mely  különben  szintoly  büszke  volt  héber  származá- 
sára, szintoly  választott  népnek,  s  az  igaz  Isten  egyet- 
len imádójának  tartotta  magát,  mint  napjainkban 
Aleppó  vagy  Damaszkusz  zsidó  lakosai.  Mindamellett 
azonban  szoros  kapcsolatban  éltek  azon  arab  törzszsel, 
melyhez  magokat  számították.  Az  áttérés  s  a  kölcsönös 
házasodások  nem  voltak  ritkák.  Sőt  minden  vallási 
vitában  a  zsidók  győzedelmeskedtek,  folyvást  Messiá- 
suk jövetelével  fenyegetve  az  arabokat :  ((Megálljatok, 
eljö  Messiás  és  kiírt  benneteket.))  így  még  az  arabok 
között  is  elterjedt  a  Messiás  jövetelének  várása. 

Midőn  Mahomet  a  zarándokokkal  beszélni  kezdett 
az  Álla  ta  Allahról,  ezek  nemcsak  a  gyakran  hallott 
elveket  voltak  hajlandók  elfogadni,  hanem  azt  hitték, 
ime  előttök  áll  a  Messiás.  Es  megígérték,  hogy  Maho- 
met tanait  városukban  terjeszteni  fogják,  s  elragad- 
tatva mondák  a  prophétának  :  « Sehol  e  világon  nincs 
annyi  egyenetlenség,  mint  a  mi  népünk  között ;  ha  te 
egyesíteni  tudsz  bennünket,  te  lesz  a  legnagyobb  em- 
ber a  föld  kerekségén.)) 

A  következő  évben  már  több  medinai  zarándok  ment 
Mekkába,  az  előbbi  hatnak  társaságában.   Es  ugyan- 

azon  a  helyen,  egy  éjféli  találkozáskor  megesküdtek, 
hogy  elfogadják  Mahomet  vallását,  hivek  maradnak 
ahhoz  és  hirdetni  fogják  hónukban.  Egy  év  múlva 
még  többen  gyűltek  e  dombon  össze,  s  ekkor  arra  is 
megesküdtek,  hogy  városukban  az  új  hitet  mindenkivel 
elfogadtatják,  s  Mahomet  életét  s  elveit  éltök  és  va- 
gyonuk föláldozásával  is  megvédik. 

Az  arabok  e  két  nagyobb  összejövetel  közül  az  elsőt 
« asszonyok  esküjének)),  a  másodikat  « férfiak  esküjé- 
nek)) nevezik,  mert  a  fegyveres  hitterjesztést  a  máso- 
dik gyűlés  határozta  el. 

A  mekkaiak  a  dolgok  ily  folyásáról  teljesen  érte- 
sülve voltak.  Dühöngtek,  hogy  az  üldözött  egy  idegen 
törzsnél  oltalomra  talált,  s  eg5^szersmind  félni  kezdet- 
tek, hogy  üldözéseikért  bosszút  áll  rajtok,  rontja  keres- 
kedelmöket.  A  hagyomány  szerint  egy  nagy  tanács- 
kozáson, melyet  az  Ommeida  főnök  Abu-Soíia  vezetett, 
el  is  határozták  meggyilkolását.  Időközben  Mahomet 
és  hivei  folyvást  készülődtek  a  szökésre ;  egymásután 
elszállingóztak  Mekkából,  úgy  hogy  végre  már  csak 
hárman  maradtak.  Mahomet,  Abubéker  és  Ali.  Négy 
hónapon  át  mindig  egy  felkészített  teve  várt  a  próféta 
szökésére.  Végre  elindult  ő  is,  a  mint  mondják,  épen 
azon  éjszakán,  a  mikor  meggyilkolása  ki  volt  tűzve. 
Három  napig  rejtőzött  egy  barlangban  üldözői  elől, 
azonban  mégis  szerencsésen  eljutott  tizenhat  napi  uta- 
zás után  Medinába. 

A  mozlemeket  helyes  érzék  vezette,  midőn  vallásuk 
időszámolását  a  prophéta  e  futásától,  a  hidzsrától 
származtatták,  mert  Mahomet  vallása  teljesen  megvál- 

tozott  jellemében,  midőn  tartózkocláBÍ  helyet  megvál- 
toztatá.  S  ez  a  viszonyokból  folyt.  Tíz  évi  üldözés, 
megvetés,  gyalázás  után,  melyet  Mekka  szenvedélyes 
népe  s  kiégett  hegyei  között  töltött  Mahom^et,  egy- 
szerre f  el  aj  ánlá  pártolását  Arábia  legműveltebb  városa. 
Az  ö  elvei,  az  ő  ábrándjai  mellett  ébredhetett-e  benne 
egyéb  vágy,  mint  az,  hogy  hódítva  visszatérjen  a  mek- 
kai szent  templomhoz,  s  ennek  őreivel  hitét  elfogad- 
tassa, és  saját  vadabb  törzsét  a  medinai  néppel  egye- 
sítse. 

És  valóban  ez  időpontnál  teljesen  megváltozott  az 
izlam  jelleme.  A  hidzsra  előtt  a  türelem,  lemondás,  a 
bántalmazások  békés  tűrése  valának  Mahomet  erkölcs- 
tanának főerényei.  A  hidzsra  után  a  karddal  szerzett 
érdem  minden  más  erényt  felülmúlt.  Kard  lett  a  kulcsa 
égnek  és  pokolnak  egyaránt;  egy  csepp  vér,  melyet 
valaki  Isten  ügyének  szolgálva  ejtett,  többet  ért  tíz 
havi  imádkozásnál  és  böjtnél,  s  ki  a  csatában  esett  el, 
bármennyi  volt  bűne,  egyszerre  a  paradicsomba  ragad- 
tatott, hol  fekete  szemű  hurik  karjai  közt  a  legfoko- 
zottabb  érzéki  kéj  várt  reá. 

Mahomet  tekintélye  Medinában  határtalan  volt.  Az 
üldözött,  megdobált,  gyerekek  által  kicsúfolt  bujdosó- 
ból egyszerre  egy  theokratikus  kormány  felelősség 
nélküli  főnöke  lett.  Első  intézkedéseit  nagy  ildomos- 
sággal tette.  Tagadhatatlan,  hogy  a  kritikai  vizsgálat, 
ha  jellemének  őszintesége  tekintetében  csökkenti  is 
bizalmunkat,  más  oldalról  mint  politikust  magasra 
emeli  őt.  Például  Medinába  vonulásánál  kényes  dolog 
volt  elhatározni,  kinek  házához  szálljon,  mert  egész 

sereg  tisztelőjét  sértheté  meg  a  választás  által.  Ma- 
homet ügyesen  hárítá  el  e  nehézséget ;  azt  mondta, 
ereszszék  tevéjét  az  iitczákon,  hadd  álljon  meg  ott, 
hová  Isten  határozta,  hogy  beszálljon  vendégül.  Ez 
bár  kicsiny  dolog,  mindenesetre  taniisítja,  mily  fino- 
man tudott  a  nehézségek  alól  kibújni.  Minden  fonto- 
sabb  kérdésben  Gábor  angyal  volt  a  deus  ex  machina, 
ki  a  vitát  eldöntötte.  így,  ha  arról  volt  szó :  kiindulja- 
nak-e valami  rabló  rohamra  —  miként  oszszák  meg  a 
zsákmányt  —  kipusztítsanak-e  valamely  törzset,  — 
mily  imádkozásokat  és  szertartást  fogadjanak  el  új 
vallásukban  —  mindig  vagy  Gábor  angyal  jött  elő  a 
korán  egy-két  újabb  versével,  vagy  Mahometet  szál- 
lotta meg  a  kisegítő  ihlet.  Es  ez  ihletek  nem  szo- 
rítkoztak csupán  új  tételek  felállítására,  hanem  a 
régiek  módosítására  is  kiterjedtek.  így  egyszer,  mi- 
dőn a  koránnak  egy  újabb  versét  kihirdeté,  mely 
nehéz  büntetést  szab  (a  jövő  életben)  mindazokra,  kik 
a  harczból  otthon  maradnak,  egy  öreg  vak  embert  ve- 
zettek eléje,  kérdezve,  hogy  ez  is  alá  lesz-e  vetve  ama 
büntetésnek:  «Igtasd  bo)  — szólt  Mahomet  Zeidhez, 
titkárához:  ((kivéve  azokat,  akik  elgyengülésben  szen- 
vednek)). 

Medinába  érkezése  után  első  gondja  volt  megtele- 
pedni. Épített  egy  alacsony  mecsetet  égetett  téglából, 
tetején  pálmalevelekkel,  melyek  körül  kijebb  nyúlva 
a  tetőnél,  tágas  verendát  képeztek.  Az  udvaron  tizen- 
három neje  számára  készíttetett  szobákat,  melyeknek 
tetejét  kézzel  el  lehetett  érni,  s  az  ajtók  helyét  csak 
függönyök  pótolták.    Maga  a  prophéta   minden   nap 

sorl)an  cserélvén  nejeit,  mindig  a  kiválasztottnak  szo- 
báját használta.  Mecsetverendája  alatt  liarmincz-negy- 
venre  menő  mekkai  szökevény  tanyázott,  kik  több- 
nyire rongyosan,  kiéhezve,  minden  segélyforrás  nélkül 
érkeztek  Medinába,  s  itt  Mahomet  segítségéből  éltek. 
Ezért  hívják  aztán  őket  «Ahl-el~soffá»)-nak  (asztal- 
társak). Mahomet  életmódjára  nézve  minden  hagyo- 
mány leginkább  tőlük  származik. 

Medina  népe,  az  «anszár))-ok,  « oltalmazok*),  valóban 
nagy  vendégszeretetet  tanúsítottak  e  mekkai  szökevé- 
nyek irányában.   Általában  e  nép  teljes  áhítattal  és 
őszinteséggel  bizta  magát  a  prophéta  kezeire.   Ok  vol- 
tak az  izlam  valódi  megalapítói.  És  ők  lakoltak  meg 
azért  akkor,  midőn,  mintegy  hatvan  évvel  a  hidzsra 
után  már  birodalmakra  térj  észté  az  új  vallás  hatal- 
mának  szárnyait.  A  harrai  véres  ütközet   elveszvén, 
a  győző  ellenfél,  a  hitetlen  damaszkuszi  kalifa,  Jezid,  s 
ennek  társa,  a  félszemű  Moslim,  ki,  daczára  nevének, 
a  mozlim  vallás  gyűlölője  s  a  beduin  pogány  hit  ter- 
jesztője volt,  fölmészárolta  a  prophéta  egykorú  táp- 
lálóinak nemzedékét,  lovait  a  szent  mecsetbe  zárta,  s 
ép  a  prophéta  fekvőhelyére  dobta  ezek  számára  a  fü- 
vet. A  lakosok  közül,  a  ki  nem  akart  Jezidnek  hódo- 
latot esküdni,  tűzzel-vassal  kínoztatta  halálra,  nejeik 
és  gyermekeik  pedig  rabszolgákul  eladattak.  Az  anszá- 
rok  sohasem  tudtak  e  csapás  után  új  életre  vergődni. 
A  ki  menekülhetett,  futott  legtöbbnyire  Afrikába,  ha- 
nem aztán  utóbb  nemzetségök  Spanyolországba  köl- 
tözve át,  mint  büszke  mórok,  még  egyszer  felvillannak 
a  történelem  lapjain.  Medina  pedig  a  hódítók  és  meg- 

hódoltak  részére  maradt.  Midőn  egy  tizennegyedik 
századbeli  utazó  tudakozódott  e  városban,  él-e  még 
valaki  az  anszárok  utódaiból,  csak  egy  elaggott  vén 
embert  és  vén  asszonyt  tudtak  neki  mutatni. 

Hat  hónapi  nyugalom  után,  melyet  vallási  és  poli- 
tikai rendelkezésekre  használt  Mahomet,  elhatározá 
nyilt  háborút  kezdeni  szülővárosa  ellen,  karavánainak 
megtámadása  által.  Hatalmas  okai  voltak  erre.  Saját 
bántalmait  megbőszülni,  a  nyerendő  zsákmány  által 
biztosítani  maga  és  kisérői  ellátását,  s  mindenek  fölött 
folytonos  tevékenységben  tartani  az  új  vallás  szelle- 
mét. Medina  kívül  esik  a  Mekkától  Syriába  vezető  út- 
vonalon, s  három  napi  járásra  kellett  menniök,  hogy 
irányukat  átszeghessék.  Néhány  sikertelen  kísérlet 
után  végre  ezer  tevéből  álló  nagy  karavánt  támadtak 
meg,  mely  Syriából  tért  vissza,  Abu-Sofián  vezérlete 
alatt.  Mahometnek  csak  324  harczosa  volt,  a  mekkaiak 
pedig  ezer  főből  álló  védő  sereget  kaptak  segítségül. 
Azonban  az  a*nszárok  kétségbeesetten  küzdöttek.  Ma- 
hometet a  harcz  folyama  alatt  ismét  ideges  roham  fogta 
el ;  azonban  felocsúdott,  s  egy  marok  port  szórva  az 
ellenség  felé,  biztosítá  a  mozlemeket,  hogy  három  ezer 
angyal  küzd  részükön.  Ez  oly  bizalmat  öntött  embe- 
reibe, hogy  szétverték  a  mekkaiakat,  s  Mahomet  meg- 
érte az  örömet,  hogy  legesküdtebb  ellenségének,  Abu- 
Dzsálnak  fejét  a  porban  látta  maga  előtt.  Fölkiáltott, 
hogy  becsesebb  ez  ajándék  neki  Arábia  legdrágább 
tevéjénél,  s  térdre  hullva  adott  hálát  Istennek  e  ke- 
gyelmeért. 

Ez  volt  Mahomet  első  győzelme.  S  miként  medinai 

Útja  fordulópont  vallási  rendszerében,  úgy  e  győze- 
lem is  egy  véres  és  kegyetlen  korszaknak  lett  meg- 
indítója. Eddig  tiszta  volt  keze  az  emberi  vértől ; 
ettől  kezdve  nem  irtózott  a  kegyetlenségtől,  ha  becs- 
vágya, boszúja,  vagy  talán  olykor  szeszélye  is  úgy  kí- 
vánta. Közvetlenül  a  leírt  baderi  csata  után  két  gyil- 
kosságot vitt  végbe,  teljes  hideg  vérrel,  egy  öreg  em- 
beren és  asszonyon,  kik  csupán  annyit  vétkeztek,  hogy 
satyrákat  írtak  ellene.  ((Ki  szabadít  meg  engem  ezektől 
az  emberektől?*)  kérdezé  kísérőit,  s  ezek  között  mind- 
járt akadt  a  gyilkosságra  vállalkozó,  kit  aztán  Maho- 
met a  másnap  reggeli  imádkozásnál  így  mutatott  be  a 
gyülekezetnek:  ((Lássatok  egy  embert,  a  ki  jó  szolgá- 
latot tett  az  Istennek  és  prophétájának.)) 

A  zsidó-elleni  gyűlölete  mind  nyíltabban  kezdett  ki- 
tűnni. 

Általában  politikájának  ez  egyik  legjellemzőbb  vo- 
nása. A  zsidókat  neki,  ki  prophétai  igényekkel  lépett 
föl,  mindenesetre  mint  választott  népet  kellett  tekin- 
tenie, miután  az  Isten  oly  sok  prophétával  áldotta 
meg  őket ;  más  tekintetben  is  tisztelettel  viseltetett  az 
egész  Arábiának  e  legműveltebb  nemzete  iránt.  A  ko- 
ránnak Medinában  készült  fejezeteiből  világosan  meg- 
látszik, hogy  a  sugallatokat  itt  már  nem  merte  oly  gyak- 
ran előrántani,  s  különösen  a  bibliai  elbeszélésekkel, 
melyeket  Mekkában  mint  tisztán  ihlet  szüleményeit 
mutatta  fel,  nagy  mértékben  felhagyott,  mert  tudta, 
hogy  ((a  könyvek  népe))  tartja  ügyelemmel  s  fölfedezné 
csalárdságát.  Eleinte  arra  törekedett,  hogy  a  zsidók  is 
ismerjék  el  prófétának,  s  ezek  hajlandók  is  voltak  po- 

gányok  prophétájának  elfogadni.  De  Mahomet  ezzel 
nem  elégedett  meg.  Erezte,  míg  oly  nép  él  körülötte, 
melynek  nagyobb  tudománya,  s  őskori  Írásban  foglalt, 
kétségbevonhatatlan  isteni  kinyilatkoztatásai  vannak, 
addig  az  ő  vallása  nem  áll  biztos  alapon.  Elhatározta 
tehát,  hogy  vagy  megnyeri,  vagy  megsemmisíti  őket. 
Azonban  ajánlatait  a  tudós  zsidó  rabbik,  kik  közül 
egyik  egyenesen  Árontól  származtatá  magát,  lenéző 
megvetéssel  fogadták.  Mahomet  jellemének  ez  elég 
volt,  hogy  soha  meg  ne  bocsásson  és  soha  el  ne  feled- 
jen. A  zsidók,  szerencsétlenségökre,  apró  törzsekben 
megoszolva  folytonos  féltékeny  ellenségeskedésben  él- 
tek egymással,  s  így  nem  egyesülhetvén  a  védelemre. 
Mahometnek  nem  volt  őket  nehéz  egymásután  tönkre 
zúzni. 

Legelőbb  a  Benu-Kainoka-törzset  szólítá  föl  a  fel- 
tétlen meghódolásra.  Ezek  bezárkóztak  némileg  meg- 
erődített házaikba,  s  tizenöt  napig  állottak  ellent  az 
ostromnak ;  ekkor  azonban  kénytelenek  voltak  mago- 
kat feladni.  Hétszázan  voltak  mindössze,  s  Mahomet 
valamennyit  le  akarta  mészároltatni. Ekkor  előállott  Ab- 
dallah,  Medinában  egyik  legtekintélyesebb  arab-törzs 
vezére,  ki  Mahometnek  mindjárt  megérkezése  után 
hű  követőjévé  szegődött.  Elmondá,  hogy  a  Benu-Kai- 
noka  zsidó-törzs  nekik  az  azok  elleni  harczaikban  min- 
dig hű  szövetségeseik  voltak,  s  kegyelmet  kért  részökre. 
Mahomet  szó  nélkül  hátat  fordított,  mire  azonban  Ab- 
dallah  galléron  ragadta  őt,  s  kényszerítette  a  válaszra : 
((Az  égre  Mahomet,  rólam  ne  mondhassa  senki,  hogy 
le  engedtem  mészároltatni  azokat,  kik  a  csatában  mel- 

lettem  küzdöttek.  >»  A  propliéta  ily  erély  által,  mint 
rendesen,  most  is  legyőzetve,  megkegyelmezett  a  zsidók 
életének,  de  mindenöket  elszedette,  s  magokat  örök 
számkivetésbe  űzte. 

Most  engedélyt  adott  híveinek,  hogy  ha  zsidóra  akad- 
nak, öljék  meg;  s  rövid  időre  azután  megkezdte  had- 
járatát a  másik  zsidó-törzs,  a  Nadiritek  kiirtására  is. 
Az  ürügy  azon  ráfogás  volt,  hogy  a  Nadiritek  meg 
akarják  őt  gyilkoltatni.  Ez  a  törzs  azonban  elkesere- 
detten védte  magát,  és  sikerült  oly  egyezséget  nyernie, 
hogy  minden  vagyonával  s  fegyverével  együtt  elván- 
dorolhasson. Utóbb  az  egész  törzs  Szíriában  telepe- 
dett meg. 

Csak  a  szerencsétlen  koraicza-törzs  maradt  tehát 
még  a  zsidók  közül  Medinában. 

Ezek  megtámadására  könnyű  volt  okot  találni,  ako- 
reisok  szövetségesei  voltak.  Irtózatos  ostromot  állottak 
ki,  a  kiéheztetéssel  daczolva.  Hiába  kérték,  hogy,  mint 
társaik,  ők  is  elvándorolhassanak.  Mahomet  feltétlen 
hódolatot  kivánt.  Yégre  az  éhség  erre  is  reá  kénysze- 
rité  őket.  Most  Mahomet  álnokul  azt  kérdezé  tőlök : 
megelégszenek-e  egy  saját  törzsükbeli  ember  Ítéleté- 
vel? Nagy  örömmel  igent  mondtak  reá  s  erre  Mahomet 
előhívta  Szádot,  ki  koraicza  volt  ugyan,  de  saját  tör- 
zsének esküdt  ellensége,  s  most  annyival  dühösebb, 
mert  az  ostrom  alatt  veszélyesen  megsebesítették.  Szád 
kimondá  az  ítéletet:  ((A  férfiakat  lékeli  mészárolni: 
a  nőket  és  gyermekeket  eladni. »  Másnap  reggelre  Ma- 
homet nagy  gödröt  ásatott  a  piaczon,  s  hatszáz  férfit 
egymásután    előhurczoltatva,    valamennyit   lenyakaz- 

tattá  s  a  gödörbe  szóratá.  A  mészárlás  egész  napon  át, 
s  még  este  fáklya  világánál  is  tartott. 

így  irtatott  ki  a  zsidó  civilisatiónak  legutolsó  nyoma 
is  Medinában  ;  de  Medinától  hat  napi  járásra  Chaibar 
városa  még  virágzott  és  zsidó  lakosai  békén  művelték 
földeiket  s  folytatták  mesterségüket.  Mahometet  mind 
zsidógyűlölete,  mind  zsákmány  utáni  vágya  egyaránt 
ingerelték  a  város  lerombolására.  Működését  azzal 
kezdte,  hogy  a  város  főnökét  orozva  meggyilkoltatá. 
Ennek  utódát  pedig  valami  ürügy  alatt  Medinába 
csalván,  harmincz  embere  által  az  úton  megtámadtatá 
és  szintén  megölette.  Ekkor  aztán  hadat  vitt  a  városra 
s  egy  hónapi  ostrom  után  bevette.  A  lakosok  életének 
megkegyelmezett  ugyan  —  csupán  egy  embert  hur- 
czoltatott  halálra,  mert  feleséget  megszerette,  —  de 
vagyonukat  coníiskálta.  S  e  vagyon  igen  nagy  értékű 
volt.  Magának  a  prophétának  oly  osztalék  jutott,  hogy 
abból  30,000  ember  táborozási  költségeit  három  hó- 
napig fedezhette.  Nejeinek  és  híveinek  pedig  a  művelt 
földek  jövedelmeiből  állandó  jutalékokat  biztosított, 
mi  által  ismét  igen  ügyesen  azt  érte  el,  hogy  a  vad 
beduin  kalandorokból  helyhez  kötött  és  állandó  szö- 
vetségeseket alkotott  maga  körül. 

Hogy  megérthessük  az  izlam  hit  ily  gyors  elterjedé- 
sének okát,  mindig  tekintetbe  kell  vennünk,  mily  szám- 
talan előnyt  nyújtott  Mahomet  vallása  a  beduin  népnek. 
Az  arabok  elcsenevészésének  oka  leginkább  a  szétszórt, 
anarchikus  helyzetben  állott.  Se  politikai,  se  vallási  in- 
tézmény nem  tartotta  őket  össze.  Lehet  mondani,  hogy 
minden  arab  «vad  ember  vala))  ;  «keze  mindenki  ellen, 

H  mindenki  keze  ö  ellene  kész.»)  Mahomet  hitének  ve- 
zérelve pedig  az  volt,  hogy  minden  mozlem  táma- 
dásban és  védelemben  egyaránt  testvére  egymásnak. 
A  százados  gyűlöletet  kioltá  az  Isten  prophétája  iránti 
egyenlő  hűség,  mely  jemenitet  és  maditet  a  szent  szö- 
vetségben fűzött  össze.  S  az  apró  törzsek,  kiknek  véde- 
lemre volt  szükségök,  bár  többnyire  igen  keveset  törőd- 
tek a  lelkiismeret  dolgaival,  fiitva-futottak  Mahomet- 
hez, mert  az  ö  vallása  a  leghatalmasabb  szövetséget 
biztosította  számukra.  Minden  törzs  áttérése  a  vele 
szomszéd  törzsek  áttérését  vonta  maga  után,  mert  ezek 
egyenként  ellene  nem  állhattak  a  szövetségnek,  egymás 
között  egyesülni  pedig  képtelenek  voltak.  Ehhez  járult 
a  rabló  hadviselés  és  a  tömérdek  zsákmány  —  a  leg- 
csábítóbb vonzóerő  valamennyi  arabra  nézve.  Maho- 
met hitének  uralma  rövid  idő  alatt  kiterjedt  az  egész 
félszigetre,  s  katonai  ereje,  mely  a  báderi  csatánál 
324  emberből  állott,  rövid  időn  annyira  növekedett, 
hogy  hét  évvel  később,  utolsó  mekkai  zarándokolása 
alkalmával  114,000  főnyi  sereg  követte  őt. 

Ez  a  zarándok-út  valóban  nagyszerű  eseményeknek 
volt  megelőző  hírnöke :  mert  ekkor  lépett  fel  először  a 
világ -színpadára  az  egygyé  tömörült  arab  nemzet.  Az 
amalekiták,  edomiták,  moabiták  s  a  többi  apró  törzs, 
kiknek  neveit  sem  őrzé  meg  a  hagyomány,  s  kik 
huszonkét  évszázad  óta  hömpölyögtek,  egymást  pusz- 
títva, a  sivatagokon :  most  egy  testté  lett,  egyetlen 
ember  szellemének  hatása  alatt,  rövid  hét  év  alatt. 
Mert  ez  a  nagy  mű  valóban  Mahometé  volt. 

Különben  Mekka  elfoglalása  nem  a  fegyveres  erő- 

nek,  hanem  a  körülményeknek  vala  eredménye.  A  ka- 
raván-üzlet megszakítása,  néhány  szövetséges  törzs 
áttérése  s  az  izlamnak  minden  irányban  terjedő  ha- 
talma bizonyára  hatalmas  indokok  voltak  a  mekkai 
kereskedők  megtérítésére.  Syriába  vezető  útjuk  és  így 
egész  kereskedések  Mahomet  kegyétől  függvén,  az 
anyagi  jólét,  mind-mind  több  mekkai  főnököt  kény- 
szerített  elűzött  honfitársuk  tanainak  elfogadására,  de 
kivéve  Kaledet,  kit  utóbb  « isten  kardjának))  neveztek, 
s  talán  még  egyet-kettőt,  kevés  hihetőség  van  benne, 
hogy  őszinte  mozlemekké  lettek  volna.  Áttértek,  mert 
főnöki  állomásaik  megtartása  függött  az  áttéréstől. 
Kilátszik  ez  a  szellem  azon  két  egyezkedés  folyamából 
is,  melyek  által  Mahomet  a  szent  városnak  uralmára 

jutott. 

Az  első  egyezkedés  által,  melyet  Mekka  közelében 
Hodeibajában  kötöttek,  elismerik  őt  hadviselő  hata- 
lomnak, s  egyszersmind  jogot  adnak  neki,  hogy  mind 
maga,  mind  hivei  zarándok  utakat  tehessenek  a  Kába 
templomához.  De  mily  messze  voltak  még  attól,  hogy 
őt  prophétának  ismerjék,  kitűnik  a  mekkai  követ  be- 
szédeiből. Midőn  az  egyezség  pontjaira  nézve  már 
megállapodtak.  Mahomet  diktálni  kezdte  a  szerződést : 
« Allah  —  Kahman  nevében))  -  én  nem  ismerek  Eah- 
mant,  felelt  a  követ,  ,írd  csak  azt,  ,hogy  Allah  nevé- 
ben.' « A  következő  pontokban  állapodott  meg  Mahomet, 
az  Isten  prophétája.))  ,Hiszen  ha  elhinném,  hogy  az 
Isten  prophétája  vagy,  nem  harczolnék  ellened;  írd, 
hogy  Mahomet,  Abdallah  fia.'  Ily  vitatkozások  közt 
kötötték  meg  az   egyezséget,  azonban  alig  lett  kész, 

Omár  ós  többen  annyira  kikeltek  ellene,  hogy  Maho- 
met kénytelen  volt,  dühök  lecsillapítása  végett,  egy 
újabb  rablóhadjáratra  vezetni  őket  Chaibar  ellen. 

A  hodeibaji  egyezséget  csakhamar  mindkét  fél  meg- 
szegte, s  Mahomet  újra  haddal  ment  Mekka  ellen,  mely 
ekkor  teljesen  föladta  magát.  A  bevonulás  előtti  éjen 
Mahomet  egykori  üldözője,  Abu-Szoíián,  a  prophéta 
sátorában  volt  egyezkedni.  « Hiszed-e,  hogy  egy  Isten 
van  ?»  kérdezte  tőle  Mahomet.  «Ezt  igen  —  hiszem.)) 
Hát  azt,  hogy  én  vagyok  az  ő  prophétája?»  «Meg- 
bocsáss,  ebben  bizony  még  most  is  van  egy  kis  két- 
ségem)), felelt  Abu-Szoíián. 

Mekkából  Taif  ostromára  indult  Mahomet,  s  az 
egyezkedés,  melyet  itt  folytatott,  hasonló  szellemű  volt 
az  előbbiekhez.  A  thakifok  ajánlkoztak,  hogy  készek 
mozlem  hitre  térni,  ha  megengedi  nekik  Mahomet, 
hogy  kedvencz  halványukat.  Latot,  még  három  évig 
megtarthassák,  s  ez  idő  alatt  ne  kelljen  imádkozni  ok. 
Mahomet  sokalta  a  három  évet,  s  hosszas  alkudozás 
után  abban  állapodtak  meg,  hogy  a  thakifok  a  ked- 
vencz bálványt  még  egy  évig  megtarthassák,  adót 
ne  fizessenek,  a  szent  háborúba  tartozzanak  menni, 
s  « imádkozni  kötelesek  lesznek  ugyan,  de  imádko- 
záskor a  földre  borulni  nem.))  Mahomet  sokáig  vona- 
kodott e  feltételeket  elfogadni :  —  <(Mit  mondanak 
hozzá  hiveim?))  —  <*Ejh,  azzal  ne  törődjél))  —  biz- 
tatták a  thakifok,  —  (dia  az  arabok  a  szerződést 
nem  szeretnék,  csak  annyit  mondj,  hogy  az  Isten  su- 
gallta.)) Ez  az  ok  valóban  megnyugtatta  Mahometet,  s 
már  elkezdte  a  szerződést  tollba  mondani:    «A  szelid 

és  kegyelmes  Allah  nevében,  Mahomet  az  Istennek 
prophétája  és  a  thakifok  következő  szerződésben  egyez- 
nek meg.))  Ekkor  azonban  a  heves  Omár  közbevágott, 
s  a  követeket  karddal  kergette  ki.  Mikor  líjra  vissza- 
tértek, Mahomet  méltóságosan  felelt:  « Tiszta  izlam 
hit  vagy  háború!))  <(Csak  hat  hónapra  tarthassuk  hát 
meg  Latot.))  —  «Nem  lehet.))  «Hát  csak  egy  hónapra.)) 
« Egy  órára  sem.))  A  követek  haza  mentek  s  Latot  és 
a  többi  bálványt  a  törzs  rögtön  széthányta. 

A  hol  veszélytől  nem  kellett  tartani,  Mahomet  kö- 
vetelő és  kegyetlen  volt.  De  a  hol  a  körülmények  kí- 
vánták, finom  ildomossággal  tudott  eljárni.  Egyik  leg- 
nagyobb feladata  volt  a  mekkai  gúnyolódó  és  hitetlen 
aristokratiának  megnyerése,  mely  nélkül  diadala  nem 
lett  volna  teljes,  és  életének  eredménye  oly  nagyszerű. 
Ezeket,  Mekka  bevétele  után,  hizelgésekkel  igyekezett 
megnyerni.  A  Taif  elleni  hadjárat  bevégeztével  a  zsák- 
mányokból a  mekkai  aristokratia  főbbjei  fejenként 
száz  tevét  s  negyven  méret  ezüstöt  kaptak.  A  medinai 
nép  zúgolódni  is  kezdett  ezért,  de  Mahomet,  mint  min- 
dig, készen  volt  egy  szép  beszéddel,  melyben  kifejtette, 
mindaz  a  mit  a  mekkaiaknak  adott,  csak  múlékony 
földi  vagyon,  de  nekik,  a  hős  anszároknak,  szíve  örök 
hálájával  tartozik,  s  velők  fog  élni  és  halni.  A  jószívű 
anszárok  könnyes  szemmel  s  az  áhítat  fölkiáltásaival 
hallgatták  beszédét  és  megnyugodtak  benne.  Pedig  az 
a  politika,  melyet  Mahomet  e  napon  megkezdett,  végre 
is  egész  vagyonuk,  városuk,  családjok  romlására  veze- 
tett. Az  áltatok  ejtett  zsákmányok  nagyobb  részén  a 
gőgös  mekkai ak  osztoztak,  az  áltatok  elfoglalt  tartó- 

mányok  kormányára  éj^en  azok  ültek,  kik  egykor  a 
prophótát  megvetöleg  üldözték.  Walid,  fia  azon  Oklá- 
nak,  ki  hajdan  Mahometet  arczul  köpte,  Kufa  kor- 
mányzója lett  s  itt  hitetlen  dorbézolásai  által,  melyet 
még  a  mecsetben  is  folytatott,  minden  igazbhivönek 
szivét  megkeseríté.  Egyptom  trónjára  kevéssel  a  pro- 
phéta  halála  után  oly  ember  jutott,  kit  ő  egész  életén 
át  mindig  igyekezett  megöletni,  s  ki  nem  is  fogadta  el 
tanítmányait  soha.  Syria  uralma  pedig  Abu-Szofian  és 
Hind  utódainak  kezeibe  került,  s  ezek  egyike,  Jeszid 
(Hindnek  unokája)  volt  az,  ki  mint  fentebb  elmondot- 
tuk, Medinát  kifosztotta  s  népét  Arábiából  kiüldözte. 
Valóban  az  izlam  hitnek  oly  vezérek  hódították  meg 
a  világot,  kikben  semmivel  sem  volt  több  hit,  mint 
vad  elődeikben,  vagy  a  mai  beduinokban.  S  az  általok 
vezetett  tömeg  sem  volt  áhítatosabb  :  igaz,  hogy  a  tör- 
zsek elismerték  a  vallást,  de  meggyőzödésök  addig 
tartott,  míg  rettegtek  a  kardtól,  mely  azt  reájok  vetette, 
s  nagyobb  részök  kész  lett  volna  a  prophéta  halála 
után  eldobni  az  egész  hitet,  miből  úgy  sem  tudtak 
többet  a  korán  kezdő  szavainál :  «A  bölcs  és  kegyel- 
mes Allah  nevében  ...»  A  következő  században  azo- 
kat az  arabokat,  kik  Egyptomot  elfoglalták,  s  azután 
a  Sahara  szélein  elszórva  megtelepedtek,  az  egyptomi 
kalifa  küldöttei  mint  teljesen  hitetlen  népet  találták 
meg:  Mahomet  vallását  egészen  elfelejtették,  bort  ittak, 
s  mindenben  visszatértek  az  előbbi  pogány  korszak 
szertartásaihoz,  mintha  a  prophéta  soha  nem  is  léte- 
zett volna.  Omár  kalifához  egyszer  egy  arabot  vittek, 
ki  azzal  volt  vádolva,  hogy  .két  nővért  vett  feleségül 

egyszerre.  ((Nos,  hát  ez  miért  nem  szabad?*)  kérdezé  a 
kihallgatáson,  s  mikor  reá  parancsoltak,  hogy  az  egyik 
asszonyt  el  kell  bocsátani,  dühösen  kitört:  ((Gyalá- 
zatos vallás !  soha  életemben  semmi  jót  sem  láttam 
belőle. )) 

Az  araboknál  a  mohamedanismus,  mint  vallás,  igen 
gyenge  életképességgel  birt  volna,  annál  hatalmasabb 
lön  azonban,  mint  az  egész  nemzet  politikai  egyesítő 
elve.  A  mennyire  hagyományokból  következtetni  lehet. 
Mahomet  maga  sem  remélte  hitének  saját  nemzetén 
túlterjedését,  s  mégis  nem  a  sémi  faj,  hanem  Közép- 
Ázsia  vad  hordái,  a  törökök  és  tatárok,  Othman,  Dzsin- 
gis  Khán,  Tamerlán  népei  voltak  azok,  kiket  az  Allah- 
Akbár  kiáltás  fölvert  Ázsia  sivatagjairól,  s  pusztítva 
végig  vezérlett  a  civilisatio  telepein.  E  fél  barbár  nép 
bizonyára  mindaddig  hű  marad  az  izlam  elveihez,  míg 
valamely  rendkívüli  esemény  be  nem  vonja  őt  a  nyu- 
gati művelődés  körébe,  a  mi  alig-alig  remélhető. 

Mahomet  három  hóval  azután,  midőn  kisérő  sere- 
gével Mekkába  utolszor  bevonult,  Medinában  meghalt. 
Halálának  oka  a  szokott  idegiáz  lehetett,  bár  ő  azt 
állítá,  hogy  egy  khaibári  zsidó  asszony  mérgezte  meg. 
Egyik  utolsó  imájában  is  még  roppant  hévvel  könyör- 
gött a  zsidók  és  keresztyének  kipusztításáért.  Egyéb- 
iránt utolsó  órái  nem  voltak  méltatlanok  egész  élete 
szerepléséhez  ;  azon  meggyőződéssel  múlt  ki,  hogy  rög- 
tön és  egyenesen  a  paradicsomba  megy. 

Jelleméről  minden  esetre  igen  nehéz  ítéletet  mon- 
dani. Az  emberi  lelkiismeret  mélyére  kellene  hatol- 
nunk, hogy  kikeressük  azon  határvonalat,  mely  a  jót 

a  rossztól  elválasztja.  Az  önérdek,  hiúság,  dicsvágy 
ösztönzései  a  legtöbb  jellemnél  könnyen  oda  férkőz- 
nek a  nemesebb  szenvedélyek  mellé,  és  sok  esetben 
talán  egészen  el  is  némítják  ezeket.  Ily  esetben  igen 
nehéz  meghatározni,  mikor  kezd  a  tiszta  lelkesedés 
csalódássá,  s  viszont  a  csalódás  csalássá  változni  át. 
Mahomet  minden  esetre  keresztül  ment  e  három 
fokozaton.  Talán  megközelítjük  az  igazságot,  ha  azt 
állítjuk,  hogy  mekkai  üldöztetésének  időszaka  alatt  a 
tiszta  lelkesedéshez  csak  igen  kevés  ámítás  járult,  me- 
dinai pályája  ellenben,  midőn  korlátlan  hatalom  állott 
a  kegyetlen  és  véres  boszúállásnak,  hiúságnak,  becs- 
vágynak rendelkezésére,  már  vegyítve  van  a  leggyalá- 
zatosabb csalásokkal,  melyeket  azonban  még  akkor  is 
szelidít  a  ki-kitörő  régi  rajongás. 

Mint  prophéta  össze  sem  hasonlítható  a  sémi  nép 
egykori  nagy  szellemével ;  Mózes,  Ezsiás,  Ezékiel  mel- 
lett ő  csak  nyomorúságos  utánzónak  tűnik  fel.  Amaz 
ős  iratoknak  egyetlen  fejezete  nagyobb  irodalmi  becsű, 
mint  az  egész  korán.  Valóban  Mahomet  még  legmaga- 
sabb röptében  sem  halad  felül  egy  zsidó  prophéta 
durva  és  tudatlan  utánzásánál ;  míg  sülyedésében,  mint 
például  a  koraiczák  lemészároltatásánál,  a  dahomei  ki- 
rályok vadságával  áll  egy  fokon.  Jellemében  nagyon  sok 
ellentétes  vonás  vegyül  el :  tudatlanság  és  jellememel- 
kedettség, barbár  szenvedély  és  nemes  érzelmek ;  hiszé- 
kenység és  álnokság ;  becsvágy  és  egyszerű  életmód ; 
vallásos  meggyőződés  és  rút  ámítás.  De  jellemének 
legnagyobbszerű  vonása,  a  mi  őt  valóban  nagy  em- 
berré teszi,  azon  csüggedetlen  hit,  melyet   önmagába, 

az  Isteu  örökös  kegyébe,  s  az  általa  alapított  vallás 
jövőjébe  helyezett.  Ez  a  meg  nem  törhető  hit  segíté  őt 
a  soknemű  nehézség  legyőzésére,  s  bámulatunkat  a 
jellem  e  nagyságától  nem  tagadhatjuk  meg. 

A  vallásalapítók  közt  Mahomet  az  egyedüli,  kinek 
testi  alkatáról  részletes  adatok  maradtak  fenn.  Közép- 
termetűnél magasabb,  elég  erős,  széles  vállú,  de  kissé 
görbedt ;  haja  fekete  s  ifjabb  korában  halántékai  körül 
fürtözött ;  szakála  szintén  fekete,  egész  melle  közepéig 
érő ;  magas  homlokán  egy  ér  vonult  keresztül,  mely 
a  legkisebb  haragtól  is  kiduzzadt ;  arczszine  az  ara- 
bokéhoz képest  inkább  fehér;  szeme  nagy,  fekete  és 
átható,  de  egyszersmind  nyughatatlan  és  véres ;  fogai 
fehérek,  de  szerte  állók;  járása  oly  gyors,  hogy  a  leg- 
több embernek  futva  kellett  haladnia  mellette,  s  a  mint 
írják,  lába  mindig  úgy  állott,  mintha  lejtőn  haladna  le- 
felé. Euházata  rendesen  egyszerű,  fehér  és  vörös  vagy 
pettyezett  gyapjúszövet ;  selymet  csak  egyszer  vett  föl, 
s  akkor  is  ledobta,  mint  férfihoz  nem  illő  czifraságot. 
A  kényelmet,  mint  általában  az  arabok,  ő  sem  ismerte  ; 
egy  alacsony,  pálmával  fedett  téglakunyhó,  s  ebben 
egy  pálmalevélből  vetett  ágy,  mindig  kielégítek  igényét. 
Csak  egy-két  dologra  nézve,  például  az  illatszerek 
használatában  s  a  kellemetlen  szagok  utalásában  bírt 
finom  érzékkel.  Társalgásban  mindig  kihallgatott  min- 
denkit, s  «ha  kezet  fogott  valakivel,  sohasem  ő  volt 
az  első,  a  ki  visszahúzta  kezét.))  Az  arabok  játékaiban 
és  mulatságaiban  nem  vett  részt ;  ebben  a  tekintetben 
már  ellentéte  volt  a  szenvedélyes  arab  jellemnek. 

Ily   testi    és    szellemi    tulajdonok    mellett   minden 

esetre  a  véletlen  szerencsének  s  a  létezett  viszonyok 
sajátosságának  tulajdonítható  legnagyobb  részben  azon 
siker,  melyet  Mahomet  elért.  Azonban  bármint  Ítél- 
jünk hatása  felöl :  az  nem  tagadható  el,  hogy  az  ö 
elvei  egyesítek  legelőször  azon  nemzetet,  mely  ekként 
egyesülve,  egy  pár  század  alatt  a  civilisatiónak  oly 
magas  fokára  tudott  fölhatni. 


A  FÖLDOSZTÓ  PAET  ANGLIÁBAN/ 

(1873.) 

A  munka  versengése  a  tőke  ellen  s  a  birtok  nélküli 
osztályoknak  új  jogrendszerre  törekvő  igényei  Angliá- 
ban is  merész  reformeszmékben  nyilvánulnak.  Nem 
rombolnak  várost  mint  a  commune  hivei,  de  törvényes 
úton,  békés  eszközökkel  igyekeznek  megsemmisíteni  a 
régi  intézményeket  s  új  jogrendszeröket,  legalább  lát 
szólag,  a  régi  alapra  építik. 

Föllépésök  óvatos,  tervök  meggondolt  s  izgatásaik  a 
mérsékeltebb  gondolkozásúaknak  annyival  nagyobb 
aggodalomra  adhatnak  okot,  mert  a  mozgalom  élén  oly 
férfi  áll,  mint  Stuart  Mill,  a  ki  bár  philosoph,  de  nem 
ábrándozó,  elmélet  embere,  de  nem  elv-hajhász,  me- 
rész czélokat  tűz  ki,  de  a  járt  útról  még  sem  téved 
messze  s  a  ki  nemcsak  mint  író  és  gondolkozó  nyert 
világ-hírt,  de  nézeteinek  otthon  pártot  is  tud  nyerni. 
Ha  ő  a  mozgalom  élére  állt,  ez  eléggé  bizonyítja,  hogy 


*  Program  of  the  Land  Tenure  Reform  association,  with 
an  explanatory  statement  hxj  John  Stuart  Mill.  London  1871, 
16.  1.  —  Le  Parti  Radical  en  Angleterre,  par  René  Millet. 
A  Reme  des  deux  mondes  187Í?.  februári  füzetében. 

ily  törekvéseknek  nem  kevés  híve  lehet  az  angol 
földön. 

Stuart  Mi  11  elnöklete  alatt  alakult  meg  két  évvel 
ezelőtt  az  angol  «Földbirtoki  reform- egylet »  (Land  te- 
nure  reform  association)  s  a  programmot,  rövid  indo- 
kolás kíséretében,  röpirat  alakjában  maga  Mill  úr 
bocsátá  közre. 

Az  egylet  tíz  pontba  foglalta  czélját  és  föladatát. 

E  pontok  között  egy  pár  szorosan  az  angol  viszo- 
nyokra vonatkozik  s  oly  intézmények  megváltoztatását 
sürgeti,  melyek  a  régi  alakban  ma  már  csak  Anglia 
földjén  állanak  fenn. 

Elmozdítani  a  föld  átruházásának  jogi  és  törvény- 
kezési akadályait;  —  biztosítani  az  elsőszülöttségi  jog 
eltörlését,  —  lehetőleg  szúk  határok  közé  szorítani  a 
földbirtoklási  jog  megköttetését ;  —  e  három  pontból 
áll  a  programm  első  tétele  s  e  törekvések  annyira  ter- 
mészeteseknek látszanak,  hogy  indokolásukra  maga 
Mill  úr  sem  veszteget  sok  szót. 

Az  angol  földbirtoki  törvények  valóban  nem  illenek 
belé  azon  társadalomba,  melyet  ujabb  reformjaik  s 
különösen  az  1867-diki  reform-act  teremtettek.  Meg- 
szorítják a  tulajdoni  jogot,  nem  ismernek  végrendel- 
kezést s  rendkívül  megnehezítik  a  földbirtok  adás-vevé- 
sét.  Oly  korban  származván,  mikor  a  földbirtokosok  vol- 
tak az  ország  urai,  nem  csoda,  ha  ma  már  változtatást 
kívánnak,  mikor  az  ország,  legalább  elvben,  az  összes 
lakosságé.  A  régi  földbirtoki  törvények  oly  rendszer 
marad\  anyai,  melynek  czélja  volt  egy  uralkodó  osz- 
tályt fölemelni  s  a  nagy  birtokokat  megtartani  a  nagy 

családok  kezeiben,  melyek  kormányozták  az  országot. 
Ez  a  viszony  régen  megváltozott,  de  a  földbirtok  ma  is 
épen  úgy  gátolva  van  abban,  hogy  tétlen  és  hanyag 
kezekből  szorgalmasabb  gazda  kezeibe  mehessen  át, 
mint  egykor,  a  régi  időkben. 

Az  adás-vevés  e  korlátozottsága  egyik  fő  oka  az  an- 
gol földmivelő  munkások  sanyarú  helyzetének.  A  mezei 
munkás  Angolországban  sokkal  nyomorultabb  életet 
él,  mint  a  gyári  munkás,  holott  Európa  többi  államai- 
ban megfordítva  áll  a  dolog  s  a  mezei  munkás  hely- 
zete mindenütt  tűrhetőbb,  mint  a  gyári  napszámosoké. 

Mert  az  angol  mezei  munkásnak  nagyon  nehéz  saját 
pályáján  előbbre  haladnia.  Másutt  a  napszámos,  ha  egy 
kis  tőkét  megtakarított,  mindjárt  bérelhet,  vagy  vásá- 
rolhat magának  egy  darabka  földet,  melyen  saját  ke- 
zére próbálhatja  meg  szerencséjét.  De  Angolország 
legnagyobb  részében  csak  nagy  birtokok  és  nagy  bér- 
letek vannak  s  a  mezei  munkás  apró  földeket  örök 
áron  épen  nem,  bérletbe  pedig  legfeljebb  csak  albérlet- 
képen, tehát  igen  drágán  szerezhet. 

Minden  párt  érzi  Angiiában,  hogy  e  sanyarú  hely- 
zeten javítani  kell.  A  mérsékeltebbek  azt  hiszik,  hogy 
az  adás-vevés  megkönnyítése  segíthetne  a  bajon.  A  ra- 
dikálisok meg  egyszerre  fel  akarják  forgatni  az  egész 
eddigi  jogrendszert.  Vitatják,  hogy  a  föld  nem  lehet 
magán- tulajdon  s  hogy  az  államnak  kell  átvennie  és 
kezelnie  minden  földbirtokot,  kárpótlást  adván  a  tulaj- 
donosoknak. Ez  a  párt  jelenleg  némi  féltékenységgel 
lát  minden  oly  törekvést,  mely  a  merev  régi  törvénye- 
ket tágítani  akarja,  mert  úgy  gondolkoznak,  hogy  ha  a 

kiváltöágOBok  száma  nőni  fog  s  a  földbirtokotíok  meg- 
szaporodnak, akkor  annyival  nehezebb  lesz  elérni  ama 
kitűzött  merészebb  és  távolabbi  czélt. 

Mill  úr  azonban  igyekezik  e  radikális  pártot  is  meg- 
győzni arról,  hogy  a  társaság  programmjának  elfoga- 
dása nekik  nem  árthat.  Mert  —  úgymond  —  Angiiá- 
ban, hol  a  munkás  osztályok  nem  törekesznek  annyira 
földet  szerezni,  mint  például  Francziaországban  vagy 
Írországban,  a  föld  ára  csökkenni  fog,  mihelyt  több  föld 
kerül  eladásra ;  ez  által  pedig  csökken  az  a  kárpótlási 
összeg  is,  melyet  az  ő  czéljok  elérése  esetében  a  nem- 
zet a  földbirtokosoknak  majdan  fizetni  tartozik.  A  mel- 
lett, mindaddig,  mig  a  föld  magán-tulajdon,  mindaz, 
a  mi  adás-vevését  könnyíti,  egyszersmind  előmozdítja 
termékenységét  is  és  ez  által  a  nemzet  javára  szol- 
gál ;  azon  földek,  melyek  legkevésbbé  vállalkozó,  legke- 
vésbbé  ügyes,  vagy  legkevesebb  tőkével  biró  tulajdonos 
kezeiben  vannak,  produktívebb  birtokosokhoz  fognak 
kerülni.  Mill  úr  reméli  tehát,  hogy  e  szélső  reformerek 
nem  vetik  vissza  az  egylet  programmját  s  az  említett 
három  pontra  nézve  a  nemzet  általános  támogatására 
számít. 

De  nem  ez  indokolás,  hanem  a  programm  többi 
része  az,  a  mi  az  egylet  számára  a  socialisták  jó  haj- 
la,mait  megnyerheti,  mert  valójában  egészen  az  ő  mal- 
mukra hajtja  a  vizet.  A  kérdés  itt  már  nem  csupán  az 
angol  viszonyokra  vonatkozik,  hanem  épen  úgy  érdekli 
egész  Európának  minden  földbirtokosát. 

A  programm  negyedik  pontja  azt  kívánja,  hogy  az 
állam  javára  foglaltassék  le,  megadóztatás  utján  az 


62  A    FÖLDOSZTÓ    PART    ANGLlÁÜAN. 

a  haszon,  mely  a  földbirtokok  értékének  fokozaton 
emelkedéséből  keletkezik,  a  földbirtokos  minden  mun- 
kája nélkül,  csupán  a  népesség  és  gazdagság  általános 
növekedése  által. 

((Vannak  tárgyak  —  mond  Mill  úr  indokolása  —  melye- 
ket nem  lehet  meggátolni,  hogy  monopollá  ne  váljanak. 
Minden  ily  tárgynál  az  államnak  elismert  joga  van,  kellőleg 
korlátozni  a  hasznot.  A  vasutak  például,  kikerülhetetlenül 
monopol  természetűek  s  ehhez  képest  az  állam  valóban  fen- 
tartja  a  jogot,  hogy  a  vasúti  vitelbért  megállapítsa.  Hát  a 
föld  is  épen  ily  természetes  monopol.  Minden  virágzó  állam- 
ban folyvást  növekedik  a  föld  kereslete,  míg  maga  a  föld 
csak  igen  kevés  növekedést  nyerhet.  Minden  ily  tárgy,  ha 
az  ember  fenntartására  nélkülözhetetlen,  ellenállhatatlanul 
növekedni  fog  értékében,  a  mint  a  népesség  és  a  gazdagság 
gyarapodik.  A  föld  értéke  s  a  földbirtokosok  jövedelme  e 
században  tömérdeket  emelkedett.  Egy  része  ez  emelkedés- 
nek kétségkívül  a  földmívelési  javításoknak  s  nagyobb  tőkék 
befektetésének  tulajdonítható.  Azonban  egy  nagy  része  még 
is  csak  abból  eredt,  hogy  a  földbirtokok  és  a  földmívelési 
termékek  évről-évre  nagyobb  mértékben  kerestetnek,  s  ezen 
érték-növekedés  bizonyára  meg  lett  volna  akkor  is,  ha  épen 
semmi  pénz  nem  fordíttatik  vala  a  föld  termékenységének 
növelésére.  Azonkívül  az  ily  kiadások,  a  hol  előfordultak, 
a  legtöbb  esetben  nem  a  föld  tulajdonosa,  hanem  a  bérlő 
által  eszközöltettek,  a  kinek  akár  volt  ezekből  ideiglenes 
haszna,  akár  nem,  de  előbb-utóbb  az  a  növekvő  haszon, 
melyet  a  bérlő  tőkéje  idézett  elő,  mégis  a  föld  tulajdonosá- 
nak jövedelmeit  fogja  gyarapítani. 

((Az  egylet  azon  véleményben  van,  hogy  ha  a  föld  to- 
vábbra magán  tulajdon  marad  is,  az  államnak  le  kell  fog- 
lalnia maga  részére  a  jövedelemnek  ezen  növekedését,  s 

hogy  az  elévülés  az  államnak  ezen  jogát  nem  törülheti  el, 
bármily  kárpótlási  igényt  alapíthat  is  a  földbirtokos  javára. 
A  föld  az  emberiség  eredeti  öröksége.  Hogy  magánosok  sa- 
játíthassák el,  ennek  legszokásosal)!)  és  bizonyára  legjobb 
indoka  azon  érv,  hogy  magán-tulajdonosok  kezében  a  föld 
sokkal  jobban  terem  s  így  mindenkinek  sokkal  inkább  ja- 
vára szolgál.  De  ez  az  érv  csak  arra  jó,  hogy  hagyassék  meg 
a  tulajdonosnak  az  a  haszon,  melylyel  ő  a  föld  értékét  saját 
igyekezete  és  költekezése  által  növeli.  Nincs  azonban  oka, 
hogy  elsajátíthassa  az  értéknek  azon  növekedését  is,  mely- 
hez semmivel  sem  járult,  s  a  mely  csak  a  társadalom  álta- 
lános növekedése  következtében  foly  zsebeibe,  vagyis  nem 
a  saját  munkája  és  költsége,  hanem  más  embereké,  az  ösz- 
szeségének  árán. 

«Az  egylet  nem  akarja  zavarni  eddigi  szerzeményeikben 
a  tulajdonosokat.  De  kimondja,  hogy  a  jövendőbeli  hasonló 
értéknövekedéshez  az  államnak  van  joga.  A  mi  értéket  a 
föld  addig  el  fog  érni,  míg  ez  elvet  a  parliament  törvénye- 
síti, abba  az  egylet  nem  akar  avatkozni.  Ha  a  tulajdonos 
inkább,  semmint  specialiter  megadóztassék  földje  értéké- 
nek jövendőbeli  növekedése  fejében,  hajlandóbb  birtokát  az 
államra  átruházni,  az  egylet  kész  az  állam  részére  az  ily 
birtokot  becsáron  megvásároltatni.  Ez  intézkedés  által  a  tu- 
lajdonosnak minden  jogos  igénye  teljes  kielégítést  nyer, 
s  az  üzlet  a  nemzetre  nézve  mégis  nagyon  előnyös  leend, 
mert  magán  egyén  soha  sem  ád  jelenlegi  pénzben  egy  tá- 
voli haszonért  annyit,  a  mennyit  e  haszon  az  államnak  ér, 
mely  halhatatlan.  Ily  formán  a  gazdagodás  növekvése,  mely 
most  minden  érdem  nélkül  a  magánosok  szekrényeibe  fo- 
lyik, fokonként  s  fokozatosan  mind  inkább  az  egész  nem- 
zet felé  fordul,  melynek  együttes  munkájából  és  áldozatai- 
ból valóban  eredetét  vette.  Az  állam  pedig  megnyeri  összes 
járadékát  azon  földeknek,  melyeket  a  tulajdonos   önként 

átengedett  s  egyszersmind  a  jövendőbeli  érték-növekedés 
adóját  azon  földek  után,  melyeket  tulajdonosaik  magoknak 
megtartottak,  eléggé  bízván  az  állam  igazságosságában  és 
mérsékletében.  A  tulajdonosoknak  megengedtetnék  az  is, 
hogy  jövőben  bármikor  megmásíthassák  szándékukat  s  át- 
adhassák a  földet  az  először  megszabott  árért,  vagy  többért 
is,  ha  kimutathatják,  hogy  időközben  saját  költségükön  lé- 
nyeges javításokat  tettek.  E  szabad  átruházás  joga  állandó 
biztosítékul  szolgálhatna  a  tulajdonosnak  minden  igaztalan 
vagy  túlságos  megadóztatás  ellen. 

«E  terv  ellen  sokan  felhozzák  a  kivitel  nehézségeit ;  de 
e  nehézségek,  jól  elintézve,  nem  lennének  komolyak.  Nem 
szükség  az  állam  jogát  az  utolsó  fillérig  erőszakolni.  Elég- 
séges hézagot  hagyhatunk  a  számbeli  hibák  kiigazítására. 
Az  ország  összes  földjeinek  megbecsülése  volna  az  első  do- 
log, s  a  tulajdonos  által  jövőben  eszközlendő  minden  javítás 
állandóan  igtattatnék.  Az  adóztatás  nem  kezdetnék  meg 
addig,  míg  elég  idő  el  nem  telt  az  érték  valóságos  növelé- 
sére, s  akkor  is  gondosan  megtartatnék  azon  arányban,  a 
mint  az  értékesedés  általános  okoknak  tulajdonítható.  Ha 
egy  földtulajdonos  bebizonyíthatná,  hogy  valami  különös 
körülmény  miatt  az  ő  birtoka  nem  részesült  az  érték  álta- 
lános növekedésében,  akkor  kivétetnék  az  adó  alól ;  s  min- 
denesetre, ha  az  igazságos  korlát  áthágatnék,  azon  jog,  hogy 
földjét  az  eredeti  becslés  szerint  s  a  későbbi  jobbítások  kellő 
tekintetbe  vételével  átadhatja,  elég  biztosítékot  adna  a  tu- 
lajdonosok pénzbeli  érdekeinek  megvédésére,)) 

Valóban  e  terv  és  e  fejtegetés  egészen  azon  lejtő 
kezdetén  áll,  melyen  a  socialisták  rohannak  egy  isme- 
retlen mélység  felé.  A  föld  értékesedésónek  ilyetén 
fölfogása,  bármily  rábeszélő  alakban  legyen  is  előadva, 
épen  úgy  ellenkezik  az  eddig  elfogadott  jogi  elvekkel. 

s  épen  ol}^  bizonytalanná  teszi  az   ((enyim  és  tied))  ha- 
tárvonalait, mint  akár  a  socialisták  tanai. 

Kétségkívül  igaz,  Hogy  a  földbirtok  egy  művelt  és 
népes  államban  monopollá  válik.  Az  emberek  szapo- 
rodnak, a  szükséglet  növekszik,  a  föld  pedig  nem  nö- 
vekedhetik,  legfeljebb  a  korábban  terméketlen  földek 
szorgalmasabb  megművelése  által  nyerhet  gyarapodást. 
Következéskép  a  föld  urai  nem  tartván  semmi  verseny- 
től, urai  lesznek  a  vásárnak  is. 

Azonban  a  monopol  magában  véve  nem  sérti  a  mél- 
tánj^osságot,  ha  természetesen  keletkezett  s  nem  mes- 
terségesen tartatik  fenn.  Maga  a  természet  gyakran 
alkot  ily  monopolokat.  Egy  hév  vizű  forráshoz  épített 
malom,  egy  jó  homokbánya  az  alföld  fekete-agyagos 
síkjain,  mindig  monopol.  Az  il}'  természetes  élőn}'' 
csak  akkor  lesz  igazságtalanná,  ha  a  polgári  törvények 
is  súlyosbítják,  vagy  ha  a  kiváltságoltak  összebeszé- 
lése következtében  kizsákmányoltatik.  De  a  földbirto- 
kosokat ezzel  vádolni  nem  lehet.  Hogyan  beszélhetne 
össze  két  távoli  megye  birtokossága,  hogy  a  gabona 
árát  mesterségesen  fölemeljék?  Yagy  bár  összebeszélne 
is  az  egész  ország  minden  birtokosa,  nem  tenné-e  ezt 
sikertelenné  a  külföldi  gabona  behozatala,  ha  csak 
mesterséges  vámok  nem  segítnek  a  földbirtokosok  go- 
nosz czéljainak  elérését. 

Mai  nap  a  földbirtok  Európa-szerte  nagyon  keveset, 
vagy  semmit  sem  különbözik  bármely  egyéb  birtoktól. 
Adás-vevésre  kerül  naponként  s  árát  épen  úgy  a  keres- 
let és  kinálat  viszonyai  szabják  meg,  mint  az  ingó 
tárgyét.  Ha,  a  socialisták  okoskodását  követve,   vissza 

Arany  László  összes  müvei.  ÜL  O 

akarunk  menni  a  középkorig  s  ott  keressük  az  első 
szerzés  jogczímét,  meglehet,  sőt  valószínű,  hogy  a  hű- 
béri korban  oly  szerzési  czímeket  találunk,  melyeket 
ma  már  nem  ismernénk  el  jogosoknak.  De  ez  a  mai 
viszon^^okon  nem  változtat.  Akár  örökösödés,  akár  vá- 
sárlás útján  jutott  a  föld  a  mai  birtokos  kezébe,  annak 
mai  értékét  három  tényező  szabja  meg.  A  jövedelem, 
melyet  ád,  s  a  mely  rendszerint  kisebb,  mint  más  vál- 
lalatoknál ;  a  biztosság,  melyet  a  befektetett  tőkére 
nézve  nyújt  s  a  mely  általában  a  legteljesebb  biztos- 
ságnak tekintetik ;  és  azon  érték-növekedés,  mely  a 
földbirtok  értékének  folytonos  emelkedése  által  re- 
mélhető. 

Mill  úr  feledni  akarja,  hogy  ez  utolsó  tényező  min- 
dig benne  van  a  birtok  vétel-árában.  0  a  jövendőben 
várható  egész  érték-emelkedést  le  akarja  foglalni  az 
állam  javára.  Pedig  ezen  jövendőbeli  emelkedés  remé- 
nyét a  mostani  birtokos  már  megfizette,  akár  az  által, 
hogy  mostanában  vette  meg  a  birtokot  s  a  vételár  meg- 
szabásánál e  reményt  az  eladótól  valóban  megvásá- 
rolta, akár  az  által,  ha  ősi  birtokát  nem  adja  el,  holott 
találna  vevőt,  a  ki  e  reményt  neki  kész  volna  meg- 
fizetni. 

Igaz,  hogy- Angliában  mások  a  viszonyok.  A  föld  egy 
ősi  nemesség  kezeiben  van.  Az  első  szerzés  igen  gyak- 
ran a  hűbéri  korig  tisztán  visszanyomozható.  Az  adás- 
vevés  igen  korlátolt,  mert  kevés  föld  kerül  eladásra. 
A  jelenlegi  földbirtokos  talán  tized-huszad  ízi  öröklés 
által  került  birtokba  s  élvezi  a  roppant  jövedelmeket 
minden  munka  vagy  vállalkozás  nélkül. 

Aztán  szemközt  áll  e  földbirtokos  nemességgel  az 
ország  élénk,  kereskedő  népe ;  a  legtevékenyebb  és 
leggazdagabb  nép  a  világon,  mely  a  vagyonról  és  az 
emberek  értékéről  kereskedelmi  felfogással  itél,  azt 
nézve,  hogy  mennyit  fáradt  vagy  mit  koczkáztatott 
valaki  jövedelmeinek  elnyerése  végett. 

Ha  ily  nép  között  a  földjáradék  kárhoztatókra  talál, 
épen  nem  csodálhatni.  A  reform-törekvést  azonban 
Mill  úr  és  társasága  sokkal  messzebb  vitték,  mint  a 
mennyire  a  létező  bajok  javítása  kivánná. 

Nem  akarunk  arról  szólni,  hogy  e  látszólag  viszás 
helyzetből  is  mennyi  előny  hárult  Angliára.  Pedig  e 
tekintetben  is  sok  kérdés  támadhat,  melyek  a  reforme- 
reknek gondolkozásra  adhatnak  okot.  Vajon- egy  oly 
népnél,  melyet  annyiféle  nagy  üzlet  foglal  el,  egészen 
haszontalan  osztálynak  tekinthető-e  azon  nemesség, 
mely  nem  annyira  törekszik  meggazdagodni,  mint  a 
nép  többi  része  ?  Nincsenek-e  oly  tulajdonai  e  nemes- 
ségnek, melyeket  más  népek  irigyelnek  az  angoltól? 
Nem  ezen  osztályból  fejlődtek-e  ki  a  nemzeti  jellem 
legszebb  typusai  s  nemzeti  történelmök  legnagyobb 
alakjai ;  nem  ők  őrködtek-e  Anglia  külpolitikája  fölött, 
mindig  méltóan  képviselve  nemzetöket,  melynek  többi 
osztályai  közt  azon  előnyben  voltak,  hogy  általánosabb 
látkörük  által  túl  tekintettek  a  nemzet  zömének  gyak- 
ran talán  nagyon  is  kereskedői  láthatárán.  Azonban 
Mill  úr  társaságát  nemcsak  ily  kérdések  nem  tartóz- 
tatják a  föltétlen  egyenlőség  s  az  elsőszülöttségi  jog 
eltörlésének  sürgetésében,  hanem  törekvésök  egészen 
az  egyéni  birtoklás  megszüntetésére  irányul.  Az   álla- 

mot  akarják  mind  több  és  több  föld  tulajdonosává 
tenni  és  centralisatió  által  kezelni  a  földművelést. 

Félnek  attól,  hogy  az  egyéni  birtoklás  túlkapásai 
által  megsértetik  a  nép  érdeke,  s  félelmök  egy  ellen- 
kező végletbe  hajtja  őket. 

Francziaországban,  a  centralisatió  hazájában,  min- 
denki ismeri  a  centralisatió  hiányait  s  a  hány  a  nem- 
zetgazdasági író,  csaknem  ugyanannyi  heves  védője 
van  nálok  a  <(laissez  fairé »  elvének.  Óhajtják  a  localis 
függetlenséget  és  az  önkormányzatot,  melyekkel  csak 
kis  mértékben  birnak,  óhajtják  kivétetni  a  nagy  válla- 
latokat az  állam  kezelése  alól  s  a  mennyire  lehet, 
magán  társulatokra  ruházni  át,  mert  tapasztalat  tanítá 
meg  őket,  hogy  az  állam  központosított  hatalmának 
ily  nagy  növekedése  vagy  a  kényuralomra,  vagy  az 
Internationale  féktelenségére  vezet.  Angliában  viszont 
minden  vállalat  a  magán  emberek  tőkéiből  jő  létre ; 
vasutak,  csatornák,  kikötők,  dockok,  vízvezetékek,  gáz- 
világítás, gyors-kocsizás  stb.  legtöbbnyire  nagy  rész- 
vénytársulatok birtokában  vannak,  állami  segély  nél- 
kül, sőt  nem  is  nagy  ellenőrzés  alatt.  E  vállalkozási 
szellem  s  a  magán  emberek  és  független  társaságok  ez 
óriási  tevékenysége  míg  az  ipart  és  forgalmat  oly  fokra 
emelé  az  országban,  minőt  soha  sehol  másutt  el  nem 
ért,  természetesen  roppantul  növelte  a  föld  értékét  is. 
És  ime  ekkor  az  ország  egyik  legnagyobb  írója  és  nem- 
zetgazdája az  állami  centralisált  kezelést  épen  a  föld- 
birtoknál akarja  behozni,  melyet  még  a  legjobban  köz- 
pontosított államokban  is  sokkal  üdvösebbnek  hittek 
meghagyni  a  magán  birtokosok  kezeiben. 

Mill  Úr  adónak  nevezi  ez  új  természetű  terhet, 
melyet  a  földbirtokra  kivan  kivetni.  Természetesen, 
mert  ö  óvatos  politikus.  Ismeri  az  angol  közvéleményt. 
Tudja,  hogy  ez  nem  szereti  a  merész  reformokat,  kivált 
ha  merész  kifejezésekben  lépnek  föl,  de  sokkal  hajlan- 
dóbb valamely  újítást  a  régi  nevezetek  és  formák  alak- 
jában elfogadni.  Más,  tapasztalatlanabb  reformer  ta- 
lán fényes  szavakkal,  csábító  és  csillogó  programmal 
ajánlta  volna  e  gondolat  elfogadását.  Gazdagítani  az 
államot  a  magán  emberek  kára  nélkül,  új  jövedelmi 
forrást  nyitni  meg  s  egyszersmind  megszüntetni  az 
eddigi  visszaéléseket,  kiaknázni  a  jövő  kincseit  a  nél- 
kül, hogy  jelenleg  valakinek  joga  sértetnék  :  mind  ezt 
úgy  lehetett  volna  föltüntetni,  mint  hatalmas  merész 
újítást,  mely  a  társadalom  nagy  kérdéseinek  megoldása 
felé  egyszerre  egy  óriás  lépéssel  közelebb  visz. 

De  Mill  úr  és  társasága  nem  akarnak  ily  nagy  zajt 
ütni.  Szerintök  ez  csak  egy  adó,  vagy  legfeljebb  egy 
monopol,  mely  épen  úgy  megilleti  az  államot,  mint 
például  a  dohány-egyedárúság  és  a  mellett  nem  sérti 
senki  jogait. 

Azonban  ez  az  elnevezés  nem  állja  ki  a  bírálatot.  Az 
adó  csak  addig  nevezhető  adónak,  míg  csupán  a  jövedel- 
meket terheli.  Akárhogy  fogjuk  föl  az  állam  hivatását, 
az  mindig  bizon3^os,  hogy  adót  csak  azon  joggal  szed- 
het, mert  védi  a  tökét  s  ennek  nyugodt  élvezhetését 
biztosítja.  Ha  azonban  az  adó  már  természeténél  fogva 
kisebbíti  a  jövedelmet  is,  a  töke  értékét  is  :  mondható-e 
ez  védelemnek?  Mit  használ  a  védelem,  ha  magát  a 
birtokot,  melyet  védeni  kellene,  az  állam  elveszi. 

Mill  Úr  adója  egyenesen  a  tökét  támadná  meg.  El- 
venné a  földbirtoknak  egyik  igen  lényeges  járulékát, 
mely  a  föld  jelenlegi  értékének  meghatározásában  fon- 
tos tényező,  azon  reményt  t.  i.  hogy  az  érték  és  jöve- 
delem jövőre  növekedni  fog.  Ezzel  nemcsak  a  jövőt 
adóztatná  meg,  hanem  egyszerre  elvenné  a  mostani 
értéknek  egy  részét.  A  földbirtok  ára  erőszakosan  le- 
jebb  szállna,  s  veszteséget  szenvedne  a  jelenlegi  tulaj- 
donos, a  ki  az  eddigi  jogi  fogalmakra  támaszkodva,  a^ 
értéknövekedés  reményét  mindenesetre  számításba 
vette,  akár  új  vásárló  volt,  akár  régi  birtokosa  a 
földnek. 

Csalódás  azt  hinni,  hogy  e  veszteségért  kárpótlást 
adna  az,  ha  az  állam  késznek  nyilatkozik  a  mostani 
adás-vevési  árakon  átvenni  a  birtokot.  Ez  kivihetetlen. 
A  mint  a  parliament  elfogadná  e  javaslatot,  a  földbir- 
toktermészete egészen  megváltoznék.  Nem  lenne  többé 
az,  a  mi  eddig  volt :  nyugalmas,  biztos  és  folytonos 
értéknövekedést  igérő  tőke-elhelyezés.  Sőt  hálátlanabb 
lenne  a  másféle  befektetéseknél.  Csaknem  minden  szi- 
lárd befektetésnek  természete  az,  hogy  idővel  a  tőke 
értéke  növekedik.  Egy  városi  ház,  vagy  puszta  telek  is, 
a  mint  a  város  terjed  és  épül,  rendkívül  nagy  érték- 
emelkedésre ád  kilátást.  Egy  gyárba,  malomba,  bá- 
nyába vagy  más  hasonló  vállalatba  biztos  számítással 
befektetett  tőke  lassú  de  folytonos  érték-emelkedést 
ígér.  Sőt  az  értékpapírok  is,  ha  teljesen  biztosítva  van- 
nak, nyújtanak  kilátást  a  tőke  fokozatos  emelkedésére. 
Csak  a  földbirtoknál  lenne  az  é2^téknövekedés  kizárva, 
sőt  a  későbbi  kisebb  rendű  költekezések  megtérítését 

sem  remélhetné  a  birtokos,  mert  előbb  minden  ily 
apró  javítást  okmánynyal  kellene  igazolnia,  a  mi  gya- 
korlatilag lehetetlen. 

A  földbirtok  rendes  évi  jövedelme  a  műveltebb  ál- 
lamokban tudvalevőleg  igen  csekély  százalékát  teszi  a 
birtok  rendes  adás-vevési  árának.  Ama  reform  keresz- 
tül-vitele  után  mi  lenne  tehát  a  földbirtok  ?  Egy  cse- 
kély jövedelmet  adó,  értékében  nem  növekedhető  és 
bizonytalan  befektetés. 

Természetes,  hogy  e  szomorú  kényszerűségben  a 
legtöbb  birtokos  igyekeznék  megszabadulni  az  ily  há- 
látlan befektetéstől  s  keresne  valami  jobbat  és  bizto- 
sabbat —  mert  hiszen  egyéb  ingatlanokat  Mill  úr  még 
nem  támadott  meg  s  azok  jobb  jövedelmet  és  kedve- 
zőbb jövőt  Ígérnek. 

Egyszerre  eladóvá  lenne  az  ország  összes  földbirto- 
kainak legnagyobb  része,  s  az  állam  kénytelen  volna 
azokat  megvenni.  Nem  kérdve  azt,  minő  íinancz-mű- 
velettel  teremtené  össze  e  roppant  összeget,  minőt  még 
eddig  a  pénzügyi  világban  ki  nem  mondtak,  két  más 
kérdés  állana  elő  a  helyzetből. 

Mily  áron  venné  meg  a  földeket  ?  És  mit  csinálna 
velők  ? 

A  mint  valószínűvé  válnék,  hogy  Mill  úr  javaslata 
törvénynyé  lesz  :  a  földek  ára  kétségkívül  elkezdene 
lejebb  szállani,  mert  senki  sem  lenne  többé  hajlandó 
annyit  adni  egy  korlátozott  jövő  értékű  birtokért,  a 
mennyit  annak  korlátlan  tulajdonáért  ezelőtt  adott 
volna.  Ez  árcsökkenés  fokonként  haladna,  míg  a  javas- 
lat a  parliamentben  letárgyaltatott  és  szentesítést  nyert. 

Minél  több  volna  az  eladó  birtok,  annál  nagyobb  az 
ár-csökkenés. 

Mily  árat  adna  tehát  az  állam  ?  Azon  értéket-e,  a  mit 
a  birtok  e  törvény  szentesítése,  vagy  e  javaslat  előter- 
jesztése előtt  rendes  áron  megért,  vagy  azon  értéket, 
melyre  a  törvény  elfogadása  után  leszállt  ?  Az  előbbi 
esetben  oly  áron  venne  földeket  az  állam,  a  mennyit 
azok  már  nyilván  láthatólag  nem  érnek.  Az  ntóbbi 
esetben  kiszámíthatatlanul  megkárosítná  a  birtoko- 
sokat. 

S  aztán  mit  kezdene  a  sok  birtokkal  az  állam  ? 

E  részben  a  társaság  czéljait  némileg  föltünteti  a 
programm  többi  hat  pontja,  melyek  következőleg 
szólnak : 

«V.  Buzdítani  a  közkereseti  földmívelést  (co-operativ 
agriculture)  az  által,  hogy  az  áham  megvásárolván  az  eladó 
birtokokat,  adja  ezeket  bérbe  illő  föltételek  alatt  oly  köz- 
kereseti társaságoknak,  melyek  elég  biztosítékát  adják  ön- 
kéntesség knek  s  elég  reményét  a  sikernek. 

«VI.  Elömozdítni,  hasonló  úton,  hogy  a  föld  kis  bérlők- 
nek adassék  ki,  oly  föltétel  alatt,  mely  a  föld  helyes  műve- 
léséről is  gondoskodik  s  a  művelőt  is  állandó  érdek  által 
köti  hozzá. 

«VII.  Hasonló  czélra  megveendők  a  korona,  nyilvános 
testületek,  kegyes  és  egyéb  alapítványok  földjei,  mihelyt 
eladásra  kerülnek  és  semmi  esetre  sem  engedhető  meg, 
hogy  ily  földek  magán-kezekbe  jussanak. 

«Vin.  Minden,  jelenleg  heverő  föld  és  azok,  melyeket 
bezárni  csak  parliamenti  acta  alapján  lehet  (ilyen  nem  ke- 
vés van  Angliában)  nemzeti  czélokra  tartandók  fenn,  meg- 
felelő kártérítés  mellett. 

«IX.  Míg  egyrészt  ekként  a  heverő  föld  nagy  része  sza- 
bályszerű művelés  alá  vétetik,  kívánatos,  bogy  a  kevésbbé 
termékeny  földek,  kivált  népes  vidékek  közelében,  termé- 
szetes vad  szépségben  tartassanak  fönn,  a  közönség  általá- 
nos élvezetére,  s  megőrzésére  a  nép  minden  osztályánál  az 
ép  falusi  ízlésnek  és  a  magasabb  rendíí  örömöknek  ;  egy- 
szersmind azért  is,  hogy  az  ily  földek  végleges  használatáról 
majd  a  jövő  nemzedékek  intézkedhessenek. 

«X.  Fenntartani  az  állam  részére  azon  hatalmat,  hogy 
birtokba  vehessen  (fenntartásuk  iránti  tekintetből)  minden 
természeti  tárgyat,  vagy  művészi  készítményt,  mely  a  föld- 
höz van  kötve,  s  történeti,  tudományos  vagy  művészi  érdek- 
kel bír,  oly  darab  földdel  együtt,  a  mennyi  környezetére 
szükséges;  a  tulajdonosok  kártérítést  kapván  az  így  elvett 
földekért. » 

íme  egy  egész  eszményi  világ,  melyet  Mill  úr  és 
társasága  rajzolnak  magoknak.  Milyen  szép  élet  lenne 
az.  Onkénytes  társaságokba  állni ;  földeket  bérelni  az 
államtól  kedvező  föltétel  alatt ;  dolgozni  jó  kedvvel, 
egyetértve,  kedves  társaságban,  egy  szívvel-lélekkel, 
közhaszonra ;  s  aztán  ha  fáraszt  a  munka,  kirándulni 
a  « természetes  vad  szépségökbeu))  fönntartott  lige- 
tekbe s  gyönyörködni  a  természeti  ritkaságokban  vagy 
művészi  szép  tárgyakban,  melyeket  eddig  nem  tudtunk 
irigység  nélkül  nézni  mert  a  «másé))  voltak,  de  most 
már  a  ((miénk)). 

Csakhogy  ez  nem  oly  könnyen  érhető  el.  A  kivitel 
mutatná  meg,  mennyire  hiúk  e  remények.  Minden  ta- 
pasztalat azt  tanúsítja,  hogy  a  jelenleg  virágzó,  termé- 
keny, jól  művelt  földek,  ha  az  állam  birtokába  kerül- 
nének, mindjárt  hanyatlásnak  kezdenének  indulni, 

Az  állam,  a  központi  fő  hatalom,  igen  rossz  gazda  s 
hogy  a  megvásárlandó  temérdek  földet  házilag  kezelje, 
azt  maga  Mill  úr  sem  kivánja.  De  a  földmíves  társa- 
ságok sem  nyújtanak  jó  sikerre  kilátást. 

Anglia  a  földmívelés  fölvirágzását  egészséges  bérleti 
rendszerének  köszönheti.  E  rendszer  természetesen 
fejlett  ki,  s  nem  annyira  törvények,  mint  a  társadal- 
milag elfogadott  és  tisztelt  jó  szokások  tették  az  or- 
szágra és  földmivelésre  nézve  annyira  üdvössé.  Az  a 
viszony,  mely  az  angol  földbirtokos  és  bérlője  között 
van,  biztosítja  a  földet  a  kizsarolás  ellen.  A  nagy  bir- 
tokos családok  nem  oly  bérlőt  keresnek,  ki  nagy  bért 
igér,  hanem  olyat,  kinek  becsületes  kezelésében  telje- 
sen bízhatnak.  A  nemzedékről  nemzedékre  szálló 
hosszú  idejű  bérlet  annyira  szokássá  vált,  hogy  ma 
már  nemcsak  a  tapasztalt  előnyök  ajánlják  azt,  de  né- 
mileg a  birtokos  család  jó  hírneve  és  nemesi  becsülete 
is  megkívánja.  A  ki  Angolországban  évenként  cserél- 
getné bérlőjét,  vagy  épen  árverés  útján  adná  földjeit 
bérbe,  nagyon  furcsa  hírre  jutna. 

E  viszony  következtében  tehát  a  bérlő  épen  úgy  ér- 
dekelve van  a  földet  javítani,  mint  a  tulajdonos.  Hol 
a  birtok  jelenleg  csak  reményt  ád,  de  termést  nem, 
hol  a  föld  jó  jövőt  igér,  de  csak  úgy,  ha  előbb  áldoza- 
tot hoznak  érte :  ily  helyeken  az  angol  bérlő  kész  a 
befektetést  megtenni  s  tőkéjét  koczkáztatni,  mert  tudja, 
hogy  a  földnek  jövője  is  az  övé  és  saját  érdeke  sar- 
kalja őt  a  vállalkozásra.  A  hosszú  bérlet  épen  úgy 
gazdájává  teszi  a  földnek  őt,  mintha  tulajdonosa  volna  ; 
megismeri  a  birtoknak  minden  tulajdonságát,  jól  bá- 

Ilik  vele  és  gondját  viseli  ;  a  föld  pedig  nagyon  meg- 
érzi és  meghálálja  a  gondviselést. 

Mindazon  sok  aprólékos  javítást,  melynek  szükségét 
csak  az  veszi  észre,  a  ki  naponként  látja  s  figyelemmel 
kíséri  a  földet,  szívesen  megteszi  a  bérlő,  mert  saját 
érdeke  tanácsolja  neki.  A  nagyobb  beruházásokat  pe- 
dig megteszi  a  tulajdonos,  mert  számíthat  a  jövőre. 

Az  állam  beavatkozása  egyszerre  roppant  változást 
idézne  elé  e  viszonyban. 

Az  állam  nem  válogathat  a  bérlőkben  puszta  rokon- 
szenve szerint. 

Nem  mondhatja :  ezt  a  bérlőt  elfogadom,  bár  keve- 
sebbet fizet,  mert  több  bizalmam  van  hozzá  s  jobban 
tetszik  az  arcza,  mint  amazé,  a  ki  talán  nagyobb  ha- 
szonbért ajánl. 

A  mostani  földbirtokos  a  bérlő  megválasztásáért  csak 
lelkiismeretének  és  saját  zsebének  felelős.  Az  állam- 
nak lelkiismerete  nincs  s  a  felelősséget  kénytelen  ri- 
deg szabályok  szerint  gyakorolni.  Következésképen  a 
földek  a  legtöbbet  igérő  bérlőnek  adatnának  ki,  a  mi 
előbb-utóbb  a  talaj  kizsarolására  vezetne. 

Ha  pedig,  mintegy  a  hiányzó  lelkiismeret  pótlása 
végett,  megkísértenek  valami  bizottságot  vagy  köz- 
ponti hatalmat  állítani  föl,  mely  a  bérlőkben  szabadon 
válogathasson  és  a  kevesebbet  ajánló  bérlőt  tetszése 
szerint  eléje  tehesse  egy  másiknak:  ez  az  intézmény 
csak  visszaéléseknek  tárna  ajtót,  de  nem  segítene  a 
bajon.  Az  ily  bizottság  tagjai  akárhogy  döntenék  el  az 
egyes  bérletek  kérdését,  nem  volnának  abban  annyira 
érdekelve,  mint  a  mostani  birtokos,  mert  nem  a  saját 

előnyükre  vagy  hátrányukra  ítélnének.  Semmi  esetre 
sem  válogathatnának  azonban  össze  annyi  számos  bér- 
lőt oly  gonddal,  a  minővel  egy  birtokos  egy  bérlőt  ma- 
gának megválasztani  törekedik.  Ha  a  tagok  csak  egy 
kevéssé  is  emberi  lények  volnának,  megnyílnék  a 
pártfogások  nyílt  vagy  titkos  tusája  s  még  csak  rossz 
néven  sem  lehetne  tőlök  venni,  ha  saját  ismerőseiket 
és  barátaikat  pártolják,  mert  hiszen  ezeket  jobban  is- 
merik mint  mást  s  lelkiismeretök  jobban  megnyugod- 
hatik  bennök. 

Aztán  akárhogy  választatnék  meg  a  bérlő :  vajon 
művelhetné-e  a  földet  sikeresen?  AUhatna-e  az  állam- 
mal olyan  folytonos  érintkezésben  mint  eddig  a  tulaj- 
donossal állhatott  ?  Meghallgattatnának- e  kivánatai 
gyorsan,  bizalmasan,  barátságosan? 

Tekintsünk  meg  egy  birtokot,  melynek  tulajdonosa 
sokáig  távol  van  s  nem  gondol  bérlőjével :  az  elhanya- 
golás mindjárt  szemmel  láthatólag  észrevehető.  Itt  egy 
épületet  kellene  rakni  vagy  gyökeresen  megigazgatni, 
ott  egy  árkot  vonni,  vagy  gátat,  hidat,  csatornát  meg- 
újítani, de  mind  ezekhez  a  tulajdonos  engedélye  kell, 
a  ki  távol  tartózkodik  és  így  a  bérlő  keze  meg  van 
kötve.  Az  állam  mindig  ilyen  távol-levő  tiűajdonos 
volna ;  az  állammal  nem  lehet  bizalmasan  beszélgetni 
s  eszmét  cserélni. 

Maga  e  viszony  elkedvetlenítné  a  legjobb  bérlőt  is 
vagy  elaltatná  lelkiismeretét.  Könnyebb  vérű  vállal- 
kozók kerülnének  a  bérletbe,  a  kik  gyorsan  igyekeznek 
kicsikarni  a  földből  annyi  hasznot,  a  mennyit  lehet,  s 
aztán  menni  tovább. 

A  történelem  nem  mutat  példát  ily  monopolra,  mi- 
nőt Mill  úr  javasol,  de  mutat  elég  példát  arra,  mikép 
teszi  tönkre  a  legjobb  földeket  egy  elfajult  adó,  mely 
a  föld  mivelöit  a  jövőre  számító,  gondos  kezelés  he- 
lyett mohó  kizsákmányolásra  kényszeríti.  Ott  van 
Törökország  nagy  része  és  a  kis-ázsiai  görög  partok, 
hol  a  legdúsabb  föld  a  legszomorúbb  elhagyatottságot 
mutatja.  E  föld,  az  ó-kori  mívelődés  bölcsője,  a  hatal- 
mas, tevékeny,  erős  görög  nemzet  tanyája,  alig  képes 
ma  már  egy  elcsenevészett  népet  eltartani.  Görög  vál- 
lalkozók tódulnak  oda,  ellepik  a  földet,  igyekeznek  pár 
év  vagy  legfeljebb  évtized  alatt  meggazdagodni  rajta, 
de  senki  sem  gondol  termékenysége  fejlesztésére,  mert 
a  porta  adószedője  elvenné  tőlök  fáradalmaik  gyümöl- 
csét és  a  vállalkozás  hasznát.  A  tőkepénz  oda  hagyja 
a  földet,  mert  fél  az  állam  kapzsiságától  s  az  így  elha- 
gyott vidék  elpusztul  és  elterméketlenedik.  Az  állami 
monopolt  a  magánemberek  érdekével  ily  módon  össze- 
egyeztetni nem  lehet  s  ha  az  egyes  polgár  az  állam 
kényére  oda  van  dobva,  el  fogja  hagyni  az  ily  békóba 
szorított  iparágat ;  csak  a  proletárok  vagy  a  napról- 
napra tengő  szegények  alkalmazkodnak  a  hálátlan  fog- 
lalkozáshoz, épen  úgy,  mint  az  oriensen. 

S  ekkor  alig  maradna  egyéb  hátra,  mint  hogy  az 
állam  maga  kezelje  a  birtokokat  házilag.  A  hol  most  a 
magán  szorgalom  fejti  ki  lankadatlan  munkásságát, 
ott  majd  állami  tisztek  ásitoznának  s  töltenék  az  időt 
formalitások  járma  alatt.  Államhivatalnokká  lenne 
minden  gazda,  állami  szolga  minden  béres  s  az  állam- 
nak dolgoznék  minden  földmivelő  napszámos. 

Nem  lejtő-e  ez  a  socialismus  feneke  felé  ?  Meg  le- 
hetne-e itt  állani,  hogy  gyorsan  és  feltarthatatlanúl  a 
phalansterekbe  ne  jussunk  ?  Hol  van  itt  a  választó  fal'í* 
Ha  az  államnak  joga  van  saját  maga  részére  lefoglalni 
a  természet  adományait,  s  azon  hasznot,  melyre  vala- 
kinek munka  nélkül  lehet  kilátása:  miért  e  jog  érvé- 
nyesítését csak  a  földbirtoknál  és  csak  ennek  jövőbeli 
értékesedésénél  követelni  ?  Épen  úgy  meg  lehet  adóz- 
tatni egyéb  hasznot,  melyet  a  természet  erői  által 
nyerhet  az  ember :  a  gőzt,  a  vizet,  a  szelet,  a  légnyo- 
mást, melyeket  gépeinél  igénybe  vesz,  vagy  végre  ta- 
lán saját  egyéni  tehetségeit  is,  melyeket  szintén  a  ter- 
mészettől nyert.  Ha  a  magán  tulajdont  az  egyén  érdeme 
szerint  akarjuk  bírálni  és  mérni,  s  ha  számot  kérünk 
tőle,  az  állam  javára,  mind  arról,  a  mit  helyette  a 
természet  csinál,  igen  hamar  a  communismus  végső- 
ségébe  jutunk,  mert  maga  a  tevékenység  is,  mely  egyik 
embernél  nagyobb,  másiknál  kisebb,  a  természet  egyen- 
lőtlenül elosztott  adományaiból  származik ;  mindenkit 
egy  elvont  eszményi  ember  kaptájára  kellene  vonni  s 
egy  bölcsészi,  elméleti  egyenlőség  igájának  vetni  alá. 

Sokan,  sokszor  megírták,  minő  életre  vezetne  az  ily 
kényszerített  egyenlőség,  mely  mesterségesen  oly  térre 
állítaná  az  emberek  legnagyobb  részét,  a  hová  nem 
termettek ;  általános  szabadság  helyett  általános  rab- 
ságot szülne  s  egyenlő  gépies  munkára  szorítna  min- 
denkit, melyhez  kedve  nincs,  melynek  sikerében  öröme 
nem  telik,  mely  dicsvágyát  nem  ébreszti,  fáradalmát 
nem  jutalmazza,  de,  akár  jól,  akár  rosszul  végezve, 
biztosítja  mindennapi  kenyerét. 

Azonban  Mill  úr  ós  társasága  talán  csakugyan 
tovább  tekintvén  a  programm  határánál  és  már  félig  a 
communi  sinusban  képzelvén  társadalmunkat  —  nem 
akarnak  elfeledkezni  a  nemes  mulatságról  sem. 

Panem  et  circenses  —  egy  kissé  ábrándos  kiadásban. 
Közkerteket  tartani  fenn  « természetes  vad  szépségök- 
ben»  s  lefoglalni  közhasználatra  minden  természetileg 
szép,  vagy  művészileg  alkotott  ritkaságot,  mely  a  né- 
pet gyönyörködteti  —  ez  a  társaság  egyik  törekvése. 

Csudálatos  tévedés,  épen  Angolországban,  hol  annyi 
szép  magán  kert  áll  nyitva  ingyen  a  közönségnek  s  hol 
a  magán  emberek  gyűjtési  szenvedélye  oly  sok  mű- 
kincset halmazott  össze  a  közönség  gyönyörűségére  ! 
Ki  szerzé  a  brit  múzeum  legritkább  darabjait  ?  Nem 
azon  utazók-e,  a  kik  akár  üzleti  dologban,  akár  mulat- 
ságból vagy  unalomból  bejárva  a  földtekét,  összehal- 
moztak minden  ritkaságot,  a  mi  bárhol  megszerezhető 
volt.  Hány  oly  magán  gyűjtemény  áll  Londonban 
nyitva,  melyet  egy-egy  szenvedélyes  búvár  egész  éle- 
tén át  gyűjtött  s  halála  után  a  városnak  vagy  a  közön- 
ségnek hagyott,  nem  ritkán  egy  pénzalappal  együtt, 
mely  a  gyűjtemény  fenntartására  s  az  örök  fizetésére 
szükséges  jövedelmet  biztosítja. 

Ily  gyűjteményeket  az  állam  fogadott  közegek  által 
nem  birna  szerezni  soha.  Összezsarolhatja  azt,  a  mit 
most  készen  talál,  de  ezzel  véget  szakít  minden  gyűj- 
tési kedvnek.  Elfoglalhatja  a  szép  parkokat,  de  többé 
nem  jár  a  világ  Anglia  rózsaligeteinek  és  szőnyeg- 
kertészetének csudájára.  A  művészet'  csak  szabadban 
virulhat  s  lánczokat  nem  tűr. 

Se  a  földmívelő  szorgalmát,  se  a  gyűjtő  szenvedélyét, 
se  a  művész  ihletét,  se  a  kertjéért  lelkesülő  birtokos 
Ízlését  a  kimért  rendszabály  nem  pótolná  soha.  Sza- 
bad verseny  vagy  egyéni  dicsvágy  teremtett  e  földön 
minden  szép  és  nagy  emberi  művet.  Vessünk  békót  a 
versenyző  lábaira,  zárjuk  el  a  dicsvágy  útját:  ha  ez 
sikerül,  talán  egyenlő  nyomor  lehet  belőle,  de  akkor 
felejtsük  el  a  művészetet  és  a  dicsőséget. 

(1875.) 

((Hiszen  ez  nem  hanyatló  világ;  itt  nem  ütött  még 
tanyát  a  pusztulás ;  nem  mutatkoznak  a  betegség  jelei. » 
Ez  volt  az  első  benyomás,  a  mit  nyertem,  mikor  a 
múlt  ősz  egy  ragyogó  délutánján  a  Fekete-tenger  felől 
behajózva  a  Bosporusba,  horgonyt  vetettünk  az  Arany- 
szarv torka  előtt. 

Elmúlt  dicsőség  romjainak,  letűnt  nagyság  elszomo- 
rító emlékeinek  nem  látni  ott  nyomát.  A  mi  Velenczé- 
ben  úgy  lenyomja  a  lelket,  a  mi  Eómában  oly  melan- 
choliával  lepi  meg  a  látogatót,  mikor  első  körútját 
teszi  az  ó  városban,  a  mit  Granadában,  Egyiptomban, 
Persepolis  vidékén,  vagy  az  indiai  pagodák  marad- 
ványai között  kell  éreznie  az  utazónak  :  a  letűnt  nagy- 
ság méla,  csendes,  elhagyott  enyészete  e  vidékre  nem 
terítette  ki  halotti  leplét. 

Sokszor  hallottam  hasonlítgatni  a  Bosporust  a  ve- 
lenczei  nagy  csatornával,  s  annyival  inkább  meglepett 
a  teljes  ellentét,  a  mit  találtam.  A  Canale  grandé  egé- 
szen a  múlt  emléke ;  nagyszerű  palotáihoz  az  újkor 
nem  épített,  mondhatni  semmit ;  az  utolsó  két-három 
emberöltő  alig  hagyta  rajtok  létezésének  nyomát,  leg- 

fölebb  rombolni  segített  az  időnek,  mely  a  szú  lassú 
kitartó  munkájával  őrli  össze  az  ősök  nagy  emlékeit. 
Ha  a  múlt  század  végén  valami  varázsló  egyszerre 
álomba  bűvölte  volna  Velencze  minden  lakóját  s  azóta 
nem  lépett  volna  oda  emberi  láb,  alig  volna  a  város 
másforma,  mint  jelenleg.  Legfölebb  tisztábbak  lenné- 
nek gazdátlan  palotái.  De  a  régi  főúri  családok  lakat- 
lan termeiben,  az  ezer  íiókú  szekrények,  a  csodás  óra- 
művek, a  patríciusok  és  matrónák  tiziáni  arczképei 
között  épen  úgy  szunyókálna,  mint  jelenleg,  a  vén 
teremőr,  a  kit  talán  igazán  egy  múlt  századi  varázsló 
felejtett  ott,  hogy  a  közönbös  látogatóknak  híreket 
mondjon  a  régen  múlt  szebb  időkről.  Maga  is  ócska 
bútordarab  az  ócska  bútorok  között.  Elhagyott  paloták, 
lekopott  ékítmények,  düledező  oszlopok,  beomlott  tető, 
hulló  vakolat,  elszegényült  lakók.  Minden  a  múltnak 
foszlott  maradványa. 

Ne  hasonlítsd  ehhez  a  Bosporust !  A  mi  legelőször 
szemébe  tűnik  az  érkezőnek,  az  Velenczében  enyészet, 
romlás  ;  Konstantinápolyban  újra  születés,  gazdagodás. 
Velencze  már  a  múlté  ;  Konstantinápoly  a  jelen  kor  be- 
czézett  kedvencze.  Az  már  csak  árnyéka  egykori  fényé- 
nek ;  ez  szebb  mint  bármikor  lehetett.  A  legszeszélye- 
sebb  pazarlás  rakja  folyvást  reá  tündöklő   ékességét. 

S  ez  ékességek,  onnan  az  Aranyszarv  torkolatából 
nézve,  első  tekintetre  elkápráztatják  a  jövevényt,  a  ki 
jötte  előtt  annyit  hallott  beszélni  a  « beteg  emberről)), 
hogy  inkább  pusztulást,  hanyatlást  és  az  egykori  nagy 
idők  elhagyott  emlékeit  vélte  találni  fővárosa  körül, 
mint  a  modern  fényűzést  és  gazdagságot. 

Pedig  a  hatalmas  szultánok  régi  korszakának,  a 
világhódítók  erős  kezeinek  kevesebb  látható  nyoma 
van  a  Bosporuson,  mint  a  mennyi  pazar  építkezés  a 
mai  kor  fényűzését  hirdeti.  Csupán  néhány  óriás  me- 
cset, néhány  mausoleum  és  utczai  kút  tartja  fönn  a 
Szulejmánok  és  Ahmedek  emlékét.  Az  ő  miniaretjeik 
fönn  a  város  halmain  most  is  oly  szembeszököleg 
nyújtják  ugyan  ég  felé  hegyes  csúcsaikat,  mint  hajdan, 
a  török  hatalom  tetőpontjának  idejében.  De  a  figyel- 
met hamar  elvonja  róluk  azon  fényes  paloták  sora, 
melyeket  alant  a  víz  partjain  két  évtized  óta  építtetett 
a  mostani  szultánok  szeszélye.  A  Dolma-bagcse,  Csira- 
gán,  Gökszu,  Beikosz  paloták  mind  élő  emberek  szeme 
láttára  épültek  s  pompára,  föltünésre  alig  versenyez- 
het velük  a  múlt  nagy  korszak  építményeinek  marad- 
ványa. 

Mint  ha  most  élné  legbüszkébb  korszakát  a  török 
birodalom.  Mint  ha  most  érte  volna  el  hatalma  legma- 
gasabb fokát,  mikor  dicsőségérzetökben  a  kevély  ural- 
kodók pazaron  szórják  kincseiket,  hogy  széppé  tegyék 
magok  körül  a  várost  és  maradandó  emléket  hagyja- 
nak saját  nagyságokról  az  utókornak.  Mint  ha  most 
ébredne  új  életre  a  nemzet  és  most  hatná  át  a  művé- 
szet iránti  lelkesedés. 

Ez  újdon  épült  drága  márványpaloták  stilje  a  mórok 
pazar  építészetét  látszik  követni.  A  csiragáni  termek- 
ben, hol  jelenleg  a  szultán  tartja  udvarát,  a  patkó 
alakú  boltívek,  a  karcsú  vékony  oszlopok,  az  aiabeszk- 
kel  borított  falak,  a  fonásos  díszítésű  kapitelek,  a  cse- 
pegő-kő  alakú  függvények,  az  ablakok  s  az  ajtók  sza- 

bása  mind  a  mór  stil  uralkodására  mutatnak.  Csaknem 
azt  hibetnők,  bogy  egy  török  renaissance  korszak  kü- 
szöbén állunk,  mely  a  mobamedán  elődök  gyönyörű 
építészetét,  az  Albambra  művészeinek  remek  eszméit 
új  életre  fogja  ébreszteni  s  még  pazarabbá,  szeszélye- 
sebbé, csodálatosabbá  tenni  itt  a  Bosporus  partjain, 
mint  a  minő  egykor  Granadában  volt. 

A  Dolma-bagcsei  palotában  a  mór  stil  karcsú  köny- 
nyedsége  egyesül  a  nyugoti  renaissance  szabályos  be- 
osztásával, egyöntetűségével.  Nagy  kiterjedése,  hatal- 
mas hosszú  homlokzata,  arányos  mértékű  beosztása 
daczára,  a  vízről  oly  finomnak,  könnyűnek,  filigrán 
műnek  tetszik,  mintha  czukrász  remekelte  volna.  Ajtói, 
kapui,  párkányai  jobban  meg  vannak  rakva  czifrázat- 
tal,  vázákkal,  kanyargó  ékítésekkel  s  az  arabeszkek 
szem-csaló  fonadékaival,  mint  a  barock  stil  legvirítóbb 
épületei  valaha  megrakva  voltak,  és  mégis  itt,  a  sok 
faragványú  török  házak  közepett,  nem  látszanak  túl- 
terheltnek,  nem  sértik  az  ízlést.  Még  pazarabb  ez  ékít- 
mények összehalmozásában  a  gökszui  kis  nyaraló, 
mely  megkisebbítve  valóban  díszére  válnék  egy  czuk- 
rász kirakatának ;  míg,  nem  messze  tőle,  a  beikoszi 
n3^ári  palota  fehér  és  vörös  márványfalai,  oszlopai, 
erkélyei  tiszta  nyugoti  ízlés  szerint  vannak  tervezve, 
s  ha  átvarázsolnák  Florencz  vidékére,  ott  a  többi  kas- 
télyok közt  csak  drágasága  és  szépsége  által,  nem 
különössége  miatt  tűnnék  föl. 

E  szultáni  palotáknak  megfelelő  környezetet  adnak 
mind  az  európai,  mind  az  ázsiai  parton  a  török  és 
keresztyén  urak  palotái,  az  európai  követek,  bankárok, 

kereskedők  nyaralói,  az  óiiáBÍ  kormányépületek,  ka- 
szárnyák, többnyire  újdonat-új,  tisztán  és  jó  karban 
tartott  épületek.  Még  a  legnyomorultabb  zsidó  város- 
rész is,  össze-vissza  épült  házikóival,  utczai  labyrinth- 
jával,  a  hegyoldalon  egymás  háta  mögül  kikandikáló 
erkélyeivel,  faragványaival,  onnan  a  hajóról  nézve, 
inkább  valami  szeszélyes  játéktárnak  tetszik,  mint 
emberi  lakhelynek,  melyben  inség  és  nyomor  fészkelte 
be  magát.  Még  a  halottak  tanyáiból  is  a  zöldelö 
czipressz-ligetek  oly  nyájasan  tekintenek  alá  a  Bospo- 
ruson  úszó  hajóra,  mint  ha  ők  is  azt  hirdetnék,  hogy 
itt  minden  él,  minden  virul  s  még  a  holtaknak  is  köny- 
nyebb  a  föld  és  kedvesebb  a  nyugalom,  mint  másutt. 

Mi  emlékeztetné  itt  az  érkező  utast  a  hanyatlásra  ? 

Körülötte  a  vizet  a  legpezsgőbb  forgalom  lepi  el. 
Ezernyi  kaik,  bárka,  vitorlás  hajó,  yacht,  gőzös  nyü- 
zsög ide-oda  a  tengeren.  A  londoni  hid  alatt  sincs  élén- 
kebb forgalom.  A  világ  minden  hajós  népének  lobogóit 
láthatod  egy  álló  helyről  s  közöttük  ott  horgonyoz  a 
szultán  ő  fölségének  számos  pánczélos  hajója,  mind  a 
legújabb  találmányok  szerint  építve  és  a  legtökélete- 
sebb fegyverekkel  fölszerelve,  hogy  hirdessék  az  ozmán 
admiralitás  tengeri  nagyhatalmát.  A  top-hanai  tüzér- 
kaszárnya udvarán  pompás  ágyúkat  látsz  fölállítva,  s 
ha  kérdezősködöl,  megtudod,  hogy  szultán  ő  fölségé- 
nek több  Krupp-féle  ágyúja  van,  mint  bármelyik 
európai  nagyhatalomnak.  Az  ágyúk  körül  gyönyörű 
erőteljes  katonák  töltik  az  időt,  a  kiknél  szebb  legény- 
séget nem  egyhamar  láthatni  bármely  hadseregben. 
Az    Aranyszarv    egyik   öbléből    siketítő    kalapácsolás 

hangzik  elé;  ott  van  ö  fölsége  hajó-gyára,  melyben  a 
pánczélos  fregatták  készülnek.  A  régi  szerail  falai  alatt 
vígan  fütyölve  robog  el  a  vasút,  sőt  betört  annak  kert- 
jébe is  és  a  hol  egykor  a  nagy  hódítók  kedvencz  höl- 
gyei a  világtól  elrejtve  mulattak,  most  az  a  szentély  is 
meg  van  nyitva,  hogy  a  modern  közlekedésnek  helyet 
adjon  s  a  vasutakat  a  tengeri  kikötő  szomszédjába 
ereszsze. 

Mindenütt  élet,  erő,  elevenség,  gazdagság. 

Ki  gondolná  a  megérkezés  első  benyomása  alatt, 
hogy  mindez  jobbára  mégis  káprázat,  sőt  talán  egy 
részben  szándékos  szemfényvesztés,  elfödni  a  szegény- 
séget és  hanyatlást. 

Azokban  a  hajógyárakban  csak  külföldi  munkás  és 
külföldi  gépész  foglalkozik ;  a  belföldi  ipar  fejlődésére 
nem  lehet  abból  következtetést  vonni. 

Azokon  a  pánczélos  hajókon  a  legénység  többnyire 
tanulatlan,  s  némelyik  fregattot  talán  ki  se  mernék 
ereszteni  a  nyílt  tengerre. 

Azt  a  vasutat  idegen  tőkével,  idegen  mérnökök  és 
munkások  építették,  idegen  személyzet  kezeli,  idegen 
kereskedelmi  érdekeket  szolgál,  és  utasai  is  többnyire 
idegenek. 

Azoknak  a  szép  katonáknak  tisztjeik  olvasni  is  alig 
tudnak,  s  míg  a  közlegény  bátran  mérkőzhetnék  a  világ 
bármely  katonájával:  a  tisztek  közt  minél  magasabb 
rangú  valaki,  annál  kevésbbé  tölti  be  azt  a  helyet,  a 
melyet  elfoglal.  De  zsoldját  meg  annál  kevesebb  pon- 
tossággal kapja,  minél  közelebb  áll  a  közlegény- 
séghez. 

Azok  a  CBÍnos,  díszes  villák,  a  keresztyén  kereskedők, 
bankárok,  követek  nyaralói,  többnyire  fából  vannak 
építve,  csak  a  most  élő  tulajdonos  számára ;  mert  ki 
volna  olyan  merész,  hogy  itt  a  jövő  időkre  is  számítni 
merjen  s  az  utódokra  is  gondoljon,  midőn  építkezik. 
Ideiglenes  hajlékok  azok ;  lakóiknak  nem  itt  a  hazájok  ; 
nem  köti  ehhez  a  földhöz  semmi  mélyen  gyökerező 
érzet,  semmi  honszerelem. 

Es  a  szultán  palotáinak  pompája :  talán  végső  su- 
gara a  hajdani  nagy  hatalomnak.  A  nap  is  erősebb 
fényt  áraszt  a  csúcsokra,  midőn  lehanyatlik,  mint  mi- 
dőn delelő  pontján  áll.  Az  uralkodó  fényűzése  nem 
alattvalóinak  gazdagságából,  hanem  a  kényúr  zsaro- 
lásából nyeri  itt  táplálékát ! 

Az  a  szép  építészet  nem  a  nemzet  művelődésével 
együtt  fejlődött  ki  s  nem  mutat  a  nép  ízlésének  fino- 
modására. Hiszen  más  népnél  sem  azon  korszakban 
szokott  a  műérzék  kifejleni,  míg  hódító  ifjú  éveit  éli. 
A  művészet  mindenütt  a  vénülés  első  jele,  a  hanyatlás 
virága.  De  Törökországban  elkésett  másodvirágzás  ez, 
a  mit  már  bimbó-korában  is  fonnyadástól  kell  félte- 
nünk, ha  körülötte  végig  tekintünk  a  kopár  mezőn, 
melyet  az  őszi  szél  letarolt. 

Ilyen  kopár,  letarolt  mezőt,  ilyen  reménytelen  viszo- 
nyokat talál  az  utas,  mihelyt  partra  lépve  hajójáról,  a 
városban,  a  vidéken,  a  viszonyokon  körültekint. 

Belátja,  hogy  a  « beteg  ember »  csakugyan  beteg,  és 
az  a  pirosság,  a  mit  arczán  észrevett,  nem  az  egész- 
ségnek, hanem  rendetlen  láznak  és  sorvadásnak  a  jele. 

Tapasztalataiból,  melyeket  tesz,  informátióiból,  me- 

lyeket   az  ott  lakó  keresztyénektől  nyer,  elszomorító 
képet  fog  rajzolni  magának  a  birodalomról. 

A  föld  miveletlen ;  az  erdők  kipusztítva  s  helyökön 
mérföldekre  terjedő  járhatatlan  tüskés,  gazos  bokrok; 
a  legelők  leélve,  kiaszva;  a  források,  patakok  elapadó- 
ban ;  a  bányák,  a  földalatti  kincsek  többnyire  elha- 
gyottan ;  a  nép  kizsarolva  adó  és  uzsora  által ;  a  ki- 
kötők, utak  teljesen  elhanyagolva;  a  kereskedelem 
szatócssággá  sülyed ;  társadalmi  élet  nincs,  mert  a 
törökök  közt  alig  is  volt  valaha ;  a  nyilvános  életben 
zsarolás,  hűtlenség,  vesztegetés ;  a  családi  élet  helyén 
a  haremi  elpuhultság ;  az  állami  közigazgatás  helyén 
egy  félig  szervezett  bureaucratia ;  a  régi  erős  hadi 
szervezet  helyén  hiányosan  rendezett  állandó  kato- 
naság ! 

A  hol  egykor  kelet  és  nyugat  iparának  s  kereskedel- 
mének kincsei  voltak  összehalmozva,  most  nyugatról 
csak  a  szemét,  keletről  csak  az  ócska  maradék  jut. 
Szemvakító  kincsekben  nem  igen  gyönyörködik  ott 
többé  a  látogató  szeme. 

Pedig  maga  a  vásár  és  annak  képe,  első  látványra, 
most  sem  kevésbbé  érdekes,  mint  hajdan  lehetett. 
Megállni  az  Aranyszaru  hídján  s  vizsgálni  az  áthaladó 
tarka  sokaságot,  most  is  olyan  látvány,  a  minő  nincs 
másutt  a  világon.  Igazi  jelmezbál ;  de  tarkább,  több- 
féle, változatosabb  talán  a  római  karnevál  alakjai- 
nál is.  Európa  és  Ázsia  minden  öltözete  össze-vissza. 
Epaulettes  franczia  egyenruha  s  hosszú  török  kaftán ; 
cserkesz-zeke  és  a  görög  férfiak  fehér  ballett-szok- 
nyája;  turkomán   szűr  és  angol  pellissier ;  a  lengyel 

zsidó  fekete  kabátja  és  a  sztambuli  zsidó  bokáig  érő 
fehér  inge ;  az  utolsó  párisi  divatba  öltözött  uracs  és  a 
Középázsiából   érkező    rongyos    dervis ;    a  török  nők 
színes  gubói  és  a  frank  nők  cul-de-Parisa  —  ki  győzné 
elsorolni  csak  tized  részét  is?  A  magas   sarkú  bécsi 
czipöbe  szorított  kicsiny  láb  mellett  a  libatalpú  török 
asszony  otromba  papucsa  nehézkesen  lapul  rá  a  desz- 
kára ;  a  japániás  fa-talp  kevélyen  kopog  végig  a  hidon 
s   a  fölkunkorodott  orrú   török  papucs,   az   edinburgi 
water-proof  csizma,  a  repedt  sarkú  török  hordár  mezí- 
telen lába,  a  bolgárnak  sárga  harisnyás  ikrái,  a  görög- 
nek bojtos-orrú  saruja,  az  albániai  bocskor  és  a  párisi 
fénymázas  topán  barátságosan  haladnak  egymás  nyom- 
dokain. Mil}^  változatosság,  ha  a  híd  mellett  állomá- 
sozó   gőzhajóról  végig  tekintesz    az    áthaladó   tömeg 
fejein:  turbán,  fez,  kerek  kalap,  czilinder,  fekete  persa 
süveg,  nagy  karimájú  matróz  kalap,  muszka  gránatéros 
kucsma,  a  keringő   szerzetes   hosszú   csákója,   melyet 
legjobban  lehetne  a  spárga-borító  cseréphez  hasonlí- 
tani,  a  turkománok  kikészítetlen  prémű  süvege,    az 
olasz  missionarius  nagy  szélű  kalapja  bukdácsolnak 
föl  és  el  szemed  előtt. 

Egyszerre  szétválik  a  bonyolult  sokaság  és  utat  nyit 
valami  ismeretlen  hatalomnak.  Ki  lehet  az  :  a  szultán-e 
vagy  a  nagyvezér  ?  Nem,  hanem  egy  őrült,  a  ki  töké- 
letesen meztelenül  halad  át  a  nép  között.  Kögeszméje 
az,  hogy  semmi  legkisebb  ruhafélét  sem  tűr  magán  ; 
még  fejét  is  leberetv áltatja  s  így  jár  már  hónapok  óta 
föl  s  alá  a  városban,  a  nélkül,  hogy  a  hatóság  e  sze- 
szélybe beleszólana.  Mert  a  korán  szerint    az   őrült 

félig  szent.  Utána  egy  arab  bölcs  okoz  némi  föltűnést, 
a  kinek  hatalma  van  ráolvasás  által  meggyógyítani  a 
beteget.  Egy-egy  hivő  megállítja  őt,  oda  tartja  kösz- 
vényes lábát,  megmeredt  nyakát  vagy  nyilalós  derekát ; 
a  bölcs  reá  illeszti  három  ujját  a  fájós  részre,  elmotyog 
néhány  verset  a  koránból,  aztán  zsebre  dugja  a  kapott 
rézgarast  és  ő  is,  patiense  is  haladnak  tovább  a  saját 
útjokon.  Hamar  találkozhatnék  valami  görög  pópával, 
a  ki  hasonló  erejű,  bár  keresztyén  kiadású  imádsággal 
siet  egy  haldokló  hívéhez. 

Elénk,  tarka  világvásár  ez  most  is.  De  a  vásári  soka- 
ság inkább  ácsorgókból,  mint  vevőkből  és  eladókból 
telik  ki.  Árnyéka  is  alig  van  többé  a  sztambuli  régi 
kereskedésnek,  mely  a  bazárok  sok  ágazatú  boltívei 
alatt  és  a  hánok  boltozatos  szobáiban  egykor  a  szor- 
galmas keleti  kézműipar  remek  czikkeit,  fegyverek, 
szőnyegek,  selyem,  himzés,  ékszerek,  edények,  gyöngy- 
házas bútorok,  illatszer,  gyöngy,  korall,  drágakő,  fű- 
szer gazdag  tárát  nyitotta  meg  a  nyugati  kereskede- 
lemnek. Mily  bölcs  intézmény  volt  régi  időkben  az  a 
bazár  és  az  a  hán.  A  kereskedő,  ha  bizonytalan  útjain 
szerencsésen  kikerülve  a  kifosztatást,  Sztambulba  ér- 
kezett, ott  egyszerre  biztos  menhelyet  halált  a  hánok 
jól  épült  szobáiban,  a  hol  személyére  és  árúczikkeire 
nézve  egyaránt  bizton  érezte  magát  tűzvésztől,  rablás- 
tól és  minden  veszélytől. 

Jól  tudták  e  nagy  szálló-tanyák  építői,  hogy  a  biz- 
tosság érzete  a  leghatalmasabb  vonzó  erő  a  kereske- 
dőkre nézve.  Az  segített  nagygyá  tenni  a  középkorban, 
mikor  a  kalmár  minden  lépését  tengeren  a  kalóz-hajók. 

szárazon  a  rabló-lovagok  fenyegették,  az  oly  kikötő- 
helyeket, mint  Yelencze,  Hamburg,  Bréma,  Antwerpen, 
Amsterdam,  a  melyek  a  száraz  felől  mocsárok  által,  a 
nyilt  tenger  felöl  sekélyes  lagúnák  által  voltak  védve 
minden  erőszaktól,  minden  kalandor  vakmerőségétől. 
Az  óvatos  kereskedő  örömmel  vonult  és  hordta  kincseit 
biztos  réveikbe ;  de  épen  oly  szívesen  időzött  Sztam- 
bulban  is,  a  hol  a  bánokban  aggodalom  nélkül  rak- 
hatta ki  drágaságait. 

A  tömör  falak,  a  vaskos  épületek  rendületlenül  álla- 
nak ma  is,  de  hitvány  zsibvásár  ütött  bennök  tanyát. 
A  nagy  hírű  bazárokban  alig  látni  egyebet,  mint  az 
európai  gyári  készítmények  alját,  szemetjét.  Hitvány 
lyoni  selyem,  cseh  üveg,  olasz  csecse-becse,  bécsi  czipő- 
raktár,  angol  karton-szövetek,  morvaországi  keshedt 
posztó  virítanak  a  látogatóra  mindenfelől.  Ezeket  vásá- 
rolja most  a  nép  s  még  a  fölpödrött  orrú  papucs  is 
Bécsből,  még  a  speciális  török-divatú  fez  is  többnyire 
Prágából  kerül  oda.  Sokáig  kell  keresned  a  bazárok 
mellékutczáiban,  míg  megtalálod  azon  boltokat,  a  hol 
a  keleti  kereskedelem  híres  czikkei :  persa  és  smyrnai 
szőnyegek,  thibeti  shawlok,  török  fegyverek  és  ék- 
szerek kaphatók.  De  ezeknek  is  egy  részök  régiség. 
Többnyire  régiségárúsoknál  kaphatók,  a  kik  összeszed- 
ték az  egykor  gazdag  vidéki  családok  elszegényült 
ivadékaitól  s  behozták  a  bazárba,  hogy  eladják,  való- 
színűleg valami  franczia  vagy  angol  régiséggyűjtőnek, 
a  ki  még  ismeri  azok  becsét.  A  törököknél  a  damaszk- 
aczél  helyét  többnyire  az  angol  vas  foglalta  el,  a  persa 
szőnyegeket  azok  a  gyári  szövetek  pótolják,   melyek 

Haas  és  fiai  bécsi  s  pesti  raktáraiban  már  végeladás 
útján  sem  kelnek  el.  A  thibeti  kereskedés  más  irányt 
vett ;  a  keleti  karavánok  más  líton  juttatják  drága 
szállítmányaikat  Európába. 

A  török  és  persa  kereskedőket  mind  jobban  kiszo- 
rítja Sztambulból  a  görög,  az  olasz,  a  franczia,  s  leg- 
utóbbi időkben  az  angol.  Ezek  nemcsak  olcsóbban  ad- 
hatják gyári  rongyaikat,  mint  a  belföldi  kereskedő, 
hanem  —  bár  ez  állítás  képtelenségnek  látszik  — 
talán  biztosabban  is  érzik  magokat  azoknál.  Mert  a 
keresztyén  kereskedőt  védi  a  saját  követsége;  de  a 
mohamedán  csaknem  védelem  nélkül  van  kitéve  a 
török  birák,  hivatalnokok,  adószedők  zsarolásainak. 
E  telhetetlen  és  kapzsi  bureaucrata  sereg  uralma  alatt 
mostohább  gyermekei  lettek  saját  hazáj oknak,  mint  a 
külföldiek. 

Kiszorul  régi  helyéről  a  török  iparos,  a  török  föld- 
míves, a  birtokos  és  az  egész  nemzetnek  azon  része, 
mely  más  államokban  a  középosztályt  alkotja.  A  nem- 
zetek mostani  fejlődésénél,  a  mai  állam-szervezet 
viszonyai  közt  a  középosztály  teszi  az  országok  erejét ; 
de  ez  az  osztály  Törökországban  teljesen  hiányzani 
látszik.  Tekints  körül  egy-egy  vidéki  városban :  óra 
számra  nem  fogsz  látni  a  keresztyéneken  kívül  egy 
tisztességesen  öltözött  embert ;  csak  katonát  és  rongyos 
népet. 

Mi  okozta  ezt  a  rettenetes  pusztulást  ? 

Ha  Konstantinápolyban,  az  ott  lakó  keresztyénektől 
kérdezzük,  ezek  többnyire  egyszerű  magyarázatokkal 
elégítenek  ki. 


TÖRÖKFOLDI    VÁZLATOK.  93 

«A  török  nép  tétlensége*),  mondja  az  egyik.  De  ez 
nem  igaz.  Minden  elfogulatlan  utazó  elismeri,  hogy  a 
vidéki  török  nép  szorgalmasabb,  megbízhatóbb,  becsü- 
letesebb, hívebb,  akár  Bulgáriában,  akár  Kis-Azsiában, 
mint  a  mellette  lakó  keresztyén  nép  faj  ok.  A  jó  mun- 
kásnak sok  jeles  tulajdonsága  megvan  benne.  Fárasztó 
nehéz  dologban,  bányák,  hámorok  vagy  vasgyárak 
kalapácsai  körül  nem  bírna  ugyan  egy  sorban  dolgozni 
az  angol  vagy  franczia  munkással,  de  földmívelésre, 
házi  iparra,  apróbb  kézi  munkákra  ügyes,  figyelmes, 
kitartó  és  találékony.  A  mellett  igénye  igen  kevés ; 
egész  napi  szükséglete  kitelik  egy  pár  garasból;  a 
józanság  pedig  oly  általános  köztük,  hogy  azt  a  legel- 
fogultabb  ellenségök  sem  meri  tagadni.  Tisztaság- 
szerető,  rendes,  békés,  vallásos  az  egész  faj. 

Sokan  azonban  épen  e  vallásban  keresik  a  biroda- 
lom minden  bajának  kútfejét.  Szerintök  minden  hátra- 
maradást és  visszaélést  megfejt  ez  az  egy  szó  :  maho- 
medánság.  Ez  szülője  minden  rossznak ;  ez  nem  en- 
gedi a  civilisatio  áldásait  meghonosodni ;  ez  nem  en- 
gedi lerázni  a  fanatizmust,  barbárságot,  tudatlanságot ; 
e  miatt  van  az  örök  gyűlölség  és  türelmetlenség  a 
nagy  birodalom  különböző  népei  közt  egymás  ellen ; 
ezzel  jár  együtt  a  rabszolgaság  és  soknejűség,  melyek 
lehetetlenné  teszik  a  társadalmi  viszonyok  megjavu- 
lását.  A  birodalom  csak  úgy  maradhat  fönn,  összeom- 
lása csak  úgy  kerülhető  el,  ha  megintve  valami  isteni 
csuda  által,  a  török  nép  lerázza  a  Korán  uralmát  és 
elhagyja  fanatikus  hitét  —  mondják  ők. 

De  e  hamaros  Ítélettel  szemben  szépen  jegyzi  meg 

egy  angol  missionarius,"^  a  ki  sok  évig  tartózkodott 
Kis-Azsiában,  hogy  a  török  birodalom  mégis  csak  ad- 
dig maradhat  meg  egységes  államnak,  és  csak  addig 
remélheti  a  fölbomlás  elkerülését,  míg  az  izlám  hitet 
el  nem  hagyja.  « Láthatunk  néha  régi  romokat,  melyek 
már  semmi  építészeti  kötelék  által  nincsenek  támo- 
gatva s  minden  perczben  alaktalan  kőhalmazzá  omol- 
nának, de,  a  nehézkedés  és  az  erőműtan  minden  tör- 
vényeivel daczolva,  összetartja  őket  néhány  folyondár 
ölelő  indája  és  gyökere.  így  tartja  fenn  ezt  az  államot 
a  mohamedán  faj  hite.  Kalifájok  nincs  többé,  mert 
II.  Mahmud  óta  a  megfrankosodott  szultánok  az  igaz 
hívők  előtt  e  szent  czímhez  igényöket  jórészt  elvesz- 
tették ;  hierarchiájok  nincs,  az  izlám  azt  soha  sem  is 
ösmerte ;  régi  híres  hittani  iskoláiknak  vége  ;  papjaik, 
tanítóik  alig  érdemlik  többé  ezt  a  nevet ;  s  mégis  ők 
oly  erősen  ragaszkodnak  hitökhöz,  mint  Mohammed 
első  követői  és  nem  mutatnak  több  hajlamot  elhagyni 
azt  most  borús  napjaiban,  mint  nem  hagyták  el  leg- 
derültebb,  verőfényes  korszakában.  Nemzeti  intéz- 
ményeik elvesztek;  padisájok  idegen  lett  nekik  s  kor- 
mánya csupán  a  bureaucrata  zsarolást  érezteti  velők ; 
vagyonukat  fölemészti  az  adó,  hajlékukat  elveszi  az 
uzsora,  gyermekeiket  az  állandó  katonaság,  éltöket 
gyakran  az  igazságtalan  birói  Ítélet :   mégis  az  a  hit, 


*  Travels  in  little  known  parts  of  Asia  Minor.  By  Henry 
J.  Van  Lennep  D.  D.  tliirty  years  niissionary  in  Tiirkey. 
London,  1870. 

The  QiKirterly  Review;   1874.  october. 

az  az  emlék,  az  ozmán  hagyomány  egygyé  fűzi  őket : 
az  Izlám  elözigetelt  ormán  még  együtt  áll  a  hívők 
gyülekezete,  nézve  és  nézve  gyengén  elhaló  fényét  a 
régi  dicsőségnek,  mely  örökre  leszállt  nyugat  láthatára 
alatt ;  s  éhben  a  nézésben  egyesülve  vannak. » 

Nincs  semmi  erő,  mely  a  roppant  birodalom  szét- 
hulló tartományait  többé  összetartaná,  ha  ez  a  gyenge 
folyondár  végkép  elszakad.  Se  hatalom,  se  nemzetiség, 
se  vallás,  se  geographiai  helyzet,  se  nemzetgazdasági 
érdek,  se  erkölcsi  erő,  se  a  lakosságban  az  összetarto- 
zás érzete,  a  consistentia  szükségességének  tudata 
nem  pótolhatná  többé  ezt  a  szálat,  mely  most  még 
összefűzi  a  szerte  bomladozó  részeket. 

És  ennek  meggyöngitése  magok  a  török  államférfiak 
bűnéül  is  róható  föl.  Az  a  reform,  melyet  II.  Mahmud 
szultán  megindított  s  azóta  utódai  úgy  a  hogy  tovább 
folytatni  iparkodtak,  széttépte  vagy  legalább  meglazí- 
totta a  birodalom  régi  intézményeit,  de  helyökre  job- 
bat állítani  nem  bírt.  Az  újítás  nem  illett  a  régi  viszo- 
nyokhoz ;  az  új  intézmények  ellenkeztek  a  nemzet 
szellemével  s  ennélfogva  a  reformokból  többnyire  csak 
visszásságok,  sérelem  és  romlás  eredtek. 

Az  előbb  nevezett  angol  író  érdekesen  fejti  ki  e 
fonák  újítás  hiányait,  s  e  részben  neki  engedem  a  szót. 

(•Közhiedelem,  úgymond,  —  és  ezt  a  közhiedelmet 
a  konstantinápolyi  sajtó,  az  érdekeltek  sugalmazására, 
szorgalmasan  igyekezett  terjeszteni,  - —  hogy  Török- 
országban ama  reform  előtt  korlátlan  despotismus 
volt,  melyben  az  absolut  uralkodó  szultán  akarata  és 
alárendelt  pasáinak  kapzsisága  tette  a  törvényt ;  mely- 

ben  a  lakosság,  kivált  a  keresztyének,  napról-napra  új 
követeléseknek  és  kegyetlenségeknek  voltak  kitéve ; 
melyben  erőszak  és  igazságtalanság  napirenden  volt, 
és  senki  se  érezhette  vállain  a  fejét  biztosan;  de  a 
despotismusból,  hála  11.  Mahmud  fölvilágosodott  szel- 
lemének és  reformeri  buzgalmának,  átalakult  egy,  leg- 
alább aránylag  szabadabb,  rendezett,  törvények  által 
szabályozott  és  haladni  kezdő  állammá. 

«Nos,  mind  ez  állításnak  épen  ellenkezője  a  való- 
ság. Félig  független  államok  szövetségéből,  melyeknek 
egyenként  megvoltak  a  saját  szokásaik,  kiváltságuk, 
intézményeik,  sőt  hozzá  erejök  is,  mely  ezeket  védje  s 
biztosítsa,  és  egy  kezdetleges,  de  jól  szolgáló  népkép- 
viseletből, Törökország  az  utolsó  ötven  év  lefolyása 
alatt  átváltozott  korlátlan,  absolut,  központosított 
despotismussá,  mely  alatt  minden  előbbi  kiváltság, 
intézmény-szokás,  képviselet  —  egyszóval  a  nép  sza- 
badságának és  a  helyi  önkormányzatnak  minden 
nyotíia  —  elmerült  és  elveszett  a  centralizált  szürke 
egyformaságban. 

((Mikor  1808-ban  II.  Mahmud  trónra  lépett,  Török- 
ország nem  állt  despota  kormány  alatt ;  a  mennyire 
decentralizálva  volt,  tulaj  donképen  még  monarchiának 
is  alig  lehetett  volna  nevezni.  Még  Konstantinápoly 
falai  közt  is,  a  hol  a  császári  palota  kapujával  szem- 
közt álltak  a  rettegett  janicsárok  tanyái,  sőt  saját 
tulajdon  palotájában  is,  a  hol  a  szerail  megvásárolt 
emberei  hagyományos  jogot  igényeltek  s  gyakoroltak 
arra,  hogy  elégedetlenséget  és  zendüléseket  szervezze- 
nek,   a    szultán    messze   volt  az   absolut   hatalomtól. 

A  fővároson  kívül  pedig,  mind  ö,  mind  pasái,  a  kik  az 
ő  tekintélvét  képviselték,  nem  kevesebb,  mint  négy 
erős  féktől  voltak  korlátozva,  melyek  közül  háromnak 
fönnállása  törvényesnek  volt  elismerve,  a  negyedik 
pedig,  nem  gyengébb  amazoknál,  az  akkori  idők  kö- 
rülményein alapult. 

^Legerősebb  volt  mind  a  négy  között  a  janicsárok 
hatalma.  Ismeretes  dolog,  hogy  e  kezdetben  tisztán 
katonai  intézmény  a  tizenhetedik  és  tizennyolczadik 
századokban,  folytonos  módosnlványok  következtében, 
bizonyos  elfajzott  népgyűléssé  vált,  a  melynek  azon- 
ban, bár  eljárásában  zavargós,  követeléseiben  mohó  és 
erőszakos,  mégis  megvolt  az  az  érdeme,  hogy  ellene 
bírt  szegülni  az  uralkodó  hatalom  törvénytelen  gya- 
korlatának, a  hivatalok  árúba  bocsátásának,  a  pénz  el- 
értéktelenítésének  s  minden  olyan  rendelkezésnek, 
melyek  által  később  az  ozmán  udvar  a  romlás  széléig 
juttatta  a  birodalmat. 

«Akár  támogatni,  akár  ledönteni  a  trónt,  magoknál 
a  janicsároknál  is  alig  voltak  kevésbbé  hatalmasak  az 
(ailemák))  vagyis  « tudósok »,  a  törvénytudók,  a  korán 
s  az  erre  alapított  törvények  magyarázóinak  testülete ; 
helyzetökre  nézve  némileg  hasonlók  a  régi  zsidó  nép 
későbbi  korbeli  törvénytudóihoz.  Ezek,  a  «seik-izlam- 
mal»  és  a  két  nagy  katonai  főbíróval  («kadi-aszkar))  ; 
egyikök  Euméliában,  másikok  Anatóliában)  egy  föleb- 
bezési  széket  alkottak,  melyhez  gyakran  folyamodtak 
a  janicsárok,  az  uralkodó  önkényei  ellen  intézett  ellen- 
szegüléseik erkölcsi  és  törvényes  szentesítése  végett. 
Az  ulemák  ilyen  döntvényeit  a  katonaság  fegyvere  és 

a  nép  szava  támogatván,  mellőzni  büntetlenül  nem 
lehetett ;  és  máig  is  el  kell  ismerni,  hogy  e  döntvények 
rendesen  az  igazság  és  jog  pártján  állottak. 

((Mind  a  janicsárok,  mind  az  ulemák,  bár  hatalmasok 
a  tartományokban  is,  mégis  leginkább  a  fővárosban 
szerepeltek.  De  annak  falain  kívül,  s  kivált  a  távolabb 
eső  kerületekben  még  két  elismert  és  mondhatni  csak- 
nem alkotmányos  gátja  volt  a  központi  hatalom  ren- 
delkezéseinek. Egyiket  a  « déré-bégek »  gyakorolták,  a 
(( völgy  nrai)),  kiket  eredetileg  azért  neveztek  így,  mert 
erősségeikkel  egy-egy  hegytorokban  vagy  országút 
fölött  állást  foglalva,  vámot  szedtek  az  arra  járóktól. 
Ez  az  úri  jog  sok  helyt  ősi  családok  birtokában  volt,  a 
melyek  már  az  ottoman  dynastia  fölállítása  előtt  is 
uralkodtak  a  kerületben  és  a  dynastiától,  szolgálataik 
viszonzásául,  kapták  ősi  kiváltságaik  megerősítését ; 
másujt  újabb  emberek  gyakorolták  azt,  a  török  szul- 
tánok adományozása  alapján.  Fegyveres  jobbágyok  és 
hűbérek  által  támogatva,  megtartották  régi  jogaikat 
egészen  a  jelen  század  kezdetéig,  s  nem  jelentéktelen 
socialis  önállóságot  gyakorolván,  természetes  ellen- 
zéket alkottak  a  g3^akran  megújuló  túlkapások  ellen, 
melyekkel  a  főváros  a  tartományokat,  saját  kizáró 
hasznára,  kizsákmányolni  próbálta.  Olyféle  állást  fog- 
laltak el,  mint  egykor  az  európai  hűbéraristokraták. 

((Megközelítek  a  déré-bégek  hatáskörét,  tartományi 
hatalmukra  nézve,  a  ((timárlik»  vagyis  katonai  dan- 
dárnokok ;  ezek  száma  már  Nagy  Szuleiman  uralkodása 
idején  53,352-re  ment  s  később  még  tekintélyesebb 
lett.  Eredetileg  csak  élethosszig  tartó  államhivatalukat, 

lassanként,  a  legtöbb  vidéken,  családi  öröklő  tulajdon- 
joggá alakították  át ;  míg  végre  befolyásos  vidéki 
nemesség  lett  belölök ;  conservativ,  mint  az  ilyen  osz- 
tály mindig ;  és  hajlandó  a  szultáni  újításoknak  épen 
úgy  ellenszegülni,  mint  bánni  egyéb  újításnak.  Együtt 
véve  a  déré-bégek  és  timárlik  képviselték  a  vidéket,  a 
mint  a  janicsárok  képviselték  a  birodalomnak  városi 
elemeit ;  s  az  ő  jobbágyaikból  és  alattvalóikból  szedték 
egykor  azon  hatalmas  seregeket,  a  melyek  annyiszor 
rettegésbe  ejtették  Európát. 

«Urak,  nemesség,  közrend  és  törvény,  mindegyik  a 
maga  módján,  mégis  részesítve  volt  a  birodalom  kép- 
viseletében, és  hagyományos  jogait,  ha  kellett,  még 
erővel  is  védhette.  Egyenként  véve,  a  janicsárokon 
kívül  egyikök  sem  lehetett  ugyan  félelmes  ellenfél  egy 
erélyes  uralkodóval  szemben ;  de  egyesülten  ellenáll- 
hatatlanok voltak.  S  mögöttük  állott  még  egy  negyedik 
hatalom ;  alaktalan,  szervezetlen,  de  azért  egy  valamire 
való  szultán  által  sem  kicsinyelhető :  a  fegyveres  nép. 
Abban  az  időben  minden  felnőtt  férfinak  megvolt  a 
fegyvere  s  tudott  vele  bánni.  A  távol  keletről  az  adóval 
túlterhelt  tartományokból,  gyakran  veszélyes  és  hatal- 
mas fölkelések  figyelmeztették  Konstantinápoly  szul- 
tánját, hogy  alattvalóinak  engedelmessége  bármennyire 
terjed  is,  nem  határtalan.  Az  ilyen  tartományban  egy- 
egy  pasa  elég  zsarnok  lehetett,  s  gyakran  volt  is,  saját 
közeli  Jiörnyezete  s  alárendeltjei  fölött;  de  az  egész 
nemzet,  helyi  és  önkormányzati  jogaiban  s  a  számos 
katonai,  törvényes,  aristokrata,  területi  biztosítékok, 
és  ha  kellett,  az  egyéni  védőfegyver  birtokában  keveset 

félt  akár  magától  Köprili  Mehemettöl  vagy  lY.  Murád- 
tól is. 

«E  biztosítékok  most  csaknem  teljesen  el  vannak 
söpörve.  A  janicsárok  kiirtása  1826-ban,  a  legrémesebb 
és  legáltalánosabban  ismert  ténye  az  újabb  török  tör- 
ténelemnek;  az  teljes  volt.  A  déré-bégek,  nem  működ- 
hetvén egyértelműleg,  elszigetelten  áldozatul  estek ; 
néhány,  a  ki  ellenállani  próbált,  leveretett  s  fejét 
vesztette  ;  mások,  hogy  személyöket  biztosítsák,  meg- 
alkudtak s  föláldozták  foldj  őket  és  rángj  okát ;  az  osztály 
1830  és  1840  közt  megszűnt  létezni.  Hasonlóan  söpör- 
tettek  el  a  timárlik :  Mahmud  egyetlen  tollvonással 
visszavett  tőlök  minden  jogot,  hűbért,  földet,  a  mit 
elődei  adtak ;  még  pedig  többnyire  kárpótlás  nélkül. 
Végre  minden  magánembernek  szigorúan  eltiltották 
a  fegyverhordást,  s  bár  e  tilalmat  áthágták  sokan, 
áthágják  még  most  is  a  távolabb  eső  kerületekben, 
lassanként  mégis  érvénybe  lép  az  s  lefegyverzi  a 
népet,  a  mint  mondják,  a  trón  előnyére.  Csupán  az 
ulemák  maradtak  meg  ;  de  katonai  segítség  és  fegyverek 
pengése  nélkül  a  törvény  és  igazság  gyenge  szavát 
ritkán  hallja  meg  az  autocrata  fül. 

«Igylett  Törökország  tahularasa,  és  Mahmud  szultán 
mohón  kezdte  írni  reá  a  despotismus  alpháját  és  óme- 
gáját ■ —  az  állandó  hadsereget  s  a  központosított, 
bureaucrata  kormányzást.  S  a  birodalom  átalakult, 
mint  hajdan  a  byzanczi  kormányzat,  egy  roppant 
uradalommá,  melyet  kiszipolyoznak,  hogy  táplálja 
urait  és  egy  ragadozó  fővárost. 

« Valóban,  kivéve  egyedül  a  keresztyének  helyzetének 

javítását  —  a  kik  pedig  a  birodalom  fő  uzsorásai  és 
lelketlen  szédelgöi ;  ám  tagadja  ezt,  ha  bírja,  a  ki  a 
levantei  görögöt  és  örményt  ismeri  —  az  a  reform- 
törvény, minden  jó  czélra  nézve,  a  mit  oly  szabad- 
elvűleg  kitűzött,  holt  betű  maradt.  A  közigazgatás 
romlottabb,  mint  akármikor  volt,  az  igazságszolgálta- 
tás megvesztegethetöbb,  a  népnevelés  elhanyagoltabb, 
s  a  nép  átlag  elszegényültebb  és  gyorsabban  fogy,  mint 
bármely^ előbbi  korszakban.  Tudatlan  autocrata,  fele- 
lőtlen ministerium,  bureaucrata  közigazgatás,  nagy 
állandó  hadsereg,  költséges  hajóhad,  ad  libitum  civil- 
lista, és  sem  nyilvánosan,  sem  titkon  semmi  budget :  — 
valóban  nagyon  vérmes  remény  volna,  mely  más  ered- 
ményt várna  a  nemzetre.)) 

Idéztem  ez  angol  író  véleményét,  mert  érdekes 
ellentétben  áll  azon  közönségesen  elterjedt  felfogás- 
sal, hogy  11.  Mahmud,  Abdul-Medzsid  és  Eezsid  pasa 
reformjai  jótékony  haladást  indítottak  meg  a  török 
állam  életében.  De  azt  hiszem,  hogy  ez  az  ellenkező 
fölfogás  szintén  nagyon  túlzott.  Azok  a  régi  intézmé- 
nyek már  el  voltak  avulva  és  újítást  kívántak.  Az 
európai  világforgalom,  az  európai  uralkodó  eszmék  s 
fejlődött  intézmények  sokkal  erősebben  nyomultak  be 
az  ozmán  világba  is,  semhogy  azokkal  szemben  a  régi 
szabású  kormány-forma  sokáig  megállhatott  volna. 
S  azok  a  régi  intézmények  nem  is  voltak  oly  hatalma- 
sak, mint  e  fejtegetés  mondja;  nem  biztosították  oly 
sok  oldalról  a  helyi  önállóságot,  az  önkormányzatot 
és  az  alkotmányt.  Könnyű  eltörűltetésök  története  leg- 
jobban tanúsítja  gyöngeségöket.  Még  saját  fönnállásu- 

kat  sem  biztosíthatták,  nem  liogy  a  közszabadságnak 
szolgáltak  volna  védelmére.  Mihelyt  a  janicsárok  ha- 
talma —  ez  egyetlen  igazi  ellen-hatalom  —  meg  volt 
törve,  valamennyi  többi  garantia,  a  déré-bégek,  a 
timárlik,  a  fölfegyverzett  nép  egész  ellenszegülése 
tehetetlen  volt  a  szultán  ellenében.  Ha  csak  annyi 
erő  lett  volna  is  bennök,  mint  egykor  a  magyar 
megyékben,  több  sikerrel  léphettek  volna  föl  az  újítá- 
sok ellen.  De  elpusztultak,  mert  nem  volt  bennök 
többé  életrevalóság.  Hasztalan  lett  volna  ott  a  merev 
conservativ  politika :  a  régi  úton  haladva,  ma  talán 
még  nyomorúbb  volna  a  birodalom  sorsa,  mint  a 
milyen  jelenleg  lett.  Épen  az  volt  átka  és  nehézsége 
a  helyzetnek,  hogy  szakítani  kellett  a  múlttal,  halaszt- 
hatatlan volt  a  reform,  de  nem  voltak  meg  hozzá  az 
eszközök,  egyének,  műveltség,  szakismeret ;  nem  volt 
megérlelve  az  eszme,  nem  volt  rendszer  a  kivitelében. 
Elkéstek  az  újítással ;  hiányoztak  hozzá  az  előkészüle- 
tek, s  így  fonákul  ütött  ki. 

A  hadi  szervezet,  például,  kétségtelen,  hogy  nem 
maradhatott  a  régi  lábon.  Ama  régi,  gyülevész  dandá- 
rok helyett,  melyek  a  nagy apj okról  maradt  ócska  fegy- 
verekkel jelentek  volna  meg  a  csatamezőn,  be  kellett 
hozniok  az  állandó  hadsereget,  rendszeres  beosztással, 
egyenlő  fegyverzettel,  pontos  fegyelmezéssel.  Kendes 
hadsereget  állítottak  tehát,  európai  mintára,  és  igye- 
keztek s  ma  is  a  legnagyobb  áldozatokkal  igyekeznek 
azt  a  mostani  hadviselés  kívánatai  szerint  fölszerelni. 
El  vannak  látva  jó  rendszerű  hátúi-töltő  fegyverekkel, 
s  az  idegen  utazónak,  a  ki  Byzancz  régi  épületeit  fÖl- 

keresi,  a  fegyvertárrá  alakított  Iréné -templomban  nagy 
gyönyörűséggel  mutogatja  az  őrizetre  oda  rendelt  káp- 
lár a  csinosan  összeállított  s  tisztán  tartott  szép  puská- 
kat, nem  is  gondolva,  hogy  azok  a  boltozatos  ó  falak 
jobban  érdekelhetnének  valakit,  e  díszes  kúpokba  és 
rózsákba  rakott  fegyvereknél. 

Hanem  e  hadszervezeti  reformokkal  együtt  a  hon- 
védelem gyökeres  rendezését  nem  indíthatták  meg : 
akadályozta  ezt  a  birodalom  múltja,  a  viszonyok  törté- 
nelmi fejlődése.  A  fegyverviselés  nemes  jogaegykor  csak 
a  mohamedánokat  illetvén  meg,  az  állandó  hadsereg 
behozatala  óta  is  csak  ők  vétetnek  föl  a  hadseregbe,  a 
keresztyén  alattvalók  pedig  a  katonakötelezettséget 
pénzbeli  adóval  váltják  meg.  E  fonák  rendszer  kiszá- 
míthatatlan kárt  tesz  a  török  nemzetiségnek  :  a  sorozás 
elviszi  legjobb  munkaerejű  fiaikat  s  ezek  oda  marad- 
nak évekig,  vagy  elpusztulnak  végképen,  mert  a  had- 
seregben még  béke  idején  is  nagy  a  halandóság,  az 
erőltetett  gyakorlatokra  nem  alkalmas  égalj  és  a 
legénységnek  szokatlan  európai  egyenruha  miatt. 
A  szomszéd  bolgár  vagy  örmény  falu  fiatalsága  pedig 
az  alatt  otthon  maradhat  dolgozni,  megfizetvén  vált- 
ság-adóját,  mely  súlyos  ugyan,  de  egy  ép  férfi  egész 
évi  keresményénél  hasonlíthatatlanul  kevesebb.  A  török 
falvakban  egyre  fogy  a  munkás  kéz,  a  vagyon,  a  család, 
a  házasodás,  és  fogy  a  nép  is ;  a  keresztyén  lakosság 
pedig,  minden  zsarolás  mellett  is,  legalább  számra  nézve 
szaporodhatik. 

Hasonló  félszeg  eredményre  vezetett  a  népnevelés 
reformja.    A    török    cultus-minister    nem    mulasztja 

Ugyan  el  pompás  kimutatásokkal  lépni  föl  időnként 
Európa  előtt ;  elmondja,  hogy  a  népoktatás  ott  kötelező 
és  ingyenes ;  hogy  minden  atya  tartozik  hat  éves 
koruktól  kezdve  mind  a  két  nembeli  gyermekeit  isko- 
lába járatni;  hogy  száz  török  gyermek  közül  kilencz- 
venöt  valóban  jár  is  iskolába.  De  a  kik  be  vannak 
avatva  a  török  népnevelés  ügyeibe,  fejet  csóválnak  ez 
iskolázás  eredménye  fölött.  Nagyon  kevés  az,  a  mit  ott 
a  növendék  tanúi.  Eégebbi  időkben  a  török  iskolák 
tanítványa  eljuthatott  a  mohammedán  tudományosság 
színvonalára  ;  megismerkedett  hazája  és  vallása  törté- 
nelmével, a  korán  bölcseletével  és  moráljával  s  a  gaz- 
dag keleti  költészet  gyöngyeivel,  melyekből  egyszer- 
smind erkölcsi  tanítást  meríthetett.  Most  e  tantárgyak 
helyét  az  európai  tudományoknak  kellene  elfoglalniok, 
de  se  a  tanító,  se  a  tanítvány  nem  képes  a  feladatnak 
megfelelni,  s  az  iskolából  kikerülő  növendék  előtt  nem 
nyittatott  föl  se  a  keleti,  se  a  nyugoti  műveltség 
kapuja.  A  magasabb  rendű  kiképeztetést  újabb  időben 
külföldön  igyekeznek  megszerezni ;  a  gazdagabb  szülők 
közül  sokan  Parisba  vagy  a  német  egyetemekre  küldik 
fiaikat ;  és  ennek  kétség  kívül  lesz  is  egykor  üdvös 
hatása,  ha  megérik  azt  az  időt,  midőn  a  mohammedán 
és  az  európai  eszmekör  között  tátongó  űr  betöltve,  az 
ellentét  némileg  kiegyenlítve  lesz,  s  a  külföldön  sze- 
rezhető ismeretek  valóban  a  nemzet  javára  fognak 
válhatni.  De  most  a  Parisból  hazatérő  ifjú,  ha  hozna 
is  magával  hazája  ügye  iránti  buzgalmat,  tehetetlen 
helyzetbe  jut,  mert  nem  ismeri  a  kiterjedt  birodalom 
viszonyait,  érdekeit,  népét,  sőt  valószínűleg  saját  nem- 

zete  történelmét  sem.  Szavahihető  embertől  haliam, 
hogy  a  minap  egyszer  a  mostani  egyik  legkiválóbb 
miniszterrel  beszélgetvén,  a  ki  különben  európailag 
művelt  férfi,  véletlenül  fölemlítette  előtte  azt,  hogy 
Buda  egykor  ozmán  uralom  alatt  állt,  s  a  miniszter 
elcsodálkozott,  mert  arról  eddig  tudomása  nem  volt. 
Talán  Parisban  növelkedett  ő  is  és  IV-ik  Henriknek 
vagy  XlV-ik  Lajosnak  minden  hadjáratáról  számot 
tudna  adni. 

Különben  az  a  Parisból  hazatérő  ifjú  valószínűleg 
nem  sokat  álmodozik  nemzete  nagyságáról,  hanem 
beledobván  magát  az  otthoni  életbe,  hivatal  után  néz. 
Vásárolnia  kell  azt,  mert  minden  hivatal  eladó,  s 
ritka  kivétel,  hogy  ingyenes  pártfogás  is  álláshoz  jut- 
tasson valakit.  Versenytársainak  száma  határtalan; 
mert  az  állomáskeresők  mindenütt  a  nép  szegényedé- 
sével és  élhetetlenségével  egyenes  arányban  szaporod- 
nak. Ha  jól  fizetni  bir,  talán  sikerül  Sztambúlban 
kapnia  valami  magasabb  állást  és  azzal  pompás  fize- 
tést is,  mert  a  magasabb  rangú  hivatalok  fényesebben 
vannak  fizetve,  mint  akármelyik  európai  államban. 

De  ha  kénytelen  valami  távoli  tartományba  menni, 
ott  keserves  sors  várja.  Fizetése  nyomorult,  és  zsaro- 
lások által  is  bajos  jövedelmét  fokoznia,  mert  a  mit 
zsarolhat,  annak  nagyobb  részét  át  kell  engednie 
fölebbvalóinak.  Legfőbb  utasítás,  a  mit  magával  visz, 
s  a  minek  derekas  teljesítésétől  függ  állása,  jövője, 
fölebbmenetele,  főnökei  kegye  :  minél  több  pénzt  kül- 
deni Konstantinápolyba.  Kerületében  a  nép  gyűlölet- 
tel fogadja,-  mert  zsaroló,   s  mert  a  nép  már  minden- 

kitől  retteg  és  mindenkit  gyűlöl,  a  ki  « isztambuli)). 
Épen  olyan  idegen  a  nép  neki,  mint  ö  a  népnek ;  se 
érdek,  se  rokonszenv  nem  köti  alattvalóihoz ;  úgyis 
más  vidékre,  jobb  állomásra  fog  menni,  mihelyt  lehet. 
A  nép  pedig  csak  annjdt  lát,  hogy  ott  a  város  végén  a 
kaszárnyaforma  nagy  pogány  épületben  egy  csapat 
pandúr  örizete  alatt,  írnokaival,  tanácsosaival,  ülnö- 
keivel és  egy  raj  ingyenélővel  egész  napon  át  írja  a 
leveleket,  sürgönyöket,  nagy  tabellákat,  táviratokat  s 
küldi  azokat  az  adóval  együtt  egy  ismeretlen  távoli 
világba,  honnan  abból  az  adóból  a  kerület  szükségei- 
nek kielégítésére,  utak,  régi  csatornák  fentartására 
többé  semmi  vissza  nem  érkezik. 

Saját  jó  szántából  oly  ritkán  folyamodik  hozzá  a 
nép,  a  mint  csak  lehet.  Inkább  az  egykori  bég  fiát, 
vagy  unokáját  keresi  föl  tanácsért  most  is,  a  kinek 
romladozó  háza  ott  áll  a  helység  közepén,  nagy  platá- 
nok árnyéka  alatt,  szemközt  a  régi  kis  temetővel, 
melyben  alig  van  már  néhány  szanaszét  düledező 
sírkő  és  a  vén  czipresszek  is  épen  úgy  meg  vannak 
kopaszodva,  mint  maga  a  bég  lakhelye.  Díszes  fapa- 
lota volt  ez  egykor ;  széles  homlokzatát  faragványok, 
erkélyek,  kiugró  ablakrostélyok  ékesítették;  ablakai 
fölött  fehér  cserépből  szeszélyes  vonalak  voltak  bele- 
eresztve a  deszka-burkolatba,  s  e  fehér  arabeszkek 
a  vörös  cserép  födél  alatt  messze  szembetűnő  díszt 
adtak  a  háznak;  oldalszárnyai,  erkélyei  nem  voltak 
alávetve  semmi  építészeti  szabálynak,  tetszésök  és 
szeszélyök  szerint  nyúltak  ki  az  épület  fő-testéből 
kijebb  vagy  beljebb.  Innen  kormányozta  afbég  egykor 

a  kerületet,  kinebb  személyzettel,  kevesebb  írkálánsai, 
de  több  hatalommal.  Itt  született,  itt  halt  meg ;  ismerte 
a  népet  és  ez  is  ismerte  őt  jól.  Ha  zsarolt  is,  kímélete- 
sebben tette,  mert  a  holnapra  is  gondolt  és  szeme  előtt 
tartotta  kerülete  jövőjét.  A  mit  zsarolt,  azt  nem  küldte 
mind  és  nem  vitte  messze  földekre,  hanem  úri  házat 
vitt  otthon  a  kerületben,  nagy  cselédséget  tartott, 
zsoldosai  voltak  s  fényűzése  által  ismét  visszajutott 
a  pénz  egy  része  a  nép  kezeibe.  Most  unokája  szegé- 
nyesen él  valami  nyugdíj -féle  fizetésből,  a  mit  elvett 
öröksége  fejében  a  kormánytól  kap.  De  a  pór  most  is 
inkább  nézi  urának  ezt,  mint  azt  a  sztambúli  jöve- 
vényt, a  ki  ő  felségének  hatalmát  személyesíteni  kül- 
detett oda. 

A  frank  nevelési  rendszernek,  a  nyugati  művelődés 
terjesztésének  első  hatása,  hogy  mély  ellentétet  von  a 
főbb  városok  és  a  vidék,  a  kormányzó  körök  és  a 
nemzet  között.  Künn,  a  távoli  tartományokban  az 
izlam  szentségét  még  őrzi  a  nép,  lélekkel  hittel  és 
külsőségekben  is  egyaránt.  Minden  mecset  egy-egy 
szentély.  Számos  helységben  csupán  az  az  egyetlen 
épület  van  szilárdan,  állandóan,  kőből  építve  és  gon- 
dosan fentartva.  A  fából  rakott  lakóházak  elpusztul- 
hatnak, megrongyosodhatnak,  ledőlhetnek,  a  mint 
gazdáik  évről-évre  szegényebbé  lesznek.  De  a  mecset 
fönnáll  szilárdan,  homlokával  Mekka  felé  tekintve, 
ékesen,  tisztán,  folytonos  gondviselés  alatt ;  környékén 
árnyékos  platánok,  tiszta  ösvények,  rend,  figyelem  és 
állandó  csend,  melyet  csak  a  miniaretről  lekiáltó 
imám  hangja  tör  meg.  Mikor  a  szegény  török  paraszt 

napkeltekor  és  napszálltakor  oda  könyörögni  betér, 
teljes  lelki  és  testi  nyugalommal  végezheti  ájtatos 
szertartását.  De  benn  a  fővárosban  már  külsőségekben 
sem  őrzik  többé  a  hit  szentségét.  A  nagy  mecseteket 
egykori  építőik  tágas  udvarokkal  vették  körűi,  hogy 
azok  távol  tartsanak  minden  városi  zajt  a  templom 
falaitól.  Most  e  tágas  udvarokban  katona-bandák  újon- 
czait  tanítják  sípolni  és  dobolni  éktelen  lármával;  a 
körűivezető  árkádok  fülkéiben  tanyát  ütött  mindenféle 
kúfár  és  mesterember,  s  a  nagy  Szulimán  mecsetének 
tőszomszédjában  épen  az  üst-verők  és  rézművesek 
folytatják  pokoli  zajú  mesterségöket.  A  vallásos  szer- 
tartások többnyire  merő  külsőségekké  váltak ;  a  leg- 
fanatikusabb ön-sanyargatásokból,  az  ordító  barátok 
és  keringő  dervisek  őrjöngő  szertartásaiból  is  közön- 
séges kenyérkereset  lett,  melyet  szakmányban  űznek 
s  rajongásuk  őszinteségét  még  csak  nem  is  színlelik. 
Elfogódva  néztem  Konstantinápolyba  érkezésem  első 
napján  a  keringő  dervisek  bódító  forgását ;  tizenöt 
ember  elkezd  keringeni  saját  tengelye  körűi,  szabá- 
lyos, egyenletes,  soha  nem  tántorgó,  soha  nem  szédülő 
forgással;  kinyújtott  karjaik  soha  egymást  nem  érin- 
tik, bár  alig  egy  arasznyira  csapódnak  el  a  motólázó 
szomszéd  mellett ;  földig  érő  fehér  szoknyájok  az 
aljába  bevarrott  sörét  súlyától  szabályos  körvonalban 
lebeg ;  és  keringenek  három  ízben  egymásután  tíz-tíz 
perczig ;  folyvást  gyorsan  forogva,  de  egyszersmind  a 
termet  is  lassú  haladással  körűi  kerülve,  míg  így 
mindnyájan  elvonulnak  a  főnök  előtt,  a  ki  nyugodtan 
űl  a  terem  legdíszesebb   pontján    egy    szőnyegen.  Ez 

egész  Bzertartás  a  világ-egyetem  forgánát  jelképezi : 
a  keringő  alakok  személye  sitik  a  csillagokat,  egy  körűi 
sétáló,  de  nem  forgó  alak  a  holdat,  és  az  ülő  főnök  az 
állandó,  soha  nem  mozduló  napot.  Harmadnapra  azon- 
ban az  állandó  napnak  e  hatalmas  személyesitőjével 
együtt  ebédeltem  a  bujukderei  ((Hotel  de  l'Europe)) 
éttermében  és  ő  napsága  nemcsak  a  közebédet  végig 
ette  velünk  egy  asztalnál,  hanem  a  bordeauxit  is  oly 
elfogulatlanul  poharazta,  mintha  a  korán  a  boritalról 
egy  árva  szót  sem  szólana. 

Milyen  szívbeli  megütközéssel  nézhetne  ily  jelene- 
teket eg}^  régi  szabású  török,  ha  Kis-Azsia  valamely 
távoli  vidékéről  életében  egyszer  Isztambul  mecsetei- 
hez zarándokol. 

És  mily  keserűséggel  nézheti  azt  a  gazdálkodást  is, 
melyet  a  szultáni  udvarnál  kell  tapasztalnia.  Képtele- 
nebb pazarlást  gondolni  alig  lehet,  mint  ott  folyik. 
Már  Abdul-Medzsid  is  mértéktelen  volt  a  czélnélküli 
költekezésben ;  tékozlásainak  határtalan  túlcsapásairól 
csak  akkor  nyert  igazi  fogalmat  Európa,  midőn  1 858-ban 
egy  angol  bizottság  az  államadósságok  számbavéte- 
lére összeült,  és  elszörnyedve  constatálta,  hogy  az 
állam  roppant  adósságainak  csaknem  harmada  az 
udvartartás  révén  ment  el.  De  Abdul-Azis  ő  fölségét, 
kivált  mióta  európai  kőrútjából  visszatért,  még  korlát- 
lanabb vesztegetési  szenvedély  szállta  meg.  Különösen 
építkezni  szeret.  Nemcsak  a  Bosporus  partjain,  hanem 
szanaszét  a  főváros  környékén  mindenfelé  emelkednek 
nyaralói,  villái,  majorjai  s  a  ki  Konstantinápoly  vidé- 
kén  kirándulásokat   tesz,  csudálkozva  talál   néhol   a 


110  TÖRÖKFÖLDI  VÁZLATOKi 

legfélreesöbb  völgyekben  pompásan  rakott  és  jó  kar- 
ban tartott  széles  kavicsos  országutakat,  szitárd  hidak- 
kal, a  hegyoldalokon  ügyesen  kanyargó  szerpentinekkel, 
bevágásokkal  a  hegyoldalban  és  fehérre  festett  korláttal 
a  meredek  helyek  fölött ;  mintha  egyszerre  Schweizba 
jutott  volna  ez  elhanyagolt  országból.  Bizonyos  lehet 
benne,  hogy  az  az  útvezeték  egy  szultáni  majorhoz 
visz  és  semmivel  tovább  ;  a  majoron  túl  pár  száz  ölre 
valószműleg  már  csak  lóháton  járható  a  szakadékos 
hegyi  ösvény.  A  hódolatteljes  bók,  melylyel  az  udvarias 
túlzásokban  gazdag  török  nyelv  a  hatalmas  padisáról 
hajdan  azt  monda,  hogy  « áldást  és  jólétet  áraszt,  a 
merre  homlokával  fordul »,  most  tényleg  teljesedni 
kezd,  de  nagyon  visszás  értelemben.  Igazán,  csak  az  ö 
« nagyságával')  találkozunk  mindenütt:  a  rend,  kénye- 
lem, fényűzés  csak  addig  terjed,  a  hol  ö  járni  szokott. 
Palotái,  majorjai,  kaszárnyái,  ott  a  főváros  környékén, 
a  meddig  ö  lát,  fényesen  pompáznak.  De  a  város,  a 
vidék,  a  birodalom  többi  része  gazdátlanul  Allah  ke- 
gyelmére van  bízva. 

A  nagy  szultánok  építményei :  a  mecsetek,  közkútak, 
a  régi  szerail,  elhanyagolva  küzdenek  az  idővel.  Javí- 
tásukra kevés  kellene  évenként,  de  úgy  látszik,  annyi 
sem  jut.  A  nagy  mecsetek  oszlopzatos  belső  udvarai, 
folyosói,  árkádjai  eredetileg  kétszínű  márványból  vol- 
tak építve ;  a  boltívek  vegyesen  összeillesztve  fehér  és 
vörös,  vagy  fehér  és  barna  márványdarabokból,  melye- 
ket gondosan  megválogattak,  egymásba  róttak  és  kicsi- 
szoltak. Most  e  fényes  márványíveket  goromba  fehér 
meszelés    takarja,   mely  alul   a  finom  márvány   csak 

olyan  helyen  tűnik  dő,  a  hol  a  inéyzrétegnek  egy-egy 
darabja  lehullott.  A  puritán  török  vallásosság,  mely  a 
Sophia-templom  belsejét  is  bemázolta,  valamikor  be- 
meszeltette  e  nagy  szultánok  építményeit  s  restaurá- 
tiójokra  máig  sem  gondol  senki.  Nem  őrzi  és  nem 
gondozza  azokat  többé  se  vallásos  kegyelet,  mely  már 
enyészőben  van,  se  a  műveltség  óvó  keze,  mely  még 
keletkezni  is  alig  kezd. 

Hogy  volna  tehát  gond  az  igazi  romok  fentartására  ? 
A  régi  Byzancz  maradványait  nem  óvja  a  pusztulástól 
és  pusztítástól  senki ;  szerencse,  hogy  az  erős  romok 
daczolnak  rombolással  és  idővel.  Érdekesebb  kirándu- 
lást Konstantinápoly  vidékén  alig  ajánlhatnék  az  uta- 
zónak, mint  végig  lovagolni  Byzancz  falai  mentén,  a 
Márvány-tengertől  az  Aranyszarúig.  Hatalmas  marad- 
ványai a  középkori  város-erődítésnek ;  oly  állapotban 
most  is,  mint  a  törökök  négyszáz  évvel  ezelőtt  bevették. 
A  kapuk,  a  falak,  a  rés,  melyen  ostromló  seregeik  be- 
nyomultak, úgy  állanak  máig  is,  mint  az  utolsó  görög 
császár  halála  napján.  A  bástyák  párkányain  a  régi 
görög  emlékírások  és  jelmondatok  sok  helyen  még 
tisztán  olvashatók;  legfölebb  itt-ott  födik  el  néhány 
szavát  egy-egy  fügefa  lehajló  lombjai,  mely  gyökeret 
vert  fönn  a  magas  bástyafal  hasadékaiban  és  nem 
háborítva  senkitől,  emberderék  vastagságúra  nőtt. 
A  Márvány-tenger  hullámai  mormolva  csapkodják  a 
fal  tövét  vagy  omladékait  és  mormolásukat  alig  za- 
varja valami  egyéb  zaj.  Többnyire  régi  elhagyott  teme- 
tők foglalják  el  a  falakon  kívül  fekvő  területeket. 
Azokba  sem  temetkeznek  többé.  Egy  régi  török  jóslat 

azt  mondja,  hogy  európai  földben  az  igaz  hivők  ham- 
vainak nem  lehet  örök  nyugalmuk  s  ezért  a  török,  ha 
lehet,  oda  át  az  ázsiai  parton  temetteti  el  magát. 
Ide  már  halottas-menet  is  alig  jön ;  e  temetők  még 
temetőnek  is  ki  vannak  halva.  Korhadozó  vén  czip- 
resszusaikat  megkúszálta  a  vihar,  belepte  a  por,  fakóvá 
tette,  mintegy  megőszitette  a  vénség.  Eégi  török  vagy 
talán  még  görög  korbeli  út  vezet  végig  a  sáncz-árok 
mellett;  idomtalan  nagy  darab  kövekből  összerakva, 
hepe-hupásan,  göröngyösen  ;  a  ki  kocsin  akarna  végig- 
hajtatni rajta,  elharapná,  ha  három  nyelve  volna  is, 
míg  elérné  a  végét.  De  ki  is  járna  kocsin  arra?  A  bás- 
tyák belső  falai  mellett  többnyire  el  van  hagyva  a 
város;  beljebb  is,  a  legközelebb  eső  viskókban  szegény 
lazaróni  nép  lakik,  a  kik  talán  egész  életökben  sem 
ültek  kocsin.  A  török  zsidóság  egyik  fészke  esik  azon 
a  környéken  ;  de  nagyon  keléssé  üzleti  szellemű,  tétlen 
népnek  látszik  ez  is ;  házaik  előtt  heverésznek  egész 
nap  a  verőfényen,  ((könnyű  házi  pongyolában)),  a  mi 
egy  bokáig  érő  hosszú  fehér  ingből  áll ;  Belizár  palotá- 
já,nak  romjai  körűi  egyik  útitársam  az  ácsorgó  utcza- 
gyerekeknek  félmarék  rézpénzt  dobott  a  gyepre  s  ez  a 
zsákmány  mozgásba  hozta  az  egész  város-részt :  apraja, 
nagyja,  suhanczok,  legények,  férfiak  iramodtak  oda, 
lobogó  fehér  ingeikben,  hogy  dulakodjanak  a  fűbe 
szórt  egy-két  kraj ez  árért.  Mily  munkakerülő  élhetet- 
lenség, ily  közel  a  világforgalom  egy  jelentékeny  gócz- 
pontjához ! 

Egyébiránt  maga  a  szerail  is,   egykor  a  görög  csá- 
szárok, azután  a  nagy  szultánok  székhelye,  épen  oly 

nyomorúságos  látványt  nyújt.  Kertje  tökéletesen  tönkre 
jutva,  mór  stílű  szép  márvány-köszkjei  lomtárnak  hasz- 
nálva, s  a  lombos  platánok  ligetében,  mely  egykor  a 
hárem  hölgyeinek  mulatóhelye  volt  s  melynek  rejtett 
pompájáról  az  európai  világ  még  nem  régen  is  csodá- 
kat képzelt,  most  néhány  bitang  kecske  legelész. 
A  szultán  megunta,  ott  hagyta  s  nem  törődik  többé 
vele.  Ennek  köszönhető,  hogy  a  vasút,  e  falakon 
áttörve,  utat  nyithatott  magának  a  kikötő  közelébe. 
Csalódás  volna  azt  hinni,  hogy  a  forgalom  és  kereske- 
dés érdeke  döntött  és  azok  kedveért  hozott  az  udvar 
áldozatot,  midőn  e  vasútat  oda  betörni  engedte.  Ugy 
is  pusztulásnak  volt  már  átadva  a  szerail.  0  felsége 
átköltözött  új  palotába,  s  épít  újabbat  és  megint  újab- 
bat. Telhetetlen  és  szeszélyes,  mint  az  elkényeztetett 
gyermek;  palotái  körűi  lerontat  egész  városrészeket, 
mint  a  gyermek,  ki  kártyaházait  egy  leheletével  el- 
fújja. Legutóbbi  időben  egy  különös  félelem,  valósá- 
gos betegség  lepte  meg  :  a  tűz-iszony.  Tűzvésztől  félti 
palotáit,  kincseit,  életét;  ezért  romboltatott  le  egyik 
palotája  körűi  ismét  néhány  utczasort,  másik  palotájá- 
ból pedig,  a  mint  beszélik,  a  néhány  évvel  ezelőtt 
épített  pompás  famüveket,  ajtókat,  ablakokat  mind 
kihányatja,  hogy  tűzmentes  vaskészítményekkel  he- 
lyettesítse. 

Eögeszméi  milliókba  kerülnek ;  s  a  ki  ez  eszeveszett 
tékozlást  látja,  azt  mondja  reá,  hogy  « vésztőket  érzik)). 
Mindenütt  a  biro'dalom  felbomlásáról,  a  törökök  kiűzé- 
séről hallasz  beszélni.  Várják,  számítják,  jövendölik, 
hogy  mikor  roskad  össze  a  reves  törzs.  Az  egyik  leg- 

fölebb  száz  évet  igér  neki,  a  másik  ötvenet  is  sokai  s  a 
harmadik  fogadni  kész,  hogy  harmincz  év  alatt  a  fél- 
hold vissza  lesz  szorítva  Ázsiába. 

Yannak,  a  kik  nagy  bizalmat  vetnek  a  török  katonák 
elszánt  vitézségébe,  edzett  kitartásába,  melj^nek  a  krími 
háborúban  fényes  bizonyítékait  adták :  most  is  szokva 
vannak  minden  törődéshez ;  sátrakban  táboroznak  s  ki 
vannak  téve  az  idő  minden  viszontagságainak.  Erőteljes 
pusztai  ivadék  ez,  mely  otthon  szülőföldjén  már  gyer- 
mekkorában megszokott  minden  nélkülözést ;  egyszerű, 
természetes  életmódban  növekedett,  igaz  muzulmán 
hitben.  Ha  e  kemény  népnek  az  izlámért  kell  csatába 
mennie  —  mondják  a  turkophilek  —  ha  fölizgatják 
vallási  fanatismusát,  még  csodákat  fog  tehetni.  Mások 
azonban  erre  ellenvetik  a  tisztikar  gyarlóságát.  Több- 
nyire sztambúliakból,  főúri  háremekben  növelt  sarja- 
dékból  áll  az,  kivált  az  ifjabb  tisztikar;  testileg  elpu- 
hult, szellemileg  a  közlegénynél  alig  képzettebb,  vagy 
ferdén  művelt  úríiakból,  a  kik  egy  hadjáratot  alig 
állanának  ki.  «Mit  ér  az  oroszláncsapat,  ha  juhok  a 
vezérei  ;  inkább  lenne  juhnyáj,  de  vezetnék  oroszlá- 
nok. )) 

így  vitatják  úton-útfélen  a  lét  vagy  nem  lét  nagy 
kérdését. 

Ne  elegyedjünk  vitáikba.  Ne  ítéljünk  oly  hamar  egy 
állam  élet-ideje  fölött.  Bármennyi  a  visszaélés,  a  rom- 
lás, a  hanyatlás  jele  :  ne  feledjük,  hogy  épen  e  város- 
ban a  byzanczi  birodalom,  még  rokkantabb  egészség- 
gel, félezred  évig  elbírta  tengetni  életét.  És  a  töröknél 
a  felső  rétegek  corruptiója  még  nem  rontotta  meg  az 

egész  nemzetet.  Bár  népe  elszegényűlt,  bár  földje  ter- 
méketlen :  nem  az  ős  erő  fogyatéka  miatt  az.  Jobban 
művelve,  jobban  fejlesztve,  még  mindenik  nagy  élet- 
erőt bírna  tanúsítani.  S  vannak  jelenségek,  melyek 
reményt  adnak  a  kifejlődés  javúlhatására.  Már  épül  a 
vasút  Konstantinápolytól,  mint  központtól,  egyfelől 
Európában  a  Balkánig,  másfelől  Kis-Azsiában  Ango- 
ráig.  Általa  egyszerre  út  nyílik  az  őstermelés,  az  er- 
dők, bányák  kincseinek  kivitelére  s  a  most  any- 
nyira  nélkülözött  gépek,  gazdasági  eszközök,  iparczik- 
kek  beliozatalára.  Üj  források  nyílhatnak  a  biroda- 
lomnak. 

Ama  vasutak  ma  még  csak  helyi  jelentőségű  csonka 
vonalak,  de  ha  egészen  kiépülnek,  világforgalmi  úttá 
fognak  nőni,  mely  a  Bosporuson  át  Európát  Ázsiával 
a  legrövidebb  vonalban  köti  össze  s  jólétet  áraszthat  a 
környékre,  melyen  áthalad.  Bár  idegenek  építik,  és 
most  még  jobbára  idegenek  közlekednek  rajta,  egykor 
mégis  maga  az  ország  élvezheti  legnagyobb  hasznát. 
A  szabad  világ-forgalom  áldása  az,  hogy  jólétet  hoz, 
a  hova  belép,  bár  kezdetben  idegenek,  idegen  érdekből 
vezették  is  be. 

Most  leginkább  az  angol  kereskedelem  látszik  ott 
elfoglalni  a  tért.  Míg  sok  dilettáns  diplomata,  a  « keleti 
kérdésen*)  rágódva,  az  orosz  fegyverek  hódító  betöré- 
sének idejét  számítgatja ;  az  angol  mérnökök  sikere- 
sebben hódítva  nyitnak  utat  az  angol  iparnak.  Készít- 
ményeit terjesztik  és  igyekeznek  megkedveltetni  az 
országban.  A  pánczélos  fregattoktól,  gőzgépektől,  moz- 
donyoktól kezdve  le  egészen  a  gyufáig,   angol  gyárak 

neveivel  találkozunk  mindenféle  apróságokon.  A  levan- 
tei  kereskedés  eddigi  uraival,  az  olaszokkal  és  francziák- 
kal  szemben  az  utóbbi  évek  alatt  határozottan  tért  lát- 
szanak nyerni. 

E  versenyt  nekünk  sem  volna  szabad  a  távolból 
egészen  érdektelenül  néznünk.  A  mint  Konstantiná- 
polytól  a  vasút  előre  halad  Szerbia  határai  és  a  Duna 
felé :  az  angol  iparnak  mindenütt  oly  területeket 
hódít  meg,  tengeri  úton  Konstantinápolyba  és  onnan 
az  új  vasúton  tovább  szállított  gyártmányaival  oly 
tartományokat  lát  el,  melyeket  mi  lettünk  volna 
hivatva  elfoglalni.  Bármily  fejletlen  még  hazánkban 
az  ipar,  bármily  drága  az  iparczikkek  kiállítása,  két- 
ségkívül mégis  elön3^ben  volnánk  ama  vidékek  még 
fejletlenebb  iparával  szemben,  s  az  ottani  nép  kezdet- 
leges szükségeinek  a  mi  iparunk  is  nagy  részben  eleget 
tehetett  volna.  De  az  első  behelyezkedés  előnyét  nem 
lett  volna  szabad  másnak  engednünk.  Ha  az  angol 
kereskedelem  előttünk  foglalja  el  a  tért,  azzal  aligha 
mérkőzhetünk  ott  többé.  A  ki  nem  felejti,  hogy  a  ke- 
reskedésre nézve  mily  nagy  jelentőségű  dolog  az  első 
helyfoglalás,  a  vevők  megnyerése,  és  nem  felejti,  minő 
előny  egy  ország  iparának  vásárt  nyitni  a  fejletlenebb 
iparú  szomszéd  tartományokban  :  nem  fogja  kicsinyelni 
e  megjegyzést. 

Komolyabb  figyelmet  érdemelne  az,  mint  némely 
«nagy  kérdés »,  melylyel  a  nemzet  közvéleménye  egy- 
szer-másszor  általános  érdeklődés  között  foglalkozott. 
Komolyabb  figyelmet,  mint  az  a  politikai  combinatió, 
melyet  egykor  a  keleti  kérdés  megoldásához  kapcsol- 

tmik,  mely  akkor  átvillant  a  nemzet  idegein,  reményt 
vagy  aggodalmat,  rokonszenvet  vagy  ellenzést  ébresz- 
tett, megragadta  a  phantasiát,  sarkalta  az  ábrándokat, 
fölhevített  sok  magyar  kedélyt :  a  dél-dunai  confoede- 
ratió  kalandos  terve. 


AZ  lEOI  ES  MUYESZI  TULAJDONJOGKOL. 

(1876.) 
I. 

Sok  meddő  tárgyalásunk  sorában,  sok  meghiúsult 
tervünk  között  megérdemli  a  figyelmet  az  írói  és  mű- 
vészi tulajdonjog  biztosítására  tett  törekvések  és  ter- 
vezett javaslatok  furcsa  szomorú  sorsa  is. 

Évtizedekkel  mérjük  az  időt,  mióta  Magyarországon 
e  kérdésben  az  első  törvényjavaslat  elkészült  és  « alkot- 
mányos tárgyalás  alá»  került.  S  most,  évtizedek  múl- 
tával, még  annyira  sem  vagyunk,  hogy  túl  volnánk  a 
tárgyalás  legkezdetén. 

Pedig  az  írói  és  művészi  tulajdonjog  bizonytalan- 
sága, a  visszaélések  és  bitorlások  miatt  évről-évre  meg- 
újul a  panasz. 

Egész  magánjogunkban  egyetlen  két  soros  §-t  talá- 
lünk,  az  Országbírói  Értekezlet  Szabályainak  I.  E. 
23.  §-át,  mely  e  tárgyról  szól  és  teljes  általánosságban 
kijelenti:  «hogy  az  ész  szüleményei  is  oly  tulajdont 
képeznek,  mely  a  törvény  oltalma  alatt  álb).  Yajmi 
gyarló  oltalom,  oly  bonyolult  viszonyok  közt,  a  milye- 
nek e  tulajdonjog  megsértéséből  keletkezni  szoktak. 

A  kiadói  üzlet  már  tüzetesen  szabályozva  van  új  ke- 
reskedelmi törvényünkben,  mely  ennek  az  üzletnek 
egy  egész  czimet  szentel.  Tehát  ha  valami  munkát  az 
író  a  kiadónak  elad:  ezen  szerződésből  eredő  jogi  vi- 
szonyuk a  törvény  által  már  részletesen  szabályozva 
van.  De  hogy  magának  az  írónak  mennyi  joga  van  a 
saját  művéhez;  mit  ád  el,  ha  azt  eladja;  mit  vesz  a 
kiadó,  ha  megveszi :  erről  mit  sem  tud  a  törvénytár. 
Filius  ante  patrem. 

A  régi  világban,  « özönvíz  előtt)),  volt  némi  dicaste- 
rialis  rendelkezés,  mely  elejét  vehette  az  írói  tulaj- 
donjog bitorlásainak.  Még  a  múlt  század  végén  tör- 
tént, hogy  Landerer  nyomdász  utánnyomatta  Takács 
Ádám  ref.  pap  predikáczióit  s  ez  bepanaszolván  őt  a 
helytartótanácsnál,  az  ügy  a  cancelláriához  került ;  a 
cancellária  pedig  az  osztrák  örökös  tartományokban 
akkor  érvényben  állt  két  rendelet  (1775.  és  1781-iki) 
nyomán  kimondotta,  hogy  a  Magyarországban  kiadott 
munkák  utánnyomása  súlyos  büntetés  terhe  alatt  tilos  ; 
egy  másik  határozatában  pedig  Magyarország  és  az 
osztrák  örökös  tartományok  közt  viszonyosságot  álla- 
pítván meg,  az  ott  megjelent  könyveket  itt,  vagy  az  itt 
kiadottakat  amott,  utánnyomni  épen  oly  súlyos  bün- 
tetés terhe  alatt  eltiltotta. 

E  két  rendelet  (1793.  nov.  22-én  22,463.  sz.  a.  és 
1794.  január  24-én  1812.  sz.  a.  kelt  helytartótanácsi 
intézvények)-^'  megvédte  az  írókat  a  durva  bitorlás,  a 
teljes,  leplezetlen,  utánnyomás  ellen,  de  a  kisebb  sé- 

*  Ezek  keletkezését  tüzetesen  leírja  Kelemen  Mór  a  Buda- 
pesti Szemle  1869.  XVI.  kötetében. 

relmekkel,  a  leplezett  bitorlással  és  ravasz  csalással 
szemben  nem  nyújtott  védelmet. 

Kivált  a  szépirodalmi  munkákat  zsákmányolták  sok 
felől,  mióta  az  irodalom  már  jövedelmezni  is  kezdett. 
A  Kisfaludy-társaság  1844~ben  panaszkodik,  hogy  Ku- 
noss  Endre  Szófüzére^  Szenvey  József  Schilleré^  Gaal 
Józseí Peleskei  nótáriuséi,  Berzsenyi  Versei  s  még  több 
szépirodalmi  munka,  jogtalan  kiadások  által  vannak  bi- 
torolva."^ Folyóiratok  czikkeit,  tankönyveket,  imádságos 
és  énekes  könyveket  széltére  bitangolta,  a  ki  akarta. 
A  Kisfaludy-társaság  segíteni  óhajtván  e  bajon,  bizott- 
ságotnevezett ki  egy  törvényjavaslat  készítésére.  Eészt 
vettek  a  munkában  Bajza,  Vörösmarty,  Toldy,  Kiss 
Károly,  Fogarassy,  Bertha  Sándor,  Fáy  András,  Bárt- 
fay  László  és  Simon  Florent,  s  a  javaslat  néhány  hét 
alatt  elkészülvén,  azt  1844  áprilben  a  társaság  is  ma- 
gáévá tette. 

Minden  kegyeletünk  daczára  kénytelenek  vagyunk 
megvallani,  hogy  ez  a  törvényjavaslat  (mindössze  63.  §) 
mind  alakjára,  mind  tartalmára  nézve  gyarló  mű.  Ta- 
lán épen  annak  tulajdoníthatók  hibái,  mint  sok  más 
bizottságilag  készült  munkáé  is,  hogy  nem  egy  agy 
szüleménye,  hanem  sokan  szóltak  bele,  s  összekuszál- 
ták. Érthetetlen  ellenmondásokat,  határozatlan  meg- 
határozásokat, sok  casuistikus  rendelkezést,  de  ezek- 
kel szemben  még  több  hiányt,  elvi  bizonytalanságokat 
találunk  benne,  nem  egészszé  öntve,  hanem  inkább 
csak  szakaszokba  szedve  egymásután. 

^  A  Kisfaludy-társaság  Évlapjai  1846.  58.  lap. 

E  javaslatot  a  társaság  benyújtotta  az  országgyűlés- 
hez, az  országgyűlés  pedig  véleményadás  végett  kiadta 
a  borsodi  követnek,  Szemere  Bertalannak,  a  ki  aztán 
a  laza  anyagból  szabatos  alakú  törvényjavaslatot  ön- 
tött, belefoglalta  az  írói  jog  mellett  a  művészi  tulaj- 
donjog szabályozását  is,  (a  miről  a  társaság  javaslata 
nem  intézkedett)  és  részletesen  megállapította  az  el- 
járás elveit.  E  javaslat  nemcsak  forma  tekintetében 
szabatosabb,  rövidebb,  (összesen,  a  művészi  jogról  és 
az  eljárásról  szóló  részszel  együtt  csak  49  §)  és  kere- 
kebb a  társaságénál,  hanem  rendelkezései  elvi  tekin- 
tetben is  határozottabbak  és  szilárdabb  alapra  építvék. 
Ügy  gondolom,  hogy  Szemere  főleg  az  1837-iki  porosz 
szerzőjogi  törvény  szerkezetét  tartotta  szem  előtt,  bár 
attól  az  előtte  fekvő  magyar  javaslat  kedvéért  sok 
részben  eltért.  A  mű  mindenesetre  színvonalán  állt  e 
szak  akkori  európai  fejlettségének,  s  a  két  évvel  később 
készült  osztrák  pátensnél  alakra  nézve  bizonyára  ren- 
dezettebb és  egyöntetűbb,  tartalmára  nézve  pedig  ke- 
vésbbé  kimerítő  ugyan,  de  épen  ezért  aligha  nyitott 
volna  ajtót  oly  visszaéléseknek,  mint  az  osztrák  pátens 
némely  casuistikus  intézkedése. 

Szemere  javaslatát  csakhamar  elfogadta  mind  az 
alsó,  mind  a  felső  tábla  s  az  1844  november  9-én  tar- 
tott ülésökből  szentesítés  végett  legfelsőbb  helyre  föl 
is  terjesztették. 

A  cancelláriánál  azonban  megakadt  és  megfeneklett. 
A  cancellária  országgyűlési  bizottsága  oly  észrevétel- 
lel terjesztette  a  fejedelemhez,  hogy  e  fontos  és  szöve- 
vényes ügyben  kívánatos  volna  a  helytartótanács  és  a 

magyar  könyvvizsgáló  hivatal  véleményét  előlegesen 
meghallgatni.  Ügy  látszik  azonban,  hogy  ezzel  egy- 
szersmind el  akarták  odázni  az  ügyet,  és  bevárni,  míg 
az  örökös  tartományokban  elkészül  e  tárgyban  a  tör- 
vény. Mert  a  helyzetnek  kétségkívül  voltak  némi  ne- 
hézségei, különösen  a  külső  államokkal  kötött  szerző- 
dések következtében. 

Az  örökös  tartományokban  érvényben  állt,  föntebb 
említett,  múlt  századi  rendeletek  még  semmi  külföldi 
könyvnek  nem  adtak  védelmet,  sőt  világosan  ki  volt 
bennök  mondva,  hogy  a  külföldön  megjelent  munkát 
a  belföldön  akárki  szabadon  lenyomathatja.  Mikor  e 
rendeletek  Magyarországra  nézve  kiadattak  (1793),  a 
cancellária  nemcsak  a  külföldi  könyvekkel  szemben 
kívánta  fentartani  e  szabadságot,  hanem  ki  akarta 
mondatni,  hogy  Magyarország,  «mely  bár  ugyanazon 
fejedelem  alatt  áll,  de  a  német  tartományoktól  mégis 
különböző  ország)),  e  részben  önálló  területnek  tekintet- 
vén, az  örökös  tartományokban  kiadott  könyvek  után- 
nyomása nálunk,  vagy  viszont,  éjjen  oly  szabad  legyen, 
mint  a  külföldi  könyvek  utánnyomása  az  örökös  tarto- 
mányokban. E  kivánatot  azonban  a  fejedelem  megta- 
gadta s  a  monarchia  mind  két  felére  nézve  a  kölcsönös 
védelmet  állapította  meg. 

A  mint  aztán  a  nemzetközi  szerződések  az  írói  tu- 
lajdonjogról Európaszerte  intézkedni  kezdtek,  a  mo- 
narchia is  több  ily  szerződést  fogadott  el :  1837-ben  a 
német  Bunddol,  1840-ben  Sardíníával  és  az  egyházi 
állammal  kötötte  meg  a  kölcsönös  védelmet. 

Igen  valószínű,  hogy  a  cancellária  1844-ben  nem  szí- 

vesén  bolygatta  a  kérdést,  liogy  e  szerződések  Magyar- 
országot kötelezik-e,  és  mennyiben  kötelezik?  Az  ügyet 
nem  tartotta  se  nagyon  fontosnak,  se  nagyon  sürgősnek; 
helyzete  pedig  a  külállamokkal  szemben  bizonyára  ne- 
héz volt ;  legegyszerűbbnek  találta  tehát  beledobni  a 
törvényjavaslatot  a  dicasterialis  tárgyalás  tömkelegébe, 
a  hol  azt  azóta  vastag  réteggel  lephette  be  a  por. 

Es  azóta  az  írói  tulajdonjogról  még  négy  más  mun- 
kálatot ért  hasonló  sors :  megfeneklettek  tárgyalás 
közben  s  por  lepi  őket  itt  vagy  amott. 

Egyet  az  osztrák  tartományokban  időközben  kiadott 
1846  okt.  19-diki  törvény  alapján,  de  a  Szemere-féle 
javaslatot  is  figyelembe  véve,  1847-ben  a  cancelláriá- 
nál  Jászay  Pál  készített  el,  de  ennek  országgyűlési 
tárgyalását  az  1848-diki  események  megakadályozták. 
A  forradalom  bukása  után  aztán  1852-ben  az  osztrák 
törvény  Magyarországban  is  érvénybe  lépett,  sőt  en- 
nek némely  hiányai  végett  a  cs.  kir.  igazságügyi  minisz- 
térium 1858-ban,  mikor  az  ügyet  a  német  Bundesver- 
sammlung  újra  tárgyalás  alá  vette,  megkérdezte  a  ma- 
gyar akadémia  véleményét  is  és  ennek  javaslatát, 
különösen  a  drámai  művek  nyilvános  előadatási  jogá- 
nak szabályozása  tekintetében,  magáévá  tévén,  annak 
a  Bundesversammlung  előtt  is  érvényt  szerzett.  Az 
osztrák  polgári  törvénykönyv  érvénye  1861-ben  Ma- 
gyarországon megszűnvén  :  azzal  együtt  az  írói  tulaj- 
donjogról szóló  törvény  is  megszűnt,  s  nem  maradt 
helyette  egyéb,  mint  az  Országbírói  Értekezlet  íentehh 
idézett  elvi  elismerése  és  később,  a  közös  ügyek  rende- 
zése alkalmával,  a   kereskedelmi    szerződésbe  (1867, 

XVI.  t.-cz.  19.  ez.)  fölvett  azon  ígéret,  liogy :  ((az  írói 
és  művészi  tulajdonnak  mindkét  államterületen  leendő 
kölcsönös  oltalmazása  iránt  a  két  törvényhozás  útján 
fog  megállapodás  történni.)) 

A  Kisfaludy-társaság  1867-ben  újra  fölvette  az  ügyet 
s  kiküldött  egy  bizottságot,  melynek  tagjai  voltak  Toldy, 
Pulszky,  Gyulai,  Tóth  Lörincz  és  Vadnay  Károly.  E  bí- 
zottság az  1844-díkí  javaslat  alapján  újabb  munkála- 
tot készített  s  benyújtotta  az  igazságügyi  minisztérium- 
nak, ez  pedig  ő  felsége  jóváhagyását  is  megnyervén 
reá,  előterjesztette  azt  az  országgyűlésnek.  Szerencsét- 
lenségre azonban  a  munkálat  se  a  Szemere-féle  javas- 
latot, se  a  Jászay  által  készített  cancelláriai  dolgozatot 
nem  követte,  hanem  szorosan  a  Kisfaludy-társaság 
1844-iki  eredeti  javaslata  alapján  készült;  megtartotta 
ennek  formátlanságát  és  ellenmondásait  s  hiányzott 
belőle  az  eljárás  szabályozása.  E  hiányai  miatt  az  or- 
szággyűlés visszautasította  a  minisztériumhoz  s  azóta 
ennek  levéltárában  hever. 

Többé  nem  is  lehet  hasznát  venni.  Időközben  a  kül- 
földi jogi  irodalom  és  törvényhozás  az  írói  tulajdonjog 
kérdésében  is  oly  messze  haladt,  oly  tiszta  elvekre 
jutott,  hogy  ama  harmincz  éves  dolgozat  teljesen  túl 
van  szárnyalva.  Különösen  az  északnémet  szövetség- 
ben 1870  június  11-én  alkotott  törvény,  melynek  ér- 
vénye 1871-ben  és  1872-ben  az  egész  német  biroda- 
lomra kiterjesztetett,  oly  világos  és  rendszeres  alakban 
codiíikálta  az  írói  tulajdonjog  alapelveit,  hogy  azzal 
szemben  az  a  régi  dolgozat  gyarlóságai  első  tekintetre 
még  inkább  szembeötlenek. 

A  Kisfaludy-társaság  1873  márcziusban  még  egyszer 
megsürgette  az  ügyet  az  igazságügyi  minisztériumnál, 
de  ez  a  kérvénye  is  ad  acta  került. 

Ugyanez  időben  (1873  tavaszán)  az  osztrák  igazság- 
ügyi miniszter  is  küldött  a  magyar  igazságügyi  mi- 
niszterhez egy  dolgozatot,  a  melyet  a  német  drámaírók 
berlini  szövetkezete  nyújtott  be  nála,  szerzői  jogaik- 
nak az  osztrák-magyar  monarchiában  biztosítása  vé- 
gett. Az  osztrák  miniszter  véleményt  kért  a  magyartól, 
ez  pedig  tudatta  vele,  hogy  e  tárgyról  Magyarországon 
még  nincs  törvény,  de  ha  az  épen  munkában  levő  fon- 
tosabb  törvényjavaslatokkal  elkészül,  majd  kiterjeszti 
figyelmét  ez  ügyre  is.  A  berlini  drámaírók  előterjesz- 
tése szintén  elődei  sorsára,  ad  acta  jutott. 

E  közben  a  magyar  írók  és  művészek  társasága  is 
kezébe  vette  ez  ügyet  és  Szigligeti  Ede  elnöklete  alatt 
kiküldött  egy  bizottságot  a  kérdés  tanulmányozására. 
A  bizottság  némi  módosítással  és  toldással  elfogadta 
az  új  német  birodalmi  törvényt,  s  megbízta  Tors  Kál- 
mánt, hogy  e  törvényt  fordítsa  le,  a  módosításokat 
formulázza  és  az  1875  jan.  10-ikén  tartott  társasági 
közgyűlésen  tegyen  jelentést.  A  közgyűlés  e  jelentést 
vizsgálatra  adta  egy  jogtudósokból  álló  újabb  bizott- 
ságnak :  Apáthi  István,  Dárday  Sándor,  Löw  Tóbiás, 
Pulszky  Ferencz  és  Teleszky  István  uraknak.  E  bizott- 
ság azóta,  tudtomra,  nyilvánosan  nem  adott  életjelt  s 
ezt  a  javaslatot  is,  mint  a  többit,  azóta  por  lepi. 

A  Kisfaludy-társaság  pedig  a  múlt  hetekben  megint 
fölvette  a  régi  fonalat  s  fölkérte  az  akadémiát,  hogy 
együtt  kísértsék  meg  végre  valami  eredményre  jutni. 

Az  akadémia  szívesen  pártolván  az  ügyet,  Fogarasy 
János,  Panler  Tivadar,  Toldy  Ferencz,  Tóth  Lörincz, 
Zichy  Antal  urakat  és  e  sorok  íróját  kinevezte,  hogy  a 
Kisfalndy-társaság  küldötteivel.  Gyulai  Pál,  Keleti  Ká- 
roly, Bartalus  István  és  Szigligeti  Ede  urakkal  együtt 
készítsenek  javaslatot  s  tegyék  meg  annak  érdekében 
a  szükséges  intézkedéseket.  E  bizottság  egy  albizottsá- 
got, az  albizottság  pedig  engem  bízván  meg  a  javaslat- 
készítéssel :  szükségesnek  vélem,  ez  egész  irodalmun- 
kat és  művészetünket  érdeklő  ügyben,  ez  alkalommal 
a  nyilvános  figyelmet  is  újra  fölhívni. 


II. 


Törvényjavaslat  készítéséről  lévén  szó,  gyakorlati 
oldalról  kell  tekintenünk  a  kérdést  s  ennélfogva  mel- 
lőzhetőnek  gondolom  azon  elméleti  vitát,  mely  a  szel- 
lemi tulajdon  jogi  és  nemzetgazdasági  alapjának  elvi 
elismerése  vagy  megtagadása  körül  a  tudományos  iro- 
dalomban lefolyt.  Egész  könyvtárt  tenne  már  az  ide 
vágó  művek  gyűjtemény e.">'  Minden  vita  mellett  is  a  kül- 
földi törvényhozások  csaknem  egyhangúlag  szentesí- 
tették az  írói  és  művészi  tulajdonnak  jogosságát,  s 
nem  hiszem,  hogy  elméletileg  nálunk  erős  tagadással 
találkoznék.  Aligha  lesznek  erős  pártolói  az  ellenkező 


*  Lásd  ezek  ismertetését :  Klosterman  :  Das  IJrlieherrecht 
und  das  Verlagsrecht  (Berlin,  1871);  Wáchter :  Das  Autor- 
recht  (Stuttgart,  1875)  és  Dambach  :  Das  Urheherrecht  (Ber- 
lin, 1871)  ez.  műveik  bevezetésében. 

túlzásnak  is,  mely  azt  vitatja,  liogy  az  írói  és  művészi 
tulajdonjog  épen  úgy,  mint  bármi  egyéb  vagyon,  tisz- 
tán családi  vagyonnak  tekintessék,  és  nemzedékről 
nemzedékre  örökölhető  legyen,  akár  századokig.  A  jó- 
zan közvélemény  és  az  európai  törvényhozások  már 
megállapodtak  abban,  hogy  a  kitűzött  czélt,  mely  az 
írók  becsületes  munkájának  biztosításában,  de  egy- 
szersmind a  közönség,  az  irodalom,  a  tudomány  s  a 
közművelődés  terjedése  érdekeinek  megóvásában  áll, 
leghelyesebben  azzal  érik  el,  ha  a  kizáró  jogot  magá- 
nak a  szerzőnek,  míg  él,  és  legközelebbi  örököseinek 
biztosítják.  Itt  tehát  csak  az  a  két  kérdés  marad :  mi- 
ként fejezzük  ki  e  határidőt  és,  ha  a  szerző  végrende- 
letet nem  tesz,  ki  legyen  a  törvényes  örököse. 

E  részben  már  sok  eltérést  találunk.  A  franczia  jog 
a  határidőt  ötven  évre  szabja  meg  a  szerző  halála 
után;  az  öröklés  élvezeti  jogát  pedig  első  sorban  a  há- 
zastársnak adja  («Le  conjoint  survivant  a  la  simple 
jouissance  des  droits  dönt  l'auteur  prédécédé  n'a  pas 
disposé  par  testament  ou  par  acte  entrevifs.))  Loi  de 
14  juillet  1866.).  Az  angol  törvény  az  írói  tulajdonjo- 
got personal  vagyonnak  tekintvén  (ellentétben  a  reál 
vagyonnal),  öröklését,  mint  olyat,  szabályozza;  a  ha- 
táridőt a  szerző  halála  után  7,  de  a  munka  első  meg- 
jelenésétől számítva  legkevesebb  42  évben  szabja  meg ; 
a  mi  tehát  gyakorlatban  a  szerző  halála  után  átlag 
25 — 30  évet  tesz.  Az  olasz  törvény  (1865  jan.  23)  a  mű 
első  megjelenésétől  számítva  (némi  zavart  okozó  kor- 
látozásokkal) negyven  évet,  a  belga  törvény  a  szerző 
halála  után  húsz  évet,  a  német  birodalmi  új  törvén}^ 

liarmincz  évet,  az  osztrák  (184G-iki)  törvény  szintén 
ennyit  szab  s  ez  utóbbiak,  öröklés  tekintetében,  az  írói 
tulajdon  és  más  vagyon  közt  nem  tesznek  különbséget. 
A  Kisfaludy-társaság  1844-iki javaslata  a  szerző  halála 
után  hatvan  évet,  Szemere  ötven  évet  adott ;  az  örök- 
lési jogot  pedig  csak  az  egyenes  ágban  le-  vagy  föl- 
menő vérszerinti  örökösökre  és  a  házastársra  (sőt  a 
Kisfaludy-társ.  javaslata  a  házastársat  is  kifeledte)  szo- 
rította, kimondván,  hogy  ilyenek  nem  létében  a  munka 
közbirtokká  válik. 

En  legczélszerűbbnek  tartanám  a  német  birodalmi 
és  az  osztrák  törvény  nyomán  harmincz  évet,  mint  egy 
emberöltő  időt  szabni  ki,  szintén  a  szerző  halálától 
számítva.  Az  angol  és  olasz  törvények  azon  következ- 
ményeit, hogy  a  rövid  életű  írónak  hosszabb  joga  le- 
gyen halála  után,  mint  a  hosszú  életűnek,  hogy  a 
hosszú  életű  írónak  ifjúkori  műveihez  kevesebb  joga 
maradjon,  mint  a  későbbiekhez,  s  összes  művei  kiadá- 
sának érdekessége,  némely  közbirtokká  vált  művek 
olcsó  kiadása  által  évről-évre  csökkenthető  legyen, 
nem  találom  igazságosnak.  Az  oldalági  örökösök  kizá- 
rására pedig,  a  magyar  régi  javaslatok  ez  eredeti  esz- 
méjére, ha  már  egyszer  elfogadtuk  azt  a  nézetet,  hogy 
a  közönség  közbirtokjoga  csak  a  szerző  halála  után 
harmincz  év  múlva  kezdődik  el,  nem  találok  elég  indo- 
kot. Nem  tennék  tehát  különbséget  az  írói  tulajdonjog 
és  más  szerzeményi  vagyon  között  s  ez  által,  az  özvegy 
különös  oltalma  tekintetében,  a  franczia  külön  törvény 
szándékát  is  elérve  látom,  mert  a  magyar  örökjog  az 
özvegyet,  a  szerzeményi  vagyonban,  kellőleg  részelteti. 

Ha  elvileg  elismertük  az  írói  és  művészi  tulajdon- 
jogot, első  föladat  meghatároznunk,  mire  akarjuk  ki- 
terjeszteni a  készülő  törvény  védelmét.  A  Kisfaludy- 
társaság  régi  javaslata  csak  az  irodalmi  művekről  szólt. 
Szemeréé  ezeken  kívül  külön  szakaszokat  szánt  a  szín- 
műveknek, zeneműveknek  és  képzőművészeti  dolgoknak 
is.  Az  osztrák  törvény  szintén  kiterjed  a  művészet  min- 
den ágára.  Franczia-  és  Angolországban  ez  ügyekről 
nincs  ugyan  egységes  törvény,  de  számos  külön  törvény 
által  a  művészet  minden  ága  biztosítva  van.  Az  1837-iki 
porosz  törvény  szintén  együttesen  intézkedett  az  iroda- 
lomról és  művészetekről.  Az  1870-iki  német  birodalmi 
törvény  előkészítése  alkalmával  azonban  vita  támadt 
a  német  irodalomban  e  kérdésről :  némelyek  ragasz- 
kodni akartak  a  régebbi  porosz  törvény  tartalmi  ki- 
terjedéséhez, mások  tovább  akartak  menni  s  az  új 
törvénybe  fölvenni  az  ipar-találmányok  pátens-jogá- 
nak elintézését ;  mások  viszont  az  egész  művészetet 
külön  törvénybe  akarták  utalni  és  ezúttal  csak  az  iro- 
dalmi művekről  intézkedni.  Végre  a  Keichstag,  főleg  a 
képzőművészek  különös  kívánságára,  tekintetbe  véve, 
hogy  a  képzőművészeti  művek  védelme  igen  szorosan 
kapcsolatos  a  műipari  czikkek  védelmének  kérdésével : 
abban  állapodott  meg,  hogy  a  törvényben  a  képzőmű- 
vészeteket mellőzi  s  ezekről,  a  műipari  ügyekkel 
együtt,  külön  törvényben  fog  intézkedni.  A  magyar 
írók  és  művészek  társasága  által  kiküldött  bizottság 
azonban,  mely  egyéb  tekintetben  szorosan  követte  e 
német  törvényt,  a  képzőművészet  védelméről  is  gon- 
doskodni kívánt  s  a  képzőiliűvészeti  társulat  javaslata 

Arany  László  összes  müvei.  ILI.  ^ 

alapján  e  tárgyról  is  tüzetes  intézkedéseket  vett  föl. 
Ezzel  szemben  Maszák  Hugó  a  művészi  jog  védelmét  — 
fontosságánál  fogva  —  önálló  törvény  által  kívánván 
biztosítani,  saját  nevében  külön  javaslatot  készített  és 
tett  közzé,  de  abban  a  műiparczikkekről  ö  sem  intéz- 
kedett. Azt  hiszem,  ha  most  igazán  megnyílnék  a  ked- 
vező alkalom,  törvényt  hozhatni  a  szellemi  tulajdon- 
ról, mindenesetre  kívánatos  volna  a  képzőművészetek- 
ről is  gondoskodnunk,  nehogy  majd  ezek  ismét  har- 
mincz  évig  várni  kényszerüljenek. 

A  mi  a  törvény  szerkezetét  és  beosztását  illeti,  úgy 
vélem,  a  magyar  írók  és  művészek  társasága  a  lehető 
legjobb  utat  követte,  mikor  a  német  birodalmi  törvényt 
vette  dolgozata  alapjául.  E  törvény,  évekig  tartott  elő- 
készület után,  számos  szakértő  bizottság  közremunká- 
lásával,  a  német  törvényszékek  gazdag  döntvénytárá- 
nak fölhasználásával  "^  ol}^  hosszú  érlelés  után  készült, 
szerkezete  oly  rövid,  beosztása  oly  világos,  alakja  oly 
kerek,  összefüggő  és  egységes,  hogy  e  részben  aligha 
sikerülne  más  alakban  jobbat  alkotnunk.  Sőt  rendel- 
kezéseinek nagy  részét  is  egyszerűen  átvehetőnek  tar- 
tom. Külön  magyar  érdekeink  megóvására  csak  egy 
pontban  kívánok  különös  súlyt  fektetni :  a  fordítások 
kérdésében. 

Ismeretes  dolog,  hogy  a  külföldi  nagy  nemzetek  iro- 
dalmával szemben  mily  fonák  helyzetbe  jutottunk. 
Keánk  maradt,  még  1867-ben,  Ausztriának  néhány 
külállammal  kötött  nemzetközi  szerződése,  melyek  az 

*  Lásd  Wáchter  27—37.  1. 

írói  jog  védelmét  kölcsönösen  biztosítják  s  melyek  ere- 
jénél fogva  nekünk  tiltva  van  valamely  német,  franczia 
vagy  angol  művet,  tulajdonosa  engedelme  nélkül,  ma- 
gyarra fordítani  s  tiltva  van  valamely  franczia  vagy 
német  színművet  a  magyar  színpadon   engedelem  nél- 
kül  előadatni.   Természetesen   a  magyar  műveket  is, 
oda  künn,  hasonló  jog  illetné  meg.  De  ennél  fonákabb 
kölcsönösséget  képzelni  is  alig  lehet.  Oly  szerződés  ez, 
melyben  az  egyik  fél  mindent  ád,  a  másik  semmit. 
A  mi  könyveinkből  ha  fordítottak  is  valamit  francziára 
vagy  angolra,  azért  a  magyar  szerző  talán  soha,  egyet- 
len  esetben   sem  kapott  díjat   s  a  németre   fordított 
könyvek  közül  is  igen  kevés  lehet  az,  a  mi  díjazásban 
részesült.  Beánk  nézve  pedig  nemzeti  művelődésünk 
egyik  leggazdagabb  forrása  ama  nagy  nemzetek  iro- 
dalma. Sokat  fordítunk  azokból,  s  minél  többet  fordí- 
tunk és  minél  több  fordítás  terjed  el  közönségünk  közt, 
annál  közelebb  jutunk  ama  népek  szellemi  világához. 
S  mégis  mi,  úgy  szólva,  önként  mondtunk  le  arról,  hogy 
szabadon  fordíthassunk.  Migha  kérte  ezt  tőlünk,  magyar 
nemzettől,  valaha  valaki.  Nem  is  igen  törődtek  volna  ve- 
lünk ;  azok  közül,   a  kiknek  önkényt  adtuk  a  szaba- 
dalmat, igen  sokan  azt  se  tudják  nyelvünkről :  a  szláv- 
hoz tartozik-e  vagy  a  germánhoz.  Mikor  az  1867-iki 
törvények  életbe  lépte  után  egyik-másik  könyvárusunk 
engedélyt  kért  valami  franczia  vagy  angol  írótól,  hogy 
művét  magyarra  fordíttassa,   az  elcsodálkozott  s  alig 
tudta,  mit  válaszoljon.  Fogalmok  sem  volt  viszonyaink- 
ról. Egyik  megadta  a  kért  engedélyt  ingyen ;  a  másik  oly 
összeget  kért,  melyet  egy  német,  angol  vagy  franczia 

kiadó  megfizethet  ugyan  a  fordításért,  de  a  magyar 
meg  nem  bírja.  Azóta  lassanként  kezdenek  a  külföldi 
kiadók  megismerni  bennünket.  Már  tájékozva  vannak, 
hogy  mennyit  kérjenek,  s  ha  még  soká  folytatnók  e 
viszonyt,  végre  kifejlődhetnék  belőle  egy  rendszeres 
adózás,  a  mit  a  külföldi  kiadóknak  kellene  fizetnünk, 
ma^gunk  jó  szántából  s  magunk  együgyüségéből. 

De  talán  nem  fogjuk  folytatni  tovább.  Az  irodalom 
már  is  számtalanszor  följajdult  e  nyomás  ellen ;  a 
nemzeti  színház  súlyosan  érzi  a  franczia  szerzőknek 
fizetett  díjakat ;  s  a  magyar  kormány  is  -  a  lapok 
szerint  —  néhány  héttel  ezelőtt  visszautasította  két 
állam  (talán  Olaszország  és  Holland)  ajánlatát,  melyek 
kölcsönös  szerződést  kívántak  Magyarországgal  kötni, 
s  visszautasítását  azzal  indokolta,  hogy  erről  a  tárgy- 
ról Magyarországon  még  nincs  törvény. 

Azonban  ily  merev  visszautasításokat,  ha  majd  tör- 
vényünk lesz,  aligha  tehetnénk  többé.  A  monarchia 
igényt  tart  arra,  hogy  a  míívelt  államok  közzé  sorozzák, 
s  külügyminisztériumunk  aligha  vállalná  el  szívesen 
azt  a  föladatot,  hogy  a  monarchia  egyik  felére  nézve 
az  írói  és  művészi  jog  védelme  kérdésében  minden 
nemzetközi  szerződést  kereken  megtagadjon.  E  pontra 
sokat  ád  az  angol  és  a  franczia  kormány,  talán  a  né- 
met és  a  többi  is ;  ha  mi  meg  akarnók  tagadni  a  nem- 
zetközi viszonosságot,  meglehet,  hogy  e  megtagadásért 
kereskedelmi  vagy  egyéb  nemzetközi  szerződéseinkben 
igen  drágán  kellene  megfizetnünk,  s  általában  nem 
volna  tanácsos  magunkra  lázítani  érte  az  európai  sajtót, 
mely  mint  legérdekeltebb  fél,  legjobban  boszankodnék. 

De  nincs  is  szükségünk  ily  merev  ellenszegülésre. 
Nem  akarjuk,  mint  az  amerikai  egyesűit  államok,  azt 
a  jogot  tartani  fenn,  liogy  a  külföldi  munkákat  eredeti 
nyelven  lenyomhassuk  és  árúihassuk.  Még  azt  sem 
akarjuk,  hogy  franczia  munkát  angolra  vagy  olaszra, 
vagy  németre  —  vagy  angol  munkát  németre  vagy 
olaszra,  vagy  francziára  itt  nálunk  fordithasson  va- 
laki. Nem  akarunk  helyet  adni  semmi  rablásnak  vagy 
bitorlásnak.  Csak  azt  nem  akarjuk,  hogy  minket  min- 
den viszonosság  nélkül  megadóztassanak. 

E  czélt  pedig  el  lehet  érni  kevésbbé  feltűnő 
úton  is. 

Nemzetközi  szerződések  kötése  alkalmával  tárgyalni 
e  kíván atunkat :  nem  tartanám  czélsz erűnek.  Sok 
ellenvetésbe  ütköznék.  Bizonyítnunk  kellene,  hogy 
olvasó  közönségünk  valóban  nagyon  csekély.  Le  kel- 
lene alázni  magunkat,  kicsinyíteni  műveltségünk  állá- 
sát. S  akkor  is  talán  nem  hinnék  el :  minden  egyes 
szerződésnél  újra  ismétlődnék  minden  nehézség. 

Segítsünk  tehát  e  bajon  előre,  már  a  törvényben. 

Az  írói  és  művészi  jogot  tárgyaló  nemzetközi  szer- 
ződésekben a  szerződő  felek  mindig  arra  szokták  kö- 
telezni magokat :  hogy  a  másik  állam  íróinak  s  mű- 
vészeinek (vagy  ezek  jogutódainak)  ugyanazon  jogokat 
adják  meg,  a  melyekben  saját  alattvalóik,  a  saját,  or- 
szágos törvényeik  szerint,  saját  államokban  részesül- 
nek. Ez  már  elfogadott  formulája  minden  nemzetközi 
szerződésnek.  Tőlünk  sem  kívánhat  s  nem  is  fog  kí- 
vánni egyebet  senki. 

Készítsük  tehát  a  törvényt  úgy,  hogy  a  külföldi  mű- 

vek  fordíthatását  ne  zárjuk  el  magunktól.  Ez  némi  bo- 
nyodalommal jár  ugyan,  de  megtehető. 

Vegyünk  példát  a  német  birodalmi  törvénytől.  Né- 
mileg a  németek  is  a  mienkhez  hasonló  helyzetben 
vannak,  mert  ők  is  sokkal  több  munkát  fordítnak 
idegen  nyelvekből  németre,  mint  a  hány  német  munka 
idegen  nyelvre  fordíttatik.  Ok  sem  akarják  a  külföldi 
szerzők  irányában  ok  nélkül  megköttetni  a  kezöket. 
Inkább  némi  kényelmetlenséget  okoznak  a  belföldi 
szerzőknek  is.  Altalános  elvűi  kimondják,  hogy  fordí- 
tani bármely  művet  szabad,  de  aztán  megengedik, 
hogy  a  szerző  a  fordítás  jogát  magának  biztosíthassa, 
ha  néhány  formaságnak  eleget  tesz,  s  a  megszabott 
díjat  megfizeti.  Nevezetesen  köteles  :  a)  a  fordítás  jo- 
gát müve  czímlapján  határozottan  fentartani ;  b)  a  for- 
dítást, az  illető  nyelvre,  egy  év  alatt  megkezdeni,  s 
három  év  alatt  befejezni ;  drámai  művekét  pedig  fél 
év  alatt  be  is  fejezni ;  c)  a  fordítás  megkezdését  a  lip- 
csei városi  tanácsnál  bejelenteni  s  a  beigtatás  díját, 
15  ezüst  garast,  lefizetni.  Ez  a  belföldi  szerzők  joga. 
Ha  a  német  állam  nemzetközi  szerződést  köt  egy  kül- 
állammal  és  e  nemzetközi  szerződés  által  a  külföldi 
író  a  belföldivel  egyenlő  jogokat  nyer,  ám  lássa  aztán, 
hogy  a  határidőket  el  ne  mulaszsza,  a  15  garast  pedig 
a  lipcsei  városházán  lefizesse,  mert  különben  színmű- 
veit félévvel,  egyéb  műveit  egy  évvel  megjelenésök 
után  az  fordítja  németre,  a  kinek  tetszik.  A  reichs- 
tag  bizottsága  leplezetlenül  ki  is  mondta  ez  elvet : 
«A  szerző  első  sorban  csak  saját  nemzeti  piaczát  te- 
kintheti műve  értékesítésére  alkalmas  piacznak,  ide- 

gen  nemzeteknél  pedig  csak  föltételes  és  korlátozott 
védelemre  számolhat.*)  «Mert  a  fordítás  túlságos  meg- 
nehezítése meggátolná  a  nemzetközi  eszmecserét,  csak 
azért,  hogy  a  szerzőknek  saját  honi  díjain  kívül,  ide- 
gen nyelveken  is  némi  lehető  jutalmat  szerezzen. 
E  czél  nem  látszik  elégnek  arra,  hogy  külföldi  iro- 
dalmaknak népünk  nyelvére  átültetését  jobban  mint 
eddig,  korlátozzuk.  Ez  nagyon  káros  volna  épen  a  né- 
met irodalomnak.))  ...<( Nem  is  volna  helyes,  hogy  a 
szerzőknek  természetes  igényök  legyen  egyenlő  véde- 
lemre mind  az  öt  világrészben.)) 

Kövessük  ezt  az  ildomos  elvet  mi  is,  de  viszonyaink- 
hoz mérve  némi    bővítéssel.   Tegyünk   különbséget  a 
nemzetközi  forgalom  és  könyvkereskedés  nagy  nyelvei 
és  a  kisebb,  csak  helyi  jelentőségű  irodalmak  nyelve 
között.  Törvényünk   által  vegyük  elejét  annak,  hogy 
valamely  velünk  szerződő  külállam  polgárainak  iro- 
dalmi  műveit   nálunk    az    eredeti   nyelven  lenyomni 
vagy    a   nemzetközi   könyvvásáron   nagy  jelentőségű 
idegen  nyelvekre  fordítani  és  e  fordítást  talán  a  kül- 
földön is  elterjeszteni  lehessen.  De  oly  nyelvre,  mely 
a  nemzetközi  könyvvásáron  számba  se  jön,  a  fordítást 
csak  azon  föltétel  alatt  tiltsuk  el,  ha  a  mű  szerzője 
bizonyos  (az  említett  német  szabályokhoz  hasonló)  ki- 
kötéseknek a  megszabott  idő  alatt  eleget  tesz  és  ez  által 
kimutatja,  hogy  jogait  e  tekintetben  csakugyan  fenn 
akarja  tartani.  Ily  intézkedés  által  két  czélt  érnénk 
el.  Először  biztosítanék  a  külföldi  írókat,  hogy  mű- 
veik Magyarországon  amaz  idegen  nyelvekre   semmi 
esetre  lefordíttatni  nem  fognak,  sőt  biztosítanék  a  csu- 

pán  magyarországi  nyelvekre  fordítás  ellen  is,  azon 
esetben,  ha  ők  ezt  magoknak  fentartani  kívánják. 
Másodszor  biztosítanók  saját  nemzeti  irodalmunkat  az 
iránt,  hogy  a  külföldi  irodalmak  jelesebb  müvei,  min- 
den igaz  ok  nélkül,  nem  lesznek  tőlünk  elzárva. 

És  ha  a  külföldi  szerzők,  vagy  kiadók,  tudni  fogják, 
hogy  könyveiket  Magyarországon  az  ö  engedelmök 
nélkül  se  eredeti  nj^elven  kiadni,  se  oly  nyelvekre 
(angolra,  francziára,  olaszra,  németre  és  talán  még 
oroszra),  melyekre  ők  súlyt  fektetnek,  lefordítani  nem 
szabad:  valószínűleg  kevesebbet  törődnek  a  magyar, 
tót,  szerb  vagy  román  fordítással  s  ebbeli  jogaik  fen- 
tartására  egy  lépést  sem  tesznek,  hanem  nekünk  en- 
gedik a  hazai  irodalom  terét.  Ezért  is  czélszerűnek 
vélem  tehát  ama  nyelvek  között  az  említett  megkü- 
lönböztetést. Mert  ha  az  előszabott  föltételek  telje- 
sítése ahhoz  is  megkívántatnék,  ha  egy  külföldi  mű 
tulajdonosa,  a  ki  saját  kisebb  népeink  nyelvével  kü- 
lönben nem  törődnék,  a  nemzetközi  nagy  nyelvekre 
való  fordítás  ellen  kívánja  magát  országunkban  bizto- 
síttatni :  akkor  valószínűleg  inkább  gondoskodnék  föl- 
tételeink teljesítéséről  s  ez  által,  talán  kívánatán  túl, 
azt  is  elérné,  hogy  művét  a  saját  országunkbeli  nyel- 
vekre se  fordíthassuk. 

Ily  czél  lebegett  előttem,  az  alább  közölt  javaslat- 
nak a  fordításokról  szóló  szakasza  formuláz  ás  ánál. 

Egyéb  tekintetben  a  javaslat  általában  véve  a  né- 
met törvény  nyomán  halad.  E  törvény  főleg  abban 
különbözik  más  e  tárgybeli  törvényektől,  hogy  lehető- 
leg elkerül  minden  casuistikus   intézkedést  és  csupán 

elveket  kíván  megállapítani.  Hosszú  tapasztalat,  szá- 
mos pör-eaet,  s  az  ezekben  hozott  bírói  ítéletek  és  a 
gyakorlatban  megállapított  döntvények  indították  e 
törvény  készítőit  arra,  hogy  a  bíróság  és  szakértők  bölcs 
belátását  eleve  kimondott  meghatározások  által  korlá- 
tolni ne  akarják.  Hogy  csak  egy  példáról  szóljak :  az 
osztrák  és  némely  régebbi  német  törvényeknek  az  idé- 
zetekről szóló  azon  határozata,  mely  szerint  egy 
nj^omtatott  ívnyi  szöveget  bármely  műből  szabadon  le 
lehet  nyomatni,  némely  esetekben  valódi  sérelem  le- 
het az  íróra,  más  esetekben  pedig  valamely  tudomá- 
nyos kérdés  kifejtését  vagy  bírálatát  nagy  mértékben 
megnehezitheti.  Az  egy  ív  némely  esetekben  igen  sok, 
más  esetekben  igen  kevés.  Nem  az  átvett  sorok  száma 
tesz  valamely  lenyomatot  bitorlássá,  hanem  a  lenyo- 
matónak czélja  és  eljárása.  Erről  pedig  csak  az  elő- 
forduló esetekben  lehet  ítélni ;  minden  eleve  megvont 
határvonal  megköti  a  bíró  kezét  és  ez  által  csak  a 
visszaéléseknek  nyújt  biztosabb  védelmet.  Ha  egy  tu- 
dós a  másik  tudósnak  művéből,  bizonyítás,  elemezés 
vagy  czáfolat  végett  átvesz  két  vagy  három  vagy  több 
ívet  is:  bizonyára  kevésbbé  sérti  a  tulajdonjogot,  mint 
például  egy  szerkesztő,  a  ki  egy  költőnek  minden  ver- 
sét, egyenként,  de  következetesen  mindig  lenyomatná, 
bár  egyszerre  soha  többet  egy  ívnél,  s  bár  a  versek 
egy  év  alatt  összesen  két  nagy  ívnél  (apró  betűkkel 
szedve)  többet  nem  tennének  is. 

A  német  törvény  a  részletekben  minden  ily  megha- 
tározást szándékosan  elkerül.  Az  anthologiák,  chresto- 
mathíák,  levélgyüjtemények,  szónoki  beszédek  gyüjte- 

menyei,  az  inediták,  népmesék  és  népdalok,  compila- 
tiók,  kivonatok,  recensiók  kérdését,  melyről  másutt 
már  oly  sok  vita  folyt,  s  melyről  a  régi  magyar  javas- 
lat számos  casnistikus  intézkedést  tartalmaz,  nyílt  sza- 
vakkal nem  dönti  el.  Csak  elveket  mond  ki  (lásd  az 
alábbi  javaslat  5.  és  7.  §§-ait),  azok  alkalmazását  a 
szakértőkre  és  bírákra  bízza.  Ezeknek  nem  lesz  nehéz 
a  legbonyolultabb  kérdésekben  is  eligazodniok,  ha 
mindig  szem  előtt  tartják  azt,  hogy  e  törvénynek  leg- 
főbb czélja :  védeni  minden  írói  munkásságot  s  meg- 
torolni annak  minden  sértését. 

Ez  elv  szerint  tehát  az  anthologiák,  chrestomathiák 
kiadását  megengedi  e  törvény,  de  csak  azon  föltétel 
alatt,  ha  azok  szerkesztésében,  rendezésében,  beosztá- 
sában írói  munkásság  van  kifejtve  s  a  kiadást  iskolai, 
nevelési  vagy  más  fontos  czél  indokolja.  Tagadhatat- 
lan, hogy  ez  az  intézkedés  nem  eléggé  határozott.  De 
minden  határozottabb  intézkedés  még  kevésbbé  vezet 
sikerre.  Mert  egy  felől  bizonyos,  hogy  az  anthologiák, 
chresthomathiák  kiadását  kereken  megtiltani,  a  neve- 
lés, az  olvasó  közönség,  az  irodalmi  ismeretek  terje- 
désének fontos  érdekei  nem  engedik.  Más  felől  tapasz- 
talat bizonyítja,  hogy  a  quantitativ  meghatározások, 
mint  az  osztrák  törvényé,  mely  egy  ívre  szabta  az  át- 
vehető dolgozatok  terjedelmét,  még  több  visszaélésre 
nyújtanak  alkalmat;  az  1867-iki  magyar  törvényjavas- 
lat azon  kikötése  pedig,  hogy  anthologiákat  kiadni 
csak  oly  föltétel  alatt  szabad,  ha  a  szerkesztő  valódi 
neve  a  czímlapon  ki  van  téve,  igen  egyszerűen  kijátsz- 
ható. 

Hasonló  szempont  alá  esnek  a  népmesék,  népdalok, 
közmondások  stb.  gyűjteményei.  A  gyűjtemény  annyi- 
ban lesz  tulajdona  a  gyűjtőnek,  a  mennyiben  saját  iro- 
dalmi munkásságának  nyomát  reá  tette,  s  bebizonyít- 
hatja, hogy  valaki  ezt  sértette  meg.  A  gyűjtemény 
egészhev  véve  övé ;  azt  utánnyomatni  tilos.  Az  egyes 
népdalok,  közmondások  nem  övéi ;  a  népmese  sem, 
de  annak  stilje,  elbeszélése  igen. 

Mások  műveiből  kivonatot,  compilatiót  szerkeszteni, 
szintén  csak  oly  föltétel  alatt  szabad,  ha  a  szerkesztő 
maga  is  némi  írói  munkásságot  fejt  ki,  a  kiválasztás- 
ban, rendezésben,  formában  vagy  előadásban.  Az  így 
készült  munka  egészben  véve  a  szerző  tulajdonává  vá- 
lik ;  részletei,  természetesen,  nem. 

Nemivel  kétségesebb  az  ú.  n.  ineditdk  kérdése. 
Nyer-e  az,  a  ki  valami  kéziratot,  régi  okiratot,  vagy 
bármely,  senki  tulajdonjogába  nem  tartozó,  írói  mű- 
vet fölfedez  és  kiad,  védelmet  az  utánnyomatás  ellen  ? 
A  németországi  törvény  készítése  alkalmával  sokat  vi- 
tatták e  kérdést,  még  az  országos  űlésbeli  tárgyaláson 
is.  Az  eredeti  javaslat  teljes  szerzői  jogban  akarta  ré- 
szesíteni az  első  közrebocsátót,  elmondván,  hogy  régi 
codexek,  levelek,  kéziratok  kiadása  néha  sokkal  több 
írói  munkásságot  és  tanulmányt  kíván,  mint  sok  más 
önálló  új  dolgozat.  Más  oldalról  azonban  ellenvetették, 
hogy  ily  korlátozás  veszélyes  lehet  a  tudományos  iro- 
dalomra; az  első  kiadás  néha  igen  gyarló,  hiányos 
vagy  hibás  lehet  s  nem  volna  helyes  más  jobb  kiadá- 
sokat megakadályozni ;  kivált  ha  a  fölfedezett  kézirat 
tulajdonosa  (például  közlevéltár,  közkönyvtár  stb.)  az 

líj  kiadás  ellen  semmi  kifogást  nem  tesz.  Fölemlítek 
azt  is,  hogy  itt  nem  is  szerzői  jogról,  hanem  csak  a 
föltaláló  jogáról  (Finderrecht)  lehet  szó,  a  mi  ezen  tör- 
vénybe nem  tartozik.  Végre  az  utóbbi  nézet  többséget 
nyervén,  az  ínediták  első  kiadóinak  tulajdonjoga  el- 
esett. 

Említetlenűl  hagyja  a  törvény  azt  a  másik  vitás 
kérdést  is,  hogy  leveleket  írójuk  engedelme  nélkül 
kiadni  szabad-e,  akár  a  czímzettnek,  akár  másnak. 
E  kérdés  azonban,  a  mennyiben  az  írói  tulajdonjog 
körébe  vág,  világosan  meg  van  oldva  a  törvény  legelső 
szavaival,  melyek  bármely  ((írói  művet*)  a  szerző  en- 
gedelme nélkül  kiadni  eltiltanak ;  mert  a  ki  egy  leve- 
let irodalmilag  fölhasznál,  ezzel  maga  elismeri  azt 
«írói  műnek)).  Üzleti,  családi  s  több  efféle  levelek  jog- 
talan közrebocsátásából  eredhető  személyes  vagy  va- 
gyoni sérelmek  ügye  természetesen  nem  tartozik  e 
törvénybe. 

Ugyanazon  legelső  általános  deíinitio  védi  a  mások 
műveihez  készített  kimutatásokat,  előszavakat,  indexe- 
ket, recensiókat,  jegyzeteket  stb.  Védve  vannak,  mert 
<(írói  művek)). 

Azonban  ilyféle  részletekről  csak  a  törvényjavaslat 
előadása  után  lehet  szólni.  íme  tehát  ennek  szövege, 
s  azután  némely  elkerülhetetlen  jegyzet,  a  mennyire  a 
tér  szűke  engedte. 

III. 

TÖRVÉNYJAVASLAT    AZ    ÍRÓI     ÉS     MŰVÉSZI     TULAJDON- 
JOGRÓL. 

Efső  rész:  Írói  müvek. 

1.  §.  írói  művet  'gépi  munkával  többszörözni  csak  a  mű 
szerzőjének  van  joga. 

2.  §.  Mások  irodalmi  adalékaiból  szerkesztett  műre,  mint 
egészre  nézve,  annak  kiadója,  a  jelen  törvény  által  biztosí- 
tott jogok  tekintetében,  a  szerzővel  egyenlőnek  tekintetik. 
Az  egyes  irodalmi  adalékok  tulajdonjoga  azok  szerzőit  illeti. 

3.  §.  A  szerző  joga  átszáll  örököseire.  E  jog  akár  egész- 
ben, akár  részben,  szerződés  által  vagy  halál  esetére  szóló 
intézkedéssel,  másokra  is  átruházható. 

4.  §.  írói  műnek  bármely  gépi  többszörözése,  ha  a  jogo- 
sítottnak (1.,  2.,  3.  §.)  engedelme  nélkül  készül,  bitorlásnak 
mondatik  s  tilos.  Még  a  kézirat  jogos  birtokosa  is  csak  a 
szerző  engedelmével  többszörözheti  azt. 

E  tilalom  kiterjed  a  műnek  akár  egészben,  akár  részbeli 
többszörözésére. 

Gépi  többszörözésnek  ítélhető  még  a  leírás  is,  ha  ez  nyom- 
tatás helyettesítésére  van  szánva. 

5.  §.  Bitorlásnak  tekintendő  továbbá: 

a)  oktatás  vagy  mulatság  czéljából  tartott  felolvasásnak 
vagy  előadásnak  a  szerző  engedelme  nélkül  kinyomatása  ; 

b)  oly  új  kiadás,  melyet  a  szerző  vagy  a  kiadó,  a  köztök 
fennálló  szerződés  ellenére  eszközöl; 

c)  valamely  műnek  a  kiadó  által  több  példányban  készít- 
tetése, mint  a  mennyihez  szerződés  szerint  joga  van. 

d)  földrajzi,  térrajzi,  természettudományi,  mértani,  épí- 
tészeti s  más  hasonló  műszaki  rajzok  és  képletek  lenyo- 
matása. 

6.  §.  írói  műnek,  bármely  nyelven  jelent  az  meg  erede- 
tileg, a  szerző  vagy  jogutóda  engedelme  nélkül  kiadott  for- 
dítása, ha  az  eredeti  mű  czímlapján  vagy  élén  a  fordítási 
jog  fentartása  világosan  ki  volt  jelentve,  bitorlásnak  (4.,  5., 
7.  §.)  tekintetik,  a  következő  megkülönböztetéssel : 

a)  minden  további  föltétel  nélkül  bitorlásnak  tekintetik, 
ha  a  fordítás  olasz,  franczia,  angol  vagy  német  nyelvre 
történt ; 

b)  az  előbbi  pontban  elsorolt  négy  nyelven  kívül  bármely 
más  nyelvre  történt  fordítás  bitorlásnak  tekintetik  oly  föl- 
tétel alatt,  ha  a  szerző  által  jogosított  fordítás  kiadása  az 
eredeti  mű  megjelenése  után  egy  év  alatt  megkezdetett  s 
három  év  alatt  befejeztetett.  A  naptári  év,  melyben  az  ere- 
deti mű  valósággal  megjelent,  nem  jön  számításba. 

Több  kötetben  vagy  részben  megjelenő  eredeti  műnek 
minden  kötete  vagy  része  külön  műnek  tekintetik  s  a  for- 
dítási jog  fentartása  minden  kötet  vagy  füzet  élén  külön 
jelezendő. 

Színmüvek  fordításának  az  eredeti  mű  megjelenése  vagy 
első  nyilvános  előadatása  után  hat  hó  alatt  teljesen  meg 
kell  jelennie. 

A  fordítás  megkezdése,  a  kitíízött  határidő  alatt,  beigta- 
tás  (47.  §.)  által  igazolandó,  mert  különben  a  fordítás  elleni 
oltalom  elenyészik. 

Időszaki  vállalatok  oly  föltétel  alatt  részesülnek  védelem- 
ben a  b)  alatti  nyelvekre  való  fordítás  ellen,  ha  jogukat 
minden  naptári  év  első  hónapjában  beigtatás  által  fentart- 
ják.  Ily  fentartás  érvénye  azon  egy  évre  terjed. 

Még  meg  nem  jelent  és  a  bitorlás  ellen  biztosított  műn«k 
fordítása  is  bitorlásnak  tekintetik. 

A  fordítások  az  eredeti  míívekkeJ  egyenlően  részesülnek 
a  lenyomatás  elleni  védelemben. 

7.  §.  Nem  tekintetik  bitorlásnak  : 

a)  már  megjelent  mű  egyes  helyeinek  vagy  kisebb  részei- 
nek szószerinti  átvétele,  továbbá  már  közzétett  kisebb  ter- 
jedelmi! írói  műveknek  egy  nagyobb  egészbe  fölvétele,  mi- 
helyt ez  tartalma  szerint  önálló  tudományos  műnek  tekint- 
hető, —  avagy  oly  gyűjteménybe  fölvétele,  mely  több  író 
műveiből  egyházi,  iskolai,  nevelési  vagy  irodalmilag  fontos 
czélra  szerkesztetett.  Föltételül  szolgál  azonban,  hogy  a 
szerző  vagy  a  felhasznált  forrás  megneveztessék  ; 

h)  időszaki  iratok  és  más  nyilvános  hírlapok  egyes  czik- 
keinek  lenyomatása,  kivéve  a  szépirodalmi  vagy  tudományos 
munkákat  s  más  nagyobb  közleményeket,  a  mennyiben  ez 
utóbbiak  élén  az  utánnyomás  tiltva  van  ; 

c)  mindennemű  törvénykönyvek,  törvények,  hivatalos 
rendeletek,  nyilvános  okiratok  s  tárgyalások  lenyomatása  ; 

d)  a  törvényszéki  tárgyalásoknál,  politikai,  községi  és 
egyházi  képviselőtestületekben,  politikai  s  hasonló  jellegíí 
gyűlésekben  tartott  beszédek  kinyomatása.  Valamely  szónok 
beszédeinek  gyűjteményes  kiadására  azonban  csak  a  szerző- 
nek van  joga,  s  e  jog  megsértése  bitorlásnak  tekintetik  ; 

e)  egyes  műszaki  rajzoknak  és  képleteknek  (5.  §.  d)  át- 
vétele oly  írói  műbe,  melyben  azok  csak  a  szöveg  felvilágo- 
sítására szolgálnak  ;  a  szerző  vagy  a  felhasznált  forrás  azon- 
ban ez  esetben  is  megnevezendő. 

8.  §.  A  védelem,  melyet  a  jelen  törvény  a  bitorlás  ellen 
biztosít  —  az  alább  következő  külön  intézkedések  fentartá- 
sával  ■ —  a  szerző  egész  életére  (1.,  2.  §.)  s  halála  után  még 
harmincz  évre  terjed. 

9.  §.  Oly  műnél,  melynek  több  szerzője  van,  ezen  véde- 
lem harmincz  évre  terjed  azon  szerző  társ  halála  után,  aki 
a  többit  túlélte. 

Több  munkatárs  irodalmi  adalékaiból  alkotott  miűnél  az 
egyes  adalékok  számára  biztosított  védelem  tartama  a  sze- 
rint határoztatik  meg,  a  mint  azon  adalékok  szerzői  meg 
vannak-e  nevezve  vagy  nincsenek. 

10.  §.  Egyes  tanulmányokat,  értekezéseket  stb.,  melyek 
időszaki  vállalatokban,  mint :  folyóiratokban,  zsebkönyvek- 
ben, évkönyvekben  stb.  jelennek  meg,  a  szerző  egy  évre  a 
megjelenés  után  külön  is  lenyoma,that,  még  pedig  —  ha  a 
szerződés  másként  nem  határoz  —  azon  vállalat  kiadójának 
vagy  tulajdonosának,  melyben  azok  megjelentek,  beleegye- 
zése nélkül  is. 

A  hirlapokban  közölt  kisebb  dolgozatok  azonban  megjele- 
nésök  után  a  szerző  szabad  rendelkezése  alá  kerülnek 
(1875.  XXXVII.  t.-cz.  517.  §.). 

11.  §.  A  8.  §-ban  biztosított  védelem  a  megjelent  írói  mű- 
veknek csak  azzal  a  föltétellel  adatik  meg,  ha  a  szerző  valódi 
neve  a  mű  czímlapján,  vagy  az  ajánlat  után  vagy  az  előszó 
végén  ki  van  téve. 

Több  munkatárs  irodalmi  adalékaiból  szerkesztett  műnél 
az  adalék  védelmére  elég,  ha  szerzője  az  adalék  elején  vagy 
végén  megneveztetett. 

Oly  írói  művek,  melyek  a  szerzőnek  nem  valódi  neve 
alatt,  vagy  névtelenül  jelennek  meg,  első  kiadásuktól  szá- 
mítandó harmincz  évig  részesülnek  a  bitorlás  elleni  véde- 
lemben. (28.  §.)  Ha  azonban  e  harmincz  év  alatt  a  szerző 
valódi  neve,  maga,  vagy  jogutódai  által  beigtatásra  (4-7.  §.) 
bejelentetett,  ez  a  műnek  8.  §-ban  megszabott  hosszabb  ha- 
táridőt biztosítja. 

12.  §.  A  szerző  halála  után  kiadott  művek  a  szerző  halá- 
lától számított  harmincz  évre  részesülnek  védelemben. 

13.  §.  Akadémiák,  egyetemek,  tudományos  egyesületek, 
nyilvános  tanintézetek  s  jogi  személyek,  a  mennyiben  mint 
kiadók  a  szerzővel  egyenlőknek  tekintendők  (2.  §.),  az  álta- 

lok  kiadott  művekre  nézve  ezek  megjelenésétől  számítandó 
hannincz  évre  részesülnek  védelemben. 

14.  i^.  Több  kötetben  vagy  részben  megjelenő  műveknél  a 
védelem  tartama  minden  egyes  kötetnek  vagy  résznek  első 
megjelenésétől  számíttatik. 

Oly  műveknél  azonban,  melyek  egy  vagy  több  kötetben 
ugyanazon  tárgyat  tárgyalják  s  így  egymással  összefüggők- 
nek tekintendők,  a  védelem  tartama  csak  az  utolsó  kötet 
vagy  rész  megjelenésétől  számíttatik. 

Ha  pedig  az  egyes  kötetek  vagy  részek  kiadása  között 
három  évnél  hosszabb  időköz  telt  el,  az  előbb  megjelent 
kötetek,  részek  stb.  külön  önálló  műnek,  a  három  év  le- 
folyta után  megjelenő  kötetek,  részek  stb.  szintén  külön 
önálló  műnek  tekintendők. 

15.  §.  A  fordítás  kiadásának  tilalma  a  6.  §.  a)  esetében 
az  eredeti  mű  megjelenésétől  számított  öt  évre,  —  a  6.  §.  h) 
esetében  a  jogosított  fordítás  első  megjelenésétől  számított 
öt  évre  terjed. 

IG.  §.  Ezen  törvényes  határidők  (8 — 15.  §§.)  tartamába  a 
szerző  halálozási  éve,  illetőleg  a  mű  vagy  fordítás  első  meg- 
jelenésének naptári  éve  nem  számíttatik  be. 

17.  §.  Az  államkincstárnak  vagy  uratlan  hagyatékokhoz 
jogosított  más  személyeknek  háromlási  joga  a  szerzői  tulaj- 
donjogra nem  terjed  ki. 

18.  §.  A  ki  szándékosan  vagy  vétkes  gondatlanságból  va- 
lamely írói  művet  bitorolva  többszöröz,  oly  czéllal,  hogy  e 
többszörözést  akár  belföldön,  akár  külföldön  terjeszsze,  — 
köteles  a  szerzőt  vagy  annak  jogutódát  kárpótolni  s  azon- 
felül öt  forinttól  ezer  forintig  terjedhető  pénzbírsággal  bün- 
tettetik. 

Ha  a  megszabott  pénzbírság  be  nem  hajtható,  akkor  az 
hat  hónapig  terjedhető  fogságbüntetésre  változtatandó. 
A  többszörözés  nem  büntetendő,  ha  annak    elkövetője 

AniHj  László  őssz.'s  inúvei.  III.  lU 

ténybeli  vagy  jogi  menthető  tévedésből  jóhiszeműleg  csele- 
kedett ;  és  ekkor  a  szerző  vagy  jogutódai  irányában  az  oko- 
zott kárért  csak  saját  nyereménye  erejéig  felelős. 

19.  §.  Az  iránt,  történt-e  kár  s  mekkora?  valamint  az 
iránt :  támad-e  nyeremény  s  mekkora?  a  biró  a  körülmé- 
nyek egybevetéséből,  szabad  meggyőződése  szerint  itél. 

20.  §.  A  ki  szándékosan  vagy  vétkes  gondatlanságból  mást 
valamely  mű  bitorlására  bir,  a  18.  §-ba.n  meghatározott 
büntetés  alá  esik  s  köteles  a  szerzőt  vagy  jogutódait  a  18. 
és  19.  §-ok  értelmében  kárpótolni,  még  akkor  is,  ha  a  köz- 
vetlen tettes  a  16.  §.  szerint  nem  volna  hibás  vagy  kártérí- 
tésre köteles. 

Ha  a  közvetlen  tettes  szintén  szándékosan  vagy  vétkes 
gondatlanságból  követte  el  a  bitorlást,  a  jogosított  iránt 
mindketten  egyetemleg  felelősek. 

A  bitorlásban  részes  egyéb  társak  büntetése  és  kártérí- 
tési kötelezettsége  az  általános  bíínvádi  eljárás  szerint  íté- 
lendő meg. 

21.  §.  A  bitorolva  készült  s  készletben  levő  példányok  és 
a  jogtalan  többszörözésre  szánt  különös  készülékek,  minők 
a  nyomdai  formák,  lapok,  kövek,  stereotyp-öntmények  stb. 
elkoboztatnak.  Mihelyt  az  elkobzás  jogerejtívé  vált,  vagy 
megsemmisíttetnek,  vagy  károsító  alakj októl  megfosztatva, 
a  tulajdonosnak  visszaadatnak. 

Ha  a  műnek  csak  egy  része  találtatik  bitoroltnak,  az  el- 
kobzás csak  ez  egy  részre  s  az  annak  többszörözésére  kizá- 
rólag alkalmazott  készülékekre  terjed  ki. 

Az  elkobzás  kiterjed  mindazon  példányokra  és  készülé- 
kekre, melyek  a  bitorlás  eszközlőj  ének,  a  nyomdásznak,  a 
könyvkereskedőnek,  a  hivatásszerű  terjesztőknek  s  a  bitor- 
lás szellemi  szerzőjének  (20.  §.)  vagy  jogutódaiknak  tulaj- 
donában találtatnak. 

Az  elkobzás  akkor  is  megtörténik,  ha  a  bitorlás  eszközlője 


AZ  ÍRÓI    ÉS    MŰVÉSZI    TULAJDONJOGRÓL.  147 

se  nem  szándékosan,  se  nem  vétkes  gondatlanságból  cse- 
lekedett (18.  §.). 

A  károsítottnak  szabadságában  áll  ezen  példányokat  és 
kés7AÜékeket  egészen  vagy  részben  átvenni  azok  kiállítási 
árában,  a  mennyiben  ez  által  harmadik  szenaélyek  jogai  nem 
csorbíttatnak. 

22.  §.  A  bitorlás  vétsége  be  van  fejezve,  mihelyt  valamely 
műnek  e  törvény  ellenére  akár  belföldön,  akár  külföldön 
többszörözött  első  példánya  elkészült. 

A  bitorlás  puszta  megkísérlése  sem  büntetést,  sem  kárté- 
rítést nem  von  maga  után.  De  a  készülékek  elkobzása  ez 
esetben  is  bekövetkezik. 

23.  §.  Ismétlés  esetében  a  büntetés  nem  haladhatja  meg 
a  törvényesen  kiszabott  (18.  §.)  legmagasabb  összeget. 

24.  §.  Ha  a  7.  §.  aj  és  e)  esetében  a  forrás  vagy  szerző 
megnevezése  szándékosan  vagy  vétkes  gondatlanságból  el- 
mulasztatik,  a  lenyomat  eszközlője  és  eszközöltetője  har- 
mincz  forintig  terjedhető  birsággal  büntettetnek. 

A  pénzbüntetés  fogságbüntetésre  ez  esetben  nem  változ- 
tatható. Kártérítésnek  helye  nincs. 

25.  §.  A  ki  a  jelen  törvényben  eltiltott  módon  nyomatott 
míí  példányait  üzletszertíleg  akár  bel-,  akár  külföldön  árúba 
bocsátja,  eladja  vagy  más  úton  terjeszti,  az  általa  okozott 
kárt  a  szerzőnek  vagy  jogutódainak  megtéríteni  köteles  s 
azon  felül  a  18.  §-ban  foglalt  büntetéssel  sújtatik. 

Az  üzletszeríí  terjesztésre  szánt  példányok  a  21.  §.  értel- 
mében az  esetre  is  elkoboztatnak,  ha  a  terjesztőre  a  szán- 
dékosság ki  nem  derül. 

26.  §.  A  kártérítési  igény  fölötti  határozat,  valamint  a 
jelen  törvényben  megállapított  büntetések  kimondása,  pél- 
dányok és  készülékek  elkobzása  első  bíróságilag  a  budapesti 
és  kolozsvári  kir.  törvényszékek  hatásköréhez  tartozik. 
A.  budapesti  kir.  törvényszék  illetékessége  kiterjed  a  pesti 

kir.  ítélő  tábla  hatásköre  alá  eső  egész  területre  ;  a  kolozs- 
vári kir.  törvényszék  illetékessége  kiterjed  a  marosvásár- 
helyi kir.  ítélő  tábla  hatásköre  alá  eső  egész  területre.  A  birói 
illetékességet  a  bitorlással  vádoltnak  rendes  lakhelye  sza- 
bályozza, a  Polg.  Törv.  Rendtartás  30 — 34-.  §§-aiban  foglalt 
módozatokkal. 

27.  §.  A  birói  eljárás  nem  hivatalból,  hanem  csak  az  ér- 
dekeiben sértett  félnek  keresetére  indítandó  meg.  A  bünte- 
tés követelésétől  a  büntetést  kimondó  első  birósági  határozat 
kihirdetéséig  a  panaszló  fél  visszaléphet. 

28.  §.  A  bitorlás  miatt  keresetet  indítani  mindenkinek 
joga  van,  kinek  szerzői  vagy  kiadói  joga  a  jogtalan  többszö- 
rözés által  csorbítva  vagy  veszélyeztetve  van. 

A  már  közzétett  mííveknél  mindaddig,  míg  ellenkezője  be 
nem  bizonyíttatik,  az  tartandó  szerzőnek,  ki  a  11.  §.  1.,  2. 
pontja  szerint  a  mű  szerzőjéül  van  megnevezve. 

Névtelenül  vagy  álnév  alatt  megjelent  mííveknél  a  kiadó, 
s  ha  ez  megnevezve  nincs,  a  bizományos  van  jogosítva  a 
szerzői  igények  védelmére.  A  művön  megnevezett  kiadó 
minden  más  bizonyíték  nélkül  is  a  névtelen  vagy  álnevíí  író 
jogutódának  tekintetik. 

29.  §.  A  bitorlás  elleni  perekben  a  biró,  a  nélkül,  hogy  a 
bizonyítékok  joghatályáról  szóló  szabályokhoz  lenne  kötve, 
a  tényállást  s  a  szándékosság  vagy  vétkesség  fokát  a  tár- 
gyalásból merített  meggyőződése  szerint  állapíthatja  meg. 

30.  §.  Ha  a  műszaki  kérdések  eldöntésétől  függ  a  bitorlás 
tényálladékának,  a  kár  s  az  illetéktelen  haszon  összegének 
megállapítása,  a  bírónak  jogában  áll  szakértőket  alkalmazni. 

31.  §.  Budapesten  és  Kolozsvártt  tudósokból,  írókból, 
könyvárúsokból,  nyomdászokból  s  más  alkalmas  egyénekből 
szakértő  egyletek  alakítandók,  melyek  a  bíró  által  eléjök  ter- 
jesztett kérdésekre  véleményt  kötelesek  afni. 

32.  §.  Mindenik  szakértő  egylet  hét  tagból  áll,  elnökét  is 

beleszámítva.  Egyes  tagok  akadályoztatása  esetére  néhány 
póttag  is  előre  nevezendő  ki. 

33.  §.  ügy  a  tagok,  mint  a  póttagok  s  az  elnök  és  helyet- 
tese a  m.  kir.  vallás-  és  közoktatásügyi  miniszter  által  ne- 
veztetnek ki  és  mentetnek  föl  s  egyszer  mindenkorra  esküt 
tesznek  le. 

34.  §.  Az  irodalmi  szakértő  egylet  feladata  véleményt 
adni  a  biróságnak  oly  műszaki  kérdésekben,  melyektől  írói 
művek  vagy  jogtalanul  előadott  színművek  bitorlásának 
tényállása  s  a  kártérítési  összeg  megállapítása  függ. 

35.  §.  Az  egylet  a  kívánt  véleményt  csak  akkor  köteles 
adni,  ha  a  megkereső  biróságtól  hozzá  áttétettek  :  az  ügy- 
iratok, az  összehasonlítandó  tárgyak,  a  tényállás  hivatalos 
előadása,  a  felek  nyilatkozatai  és  egyenként  azon  kérdések, 
melyekre  a  bíróság  véleményt  kivan. 

36.  §.  A  biróság  az  egylet  elnökéhez  (vagy  helyetteséhez) 
intézi  fölhívását  s  ez  azonnal  kinevez  egy  előadót,  a  ki  az 
elnök  által  egybehívandó  gyűlésen  írásbeli  véleményt  ter- 
jeszszen  elő.  !Az  egylet  gyűléseiben  szótöbbség,  egyenlő  sza- 
vazatok esetében  az  elnök  szavazata  dönt.  Érvényes  határo- 
zathozatalra az  elnökkel  együtt  legalább  öt  tag  jelenléte 
szükséges. 

37.  §.  Az  egylet  határozata  az  elnök  és  két  jelenvolt  által 
aláírva,  küldetik  vissza  a  biróságnak. 

38.  §.  Az  egylet  jogosítva  van  a  véleményadásért  tizenöt 
forinttól  száz  forintig  terjedhető  díjat  számítani  fel,  melyet 
a  biróság  a  peres  felek  terhére  megállapítván,  behajtani  és 
az  egylet  elnökéhez  elküldeni  köteles. 

39.  §.  A  szakértő  egylet  jogosítva  van  az  érdekeltek  kívá- 
natára vitás  kártérítési  igények  s  az  elkobzás  kérdésében 
(18 — 21.  §.)  választott  biróságként  is  eljárni.  A  felek  ez  iránti 
folyamodásnkat_az  egylet  elnökéhez  intézik.  xA36 — 38.  §§-ok 
rendeletei  ez  esetben  is  megfelelő  alkalmazással  érvényesek. 

40.  §.  A  szakértő  egyletek,  mint  választott  bíróságok  íté- 
lete ellen  felebbezésnek  nincs  helye.  A  rendes  bíróságok  íté- 
lete ellen  a  felebbezés  a  m.  királyi  curia  váltótörvényszéki 
osztályához  történik. 

41.  §.  A  bitorlás  megtorlására,  az  okozott  kár  megtéríté- 
sére és  az  illetéktelen  haszon  visszaadására  emelhető  igé- 
nyek iránt  a  kereseti  jog  három  év  alatt  évül  el. 

Az  elévülés  azon  nappal  kezdődik,  melyen  a  jogtalanul 
többszörözött  példányok  terjesztése  megindult. 

42.  §.  Ajogtalanúl  többszörözött  példányok  terjesztésének 
megtorlására  és  a  terjesztés  által  okozott  kár  megtérítésére 
irányuló  kereset  joga  szintén  három  év  alatt  évül  el. 

Az  elévülés  ideje  a  terjesztés  legutolsó  napjától  számí- 
tandó. 

43.  §.  A  jogtalan  lenyomás  és  terjesztés  nem  büntetendő, 
ha  a  panaszra  jogosított  elmulasztja  panaszát  beadni,  három 
hó  alatt,  azon  időtől  számítva,  mikor  a  vétség  és  a  tettesnek 
kiléte  tudomására  jutott. 

44.  §.  A  jogtalan  példányok  és  készülékek  megsemmisíté- 
sére, illetőleg  elkobzására  mindaddig  nyújtható  be  panasz, 
míg  ily  példányok  vagy  készülékek  léteznek. 

45.  §.  A  szerző  vagy  forrás  meg  nem  nevezése  (7.  §.  a) 
által  elkövetett  vétség  három  hó  alatt  évül  el,  azon  naptól 
számítva,  mikor  az  ily  lenyomat  terjesztése  kezdődött. 

46.  §.  Az  elévülésről  fennálló  általános  szabályok  hatá- 
rozzák meg,  mely  cselekmények  szakítják  félbe  az  elévülést. 

A  büntető  eljárás  megindítása  nem  szakítja  félbe  a  kár- 
térítési igény  elévülését,  valamint  a  kártérítési  igény  pörös 
érvényesítése  sem  szakítja  meg  a  büntető  eljárás  elévülését. 

47.  §.  Az  igtató  könyv,  a  6.,  11.  és  58.  §§-ban  írt  igtatás 
czéljából,  Budapest  főváros  hatóságánál  vezettetik. 

48.  §.  A  beigtatás  a  kérelmezőnek  személyes  vagy  írásbeli 
kívánatára,  jogosultságának  vagy  a  bejelentett  tények  való- 

diságának  vizsgálása  nélkü],  teljesítendő.  A  kérelmező  sze- 
mély azonossága  azonban,  akár  személyesen,  akár  írásban 
adja  elő  kérelmét,  kellőleg  igazolandó. 

49.  §.  Az  igtatókönyvbe  mindenkinek  betekinteni  és  abból 
hiteles  kivonatokat  venni  szabad.  A  beigtatások  a  belügy- 
ininister  által  meghatározandó  közlönyben  nyilvánosan 
közzététetnek. 

50.  §.  Minden  beadvány,  kivonat,  bizonyítvány  stb.,  mely 
ezen  beigtatásra  vonatkozik,  bélyegmentes.  Azonban  minden 
beigtatásért,  minden  kivonatért,  minden  bizonyítványért 
stb.  egy-egy  forint  díj  s  a  közzététel  (49.  §.)  netaláni  költsé- 
gei megfizetendők. 

Második  rész  :  Zeneynüvek. 

51.  §.  Az  1 — 5.  és  8 — 50.  §§.  határozatai  megfelelően 
alkalmazandók  a  zeneművek  szerzőit  illető  többszörözési 
jogra  is. 

52.  §.  Bitorlásnak  tekintetik  a  zeneműnek  a  szerző  enge- 
delme nélkül  kiadott  minden  oly  átdolgozata,  mely  önálló 
szerzeménynek  nem  tekinthető  ;  nevezetesen  valamely  zene- 
mű kivonatai,  egy  vagy  több  zeneműszerre  vagy  hangra  át- 
dolgozásai, valamint  egyazon  mű  egyes  dallamainak  (meló- 
dia) vagy  motivmnainak  míívészileg  föl  nem  dolgozott 
lenyomatai. 

53.  §.  Bitorlásnak  nem  tekintetnek :  megjelent  zenemű 
egyes  helyeinek  idézése,  megjelent  kisebb  zeneszerzemé- 
nyeknek önálló  tudományos  műbe  vagy  zeneiskolai  czélokra, 
több  szerző  műveiből  összeállított  gyűjteményes  művekbe 
átvétele  ;  föltéve,  hogy  a  szerző  vagy  a  használt  forrás  meg- 
neveztetett, mivel  különben  a  24.  §.  határozata  lép  érvénybe. 

54.  §.  Bitorlásnak  nem  tekintetik :  megjelent  írói  műnek 
zenemű  szövegéül  használata,  ha  a  szöveg  a  zenekísérettel 

együtt  adatott  ki.  Kivétetnek  az  oly  szövegek,  melyek  zenére 
tétel  czéljából  készültek :  névszerint  operák,  oratóriumok, 
kántáték  szövegei.  Ezek  csak  szerzőjük  engedelmével  nyo- 
mathatók ki,  együtt  a  zenekísérettel ;  zenekíséret  nélküli  ki- 
adásukra pedig  a  szerzőnek  vagy  jogutódának  külön  enge- 
délye szükséges. 

55.  §.  A  zeneművek  bitorlása  által  előforduló  műszaki 
kérdésekre  nézve  Budapesten  és  Kolozsvártt  zeneszerzők- 
ből, zeneértőkből  és  zenekereskedőkből,  szakértő  egyletek 
alakítandók  ;  mire  nézve  a  30 — 40.  §§.  határozatai  nyernek 
megfelelően  alkalmazást. 

Harmadik    rész  :    Színmüvek,   zenem,íivek  és  zenei  szinm,üvek 
nyilvános  előadása. 

56.  §.  Színmű,  zenemű  vagy  zenei  színmű  nyilvános  elő- 
adatásának  joga  a  szerzőt  és  annak  jogutódait  illeti. 

Színművekre  és  zenei  színművekre  e  tekintetben  mind- 
egy, akár  jelentek  meg  azok  nyomtatásban  stb.,  akár  nem. 
Nyomtatásban  megjelent  zeneművek  előadhatók  a  szerző 
engedelme  nélkül  is,  ha  a  szerző  a  mű  czímlapján  vagy  élén 
a  nyilvános  előadatás  jogát  fenn  nem  tartotta. 

A  színmű  jogszerű  fordítója,  saját  fordításának  nyilvános 
előadatása  tekintetében  ugyanazon  védelemben  részesül, 
mint  a  szerző. 

Jogellenes  fordítás  (6,  §.)  vagy  jogellenes  feldolgozás 
(52.  §.)  nyilvános  előadatása  bitorlásnak  tekintetik. 

57.  §.  Ha  egy  miinek  több  szerzője  van  :  a  nyilvános  elő- 
adáshoz valamennyi  szerző  engedélye  szükséges. 

Szöveges  zeneművekre,  s  így  zenei  színművekre  is,  elég  a 
zeneszerző  engedelme. 

58.  §.  A  nyilvános  előadás  jogának  tartama  tekintetében 
a  8 — 17.  §§.  határozatai  irányadók. 

NévtelouűJ  vagy  áluóv  alatt  szerzett  művek,  melyek  elsó' 
nyilvános  előadásuk  idején  nyomtatásban  még  nem  jelentek 
meg,  első  előadatásuk  napjától  harmiucz  évig,  hátrahagyott 
művek  a  szerző  halálától  harmincz  évig  részesülnek  a  jog- 
talan előadás  ellen  védelemben. 

Ha  a  névtelen  vagy  álnevű  mű  szerzője  vagy  jogutódai 
ama  harmincz  évi  idő  alatt  a  szerzői  jogot  beigtatásra  (47.  §.) 
bejelentik,  vagy  ha  a  szerző,  ugyanazon  idő  alatt,  művét 
saját  valódi  neve  alatt  közrebocsátja,  akkor  a  8.  §.  határo- 
zata lép  érvénybe. 

59.  §.  Gépi  többszörözés  útján  még  meg  nem  jelent,  de 
már  nyilvánosan  előadott  színművekre,  zeneművekre  és 
zenei  színművekre  nézve,  szerzőnek  az  tekintetik,  míg  az 
ellenkező  be  nem  bizonyul,  a  kit  az  előadást  hirdető  jelen- 
tés megnevezett. 

60.  §.  A  ki  színművet,  zeneművet  vagy  zenei  színművet 
teljesen  vagy  jelentéktelen  változtatásokkal  jogtalanul  nyil- 
vánosan előadat,  köteles  a  szerzőnek  vagy  jogutódainak  oko- 
zott kárt  megtéríteni  s  azonfölül  a  18.  és  23.  §§.-ban  meg- 
határozott birsággal  büntettetik. 

A  jogtalan  előadás  okozójára  a  20.  §.  nyer  alkalmazást  oly- 
képen,  hogy  a  kártérítés  összege  a 61.  §.  szerint  vettetik  ki. 

61.  §.  Kártérítésül  (60.  §.)  fizetendő  a  jogtalan  előadá- 
sokból befolyt  egész  jövedelem,  az  azokra  fordított  kiadások 
levonása  nélkül.  Ha  a  mű  más  művekkel  együtt  adatott  elő, 
a  kártérítés  összegéül  a  bevételnek  egy  aránylag  eső  része 
vettetik  ki.  Ha  bevétel  nem  volt,  vagy  ki  nem  deríthető,  a 
kártérítés  összegét  a  biró,  belátása  szerint,  szabja  meg. 

Ha  az  előadató  nem  vétkes,  saját  haszna  erejéig  tartozik 
a  jogosultnak  kárpótlást  adni. 

62.  §.  A  26 — 50.  §§.  határozatai  a  színművek,  zeneművek 
és  zenei  színművek  nyilvános  előadására  nézve  is  megfele- 
lően alkalmazandók. 

Negyedik  rész :  Képzőművészetek. 

63.  §.  Az  1 — 3.,  8.,  9.,  18—46.  §§.  határozatai  alkalma- 
zandók a  rajzoló  és  idomító  művészet  (ars  graphica  et  plas- 
tica)  által  alkotott  művek  szerzőit  illető  többszörözési 
jogra  is. 

64.  §.  Bitorlásnak  tekintendő  az  eredeti  műnek,  a  szerző 
vagy  jogutóda  engedélye  nélkül,  akár  másolat  (copia),  akár 
gépi  munka  által  készült  többszörözése. 

Az,  hogy  a  többszörözés  az  eredeti  műtől  nagyságban, 
vagy  egyéb  lényegtelen  eltérésekkel  különbözik,  vagy  az 
eredeti  műnek  csak  egy  részére  terjed,  vagy  a  képzőművé- 
szet más  ágában  (például  rajzmű  idomításban  vagy  megfor- 
dítva) állíttatott  elő  :  a  bitorlás  tényén  nem  változtat. 

65.  §.  Nem  tekintendő  bitorlásnak: 

a)  ha  egy  mű  nyomán  egy  másik,  oly  lényegesen  külön- 
böző mű  állíttatik  elő,  mely  önálló  műnek  tekinthető  ; 

h)  ha  nyilvános  kép-  és  szobortárakban  vagy  mű-gyüjte- 
ményekben  kitett  egyes  művek  tanulmány  végett  lemásol- 
tatnak ;  föltéve,  hogy  az  ily  másolat  árúba  bocsátás  vagy 
tovább  többszörözés  által  bitorlást  nem  leplez  ; 

c)  ha  egyes  művek  másolata  a  szerző  vagy  a  használt  for- 
rás megnevezésével  oly  írói  műbe  vétetik  föl,  melyben  a 
szöveg  a  fő,  s  a  másolat  csak  a  szöveg  felvilágosításául  szol- 
gál ;  a  szerző  vagy  a  forrás  megnevezésének  elmulasztása 
esetében  a  24.  §.  határozata  alkalmazandó ; 

d)  utczán,  köztéren,  templomban  s  más  hasonló  nyilvános 
helyen  maradandólag  fölállított  emlékművek  másolatainak 
többszörözése. 

66.  §.  Jogos  másolat  ugyanoly  védelemben  részesül,  mint 
az  eredeti  mű. 

67.  §.  Ha  valamely  mű  más  tulajdonába  bocsáttatik  át, 
az  által  még  nincs  átengedve  annak  többszörözési  joga  is. 

Megrendelt  arczképek  (mellszobrok  stb.)  többszörözési  joga 
azonban  a  megrendelőt  illeti. 

A  tulajdonos  nem  köteles  a  művet  szerzőjének  többszö- 
rözés végett  átengedni. 

De  ezen  esetekre  nézve  az  eltérő  külön  megállapodás 
nincs  tiltva. 

68.  §.  Műtárgyak  utánzása  iparkészítmények  által,  ha  az 
iparkészítmény  főalkatrészét  és  főértékét  nem  az  utánzott 
mű  teszi ;  valamint  iparkészítmények  utánzása  és  többszö- 
rözése, nem  esnek  a  jelen  törvény  rendeletei  alá. 

69.  §.  Fénykép  vagy  más  hasonló  eljárás  által  készült  mű- 
vek s  másolatok,  ha  műtárgyaknak  tekinthetők,  mindazon 
törvényes  védelemben  részesülnek,  mint  más  műtárgyak. 

70.  §.  A  rajzoló  és  idomító  művek  bitorlása  által  előfor- 
dúló  műszaki  kérdésekre  nézve  Budapesten  és  Kolozsvártt 
festőkből,  szobrászokból,  műértőkből  és  műkereskedőkből 
szakértő  egyletek  alakítandók  ;  mire  nézve  a  30 — 40.  §§.  ha- 
tározatai nyernek  megfelelően  alkalmazást. 

Ötödik  rész:  Altalános  Jiatározatok. 

71.  §.  E  törvény  18  .  .  év  ....  hó  ...  napján  lép  életbe. 
Érvénye  kiterjed  mindazon  írói,  zenei,  szín-  és  képzőművé- 
szeti művekre,  melyek  ezen  idő  után  jelennek  meg.  A  mon- 
dott nap  előtt  készült  példányok,  melyeknek  előállítása  eddig 
tiltva  nem  volt,  ezentúl  is  terjeszthetők,  még  ha  előállításuk 
a  jelen  törvény  által  tiltva  lenne  is. 

72.  §.  Ugyszinte  a  mondott  napon  meglevő  jogszerű 
készülékek,  mint:  szedés,  lemezek,  kövek,  minták,  öntvé- 
nyek stb.  tovább  is  használhatók,  s  a  már  megkezdett,  de 
még  be  nem  fejezett  többszörözés,  ha  eddig  törvényszerííen 
történt,  befejezhető. 

A  mondott  napig  valamely  nyilvános  képtár,  szobortár, 

műcsarnok  tulajdonába  jutott,  vagy  külföldi  szerzők  müvei- 
ből tulajdoni  joggal  az  országba  hozott  képek  és  szobrok 
többszörözési  joga  azok  tényleges  birtokosait  illeti,  ha  csak 
ez  iránt  külön  szerződés  által  az  ellenkező  megállapítva 
nincs. 

73.  §.  A  jelen  törvény  kiterjed  a  belföldi  szerzőknek 
minden  művére,  tekintet  nélkül  arra :  bel-  vagy  külföldön 
jelent-e  meg.  Külföldi  szerzőknek  magyarországi  kiadóknál 
megjelent  művei  szintén  e  törvény  védelme  alatt  állanak. 

IV. 

Pontonként  indokolni  e  javaslatot,  sokkal  több  he- 
lyet kívánna,  mint  a  mennyiről  e  folyóiratban  rendel- 
keznem szabad.  De  nem  is  tartom  szükségesnek.  A  kit 
tüzetesen  érdekelnek  e  javaslat  indokai,  bőséges  fejte- 
getésöket  leli  a  fentebb  idézett  német  művekben  is  ; 
azok  átlapozása  eloszlat  sok  kételkedést,  mely  egyes 
pontokra  nézve  az  első  pillanatban  talán  keletkezik. 

Csak  a  magyar  műszavakra  s  a  javaslatnak  a  német 
törvénytől  eltérő  rendelkezéseire  teszek  pótlásul  né- 
hány megjegyzést. 

Legtöbb  habozással  járt,  a  németeknél  is,  az  alap- 
fogalmak megjelölésére  szolgáló  kifejezések  megválasz- 
tása s  talán  nálunk  is  sok  vitára  adhat  még  okot.  A  ré- 
gebbi német  törvények  többnyire  wlitterarische  Er- 
zeugnisse»)  vagy  ((Werke  der  Litteraturo  kifejezéssel 
jelölték  meg  a  törvény  első  része  védelmének  tárgyát  ; 
az  új  német  törvény  ezek  helyett,  a  berlini  akadémia 
ajánlatára,  a  <( Schriftwerk »  szót  fogadta  el,  de  a  tör- 
vény indokolásában  világosan  ki  van  mondva,  «hogy  a 

törvény  nem  mindenféle  iratot,  hanem  csak  oly  műve- 
ket kivan  védelmezni,  melyek  saját  szellemi  munkás- 
ság szüleményei)).  E  felfogást  követve,  használtam  a 
magyar  szövegben  az  «irói  müvek*)  kifejezést,  a  ma- 
gyar írók  és  művészek  társasága  javaslatában  használt 
« írott  művek))  helyett,  mely,  nézetem  szerint,  igen 
messze  vezetné  a  birót  a  valódi  fogalomtól. 

Hasonló  általánosságban  kell  maradni  a  többszörö- 
zésre használható  eszköz  megnevezésével  is.  A  typo- 
graphián  kívül  számos  készüléket  talált  és  talál  fel  a 
nyomdai  ipar,  melyeket  egyenként  elsorolni  alig  lehet ; 
de  a  «gépi  munka »  kifejezés  valamennyit  magában 
foglalja  s  elég  biztosan  tájékozza  a  birót.  E  szó  volt 
alkalmazva  már  az  1846-iki  osztrák  törvény  hivatalos 
magyar  fordításában  is.  (3.  §.) 

A  törvény  áthágása  által  elkövetett  sérelmet  a  német 
törvények :  Nachdruck-nak  nevezik  s  az  eddigi  magyar 
javaslatok  részint  ((utánnyomásnak)),  részint  <(álki- 
adásnak))  mondták.  En  nemcsak  azért  tartom  szüksé- 
gesnek eltérni  ezektől,  mert  az  előbbi  rosszul  képzett 
magyar  szó,  az  utóbbi  pedig  tulajdonképen  mást  jelent, 
hanem  főleg  azért,  mert  a  színművek  előadása  s  a  kép- 
zőművészeti művek  körűi  elkövetett  sérelmekre  egyiket 
sem  lehetne  alkalmazni,  pedig  a  törvény  ezekről  is  in- 
tézkedik. Egy  régi  jó  magyar  szót  ajánlok  tehát,  a 
((bitorlást)).  Ne  rettenjünk  vissza  tőle,  bár  kissé  kemé- 
nyen hangzik ;  az  angol  törvény  ez  áthágást  piraci/nek 
nevezi,  a  mi  bizonyára  még  keményebb,  s  a  franczia 
contrefacon  és  az  olasz  contraffazione  sem  mondható 
épen  megtisztelő  kifejezésnek. 

Legjelentékenyebben  eltér  a  német  törvénytől  javas- 
latom 2.  §-a,  mely  a  mások  irodalmi  adalékaiból  szer- 
kesztett művekről  minden  további  megkülönböztetés 
vagy  kivétel  nélkül  szól.  Ily  művekre  nézve  a  német 
törvény  a  kiadót  csak  oly  föltétel  alatt  ruházza  föl 
védelemmel,  ((ha  a  mű  egységes  egészet  képez ».  E  zá- 
radék eredeti  czélja  az  volt,  hogy  a  hírlapok  szerkesztői 
ne  nyerjenek  tulajdoni  jogot  a  lapj okban  megjelent 
közleményekre ;  mert  a  publicistikai  eszmeforgalom 
érdekei  miatt  e  részben  nem  akartak  korlátot  vonni. 
Az  ((egységes  egész  mű»  alatt  az  encyklopíediákat, 
szótárakat,  anthologiákat,  írói  albumokat  stb.  kívánták 
részesíteni  védelemben.  Azonban  e  kifejezés  miatt  már 
is  bizonytalanság  támadt.  Vajon  a  heti,  vagy  havi,  vagy 
évnegyedes  folyóiratok,  szemlék  ((egységes  egésznek » 
tekinthetők-e  s  kiadóik  részesűlnek-e  a  műre,  mint 
egészre,  védelemben  vagy  nem  ?  Egyik  magyarázó  ke- 
reken megtagadja,  a  másik  védeni  kívánná  őket."^  Én 
nemcsak  ezt  a  bizonytalanságot  óhajtom  elkerülni  és 
nemcsak  a  szemlék  s  más  hasonló  folyóiratok  kiadói- 
nak (illetőleg  szerkesztő-kiadóinak)  kívánom  biztosítni 
a  folyóiratra,  mint  egészre,  a  védelem  jogát,  hanem  a 
napi  lapok  kiadóinak  is.  Nemcsak  azt  tartanám  igaz- 
ságtalannak, ha  a  régi  Budapesti  Szemle  egy-egy  köte- 
tét, szerkesztőjének  engedelme  nélkül,  szabadon  le- 
hetne lenyomatni,  hanem  azt  is,  hogy  ha  a  Pesti  Napló 
egy-egy  számát  megjelenése  utáni  napon  valaki  lenyo- 
matja, ez  ellen  a  szerkesztőnek  ne  legyen  kereseti  joga, 

*  Dambacli  i.  m.  20—23.  lap  ;   Wáchter  i.  m.  80—83.  lap. 

hanem  csak  azon  munkatársaknak,  a  kik  véletlenül 
épen  czikket  adtak  a  lenyomott  számba.  Az  új  német 
törvény  pedig  így  magyaráztatik ;  ily  esetben  az  egye- 
nes kereseti  jog  csak  a  munkatársakat  illetné.  Az  angol 
jog  azonban  az  ellenkező  elvet  fogadta  el  s  a  napi  lapok 
szerkesztőinek  kereseti  jogát,  ilyenféle  visszaélések  el- 
len, világos  birói  döntvények  ismerik  e\.^  Én  is  elis- 
merni óhajtom  elvben.  E  jog  korlátozásai  pedig  alább 
eléggé  szabályozva  vannak  (7.  és  10.  §§.);  s  a  hírek, 
tudósítások,  kisebb  czikkek  átvétele,  szóval  a  publicis- 
tikai  eszmeforgalom,  a  forrás  megnevezése  mellett, 
akadályozva  nincs. 

A  lapokban  és  más  időszaki  vállalatokban  megjelent 
czikkek  tulajdoni  jogára  nézve  kénytelen  voltam  egy 
megkülönböztetést  tenni  (10.  §.).  Mert  a  Kereskedelmi 
Törvény  azt  rendeli  (517.  §.),  hogy  «a  kisebb  dolgoza- 
tok, melyek  hírlapnak  vagy  folyóiratnak  engedtetnek 
át,  megjelenésök  után  a  szerző  szabad  rendelkezése  alá 
kerülnek)).  Ily  «kisebb  dolgozatok))  alatt  én  tudósítá- 
sokat, leveleket,  tárczákat  és  legfölebb  egyes  verseket 
vagy  írói  rajzokat  értek ;  s  ezekre  helyesnek  is  tartom 
e  rendelkezést.  De  nem  tartanám  helyesnek,  ha  a  napi 
vagy  heti  lapoknál  maradandóbb  olvasmánynak  szánt 
havi  vagy  negyedévi  folyóiratokba  adott  tanulmányokra 
és  értekezésekre  is  alkalmaznók  e  törvényt ;  mert  nem 
lenne  helyes  azokat  épen  legérdekesebb  czikkeiktöl, 
mindjárt    megjelenésök    után,    általánosan    megfosz- 

*  Sliort :  The  Law  relating  _to  Works  of  Liter ature  and 
Art  London,   1871.  251.  lap. 

tani.  Ezért  átvettem  a  porosz  törvény  azon  rendeletét, 
hogy  ily  tanulmányokat  csak  bizonyos  idő  (javaslatunk- 
ban egy  év)  múlva  szabad  a  szerzőnek  másutt  is  lenyo- 
matni —  föltéve  természetesen,  hogy  e  szerkesztővel 
máskép  nem  egyezett  meg. 

Egy  másik  jelentékeny  eltérést  tettem  a  politikai  szó- 
noklatokra nézve.  A  német  törvény  egyszerűen,  telje- 
sen, kivétel  nélkül  bárkinek  megengedi  a  politikai, 
törvényszéki  stb.  szónoklatokat  bármily  alakban  lenyo- 
matni (7.  §.  (/.). 

Sokat  vitatott  kérdés  ez  is.  Legtüzetesebben  talán  az 
angol  irodalomban  fejtették  ki  1854-ben,  mikor  Ma- 
caulay  régebbi  beszédeit,  beleegyezése  nélkül,  egy  kiadó 
közrebocsátotta  s  e  bitorlás  ellen  az  Edinburgh  Revieiv 
egy  egész  essayt  közölt,  utóbb  pedig  maga  a  nagy  tör- 
ténetíró is  elmondta  nézeteit  egy  hatalmas  előszóban."^ 
Kétségtelen,  hogy  parlamentáris  országban  a  politikai 
beszédek  közlését  a  lapoknak  meg  kell  engednünk.  De 
egy-egy  szónok  beszédeinek  külön  füzetben  vagy  gyűjte- 
ményesen kiadása  már  írói  jogi  tekintetből  is  más  szem- 
pont alá  esik ;  s  ezen  kívül  fontos  személyi  tekintetek 
is  esnek  a  mérlegbe,  mert  egy  államférfiúnak  sok  eset- 
ben méltó  oka  lehet  kifogást  tenni  az  ellen,  hogy  tíz- 
húsz évvel  előbb  tartott  beszédeit  összegyűjtve,  minden 
megjegyzés  nélkül  valaki  kiadhassa.  Bár  más  részről 
az  is  igaz,  hogy  a  politikai  gyűlésen  elmondott  beszé- 
det el  nem  mondottá  tenni  nem  lehet,  s  azontúl  nem 

*  J.  C.  Hotten :  Líterary  Copyright  eto  London,  1871. 
■61.  lap. 

azé  az  többé,  a  ki  elmondta.  Sokat  vitatták  e  kérdést 
a  német  törvény  készítésekor  is  ;  s  míg  a  javaslat  négy- 
öt retortán  a  Eeichstag  elé  került,  kétszer-háromszor 
hol  bevették,  hol  kihagyták  a  beszédek  gyűjteményes 
kiadásának  tilalmát.  Végre  a  Eeichstag  mégis  kihagyta. 
Hasonlóan  ki  van  hagyva  az  1846-ki  osztrák  törvény- 
ből is  (4.  §.  h.).  Én  azonban,  saját  viszonyaink  közt, 
különösen  szükségesnek  tartom  újra  bevenni  azt.  Mert 
a  parliamentekben  Európaszerte  legutóbb  szokássá  lett 
beszélgető  és  disputáló  pongyolaság  nálunk  még  nem 
rég  óta  lett  divatos ;  azelőtt  í-okat  adtak  a  szónoklat 
formai  szépségeire  is,  és  a  kiválóbb  szónokok  igj^ekez- 
tek  beszédeikben  valódi  írói  müveket  alkotni.  Van  né- 
hány magyar  államférfi,  a  kiknek  beszédei,  összegyűjtve, 
valódi  irodalmi  becsű  művet  alkotnak  s  nagy  kelen- 
dőségre is  számíthatnak.  Nem  volna  méltányos  ezek 
szónoki  müveit  közbitorlásra  hagyni,  midőn  egyéb 
műveik  védve  vannak.  Teljesen  elfogadnám  tehát  az 
(1865.  június  25-iki)  olasz  törvénynek  ide  vágó  szaka- 
szát, mely  minden  politikai  és  administrativ  tárgyban 
tartott  beszédet  a  lapokban,  vagy  az  ülés  aktáiban  kö- 
zölni megenged,  de  világosan  eltiltja  azokat  külön, 
vagy  gyűjteményesen  kiadni."^ 

Javaslatunknak  a  szerzői  jog  tartamáról,  a  kártérí- 
tésről és  büntetésekről,  az  eljárásról  és  beigtatásról, 
továbbá  a  zenemüvekről  és  színművek  előadásáról 
szóló  szakaszai  kevés  eltéréssel,  a  német  törvény  nyo- 
main haladnak.  A  birói  illetőséget,  első  folyamodásban, 

*  Amar :  Dei  diritti  degli  autori.  Turin.  1874.  94.  s  köv.  1. 

azért  vélem  czélszerűnek  Budapestre  és  Kolozsvárra,  a 
két  tudományos  egyetem  székhelyére  tenni,  mert  a 
birói  eljáráshoz  nélkülözhetetlen  szakértő  egyleteket 
legbiztosabban  hiszem  e  két  városban  állíthatni  össze, 
részint  az  egyetemi  tanári  karból,  részint  az  irodalom 
és  művészet  képviselőiből  s  a  könyvkereskedő  testület 
tagjaiból.  Az  első  biróság  Ítéleteinek  egyenlősége  s  az 
eljárási  elvek  azonossága  is  inkább  el  fog  éretni,  ha 
minden  ily  ügybeli  pör  csak  e  két  biróság  kezén  megy 
át,  mintha  minden  kir.  törvényszéket  illetékességgel 
ruháznánk  föl.  Oly  sok  pörre  pedig,  hogy  azok  e  két 
bíróságot  túlterhelnék,  írói  jogi  ügyekben  számítanunk 
nem  lehet.  Legalább  egy-két  évtized  alatt  nem. 

Az  igtató  lajstrom  vezetését  azonban  (47.  §.)  egyet- 
len helyre  kell  utalni,  mert  azok  csak  így  érhetik  el 
czéljokat.  E  beigtatás  rendeltetése  egészen  más  termé- 
szetű, mint  az,  a  mit  a  franczia  törvények  (1793.  július 
19.  törvény  6.  §.;  1810.  febr.  5.  törv.  48.  §. ;  1814.  ok- 
tóber 24.  rendelet  9.  §.),  az  angol  törvények  (sect.  24 
of  5.  et  6.  Yict.  c.  45.)  és  az  olasz  törvények  (1865-iki 
törvény  és  1867.  febr.  13.  rendelet)  rendelnek,  melyek 
szerint  minden  megjelent  műből  le  kell  tenni  a  meg- 
szabott számú  példányokat,  illetőleg  bejelenteni  azok 
czímét  a  kijelölt  hivatalhoz,  mert  a  be  nem  jelentett 
mű  elveszti  a  törvényes  kereset  jogát."^^  A  német  tör- 
vény készítői  fölöslegesnek  tartották  e  szigorú  rend- 
szabályt, mert  ha  a  bitorlás  tilalma  általánosan  ki  van 
mondva,   szükségtelen  azt  beigtatás  által  még  külön 

*  Short  i.  111.  91.  lap  ;  Amar  i.  m.  425  s  köv.  lap. 

föltételekhez  kötni.  A  beigtatás  tehát  a  német  törvény- 
ben és  ennek  nyomán  az  előttünk  fekvő  javaslatban  is, 
csak  azon  esetekre  van  szorítva,  midőn  a  törvényes  vé- 
delmet oly  föltételekhez  kell  kötni,  melyek  teljesítését 
csakis  a  beigtatás  által  lehet  igazolni.  Ily  esetek  a  kö- 
vetkezők :  a)  ha  egy  névtelenül  vagy  álnév  alatt  kiadott 
mű  szerzője,  a  mű  első  megjelenésétől  számított  har- 
mincz  évi  tulajdonjog  helyett  meg  akarja  jogát  hosz- 
szabbíttatni  halála  után  harmincz  évig  (11.  §.);  b)  ha 
egy  névtelenül  vagy  álnév  alatt  előadott  színmű  vagy 
zenemű  szerzője  ugyanily  meghosszabbítás  kedvezmé- 
nyével akar  élni ;  c)  ha  valaki  a  fordítás  jogát  fentar- 
totta  magának  s  a  jogosított  fordítást  *a  megszabott 
határidő  alatt  valóban  el  is  készíttette  (6.  §.).  A  beigta- 
tás ez  esetekben  nemcsak  a  szerző  érdekében,  hanem 
még  inkább  a  közönség  érdekében  szükséges;  mert  a 
ki  egy  anonym  művet  első  megjelenése  után  harmincz 
év  alatt  újra  ki  akar  adni,  vagy  tudomást  akar  szerezni 
arról,  hogy  valamely  idegen  mű  szerzője  fentartotta-e 
magának  a  fordítási  jogot  és  eleget  tett-e  a  törvényes 
föltételeknek,  annak  módot  kell  nyújtani,  hogy  ez  iránt 
egy  központi  hatóságnál  biztos  felvilágosítást  nyer- 
hessen. Ha  ily  hatóság  nem  jelöltetnék  ki,  néha  alig 
lehetne  kideríteni,  hogy  egy-egy  idegen  szerző  fen- 
tartja-e  a  fordítási  jogot  s  megkezdte-e  a.  fordíttatást 
vagy  nem ;  az  engedélyt  nem  kapott  fordító  pedig  vagy 
kénytelen  volna  lemondani  fordítási  szándékáról  vagy 
bitorlás  vádjába  kerülhetne  ártatlanul  is.  Ily  igtató 
hatóság  van  felállítva  Lipcsében  s  ennek  hatásköre  ki- 
terjed  az   egész  német   birodalomra.   Nálunk  legjobb 

volna  a  budapesti  fővárosi  hatóságra  bízni.  Sok  dolog- 
gal nem  fog  járni.  Azt  hiszem,  legfölebb  pár  száz 
száma  lesz  évenként,  a  mit  egy  igtató  hivatali  tisztvi- 
selő mellékesen  is  könnyen  elintéz ;  ha  pedig  talán 
szaporodnék  a  munka,  szaporodni  fog  az  igtató  díjak 
jövedelme  is. 

Az  előterjesztett  törvényjavaslat  negyedik  része,  mely 
a  képzőművészetekről  szól,  mint  már  említem,  nem 
készülhetett  a  német  törvény  nyomán,  mert  abból  ezt 
a  részt  szándékosan  kihagyták,  hogy  külön  törvénybén, 
a  műipari  szabadalmak  kérdésével  együtt  intézzék  el. 
Azonban  épen  ez  az  összefoglalás  okozza  a  legnagyobb 
nehézséget  tanácskozásaikban.  Egy  harminczhat  tag- 
ból álló  nagy  enquéte,  melyben  festők,  szobrászok, 
építők,  kereskedők,  üveg-,  porczellán-,  agyag-,  bronz-, 
ezüst-,  bijou-,  selyem-,  szövő-,  szőnyeg-  stb.  gyárosok 
vettek  részt,  a  múlt  évi  májusban  hosszasan  tanács- 
kozott a  tárgyról,  igen  sok  érvet  és  anyagot  halmoztak 
fel,  de  azok  inkább  az  akadályok  nagyságát,  mint  a  ke- 
resett alapigazságokat  tűntették  föl. 

Eészint  e  tanácskozmány  tárgyalásai,  részint  a  ma- 
gyar írók  és  művészek  társaságának  fentebb  említett 
javaslata,  részint  az  angol  és  olasz  törvények  alapján 
alkalmaztam  ama  néhány  rövid  pontot  a  törvényjavas- 
lat keretébe.  De  annyiban  igyekeztem  a  német  törvény 
szelleméhez  hű  maradni,  hogy  csak  általános  elveket 
vegyek    föl   s  kerüljem   a  casuistikus  intézkedéseket. 


MAI  VISZONYOK  A  NYUGATI  YILAGBAN  * 

(1877.) 

Az  önteltségben  is  lehet  néha  természetes  kellem, 
ha  önkénytelen  és  keresetlen  alakban  nyilvánul,  mint 
az  erő  érzetének  túlcsapó  duzz adózása.  A  heves  vérű 
önérzet  még  szilajabb  kitöréseiben  sem  kelt  mindig 
visszatetszést.  De  az  önteltségnek  az  a  formája,  a  mint 
a  német  társadalmi  írók  nagy  részénél  mostanában 
nyilatkozik,  az  a  pedáns  gőg,  mely  tudományos  appa- 
rátussal lép  föl,  s  természetrajzi,  physiologiai  és  egyéb 
elméletek  alapján  akarja  saját  fajának  fensőbbségét 
örök  időktől  fogva  és  örök  időkig  megállapítani,  nem 
nézhető  megbotránkozás  vagy  nevetség  nélkül.  Elbiza- 
kodottabb  követelés  ez,  mint  Jehova  választott  népéé 
volt,  a  mely  minden  kizárólagossága  mellett  is  főleg 
a  hitre  támaszkodván,  inkább  a  kedély  dolga  maradt, 
míg  a  germán  faj -f elsőség  tudományos  bizonyságok 
alapján  akarna  saját  igényeinek  elismerést  követelni. 


*  Karl  Hillebrand:  Zeiten,  Völker  und  Menschen.  — 
Erster  Bánd :  Frankreich  und  die  Frcmzosen.  —  Zweiter 
Bánd :  Walsches  und  Deutsches.  —  Dritter  Bánd :  Aus  und 
üher  Englcmd.  —  Berlin,  1775 — 1876.  K.  Oppenlieim, 

Jól  esik  olykor  egy-egy  német  írót  találnunk,  a  ki 
ez  általános  megrészegedés  között  józan  maradt.  Az 
előttünk  fekvő  mű  szerzője,  a  diadalok  nagy  öröm- 
ünnepén, és  azelőtt  is,  távol  volt  hazájától  s  hidegebb 
fejjel  nézi  az  otthoniak  mámorát,  bár  olykor  maga  is 
szívesen  szürcsöl  a  « fajbeli  előnye  édes  italából  né- 
hány csöppet,  s  bár  a  külföldről  vázolt  rajzai,  épen 
mert  élesen  jellemzők,  gyakran  túlzottaknak  is  lát- 
szanak. 

Hillebrand  voltaképen  csak  születésénél  és  nemzeti- 
ségi érzelmeinél  fogva  német,  s  ez  utóbbi  tekintetben 
hű  német  is  ;  de  képzettsége  valóban  cosmopolita  ;  írói 
föllépését  franczia  essayekkel  kezdte,  angol  czikkekkel 
folytatta  s  kiválóbb  német  műveit,  melyek  a  német 
essay-írók  között  első  rangú  helyet  szereztek  nevének, 
Olaszországban  írta  meg. 

Mozgalmas  életén  át  (mintegy  ötven  éves)  bő  alkalma 
nyílt  tüzetesen  megismerkedni  ama  népekkel  és  viszo- 
nyokkal, melyekről  az  előttünk  fekvő  három  kötetet 
írta.  Heidelbergben  növekedett,  hol  atyja,  József,  a 
philosophiai  tanszéken  Hegel  utóda,  s  irodalmi  és 
philosophiai  művei  által  a  német  irodalomban  elismert 
nevű  férfiú  volt.  1849-ben  az  ifjú  részt  vett  a  badeni 
májusi  fölkelésben,  fogságba  jutott,  onnan  megszökött, 
Francziaországba  vándorolt.  Parisban  letette  az  egye- 
temi vizsgákat,  tanári  állást  nyert  előbb  a  saint-cryi 
katonai  intézetben,  utóbb  Douaiban  —  és  ez  idő  alatt 
számos  értekezést,  czikket,  röpiratot  írt  franczia,  an- 
gol és  német  szemlékbe,  lapokba  stb.  többnyire  iro- 
dalmi  kérdésekről.    Az    1870-iki    háború   kitörésekor 


IMAl    VISZONYOK    A    NYUGATI    VILÁGBAN. 


16? 


leköszönt  a  fniiiczia  tanári  székről,  átment  Angiiába, 
onnan  mint  a  Times  tudósítója  a  római  expeditióhoz 
utazott,  azóta  pedig  Florenczben  telepedett  meg,  hol 
teljesen  irói  munkásságának  él,  szerkeszti  az  Itali<( 
czímü  füzetes  folyóiratot  és  főleg  Francziaország  1830 
óta  lefolyt  történetének  megírásán  dolgozik. 

Ez  az  életpálya  szerencsésen  megóvta  öt  hazai  író- 
társainak önhittségétől,  mely  még  igen  kiváló  tudó- 
sokat is  magával  ragadott.  0  folyvást  figyelemmel,  de 
kívülről  nézve  a  németországi  viszonyokba,  tisztán 
látja  és  tartózkodás  nélkül  ki  is  mutatja  azt  a  nagy 
elfogultságot,  a  mely  ott  lábra  kapott. 

Már  a  politikai  vívmányok  előtt  is  —  úgymond  — 
uralkodni  kezdett  a  német  tudományban  az  elbizako- 
dás  ördöge  s  a  Germanenthum  számára  a  választott 
nép  szerepét  akarta  volna  követelni.  Már  korábban  is 
sokat  hallott  az  ember  « egészen  önálló  kulturhistóriai 
missiónkról »)  ;  már  a  negyvenes  években  —  a  XVIII. 
század  és  a  német  irodalom  klasszikái  korának  huma- 
nitárius nézeteivel  ellentétül  —  kezdték,  igen  kitűnő 
emberek  is,  a  « német  erényről »  beszélgetni;  s  a  ré- 
gebbi idők  csendes  szerénysége  kissé  nagyon  is  rátar- 
tós  önérzetnek  adott  helyet.  Német  szorgalom  és  német 
hűség,  német  nyíltság  és  német  kegyesség,  német 
őszinteség  és  német  lelkiismeretesség,  német  akarat 
és  német  családiasság,  német  mélység  és  német  kedély  : 
már  akkoriban  is  úgy  kezdett  szájról- szájra  járni, 
mintha  mindez  a  német  nemzet  monopóliuma  volna. 
Már  itt-ott  a  felsőbbségnek  oly  önérzetével  néztek  alá 
a  románokra  és  szlávokra,  mint  az  angol   szokott  az 

iiiandira  lenózni.  Egy  Gervinus  is  meg  merte  tenni 
azt,  hogy  a  «móly»  Wolfram  von  Eschenbachot  égig 
emelte  Cbrétien  de  Troyes  fölé,  a  kit  a  frank  lovag 
voltaképen  németre  átültetett ;  Vilmar  megengedhető- 
nek hitte  azt,  hogy  Kabelaist,  elsaszi  fordítója  Fischart 
mellett,  közönséges  bohócznak  rajzolja,  maga  Momm- 
sen  sem  tartózkodott  Dante  és  Leopardi  nemzetétől 
minden  költői  tehetséget  megtagadni.  A  góth  stil, 
éjszaki  Francziaor szagnak  e  legvalódibb  gyermeke, 
ellenmondás  nélkül  ((ó-német  művészet*) -képen  szere- 
pelt s  hogy  egyáltalában  Francziaország  alig  bírhatna 
a  ((divaton  és  elegantián»  kívül  még  valami  egyebet  is 
létrehozni  —  ezt  némely  táborban  egészen  világosnak 
taitották.  Jól  látták  a  szomszéd  szemében  a  szálkát  és 
széltére  nevették  annak  önhittségét,  ha  azzal  dicseke- 
dett, hogy  a  «civilisátió  élén  halad »  ;  de  alig  vették 
észre,  hogy  ezalatt  saját  gerendájokat  mily  láthatólag 
kimutatják  s  a  « német  képzettség  fölényeiről*)  úgy 
beszéltek,  mintha  az  már  magától  érthető  dolog  volna. 
Szeretnek  e  körökben  ujjal  mutatni  a  franczia  faj 
((hanyatlására*),  pedig  se  erkölcsileg,  se  vagyonilag, 
sőt  szellemi  és  politikai  tekintetben  sem  lehet  szó  a 
francziáknál  olyféle  hanyatlásról,  a  milyenben  Német- 
ország volt  1648  körül,  mikor  a  hazának  még  eszméje 
is  el  volt  köztünk  veszítve  s  a  birodalomban  szerte- 
hosszat  más  sem  volt  látható,  mint  nyomor  és  durva- 
ság, megvesztegetés,  tudatlanság,  szolgaszellem,  faj- 
talanság és  tobzódás.  Sőt  nem  is  kell  annyira  vissza- 
mennünk, hogy  kevélységünket  némileg  lehűtsük  s  a 
velünk   született    ((faj -előny*) -be  vetett   hitünk   vala- 

mennyire  megrendüljön.  Hát  oly  régen  volt-e,  hogy 
Wöllner  ós  Bischofí'swerder  alatt  a  kegyeskedő  kép- 
mutatás és  cynicns  hitetlenség  minden  vallásosságot 
elfojtott?  Hol  volt  a  német  kötelességérzet,  német 
fegyelem  és  családiasság  Gentz  és  Wiesel  napjaiban'? 
Mely  hazafi  ne  pirulna  és  ne  undorodnék,  ha  a  veszte- 
getés, favoritismus  és  léhaság  azon  képét  látja,  melyet 
a  délnémet  tiszti  karról,  a  rajnai  szövetség  és  restau- 
ratió  idejéből.  Láng  memoirjei  lepleznek  föl.  S  hogy 
még  a  harminczas  évekig  is,  az  apróbb  székvárosok- 
ban minő  világ  folyt,  azt  magunk  is  « borzadva  éltük 
meg)).  Mindezek  mellett  valóban  szólni  is  alig  lehet 
a  második  császárság  sokat  emlegetett  corruptiójáról. 
S  egyáltalán  nemzeti  hanyatlásról  beszélni  oly  népnél, 
mely  háromszáz  év  óta  háromszor  —  -  a  vallási  hábo- 
rúk, a  régensség  és  a  directorium  idején  - —  sokkal 
mélyebben  volt  « sülj^edve »  mint  most  van,  csak  azt 
tanúsítja,  hogy  nem  tudjuk  vagy  elfelejtjük  a  törté- 
netet. Ilyen  sülyedésben  a  nemzet  még  bátran  és  erő- 
sen virágozhatik.  Csak  gondoljunk  a  barrasi  orgiák  s 
a  bonapartei  diadalok  napjaira. 

Mondják,  hogy  a  francziák  nem  ismerik  a  külföldet 
s  az  idegen  dolgokról,  ha  egyáltalán  tudomásvételre 
és  tanulmányozásra  méltatják,  föiületesen  Ítélnek. 
Ez  nem  igazságtalan  a  vád.  A  nagyszámú  franczia 
könyv  és  folyóirat  közül,  melyek  a  külfölddel  foglal- 
koznak, csak  kevés  hatol  be  igazán  az  idegen  élet  és 
idegen  szellem  mélyére.  De  mi  magunk  mai  napság 
jobban  végezzük-e  azt?  Azok  a  német  irók,  a  kik 
Mérimée  és  Sue,  Thierry  és  Capefigue  nevét  egy  lélek- 

zet  alatt  emlegetik,  jobbak-e  azon  í'rancz iáknál,  a  kik 
Eankeröl  és  Dullerról  vagy  Lenauról  és  Eedwitzröl 
mint  ikertestvérekről  beszélnek.  Emlékszem,  hogy  egy 
27  éves  doctor  philosophise,  derék  philolog,  jeles  tan- 
férfi,  a  ki  még  hozzá  több  évet  töltött  a  külföldön  is, 
azt  kérdezte  egyszer  tőlem :  melyik  a  nevezetesebb 
író,  Paul  vagy  Alfréd  Musset  ?  Nem  tudott  rólok  egye- 
bet, mint  hogy  valamelyikök  a  rajnai  dalt  írta. 
Francziaországban  alig  van  gymnasista,  a  ki  Heinéről 
mit  se  tudna ;  pedig  mennyivel  nagyobb  a  Musset  tör- 
ténelmi jelentősége  Franczia-,  mint  Heinéé  Német- 
országban ! 

Mily  máskép  ismerték  nagyapáink  Francziaországot 
és  Angliát.  Wieland,  Herder,  Goethe,  Merck  leveleit 
olvasva,  minden  lapon  az  idegen  nevek  tűnnek  sze- 
münkbe. Hogy  olvasta  Winckelmann  a  francziákat, 
pedig  ki  nem  állhatta  őket.  S  Lessing  hogy  ismerte  : 
mutatja  a  Draninhirgia.  Hiszen  ők  Voltairerel  és 
Kousseauval  együtt  éltek ;  beszélték  a  nyelvet,  mint 
ma  minden  művelt  orosz  s  Lipcse  akkor  száz  mér- 
földdel közelebb  volt  Parishoz,  mint  a  mai  vasutas  és 
telegráphos  időben.  Hogy  ilyen  változásnak  el  kellett 
jönnie,  arról  nem  lehet  kétség.  Ily  teljes  jártasság 
valamely  idegen  irodalomban  csak  oly  népnél  lehet,  a 
melynek  magának  még  nincs  irodalma.  De  nem  men- 
tek-e nagyon  is  messzire?  Ám  tanulják  gyermekeink 
könyv  nélkül  Schiller  verseit  Corneille  alexandrinjei 
helyett ;  ám  keressék  iíjaink  inkább  Kantban,  mint 
Condillacban  philosophiai  kiképzésök  alapját;  ám 
legyen  mindenek  fölött  Goethe  a  legkedvesebb  veze- 

tönk  OS  barátunk  az  élet  ösvényein ;  —  de  mindez  gá- 
toljon-e abban,  hogy  nyilt  szemünk  és  ép  érzékünií 
legyen  az  idegen  iránt?  Nem  kellene-e  inkább  e  költő- 
nek és  bölcsnek  példáját  követnünk,  a  ki  még  agg 
korában  is  Byront  és  Manzonit,  Meriméet  és  Hugót 
nem  fölületesen  lapozta  át,  hanem  teljesen  ismerte, 
szivéhez  zárta,  sajátjává  tette. 

I. 

A  franczia  történelem  és  franczia  állapotok  nyugodt 
szemlélőjének  —  mond  szerzőnk  —  mindenek  fölött 
leginkább  föltűnik  az  ellenmondások  ama  sokasága, 
melyeket  abban  talál.  Valemint  a  nemzeti  hangulat 
hol  égig  csapong,  hol  halálosan  levert,  úgy  sorsa  hol 
dicsőségtől  vakító,  hol  szánalmat  ébresztő.  Szenve- 
délyes részvétel  az  állami  ügyekben,  és  vigasztalan 
közönyösség,  lelkesedés  és  kételkedések,  routine  és 
újítási  vágy,  fölpezsdülő  áldozatkészség  és  önző  vissza- 
húzódás, szabadságért  rajongás  és  megnyugvás  a  kény- 
uralomban, követik  egymást  gyorsan  és  csaknem  köz- 
vetlenül a  nyilvános  élet  terén.  Babona  és  hitetlenség, 
erkölcstelenség  és  családiasság,  szóvirágok  és  a  leg- 
józanabb ízlés  érintik  egymás  mesgyéjét  s  tűrik  meg 
egymást  a  vallási,  erkölcsi  és  szellemi  életben.  S  még 
meglepőbb  az  ellentét  a  francziáknak  magán  és  nyil- 
vános jelleme  között.  Könnyelmű,  pazar,  csak  benyo- 
másait követi,  ha  az  állam  forog  kérdésben ;  előrelátó, 
takarékos,  meggondolt  a  saját  személyét  illető  viszo- 
nyokban. Egy  út  van  ez  ellenmondást  fölvilágosítani 

s  a  két  szélsőséget  közös  gyökerére  visszavezetve  meg- 
mutatni, hogy  e  nép,  melytől  a  természet  a  politikai  — 
legalább  az  autokratikus  politikai  —  lény  adományát 
megtagadni  látszik,  mint  társadalmi  lény  a  legfőbb 
fokot  érte  el ;  szellemi  és  művészi  tekintetben  pedig 
Európa  többi  nemzeteit  ha  fölül  nem  multa  is,  de 
minden  esetre  egy  fokon  áll  velők. 

Ha  nem  tévedünk,  a  titok  a  jellemhajlandóság  és  a 
szellemi  irány  közötti  áthidalatlan  ellentétben  fekszik. 
A  franczia  szellemnek  alapvonása  a  rationalismus,  az 
értelem.  A  XVIII.  században  teljes  kifejlődését  és  leg- 
határozottabb kinyomatát  elérve,  a  forradalomban  és 
a  császárságban  absolut  uralomra  jutott  az,  és  csak 
napjainkban  tünteti  ki  teljes  világosan,  hol  üdvös,  hol 
gyilkoló  befolyását  a  nyilvános  és  magánéletre.  Műkö- 
dését végig  nyomozhatjuk  az  élet  legkülönbözőbb  vál- 
tozatain s  látni  fogjuk,  hogyan  fér  az  össze  a  szenve- 
délyesen izgatható  véralkattal  s  a  mértéktelenül  elő- 
tolakodó önszeretettel.  Önkényt  érthetőleg  csak  a 
középosztályról  lehet  itt  szó ;  ebből  is  csak  a  nagy 
többségről  s  az  általános  szabályról,  nem  a  kivételek- 
ről, melyek  száma  egyébiránt  épen  Francziaországban, 
az  alább  kifejtendő  okoknál  fogva,  rendkívül  kevés. 

Ismeretes  dolog,  hogy  a  franczia  család  a  «raison- 
házasságou))  alapul,  csakhogy  a  külföldön  ezt  a  vi- 
szonyt gyakran  igen  nyersen  fogják  föl.  Ha  a  franczia 
ifjú  kimulatta  magát  —  az  il  faut  que  jeunesse  se 
passe  egész  erkölcsi  elvvé  van  emelve,  —  ha  megközelí- 
tette a  harmincz  évet  s  oly  állásban  van,  melyre  ház- 
tartást alapíthat,  akkor  szülei,  barátai,  olykor  ő  maga 

is,  illő  partié  után  néznek.  De  nagyon  tévedne,  a  ki 
azt  hinné,  hogy  csak  a  hozományt  nézik.  Hiszen  meg 
kell  lenni  ennek  is ;  de  a  vőlegény  rendszerint  meg- 
elégszik, ha  a  hozomány  jövedelme  a  saját  bevételei- 
nek felével  fölér.  Szabály  a  külön  vagyonkezelés 
(régime  dotál),  mely  minden  eshetőségre  biztosítsa  a 
nőnek  a  saját  osztályrészét;  ebben  is  világosan  nyilat- 
kozik a  franczia  házasság  jelleme.  Épen  oly  gondos 
megfontolás  alá  esnek  azonban  mind  a  két  fél  részéről 
az  egészség,  a  kor  —  rendszerint  az  ara  tíz  évvel 
iíjabb  a  vőlegénynél  —  a  jellem,  az  életmód  és  kivált 
a  társadalmi  állapot.  A  franczia  nem  szivesen  köt 
házasságot  saját  állásán  fölül;  rendkívül  litkán  alan- 
tabb. Össze  nem  illő  házasság,  szenvedélyből,  úgy 
szólva  soha  sem  fordul  elő,  nem  emlékezem,  hogy 
egyetlen  esetet  is  hallottam  volna,  hogy  gazdag  és 
előkelő  ifjú  elvette  húga  nevelőnőjét,  vagy  előkelő 
leány  elszökött  volna  a  tanítóval ;  nem  is  szólva  na- 
gyobb félrelépésekről,  a  milyenek  Németországban  s 
még  inkább  Angliában  megtörténnek.  Sokat  ád  reá  a 
mama,  hogy  leányának  jövendőbelije  —  a  mint  kiszé- 
pítve mondják  —  ((ismerje  az  életet)) ;  nehogy  az 
« életet*)  majd  később  kezdje  el.  S  ha  aztán  az  ismeret- 
ség megtörtént,  a  vőlegény  minden  este  elmegy  — 
rokonok  jelenlétében  —  a  menyasszonyos  házhoz 
pour  fairé  sa  cour ;  e  rövid  próbaidő  alatt  természe- 
tesen alig  szabad  egy  kéz-szorítás  is.  A  mi  a  szerelmet 
illeti,  elvárják,  hogy  utóbb  megjön  az  is,  s  rendszerint 
meg  is  jön.  A  franczia  házasságok  nagy  része  boldog ; 
gyakran  boldogabb,  mint  másutt  a  szerelemből  eredt 

házasságok.  Az  érdekközösség,  kivált  a  gyermekek 
megszületése  után,  többnyire  közelebb  vonzza  egymás- 
hoz a  házastársakat ;  kivánataik,  czéljaik  azonossága 
s  a  szokás  elvégezi  a  többit  s  ritkán  marad  el  legalább 
is  a  barátság.  Hűtlenség  és  házasságtörés  a  középosz- 
tálynál rendkívül  ritka  s  a  családi  élet  általában  szives, 
sőt  benső.  A  férj  nem  jár  bor-  vagy  kávéházba,  mint  a 
németek ;  a  clubokat  általában  csak  a  felsőbb  osztály 
ismeri.  Jellemző  azonban,  hogy  az  anya  általában 
mélyebben  szereti  gyermekeit,  mint  férjét. 

A  gyermekek  száma  tudvalevőleg  nem  nagy;  a  józan 
morál  megkívánja,  hogy  ne  legyen  több  gyermek,  mint 
a  mennyit  a  szülők  kényelmesen  és  jólétben  fölnevel- 
hetnek. Kendesen  beczézve,  elkényeztetve  nevelik  őket  ; 
az  a  kellemetlen  föladat,  hogy  rendre  és  fegyelemre 
kapassák,  a  jövendőbeli  tanítókra  marad.  Mert  a  fiú- 
nak tíz  éves  korában  a  collégehe,  a  leánynak  valami- 
vel később  —  bár  a  legutóbbi  évtizedben  már  ritkáb- 
ban —  a  pensióhsi  kell  mennie. 

Azonban  ez  az  iskolai  nevelés  sem  oly  természetű, 
hogy  az  otthoni  első  benyomásokat  kitörülhetné.  Azok 
gyakran  megmaradnak  az  egész  életre.  A  felelősségtől, 
sőt  csak  a  kényelmetlenségtől  való  félelem ;  az  erköl- 
csi bátorság,  kötelességérzet,  s  valódi  férfiasság  azon 
hiánya,  mely  Francziaország  egész  nyilvános  életét 
megbénítja,  többnyire  innen  veszi  eredetét.  Hiszen  az 
egész  nevelésnek  a  jól  fölfogott  önzés  az  alapja:  nem 
az  a  nyers  önérdekkeresés,  mely  a  másiknak  minden 
érdekét  durván  és  tekintet  nélkül  alárendeli  a  magáé- 
nak, hanem  az  okos,  finom  önzés,  jóságos  formában. 

mely  inegkimól  másokat,  liogy  maga  is  megkíméltes- 
sék. Két  dolgot  vésnek  mindenek  fölött  a  franczia 
gyermek  lelkébe  :  hogy  nem  az  a  föladat,  mivé  legyünk 
vagy  mink  legyen,  lia  csak  megtudjuk  szerezni  annak 
látsza^tát,  és  hogy  mindig  óvakodnunk  kell  valami 
kötelezettséget  magunkra  venni,  vagy  valamibe  keve- 
redni, a  mi  nem  tartozik  reánk.  S  a  legrosszabb  ebben 
a  dologban  az,  hogy  a  francziák  nem  érzik  és  nem 
tudják,  hogy  az  okosságnak  s  hasznosságnak  e  mo- 
rálja a  megvénült  népeknél  szokott  elterjedni. 

Minthogy  tehát  az  értelem  s  nem  a  lelkiismeret  a 
fő  életelv,  a  szülők  sem  főleg  arra  néznek,  hogy  fiaikat 
igazi  férfiakká  neveljék,  hanem  hogy  utat  egyengesse- 
nek nekik  s  elhárítsanak  minden  követ  s  tüskét  éltök 
ösvényéről.  Már  a  collége  megválasztásánál  szem  előtt 
tartják  a  befolyásos  családok  fiainak  pajtásságát,  hogy 
azokat  később  segítségül  vehessék ;  még  inkább  ter- 
mészetesen az  érettségi  vizsgálat  többé  vagy  kevésbbé 
biztos  letehetését.  A  gymnasium  végeztével  valamelyik 
szakra  - —  école  normálé,  école  polytechnique,  école 
militaire,  école  forestiére  etc.  - —  megy  az  iíjú  s  aztán 
tizennyolcz,  húsz  éves  korától  kezdve  szüleinek  többé 
nem  kerül  pénzébe  s  huszonkét  éves  korában  alkalma- 
zást nyer  mint  tanító,  mérnök,  katonatiszt  stb.  Ha 
nem  sikerül  ily  szakiskolába  bejutnia,  akkor  valami 
fináncz  vagy  administrativ  hivatalba  lép  mint  szám- 
fölötti ;  mindkét  esetben  korán  gondoskodva  van  róla 
s  megkezdi  útját  a  létra  fokain,  míg  a  szülei  vagyon 
rendelkezésre  maradó  része  (la  quotité  disponible)  a 
húga  részére  jut,   megkönnyíteni    férjhez    menetelét. 

Ha  a  család  vagyonos,  az  iíjú  jogi  pályára  lép  s  állást 
nyer,  vagyis  ügyvéd  vagy  mihstitut  du  prociireur  lesz 
huszonöt  éves  korában.  Ilyenféle  a  rendszerinti  pálya, 
a  mit  a  szülők  gondossága  a  gyermekeknek  készít  s 
ezek  ragaszkodással  és  tisztelettel  szoktak  ezért  fizetni. 
A  családi  együttlét  fölbomlása  után  is,  mikor  az  élet- 
mód, érdekek,  nézetek  már  rég  óta  szétválasztották 
annak  tagjait,  megmarad  köztök  az  egység.  Valóban, 
míg  az  angol  vagy  német  család,  a  nemes  értelemben 
vett  faj  szereteten  alapulva  s  a  kisdedek  ápolásának 
szükségén  (szintén  nemes  értelemben)  tovább  foly- 
tatva, a  gyermekek  emancipáti ójával  s  új  háztartások 
alapításával  természetszerűleg  fölbomlik,  vagy  csak 
gyönge  szálakon  függ  össze :  a  franczia  család,  mely  a 
rendező  értelem  műve  és  társadalmi  intézmény,  még 
azon  túl  is  soká  megmarad  egyforma  szorosságában. 
Megható  néha  látni  felnőtt  fiak  szeretetét  anyj ok  iránt 
s  nemcsak  a  testvérek,  hanem  unokatestvérek  is  össze- 
tartanak, segítik  egymást  az  életben,  őrzik  a  család 
nevének  becsületét  és  díszét  s  állandó  associátiót  alkot- 
nak. Sőt  a  halottak  iránti  őszinte  kegyelet  még  a  halál 
után  is  tiszteletben  tartja  a  család  tagjait. 

Mint  a  család,  az  erkölcsök  is  a  rationalismus  veze- 
tése alatt  állnak.  A  convenientia  tekintélye  korlátlan ; 
annak  hódolni  legelső  minden  kötelesség  között,  azzal 
daczolni  minden  vétkek  közt  a  legmegbocsáthatat- 
lanabb.  A  francziák  minden  erényében,  magasabb  érte- 
lemben, meg  van  az  utilitarius  jellemvonás;  a  társa- 
dalmi rend  fentartására  szolgálnak  s  még  hibáik  is, 
öntudatlanul  ugyanazon  czélra  dolgoznak.  A  tulajdon 

ÓH  a  család  tisztelete,  mint  a  társadalom  alapja,  a  be- 
csület és  decorum,  melyek  a  társadalomnak  szép  szinét 
adják,  mértékletesség  és  józanság,  melyek  az  élveze- 
teknek és  a  szerencse  ajándékainak  egyedül  szerezhet- 
nek tartósságot,  ilyféle  erények  azok,  a  melyeket  a 
franczia  legtöbbre  becsül. 

Sehol  sincs  a  megbízhatóság  (probüé)  jobban  ott- 
hon, mint  Francziaországban ;  városban  és  falun,  a 
milliomostól  a  legutolsó  proletárig  mindenütt  föltalál- 
ható az.  Nagyszerű  lopásokról  hallani  ugyan  ott  is, 
bár  nem  többet,  mint  Angiiában  vagy  Németországban, 
de  apró  hűtlenségek  úgy  szólva  sohasem  történnek. 
Cselédek  és  munkások  scrupulose  becsületesek ;  házi 
tolvajság,  apróságok  elcsenése  hallatlan  dolog.  E  sorok 
Írójának  Francziaország  különböző  helyein  húsz  évi 
tartózkodása  alatt  eszébe  sem  jutott  valamijét  elzárni 
s  nem  veszett  el  soha  semmije.  Az  idegent  rászedni, 
nyelvbeli  jártasságát  vagy  pénz  nem-ismerését  csalásra 
használni  a  franczia  nem  szokta.  Szóval  tökéletesen 
megbízható,  —  föltéve,  hogy  nem  az  állammal  van 
dolga.  Itt  már  ismét  észrevehető  kezd  lenni  ama  kü- 
lönbség a  nyilvános  és  magán  jellem  között,  melyről 
fentebb  szóltunk.  Csempészni,  a  kormánynak  túlságos 
számadásokat  adni,  adó  alól  kibújni,  jövedelmet  elta- 
gadni —  mindennapi  eset,  melyet  senki  sem  ítél  meg 
szigorúan.  Hiszen  az  állam  nem  élő  személy  s  a  miben 
megrövidítjük,  az  az  összes  nép  közt  eloszlik,  az  egye- 
sek nem  károsulnak  s  a  jó  rend  menetele  nem  zavaro- 
dik meg. 

Bár  rendszerint  a  váltakozó,  közönyös  cselédség  a 

Arany  László  összes  müvei.  III.  l'á 

szabály  itt  is,  mint  mindenütt,  de  alig  van  család,  a 
melynél  legalább  egy  régi  cseléd  ne  volna,  a  ki  már  a 
gyermekeket  és  unokákat  is  felnövekedni  látta.  Ter- 
mészetesen, ha  helyesen  figyeltük  meg  a  dolgot,  a  meg- 
szokásnak és  a  lassanként  megszerzett  nagy  szabad- 
ságnak s  jogoknak  gyakran  több  részök  van  ebben, 
mint  a  hűségnek  s  ragaszkodásnak ;  a  franczia  cseléd 
olyan  mint  a  macska  —  mellékesen  legyen  mondva,  a 
legkedveltebb  házi  állat  —  mely  a  házhoz  ragaszkodik, 
míg  a  német,  mint  a  kutya,  a  személyhez  hű;  és  tud- 
juk, hogy  könnyebb  megváltoztatni  a  kutya  ragaszko- 
dását, mint  a  macskáét.  A  hűséget  és  alárendeltséget 
a  franczia  hamar  servilismusnak  nézi,  s  német  módra 
a  személyes  alárendeltetés,  vagy  az  angol  munkaadó 
és  munkavállaló  viszony,  vagy  az  olasz  patriarchális 
familiaritás,  á  la  Leporelló  és  Don  Jüan,  Franczia- 
országban  nem  létezik;  ott  a  szolga  mint  egyenjogií 
fél  áll  az  urasággal  szemben. 

Kendszeretet  a  franczia  legkiválóbb  vonása;  háza 
és  ruházata  mindig  rendben  van  tartva.  Ismeretes, 
hogy  mennyire  szeret  jól  öltözködni,  de  többnyire  egy- 
szerűen, ízléssel  és  nem  föltűnően,  mert  főgondja 
ebben  is,  mint  mindenben  az,  hogy  ne  különböztesse 
ki  magát  (ne  pas  se  distinguer).  De  mindennek,  a  mit 
fölvesz,  valódinak  kell  lenni.  Franczia  nem  szívesen 
tesz  föl  hamis  ékszert  vagy  könnyű  aranyat.  Egyszerű 
ágy  és  asztalnemű,  de  mindig  jó,  erős  vászonból.  Még 
polgárleány  sem  viselné  némely  német  bárónő  laza 
selymét,  kétes  fehérneműit,  széttaposott  czipőjét.  így 
vannak  az  ételekkel  is.  Mértékletességök  példabeszédes 

lett,  s  valóban  az  asztal  rendkívül  egyszerű,  de  válo- 
gatott. Keveset  kivannak,  de  az  a  kevés  a  legjobb 
legyen;  olaj  ós  vaj,  kávó  ós  hús  a  párisi  házmester 
sötót  ketrcczóben  épen  oly  kifogástalan,  mint  a  gazda- 
gok asztalán.  Nincs  szabócska,  kinek  pohár  bora  ós 
csemegóje  meg  ne  volna  az  ebódjóhez.  A  tiszta  ós  pon- 
tos kószítósre  oly  gondjok  van,  hogy  a  konyha  a 
toilette  mellett  nemcsak  a  házi  asszonynak,  hanem 
gyakran  az  úrnak  is  napja  egy  jó  részét  elfoglalja. 
A  különben  oly  takarékos  franczia  ritkán  fukarkodik 
az  étel  vagy  öltözet  minősége  dolgában,  ha  mennyi- 
ségére nézve  gazdálkodik  is.  Ennek  tulajdonítható  a 
franczia  kiskereskedésnek  « realitása*)  is.  Tartózkodva 
az  angol,  német  vagy  amerikai  kereskedők  vállalkozó 
bátorságától,  csak  a  biztosra  gondol,  szilárd  vevőkre, 
szilárd  forrásokra,  szilárd  minőségű  czikkekre ;  nehe- 
zen bocsátkozik  bármily  szerény  speculátióba,  de  az 
ember  mindig  biztos  lehet,  hogy  nála  mindig  egy  áron 
egyforma  árúkat  kap. 

Takarékosságuk  a  külföldön  is  mindenütt  ismeretes. 
A  középosztálybeli  franczia  soha  sem  adja  ki  egész 
jövedelmét;  s  azon  elv  szerint,  hogy  a  kinek  1000 
frankja  van  és  csak  999-et  költ,  gazdag  ember,  a  kinek 
ellenben  100,000  frank  a  jövedelme,  de  100,001 -et 
tékozol  el,  az  szegény  :  minden  franczia  gazdagnak 
mondható.  Egészen  vagyontalan  embert  a  franczia 
középosztályban  soha  sem  ismertem  ;  innen  vagy  onnan 
évi  600  vagy  1000  frankocska  rente  mindegyiknek 
foly  a  zsebébe.  Pedig  tudjuk,  hogy  másutt,  Angiiában 
vagy    Németországban    a   középosztálynak   túlnyomó 

többsége  máról  holnapra,  munkája  után  él.  És  ezek- 
nél sokkal  több  is  a  pazarló,  mint  a  francziák  közt. 
Szivesen  dolgoznak  sokat,  hogy  többet  költhessenek ; 
s  például  az  amerikai  gazdagok  pazarlása  a  hihetetlen- 
ségig  megy.  Eitkán  találni  francziát,  a  ki,  mint  a  né- 
met családapa,  kirándulásokat  rendez,  lakomázik,  csa- 
ládostól utazni  megy ;  de  nem  is  kell  aztán  az  év  többi 
részén  át  zsugorognia,  s  él  egyszerűen,  de  jól  és  tisz- 
tességesen, január  elsejétől  deczember  utolsójáig. 

Sokan  képtelennek  vélik  a  francziát  a  megerőltető, 
rendes,  folytonos  munkálkodásra.  Ez  nagy  tévedés. 
Sehol  sem  dolgoznak  többet,  mint  Francziaországban, 
kivált  az  élet  bizonyos  szakában.  Hihetetlen,  hogy  a 
franczia  ifjú,  természettől  nyert  könnyűségével,  mi 
mindent  tanul  négy-öt  év  alatt  s  nyugtalan,  eleven 
létére  hogy  tölt  éjet-napot  könyvein,  ha  valami  czélt 
kell  elérnie,  de  csakis  addig  ám.  Eitkán,  igen  ritkán 
dolgozik  a  franczia  a  tárgy  iránti  szeretetből :  tanul, 
hogy  letehessen  egy  vizsgálatot ;  magol  {piocher  a  mint 
ők  mondják),  hogy  elnyerjen  valami  állást  vagy  díjat  az 
egyetemeken ;  izzad,  hogy  hivatalt,  pénzt,  nevet,  ren- 
det vagy  az  institutban  tagságot  nyerjen;  ha  elérte,  a 
mit  kivánt,  egyszerre  megcsillapodik  :  kifogja  a  lovakat 
8  megpihen.  Eitkán  dolgozik  szorgalmasan  tovább,  mi- 
helyt nem  érzi  a  szükségét,  ha  csak  hiúsága  nem  keres 
új  táplálékot ;  a  hol  az  előmenetel  vagy  a  rendszala- 
gocska a  szolgálati  évek  teltével  különben  is  biztosítva 
van  —  mint  a  hadseregnél  és  a  birói  karnál  —  ott 
még  ez  az  ösztönzője  sincs.  Valóban  a  hiúság  és  félté- 
kenység azok  a  tulajdonok,  melyek  az  iskolától  kezdve 

a  későbbi  életkorig  ingerlik  őket  oly  versenyre,  a  mi 
bizonyos  mértékben  az  angolok  kötelesség-érzetét  s  a 
németek  munkaszeretét  pótolja.  Mindig  valami  kilátás- 
ban levő  jó  az,  a  mit  a  franczia  munkája  által  elérni 
törekszik.  Egy-egy  néptanító  például,  a  ki  egé'sz  éle- 
tét és  minden  gondolatát  a  paedagogiának  áldozza,  a 
nélkül,  hogy  szerény  állásából  kilépni  vagy  czéljai 
által  pénzt  szerezni  kivánna,  nálok  ritkább  a  fehér 
hollónál. 

Hiúságukkal  függ  össze  egyik  legerősebb  társadalmi 
érzelmök,  a  respect  humain.  Kölcsönös  tisztelet  egy- 
más iránt.  Semmi  sem  félelmesebb  előttök,  mint  ne- 
vetségesnek tűnni  föl.  A  személye  fölött  ejtett  tréfa 
vagy  gúny  a  francziát  szerencsétlenné  teszi,  leveri. 
Ezért  szorgosan  kerül  mindent,  a  mi  szokatlan  lehet, 
a  mi  föltűnő,  a  mi  . . .  qui  ne  se  fait  pas.  Ez  kiterjed 
az  élet  minden  ágára.  Valamint  nem  szívesen  hordana 
oly  kalapot,  a  mit  minden  más  franczia  is  nem  hord, 
nem  szívesen  vallana  oly  véleményt  sem,  a  melyben  a 
többiek  nem  osztoznak ;  nem  tanácsoltam  volna  mü- 
veit francziának,  hogy  bámulni  merje  TaiDiháusert, 
midőn  megbukott,  vagy  foltot  találjon  Hugó  Viktor 
napjaiban,  mikor  ez  még  az  irodalmi  égnek  központja 
volt.  Innen  az  a  némi  szellemi  monotonság,  a  mely 
ennél  az  élénk  népnél  oly  különös.  A  lelki  szabadság 
hiánya,  a  mi  már  a  nevelésből  ered  s  a  társadalomban 
tovább  fejlődik,  megbénítja  a  nemzet  legszebb  szellemi 
tulajdonságait,  s  ez  szolgál  magyarázatául  a  közvéle- 
ménynyel szemben  tanúsított  gyávaságuknak,  a  mi  le- 
hetetlenné teszi    a   nemzethez    illő   politikai   közélet 


182  MAI    VISZONYOK    A   NYUGATI    VILÁGBAN. 

kifejlődését.  E  gyávaságról,  mely  például  az  utolsó 
háború  közeledtekor  oly  meztelenül  mutatta  ki  magát, 
később  bővebben  fogunk  szólani.  Itt  csak  annyi  legyen 
megjegyezve,  hogy  nem  csupán  az  állami  élet  terén, 
hanem  az  élet  minden  viszonyaiban,  egyszer  néhány 
pártember  lázas  szenvedélyeskedése  viszi,  előbb  hall- 
gató megadásra,  azután  apathiába  a  jobbak  tömegét, 
máskor  hiú  és  éretlen  újítók  utópiái  és  szónoki  phrási- 
sai,  melyekkel  a  tekintély  imádása  ellen  kikelnek,  azt 
eredményezik,  hogy  a  kétkedők  még  makacsabbúl  ra- 
gaszkodnak a  régi  routinehoz.  A  laissez  fairé  elve  sehol 
sincs  jobban  elterjedve  a  kiválóbb  férfiak  között,  mint 
Francziaországban,  a  hol  legközvetlenebb  tapasztala- 
tuk van  a  népboldogítók  phrásisainak  veszélyeiről. 
Valódi  rémület  fogta  el  a  legjobbakat  minden  új  rend- 
szer, minden  új  elmélet  irányában ;  és  nem  ok  nél- 
kül —  bár  e  részben  a  kritika  szükségességének  érze- 
téről is  fogunk  alább  beszélni.  Legyen  elég  itt  rámu- 
tatnunk azon  bálványozásra,  melyet  a  művelt  franczia 
saját  életszokásaival  és  nézeteivel  szemben  űz.  Egyik, 
jellemre  és  észre  legkiválóbb  államférfink,  egy  mi- 
niszter, a  kihez  hasonló  kevés  volt  Francziaországban, 
mondta  egyszer  tréfásan  nekem:  «Onök  külföldiek, 
alapjában  véve  valamennyien  mégis  egy  kissé  különcz- 
ködők»  (toques).  Ezzel  azt  akarta  mondani,  hogy  a  né- 
metek, angolok,  amerikaiak  többé-kevésbbé  emanci- 
pálni merik  magokat  az  uralkodó  véleményektől  és 
szokásoktól.  Pedig  ő  beutazta  ifjúságában  Angiiát, 
Olaszországot,  sőt  az  egész  Hindosztánt.  Gondoljuk  el, 
minő  véleménynyel  lehet  rólunk  az  a  polgár,  a  ki  a 

Eue  St.-Denisböl  vagy  Bourges  városából  soha  ki  nem 
vonta  a  lábát. 

Hiúságuk  magyarázza  meg  a  becsületről  divó  néze- 
teiket is:  a  franczia  a  pohit  d'honeurt  fölibe  teszi  a 
becsületnek,  mint  az  említett  respectet  a  méltóságnak. 
Az  amour-propre  legcsekélyebb  megsértésére  érzéke- 
nyek mindenek  fölött.  Már  a  gyermekeknél  mestersé- 
gesen növelik  ezt  az  érzelmet  épen  úgy,  a  mint  inkább 
a  nevetségestől  való  félelmet,  mint  a  rossztól  való  un- 
dorodást  oltják  a  leikökbe.  Nálunk  a  gyermeknek  tár- 
sadalmi értelemben  még  nincs  « becsülete  »>,  az  csak  a 
felnőtteket  illetheti.  Nem  így  a  francziaknál ;  egy  tizen- 
két éves  fiú  «megbecstelenittetnék)),  ha  tanítója  nya- 
kon ütné.  Anglia  aristokratikus  nevelő  intézeteiben  a 
tizenhét  éves  fiú  még  verést  kap,  ha  hazugságon  kap- 
ják. S  az  életben  is  úgy  van,  mint  az  iskolában.  Nem 
azzal  veszíti  el  az  ember  a  becsületet  Francziaország- 
ban,  ha  becstelen  tettet  követett  el,  hanem  azzal,  ha 
becstelenül  bánnak  vele,  még  ha  nem  érdemelte  is. 
x\zonban  konstatálnunk  kell,  hogy  a  becstelen  bánás 
Francziaországban  ritkább,  mint  talán  bárhol  másutt. 

Társas  életök  egyik  legfőbb  fűszere  az  udvariasság, 
mely  annak  oly  kellemes  ingert,  oly  pezsgő  izgalmat 
tud  adni,  a  mit  másutt  a  pohár  is  csak  tökéletlenül 
pótolhat.  A  franczia  nő  kaczérsága  többnyire  sokkal 
ártatlanabb,  mint  hinni  szokták,  s  nála  minden  esetre 
természetesebb,  mint  az  ellenkező  magaviselet.  Szük- 
ségét érzi,  hogy  tetszést  arasson,  s  megszokta,  hogy  e 
szükség*  érzetét  ne  is  palástolja;  ez  ád  társalgásának 
rendkívüli  vonzó  erőt ;  a  férfiak  vágyat  éreznek  része- 

sülhetni  e  vonzó  közeledésben,  összeszedik  magokat, 
szeretetre  méltóbbak  lesznek  s  e  vág}^  egyszersmind 
bizonyos  tartózkodást  és  mértéket  parancsol  reájok,  a 
mit  különben  könnyen  feledni  szeretnének.  Sajnos, 
hogy  ez  az  egykori  elfogulatlan  szeretetreméltóság  a 
felsőbb  osztályok  anglomaniája  s  a  polgári  osztály  di- 
vatos erényeskedése  miatt  újabb  időben  mindinkább 
kiveszni  kezd.  A  régi  franczia  bonhoniíe,  a  régi  ártat- 
lan gyermekesség  naponkint  ritkább  lesz.  A  magasabb 
társaságban  az  urak  angol  groomok  módjára,  a  höl- 
gyek lorettekként  kezdik  magokat  viselni ;  a  középosz- 
tályban pedig,  a  francziának  oly  rosszul  álló  komoly- 
kodás és  pruderie  hangja  válik  mindinkább  divatossá, 
s  kiölni  készül  a  régi  vidámságot.  A  jockey-club  tagja 
herczegnők  és  marquisek  jelenlétében  oly  mozdulato- 
kat s  oly  beszédeket  enged  meg  magának,  minőt  ré- 
gebben csak  czégéres  helyeken  tűrtek  volna ;  a  líberal 
carríérek  embere  meg  oly  tartózkodó  kezd  lenni  a 
hölgyek  erényével  szemben,  hogy  a  legártatlanabb 
tréfát  is  tilosnak  véli.  Az  a  szép  és  kellemes  középút 
e  két  szélsőség  között,  melyen  a  franczia  oly  fesztele- 
nül és  elegánsan  tudott  mozogni,  azok  az  elfátyolozott 
élezés  czélzások  bizonyos  természetes  dolgokra  a  be- 
cses és  elfogulatlan  udvarlás  s  a  megbotránkoztatónak 
ízléses  és  finom  elburkolása  —  mindez  kiveszőben 
lenni  látszik.  Sőt  a  vidám  csacskaság  is  enyészni  kezd. 
Ezelőtt  színházakban,  úton,  az  egymás  mellett  ülők 
elfogulatlanul  beszélgetésbe  eredtek;  nem  német  módra, 
egymás  személyes  ügyeit  kérdezgetve,  hanem  fecsegve 
közönyös  dolgokról,  hogy  jobban  teljék  az  idő ;  most 

azt  iliszik,  liogy  árt  móltóságuknak,  ha  angol  módra 
némán  a  sarokba  nem  vonulnak.  De  a  szalonok  még 
meglehetősen  mentve  vannak  e  bajtól,  bár  némi  tar- 
tózkodás már  ott  is  divatba  kezd  jönni. 

Mily  szorosan  összefügg  a  nemzeti  jellemmel  a  nök 
uralkodó  szerepe  a  franczia  társadalomban,  már  az  a 
tény  is  eléggé  mutatja,  hogy  befolyásuk  a  franczia  tör- 
ténelem minden  korszakában  egyformán  meglátszik  s 
hogy  a  polgári  osztály  kiemelkedése  1789-ben  semmit 
sem  változtatott  rajta.  Ma  is  uralkodik  a  franczia  nő 
a  szalonban,  a  miniszteri  bureaukban,  a  családban, 
sőt  a  kereskedelemben  is,  mint  hajdan  az  udvarnál. 
Keá  természetesen  még  nem  tett  oly  hatást  a  rationá- 
lis  nézet,  mint  a  férfira ;  ő  még  megőrizte  biztos  ösz- 
tönét, jellemszilárdságát,  intuitióját,  mert  női  termé- 
szetének öntudatlanul  engedelmeskedve,  nem  áldozta 
föl  azokat  abstract  chablonoknak,  vagy  a  mint  mon- 
dani szeretik,  az  ((elveknek)).  A  franczia  nő  valóban 
megérdemli,  hogy  uralkodjék,  mert  szellem  és  erkölcs 
tekintetben  túl  tesz  a  férfiakon  ;  a  rend,  a  takarékosság, 
a  családi  érzet,  mely  általában  a  nemzetet  jellemzi, 
nála  a  természet  szerint  kifejlettebb,  mint  a  férfiak- 
nál. Hideg,  számító,  gyakorlati,  egyszersmind  kevésbbé 
lelkiismeretes,  biztosabb  és  gyorsabb  pillantással  észre- 
veszi a  családnak  kinálkozó  előnyt  s  erélyesebben  tud 
annak  utána  járni.  Nincs  derekabb  gazdasszony,  mint 
a  franczia  nő,  a  ki,  a  nélkül,  hogy,  mint  a  német 
szokta,  kérkednék  háztartásával,  biztos  kézzel  s  körül- 
tekintő szemmel  tudja  vezetni  házát.  Sok  túltesz 
még  az  üzletekben  is  a  férfiakon,  a  mi  természetesen 

eléggé  megmagyarázza  a  franczia  kereskedés  bátorta- 
lanságát ;  a  nő  látja  a  közel  eső  nyereséget,  de  ritkán 
mer  valami  távoli  és  kétséges  nyereség  miatt  merész 
koczkáztatásba  vágni.  A  bátor  föllépés  soh'  sem  hiány- 
zik a  ft-anczia  nőnél  s  nincs  teremtett  lény,  a  mely 
ügyesebben  tudná  csaknem  észrevehetetlenül  előre- 
tolni és  értékesiteni  előnyeit,  még  a  legapróbbat  is, 
egy  szép  lábacskát  vagy  egy  piczi  énekhangot,  a  mint 
a  helyzet  magával  hozza.  Dicsvágyó  a  legnagyobb 
mértékben,  szenvedélyes  a  józanság  külszine  alatt, 
magaviseletében  ügyes,  külsejére  elegáns,  a  természet- 
től nyert  kecsességgel,  melyet  a  szorgosan  arra  irány-' 
zott  nevelés  gondosan  kifejleszt,  és  akaraterőhöz 
szokva,  vezeti  ő  a  férjét,  öcscsét  vagy  fiát  az  életben, 
utat  egyenget  neki,  előre  segíti,  megteszi  a  szükséges, 
de  nehéz  vagy  alkalmatlan  lépéseket,  helyet  hódít  neki 
a  világban  s  őrzi^  hogy  meg  is  tarthassa  azt.  A  nőnek 
ez  előkelő  szerepe  rendkívül  sokat  tesz  arra,  hogy  a 
franczia  társadalomnak  és  a  franczia  államnak  saját- 
ságos irányt  adjon  ;  a  közeli  érdek  vagy  nyereség  szen- 
vedélyes megtagadása  és  kergetése  mindig  sajátságos 
vonása  volt  a  franczia  politikának,  a  míg  és  a  mikor 
nem  elvont  fogalmak  megvalósítására  törekedett ;  kel- 
lem, ügyesség,  élénkség  teszi  az  es}:)rit  és  a  bon  sens 
mellett  a  franczia  társaságnak  legkülönösebb  jellem- 
vonását, és  ez  kétségkívül  mindig  annak  tulajdonít- 
ható, hogy  a  franczia  életben  a  női  elem  oly  előkelő 
helyet  foglal  el. 

A  franczia  társasélet  legszebb  erényei  közé  tartozik 
a  kölcsönös   szolgálatkészség.  A  franczia  lekötelezőbb, 

készebb  a  segítségre,  mint  a  német  vagy  angol,  ugyan- 
azon okból,  a  miért  társasabb  is  :  a  magára  maradás, 
az  egyéni  elkülönözöttség  nem  adatott  neki,  nem  ér- 
heti be  ön  magával,  a  help  yoiir-fielfm.eiő  önzés  neki. 
De  mindenek  fölött  e  zártkörű  társaság  az  ő  életeleme. 
Ürömest  kérkedik  egyenlőségi  eszméivel ;  de  alig  lehet 
kevésbbé  igazolt  kérkedés,  mint  ez.  Alulról  fölfelé 
persze  megvan  e  fölfogás ;  mindenki  egyenlőnek  tartja 
magát  a  fölötte  állóval ;  de  fölülről  lefelé  —  szó  sincs 
róla.  Egy  országban  sincsenek  az  osztályok  élesebben 
elválasztva  egymástól,  s  úgy  kifejlődve  a  társasági 
•^őitéletek.  Az  első  réteg  oly  emberekből  áll,  a  kik  - 
nemesek  vagy  polgárok  —  kényelmesen  és  elegán- 
san élhetnek  munka  nélkül  s  kiknek  már  szülőik  is 
úgy  éltek.  Ezek  közt  ismét,  Parisban,  mint  a  vidéken, 
különböző  alosztályzatok :  régi  nemesek,  új  nemesek, 
pénzaristokratia,  földbirtokosok  stb.  A  második  réteget 
alkotják  első  sorban  az  ügyvédek,  a  birák,  mint  a 
nohlesse  de  robe  örökösei ;  azután  a  tisztviselők,  orvo- 
sok, tanárok  s  a  nagykereskedők.  Ez  a  két  réteg  tár- 
sas összeköttetésben  áll  egymással,  sőt  egyenlőnek 
is  látszik,  de  elválasztja  őket  a  connabium ;  nem  há- 
zasodnak össze.  A  harmadik  réteg,  mely  már  nem  tar- 
tozik a  ((társasághoz))  s  nem  «párbajképes»,  azon  ke- 
reskedőkből áll,  a  kik  detail-üzletet  folytatnak,  ha  kü- 
lönben még  oly  nagyban  is.  Aztán  jön  a  vagyonos 
iparos  osztály :  a  pék,  mészáros ;  ezt  követi  a  kis  kéz- 
műves, azután  a  munkás,  a  ki  otthon  dolgozik,  a  bir- 
tokos paraszt,  a  napszámos  s  végre  a  gyári  munkás ; 
átszökhetetlen    szakadék   választja    el  mindez    osztá- 

lyokat  egymástól  még  ott  is,  a  hol  a  politikai  törvény- 
hozás természetes  úton  elegyíteni  próbálta  őket.  Azon- 
])an  ez  a  kaszt-rendszer  tagadhatatlanul  oly  rendet, 
biztosságot,  állandóságot  ád  a  franczia  társaságnak, 
minőt  a  német  társadalom,  egymásba  folyó  osztályai- 
val és  mesterségeivel,  el  nem  érhet.  Bizonyára  nem 
helyeselhető  előítéleteket  kelt ;  de  előítéletek  nélkül  a 
társadalom  úgy  sem  képzelhető,  hiszen  voltakép  elő- 
ítélet az  igazi  alapja,  sőt  lényege  is. 

Valódi  chinai  kaszt-rendszer  az,  a  mit  Parisban  úgy 
neveznek:  la province.  Elén  a  magistratura  áll.  Na- 
póleon jól  értett  hozzá,  hogyan  kell  megegyeztetni  az 
elméleti  symmetria  követelményeit  a  gyakorlati  érde- 
kek, előítéletek  és  szenvedélyek  kívánataival.  Alkotott 
néhány  száz  tribunalt,  huszonkét  fölebbviteli  törvény- 
széket, egy  semmítő  széket;  de  amaz  első-  és  másod- 
folyamodású  törvényszékeket  többnyire  oly  helyekre 
tette,  a  melyeken  egykor  a  parlamentek  üléseztek, 
Bordeauxba,  Eoiienbe,  Douaibe,  Dijonba  stb.  Bírák- 
nak pedig,  ha  csak  lehetett,  a  régi  parlamenti  tanácso- 
sok fiait  vagy  rokonait  nevezte  ki,  s  még  a  régi  vörös 
talárt  is  meghagyta  nekik ;  igen  fontos  külsőség  ez, 
mely  helyén  volna  akárhol,  Francziaoiszágban  pedig 
elengedhetetlen,  hogy  a  tréfát  szerető  nép  a  bíróban  az 
embert,  szomszédot,  komát  elfelejtse.  Bár  azóta  százá- 
val jutottak  be  a  homines  növi,  részint  a  parqueteia. 
(államügyészség),  részint,  de  igen  ritkán  a  barrecvan 
(ügyvédségen)  át  a  törvényszékhez,  még  mind  ezideig 
megmaradt  a  franczia  bírói  kar  és  a  régi  noblesse  de 
robe  közötti  összeköttetésnek  kegyeletes  emléke.  A  bi- 

lói  kar  még  mindig  többnyire  a  birói  családokból 
szedi  újonczait ;  arra  irányúi  dicsy ágyuk,  melynek 
olykor  életök  legszebb  húsz  éyét  áldozzák  valami  yi- 
déki  városkában,  hogy  szülöhelyökön  csinálhassanak 
carriéret.  Hiszen  mindegyik  szívesebben  óhajt  Marsil- 
liában  valami  lenni,  mint  Rómában  semmi;  mert  a 
hiúságnak  nem  kis  szerepe  van  a  francziák  híres 
local-hazaíiságában  is.  Annyit  pedig  ér  a  biró  Marsilliá- 
ban,  hogy  méltósága  és  csekélyes  jövedelme  a  házas- 
ság dolgában  —  a  mi  a  társadalmi  rangfokozat  leg- 
biztosabb próbaköve  —  egyenlő  lábon  áll  a  leggazda- 
'gabb  hozományú  leánynyal  is.  A  második  császárság 
bizonyára  sokat  tett  arra,  hogy  e  régi  hagyományokat 
megtörje  s  elvegye  a  törvénykezésnek  provincziális 
jellemét.  Politikai  czélokra  használta  az  államügyészt, 
mint  a  préfet-t,  s  természetesen  alázatos,  engedelmes 
creatnrákat  keresett,  a  kiket  nem  kötött  semmi  családi 
hagyomány,  semmi  helyi  tekintet,  s  így  keletkezett  a 
magistratiirában  egy  külön  magistratura,  mely  amazt, 
mint  az  élődi  növényt,  elpusztulással  fenyegeti. 

Az  előléptetés  rendszerinti  útja  a  magistratiirc 
assíse  fokára,  mely  elmozdíthatatlan,  az  elmozdítható 
magistratiire  debout  - —  államügyészségen  —  át  ve- 
zet ;  ritkán  vesznek  egy-egy  birót,  mint  Anglában,  az 
ügyvédi  karból  vagy  a  békebirák  közül.  E  szokás  rossz 
következményei  könnyen  elgondolhatok  :  a  birói  sze- 
mélyzet politikai  tekintetben  az  uralkodó  kormány 
hajlékony  eszközévé  lesz,  bűnvádi  tekintetben  a  vád- 
lottak ellen  személyes  animositáshoz  szokik,  hiszen 
az  ügyészségnél  előmenetele   azon  elmarasztaló  ítéle- 

tek  számától  függ,  a  melyeket  a  jurytól  kinyernie  si- 
kerűit. Azonban  igazságtalan  volna  azt  tenni  föl,  hogy 
ez  az  inquisitori  üldöző  kedv  öntudatos ;  az  állam- 
ügyész mindenütt  azonosítani  szokta  magát  az  állam- 
mal ;  s  azt  is  mondhatni,  hogy  csak  akkor  visz  egy 
vádlottat  az  esküdtek  elé,  ha  biztosnak  hiszi  annak 
bűnösségét.  De  ezért  marad  is  meg  elfogultsága  még 
biró  korában  is ;  ez  fejti  meg  az  elnököknek  olykor 
botrányos  részrehajlását  a  vádlottak  ellen.  S  ebben 
kereshetni  okát  annak  is,  miért  óhajtja  sok  szabad- 
elvű politikus  a  sajtó-ügyekben  és  általában  politikai 
vádaknál  az  esküdtszéket,  bár  ez  csak  másik  roszszal 
pótolja  a  rosszat ;  a  jury  mindig  fölment,  a  mint  a 
törvényszék  mindig  elítél.  Ha  az  ügyvédekből  nevez- 
nék ki  a  bírákat,  esküdtszék  nélkül  is  lehetne  igazsá- 
gos politikai  jogszolgáltatásra  számítani. 

Egyébiránt,  ha  politikai  és  bűnvádi  kérdésekben  sok 
kivető  van  is  a  franczia  bíróságnál :  a  polgári  ügyek- 
ben egyáltalán  semmi  szemrehányás  nem  érheti. 
Becsületesebb  birói  kar  nem  egyhamar  van  Európá- 
ban ;  hiszen  a  magánjogban  többnyire  vagyoni  kérdé- 
sek forognak  szőnyegen,  s  itt  is  kitetszik  a  francziák 
scrupolosus  tisztelete  a  társadalom  ez  alapkövei  iránt. 
Valamint  az  esküdtszéknek,  mely  mindenféle  szenve- 
délyből eredő  bűntetteket  ál-érzelgősségből,  vagy  gyá- 
vaságból, vagy  félve  a  közvéleménytől,  gyakran  föl- 
ment, sohasem  hiányzik  bátorsága  a  vagyon  elleni 
bűntetteket  kérlelhetetlenül  megtorolni :  épen  úgy  a 
bíró  is,  polgári  ügyekben,  egyáltalán  hozzáférhetetlen 
minden  informatió,  minden  kegyosztás,  minden  ((aján- 

lat»)  -  a  franczia  államgép  e  különben  gyakran  min- 
denható eszköze  -  ellenében.  Mocsoktalan  megvesz- 
tegethetetlenségén  kívül  dicséretet  érdemel  a  bon  sens 
is,  mely  ítéleteikben  nyilatkozik.  Tulaj  donképen  tudo- 
mányos jogi  képzettsége  a  franczia  bírónak  nincs ; 
de  törvénykezési  ismerete,  t.  i.  a  fenforgó  viszonyok, 
a  vitázó  felek,  az  idézett  törvényszövegek  helyes  meg- 
ítélése többnyire  megtámadhatatlan  s  szerencsére 
legalább  a  polgári  ügyekbe  nem  kontárkodik  bele  az 
esküdtszék.  A  törvényszékek  és  fölebbviteli  bíróságok 
számos  ítélete  (jugements  és  arréts)  és  kivált  a  sem- 
mitöszék  számos  döntvénye  (sentences),  mely  utóbbiak 
fejtik  ki  tulajdonképen  a  törvényhozást,  a  világosság- 
nak és  finomságának  mesterművei.  A  franczia  született 
jogász ;  csak  az  a  szerencsétlensége  az  országnak, 
hogy  a  bírói  és  ügyvédi  kar  nagy  tekintélye  a  politikai 
életben  is  nagy  szerepet  ád  neki  s  ez  által  az  állami 
életben  a  jogászi  eszméknek  nagyon  is  nagy  tér  jut. 
Talán  semmi  sem  lehet  rosszabb  az  államra  nézve, 
mint  ha  a  magánjogi  fölfogás  uralkodik  a  politikai 
fölött. 

Nagy  baja  a  franczia  törvénykezésnek  a  törvényszé- 
kek nagy  száma ;  ezer  fizetéses  békebirán  kívül  hu- 
szonhét fölebbviteli  szék,  mindenik  három,  tizenegy 
tagú  tanácscsal  (chambres)  és  százával  a  törvényszé- 
kek, mindenik  öt-öt  bíróval.  Tudok  törvényszéket, 
melynek  egy  évben  nem  volt  húsz  eldöntendő  pöre. 
A  főtörvényszéki  tanácsos  csak  háromszor  megy  he- 
tenkint  ülésbe,  néhány  órára;  ily  semmittevésben 
természetesen  elrozsdásodik  a  legélesebb  értelem  is. 

Azonban  melyik  jóravaló  ügyvéd  hagyja  el  jövedelmes 
állását  a  nyomorúságos  4000  frank  fizetésért,  hogy 
bírónak  álljon  be.  Valóban,  a  mai  közlekedési  könnyű - 
ség  mellett  negyedére  lehetne  szállítani  a  bírák  szá- 
mát, de  megnégyszerezni  fizetésöket.  Hanem  ez  az 
eszme  nem  találna  pártolókra.  Egy  sokkal  kevésbbé 
gyökeres  reform  javaslatát  is  nem  rég  általános  zúgás- 
sal fogadta  a  nemzeti  gyűlés  báró  Jouveneltől,  a  ki 
nehéz  lemondással  így  végezte  beszédét:  « Tudom, 
hogy  olyan  országban  vagyunk,  a  hol  nehezebb  meg- 
szüntetni egy  törvényszéket,  mint  fölforgatni  a  trónt ». 
A  bíróság  közönségesen  nem  tartozik  a  vidéki  váro- 
sok <« coloniájához »,  vagy  legfölebb  csak  kis  részben. 
A  közigazgatási  és  pénzügyi  főbb  hivalnokok,  tisztek 
és  tanárok  teszik  annak  zömét,  a  kik  a  nemesség, 
a  birtokosok,  a  jegyzők,  ügyvédek,  orvosok,  gazdag 
kereskedők  s  a  helybeli  bírói  tisztviselők  seregével 
együtt  alkotják  a  város  ((társaságát)),  a  melyben  ők  a 
mozgó  és  mozgató  elem.  De  csalódnék,  a  ki  azt  vélné, 
hogy  ez  a  mozgalom  szellemi  s  hogy  a  colonia  valami 
eszményibb  tartalmat  ád  a  vidéki  társaságnak.  Sőt 
ellenkezőleg,  inkább  a  benszülött  az,  a  ki  néha  még 
magasabb  rendű  érdekeltséget  őriz  meg.  A  ((gyarma- 
tos*), mint  a  katona  vagy  a  pap,  saját  osztályához 
tartozik,  semmi  sem  köti  a  helyi  érdekekhez,  gyökeret- 
lenűl  lebeg  a  levegőben.  Hanem  a  katona  hazájának, 
a  hadseregnek,  a  becsület  és  a  fegyelem  szilárd  alapot 
ad,  melyen  az  egyes  elfeledheti,  sőt  el  kell  felednie 
önmagát ;  még  inkább  elmondható  ez  az  egyházról,  a 
pap  hazájáról.  De  a  franczia  hivatalnok,  a  mil3^enné 

vált,  alig  lát  az  államban  egyebet,  mint  egy  nagy  táp- 
intézetet. Türelmetlen  becsvágy,  előléptetés  sóvárgása, 
fizetésjavitás  vagy  valami  kitüntetés  utáni  törekvés  tölti 
be  egész  életét;  a  mint  hivatala  csak  eszköz  czéljai- 
hoz,  úgy  ismerősei  megválasztása,  bizalmának  foka,  sőt 
mulatságainak  tárgyai  is  azok.  Mind  ennek  az  ő  szol- 
gálatában kell  állnia.  Elte  fogytáig  ott  marad  a  város- 
ban, a  hova  a  miniszter  szeszélye  küldte,  s  a  mit  szí- 
vesen ott  hagyna  ma  is,  ha  egy  új  tanya  jobb  kilátá- 
sokat nyújtana.  Csak  a  bureaucratia  elitje,  t.  i.  a  fő- 
városi főhivatalnokok  szokták  magasabb  szempontból 
fogni  föl  hivatásukat. 

E  coloniának  s  általában  a  vidéki  társaságnak,  igazi 
központja,  a  város  legfőbb  közigazgatási  tiszviselője, 
a  préfet  vagy  soíis-préfet.  A  franczia  közigazgatás 
szervezetéről  nem  kell  sokat  beszélni.  Két  derék  tár- 
sas hatóság,  a  párisi  államtanács  és  a  vidéki  prefek- 
tura-tanácsok  a  legjobban  ellátják  a  valódi  közigazga- 
tást és  közigazgatási  bíráskodást.  A  választott  testüle- 
teknek —  conseil  général,  kerületi  tanács,  községi 
tanács  —  eddig  épen  semmi  jelentőségök  és  semmi 
hatalmuk  nem  volt,  bár  sokra  becsülték  a  tisztességet, 
ha  valaki  a  conseil  generálban  ülhet,  s  elmondhatni, 
hogy  ezt  a  tanácsot  a  departement  kiváló  nemessége 
alkotja,  amaz  örökös  értelemben  vett  nemesek,  a 
minők  mindig,  mindenütt  czímmel  vagy  czím  nélkül, 
lenni  fognak :  öröklött  vagyonú  gazdag  földbirtokosok. 
Látszat  szerint,  és  a  politikai  téren  tettleg  is,  a  préfet 
a  főszemély  a  közigazgatásban ;  különösen  nagy  sze- 
repet játszik  azonban  társadalmilag.  Gyakran  tehet- 
ni ra/í/y  László  üssz-e.s  vii'ívci.  III.  l'J 

séges,  becsvágyó  fiatal  ember,  a  kinek  positiv  ismeretei 
hiányoznak  és  a  szerény  biztos  pálya  nagyon  lassú, 
gyakrabban  nemesi  ivadék,  a  ki  czímerét  od'  adja  a 
nagy  jövedelemért,  mindig  befolyásos  hölgyek  párt- 
fogása alatt,  készen  a  miniszter  szolgálatában  ma  a 
prót,  holnap  a  contrdt  védeni,  hogy  az  előkelő  és 
fényes  életet  tovább  folytathassa,  olykor  valódi  értékű 
ember  is,  a  ki  a  vidéki  főnökséget  lépcsőnek  tekinti 
valami  kiválóbb  párisi  állásra  :  mindenek  fölött  értékes 
eszköze  e  satrapa  a  kormánynak,  hogy  általa  a  vidék 
nyilvános  hangulatát  kikémlelje  és  megnyerje. 

Egyik  főszerepe  e  gazdagon  fizetett  főnököknek  —  a 
kik  az  általok  igazgatott  megye  földművelési,  ipari  és 
kereskedelmi  helyi  érdekeiről  csak  nagyon  homályos 
fogalommal  vannak  s  ma  Liliéből  Bordeauxba,  holnap 
Nancyból  Eouenbe  helyeztetnek  át  —  társaságokat, 
bálokat,  ebédeket  adni,  a  mire  a  takarékos  vidéki 
ember  nagyon  sóvárog,  de  a  költségeit  nem  szívesen 
viselné.  Hiszen  elszánja  magát,  ha  gazdag  és  ha  épen 
férjhez  adó  lánya  van,  egyszer  életében  egy  nagy 
ünnepet  adni ;  de  többet  nem  egykönnyen.  Nyilvános 
bálokban  a  jó  családok  nem  vesznek  részt.  Pedig  a 
látogatáson  kívül  —  a  mi  valódi  rendszerré  fejlett  s 
némileg  a  mi  kávés  ozsonnáinkat  pótolja  a  hölgyekre 
nézve,  kiknek  meg  vannak  a  saját  elfogadó  napjaik  — 
jóformán  az  estélyek  az  egyedüli  szórakozásai  a  sze- 
gény unalom-űzte  vidéki  lakosnak  és  élete  párjának, 
a  ki  szintén  csak  ki  akarja  magát  életében  mulatni, 
s  a  ki  férjhez  menetele  előtt  nem  vehette  ki  a  mulat- 
ságból részét,  mint  más  nemzetek  leányai,  házassága 

első  éveiben  pedig  a  gyei-mekeik  által  volt  igénybe 
véve.  Mert  utazásra  a  franczia  gondolni  sem  mer,  a 
természetben  és  sétálásban  nincs  gyönyörűsége,  a 
színházat  többnyire  drágálja,  mert  nejének  oda  nagy 
toilettben  kellene  menni.  A  mindennapi  whist  vagy 
l'hombre  mellett,  a  mit  rokonaival  vagy  barátaival 
játszik,  vágyik  néha  némi  változatosságra  és  izga- 
lomra. Muzeumok,  kölcsönkönyvtárak  ritkán  vannak 
a  vidéken,  s  a  hol  vannak  is,  igen  szegények ;  például 
idegen  lapokra  vagy  könyvekre  százezernél  kevesebb 
népességű  városban  még  csak  gondolni  sem  szabad. 
Tudós  társaságok  és  clubok  vannak  ugyan  mindenfelé  ; 
de  az  előbbiek  munkássága  többnyire  csak  a  kölcsönös 
akadémikus  tömjénezésre  szorítkozik,  az  utóbbiak  álta- 
lán játszó  társaságok,  melyekből  minden  komolyabb 
mulatság  száműzve  van.  így  tehát  a  sétálgatáson  vagy 
sétakocsizáson  kívül  természetesen  csak  az  estély  ma- 
rad neki,  a  hol  társasági  vágyait  kielégítse.  Ott  beszé- 
lik meg  sok  jártassággal,  és  elmésen  is,  a  napi  kérdé- 
seket :  a  színház,  parlamenti  beszédek,  nevezetes 
pörök  ügyeit,  a  Revue  (természetesen  a  Revue  des 
deux  Mondes)  valamely  czikkét,  házasságokat,  elő- 
léptetést, kapott  rendjeleket,  áthelyezést  s  mindenek 
fölött  azt,  hogy  mi  történik  a  prefekturán. 

A  préfet  és  sous-préfet  mellett  főembere  a  megyei 
székvárosnak  a  receveur  général  —  ha  van.  Többnyire 
gazdag  íinancier,  a  ki  sajátjából  le  bírja  tenni  a  nagy 
biztosítékot,  vagy  valami  ily  financiernek  pártfogoltja, 
g3"akran  csak  nevét  adja  oda,  rendez  egy  pár  fényes 
bált  a  vidéken  s  egyébiránt  kényelmesen  él  Parisban, 

víg  társasága  között.  Még  mindig  meglepően  hasonlít 
a  régi  fermier  generálhoz,  a  kiről  Voltaire  oly  szép 
rabló-történeteket  beszél,  bár  hivatása,  tudvalevőleg, 
lényegesen  különböző.  Az  egész  rendszert  voltaképen 
Napóleon  kisegítőül  alapította,  midőn  pillanatnyi  nagy 
szükségek  födözése  végett  rendkívüli  áldozatokat  kellett 
az  államtól  követelnie  ;  de  nem  gondolt  arra,  hogy  vég- 
leges intézménynek  tekintse.  Azonban  jött  1814  s  a 
rendszer  megmaradt.  Néhány  évvel  ezelőtt  a  neveket 
megváltoztatták ;  az  állam  által  kinevezett  adóspeku- 
lánst most  trésorier  generálnak  nevezik,  hanem  azért 
meglehetősen  ugyanaz  ma  is,  a  mi  1803-ban  volt. 
Ez  igen  jövedelmes,  gyakran  évi  száz-kétszázezer 
frankot  hozó  állomások  csak  kegy  útján,  a  felső 
financz-körök  vagy  előkelő  és  hatalmas  hölgyek  párt- 
fogásával nyerhetők  el.  Épen  így  van  a  receveur  par- 
ticulierYel,  —  most  payeumok  nevezik  ■ —  a  ki  a 
járások  székhelyén  ugyanazt  a  szerepet  játsza,  a  mit 
a  receveur  général  a  megye  székvárosában.  Ezt  átlag 
15 — 20  ezer  frank  évi  jövedelemre  becsülik. 

A  maire  íizetéstelen  tiszteletbeli  hivatalát  rendsze- 
rint egy-egy  tekintélyes,  conservativ  érzelmű  tőke- 
pénzesnek adja  a  kormány ;  néha  azonban  a  nagyobb 
és  középnagyságú  városokban  ez  az  állás  év  számra 
betöltetlen  marad;  oly  nehéz  a  választás,  oly  kellet- 
lenül valialja  el  valamely  független  ember.  S  ha  végre 
rászánja  is  magát  valaki,  rendszerint  csak  azért  teszi, 
hogy  egy-két  évi  leghálátlanabb  szolgálat  után  meg- 
kapja a  vörös  szalagocskát,  a  mit  aztán,  tudvalevőleg 
még  az  utczán  vagy  vadászaton,   sőt  a  hálókabátra  és 

fürdő-Öltönyre  is  fölttiz.  Egy-két  évnél  tovább  termé- 
szetesen nem  egy  könnyen  állja  ki  valaki,  hogy  polgár- 
társai bírálatainak  örökös  tárgya  s  a  préfet  engedel- 
mes szolgája  legyen,  hogy  a  kormány  által  erőszakolt 
s  a  közönség  által  nem  szívesen  fogadott  intézkedése- 
ket vállaira  vegye  s  e  mellett  az  állami  tekintélyekkel 
szemben  alárendelt  állást  foglaljon  el.  S  akkor  ismét 
következik  a  szokott  üresedés,  mely  alatt  a  segéd- 
tisztek látják  el  a  folyó  ügyeket.  Falun  rendesen  a 
földesúr,  vagy  mivel  az  újabb  törvényhozás  a  seigneur 
du  viliágét  nem  ismeri  el,  a  legjelentékenyebb  föld- 
birtokos szokott  lenni  a  maire,  föltéve,  hogy  conser- 
vativ,  bárha  nem  igen  ragaszkodó  híve  is  az  épen 
uralkodó  dynastiának.Atehetetlen  városi  tanácsosok  kö- 
zönségesen a  vagyonos  polgár-emberekből  kerülnek  ki. 

Egészen  sajátságos  osztálya  a  társaságnak  Franczia- 
országban  az  apró  rentierk.  Igen  sok  szatócs  és  kalmár- 
féle fiatal  ember  megy  Parisba  vagy  az  ország  többi 
öt-hat  nagy  iparos  városába  és  összeszerezgetnek  ott 
lassanként  egy  szerény  kis  vagyont,  a  mint  az  angol 
szerzi  gyorsan  az  ő  szerénytelen  vagyonát  a  gyarma- 
tokon. 

De  még  Paris  is  számkivetés  sokakra  nézve.  Altalá- 
nos szabály,  hogy  az  ez  osztálybeli  franczia  ötvenéves 
korában  visszavonul  az  üzlettől,  valamint  a  tisztviselő 
vagy  a  katona  is,  harmincz  évi  szolgálata  kiteltével, 
elbocsáttatást  kér  s  visszamegy  szülővárosába,  a  hol 
aztán  a  maga  tíz,  öt  vagy  háromezer  frank  jövedelmé- 
ből szerényen  vagy  kényelmesen  éldegél,  vesz  magá- 
nak házacskát,  ha  lehet  városi  tanácsos,  vagy  ha  ka- 

tona  volt,  nemzetörségi  tiszt,  ha  nyugalmazott  tanár 
az  akadémia  tagja  lesz  s  az  után  lát,  hogy  leányát  egy 
jóravaló,  fiatal  tisztviselőhöz  adhassa.  Francziaország 
jóléte,  mellékesen  legyen  említve,  ezen  az  általános 
életpályán  alapúi,  t.  i.  a  takarékosságon,  épen  mint  az 
angoloké  a  szükségletek  folytonos  kiterjedésén,  a  mi 
kétszeres  munkát  és  kétszeres  termelést  tesz  szüksé- 
gessé. A  ki  a  franczia  középosztályban  más  rendszert 
kezd,  azt  pazarlónak  vagy  megbízhatatlan  speculánsnak 
tartják. 

Természetesen  mindezek  a  viszonyok  másként  ala- 
kúinak a  nagy  tengeri  kikötőkben  és  a  nagy  iparos 
városokban.  Itt  a  tisztviselő,  még  a  legfőbb  is,  kevés 
tekintélyben  részesül  s  félrevonulva  él  a  kereskedő 
köröktől,  melyekkel  szerény  jövedelmeiből  nem  verse- 
nyezhet. Mert  még  az  ötvenezer  frank  fizetésű  préfet 
is  hol  áll  egy  bordauxi  vagy  marseillei  gazdag  keres- 
kedővel szemben?  Ezekben  a  városokban  nagyon  ha- 
sonlít az  élet  ahhoz,  a  mi  Liverpool,  Manchester, 
Hamburg  vagy  Köln  városaiban  lelhető  :  nagy  pompa, 
sok  anyagi  élvezet,  kivált  drága  asztal,  mindez  némileg 
több  ízléssel  és  finomsággal,  mint  más  országban, 
kevés  belső  barátság,  sok  parádé.  Itt  is  természetesen 
a  régi  házak  alkotják  a  patríciusokat,  az  aristocratiát, 
mint  mindig  és  mindenütt,  Florenczben  és  Velenczé- 
ben,  Lübeckben  és  Augsburgban.  Hanem  általában  a 
nagy  kereskedők  Francziaországban  nagyon  sokkal 
képzettebbek,  mint  a  mai  Németországban  vagy  Angliá- 
ban —  persze  sokkal  kevesebb  számmal  is  vannak. 
A  nagy  iparos   városokban,    Lyonban,    Eouenben    és 

Lilieben  az  ily  régi  családok  ritkák,  mert  ezekben, 
kivált  az  utolsóban,  csak  néhány  évtized  óta  vett 
nagy  lendületet  az  ipar. 

Hogy  a  clerus  befolyása  Francziaországban,  kivált 
a  nők,  minden  osztálybeli  nők  által  államban  és  tár- 
sadalomban igen  jelentékeny  szerepet  játszik,  ismere- 
tes dolog.  A  clerus,  már  neveltetésénél  és  állásánál 
fogva,  mindenütt  kozmopolitább,  mint  bármely  más 
osztály,  s  a  franczia  clerusról  sem  igen  tudnék  egyebet 
mondani,  mint  a  németről :  ugyanazon  osztályokból 
ujonczozzák,  ugyanoly  nevelést  kap,  a  huszas-harmin- 
czas  években  türelmes  volt,  s  most  a  jezsuiták  vezetése 
alatt  türelmetlen :  épen  úgy  váltakozik  nála  az  elbiza- 
kodás  és  csüggedés,  mint  minden  vallásnak  papjainál ; 
csakhogy  Francziaországban  talán  correctebb  erkölcsi 
életű  és  megróhatatlanabb,  mint  bármely  más  ország- 
ban. Távolabb  tartja  magát  a  társaságtól  ennek  mulat- 
ságaiban. A  férfiakkal  ritkán  érintkezik  s  ha  nem  épen 
püspök  vagy  kanonok,  meglehetős  gavallérosan  bánnak 
is  vele.  Annál  nagyobb  befolyása  a  nőknél  s  ezek  által 
a  gyermekek  nevelésére.  A  vidéken  tekintélye  általában 
még  kevesebb,  mint  a  városban.  A  paraszt  közönsége- 
sen conservativ  és  a  pappal  egy  párton  van,  de  nem 
attól,  hanem  a  préf ettől  vagy  a  földes  úrtól  kapja  a 
jelszót.  Ennél  még  a  monsieur  le  curé  minden  pénte- 
ken az  asztal  végén  ebédel,  mint  a  régi  jó  időkben ;  a 
földesúr  vallásos  érzelme  az,  a  mi  a  papnak  tekintélyt 
szerez  s  nem  a  pap  szellemi  felsőbbsége  övezi  körűi  a 
földes  urat  nimbuszszal.'  Hogy  azonban  a  főpapságnál, 
a  seminariumokban,  a  monostorokban  oly  férfiak  mű- 


200  MAI    VISZONYOK    A    NYUGATI    VILÁGBAN. 

ködnek,  a  kik  jellemre,  képzettségre,  elmére  nézve 
első  rangot  érdemelnek,  azt  nem  fogja  tagadhatni 
senki,  a  kinek  módja  volt  tevékenységüket  figyelemmel 
kísérni.  Francziaország  még  mindig  a  Bossuet-k,  Féne- 
lonok,  BourdaloTiok  hazája ;  a  franczia  papságból  tá- 
madtak Lamennais  és  Lacordaire,  s  más  országban 
nem  hamar  akad  Dupanloup  érseknek  vagy  Graboy 
abbénak  párja.  Csodálatos  ügyességgel  tudták  a  jezsui- 
ták, kiknek  fötábora  Francziaországban  van,  az  exact 
tudományok  és  természetvizsgálat  eredményeit  saját- 
jokká  tenni,  épen  mint  régebben  a  humanismus  vív- 
mányait a  helyett,  hogy  megtámadták  volna,  magu- 
kévá tették  s  ebből  a  vizsgálódás  szellemét,  mint 
amabból  most  a  kutatás  szellemét  száműzvén,  ezzel  a 
veszélyes  fegyvert  ártatlanná  tették.  A  i)api  iskolák 
csaknem  mindenütt  sikeresen  versenyeznek  az  állami 
gymnasiumokkal ;  válogatott  papok  kezei  alatt  álla- 
nak, a  vizsgálatoknál  nagyobb  eredményt  mutatnak 
föl  8  e  mellett  abban  a  hírben  állva,  hogy  jobb  neve- 
lést (éducatio)i)  is  adnak,  terök  napról-napra  nagyobb 
lesz.  Azonban  a  régi  hagyományok,  mióta  a  római 
szellem  a  clerusban  fölülkerekedöben  van,  halványulni 
kezdenek.  A  concordatum  első  éveiben,  mikor  az  egy- 
házat Francziaországban  állami  intézménynek  tekin- 
tették, a  mérséklet  szelleme  tüntette  ki  a  franczia 
papságot;  most  ott  is,  mint  mindenütt,  a  rajongás 
nyert  tért.  A  franczia  püspök  és  pap,  mint  egykor 
Napóleon  óhajtotta,  még  1840-ben  is  némileg  az  állam 
szolgájának  tartotta  magát,  kinek  nevelés  a  dolga,  s 
nem    Róma   és    az    egyházi    főuralom    harczosának. 

Mindez  megváltozott,  miótii  ii  zárdák,  s  velők  a  szent- 
szék serege  újra  fölállíttattak.  A  franczia  clerus  föl- 
adta a  gallicanismnst,  a  Eóma  elleni  régi  független- 
séget, de  csak  azért,  mert  maga  lett  uralkodóvá  Eóma 
és  az  egyház  fölött,  sőt  túlzás  nélkül  mondhatni,  ma 
Francziaország  maga  lett  Eóma  és  az  egyház.  Azonban 
a  clerus  még  sem  kísérletté  meg  soha,  megingatni  a 
concordatumot,  vagy  izgatni  a  püspököknek  állami 
kineveztetése,  a  polgári  házasság,  polgári  anyaköny- 
vek stb.  ellen.  Elfogadta  a  «modern  államot)),  mert 
ezen  és  általa  egykor  a  világon  uralkodhatni  vél. 
S  valóban,  vajon  a  forradalom  csalhatatlansága  és  az 
egyház  tekintélye,  a  modern  állam  alapeszméje  és 
hierarchiája  oly  nagyon  különböznek-e  a  katholikus 
egyház  alapeszméjétől  és  hierarchiájától? 

II. 

A  franczia  tudományosságnak  és  irodalomnak  van 
egy  nagy  előnye,  a  mi  a  németek  részéről  sokkal  több 
méltánylatot  érdemelne,  mint  a  mennyit  talál :  a  fran- 
czia irodalom  és  az  egész  szellemi  élet  szabadabb,  tá- 
gabb körű,  úgyszólván  világfiasabb  színezete.  A  német 
irodalom  és  a  német  szellemi  élet  háromszáz  esztendő 
óta  csaknem  egészen  az  egyetemeken,  azaz  a  kis  vá- 
rosokban és  az  iskolában  volt  összpontosulva.  Az  egész 
német  irodalomtörténetben  kevés  író  van,  a  ki  ta- 
nár vagy  nevelő  ne  lett  volna ;  a  művelődés  a  tan- 
termekből és  könyvtárakból  eredt,  mint  az  angoloké  és 
francziáké  a  politikából  és  a  tantermekből.  Innen  van 

emezeknek  az  a  bizonyos  nagyvilági  jellemvonása,  a 
mi  hiányzik  a  német  irodalomnál,  mely  a  szobai  lé- 
get, az  iskolai  szűk  falakat,  a  kathedra  Ízléstelensé- 
gét és  pedansságát,  a  fellengző  idealismns  és  nyo- 
morú valóság  közti  folytonos  küzködés  nyomait  még 
mindig  nem  birj a  levetkőzni,  sem  eltagadni.  Montaigne 
és  Montesquieutől  kezdve  berezeg  Broglie-ig  és  gróf 
Hanssonville-ig,  Francziaországban  mint  Angliában, 
a  legfelsőbb  és  legfüggetlenebb  osztályok  mindig  meg- 
tisztelőnek tartották  magokra  nézve,  hogy  hazájok 
értelmi  fejlődésébe  tevékenyen  befolyjanak ;  Német- 
országban a  vagyonos  polgárság  és  a  független  nemes- 
ség lehanyatlása,  azaz  háromszáz  óv  óta,  a  szellemi 
tevékenység  a  lelki  pásztorokra  és  tanárokra  maradt. 
Ez  által  talán  nyerhetett  komolyságban  és  mélységben, 
de  Ízlésben  és  a  világszemlélet  terjedelmében  bizonyára 
nem.  A  franczia  irodalmi  életnek  még  azon  nagy  vissza- 
estében  is,  melyet  az  utolsó  harmincz  éven  át  éltünk 
meg,  folyvást  megmaradt  a  nyilt  pillantás,  a  szabad 
mozgás  és  a  nagy  hagyományok  felsőbbsége. 

Azonban  a  franczia  jelentősebb  irodalom  főérdeme, 
melyet  még  az  általános  hanyatlásban  is  megtartott, 
másban  keresendő.  A  franczia  mindig  kitüntette  magát 
az  ügyességben  (habilité),  sőt  oly  fokot  ért  el  benne,  a 
mely,  a  mennyire  lehetséges,  a  géniével  határos.  Egy 
nemzet  sem  mérkőzhetik  vele,  ha  arról  van  szó  :  mit 
hoz  létre  a  talentum.  Dante,  Shakspeare,  Goethe  nem 
termett  Francziaországnak  legjobb  korszakában  sem ; 
de  az  ügyes  alkotásban  mindenkor  elvitathatlanúl  mes- 
ter maradt  s  ez  és  a  fentebb  mondottak  épen  úgy  elmond- 

hatók  a  művészetről,  mint  az  irodalomról.  Hasonlítsa 
össze  valaki  a  francziák  divatos  festőit  az  utolsó  ötven 
év  alatt  a  németekkel  vagy  az  olaszokkal :  hol  van  a 
német  művész,  a  ki  versenyezhetne  Ary  Schefferrel  az 
érzelmes  kifejezésben.  Vernét  Horáczczal  a  furiában, 
Delaroche  Pállal  a  színpadi  hatásban,  Meissioniervel 
a  finomságban,  Kegnanlddal  a  színpompára  nézve.  Nem 
szólva  az  igazi  nagyok  :  Delacroix,  Eicard,  Decamp  mű- 
veiről, a  mint  figyelmen  kívül  hagyjuk  itt  az  igazán 
nagy  német  művészeket  is.  Hasonló  példák  fognak  fel- 
ötleni  az  olvasónak  némi  gondolkozás  után  a  zenében, 
szobrászatban,  építészetben.  Mihelyt  az  a  kérdés, 
hogy  bizonyos  hatást  érjenek  el  2b  procédés  ügyes  al- 
kalmazásával, ott  a  francziák  mindig  elsők  lesznek. 
Csakhogy  míg  a  harminczas  években  még  mindig  nyi- 
latkozott a  talentum  és  értelem  emez  alkotásaiban  az 
egyéninek  és  az  eszményi  érzéknek  bizonyos  marad- 
ványa:  napjainkban,  vagyis  mintegy  1840  óta,  mindaz 
tisztán  gépszerű  utánzó  művészetté  lett,  a  mi  azonban 
természetesen  a  tökéletességig  van  vive.  Elég,  hogy 
egy  művész  a  szalonhsin.  valami  új  genre-ral  szerencsét 
arasson,  már  a  következő  évben  tuczatszámra  jelennek 
meg  ugyanazon  genrenak  hasonló  kivitelű  művei.  így 
volt  ez  Cabanel  Fe>Wísával,  Moreaux  SphinxéYel,  Gé- 
rome  Caesar jáYSil,  Hencíion  Szerelem  isteneÍYel,  Heil- 
bluth  Római  jeleneteÍYel  stb. ;  a  jövő  évi  szalonban 
húsz  hasonló  kép  volt  látható,  és  csaknem  valamennyi 
meglehetős. 

Természetesen  a  valódi  műértő  és  az  elfogulatlan 
szemlélő  nem  csalatja  meg  magát:   azok  tüstént  ki- 

érzik  az  eredetiség  és  idealismus  hiányát.  Bármily 
ügyes  és  Ízléses  is  az  utánzat,  nekik  hiányzik  abból 
valami :  az  önkéntesség  és  az  ihlet.  A  művészet  Fran- 
cziaországban  metier  lett :  senki  sem  fest  többé  saját 
belső  sugalmából,  hanem  azért,  hogy  pénzt  szerezzen, 
vagy  elnyerjen  valami  állást  s  következéskép  mindenik 
hizeleg  a  közönségnek  és  szeszélyeinek.  Már  Goethe 
megmondta,  mikor  Mérimée  és  Hugó  fölléptével  a 
franczia  irodalomra  új  aranykor  látszott  hajnalodni : 
«A  francziáknak  van  értelmök  és  szellemök,  de  nincs 
alapjok  és  kegyeletök  .  .  .  Altalános  jellemöket  a  stil- 
ben  sem  tagadják  meg.  Társas  természetök  van  s  ennél- 
fogva soha  sem  felejtik  a  közönséget,  a  melyhez  szóla- 
nak  ;  igyekeznek  világosak  lenni,  hogy  olvasóikat  meg- 
győzzék és  kellemesek,  hogy  fessenek  nekik)).  Azóta 
azonban  tovább  ment  a  dolog :  mai  nap  nem  arról  van 
szó,  hogy  a  közönséget  meggyőzzék,  mert  az  nem  keres 
meggyőződést,  s  nem  elég  « kellemes  ))-nek  lenniök,  hogy 
fessenek;  lesznek  minden,  a  mivé  a  közönség  akarja, 
hogy  legyenek :  élezés,  obscen,  kicsapongó,  tragikus, 
borzadályos,  csak  Ízléstelen  nem,  legalább  jobbjaik 
soha.  De  minden  műben,  bármily  tökéletes  is  az  tech- 
nikailag, bármint  illik  a  szinpadra,  bármily  vonzólag 
van  írva,  szellemes,  éles  eszű,  mégis  mindig  érzi  az 
ember,  hogy  nem  az  igazság  szomja,  nem  az  az  ellenáll- 
hatatlan vágy,  hogy  gondolatait  elmondja,  nem  az  a 
komoly,  önzetlen  törekvés  alkotta,  a  mit  gyakran  még 
középszerű  tudományos  értekezésben,  jelentéktelen 
lyrai  költeményekben,  ügyefogyott  Ízléstelen  festmény- 
ben is,  a  németeknél   észreveszünk,  hanem  a  tetszés- 

vágy  s  a  személyes  hiúság  vagy  élvezetkeresés  eszkö- 
zeinek megszerzése.  Hogy  csak  egy  példát  hozzunk 
föl,  mennyire  elhagyja  magát  ragadtatni  a  közönség  a 
látszat,  a  sophisma,  a  csillogó,  phrásisos  raisomienumf 
által,  Hugó  V.  Mísérablesének  roppant  sikerén  kívül, 
mely  pedig  teljesen  egy  sophistikus  hazugságon  alapul, 
legyen  elég  fölemlítenünk  az  Aiinée  terríble  egy  álta- 
lánosan csodált  költeményét.  A  commune  gyujtogatója, 
mikor  szemére  vetik,  hogy  a  Louvre  könyvtárát  föl- 
égette, ezt  feleli  da)}s  un  vers  bien  ámené :  Mit  akar- 
tok? A'em  tudok  olvasni !  Nincs  olyan  franczia,  a  ki 
ne  tudná,  hogy  minden  párisi  forradalmár,  socialista 
és  communard,  kivétel  nélkül,  nagyon  is  tud  olvasni : 
sőt  legnagyobb  részöket  épen  a  rossz  olvasmányok  ron- 
tották meg.  N'importe :  a  szó  csattanós  hatást  csinál ; 
hogy  igaz-e  vagy  hazugság,  azzal  ki  törődnék  ? 

Azonban  minél  tovább  megyünk,  annál  szembe- 
tűnőbb lesz  a  franczia  irodalomban,  mily  keveset  tehet 
a  puszta  értelem  és  technika,  ha  egyedül  áll :  franczia 
költészet,  történetírás,  tudomány,  philosophia,  vagyis 
mindaz,  a  mi  intuitión  és  transcendentalismuson  nyug- 
szik, nincs  is  többé ;  csak  a  regény,  a  színpad  és  a  kri- 
tika élték  még  túl  az  általános  hanyatlást ;  de  a  regény 
és  a  színpad,  a  mint  ezeket  a  két  műfaj  két  legjelen- 
tékenyebb képviselője  a  második  császárság  alatt  mű- 
velte, alig  tartoznak  többé  a  szépirodalomhoz  :  Flaubert 
Gusztáv  regényei  és  az  ifjabb  Dumas  színművei,  volta- 
képen csak  elbeszélésbe  és  párbeszédbe  öltöztetett 
analysisek,  inkább  a  természettudomány,  mint  a  művé- 
szet országába  tartoznak,  habár  Flavibert  első  regénye 

olykor  Balzacra  emlékeztet  is,  a  kinek  pliilosophi 
mélysége  és  költői  fölfogása  azonban  nála  hiányzik. 

Az  elsajátító  művészet  egy  korszakban  sem  jutott 
oly  tökéletességre,  mint  a  második  császárság  alatt  a 
magasabb  vígjátékban,  e  korszak  sajátságos  genréeben. 
A  tragédiában,  a  cselszövényes  művekben,  a  melo- 
drámában és  a  vandevilleben  az  1815 — 1850  közti  idő- 
szak sokkal  eredetibb  volt  az  1850 — 1870  közti  időnél. 
Kivált  a  cselszövényes  vígjáték,  Dumas  genialis  keze 
közt  és  Seribe  fáradhatatlan  könnyűsége  által,  ritka 
tökéletességet  ért.  Az  1850-iki  kiábrándulás  idején 
azonban  a  vezeklő  nemzet  ezt  nagyon  is  könnyűnek  és 
genialisnak  találta.  Valamint  « becsületes  és  mérsékelt » 
politikát,  philosophiát,  történetírást  kívánt,  úgy  szín- 
házat is  olyat,  mely  semmiben  sem  lép  túl  a  valószínű- 
ség, a  tisztesség  és  correctség  határán.  Másrészt  eré- 
nyesek is  lettek  nagyon,  de  minthogy  minden  erénye s- 
ség  mellett  sem  tagadhattak  meg  a  vétek  iránt  egy  kis 
gyöngeséget,  tehát  az  írók  « le  furnisseurs  de  S.  M.  le 
Public»  megteremtették  a  kívánt  czikket,  a  vétek,  erény 
és  az  erényes  vétek  keverékét  a  mindennapi  élet  határai 
közt,  mindennapi  nézetekben,  menten  aphantasia  játé- 
kától, a  társadalmi  kérdések  alkalmi  fejtegetéseivel. 

Már  Diderot  megmutatta  az  utat  Pere  de  famille  és 
Fils  Naturel  műveiben ;  Greuze  festményei  szolgáltat- 
ták hozzá  az  illustrátiót ;  ezeken  azonban  még  megvan  a 
század  eszményi  vonása,  az  affektált  mozdulatok  és  ál- 
phrásisok  mellett  is.  Delavigne  Kázmér  a  moliéri  vig- 
játékot  vélte  föleleveníteni,  mikor  Eeole  des  viellardséá, 
írta,  azonban  csak  a  polgári  vígjátékot  és  a  prózát  ele- 

venítette  föl.  x^rnolpli  és  Alcest  megteremtőjének  al- 
kotó genialitásáig  persze  nem  birt  emelkedni  ;  de  az 
ifjabb  Dumas  gyakorlott  csinálmányával  szemben  sem 
állhat  meg.  Ebben  a  genreben  is  a  szeretetre  méltó 
ezermester,  Seribe,  alkotta  meg  a  végkép  elfogadott 
mintát.  U)ie  cliáine  még  mindig  az  első  és  egyik  leg- 
jobb ((felsőbb  vígjátéka*)  a  századnak;  tárgya  ugyanaz, 
a  mi  a  modern  franczia  színpad  kedvencz  themája,  a 
szerelem  és  házasság  közti  ellentét.  Balzac  Mercadetje 
volt  az  első  kísérlet,  mely  a  divatos  darabok  másik  ked- 
vencz alapeszméjét  a  parvenuknek  a  megszilárdult  ha- 
talmak elleni  harczát  drámailag  tárgyalta. 

Ha  kiváló,  gyakorlott  írók,  a  kiknek  a  természet 
azonfölül  megadta  a  könnyű  mulattatás  adományát  is, 
fölteszik,  hogy  népszerű  tárgyakat  ós  kérdéseket  a  leg- 
kellemesebb modorbafi  megbeszéljenek,  az  nekik  több- 
nyire jobban  sikerül,  mint  a  valódi  nagy  költőknek. 
A  műfogásokban  csakhamar  mesterekké  lesznek,  s  nem 
azért  francziák,  hogy  a  ragacsot  és  csirizt  elrejteni  ne 
tudnák.  A  száz  meg  száz  vígjátékban,  mely  az  utolsó 
húsz  év  alatt  színre  került,  mindenütt  ugyanazok  a 
szerkezetek,  az  alakok,  a  tárgyak,  a  nézetek,  a  nyelv ;  a 
különbség  csak  a  nagyobb  vagy  kisebb  ügyességben 
van,  melylyel  a  recipét  összeállítják.  Tárgyuk  a  jelen- 
ből és  a  valódi  életből  van  véve  :  az  ellentét  vagy  a  régi 
és  az  új  társadalom,  vagy  a  szenvedély  és  a  társadalmi 
törvények  közt."^'  Hogy  ez  az  ellentét  épen  nem  új,  azt 

*  Nem  szabaci  azonban  itt  említetlenül  liagynimk,  hogy 
épen  az  ntolsó  évben  más  irány,  más  tárgy,  más  génre  ara- 

se  a  szerzők,  se  a  közönség  nem  igen  hinné ;  az  ő  sze- 
mökben  mindez  a  nagy  forradalomból  ered,  az  emberi- 
ség ez  új  aerájától,  mely  a  francziák  hite  szerint  az 
emberi  természetet  is,  mint  a  történelem  és  társadalom 
törvényeit  teljesen  átalakította.  Mint  mindenkor  a  fran- 
czia  színpadon,  úgy  az  új  vígjátékban  is  nagy  szerepet 
játszik  a  tiráda,  kpour  és  conirei  épen  úgy  tárgyalják 
sima  prózában,  mint  hajdan  pompás  versekben  Cor- 
neille.  A  nyelv  éles,  élezés,  folyékony,  de  színtelen  és 
gyakran  prózai,  a  dialóg,  a  hol  a  tiráda  el  nem  nyomja, 
természetes,  élénk,  szellemes,  tele  mind  azzal  a  franczia 
kellemmel,  a  melyet  Európa  már  háromszáz  év  óta  el 
nem  fáradt  bámulni.  Épen  mivel  minden  chablonszerü- 
leg  készül :  szerkezet,  alakok,  indokolt  be-  és  kimenetel, 
az  érdeknek  a  negyedik  felvonásbeli  központosítása, 
meglepetés,  fordulat  stb.  annyivá!  csodálatra  méltóbb 
mesterség,  mégis  újnak  és  találékonynak  látszani, 
feszülten  tartani  az  érdeket  s  a  szövevény  fordulatai 
által  feledtetni  az  elcsépelt  tárgyat  és  a  tirádák  mono- 
toniáját. 

De  épen  ez  az  :  az  élez,  a  feszült  érdek,  a  folyékony 
dictió,  a  mit  a  német  színpadon  és  regényekben  hiába 
keresnénk.  Úgy  is  a  mint  a  van,  a  francziák  könnyű, 
igénytelen  irodalma  és  művészete,  épen  könnyűsége  és 
kelleme  által,  sokkal  nagyobb  művészi  becsű,  mint 
átlag  a  németeké  és  angoloké,  s  ha  mélységben  nem 

tott  Parisban  ismételt  diadalokat.  Csak  a  Théatre  franQais 
miüt  évi  műsorából  is  a  Luthier  de  Crémone  és  a  Bome 
vaincuc  egészen  más  téren  mozognak. 

mérkőzhetik  ezek  kiválóbb  műveivel,  de  formai  szép- 
sógben  bizonyára  fölülmúlja.  Am  hasonlítsuk  össze 
Kock  Pál  vagy  Souliét  a  német  Lafontain  Auguszttal 
és  Zschokkevel,  nem  is  említve  a  képzőművészeteket. 
Az  irodalom  ez  ágának  s  a  rémirodalomnak  folyto- 
nos fenmaradása,  sőt  terjedése  az  általános  izlés  rom- 
lottságán kívül  magyarázatát  leli  az  írók  társadalmi 
helyzetében.  Francziaországban  a  szépirodalmi  írók 
nagy  részét  —  legalább  azokat,  a  kik  tehetséget,  erőt, 
sajátosságot  tanúsítanak  műveikben  —  f?ác?a.ssenak, 
azaz  olyanoknak  tekintik,  a  kik  nem  tartoznak  Paris  és 
még  kevésbbé  a  vidék  rendes  polgári  társaságához. 
Hogy  írnának  ezek  langyos  családi  regényeket,  mint 
az  örök  szűz  angol  kék  harisnyások,  vagy  a  becsületes 
német  családapák,  a  kik  talán  soha  ki  sem  mozdultak 
vidéki  városkáj okból.  A  nevelés  rendesen  kiölni  igye- 
kezett belőlök  az  eleven  phantasiát,  s  oly  szabadossá 
és  egyenletessé  tenni  a  társadalmi  életet,  a  mint  csak 
lehet.  Ha  ez  sikerül,  akkor  meg  lesz  kívánságok  sze- 
rint a  meddőség ;  de  ha  nem  sikerül,  annál  veszélye- 
sebb reactiót  szül  a  kísérlet.  Zabolátlan  természet,  te- 
hetséges szellem,  élvezetkereső  hajlam  és  ingatag  jel- 
lem könnyen  erre  jut.  A  phantasia  aztán  utat  keres 
magának,  rontja  önmagát,  keresi  a  rémségest  vagy  a 
fajtalant  s  minél  tovább  téved,  annál  nagyobb  tetszést 
nyer,  részint  a  nyers  szenvedélyes  tömegnél,  részint  az 
unatkozó  és  üres  középosztálynál.  Mihelyt  művének 
nagy  kelendősége  van,  könnyen  megtelik  a  szerző  zsebe, 
de  ki  is  ürül  épen  oly  könnyen ;  az  iíjú  író  mindig  to- 
vább megy  a  jövedelmező  úton,  mely  őt  az  örvényhez 

Arany  László  összes  míivci.  Ifi.  l"* 

viszi.  S  aztán  élete  a  kicsapongás  és  lázas  productió 
közt  oszlik  meg ;  csak  courtisanokat  lát  vagy  oly  iro- 
dalmi és  művészi  czigányokat,  mint  ö  maga  ;  jobb  eset- 
ben hirlapirókat,  a  kik  még  életök  bizonyos  szabály- 
szerű berendezéséig  nem  szedték  össze  magokat,  vagy 
szinészeket  és  szinésznöket,  a  kik  Francziaországban 
még  szintén  nem  tudták  dolgukat  a  tisztes  polgári 
rangig  vinni ;  és  a  legjobb  esetben  is  oly  társaságot,  a 
minő  csak  a  fővárosban  van,  mely  sem  a  bourgeoisie 
tisztes  köréhez,  sem  a  nyilvános  vétek  osztályához 
nincs  sorolva,  s  melynek  neve  röviden  demi-monde. 
(E  szó  alatt  nem  szabad  a  lorette-világot  érteni,  mint 
külföldön  rendesen  szokták.  Oly  társaság  az,  melyben 
valami  férgest  sejthetni,  melyet  a  tisztes  körök  igye- 
keznek elkerülni,  melynek  azonban  nem  vethetnek 
szemére  semmi  bizonyost,  a  mi  a  formális  kizárást 
igazolhatná.)  Ily  körben  a  polgári  családi  élet  s  a  ren- 
dezett viszonyok  ismeretlenek  maradnak  az  író  előtt ; 
úgy  festi  a  világot,  a  mint  a  puncs  kék  lángján,  a 
szivarfüstön  és  a  játékasztal  ködén  át  jelenik  meg 
előtte ;  kívül  áll  a  társadalmon  s  nem  volna  méltányos 
és  nem  is  mutatna  éles  tekintetre,  ha  a  párisi  vagy 
épen  a  franczia  életet  ilyen  rajzok  után  akarná  valaki 
megítélni.  A  tisztes  társaság  azonban,  mely  a  valóság 
egyhangúsága  alatt  szenved,  úgy  élvezi  ezt  a  rém  vagy 
sikamlós  irodalmat,  mint  a  fűszeres  ételt  vagy  habzó 
champagnit.  Vajon  vétkül  tudhatni-e  be  ezt  neki  ? 
Hát  a  németek,  -a  kiknek  se  az  állami  lét  bajai,  se  a 
társas  élet  egyhangúsága,  se  a  nevelési  viszonyok  ha- 
sonló mentségül    nem  szolgálhatnak,   nem   épen   azt 

teszik-e  ?  Nincs-e  tele  minden  német  kölcsönkönyvtár 
ugyané  í'ranczia  művek  rossz  fordításaival  s  nem  ját- 
szanak-e első  szerepet  minden  német  színpadon  Sardou 
sikamlós  müvei  és  Offenbach  fajtalan  paródiái  ? 

Azt  sem  szabad  egyébiránt  feledni,  hogy  a  kritika,  a 
mely  Németországban,  igen  különös  fejlődési  fokozat- 
ban, megelőzte  az  eredeti  költői  alkotás  korszakát, 
Francziaországban  sokkal  természetesebb  fejlődéssel, 
az  alkotó  erő  hanyatlása  óta  vett  igazi  lendületet.  Azt 
mondhatni,  hogy  Víllemain  alapította  meg  és  Saínte- 
Benve  vitte  tökéletességre ;  tőle  nyerte  sajátságos, 
psycholog-biographikus  jellemét ;  s  az  utolsó  húsz  év 
alatt  keletkeztek  legfinomabb  és  legjelentékenyebb  ter- 
mékei. Montégut  mélysége,  Renan  finomsága  és  fölül- 
mulhatatlan  művészete,  Taine  bátor  systematikája  és 
gazdag  színezete,  Sarcey  nyiltszivűsége  és  előítélet  nél- 
küli fölfogása,  Saint- Viktor  szóplastikája,  Scherer  tu- 
dománya —  új  és  igen  fontos  jelenségek,  melyeket 
Németországnak  nem  lehet  eléggé  tanulmányoznia. 
Egykor  jogos  büszkeséggel  nézhette  le  Bouhours  vagy 
Laharpe  formális  kritikáit  Lessing  nemzete ;  de  ma 
nem  szabad  megfeledkeznie  arról,  hogy  se  a  német,  se 
az  angol  vagy  olasz  irodalom  nem  mutathat  föl  semmi 
olyat,  a  mi  távolról  is  mérkőzhetnék  Sainte-Beuve  iro- 
dalmi tanulmányaival. 

III. 

A  nagy  forradalom  pusztításai  között  talán  leghelyre- 
hozhatatlanabb  az,  hogy  kiölte  a  nemzetből  azt  az  ér- 
zelmet, melyen  a  hagyományos  tekintély  alapul,  azt 

az  érzelmet,  a  melyet  egyszóval  loyalismusnak  szokás 
nevezni.  Azon  hideg  értelem,  mely  1 789  óta  uralkodóvá 
lett,  nem  ismer  oly  dolgokat,  minők  az  alattvalói  hűség, 
a  születési  elsőbbség  önkéntes  elismerése,  solidaritás 
a  nemzet  és  a  dynastia  között.  Fölébreszteni  ezt  vagy 
újra  teremteni,  három  dynastia  hasztalan  próbálta. 
Fölállíthatják  még  akár  ötször  az  örökös  monarchiát, 
ez  épen  oly  könnyen  szakadó  kötelék  lesz  nemzet  és 
uralkodóház  közt,  mint  a  többi  volt  e  mozgalmas  szá- 
zadban. Uj  alkotmányt  is  bocsáthatnak  ki  akármennyit; 
lehet  az  kevésbbé  utópikus  mint  az  1791-  és  1793-iki; 
kevésbbé  chablonszerű  mint  az  1814-  és  1830-iki,  ke- 
vésbbé antipathikus  mint  a  III.  és  1848.  évbeli,  ke- 
vésbbé complikált  mint  a  VIII.  és  1852.  években  ho- 
zott. Gyártmány  lesz  mégis ;  mert  se  alkotmányt,  se 
királyságot  csinálni  nem  lehet,  mint  költészetet  vagy 
vallást  nem. 

Távol  legyen,  hogy  a  politikai  rationalismusnak 
minden  jogosultságát  el  akarjuk  tagadni ;  hiszen  a 
modern  állami  élet  legnagyobb  és  legjobb  vívmányai 
annak  köszönhetők  ;  de  ha  jótékonyan  akar  hatni,  saját 
terére  kell  szorítkoznia,  a  negatio,  kritika,  reform  te- 
rére. A  hol  újat  akar  alkotni,  meddő  lesz,  s  kártya- 
házat csinál,  melyet  az  első  szél  elfúj.  Erdekek,  szen- 
vedélyek, szokások  birnak  csupán  tartós  alkotásokat 
létrehozni  és  életben  tartani ;  ezek  azonban  végre  föl 
is  burjánoznának  mindent  és  ellepnék,  élősdi  növény- 
ként, a  legerősebb  törzseket,  ha  nem  jönnének  az  álta- 
lános eszmék,  a  sokat  gyalázott  abstractiók,  ismét  ki- 
tisztogatni a  burjánt. 

A  kiölt  loyalismust  épen  nem  üdvösen  helyettesíti 
a  franczia  polgárok  óvakodása  minden  beavatkozástól. 
Hiszen  oly  kényelmes,  a  kormányt  rendelkezni  en- 
gedni, minden  abból  eredhető  előnyt  élvezni,  az  érde- 
met magának  tulajdonítani,  de  egyszersmind  fölmentve 
lenni  minden  felelősségtől  a  hibákért,  sőt  előre  el- 
bástyázni magát  minden  vád  ellen.  A  párisiak  ismere- 
tes gáncsa  minden  kormány  ellen  alapjában  nem  egyéb. 
Chansonok,  újságczikkek,  akadémiai  beszédek  által 
bőszülni  meg  magát  a  kormányon,  nemcsak  azt  tünteti 
ki,  hogy  az  ember  nem  hagyta  magát  ((düpirozni»,  ha- 
nem mint  előleges  tiltakozás  a  kormány  minden  tette 
ellen,  mely  talán  nem  sikerülne,  később  jogot  ád  az 
embernek  ártatlanul  mosni  a  kezét. 

Erőszakkal  tolták  a  nemzetre  a  kormányt:  e  nagy  szó- 
val szoktak  minden  hibát  a  nemzettől  a  bitorló  nyakára 
hárítani ;  akár  az  ország  rendes  hadserege  által,  mint 
brumaire  18-án  és  deczember  2-án,  akár  a  lázadók  ren- 
detlen serege  által,  mint  február  24-én  és  szeptember 
4-én,  akár  az  ellenség  seregei  által,  mint  1814-ben  és 
1815-ben,  jutott  kormányra  a  bitorló.  Hogy  egy  kor- 
mány sem  tarthatja  fenn  huzamosan  magát,  ha  a  nem- 
zet nem  tartja  fenn,  hogy  végre  is  minden  nemzetnek 
olyan  kormánya  lesz,  a  melyet  igazában  akar  :  e  keserű 
igazságot  a  franczia  nem  akarja  belátni,  hiába  tanítja 
azt  saját  hazájának  utolsó  nyolczvan  évi  története  oly 
ékesszólóan.  Hiszen  az  a  két  kormány,  melyek  valóban 
a  nemzet  akarata  ellenére  a  Hotel  de  Ville  rohamos 
elfoglalása  által  jutottak  a  legfőbb  hatalomhoz  —  az 
1848  febr.  24-iki  és  az  1870  szept.  4-iki  kormányok  — 

csak  egy  pár  hónajjig  tarthatták  fenn  magokat  s  az 
első  alkalommal,  mihelyt  a  nemzet  teljes  szabadsággal 
kimutathatta  akaratát  —  1848  decz.  10-én  és  1871 
februárban  —  letaszította  őket  és  szabályszerű  conser- 
vativ  kormányt  tett  helyökre,  egy  embernek  személyes 
vezetése  alatt.  Ha  a  népnek  nincs  meg  ez  a  szabad 
mozgása,  vagyis  ha  akaratát  választások  alakjában  nem 
érvényesítheti,  akkor  engedi  parancsolni  a  hatalmat, 
mint  1851  deczemberben  és  1871  májusban,  s  a  tör- 
vénytelen eljárást  utólagosan  plebiscitum  vagy  kamarai 
határozat  által  szabályozza ;  de  a  személyes  kormány 
Francziaországban  mindig  a  nép  akaratával  áll  fenn. 

Ez  az  épen,  a  mit  a  franczia  nem  akar  elismerni. 
Sokkal  kényelraesebb  neki  elhárítani  magáról  minden 
felelősséget,  s  egy  bűnbakra  tolni  minden  bajt,  de  ön- 
magának tulajdonítani  minden  jó  eredményt.  Kétség- 
kívül legőszintébb  érzelme  most  a  nemzet  elitedének  a 
Bonaparték  elleni  gyűlölet  —  csak  az  elitenok,  mert 
a  művelt  vagy  félművelt  tömeg  igazában  nem  tesz 
egyéb  szemrehányást  III.  Napóleonnak,  mint  azt,  hogy 
nem  győzött.  És  a  kiválóbbak  e  gyűlöletének  is  volta- 
kép egészen  hamis  nézet  az  alapja.  Azzal  vádolják 
mind  a  két  Napóleont,  hogy  a  nemzetet  corrumpálták 
és  az  absolutismusra  nevelték ;  mintha  lehetne  cor- 
rumpálni  egy  nemzetet,  vagy  valami  jellemet  reá  ne- 
velni, ha  maga  a  nemzet  nem  nyújt  hozzá  kezet.  Me- 
lyik angolnak  jutott  valaha  eszébe  azzal  vádolni  Crom- 
wellt  vagy  II.  Károlyt,  hogy  az  angol  nemzetet  abso- 
lutismusra nevelték  vagy  corrumpálták. 

Csakhamar  növeli  a  bajt  minden  kormány  ellen  egy 


MAI    VISZONYOK    A    NYUGATI    VILÁGBAN.  iá  15 

általános  emberi  gyöngeség,  melyet  azonban  Franczia- 
orazágban  nem  mérsékel,  mint  más  nemzeteknél,  a 
mnltnak  nyugodt  megfontolása.  Elmúlt  rosszat  és  ve- 
szedelmet könnyen  feledünk ;  a  jelenlegi  elviselhetet- 
lennek tűnik  föl.  S  minthogy  egy  kormány  sincs  a  vi- 
lágon, mely  tökéletes,  sem  a  mely  egészen  rossz  volna, 
csakhamar  kezdik  a  jelenlegi  egyes  bajokat  az  előbbi 
egyes  előnyökkel  hasonlítgatni  és  élénken  óhajtoznak 
vissza  az  előbbi  állapotra.  Innen  van,  hogy  a  franczia, 
ha  egy  ideig  élvezte  a  javakat,  melyeket  a  hazamentő 
adott  neki,  közönyössé  válik  ezek  iránt  s  hallgatni  kezd 
a  kritikára  és  gáncsokra,  melyek  a  fönnálló  kormány 
hibáit  —  és  melyik  kormány  ne  követne  el  hibákat  — 
naponkint  bonczolgatják.  Sajnálni  kezdi,  hogy  lemon- 
dott a  szabadságról,  egy  kis  nyugalom  kedvéért  s  föl- 
veti magának  a  kérdést :  vajon  épen  nem  volna-e  le- 
hetséges együtt  élvezni  mind  a  kettőt :  a  szabadságot 
és  a  rendet.  S  ahhoz  ott  vannak  mindjárt  a  politikai 
kuruzslók  és  hirdetik  saját  orvosságukat  mint  panaceát. 
Hogy  mindkettő  tenyerében  van  egyesítve,  csak  legyen 
férfias  bátorsága  a  nyert  jogokat  valóban  használni, 
azt  nem  mondja  neki  egyik  sem ;  s  hogy  önmagának 
mondja  meg,  arra  nincs  az  igazság  iránt  elég  bátorság 
benne.  Az  orvosság  pedig,  a  mit  adnak  neki,  mindig 
valamiféle  logikáin  gondolt  és  logikáin  megtámadha- 
tatlan  intézmény,  s  a  ki  mellett  a  logika  szól,  az  min- 
dig megnyerte  a  játékot  a  raisonneurok  hazájában: 
egyszer  a  köztársaság  az,  másszor  az  alkotmányos  vagy 
demokratikus  monarchia ;  ma  az  általános  szavazatjog, 
holnap  a  balance  des  pouvoirs,  holnapután  a  két- 

kamara-rendszer.  Néhány  év  óta  a  decentralisatio  lett 
az  általános  orvosság.  Mintha  lehetne  a  decentralisa- 
tiót  decretálni ;  mintha  Bonrgesböl  Münchent,  Tours- 
ból  Heidelberget,  Lyonból  Lipcsét  csinálhatnának ! 
Mintha  kivánatos  volna,  hogy  egy  nemzet  egyszerre 
szakítson  egész  történelmi  múltjával,  s  miután  hatszáz 
esztendeig  mindig  egy  irányban  ment  előre,  egyszerre 
sarkon  fordulva,  az  egész  utat  visszafelé  egy  nap  alatt 
megtehetné.  A  mit  a  valóban  kivánatos  és  gyakorlati 
decentralisatióval  tenni  lehet,  azt  kormány  nem  szab- 
hatja ki,  az  magoktól  a  polgároktól  függ.  Eégi  mese  a 
restről,  a  ki  panaszkodik,  hogy  itt  vagy  ott  nem  tud 
dolgozni,  a  ki  jobb  szobát,  kényelmesebb  széket,  köny- 
veket stb.  kivan  s  aztán  ((a  jövő  héttől  kezdve  dolgozni 
fog»).  Hic  Rodus,  hic  salta.  Akarnák  csak  a  francziák, 
az  ő  községi,  kerületi,  megyei  tanácsaik  majd  beleszól- 
hatnának a  közigazgatásba,  és  szeretnők  látni  azt  a 
kormányt,  mely  be^merne  záratni  valamely  tanácsot, 
mert  túllépett  ügykörén. 

Természetesen,  ha  egy  nagy  város  forradalmas  vá- 
lasztóinak többsége  a  városi  tanácsot  demagógokból 
állítja  össze,  a  kik  se  birtokot,  se  tapasztalatokat,  se  a 
művelt  közönségnek  nézeteit  és  érdekeit  nem  kép- 
viselik :  akkor  bele  mer  vágni  önkényes  tettekbe  is  a 
kormány,  mely  tudja,  hogy  mögötte  áll  a  nemzet  bir- 
tokos és  művelt  része.  De  nem  úgy  áll  a  dolga  a  nem- 
zetnek épen  e  művelt  része  által  választott  général- 
tanácscsal.  E  tanács  jogainak  az  1872.  évi  télen,  a 
nemzeti  gyűlés  conservativjei  által,  a  baloldal  akarata 
ellen  keresztülvitt  kiterjesztése,  derék  lépés  a  közigaz- 


MAI    VISZONYOK    A    NYUGATI    VILÁGBAN.  217 

gatás  decentralisatiója  -  -  az  egyedül  gyakorlati  ós  ki- 
vihető decentralisatio  —  felé.  Hogy  azonban  ez  mér- 
sékelni és  csökkenteni  fogja-e,  a  központi  kormány  és 
ennek  képviselője,  a  préfet  hatalmát,  az  csupán  attól 
függ,  hogyan  veszik  hasznát  a  választók  és  választot- 
tak, hatáskörük  e  kiterjesztésének. 

Nem  szabad  leplezgetni  az  igazat :  nem  a  törvénye- 
ken múlik,  ha  Francziaországban  nincs  meg  a  szabad- 
ság, hanem  azokon,  a  kik  a  törvényt  nem  foganato- 
sítják. A  törvényekben  gyakran  pompás  reformokat 
hoznak  be,  de  ezeknek  többnyire  kevés  a  sikerök, 
mert  holt  betűk  maradnak,  ha  nem  áll  minden  ember 
ott  a  maga  helyén,  hol  állania  kell.  Pedig  Franczia- 
országban ez  gyakran  így  van.  Ha  a  köztársaságiak 
jutnak  kormányra,  csak  politikai  érzelmeit  nézik  a  ki- 
nevezendőnek.  Ha  úgynevezett  alkotmányos  monarchia 
uralkodik,  a  képviselők  kedvenczeit  nevezik  ki,  mert 
azok  szavazatára  a  miniszternek  szüksége  van.  Ha  a 
kormány  absolut,  akkor  szűkebb  tere  van  ugyan  a  kegy- 
osztásnak, mint  a  parlamenti  sokfej űség  alatt,  csak- 
hogy az  érdemet  többnyire  alárendelik  az  alázatos  en- 
gedelmességnek s  a  legjobb  esetben  a  jó  állomásokat 
érdemek  jutalmazásául  osztogatják  és  gyakran  megesik, 
a  ki  húsz  évig  lelkiismeretes  néptanító  volt,  jutalmul 
a  philosophia  tanárává  teszik,  vagy  a  fŐtörvényszék- 
hez  neveznek  ki  valakit,  mert  derék  munkákat  írt  az 
archeológiából. 

A  hol  azonban  az  oda  illő  embert  teszik  a  maga  he- 
lyére, az  Francziaországban  épen  annyit,  sőt  többet 
végez,  mint  másutt,  s  erre  mindent  megfontolva  és  min-^ 

dent  összehasonlítva,  még  az  absolut  kormány  nyújt 
legtöbb  kilátást.  Ki  ne  tudná,  mit  tett  lY.  Henrik, 
Eichelieu,  XIY.  Lajos  az  ö  jó  korszakában,  s  mindenek 
fölött  Napóleon,  ez  az  utolérhetetlen  mestere  annak  a 
művészetnek,  hogyan  kelljen  minden  erőt  arra  a  helyre 
tenni,  a  hol  épen  saját  körében  van  —  mit  értek  ők  el 
azokkal  a  francziákkal,  a  kik  még  kevéssel  előbb  nél- 
külözve a  nekik  szükséges  vezért,  a  vallási  háborúk- 
ban, a  Frond  zavaraiban  és  a  forradalom  utczai  har- 
czaiban  emésztették  föl  kölcsönösen  magokat.  Üj  állo- 
mások vagy  új  hatóságok  teremtése  bizonyára  mitsem 
változtat  a  dolgok  állásán.  A  ki  jól  hasznát  tudja  venni 
annak,  mi  van,  annak  nem  kell  új  szervezkedésre  várnia. 
S  ha  valamely  nemzet  csak  ettől  vár  üdvöt,  természe- 
tes, hogy  nemsokára  keserűen  kiábrándul,  ha  az  új 
intézmény  nem  hozza  meg  azt,  a  mit  vártak  tőle ;  ek- 
kor legjobb  esetben  halomra  dől,  gyakrabban  pedig 
azon  férfira  is,  a  ki  engedve  a  közvéleménynek,  föl- 
állította :  s  ez  ismétlődik  a  közélet  minden  ágában. 
A  mi  már  egyes  esetekben  is  rombolólag  hat,  igazi 
szerencsétlenséggé  lesz,  ha  az  egész  országra  kiterjedő 
intézményről,  ha  magáról  az  alkotmányról  van  szó. 
A  nemzet  belébomlik  eszményeibe  és  önmagába  is : 
tudja,  hogy  nem  jól  megy  a  dolog,  de  még  sem  tud 
magának  számot  adni  róla,  s  hogy  egy  angolnak  élezés 
megjegyzését  ismételjem:  « a  nemzet  nem  tudja  mit 
akar,  s  nem  elégszik  meg,  míg  az  nincs  meg». 

Nem,  még  egyszer,  nem  a  politikai  intézmények  gá- 
tolják Francziaországot,  hogy  magát  kormányozza:  a 
kényelmesség,  a  közöny,  a  jobbak  félelme  attól,  hogy 

magokat  compromittálj ák,  8üt  hogy  csak  tolakodjanak 
is  (se  niettre  en  avant)  vagy  rossz  lábon  álljanak  a  be- 
folyásos kormánytisztviselőkkel,  valami  felelősséggel 
terheljék  magokat :  csak  ezek  az  okai,  hogy  a  fran- 
cziáknak  nincs  önkormányzatuk  és  ezen  száz  új  tör- 
vény és  szervezkedés  sem  változtat  semmit. 

De  hol  is  venné  a  franczia  a  polgári  bátorságot,  mikor 
az  apai  háztól  kezdve  útját  kiegyengetik  neki,  mikor 
se  állásért,  se  megélhetésért  nem  kell  küzködnie,  mi- 
kor g3^ermekkora  óta  csaknem  vétekként  tüntették  föl 
előtte  azt,  ha  föltűnést  okoz,  ha  megkülönbözteti  ma- 
gát, ha  különczködik,  mikor  szülői  és  tanítói  folyvást 
azt  csepegtették  belé :  minden  bölcseségek  legelseje, 
nem  avatkozni  valamibe,  «a  mi  reá  nem  tartozik'), 
soh'sem  compromittálni  magát,  soh'sem  venni  felei-ős- 
séget magára,  s  mikor  végre  nem  állítottak  eléje  más 
erkölcsi  eszményt,  mint  a  családét,  a  melyben  az  atyát 
illet  minden  kötelesség  a  gyermekekkel  szemben,  sem 
más  politikai  eszményt,  mint  az  emberi  jogok  és  a  jól 
rendezett  állam  eszményét,  a  mely  mindnyáj  ok  helyett 
gondolkozik,  cselekszik,  sőt  gondoskodik. 

^Bizonyára  nem  lehet  ellenvetés  az  ellen,  ha  a  pol- 
gár, rendes  időkben,  nem  gondol  a  politikával,  s  az  a 
mai  napság  sokfelé  forgalomban  levő  paradoxon,  hogy 
a  «közérzület))  minden  erények  erénye,  alapjában 
sophismán  nyugszik.  De  ha  a  polgár  közönséges  idő- 
ben és  addig,  míg  a  kormánynyal  elégedett,  nem  tehet 
jobbat,  mint  hogy  dolga  után  lásson,  ápolja  betegét, 
védje  cliense  érdekeit,  oktassa  tanítványait,  elégítse  ki 
vásárló  közönségét  s  hagyja  a  kormányzás  nehéz  mes- 

térségét  azoknak,  a  kik  életüket  arra  szánták,  nagyon 
megváltozik  a  dolog  abban  a  pillanatban,  mihelyt  ki- 
tör a  válság  s  közel  a  veszély,  hogy  lelkiismeretlen  és 
képtelen  kezek  ragadják  meg  a  kormány  rúdját.  Ily 
pillanatok  százszor  jöttek  nyolczvan  év  óta,  és  épen 
olyankor  nem  volt  bátorsága  a  franczia  polgárnak  bele- 
vágni, védeni  magát,  s  ajtót  mutatni  a  bitorlónak. 
Minden  nemzetnek  meg  vannak  a  maga  Kochefortjai, 
de  eddig  még  egyik  sem  tűrte  azokat  a  kormányon,  és 
Sardou  betű  szerint  igazat  mondott,  mikor  azt  mon- 
datja Eabagasával,  hogy  Francziaországon  kívül  nincs 
több  olyan  ország,  a  hol  az  ö  fajtájú  emberek  fölkap- 
hatnának. 

Hogy  panaszkodhatnék  erőszakosság  miatt  a  fran- 
czia, ha  rajta  állt  egyszerűen  a  választásbeli  részvétel, 
jogainak  egyszerű  gyakorlata  által,  a  kivánt  állapotot 
előidézni  vagy  elkerülni.  Csak  az  panaszkodhatik  erő- 
szak miatt,  a  ki  teljesen  eleget  tett  kötelességének  és 
mindent  megtett,  a  mi  rajta  állt,  a  szerencsétlenség  el- 
hárítására. 

De  ki  mondhatja  ezt  el  magáról  Francziaorsz ágban? 
Ki  teszi  meg  polgári  kötelességeit  ?  A  választó  ?  A  vá- 
lasztott? A  tisztviselő?  Az  ujságíró?  Hol  van  a  nyil- 
vánosság általi  ellenőrzés  ?  Hol  a  férfias  ragaszkodás  a 
joghoz  ? 

Valóban  a  franczia  jellemnek  átlag  legvégzetesebb 
hibája :  a  polgári  és  erkölcsi  bátorság  fogyatéka. 

Tudva  van,  hogy  a  művelt  francziák  többsége,  kivált 
vidéken,  mérsékelt  liberal  érzelmű.  Olykor,  ha  elég 
nyugton  és  bizton  érzi  magát,  ki  is  bújik  e  félénk  több- 

ség,  mint  1829,  1847,  1869-ben;  de  mihelyt  az  ellen- 
ség mutatkozik,  elrejtőzik  ismét  és  hagyja  azt  paran- 
csolni. S  míg  így  a  forradalmat  a  párisi  politikusok  s 
ezek  demokrat  követői  által,  vagy  az  államcsínyt  a 
császárban  személyesített  s  benne  megtestesült  alnép 
által  magára  tukmálni  engedi,  a  nélkül,  hogy  magát 
védené,  azok  bűntársává  lesz  maga  is,  gyávaságból.  Ki 
akarná  állítani,  hogy  a  francziák  többsége  elkövetne 
oly  tetteket,  mint  a  Saint-Barthélémy,  a  dragonnad,  a 
szeptemberi,  a  márczius  18-iki  napok  stb. ;  vagy  hogy 
a  művelt  íxancziák  többsége  helyeselte  a  brumaire 
18-iki  és  deczember  2-iki  államcsínyt,  a  február  24-iki 
és  szeptember  4-iki  erőszakos  hatalom-foglalásokat. 
De  a  műveltek,  a  mérsékeltek,  a  szabadelvűek  vétkesek 
lettek,  mert  hatalomra  jutni  engedték  e  bitorlást.  Ám  te- 
gyük föl,  hogy  a  műveltek  többsége  osztozik  Tocqueville 
és  Kenan  nézeteiben  a  franczia  forradalom  felől :  mi- 
ért nincs  bátorságuk  «1789  halhatatlan  elveit))  meg- 
tagadni, hog}^  a  tömeggel  együtt  imádva  térdeljenek  le 
előttök.  Ám  tegyük  föl,  hogy  a  műveltek  ellene  voltak 
az  1780-iki  háborúnak;  miért  nem  emelték  föl  szavo- 
kat  ellene  ?  Bizony  mert  nem  volt  bátorságuk,  a  mint 
nem  merték  márcz.  18-án  utánozni  azt  a  példát,  a  mit 
a  londoni  polgárok  a  charlistdkkol  szemben  1848-ban 
adtak.  Hiszen  még  annyi  bátorságuk  is  hiányzik,  hogy 
a  választó  urnához  menjenek.  Alávetik  magokat  a  párt 
igájának,  mint  a  conventióknak  és  a  divatnak  a  magán- 
életben. 

A  művelt  francziák  többségének  jórészt  mindegy, 
hogy  milyen  czíme  van  az   államnak,  ha  ez  az  állam 

nekik  a  rendet,  törvényt  és  szabadságot  biztosítja ;  de 
kevés  művelt  franczia  merné  ezt  be  is  vallani ;  mert 
nevetségessé  lenne,  ha  a  fennálló  kormányt  nem  csú- 
folná és  legalább  szóval  ellenzéket  nem  csinálna  neki. 
Együgyűnek  és  naivnak  tartanák  (francziára  nézve  a 
legeltűrhetetlenebb  helyzet),  ha  valami  jót  találna  a 
kormányon,  s  a  gáncshoz  könnyű  hozzá  szokni,  még 
ha  szigorú  szemmel  nem  keresi  is  az  ember  a  szálkát, 
a  mi  bármely  kormánynál  könnyen  található. 

A  hosszú  időközökben,  mikor  a  forradalom  leveretve 
szendereg  az  állam  kapujánál,  mint  Orestes  erinnyái  a 
templom  előtt,  a  közbátorság  eme  hiánya  megront 
minden  állami  intézményt.  Hol  van  az  a  jó  társaság- 
beli franczia,  a  ki  merne  —  vagy  ha  jobban  tetszik,  a 
kellemetlenkedésnek  kitenné  magát  —  bármiféle,  de 
megnevezett  visszaélést  a  sajtóban,  a  biróság  előtt  vagy 
aszószéken  megtámadni,  üldözni,  bolygatni  ?  Le  van 
az  ember  kötelezve ;  tekintetekkel  kell  lennie,  hosszas 
pör  kerekednék  belőle  s  még  sem  lenne  haszna  :  ilyes 
mentségeket  hall  mindig  az  ember.  Míg  az  angol  par- 
lament, sajtó,  bíróságok  férfias  fölszólalással  tárg3^al- 
nak  minden  panaszt  a  hivatalbéliek,  a  rendőrség,  a 
vasutak,  posták  stb.  ellen :  a  franczia  gyűlések  és  a 
franczia  lapok  folyvást  a  pártszenvedély  és  a  szónoki 
gyakorlat  tere  maradtak ;  személyesen  senkivel  sem 
szeretnek  összetűzni.  Az  ember  nem  tudhatja,  hogy  az, 
a  kit  most  személy  szerint  vádol,  más  alkalommal  miben 
használhat  vagy  árthat  neki ;  hiszen  az  állam  egész 
szerkezete  a  kölcsönös  segítségen,  szolgálatkészségen, 
személyes   érdekeken  nyugszik.   Minden   pályázat    és 

vizsgálatok  daczára  mégis  csaknem  minden  állást 
ajánlat  ós  kegy  szerint  adnak  oda.  Minden  közép- 
osztálybeli embernek  van  a  közigazgatás  minden  ágá- 
ban és  minden  pártnál  valami  rokona,  a  kit  pártolnia 
kell  és  egy  másik  rokona,  a  ki  öt  pártolja.  A  kormány 
csúcsa  változhatik  minden  Inísz  évben  ;  a  bureauchefek 
örökségül  szállnak  át,  s  velők  együtt  minden  közvetett 
befolyás.  A  mandarinok  szabadkőművessége  ez.  Mint- 
bogy  e  szerint  minden  személyt  és  minden  megtörtént 
egyes  visszaélést  kimélni  kell,  abstractiókra  vetik  ma- 
gokat, melyekért  lándzsát  törnek,  s  formákra  és  sza- 
vakra, melyeket  lovagiasan,  bátran,  sőt  szenvedélyesen 
támadnak  meg.  Az  ellenzéki  képviselő  is,  a  ki  a  szó- 
székről zsarnok  szolgájának  nevezte  a  minisztert,  talán 
mindjárt  gyűlés  után  a  hatalmas  úr  cabinetjébe  megy, 
hogy  dohánybolt-engedélyért  könyörögjön  valami  régi 
jó  barátjának  özvegye  részére. 

Kivált  a  (iközvélemén3^nyel»)  és  a  társasági  conven- 
tióval  szemben  hiányzik  nálok  teljesen  az  erkölcsi  bá- 
torság. Egyetlen  ember  sem  mert  Sedan  után  fölszó- 
lalni és  védeni  a  császárt,  a  kit  oly  sokáig  szolgáltak, 
a  kit  bizonyára  dicsőitettek  volna,  ha  győzelmesen  tér 
haza.  Versenyeztek,  hogy  ki  tiporhatja  érzékenyebben 
a  bukottat.  Védeni  őt  a  « közvélemény*)  ellen  épen  úgy 
nem  merte  senki,  mint  nem  merte  a  háború  előtt  az 
elbizakodott  « Berlinbe  !  Berlinbe!*)  jelszót  megbélye- 
gezni. 

A  békeszerető  liberális  középosztály,  melynek  ural- 
kodnia kellene,  ily  föllépéssel  természetesen  nem  jut- 
hat uralomra  és  a  politikai  faíseiirők  foglalják  el  a 

kormányriidat.  Már  Francziaország  is  csaknem  arra  á2 
állapotra  jutott,  a  mit  egy  kitűnő  amerikai  író  fest  az 
új-világ  köztársaságáról:  «Teljes  különszakadás  van  a 
politikai  osztályok  és  a  közönség  között,  mert  művelt 
emberek  csak  megvetéssel  és  undorral  tekintenek  a 
politikusok  manővereire*).  Francziaországban  is  mindig 
nő,  mindig  általánosabbá  lesz  a  fáradság  és  az  elfásu- 
lás.  «A  mi  szerencsétlen  társadalmunkat))  —  ezt  írta  e 
mű  szerzőjének  nem  régen  egy  öreg  barátja,  művelt 
kereskedő  és  becsületes  szabadelvű  hazafi  —  ((Csak 
ahhoz  az  emberhez  hasonlíthatom,  a  ki  az  élet  élvezeteit 
és  eszméit  kimerítvén,  delírium  tremensbe  esett.  Én  el- 
szigetelem magamat  a  mennyire  tudom,  tettel,  szóval, 
sőt  gondolataimmal  a  politika  bohóczaitól  s  meg  va- 
gyok győződve,  hogy  a  mi  még  tisztességes  van  e  sze- 
rencsétlen országban,  az  idestova  csak  a  visszavonulás- 
ban és  a  közélettől  távol  tartózkodásban  lesz  föllel- 
hető » . 

Ez  a  bánat  mély,  őszinte,  általános  minden  jó  franczíá- 
nál  és  nagyon  is  fölfoghatjuk,  minő  érzelmeken  me- 
hetnek át  azon  derék  és  nagy  férfiak,  a  kik  a  századdal 
születve,  szokva  voltak  a  forradalmat  evangéliumnak  és 
nemzetöket  választott  népnek  tekinteni.  Sehol  a  hazafi- 
ság őszintébb  és  jogosabb  nem  volt,  mint  ennél  a  nemze- 
déknél ;  sehol  a  fájdalom  őszintébb  és  jogosabb  nem  le- 
het. Saint-Beuve-t,Cousin-t,Villemain-t  megóvta  sorsuk 
attól,  hogy  életök  meggyőződésének  és  szeretett  hazáj  ok- 
nak e  hajótörését  megérjék  ;  talán  szívok  szakadt  volna 
meg,  mint  a  szegény  Mériméenek,  vagy  eltompulva  élték 
volna  tovább  az  életet,  mint  sokan  kortársaik  legjobbjai 

közül.  Ezeknek  van  rá  joguk :  de  annak  a  nemzedéknek, 
mely  most  éli  férfi-korát,  nem  szabad  a  bánatban  elcsüg- 
gednie. Ösztönözze  az  őket  férfias  tevékenységre.  Hazá- 
jok,  mély  hanyatlásában  is,  távol  van  még  azon  fokától  az 
erkölcsi,  szellemi  és  anyagi  nyomornak,  melyben  Német- 
ország a  XVII.  században  epedett.  Sőt  sok  tekintetben 
annyira  sem  hanyatlott,  mint  Németország  volt  a  rajnai 
szövetség  idején:  gondoljuk  el,  mi  volt  akkor  a  német 
haderő,  hogy  könyörögtek  a  német  berezegek  és  német 
szabad  városok  idegen  uralmat ;  mily  corruptio  volt  a 
német  tisztikarnál ;  minő  dolgok  történtek  Eastattban, 
Kegensburgban,  a  sácularizált  országokban ;  maga 
északi  Németország  is  mennyire  meg  volt  fekélyezve 
Haugwitz  és  Lombard  (II.  Frigyes  Vilmos  kedvenczei) 
idejében ;  mily  egoismus  uralkodott  a  művelt  körökben, 
s  kénytelenek  leszünk  elismerni,  hogy  Francziaország 
ismét  kiépülhet,  ha  lesznek  emberei,  mint  lettek  a  né- 
meteknek. A  mai  szellemi  apály  nem  rosszabb,  mint  a 
minő  Voltaire  halála  és  Chateaubriand  föllépte  között 
volt ;  erkölcsileg  már  alsóbb  fokon  is  állt  az  ország  a 
regensség  és  a  directorium  alatt ;  anyagilag  virágzóbb 
mint  akárha.  Csak  politikailag  látszik  menthetetlen 
hanyatlásban  s  ha  a  jobb  és  állandóbb  elemek  férfias 
föllépése  késni  fogna,  akkor  lehetne  félni,  hogy  a  poli- 
tikai életben  rettenetesen  beteljesül  az,  a  mit  Eenan 
már  1868-ban  jósolt :  «Elöbb  nemesen,  aztán  gyöngé- 
den, végre  megvetve,  napról-napra  inkább  kihalnak  a 
tisztességes  emberek,  és  száz  év  múlva  csak  merész 
kalandorok  maradnak,  a  kik  egymás  közt  a  polgár- 
háború véres  játékát  játszszák,  és  a  csőcselék,  mely  a 

győztest  megtapsolja.  Megújulnak  a  jelenetek,  melyek 
a  római  birodalom  kormányváltozásait  kisérték  az  első 
és  a  harmadik  században.  Az  napon,  midőn  köztudo- 
másra jut,  hogy  néhány  száz  befolyásos  ember  halálá- 
nak vagy  száműzetésének  árán  valamely  vakmerő  csiny 
a  békét  egyidőre  biztosította,  tetszést  fognak  kiáltani 
a  békére  vágyó  polgárok.  Azt  az  embert,  a  ki  vérrel, 
bűnnel  és  árulással  födve,  mint  vetélytársai  legyőzője 
áll  a  polczon,  a  haza  méntőjeként  fogják  dicsőíteni. 
Csak  két  befolyás :  a  külföld  nyomása,  a  mely  nem 
fogja  tűrni,  hogy  egy  nemzet  nagyon  messze  térjen 
Európa  általános  rendjétől,  és  a  püspökök  erkölcsi  te- 
kintélye, támaszkodva  a  katholikus  pártra,  bírnak  még 
ballasztot  adni  a  hányt-vetett  hajónak.  Ez  a  két  be- 
folyás bizonyára  nem  lesz  önzetlen.  A  forradalom  irtó- 
zatos megújulásaiban  egy  örvény  a  másik  örvényhez 
visz.  Vannak  nemzetek,  a  melyek  bár  egyszer  benne 
voltak  a  dantei  pokolban,  visszatértek  abból.  De  mit 
mondjunk  a  nemzetről,  a  mely,  mikor  egyszer  kijött, 
ismét  kétszer-háromszor  bele  rohan?)) 

Angliában  is,  mint  nálunk,  napirenden  van  az  iro- 
dalmi és  művészeti  jog  ügye.  Az  élénk  vitából,  mely  a 
kérdés  körül  az  angol  irodalomban  kifejlett,  alkalom- 
szerűnek tartjuk  átvenni  Matthew  Arnoldnak,  ez  is- 
mert kiváló  írónak,  egy  hosszabb  czikkéböl"*^  azon  részt, 
mely  e  jognak  alapelveit  s  a  ((tulajdon))  vagy  ((nem- 
tulajdon)) sokszor  vitatott  kérdését  fejtegeti. 

A  királyi  bizottság  —  mond  Arnold  úr  —  a  minap 
elkészítette  jelentését.  ((Azon  eredményre  jutottunk)), 
így  szól  a  jelentés,  «liogy  a  szerzők  jogát  a  törvény 
ezentúl  is  tulajdonjognak  tekintse,  mint  tekintette  ed- 
dig, s  hogy  nem  volna  kívánatos  e  jogot  valamely  vált- 
sággal vagy  egyéb  effélével  helyettesíteni)). 

A  jelentésnek  e  kezdő  mondata  egy  nagy  csatára  vo- 
natkozik. A  bizottsági  tagok,  úgymond,  azon  ered- 
ményre jutottak,  hogy  a  szerzői  jog,  mint  ezelőtt,  úgy 
ezentúl  is,  tulajdonjognak  tekintendő.  Itt  volt  az  össze- 
ütközés éle :  vajon  van-e  tulajdonjoguk  a  szerzőknek 
már  közzétett  munkáikra;  s  vajon  e  joguk  tulajdon-e? 

*■  Fortnigthly  Review  1878.  márcz. 

Az  emberek  talán  sohasem  mutatkoznak  oly  komolyak- 
nak, makacsoknak,  oly  fáradhatatlaniü  leleményesek- 
nek, mint  akkor,  midőn  a  tulajdon  joga  és  eszméje  van 
előttük  vita  alatt.  Huxley  tanár  és  Herbert  Spencer 
urak  törhetetlenűl  vitatták  a  királyi  bizottság  előtt, 
hogy  a  szerzőknek  meg  van  e  joguk ;  Farrer  úr,  a  ke- 
reskedelmi törvényszék  tagja  és  Sir  Louis  Mallett,  ép 
oly  határozottan  állították,  hogy  nincs.  Az  iránt  nincs 
kétség,  hogy  lehet  nekik  műveikre  nézve  tulajdonjoguk, 
a  mennyiben  a  törvénynek  tetszik  ezt  a  jogot  meg- 
teremteni részökre.  Hanem  a  szétágazás  a  hatalmas 
vitázó  felek  közt  ott  kezdődik :  vajon  van-e  a  szerzők- 
nek természeti  joguk? 

Nos,  én  előttem  ezt  a  kérdést  igen  egyszerűvé  teszi 
az  a  hitem,  hogy  az  ember,  ha  elméje  mélyébe  száll, 
és  őszintén  hallgat  saját  öntudatára,  úgy  fogja  találni, 
hogy  bizony  efféle  természeti  jogok  egyáltalán  nem 
léteznek.  S  a  mi  nehéz  vitakérdések  körül  oly  gyakran 
megtörténik,  az  történik  itt  is ;  a  nehézség,  a  bonyo- 
dalom, a  finom  megkülönböztetések  és  finom  kibúvók 
szükségének  érzete,  midőn  a  tulajdonjog  van  tárgyalás 
alatt,  onnan  keletkezik,  mivel  előbb  mereven  felállí- 
tották a  természeti  jog  eszméjét,  mint  egy  falat,  azután 
ennek  neki  mentek  fejjel. 

Valóban,  a  szerzőnek  nincs  természeti  tulajdonjoga 
művében.  De  azután  nincs  is  ám  semmi  egyébben,  a 
mit  akár  csinál,  akár  megszerez  magának.  A  való  csak 
az,  hogy  az  embernek  erős  ösztön  sugalja  birtokába 
ragadni  és  rendelkezésére  megtartani  azt,  a  mit  alkot 
vagy  megszerez ;  hogy  kedvére  és  hasznára  van  ezt 

tennie.  Ez  az  ösztön  természetes  és  üdvös  is,  bár  ha- 
mar túlzásba  is  csaphat  át.  Az  embereknek,  mihelyt 
társaságot  kezdtek  alkotni,  egyik  legelső  dolguk  volt 
biztosítani  az  egyén  számára,  ezen  ösztönének  kielégí- 
tésénél, a  törvény  szentesítését  és  segedelmét,  a  meny- 
nyiben ez  a  közös  érdekkel  összefér.  Az  író,  épen  úgy 
mint  más,  szintén  azt  kívánja,  hogy  élvezze  hasznát 
és  gyönyörűségét  annak,  a  mit  teremt.  Az  irodalmi 
munka,  ha  egészséges,  önmagában  hordja  kiváló  jutal- 
mát ;  de  ez  nem  veszi  el  s  nem  is  kisebbíti  az  író  azon 
kivánságát  és  igényét,  hogy  engedjék  neki  is,  mint  má- 
soknak, élvezni  és  szabadon  saját  hasznára  fordítani 
azt,  a  mit  teremtett.  Igaz,  hogy  a  mit  ő  teremt,  vélet- 
lenül olyas  valami,  a  mit  bajos  megtartania  saját  ren- 
delkezésére, másnak  pedig  könnyű  elsajátítani  tőle 
de  másrészt  az  is  áll,  hogy  érdemes  munkát  hoz  létre 
s  nem  lázítja  maga  ellen  a  nemesist  nagy  és  mérték- 
telen nyeremények  által,  ha  eltűrik  neki,  hogy  mun- 
kája hasznával  szabadon  rendelkezzék. 

így  tehát  pártját  fogta  a  társadalom,  szentesítette 
tulajdonjogát  a  saját  művére  vonatkozólag  s  módot 
adott  neki,  hogy  rendelkezhessék  azzal.  Egyik  állam 
több,  a  másik  kevesebb  számú  évekre,  de  mindenütt 
megadták  a  jogot,  hogy  élvezze  tulajdonát.  Farrer  úr, 
mint  sokan  mások,  metaphysikai  elmélkedésbe  bocsát- 
kozva, különbséget  kivan  tenni  azon  dolgok  között,  a 
melyekre  nézve  van  « tulajdon  in  ,S(3»  s  a  melyekre 
nézve  nincs  « tulajdon  in  se».  Kutyája,  lova  az  előbbi 
osztályba  tartozik ;  könyve,  ha  könyvet  ír,  az  utóbbiba. 
Mailett  úr,  az  eszmék  ugyanazon  lánczolatán  haladva. 

azt  vitatja,  «hogy  a  tulajdon  a  készlet  korlátozottságá- 
ból keletkezik)). 

Óvakodjunk  e  metaphysikai  képzelődéstöl ;  a  ((tulaj- 
don in  se)>,  mint  sok  egyéb  metaphysikai  phantom, 
belül  üres  és  csalódásba  visz,  A  tulajdont  a  törvény 
teremtette.  A  társadalom  és  ennek  törvényei  adtak  ér- 
vényt azon  természeti  ösztönnek,  mely  serkenti  az  em- 
bert, hogy  igyekezzék  sajátjául  élvezni  azt,  a  mit  te- 
remt, megszerez  vagy  bir.  Érvényt  adtak,  mert  ez  az 
ösztön  természeti,  s  mert  a  társadalom,  mely  a  törvé- 
nyeket csinálja,  maga  is  oly  emberekből  áll,  a  kik  ezt 
az  ösztönt  érzik.  Az  ösztön  természeti,  s  a  társadalom 
tért  ad  neki.  De  vannak  esetek,  mikor  ez  ösztönnek  a 
társadalom  nem  ad,  vagy  csak  igen  korlátoltan  ad  tért. 
S  ez  esetekben  a  társadalmat  a  tulajdonosi  ösztön 
visszautasítására  vagy  korlátozására  az  indította,  hogy 
annak  érvényt  szerezni  nehézséggel  jár  s  az  érvénye- 
sítést, e  nehézség  ellenére  is,  megkísérteni  nem  mutat- 
kozik előnyösnek. 

Eszmékben,  kimondott  szavakban  nincs  tulajdon  — 
mondják  sokan;  s  ebből  azt  is  következtetik,  hogy  esz- 
mékben és  szavakban  akkor  sem  kellene  tulajdonnak 
lenni,  ha  azok  könyvben  testesültek  meg.  De  miért 
nincs  tulajdon  az  eszmékben  és  kimondott  szavakban, 
holott  van  tulajdon  az  eszmékben  és  szavakban,  mi- 
helyt könyvben  jönnek  ki?  Egy  kitűnő  beszélőben  na- 
gyon meglehet  az  ösztön,  hogy  szép  mondásait  tulaj- 
donául megóvni  óhajtsa,  kivált  ha  azokat  csak  beszéd- 
ben bírja  kifejezni,  írva  nem.  Talán  örülne,  ha  hatal- 
mában állana  elejét  venni,  hogy  azokat  mások  elsajá- 

títsák,  vagy  megszabni  a  föltételeket,  melyek  alatt  az 
elsajátítást  megengedi,  s  hasznot  vonni  ez  engedély 
megadásából.  Talán  viszont  a  társadalom  is  jó  szívvel 
lehet  e  tulajdonosi  ösztön  iránt  s  hajlandó  is  segíteni 
és  előmozdítani  az  alkotás  ily  nemét,  a  miből  sok  él- 
vezetet merít.  Csakhogy  nehézségbe,  elháríthatatlan 
nehézségbe  ütközünk,  mihelyt  érvényt  akarnánk  adni 
a  tulajdonosi  ösztönnek  ez  esetben  s  biztosítani  az  al- 
kotónak rendelkezési  jogát,  kimondott  eszméiben  és 
szavaiban.  Ehhez  képest  nem  is  adatott  neki  érvény  s 
kimondott  eszmékben  és  szavakban  nincs  tulajdon. 

Más  eset  is  van,  a  hol  csak  részbeli  és  korlátolt  tu- 
lajdon adatott  meg  és  pedig  ugyanazon  okból  —  a  tel- 
jes tulajdon  megadása  nehézségének  okából.  Szembe- 
szökő példa  a  vadászati  jog.  Valaki  fáczánokat  nevel, 
tart  és  etet  s  természeti  ösztöne  van  egészen  saját  tu- 
lajdonául, egészen  saját  rendelkezésére  birni  azokat. 
De  a  törvény  csak  részben  elégíti  ki  ez  ösztönét  s  fá- 
czánjait,  mihelyt  túlmennek  a  saját  földje  határain,  az 
foghatja  el,  a  kinek  földjére  mentek.  Ellenben  tyúkjaira 
nézve  megmarad  a  tulajdonjoga,  ha  ezek  a  szomszéd 
földjére  mennek  is.  Pedig  hiszen  hihetőleg  épen  úgy 
vette  a  fáczántojást,  mint  a  tyúkét,  keltette  mind  a 
kettőt,  eteti  mind  a  kettőt  s  egyforma  ösztönt  érez  ma- 
gában föntartani  tulajdoni  igényét  mind  a  kettőre  egy- 
aránt. A  törvény  azonban  ez  óhajtásnak  csak  a  tyú- 
kokra nézve  ád  teljes  érvényt,  a  fáczánokra  nézve  csu- 
pán részbelit.  Miért  ?  Mert  sokkal  nehezebb  volna  teljes 
érvényt  adni  annak  a  fáczánokra  nézve  s  mert  nem  mu- 
tatkozik előnyösnek  az  érvényesítést  e  nehézség  elle- 

nóre  is  megkísérteni.  A  törvény  megtagadja  tőle  fáczá- 
naira  nézve  a  teljes  tulajdoni  jogot,  mert  azokat  nehéz 
saját  rendelkezésére  tartania,  másoknak  meg  elsajátí- 
tani tőle  könnyű;  s  mások  készebbek  is  elsajátítani 
ezeket,  mint  a  tyúkokat  és  hajlandóbbak  elvitatni  tőle 
tulajdonát,  épen  azért,  mert  ezt  nehéz  megtartani, 
könnyű  megsérteni.  Még  azt  a  részbeli  tulajdont  is, 
mit  a  törvény  megad  neki,  különös  módok  által  kell 
erősíteni  és  támogatni,  szigorúbb  büntetést  szabva  a 
vadorzásra,  mint  egyéb  kihágásokra.  Hogy  tulajdonosi 
ösztöne  teljesen  kielégíttessék,  hogy  fáczánjai  egészen 
a  saját  rendelkezésére  biztosíttassanak,  a  törvénynek 
még  sokkal  szigorúbb  és  kivételes  rendszabályokat  kel- 
lene alkalmaznia,  mint  most ;  s  erről,  mindenki  érzi, 
nem  lehet  szó. 

Alkalmazzuk  ezt  az  írói  tulajdonjog  kérdésére.  Az 
író  ösztöne,  melylyel  saját  alkotásának  tulajdonjogát 
s  azt  kívánja,  hogy  e  jogából  hasznot  húzhasson,  ter- 
mészetes. A  társadalom  kész  is  érvényt  adni  ez  ösztö- 
nének. De  ez  nehézséggel  jár.  Az  író  munkáját  külö- 
nösen nehéz  az  ő  szabad  rendelkezésére  megtartani  s 
kiválóan  könnyű  másoknak  elsajátítani  .  .  .  Ha  tehát 
a  törvény  korlátoltabb  tulajdonjogot  ád  neki  irodalmi 
művére,  mint  földjére  vagy  lovára  vonatkozólag,  ennek 
nem  az  az  oka,  mivel  irodalmi  műve  nem  állta  ki  a 
próbát,  hogy  ((tulajdonnak  in  se))  tekintessék;  hanem 
oka  az,  mert  irodalmi  művénél  sokkal  több  nehézségbe, 
fontosabb  érdekekbe,  eltérőbb  felfogásokba  ütközik 
biztosítani  részére  e  tulajdont. 

....  «Mint  író  nagyon  éreztem  e  kötet  megírásánál, 
mennyire  igaz  az,  hogy 

tarda  senectiis 

Debilitat  vires  animi,  mutatque  vigorem. 

« Legyen  az  olvasó  elnézéssel  irántam  —  a  nyolcz- 
van  éves  öreg  ember  iránt  —  írói  gyarlóságomért*). 

E  szavakkal  teszi  le  tollát  Kossuth,  emlékiratai  har- 
madik kötetének  befejeztével."^ 

Ily  mentségre  azonban  igazán  nem  volt  szüksége. 
Előadását  ma  is  fiatal  hév,  élénkség,  folyamatosság, 
gazdagon  áradó  szcbőség,  dísz  és  pompa  jellemzi. 
Kitka  tünemény  az,  hogy  valaki  az  elmének  oly  köny- 
n3^edségét  s  az  érzelmeknek  izgalomra  oly  fogékony- 
ságát élete  ily  késő  koráig  megőrizze.  Soraiból  olykor 
ma  is  a  régi  Kossuth  egész  heve  és  magával  ragadó 
lendületessége  árad  elő.  Dús  képzelő  tehetségén  a 
nyolczvan  év  alig  hagyott  nyomot  s  elbeszéléseinek 

*  Irataim  az  emigratióból.  Kossuth  Lajos.  Budaj)est, 
Athenseum  I.  kötet.  1880.  II.  kötet.  1881.  III.  kötet.  1882, 

egyes  részletein  nemcsak  az  egykori  nagy  szónok  mes- 
teri otthonossága  ismerhető  föl,  hanem  némely  jele- 
neteket, például  Napóleon  császárral  tartott  titkos 
értekezése,  vagy  Cavourral  utolsó  találkozása  leírását 
oly  írói  kiszámítással,  a  jelenetezés  hatásának  oly 
biztos  ismeretével  állítja  olvasója  elé,  a  mi  bármely 
gyakorlott  elbeszélő  költőtől  is  számot  tenne. 

Ha  elnézés  —  vagy  helyesebb  névvel :  kegyelet  — - 
alkalmazásáról  lehet  szó,  ezt  nem  az  emlékiratok  stílja, 
nem  az  előadás  frisseségének  hiánya,  hanem  talán 
inkább  magok  az  elbeszélt  események  számára  lehetne 
igénybe  venni. 

De  ily  értelemben  a  kegyelet,  kivált  a  merő  hallga- 
tásban és  szemet-húnyásban  nyilatkozó  kegyelet,  nem 
volna  helyén ;  ily  értelemben  maga  Kossuth  sem  kí- 
vánta azt.  0  beszámolt.  Közrebocsátotta  két  évi  műkö- 
désének elbeszélését,  iratainak,  levelezéseinek  egy 
tetemes  részét.  Tettei  és  törekvései,  sikerei  és  csaló- 
dásai fölött  ítéletét  a  jövendőtől  várja,  bizton  remélve 
és  fönnen  hirdetve,  hogy  a  jövendő  kor,  a  mai  nemzet 
ellenére,  neki  fog  adni  igazat. 

Meddő  fáradság  volna  e  miatt  Kossuthtal  vitát  kez- 
deni. 

Azonban,  miután  az  idők  csendes  légáramlatában 
immár  lassanként  szerte  foszlott  azon  sok  tömjén 
illata,  melylyel  a  hírlapok  nagy  része  Kossuth  Emlék- 
iratait fogadta,  és  miután  elhangzottak  azon  vezér- 
czikkek  is,  melyek  azok  megjelenése  alkalmával  pro 
és  contra  keletkeztek,  úgy  véljük,  az  irodalom  föl- 
adata lesz  ide  s  tova  hozzá  látni,  hogy  az  emigratio- 

nalis  mozgalmak  története  tiöztáztassék,  míg  a  kortár- 
sak közül  még  elegen  vannak  életben,  a  kik  az  akkori 
eseményeknek  tanúi  voltak  s  egyben-másban  fölvilá- 
gosításokat  adhatnak.  Némely  kétségnek  eloszlatásához 
és  a  sok  homályos  kérdés  földerítéséhez  talán  maga 
az  Iratok  fáradhatatlan  munkásságú  szerzője  is  hozzá 
járulhat.  .^^' 

Ez  a  két  év,  melynek  sok  titkos  epizódjáról  a  ma- 
gyar közönség  előtt  Kossuth  Iratai  lebbentik  föl  elő- 
ször a  fátyolt,  hazánk  történetének  egyik  legválságo- 
sabb korszaka  volt.  Conviüsiók  bent  és  kint,  engesz- 
telhetetlennek látszó  ellentét  a  hatalom  és  a  nemzet 
között,  európai  bonyodalmak,  államalakulás  a  szom- 
széd országban  stb.  stb.  Ily  időszakok  eseményei,  épen 
válságos  voltuk  és  titokzatos  bonyodalmaik  miatt, 
minden  időben  jobban  érdeklik  a  közönség  figyelmét, 
inkább  izgatják  phantasiáját  és  ingerlik  kíváncsiságát, 
mint  a  békés  idők  csendes  munkálkodásának  törté- 
netei. Sokan  szeretnek  elmerengeni  emlékein,  és  bele 
ringatni  magokat  a  múlt  idők  álmaiba ;  önkénytelenül 
követik  Kossuth  szárnyaló  képzeletét  és  szívesen  ra- 
gadtatják magokat  az  ő  erős  hite  által.  Másokat  talán 
kifárasztott  e  testes  három  kötet  olvasása,  vagy  egyik- 
nek megjelenésétől  a  másikéig  elfelejtették  a  részlete- 
ket s  nem  vesznek  annyi  fáradságot,  hogy  az  elszórtan 
közölt  különböző  adatokat  összehasonlítsák. 

Pedig  e  nélkül  Kossuth  Irataihem  eligazodni  igazán 
nem  lehet,  mert  azokban  az  adatok  elrendezése,  az 
események  csoportosítása,  az  egymáshoz  tartozó  részek 
elhelyezése,  szóval,  irodalmi  nyelven  mondva :  a  com- 

positio,  egyáltalán  igen  hiányos.  Az  események  egy- 
másutánját Kossuth  gyakran  félbeszakítja,  összetar- 
tozó adatokat  széjjel  szór,  olykor  egyes  leveleket  is 
több  darabra  oszt  s  egyes  darabjait  más-más  kötetbe 
teszi.  Az  áttekintést  mindez  nagyon  megnehezíti.  Még 
inkább  nehezítik  a  figyelemnek  a  fö  dologra  fordítá- 
sát azon  mellékes  történetek,  czikkek,  emlékiratok, 
yisszapillantások  stb.,  melyek  a  három  kötet  tartal- 
mának legnagyobb  részét  foglalják  el,  s  melyeket 
Kossuth  az  ö  soha  nem  apadó  hevével  tud  elbeszélni  ; 
minők,  például,  az  angliai  kormányválság  alkalmával 
véghez  vitt  hatalmas  agitatiói,  a  bankó-per,  az  1848- 
diki  forradalomról  Angliában  s  Amerikában  tartott 
szónoklatai  és  számos  egyéb  ily  részlet  —  a  mi  ma- 
gában mind  érdekes  lehet,  de  a  fö  dologra  kevésbbé 
tartozik. 

Megkísértjük  tehát  a  sok  fa  között  is  megkeresni 
magát  az  erdőt  s  összeszedve  az  egymáshoz  tartozó 
adatokat,  de  különben  egészen  Kossuth  elbeszélése 
nyomán,  röviden  összeállítani  az  emigratio  eme  két 
évi  mozgalmainak  legfontosabb  eseményeit. 


I. 


Az  első  gondolat,  hogy  a  magyar  emigratiónak  az 
Ausztria  elleni  háborúban  szerepet  juttassanak,  a 
franczia  udvar  körében  támadt.  Ez  egyébiránt  egészen 
természetes  gondolat  volt;  kevésbbé  furfangos  és  a 
conspiratiókban    kevésbbé    otthonos    hatalomnak   is, 

mint  III.  Napóleon,  mihelyt  viszonyai  Ausztria  ellen 
háborúsra  fordultak,  hamar  eszébe  jutott  volna,  hogy 
a  magyar  emigratiónak  igen  jó  hasznát  veheti. 

Különben  is  az  összeköttetések  nem  hiányoztak. 
Nemeskéri  Kiss  Miklós  benforgott  az  udvari  körök- 
ben, sógora  volt  Thouvenelnek,  Napóleon  későbbi  kül- 
ügyminiszterének;  gróf  Teleki  Lászlónak  és  Klapká- 
nak szintén  megvoltak  összeköttetéseik  a  franczia  ud- 
varnál. 

Mihelyt  Napóleon  az  ő  híres  « fekete  pontjait))  föl- 
tűnni látta,  megkezdte  a  magyarokkal  a  kaczérkodást. 

Az  emigránsok  —  maga  Kossuth  is  —  igen  jól  tud- 
ták, hogy  e  barátkozás  egyelőre  nem  egyéb,  mint  csa- 
logató síp. 

((Valahányszor  a  háborús  hajlamok  kerekedtek  fö- 
lül —  írja  Kossuth  —  ők  tettek  avanceokat  a  közele- 
désre, s  ezt  csak  olyankor  s  addig  függesztették  föl,  a 
mikor  s  a  meddig  az  európai  diplomatia  sürgés-forgása 
a  háborús  hajlamokat  megingatta)).* 

Az  első  közeledés  már  1858  márcziusban  történt. 
Napóleon  berezeg  Kiss  Miklós  útján  tudatta  Kossuth- 
tal, a  ki  ez  időben  állandóan  Londonban  lakott,  hogy 
talán  háborújok  leend  Ausztriával,  s  hogy  ennélfogva 
szívesen  látnák,  ha  Kossuth  «egy  vagy  más  formában, 
röpiratban,  nyilatkozatban,  kimondaná,  hogy  mint 
mindig,  úgy  most  is  ellensége  Ausztriának  s  adandó 
első  alkalommal  kész  kardot  rántani  ellene  )).-^->^ 


*  Irataim  I.  87. 
**  Irataim  I.  86. 

Kossuth  e  nyilatkozat  kiadását  akkor  megtagadta 
s  ez  első,  korai  tapogatózás  után,  úgy  látszik,  azon  év 
(1858)  végéig  egészen  függőben  maradt  az  érintkezés 
és  csak  deczemberben  öltött  némileg  positivebb  alakot. 
Irányinak  Parisból  ez  időben  Kossuthhoz  intézett  tu- 
dósításai jelentik  ugyanis,  hogy  Teleki  László  és 
Klapka,  lengyel  emigránsok  közvetítése  útján,  érint- 
kezésbe léptek  Napóleon  herczeggel  s  megígértetett 
nekik,  hogy  ha  háború  lesz,  anyagi  segélyt  kapnak 
fegyverben  és  pénzben  a  végett,  hogy  Magyarországon 
fölkelést  rendezzenek ;  Klapka  és  Teleki  ez  anyagi  se- 
gélyen kívül  szükségesnek  tartották  azt  is,  hogy  kato- 
nai erő,  ha  csak  néhány  ezernyi  is,  nyomuljon  magyar 
földre.  De  —  úgymond  Irányi  —  «én  nem  tartom  való- 
színűnek, hogy  vörösnadrágosokat  küldjenek  velünk  ; 
még  ha  igazán  szándéka  volna  is  Napóleonnak  az 
osztrákot  tönkre  juttatni,  nem  igen  fogja  közvetlenül 
tenni  akarni,  nehogy  coalitiót  idézzen  elő  maga  ellen  ; 
az  olasz  tartományok  elvételét  merhetik  coalitio  ve- 
szélye nélkül,  de  Ausztria  földarabolását  czélba  venni 
nem-igen))  ."^^ 

Irányi  igen  józanul  és  igen  okosan  fogta  föl  akkor 
a  helyzetet.  Az  események  utóbb  teljesen  igazat  adtak 
neki. 

E  jelentésekre  Kossuth  Londonból  1859  január 
9-dikéről  terjedelmes  programm-iratban  válaszolt, 
melyben  miután  óvatosságot  ajánl,  nehogy  csupán 
egy  ((Flankenbewegung))-ra  használják  őket,  tüzetesen 

*  Irataim  I.  90. 

foglalkozik  az  emigratio  személyi  kérdéseivel.  Kifejti, 
hogy  a  vezér  nem  leliet  más,  mint  ö ;  és  pedig  főleg 
két  okból.  Először,  mert  a  hazában  a  nép  tömegeinek 
bizalma  főleg  az  ő  személyében  pontosul  össze.  Másod- 
szor pedig,  mivel  —  úgymond  —  ((kezdjen  akárki  ve- 
zérkedést,  ha  én  nem  mozdulok,  az  angol  nép  sem 
mozdul  elejét  venni  a  titkos  diplomatia  szabadságelle- 
nes cselekvésének,  mert  nem  lesz  bizalommal  a  dolog 
iránt.  És  lenne  belőle  ismét  interventio  és  ha  az  inter- 
ventio  sem  használna,  lenne  diplomatiai  közbenjárás 
s  vele  a  magyar  függetlenség  jövendőjét  századokra 
megölő  fatális  transactio.  De  ha  én  vezetem  a  mozgal- 
mat, az  angol  nép,  mely  előtt  a  magyar  ügyet  hét  év 
óta,  meetingről-meetingre  személyesítem,  annyira  meg- 
szokta azt  személyemmel  azonosítani,  hogy  fölszóla- 
lásomra  a  nép  szava  úgy  dördül  végig  Land's  Endtől 
John  O'Groatig,  miszerint  nincs  az  az  angol  miniszter, 
a  ki  nem  sietne  minden  interventiónak  elejét  venni, 
a  ki  merné,  merhetné  diplomatiájával  a  harcz  eredmé- 
nyét ajkainktól  elorozni,  a  ki  késni  merne  kormányunk 
elismerésével,  mihelyt  kormány  leszünk.  Eddig  s  eny- 
nyire  a  közvéleménynyel  itt  rendén  vagyok,  mert  is- 
merem rugóit  s  bizalmas  lábon  állok  azokkal,  a  kik 
hatalmas  tömegek  élén  állanak)).* 

Hogy  a  hazai  nép  tömegének  bizalma  akkor  főleg 
Kossuth  alakja  és  neve  körül  volt  összpontosulva,  az 
köztudomású  tény.  Az  angliai  befolyást  illetőleg  azon- 
ban nem  sokára  sajnosán  kellett  tapasztalnia,  hogy  a 

^  I.  95. 


^4íO  A   MAGYAR   EMIGRATIO   MOZGALMAÍí 

viszonyokat  és  a  politikai  rugókat  igen  felreismerte, 
midőn  népszerűségének  hatalmától  oly  nagy  eredmé- 
nyeket várt.  Szónoklatait  meghallgatták,  éljenezték, 
magasztalták,  öt  magát  kitüntették  és  ünnepelték  min- 
den felé.  De  azért,  mint  Lord  Landsdowne  mondta 
Pulszkynak,  a  magyar  ügyért  tűzbe  jönni  nem  jutott 
eszökbe.  Kossuth  a  saját  lelkesedése  s  a  meetingek 
közönségének  cheer-jei  által  fölvillanyozva,  azt  re- 
mélte, hogy  az  angol  kormány  külügyi  politikáját  is 
e  közönség  sympathiái  fogják  irányozni.  Utóbb  azon- 
ban be  kellett  látnia,  hogy  ebben  nagyon  csalódott. 

Nem  nyílott  ugyan  alkalom  próba  által  szerezni 
meggyőződést  arról,  hogy,  ha  a  magyar  fölkelés  létre 
jő,  ha  ez  ellen  valamely  hatalom  interventiót  kezd, 
s  ha  ez  interventiót  meggátolni  az  angol  minisztérium 
elmulasztja:  miként  kényszeritette  volna  azt  a  Land's 
Endtől  John  O'Groatig  -^  végig  dördülő  népszava  a 
haladéktalan  közbelépésre;  de  az  bizonyos,  hogy 
Kossuth  utóbb  mind  végig  az  angol  kormányban  ta- 
lálta törekvéseinek  legkonokabb  ellenségét.  Megbotrán- 
kozva kell  panaszolnia,  hogy  az  angol  kormány  még 
a  saját  méltóságát  is  megtagadva,  alacsony  módokon 
igyekezett  minden  lépése  elé  akadályokat  gördíteni. 

Például  1860  szeptemberben,  midőn  Kossuth  Olasz- 
országba ment,  hogy  Cavourral  egyezkedjék,  waz  angol 
kormány  nem  tartotta  méltósága  alattinak  a  hatalmas 
Anglia  diplomatiai  képviselőjét  Turinban  spionná  ala- 
csonyítani az  ő  járása-kelésének  kikémlelésére  s  hozzá 

*  Kárpátoktól  Adriáig  —  angol  kiadásban. 

még  nem  is  angol  területen,  hanem  külföldön.  Annyira 
ment  a  liberális  angol  kormány  kedvhajliászó  előzé- 
kenysége azon  Ausztria  iránt,  mely  megszegve  a  leg- 
szentebb kötéseket,  Magyarország  ezredéves  történelmi 
jogát  s  állami  létét  lábbal  tiporta,  hogy  Anglia  követét 
egy  osztrák  szaglár  szerepére  kárhoztatá)).* 

Ugyanez  időben  (1860  október-november)  történt, 
hog}'  a  magyar  emigratio  részére  egy  fegyver  szállít- 
mány küldetett  Oláhországba,  de  ezt  az  oláh  fejedelem 
lefogialtatta  s  —  íme  ismét  « különösen  az  angol  kor- 
mány volt  az,  mely  képviselője  Sir  Henry  Bulwer  által 
a  magyarok  ellen  a  legnj^omasztóbb  tevékenységet  fej- 
tette ki»)."^* 

Pár  héttel  utóbb  ismét  az  angol  kormány  vetett  út- 
jába oly  gáncsot,  mely  miatt  Kossuth  a  legelkeseredet- 
tebb kifejezésekkel  kénytelen  panaszkodni.  0  ugyanis 
egy  angol  nyomdában  magyar  bankjegyeket  gyártatott, 
az  osztrák  kormány  ezt  megtudta,  pert  indított  Kossuth 
ellen  az  angol  biróságok  előtt,  kérte  a  bankjegy-gyár- 
tás betiltását  s  a  már  kész  jegyek  lefoglalását  és  meg- 
semmisítését s  —  ime  ez  ügyben  már  nemcsak  az  an- 
gol kormány  követte  el  Ausztria  érdekében  azon  alá- 
valóságot, hogy  a  magyar  pénzjegyek  egy  példányát  a 
nyomdából,  hol  azokat  gondos  fölvigyázat  alatt  készí- 
tették, az  angol  rendőrség  által  «nem  tudni  miként, 
de  mindenesetre  nem  tisztességes  úton  birtokába  kerí- 
tette*), és  az  osztrák  kormánynak  rendelkezésére 
adta mert  az  osztrák  kormány  bűnvádi  eljárást 

*  III.  113.     **  III.  254. 

Arany  László  összes  müvei.  IIÍ.  16 


§4-2  Á   MAGYAR   EMIGRATIO    MOZGALMAI. 

szeretett  volna  Kossuth  nyakába  keríteni,  «az  angol 
kormány  pedig  semmit  sem  óhajtott  inkább,  mint  hogy 
Ausztria  e  kivánságának  eleget  tehessen  ))">^  —  - —  ha- 
nem Anglia  legfőbb  birói  hatalma,  a  lordcancellár  sem 
átallotta,  e  pörben  hozott  ítéletében,  «politikai  részre- 
hajlásának elálczázása  végett  oly  nyomorult  kibúvó 
lyukhoz  folyamodni,  minőt  pirulás  nélkül  a  legarczát- 
lanabb  zugprókátor  sem  használhatna  s  magáévá 
tenni  a  fölperes  császár  sarokba  szorított  ügyvédjének 
v^ad  állításait  )).-^->^ 

Ilyetén  sérelmek  miatt  valóban  történtek  is  az  an- 
gol parliamentben  Kossuth  javára  egyes  fölszólalások 
és  interpellatiók,  de  ezek  a  Land's  Endtől  John 
O'Groatig  végig  dördülő  szózat  hatalmában  vetett  bi- 
zalmat vajmi  kevéssé  igazolták. 

Azonban,  ha  az  angliai  befolyás  kétségesebb  volt  is, 
mint  talán  Kossuth  remélte,  neve  magában  is  elég 
volt  arra,  hogy  az  emigratio  őt  fejének  ismerje  el. 
Január  17-dikén  Klapka  fölkereste  őt  Londonban  s 
közölte  vele  a  saját  terveit.  Elmondta,  hogy  beszélt 
Victor  Emanuellel  és  Cavourral,  ezek  erősen  készül- 
nek a  háborúra  Ausztria  ellen,  biztatják  a  magyarokat 
is  a  részvételre,  de  még  nem  ígértek  semmit ;  Napó- 
leon herczeg  azonban  ígért  pénzt,  fegyvert,  hajókat  a 
kiszállásra,  de  még  nem  a  császár  nevében,  csak  a  sa- 
ját nézeteiképen;  hanem  kívánja,  hogy  vele  (Kossuth- 
tal) állapodjanak  meg  föltételeikben  és  közöljék  azt 
memorandumban  a  császárral. 

^  III.  371.    **  III.  k.  504. 

Kossuth  a  memorandum-írást  ismét  kereken  meg- 
tagadta ;  annyit  azonban  már  is  világosan  kijelentett, 
hogy  bármi  mozgalomba  csak  úgy  megy  bele,  ha  biz- 
tosítva lesz  az  iránt,  hogy  cserben  nem  fogják  hagyni ; 
a  biztosítékot  pedig  abban  keresi,  hogy  a  franczia 
zászló  becsülete  magyar  földön  valósággal  koczkáz- 
tatva  legyen.  Tehát  megmásíthatatlan  föltételül  köti 
ki,  hogy  küldjenek  egy  erős,  20 — 30 — 40  ezer  főnyi 
rendes  franczia  sereget  a  magyar  határra  s  az  emi- 
gratio  ily  sereg  élén  jelenhessen  meg.  Ez  az  egyedüli 
biztosíték,  mel}^  öt  megnyugtathatja.  Különben  pedig 
fölhasználja  e  személyes  találkozását  Klapkával,  hogy 
vele  a  személyi  viszonyokat  is  tisztába  hozza.  Értésére 
adja,  hogy  nemcsak  egyáltalán  a  mozgalmak  vezetését 
köti  ki  maga  számára,  hanem,  okulva  1849-ben  Gör- 
gei  árulásán, ,  többé  a  katonai  fővezérséget  sem  bízza 
másra ;  ő  tíz  év  óta  minden  üres  perczét  a  hadtudo- 
mánynak szentelte  és  képesnek  tartja  magát  a  had- 
vezéri föladatnak  teljesen  megfelelni.  Klapkának  pedig 
maga  mellett  a  táborvezérkari  főnökséget  ajánlja."^ 

Klapka  viszont  megpendítette  ugyan,  hogy  talán 
jobb  volna,  ha  Kossuth  eleinte  hátra  húzódnék  s 
hagyná  őt,  hogy  Oláhország  felől  egy  expeditionalis 
kisebb  csapattal  betörve,  a  Székelyföld  fölkeltésével 
indítsa  meg  a  mozgalmat ;  maga  Kossuth  pedig  e  ké- 
születlen mozgalomban  saját  személyét  nem  veszé- 
lyeztetve, csak  akkor  jelennék  meg,  ha  már  haderejök 
tekintélyesre  nőtt  és  döntő  csatára  lehet  kilátás.  De 

*  I.  102—108. 

Kossuth  ilj  tervnek  határozottan  ellene  szegült  s  ek- 
kor látszólag  Klapka  is  megnyugodván  Kossuth  aka- 
ratában és  alávetvén  magát  az  ő  vezérségének,  vissza- 
tért Parisba,  hogy  ott,  ha  lehet,  a  császárral  beszélni 
igyekezzék."^. 

Beszélt  is  vele,  február  17-dikén,  de  úgy  látszik,  nem 
oly  értelemben,  a  mint  Kossuthtal,  ennek  elbeszélése 
szerint,  az  imént  említett  londoni  találkozáson  egy- 
más között,  egész  egyetértéssel,  megállapodtak. 

A  helyett,  hogy  ott  Kossuth  kemény  és  változhatat- 
lan föltételeit  magyarán  megmondotta  volna,  oly  nyi- 
latkozatokat tett,  melyekből  Parisban  nemcsak  a  fran- 
cziák  hihették,  hanem  az  emigratio  is,  sőt  maga  Ne- 
meskéri Kiss  Miklós  is  azt  hitte,  hogy  Kossuth  az 
Oláhország  felőli  beütést  és  a  székely  fölkelést  helyesli, 
minden  egyéb  kikötés  nélkül  elfogadja,  s  csak  azt  várja, 
míg  Klapka  mindent  jól  előkészít,  hogy  akkor  majd  a 
kellő  időben  ő  maga  is  előlépj en.-^'-^' 

Ezért  különben  Kossuth  nem  kárhoztatja  Klapkát. 
Eljárását,  elég  sajátságosan,  naivitásának  kívánja  be- 
tudni. <(Sem  szándékom,  úgymond,  sem  okom  Klapka 
jellemében  kételkedni,  csak  annyit  mondok  tehát  s 
annyit  akarok  hinni,  hogy  járatlan  lévén  a  diplomatia 
sikamlós  ösvényén,  nem  eléggé  határozott  kifejezései- 
vel tévedésbe  vitte  mind  a  hatalmakat,  mind  az  emi- 
gratio egy  részét,  míg  ő  maga,  a  tettrevágyás  becsüle- 
tes nyugtalanságától  elragadtatva,  a  furfangos  hatal- 
mak testetlen  kecsegtetéseit  biztosított  valóság  gyanánt 

*  I.  107.    **  I.  166. 

fogadta.  Ö  alkalmasint  csak  általánosságban  szólott, 
hogy  a  legjobb  egyetértés  van  köztünk.  Ebből  aztán 
mind  az  emigratio,  mind  a  hatalmak  azt  következtet- 
ték, hogy  én  hagyom  Klapkát  tenni,  a  mit  ő  jónak  lát, 
s  hogy  a  mit  teszen,  azt  én  mind  helyeslem.*)"^ 

E  mentség  Kossuth  részéről  annál  meglepőbb,  mert 
Klapka  nemcsak  beszédei,  hanem  tettei  által  is  merő- 
ben ellenkező  úton  járt,  mint  január  17-diki  találko- 
zásukon, Kossuth  elbeszélése  szerint,  egymás  közt 
egyeztek.  Az  Iratokhan  foglalt  adatokból  egyenesen 
azt  kell  következtetnünk,  hogy  Klapka  elejtvén  a  Kos- 
suth által  kívánt  garantiák  követelését,  saját  kezére 
megkezdte  az  actiót  úgy,  a  mint  azt  Napóleon  akarta. 
Tökéletesen  belement  a  székely  fölkelés  szervezésének 
tervébe,  elvállalta  annak  előkészítését,  el  is  ment 
Oláhországba,  oda  szállíttatott  harminczezer  darab 
fegyvert  (a  mit  Napóleon  a  székely  fölkelésre  szánt)  és 
az  oláh  fejedelemmel,  Couzával  a  tervezett  beütés 
érdekében  egyességet  kötött. ">^"^ 

S  mindezt,  úgy  látszik,  Kossuth  tudta  nélkül.  Leg- 
alább az  Iratokhem  semmi  nyoma,  hogy  ez  idő  alatt 
intézkedéseihez  Kossuth  jóváhagyását  kikérte  vagy  őt 
terveiről  és  szándékairól  csak  értesítette  volna  is.  Feb- 
ruár közepén  egyezkedett  Napóleon  császárral,  már- 
cziusban  utazott  keletre,  ápril  végén  tért  Parisba 
vissza.  Ez  egész  időből  az  hxttok  közt  csak  egy  levelét 
találjuk,  a  mit  Genfből  február  21-dikén  írt  Kossuth- 
nak. Említi  benne,  hogy  Parisban   17-dikén  beszélt  a 

^  I.  165.     **  I.  1.  369—386, 

császárral  és  említi,  hogy  útban  van  Konstantinápoly 
felé.  Mit  beszélt  a  császárral :  arról  nem  ír;  miben  jár 
keleten,  arról  is  csak  annyit,  hogy  a  munka,  melynek 
ott  elébe  megy,  « a  legfontosabb)),  s  hogy  visszatérte- 
kor, mintegy  két  hónap  múlva,  «egy  igen  nagyon  jó 
hírrel))  fogja  Kossuthot  <( meglepni »> 

Hogy  ez  eljárást  Kossuth  előre  vagy  utólag  jóvá- 
hagyta-e, hogy  ily  « meglepetést))  saját  vezéri  állásá- 
val összeférőnek  tartott-e :  arra  nézve  az  Iratokhsm 
sajnálattal  nélkülöznünk  kell  a  tüzetesebb  fölvilágosí- 
tást. Sőt  ebbeli  eligazodásunkat  még  inkább  megne- 
hezíti azon  alig  érthető  adat,  hogy  noha  Kossuth  és 
Klapka  május  3-dikától  8-ig  folytonosan  együtt  voltak, 
a  Nemzeti  Igazgatóságot  megalapították ;  egész  moz- 
galmukat szervezték ;  Komániába,  Szerbiába  politikai 
ügynököket  neveztek  ki :  mégis  Klapka  a  Couzával 
kötött  egyezséget  csak  május  22-dikén  levélben  közölte 
Kossuthtal,  mikor  a  háború  már  javában  folyt. "^"^^  Pe- 
dig ez  egyezségben  nemcsak  fegyverszállítási  és  kato- 
nai ügyek,  hanem,  mint  alább  látni  fogjuk,  igen  fontos 
politikai  elvi  megállapodások  is  foglaltattak. 

E  közben,  míg  Klapka  Oláhországban  járt,  Kossuth 
és  az  emigratio  többi  tagjai  Parisban  és  Londonban 
alig  tehettek  egyebet,  mint  hogy  figyelemmel  kísérjék 
az  események  fejlődését  s  kiki  saját  fölfogása  és  vér- 
alkata szerint  kisebb-nagyobb  reményeket  építsen 
azokra. 

Gróf  Teleki  László  még  márczius  19-dikén  is  kevés 

*  I.  110.     ^*  I.  239.  ós  369, 

bizalommal  nézett  a  jövőbe.  « Klapka  reményeivel  táp- 
lálom még  most  is  keblemet »  —  írja  a  föntebbi  napon 
Parisból  Kossuthnak.  «01y  gyönyörűek  azok,  oly  zo- 
mánczosak !  .  .  .  Bár  ne  csalatkoznék.  Én  biztos  alapot 
keresek ;  még  eddig  nem  találtam.  Tudom,  hogy  itt 
rokonszenvvel  gondolnak  reád,  gyűlölik  az  osztrákot, 
szeretik  az  olaszt  s  lehetségesnek  hiszik,  hogy  valami- 
kor szükség  legyen  reánk  —  de  többet  semmit  sem  . . . 
Ebből  még  az  sem  következnék  bizonyosan,  hogy  kiüt 
a  háború,  valamint  az  sem,  hogy  ha  kiüt,  olyan  lesz, 
mely  nekünk  használand.  Szerintem  még  hónapok 
telhetnek  el,  mielőtt  tudni  fognók,  mihez  tartsuk 
magunkat.  »"^ 

Ellenben  Kossuth  már  február  25-dikén  elég  biztos- 
nak érzi  lábai  alatt  a  talajt,  hogy  a  hazába  buzdító 
szózatot  intézzen,  a  melyben  valószínűnek  nyilvánítja, 
hogy  még  azon  év  folytán,  hihetőleg  nyár  felé,  hazánk- 
nak alkalmat  fog  nyújthatni  függetlensége  kivívására ; 
lelkesíti  a  nemzetet,  hogy  ne  béküljön,  ne  alkudozzék 
semmi  áron ;  a  műveltebb  osztályokat,  melyek  közt,  a 
casinóban,  holmi  loyalitási  és  alkura  kész  hajlamok  is 
mutatkoztak,  fenyegetve  figyelmezteti,  hogy  közeleg 
a  felelősség  ideje ;  s  végül  fölhívja  a  hazafiakat,  szer- 
vezkedjenek, hogy  mihelyt  ő  sereg  élén  a  határt  átlép- 
vén az  első  kiáltványt  közrebocsájtja,  a  nemzeti  fegy- 
verfogható erő   minél  gyorsabban  összegyűlhessen."^'"^ 

Márczius  végén  valóban  gyorsabb  fejlődésnek  indul- 
tak az  események,  mint  Teleki  László  néhány  nappal 

*  I.  177.    **  I.  133—138. 

előbb  remélte.  Cavour  a  háború  érdekében  személye- 
sen Parisban  járt  és  ott  Szarvadynak  alkalma  volt 
közölni  vele  azon  föltételeket,  melyeket  Kossuth,  köz- 
reműködése esetében,  biztosíttatni  kíván.  Cavour  lep- 
lezetlenül elmondta  azokról  véleményét.  A  legfőbb 
föltételt,  a  seregküldést,  egyszerűen  a  képtelenségek 
sorába  állította  és  a  háború  kiütése  esetében  is  csupán 
az  Oláhország  felől  beütő  székelyföldi  expeditiót  te- 
kinté  megvalósíthatónak. 

((Miként  akarja  Kossuth  úr  —  úgymond  —  hogy  mi 
Magyarhonba  sereget  küldjünk  ?  Hogy  ezt  tehessük, 
Bécsben  kellene  lennünk.  Fiume  felé  nem  küldhetünk 
ötvenezer  embert.  Erre  hónapok  kellenének.  Emlékez- 
zenek önök,  mennyi  időbe  került  Angliának  seregét  a 
Krímbe  szállítani,  pedig  ők  oly  arravaló  készlettel  bír- 
tak, a  milyennel  mi  talán  nem  bírunk.  Aztán  azt  is 
tudni  kellene,  ha  Anglia  tűrné-e  ?  Nem  vagyunk  felőle 
egészen  bizonyosak.  Önöknek  a  románokkal  kell  meg- 
egyezniök.  Azon  az  oldalon  működhetnek.  Mi  fegyvert 
adhatunk,  ha  kell,  százezer  puskát  is.  Egyéb  segítséget 
szintén.  »'^ 

Szintoly  lehetetlennek  nyilvánította  azt,  hogy  ő, 
vagy  a  franczia  császár,  Kossuthtal,  ((mint  valamely 
fönnálló  hatalmassággal))  szerződést  kössön,  vagy  neki 
csak  levelet  is  írjon.  Egyebekben,  természetesen,  biz- 
tatólag  szólott ;  beszélt  a  magyar  és  az  olasz  ügy  soli- 
daritásáról,  Magyarország  függetlenségének  visszaszer- 
zéséről, Ausztria  végraegtöréséről ;  nem  lett  volna 
diplomata,  ha  ily  reményekkel  sem  akarta  volna  ápolni 

*  I.  194. 

a  magyar  emigratio  mozgalmát,  melynek  ő  oly  jó  hasz- 
nát vehette.  De  elég  őszinte  volt  e  közben  még  a  musz- 
kára is  emlékeztetni  őket:  «Önöknek,  cselekvés  előtt, 
biztosítaniok  kell  Oroszország  jó  indulatát,  mert  most 
a  törökre  ne  számítsanak,  az  Ausztriával  tart.») 

Oroszország  jó  indulatát !  S  ezt  a  magyar  emigrán- 
sok biztosítsák  —  nem  ők,  az  Oroszországgal  jó  vi- 
szonyban álló  hatalmak,  a  kik  Magyarország  coopera- 
tióját  a  háborúban  igénybe  akarják  venni. 

Szegény  emigratio  ! 

Ápril  hó  folyamában  Kossuth  nem  kapott  semmi 
újabb  avance-ot,  mert  a  diplomatiát  némi  békítési 
kísérletek  foglalták  el ;  de  ezek  nem  vezettek  ered- 
ményre, s  23-dikán  Ausztria  ultimátumot  küldvén 
Turinba,  kitört  a  háború.  Napóleon  berezeg  tüstént 
hívatta  Telekit  és  Klapkát,  egyezkedett  velők,  s  elküldte 
őket  Londonba,  hogy  hozzákmagokkal  onnan  Kossuthot 
is.  Ez  május  4-dikén  érkezett  Parisba ;  5-dikén  reggel 
Klapka  és  Teleki  jelenlétében  értekezett  a  herczeggel, 
tudatta  vele  két  nagy  föltételét :  seregküldés  franczia 
zászló  alatt  és  proclamatio  a  magyar  nemzethez,  egye- 
nesen a  franczia  császár  nevében.  A  berezeg  magára 
vállalta,  hogy  e  pontokat  haladék  nélkül  közli  a  csá- 
szárral, s  ha  lehet,  kieszközli,  hogy  a  császár  Kossuthot 
elfogadja.  A  fogadás  ugyanazon  éjjel  meg  is  történt ; 
Teleki  és  Klapka  nem  voltak  jelen,  csupán  hárman : 
a  császár,  a  berezeg  és  Kossuth. 

A  császár  már  ismerte  Kossuth  két  kívánatát.  Hogy 
mit  felelt  azokra :  erre  nézve  az  Iratokhaji  két  versiót 
találunk. 

Egy  buzdító  levélben,  a  melyet  Kossuth  hat  héttel  az- 
után, 1859  június  22-dikén  küldött  a  hazába,  ezt  írta 
arról  az  otthoniaknak :  «A  császár  e  két  mulaszthatat- 
lan  föltételt  elfogadta  s  reményét  fejezte  ki,  miszerint 
két-három  hónap  múlva  a  körülmények  megengedik 
neki  sereget,  lőszert  s  a  nemzet  fölfegyverzésére  meg- 
kívántató fegyvert  fog  küldeni.  Ez  esetre  fölhívást  fogna 
intézni  a  magyar  nemzethez,  melyben  kifejtené,  hogy 
miután  a  nemzet  1849-ben  függetlennek  nyilatkoztatta 
magát,  ő  e  határozatnak  újra  életbe-léptetésére  segéd- 
hadat küld  az  országba.  E  fölhívás  által  magát  a  füg- 
getlenséggel azonosítván,  azt  előre  biztosítaná.  A  mit 
e  segítség  fejében  viszont  kíván  a  császár,  nem  egyéb, 
mint  az,  hogy  a  függetlenséget  kivíván,  ne  köztársa- 
ságot, hanem  alkotmányos  királyságot  alapítsunk; 
belügyeink  rendezésébe  egyébiránt  nem  fogván  ő  avat- 
kozni, w"^' 

A  másik  versio  nem  valamely  egykorú  följegyzés 
másolata,  hanem  most  készült,  az  Iratok  közzététele 
alkalmával."^"*^  Ebben  nincs  semmi  ily  positiv  ígéret 
vagy  positiv  alkupont ;  nincs  benne  sem  az,  hogy  Na- 
póleon ama  két  föltételt  elfogadta,  sem  az,  hogy  se- 
reget ígért  s  pláne  már  két-három  hónap  alatt,  sem  a 
függetlenség  előleges  biztosításának  ígérete,  sem  az, 
hogy  a  császár  az  alkotmányos  királyságot  kikötötte 
volna.  ígérni  —  e  versio  szerint  —  nem  is  ígért  Napó- 
leon határozottan  egyebet,  mint  pénzt,  fegyvert,  s 
Moldva-Oláhországban,  ottani  ügynökei  által  a  magya- 

*  I.  450.    **  I.  223.  stb. 


A    MAGYAR    KMIGRATIO    MOZGALMAI.  251 

rok  törekvéseinek  támogatását.  Többi  nyilatkozata 
csupa  bizonytalanság  és  kibúvó  ajtó.  A  proclamátióról 
annyit  mondott,  hogy  az  ellen  magában  véve  nem  volna 
aggodalma,  ha  Kossuth  másik  kívánatát,  a  sereg-kül- 
dést, teljesíthetné.  De  ezt  nem  teljesítheti.  Nagy  aka- 
dályai vannak.  Legfőbb  akadályul  említette  Angliát, 
mely  nem  tűrné  el,  hogy  a  háború  színtere  a  Po  vidé- 
kéről a  Duna  partjaira  tétessék  át.  Kossuth  erre  kije- 
lentette, hogy  neki  reménye  van  Anglia  semlegességét 
biztosíthatni.  Eészletesen  fejtegette  az  angol  pártok 
viszonyát  s  erre  támaszkodva,  azon  reményét  fejezte 
ki,  hogy  sikerülni  fog  Derby  kormányának  bukását 
előidéznie,  még  pedig  úgy,  hogy  épen  a  külpolitika 
kérdésében  bukjék  meg  s  a  helyére  lépő  wigh-kormány- 
féríiak  oly  kötelezettség  mellett  lépjenek  a  kormányra, 
a  mely  Anglia   semlegességét  tökéletesen  biztosítaná. 

E  fejtegetésre  Napóleon  annyit  jegyzett  meg,  hogy 
az  nagyon  érdekes  és  nagyon  fontos.  Menjen  tehát 
Kossuth  Angiiába  és  hajtsa  végre  ott  tervét  «s  legyen 
megg3^őződve,  hogy  Anglia  neutralitásának  biztosítá- 
sával hazafiúi  óhajai  valósításának  útjából  a  legfőbb 
nehézséget  hárítandja  el». 

Azután,  a  beszélgetés  vége  felé  « félig  kérdőleg,  félig 
kérőleg  azon  észrevételt  tette,  hogy  talán  mégis  csak 
rendezhetnénk  előlegesen  egy  kis  fölkelési  mozgalmat 
amott  Erdélyben  a  székelyeknél*).  S  mikor  ezt  Kossuth 
határozottan  megtagadta,  ily  szavakkal  bocsátotta 
őt  el: 

«C'est  donc  entendu.  Én  biztosítom  önt,  hogy  Ma- 
gyarország cooperatióját  a  háborúban  csak  egy  esetre 

fogom  igénybe  venni :  ha  az  ön  által  kívánt  biztosító- 
kokat megadhatom,  különben  nem.  Szándékom  van 
minden  kitelhetőt  megtenni,  hogy  megadhassam.  Ön 
visszamegy  Angliába,  iparkodni  fog  a  nentralitás  bizto- 
sítását kieszközölni .  .  .  Társai  addig  menjenek  Olasz- 
országba, gyűjtsék  össze  a  magyar  emigratióból  a 
képes  elemeket  .  .  .  Pénzről,  fegyverzetről,  a  magyar 
hadi  foglyok  kiválasztásáról  ott  gondoskodva  lesz  .  . . 
Ön  pedig  gondoskodjék,  hogy  benn  az  országban  a 
szellem  kellőleg  előkészíttessék))  .  .  . 

Se  a  proclamatiót,  se  a  seregküldést  tehát  nem  ígérte  ; 
még  Anglia  semlegességének  reménye  esetére  sem 
ígérte  meg.  A  mit,  óvatosan  körülírva,  ígért,  azt  betű 
szerint  meg  is  tartotta.  Magyarország  cooperatióját  a 
háborúban  nem  vette  igénybe.  Kossuth  csnpán  a  saját 
politikai  combinatióira  támaszkodva,  ringatta  magát 
azon  hitben,  hogy  Napóleonnak  Magyarország  coope- 
ratiójára  szüksége  leend  s  akkor  a  segédsereget  való- 
ban meg  fogja  adni.  E  combinatiók  azonban  igen 
illnsoriusok  valának.  Franczia  hadakat  küldeni  az  Ad- 
rián, a  Karszton,  az  ellenséges  lakosságú  határőrvidé- 
ken és  Horvátországon  át  a  Dunához  :  bármely  franczia 
uralkodótól  oly  képtelenül  vakmerő  vállalkozás  volna, 
melynek  tervét  csak  akkor  lehet  róla  föltenni,  ha  vilá- 
gos bizonyíték  van  reá,  hogy  komolyan  foglalkozott 
vele. 

« Napóleonnak  sokkal  több  józan  belátása  volt,  sem- 
hogy nagy  számú  franczia  hadakat  oly  távoli  vidéken, 
messze  minden  operationalis  bázistól,  koczkára  dobjon, 
még  pedig  azért,  hogy   az   államok  alakulásának  egy 

olyan  új  rendjét  hozza  létre,  a  minek  fönmaradását  ő 
lett  volna  kénytelen  megvédeni,  még  évekkel  is  az  után, 
midőn  létrehozta, »>  ---  így  szól  e  terv  felől  Kossuth 
Iratainak  birálója  egy  tekintélyes  angol  folyóiratban.* 

De  Kossuth  legkisebb  bizonyítékot  sem  hoz  föl  reá, 
hogy  Napóleon  többet  vagy  egyebet  akart  volna  vele 
és  emigráns-társaival,  mint  a  mire  valóban  fölhasz- 
nálta őket.  Kossuthot  elküldte  Angliába  meetingeket 
tartani  Anglia  semlegessége  érdekében ;  Klapkát  el- 
küldte Oláhországba  előkészíteni  a  székelyföldi  beütést ; 
Olaszországban  szerveztette  a  magyar  légiót.  Mindezek 
által  erős  pressiót  gyakorolt  Ausztriára.  Ez  neki  meg- 
érte azt  a  pár  millió  frankot,  a  mibe  került.  Fő  czélja : 
Ausztriának  a  magyar  mozgalom  réme  általi  sakkban 
tartása,  el  volt  érve. 

Ezért  csodálatos,  ha  Kossuth  még  ma  is  teljes  meg- 
nyugvással emlegeti,  hogy  ő  nem  engedte  magát  Na- 
póleon által,  ennek  czéljaira,  mint  a  czitromot,  kifa- 
csartatni.  Hiszen  Napóleon  egészen  elérte  azt,  a  mit 
általok  elérni  akart.  Ha  tovább  tartott  volna  a  háború, 
bizonyára  igyekezett  volna  belőlök  még  többet  is  ki- 
facsarni :  a  székely  fölkelés  valóságos  megkezdését  és 
az  olaszországi  osztrák  seregben  szolgáló  magyar  csa- 
patok elcsábíttatását.  Ezek  lettek  volna  'a  czitrom 
utolsó  cseppjei.  De  nem  lett  rajok  szüksége,  mert  hama- 
rább megkötötte  a  békét,  mint  eleinte  gondolhatta. 

Talán  föl  lehetne  vetni  még  azt  a  kérdést,  hogy 
vajon   a  két  eltérő  versio  közül  ne  annak  kelljen-e 

*  Saturday  Review  1880  június  26. 

nagyobb  hitelt  adnunk,  a  mit  Kossuth  1859-ben  kül- 
dött a  hazába?  Azt  akkor  friss  emlékezetből  írta,  míg 
a  mostani  elbeszélést  csak  nejéhez  írott  leveleiből, 
jegyzeteiből  s  elmosódottabb  reminiscentiáiból  állít- 
hatta össze.  Mi  azonban,  ennek  ellenére  is,  az  újabb 
elbeszélést  véljük  föltétlenül  hitelesebbnek,  mert  sem 
azt  nem  tehetjük  föl,  hogy  ebből  Kossuth  épen  a  leg- 
fontosabb megállapodásokat  kifeledhette  volna,  sem 
valamely  olyas  okot  el  nem  képzelhetünk,  a  mi  arra 
indíthatná  őt,  ha  ily  ígéreteket  tett  volna  neki  Napó- 
leon, hogy  azt  most  elhallgassa.  Ellenben  az  1859-diki 
tudósításra  nézve  igen  könnyű  megtalálni  a  lélektani 
indító  okot,  miért  mondott  akkor  Kossuth  többet  a  va- 
lóban nyert  ígéreteknél.  Buzdítani  akarta  a  nemzetet. 
Könnyen  érthető  indok,  - —  ámbár  a  buzdításnak  ezt  a 
módját  védelmünk  alá  venni  nem  mérnők. 

E  párisi  találkozás  után  egyszerre  teljes  erővel  meg- 
indult a  magyar  emigratio  mozgalma,  úgy,  a  mint 
Napóleon  császár  a  szerepeket  kiosztotta. 

Még  azon  éjjel  megalakult  a  Magyar  Nemzeti  Igaz- 
gatóság. Elnöke  Kossuth ;  tagjai :  Teleki  és  Klapka. 
A  két  utóbbi  csakhamar  a  háború  színterére,  Olasz- 
országba sietett,  szervezkedni ;  Kossuth  pedig  vissza- 
tért Angiiába. 

Május  8-dikától  június  16-kig  végezte  ott  azon  mis- 
siót, a  mire  Napóleonnál  vállalkozott.  Azonban,  mielőtt 
agitatióit  megkezdhette  volna,  már  május  13-dikán 
közzé  tétetett  Angliában  a  királynő  kiáltványa,  mely- 
ben nyíltan  kimondatott,  hogy  az  angol  kormány  ((Szo- 
ros és  részrehajlatlan  semlegességet  kíván  föntartani 

a  háború  egész  tartama  alatt ».  Ugyanez  volt  az  ellen- 
zék politikája  is.  A  semlegesség  tehát  oly  programm 
volt,  a  mit  pártkülönbség  nélkül  elfogadott  az  egész 
Anglia.  Mind  a  mellett  Kossuth  megkezdte  agitatióit, 
mert  jobban  vélt  bízhatni  egy  alakulandó  új  liberális 
kormányban,  mint  a  létező  tory-kormány  féríiaiban. 
Eljárását  teljes  siker  követte.  A  tory-miniszterium  le- 
mondott s  lord  Palmerston  és  lord  Russel,  új  kormányt 
alakítva,  megadták  a  kívánt  semlegességi  nyilatkozatot, 
még  pedig  írásban. 

Túl  esnék  föladatunkon  e  hatalmas  korteskedés  rész- 
leteivel foglalkozni.  Kossuth  roppant  tevékenységet 
fejtett  ki,  óriás  meetingeket  tartott,  tömérdek  ünnepel- 
tetésben  részesült  és  igen  sok  tapsot  aratott.  A  diadal- 
ról elragadtatva  ír  Pulszky  is,  a  ki  Kossuthot  ez  útján 
kisérte.  A  mi  azonban  az  agitatio  voltak épeni  czélját 
illeti,  arra  nézve  érdekesnek  véljük  átvenni  a  föntebb 
említett  angol  folyóirat  bírálatának  megjegyzését : 

<(Midőn  lord  Derby  a  lordok  házában  minisztériuma 
lemondását  bejelentette,  kinyilatkoztatá,  hogy  tudja, 
miként  a  távozó  minisztérium  nem  valamely  specifikus 
kérdés  miatt  bukott  meg,  hanem  egyáltalán  csak  az 
volt  a  kérdés,  melyik  párt  maradjon  a  hivatalban. 
Nincs  ok,  mely  azt  a  feltevést  támogatná,  hogy  e  nyi- 
latkozattal lord  Derby  mást  mondott  volna,  mint  a 
szigorúan  igazat.  Minisztériuma  valóban  ez  általános 
okból  bukott  meg.  De  ezért  azt  mondani,  hogy  Kossuth 
úrnak  a  minisztérium  megbuktatásához  semmi  köze 
sem  volt,  mégis  igen  sok  volna.  Egyik  kerék  a  másik 
kerékbe  vág;  s  minthogy  csak  tizenhárom  szónyi  több- 

ség  volt  a  kormány  ellen,  bárki  is,  a  ki  egy-két  inga- 
dozó szavazatot  biztosabbá  tett,  követelve  a  liberális 
párt  vezetőitől,  hogy  adjanak  biztosítékot  olyasmiről, 
a  miről  a  biztosítékot  meg  nem  adni  azoknak  legkeve- 
sebb okuk  sem  volt,  arról  bízvást  elmondhatni,  hogy 
része  volt  a  kormány  megbuktatásában.)) 

Mikor  Kossuth,  angliai  föladata  befejezte  után,  jú- 
nius 22-dikén  Olaszországba  érkezett,  már  javában 
folyt  a  háború,  már  régen  túl  voltak  a  palestrói  és 
magentai  ütközeteken  (május  31.  és  június  4.)  s  igen 
közel  a  solferinói  döntő  tusához  (június  24.). 

Kossuth  úgy  találta,  hogy  igazgató  társai  és  barátai 
az  ő  távolléte  alatt  nagyon  keveset  végeztek.  A  magyar 
legio  lassanként  szaporodni  kezdett  ugyan,  de  miként 
volt  az  szervezve !  Szegény  Ihász  Dániel  ki  nem  fogy 
az  örökös  panaszból.  Maga  Kossuth  is  úgy  találja,  hogy 
az  egész  legio,  úgy  a  mint  az  olasz  kormány  rendelete 
szerint  szerveztetnie  kellett,  nem  egyéb  mint  ((egysze- 
rűen zsoldos  legio,  piemonti  szolgálatban,  a  háború 
tartamára  fogadva)).  Olasz  és  franczia  nyelven  nem  is 
volt  szabad  másnak,  mint  (( légiónak))  nevezniök,  csak 
magok  közt,  magyarul,  merték  ((magyar  seregnek)) 
mondani. "^^  Utóbb  nagy  küzködés  után  kieszközölték 
ugyan,  hogy  a  légiónak  magyar  zászlaja  legyen  s  ma- 
gyar jellege  az  esküformában  is  kifejezést  nyerjen,  de 
((Cavour  gróf,  midőn  ezekbe  beleegyezett,  kikötötte, 
hogy  mindezekről  ne  beszélgessenek  senkinek,  mert  a 
diplomatia  a  magyarok  irányában  nagyon  féltékeny  )).'^"^ 

•  I.  422.     **  I.  354. 

Mily  jellemző  ez  a  kikötés.  Tehát :  hadi  eskü,  a  mit 
titokban  kell  tartani,  s  lobogó,  a  mit  nem  szabad  mu- 
tatni senkinek.  És  ez  június  közepén  történik,  mikor  a 
háború '  már  régóta  javában  folyt,  sőt  ide  s  tova  vége 
felé  járt. 

((A  seregszervezési  kezdetleges  mozgalmakon  s  a 
folyó  költségek  födözéséröl  való  gondoskodáson  kívül 
pedig  —  írja  Kossuth  —  alig  történt  ügyünkben  egyéb 
valami.  Politikai  helyzetünk  tisztázására  semmi.  A  csá- 
szárral azon  egész  idő  alatt,  míg  én  Angliában  időz- 
tem, még  csak  nem  is  beszéltek))."^  Napóleon  herczeg- 
gel  és  Cavourral  közölték  ugyan  az  ő  angliai  sikerei- 
nek hírét  s  ezt  azok  nagy  megelégedéssel  is  fogadták, 
«de  arról  egy  szót  sem  szóltak,  hogy  eljárásom  sikeré- 
nek esetére  viszont  mi  a  háború  színhelyének  Magyar- 
országra kiterjesztésére  számíthatunk  ;  oly  gyakorlati 
lépés  pedig  teljességgel  nem  vétetett  foganatba,  mely 
ily  irányban  előkészületnek  lett  volna  tekinthető.  Álta- 
lában minden  levél,  melyet  Olaszországból  vettem, 
reám  azon  benyomást  tette,  hogy  egyelőre  minden 
igyekezet  csak  oda  irányúi,  miszerint  a  magyar  emi- 
gratio  hasson  közre  az  osztrák  hadsereg  magyar  ele- 
meinek bomlasztására,  a  nélkül  azonban,  hogy  a  szol- 
gálat viszonzásául  a  szövetséges  hatalmak  magokat  a 
magyar  ügy  gyei  azonosítanák.  ))*">^ 

Maga  Kossuth  is  csakhamar  személyesen  győződhe- 
tett meg  erről.  Június  26-dikán  találkozott  Napóleon 
herczeggel  s  ez  —  egykori  legtüzesebb  biztatójok  és 

*  I.  330.  **  I.  331—2. 

Arany  László  összes  müvei.  III.  17 

pártfogójok  —  már  egyebet  sem  akart  tőle,  mint  rá- 
venni, hogy  capacitálja  az  osztrák  hadseregben  levő 
magyarokat  jöjjenek  át  és  küzdjenek  az  osztrák  ellen ; 
azzal  biztatta  őt,  hogy  ha  ezt  megteszi,  a  császár  mo- 
raliter  kötelezve  lesz  Magyarország  irányában.^ 

Kossuth  e  kívánat  teljesítését  indignatióval  tagadta 
meg.  De  beláthatta  volna,  hogy  velők  többé  Napóleon- 
nak alig  lehet  komoly  szándéka. 

Valóban,  ha  ezentúl  az  emigratio  tagjai  Napóleon 
császárral  találkoznak,  beszélgetésök  csaknem  komikai 
fordulatokat  vesz.  Gróf  Teleki  Sándor  és  Sréter  ezre- 
des június  30-dikán  találkoznak  vele  ;  a  császár  egyre 
nevetgél  s  csak  arról  beszél,  hogy  szeretne  seregében 
magyar  huszárokat  látni,  ha  többet  nem,  legalább  egy 
századot.^  Maga  Kossuth  július  3-dikán  keresi  föl  a 
táborban  (Valleggióban)  s  a  császár  neki  is  egyre  csak 
azt  emlegeti,  hogy  szeretné  már  látni  a  szűknadrágos 
legényeket ;  mikor  pedig  Kossuth  fölolvassa  a  magya- 
rokhoz intézendő  proclamatio  tervét,  melyet,  szövet- 
kezésök  nyílt  publikálásának  jeléül,  a  császári  főhadi- 
szállásról kíván  keltezni,  e  merész  ötletre  Napóleon 
« elneveti  magát)),  s  azt  mondja,  jobb  lesz,  ha  a  kiált- 
ványt mégis  másunnan  datálják.^  Hanem  búcsúzás- 
kor még  egyszer  lelkére  köti  Kossuthnak,  hogy  minél  ha- 
marabb egypár  zászlóalj  magyar  szűknadrágost  küldjön 
táborába.  Úgy  látszik,  ezekbe  a  császár  nagyon  bele 
szerethetett.  Már  négy  héttel  előbb  (június  6-dikán) 
panaszolja  Ihász,*  hogy  a  franczia  hadparancsnokság 

^  I.  345.    2  I.  358.    3  j^  356^  ^s  446.    *  I.  349. 

elrendelte  ugyan,  hogy  az  osztrák  hadi  foglyok  közül 
a  magyarokat  válaszszák  ki  és  a  magyar  legio  szapo- 
rítása végett  bocsássák  az  ő  rendelkezésökre,  de  a  ma- 
gyarság ismertető  jeléül  a  szűk  nadrágot  (pantallón 
collant)  tűzték  ki  s  ennél  fogva  a  szűknadrágos  bak- 
kancsosokat,  bármily  nemzetbeliek  legyenek,  mind  a 
nyakokra  küldik,  a  többi  foglyokat  pedig,  ha  szűk 
nadrágjok  nincs,  hiába  erősítik,  hogy  ők  is  magyarok, 
tovább  szállítják. 

A  mi  e  valleggiói  találkozáson  a  komolyabb  tervek 
megbeszélése  tekintetében  történt,  abban  igen  kevés 
volt  a  vigasztaló.  Napóleon  ez  alkalommal  még  hatá- 
rozatlanabbal nyilatkozott  s  még  óvatosabban  körül- 
sánczolta  igéretét,  mint  május  5-dikén,  a  párisi  talál- 
kozáson. Most  is  azt  mondta  ugyan,  hogy  vagy  sereget 
küld  Magyarországra,  vagy  nem  kívánja,  hogy  a  ma- 
gyar fölkeljen.  De  megmondta  azt  is,  hogy  sereget 
most  nem  küldhet.  Csak  akkor  lesz  lehetséges  —  tehát 
akkor  is  csak  lehetséges  —  hogy  küldhessen,  ha  előbb 
Velenczét  elfoglalta,  mert  e  nélkül,  az  adriai  partokon 
nem  lévén  kikötője,  Genuában  vagy  Livornóban  kel- 
lene a  Magyarországra  szánt  sereget  hajóra  szállítani, 
a  mi  a  távolság  miatt  végtelen  nehézséggel  járna. "^ 

Velencze  elfoglalása  azonban  Napóleonnak  ekkor 
esze  ágában  sem  lehetett,  sőt  harmadnapra  (július 
6 — 8)  megkötötte  a  villafrancai  békét  s  véget  vetett  a 
háborúnak. 

Kossuth  pedig  épen  a  békekötés  közhírré  tételének 

*  I.  446.  és  460. 

napján  (július  8-án)  irt  a  hazába  egy  biztató  jelentést 
a  valleggiói  találkozásról,  értesítvén  az  otthoniakat, 
«hogy  a  császár  biztosította  öt,  miszerint  elhatározta 
magát  Magyarországra  sereget  küldeni,  föltéve,  hogy 
míg  e  szándékát  végrehajtani  a  hadi  munkálatok  fo- 
lyama megengedné,  időközben  egy  európai  fegyveres 
mediatio  békére  nem  kényszeríti*).^ 

E  tudósítás  természetesen  több  nappal  később  érkez- 
hetett az  országba,  mint  a  békekötésnek  távirati  híre. 
Elgondolhatni,  hogy  ha  ennek  kelte  napját  a  béke- 
kötés napjával  összevetették,  mennyire  megingathatta 
otthon  a  magyar  nemzeti  igazgatóság  elnökének  össze- 
köttetései felől  ápolt  bizalmat. 

Villafranca  után  Klapka  mindjárt  tisztában  volt  a 
helyzettel.  Belátta,  hogy  rászedték  őket;  « ijesztőül 
használtak  bennünket,  hogy  Ferencz  Józsefet  Lombar- 
dia mihamarabbi  átengedésére  reá  vegyék »  —  írja 
igazgató  társainak  július  1 3-dikán  ^  s  fölszólítja  őket, 
hogy  miután  minden  reménynek  vége,  igyekezzenek 
legalább  a  legio  tisztességes  föloszlatásáról  gondos- 
kodni. 

Kossuth  ellenben  akkor  is  tiltakozott  az  ellen, 
mintha  őt  Napóleonok  megcsalták  volna  ^  s  máig  is 
úgy  emlékezik  azon  időkről,  mint  a  ki  változatlanul 
meg  van  győződve,  hogy  az  adriai  seregküldés  és  stb.  a 

^  I.  459. 
2  I.  474. 

^  Pulszkylioz  írt  levelében ;  ennek  Eletem  e.s  Ko)'om  ez. 
müve  III.  kötet. 

császárnak  egy  ideig  valódi,  komoly,  elhatározott  szán- 
déka volt. 

Másrészt  azonban  azon  diplomatákat,  a  kik  a  há- 
ború kiütése  előtt  azt  remélték,  hogy  általános  kiter- 
jedést fog  az  nyerni,  erősen  kicsúfolja;  szemökre  veti, 
hogy  egy  szegény  lengyel  menekült,  Mieroslawsky  tá- 
bornok, jobban  megjósolta  az  eseményeket,  mint  ők, 
mert  biztosan  előre  mondta,  hogy  Napóleon  a  háború- 
nak gyorsan  véget  fog  vetni  s  e  szerint  világosabban 
olvasott  a  végzet  könyvében,  mint  Európa  összes  diplo- 
matiája ;  «Soyons  plutót  ma^ons))  —  « Csapjanak  föl 
inkább  kőművesnek!*)  mondja  rólok  teljes  lenézéssel.* 

Pedig  az  ő  terveinek  erős  vára  sem  épült  szilárdabb 
alapon,  mint  e  kőműveseké,  sőt  ő  maga  a  háborúnak 
oly  nagy  kiterjedést  remélt,  a  milyet  azok  soha.  Ee- 
mélte,  hogy  a  háború  szinterét  átteszik  a  Duna  part- 
jaira, hogy  a  szövetséges  hatalmak  seregeikkel  eláraszt- 
ják Pannónia  földjét,  szétrobbantják  az  egész  Ausztriát 
és  helyén  az  államoknak  egészen  új  csoportozatát  hoz- 
zák létre.  Hiába  mondta  előre  Cavour,  hogy  e  tervnek 
már  kezdete  is  merőben  képtelenség ;  hiába  hagyta  oly 
csúfosan  cserben  Napóleon ;  ő  azután  is  csak  ragasz- 
kodott a  saját  terveihez,  egyedül  azokban  kereste  az 
üdvöt  s  minél  messzebb  esett  azok  megvalósithatásá- 
nak  reménye,  annál  bámulatra  méltóbb  kitartással, 
ékesszólással  s  fáradhatatlan  buzgalommal  igyekezett 
Napóleont,  Cavourt,  Angiiát,  Magyarországot  s  az  egész 
világot  e  tervek  helyességéről  meggyőzni. 

II. 

A  villafrancai  békekötés  után  Kossuth  egy  időre  für- 
dőre vonult,  de  már  szeptemberben  ismét  Londonban 
van  s  ernyedetlen  buzgalommal  folytatja  levelezéseit 
a  magyar  ügy  érdekében. 

Ez  idő  szerint  azonban  sem  a  franczia,  sem  az  olasz 
udvarnál  nem  mutatkozott  remény  az  actio  megkez- 
désére. 

Cavour  már  július  13-dikán  beadta  lemondását  és 
csak  a  következő  év  (1860)  január  20-dikán  lépett  is- 
mét kormányra.  Más  felé  kellett  tehát  a  szövetséges 
elemeket  keresni. 

Kossuth  ír  (1859  deczember  16.)  Farininak,  az  emi- 
liai  tartományok  dictatorának  s  ez  időben  az  olasz- 
honi mozgalmak  egyik  fővezetőjének,  a  Velencze  el- 
foglalása iránt  esetleg  közösen  megindítandó  actio 
érdekében.  Feleletül  teljesen  udvarias,  de  kitérő  és 
elodázó  választ  kap.">' 

Majd  Garibaldinál  tesz  kísérletet  (decz  2.)  nem  mu- 
lasztva el  oly  húrokat  pengetni,  a  melyek  különösen 
kedvesek  lehettek  a  tábornok  fülének.  Eadicalis  orvos- 
ságot ajánl  neki  a  pápa  és  a  papok  uralma  ellen : 

<(A  mi  a  pápát,  Olaszország  egységének  e  megteste- 
sült akadályát  illeti  —  írja  levelében  —  nekem  egy 
furcsa  eszmém  van ;  lehet,  sokan  ábrándosnak  mond- 
ják, de  nekem  úgy  tetszik,  hogy  a  kérdést  nagj^on  egy- 
szerűen, nagyon  gyökeresen    megoldaná.  A   « nagyon 

keresztyén))  és  « apostoli))  császárok  versenyeznek 
egymással,  hogy  melyik  tartandja  fönn  jobban  a 
pápa  felsöségét  Olaszország  fölött,  ((világi  hatalma)) 
föntartásának  álarcza  alatt.  Ám  tegyék.  Hanem  Bo- 
logna, Ferrara  s  a  Eomagna  szűnjenek  meg  pápis- 
ták lenni ....  Legyenek  tömegestül  protestánssá,  új 
evangélikussá,  congregationalistává,  göröggé,  unitá- 
riussá, rationalistává,  naturalistává,  theistává,  a  mivé 
tetszik,  csak  szűnjenek  meg  pápistáknak  hivatni,  s 
vége  van  a  kérdésnek  örökre.  Különben  Napóleon 
és  az  osztrák  fönn  fogják  a  pápát  tartani.  Nem  egy- 
szer el  volt  már  a  pápa  űzve,  de  visszatért,  mert  föl- 
lázadt alattvalói  pápisták  maradtak.  Nem  pápista 
alattvalókra  a  pápát  nem  lehet  souverainnek  föltolni. 
Ez  contradictio  in  essentia. 

«Eeligiositás  egy  dolog,  dogmákká  facsart  metaphy- 
sikai  költemény  egy  másik  dolog  ....  A  dogmák  ideje 
lejárt.  Gondolkozó  ember  nem  hiszen  bennök  többé. 
Legkevésbbé  a  papok  magok  ....  Csak  javadalmaikat 
kellene  nekik  biztosítani,  mint  VIII.  Henrik  tette 
Angliában ;  és  adni  kellene  nekik  —  feleséget ;  s  bi- 
zony még  ők  állanának  a  szakadás  élére. "^ 

Ez  valóban  elég  « ábrándos))  és  elég  ((furcsa))  eszme 
volt.  Ilyenformán  sok  nehéz  politikai  kérdést  meg  le- 
hetne oldani  ((egyszerűen))  és  « gyökeresen)).  Hogy  töb- 
bet ne  említsünk,  a  keleti  kérdés  megoldását  is  nagyon 
egyszerűsítené,  ha  a  törökök  megszűnnének  mohame- 
dánok lenni.  Érdekes  jele  azonban  amaz  idők  izgal- 

mainak,  hogy  egy  egész  nagy  nemzet  leggyökeresebb 
intézményének,  a  hitvallásnak,  és  a  mi  több,  épen  az 
olasz  nép  katholikus  hitvallásának,  mától  holnapig 
való  megváltoztathat  ása  bárkinek  is,  ha  csak  egy  pil- 
lanatra is,  megfordulhatott  a  fejében.  Másrészt  Kos- 
suthra nézve  is  igen  jellemző,  hogy  azon  izgalmas 
idők  és  meglepő  eseményeik  benyomásai  által  egy- 
szerre oly  regiókba  engedte  magát  ragadtatni,  a  hol  a 
legmerészebb  pillanatnyi  ötletek  megvalósítása  sem 
látszott  előtte  képtelenségnek.  Ma  már  ő  maga  is  be- 
látja, hogy  mikor  Garibaldinak  ezt  a  tervet  adta,  még 
nem  ismerte  az  olasz  népet. 

Garibaldi  is  elégnek  vélte  e  tanácsra  egy  rövid  levél- 
ben annyit  válaszolni,  hogy  a  papokat  ő  is  imposto- 
roknak  tartja,  de  a  Kossuth  által  megpendített  együt- 
tes actióról  Ausztria  ellen  —  a  mint  mondja,  idő  hiánya 
miatt  —  egészen  hallgat. "^^ 

Parisban  sem  mutatkoztak  a  tapogatózások  sikere- 
sebbeknek. Teleki  László  1860  februárban  többször 
találkozott  Napóleon  herczeggel  s  ez  mindannyiszor  a 
forradalmi  mozgalmak  kerülését  és  a  legális  tért  aján- 
lotta, mint  egyedül  lehetőt  és  üdvöst.  Külföldi  bonyo- 
dalom reményével  épen  nem  biztatta  őket.  Ha  lesz  is  : 
ki  tudja  mikor.  Talán  pár  év  múlva.  Arra  gondolni  sem 
lehet,  hogy  Piemont  maga  egyedül  megtámadhassa 
Ausztriát,  mert  nem  elég  erős  reá.  A  legális  téren  való 
mozgalmak  előmozdítására  azonban  még  pénzbeli  se- 
gedelemre is  hajlandónak  mutatkozott."^"^ 

«A  mi  mozgalmunk  minden  esetre  jó  nekik,  mint 
eszköz  Ausztria  tekintélyének  gyöngítésére  Európá- 
ban)) -  írja  Teleki  Kossuthnak  (1860  február  19). 
(•Arra,  hogy  Olaszország  támadja  meg  Ausztriát,  nem 
is  gondolnak ;  ez  nem  úgy  áll  előttük  mint  lehetőség. 
De  arról  nem  bizonyosak,  hogy  Ausztria  nem  támad, 
ha  teheti.  Ennek  szerelnék  elejét  venni,  mert  félnek 
minden  háborútól.  Ez  annak  a  kulcsa,  hogy  miért  sze- 
retik Magyarországot  izgalomban  tudni  s  óhajtanák 
izgalomban  tartani;  mert  Magyarország  nyugtalansága 
feszélyezőleg  hat  Ausztriára.  De  azt  nem  szeretnék,  ha 
kitörésre  kerülne  a  dolog ;  mert  az  kívülre  is  kihatna. 
Innen  az  az  örökös  refrain,  hogy  a  legális  téren  kell 
maradni.))"^ 

Ezek  épen  nem  voltak  biztató  tapasztalatok. 

Időközben  pedig  a  hazában  is  mutatkoztak  oly  jelen- 
ségek, melyekkel  Kossuth  épen  nem  volt  megelé- 
gedve. Igaz,  Komáromy  György  váltig  biztosította, 
hogy  a  nemzet  bármely  órában  kész  fölkelni ;  az  ural- 
kodó házzal  pedig  kibékülni  nem  fog  soha,  de  soha, 
semmi  áron  l'^'^ 

De  Kossuthnak  finom  érzéke  volt  észre  venni,  hogy 
az  országszerte  tartott  Széchenyi-ünnepélyek  oly  fényt 
vetnek  a  « legnagyobb  magyart  nevére,  mely  mellett 
minden  más  fénynek  halaványulnia  kell. 

Keserűséggel  irja  e  tárgyról  Jósikának  (1860  april  29): 

« Széchenyi  parentatióját  úgy  vitte  szét  a  négy  világ- 
részre millió  szárnyain  a  világ-sajtó,  mint  azon  embe- 

rét,  ki  zászlónknak  leghatalmasabb  ellensége  volt ;  úgy 
állíttatott  elő,  hogy  minden  szerencsétlenség,  mely  ha- 
zánkat érte,  oda  vihető  vissza,  hogy  a  nemzet  nem  őt, 
hanem  engem  követett  a  válság  órájában !  Nem  pedig 
oda,  hogy  ő  visszavonást  idézett  a  nemzet  soraiba  ak- 
kor, midőn  az  együtttartás  a  magyart  örökre  nagygyá, 
dicsővé,  szabaddá  tette  volna ! ! 

<(  Vigyázott-e,  vigyáz-e  a  nemzet,  hogy  Széchenyi 
dicsőítése  ne  úgy  tűnjék  föl,  mint  nemzeti  desavouá- 
lása  a  mi  politikánknak,  törekvéseinknek,  zászlónk- 
nak ?  Mint  desavonálása  a  múlt  forradalomnak,  tehát 
annak  visszavonása? 

« Nemcsak  nem  vigyázott,  de  sőt  egyenesen  mint 
ilyen  desavonálás  áll  azon  istenítés  a  világ  előtt.  .  .  . 

((Aztán  így  nemcsak  elhagyatva,  hanem  desavouálva 
is,  legyen  hatásunk  a  hatalmak  előtt !  Kérlek,  képzeld 
magadnak,  ha  minden  czimzetes  és  nem  czimzetes  ne- 
vezetesség, ki  idekünn  járt,  elment  volna  a  herczeghez 
8  a  császárhoz  és  ennyit  mondott  volna :  Azért  jöttem, 
biztosakká  tegyem  önöket,  Sire,  hogy  mi  nem  alkuszunk 
az  osztrákkal ;  hogy  a  magyar  nemzeti  igazgatóság  úgy, 
a  mint  alakulva  van,  a  nemzet  osztatlan  bizalmát 
bírja ;  hogy  azt  a  nemzet  vezérének  ismeri.  Megmondani 
jöttem,  hogy  a  mit  az  mond,  a  nemzet  mondja,  a  mit 
ígér,  a  nemzet  igéri.  Képzeld,  ily  nyilatkozatok  mellett 
minő  más  volna  hatásunk  a  hatalmaknál ! 

((Tette-e  valaki  ?  Senki ! 

((Aztán  azt  várják,  hogy  mi  külsegítséget  teremtsünk 
nekik ! » "^ 

^  II.  458. 


A   MAGYAR    KMIGRATIO   MOZGALMAI.  267 

De  Kossuth  mind  e  mellett  nem  lankadt  a  külsegít- 
ség  után  való  járásban.  Alighogy  Cavour  ismét  kezébe 
vette  az  olasz  kormányt  (1860  január  20j  mindjárt 
ujabb  memorandumot  irt  hozzá,  melyet  az  szívesen 
fogadott  s  megbízottja  által  tudatta  Kossuthtal,  hogy 
noha  még  ((az  általános  helyzet  további  fejlődése  egé- 
szen bizonytalan)),  mégis  jó  volna,  ha  Kossuth  egy 
bizalmas  emberét  Turinba  küldené,  a  ki  szükség  ese- 
tén köztök  az  érintkezést  megkönnyítse. 

Kossuth  tehát  Turinba  küldi  Pulszkyt  (1860  april),  a 
ki  ott  egész  nyáron  át  mindenkor  igen  szives  fogadta- 
tásban részesül,  mind  a  királynál,  mind  Cavournál. 

Természetesen.  Mert  ez  idők  alatt  a  hivatalos  Olasz- 
ország a  Márkák  és  Umbria,  Garibaldi  pedig  nem  hiva- 
talosan Sicilia  és  Nápoly  elfoglalását  tervezvén  és 
hajtván  végre,  elég  okuk  volt  attól  félni,  hogy  e  miatt 
Ausztriával  ismét  háborúba  kell  elegyedniök,  s  hogy 
most  talán  Napóleon  segítségére  sem  számíthatnak. 
Igyekeztek  tehát  jó  lábon  maradni  a  magyar  emigratió- 
val,  előkészületeket  tenni  Magyarországnak  fölkelté- 
sére s  ezzel,  épen  mint  egy  évvel  előbb  Napóleon  tette, 
folyvást  sakkban  tartani  Ausztriát. 

Szeptember  elején  voltak  a  legkritikusabb  napjaik. 
Akkor  tehát  Cavour  Turinba  hivatta  a  magyar  nemzeti 
igazgatóság  mindhárom  tagját :  Kossuthot,  Klapkát, 
Telekit;  értekezletet  tartott  velők  s  a  mint  Kossuth 
írja,">^  teljes  egyetértésre  és  határozott  megállapodá- 
sokra is  jutottak.   Cavour  a  tanácskozás  befejeztével 

fölkérte  Kossuthot,  hogy  megállapodásaik  fő  pontjait 
foglalja  jegyzékbe,  mert  ő  ez  ügyet  az  olasz  miniszteri 
tanácsban  elő  akarja  terjeszteni  s  attól  fél,  hogy  sok 
gondja  között  a  megállapított  pontozatokból  valamit 
kifeledhetne.  Kossuth  e  jegyzéket  meg  is  írta,  Cavour 
pedig  másnap  (1860  szeptember  11)  a  miniszteri  ta- 
*  nácsban  az  előterjesztést  megtette.  Eredményéről  egy 
levélkében  röviden  csak  ennyit  írt  Kossuthnak : 

((A  miniszteri  tanács  mindenben  elfogadta  nézetei- 
met, tehát  megegyezésünk  teljes.  Cavour.)) 

Formailag  tehát  úgy  látszik,  mintha  tökéletesen 
rendbe  jött  volna  a  dolog. 

Hogy  azonban  voltaképen  miben  állott  megegyezé- 
sök :  ezt  Kossuth  irataiból  tisztába  hozni  nem  lehet. 

A  nemzeti  igazgatóság  tagjainak  tényeiből  e  részben 
semmi  biztosat  nem  következtethetünk.  Ok  akkor  nem 
kezdtek  semmi  oly  szervezkedéshez,  a  mi  az  actio  meg- 
indításának s  az  adriai  hadjárat  tervének  együttes 
megállapítását  tanúsítaná ;  sőt  az  értekezlet  után  pár 
nap  múlva  ismét  szétoszlottak.  Kossuth  Parison  át 
visszatért  Londonba,  a  hol  főleg  a  fölkelés  költségeinek 
födözésére  szánt  magyar  pénzjegyek  —  valami  száz 
millió  forint  névértékű  összeg  —  gyártatása  iránt 
kezdte  megtenni  az  intézkedéseket.  Teleki  és  Klapka 
pedig  egy  időre  visszavonultak  Schweizba. 

Azt  a  jegyzéket,  a  mit  Kossuth  az  értekezlet  napján 
Cavour  számára  emlékeztetőül  tett  papírra,  Iratai  közt 
nem  közli,  sem  az  értekezlet  lefolyását  s  párbeszédeik 
és  vitatkozásaik  kivonatát  nem  mondja  el,  a  mint 
Napóleonnál  tett  titkos  látogatása  után  elmondta. 

Ezek  helyett  találunk  ugyan  az  Tratokhsin  amaz  ér- 
tekezletről két  rendbeli  memorandumot,  de  ezek  épen 
a  megállapodások  eredményei  és  legfontosabb  tételei 
tekinteteben  annyira  eltérnek  egymástól,  hogy  rajtok 
eligazodni  nem  lehet. 

Az  egyiket  mindjárt  az  egyezkedés  után,  szeptember 
12-dikén,  intézték  Cavourhoz,  mint  megállapodásaik 
bizalmas  följegyzését  s  aláírta  a  nemzeti  igazgatóság- 
nak mindhárom  tagja.  Ebben  először  is  köszönetöket 
fejezik  ki  Cavournak,  «hogy  a  közös  cselekvés  alapjául 
azon  elvet  fogadta  el,  miként  nem  diversio  előkészítése 
czéloztatik,  hanem  a  czél  az,  hogy  Magyarország  oly 
helyzetbe  tétessék,  miszerint  a  közös  harczhoz  minden 
erejével  hozzájárulni  képes  lehessen)).  <(Ennél  fogva 
megállapított  dolognak  tekintik,  hogy  az  események 
folyamában  a  szard  kormány  el  fogja  látni  Magyar- 
országot a  fölfegyverezés'és  síkraszállás  azon  módjaival, 
a  melyek  szükségesek,  miszerint  erejét  kifejthessék  és 
közreműködését  a  lehető  legsikeresebbé  tehessék.)) 
Egyelőre  azonban,  mint  legnélkülözhetetlenebb  szük- 
ségleteket, a  következőket  kérnek:  1.  ötvenezer  puskát 
s  ehhez  való  munitiót,  hogy  ezeket  a  dunai  fejedelem- 
ségbe szállíthassák;  2.  félmillió  frankot,  részint  fölkelési 
szervezkedésre,  részint  a  nemzeti  igazgatóság  által  ki- 
bocsátandó magyar  papírpénz  gyártására ;  3.  magyar 
ruha  beszerzését  az  Olaszországban  szervezendő  ma- 
gyar csapatok  részére. 

Ennyi  ez  első  emlékírat  lényege.  Nincs  benne  szó 
sem  a  Magyarországba  küldendő  olasz  hadseregről, 
sem  az  olasz  zászló  hadi  becsületének  Magyarország- 

ban  koczkára-tételéröl.  Pedig  e  jegyzék  csak  Cavour 
számára  készült,  bizalmas  használatul,  hogy  az  egyez- 
kedésnek nyoma  maradjon.  Nem  igen  látszhatott  tehát 
szükségesnek,  hogy  abból  a  megállapodások  legneveze- 
tesebb pontjait  egyszerűen  kihagyják,  ha  a  segédsereg 
valóban  kiköttetett  köztök. 

A  második  emlékirat  csak  két  hónap  múlva  készült. 
Londonból  november  2l-dikén  küldte  Kossuth  Cavour- 
hoz,  és  csak  ö  maga  irta  alá.  Ebben  már  nagy  dolgo- 
kat emlit,  hatalmas  föltételeket  és  formaszerű  szerző- 
dési pontokat  terjeszt  elő.  Nem  hiányzik  belőle  semmi 
fontos  föltétel.  Ki  van  kötve  a  harmincz-negyvenezer 
főnyi  segédsereg ;  kikötve  az  olasz  királyi  hajóhad  tá- 
mogató közreműködése  a  segédsereg  partra  szállása- 
kor ;  ki  van  mondva,  hogy  az  inditandó  háború  egyik 
coordinált  czélja  Magyarország  végleges  fölszabaditása 
az  osztrák  uralom  alól  s  függetlenségének  helyreállí- 
tása, úgy,  a  mint  azt  1849  april  14-dikén  a  magyar 
nemzetgyűlés  elhatározta ;  kiköttetik,  hogy  az  olasz 
kormány  Ausztriától  semmi  külön  békét  elfogadni  nem 
fog  stb.  Viszont  megígértetik  a  nemzet  nevében,  hogy 
Magyarország  jövendő  szervezeténél  az  alkotmányos 
monarchia  fog  alapúi  vétetni,  s  hogy  az  uralkodó  meg- 
választásánál ....  a  magyar  nemzet  semmit  sem  óhajt 
forróbban,  mint  azt,  hogy  ő  felsége  az  olasz  király  iránt 
táplált  hálás  érzelmeinek  s  királyi  háza  iránt  táplált 
ragaszkodásának  bebizonyításával  szorosabbra  fűzhesse 
Olaszországgal  a  testvéries  barátság  és  szövetség  kö- 
telékeit."^ 

^  II.  556. 

Szóval  e  második  emlékírat  egy  messze  jövőbe  ki- 
ható véd-  és  dacz-szövetségprogrammját  foglalta  volna 
magában. 

Hogy  e  nagy  programmnak  mely  pontjait  tekintsük 
a  Cavourral  kötött  egyesség  megállapodásának,  s  me- 
lyeket kelljen  Kossuth  újabb  propositióinak  tartanunk, 
az  iránt  magából  ez  emlékiratból  nem  nyerhetünk  kellő 
fölvilágosítást.  Bevezetése  és  záradéka  úgy  hangzik, 
mint  ha  az  egész  irat  nem  egyéb  volna,  mint  a  már 
befejezett  közös  megállapodások  jegyzéke ;  az  egyes 
pontok  szerkezete  és  indokolása  azonban  egészen  egy- 
oldalú javaslatra,  néhol  épen  csak  tapogatózásra  látszik 
mutatni . 

Egyébiránt  e  második  emlékírat  —  akár  mi  alapon 
és  akármi  okból  készült  —  tökéletesen  elkésett.  A  mint 
említettük,  Londonban  november  21-dikén  kelt;  de 
Turinban  már  november  elején  annyira  megváltoztak 
a  viszonyok,  hogy  az  Ausztria  elleni  háborúról  többé 
szó  sem  lehetett.  Cavour  már  november  8-dikán  őszin- 
tén bevallotta  Klapkának,  hogy  a  szeptemberi  alkudo- 
zásra őket  csak  a  pillanatnyi  szorultság  indította.  Akkor 
ugyanis  haderejök  nagy  része  le  volt  kötve  Közép- 
Olaszországban  és  Nápolyban,  Ausztria  pedig  fenye- 
gető magatartást  árúit  el ;  rendkívüli  segédeszközök- 
ről kellett  tehát  gondoskodniok  s  ezek  közt  Magyar- 
ország közreműködése  is  kiváló  helyet  foglalt  el.  De 
Ausztria  részéről  a  támadási  szándék  foganatosítása 
másnemű  akadályokra  talált,  a  veszély  tehát  elvo- 
nult."^ Ily  körülmények  közt  Klapka  úgy  vette  észre, 

*  ni.  223. 

Cavour  legjobban  szeretné,  ha  a  magyar  nemzet  moz- 
galma egészen  törvényes  jelleget  öltene  s  már  nemcsak 
a  sereg-  és  flotta-küldés  nagy  kérdései  nem  voltak  nála 
napirenden,  hanem  a  magyar  pénzjegyek  gyártásának 
szüksége  iránt  is  kétkedését  fejezte  ki."^ 

Klapka  néhány  napi  Turinban  idözése  alatt  úgy 
ítélte  meg  a  helyzetet,  hogy  nemcsak  azon  év,  hanem 
a  jövő  (1861)  év  folyamában  is  igen  kevés  kilátás  lehet 
a  háborúra,  E  nézetben  teljesen  osztozott  vele  Pulszky, 
a  ki  már  november  elején  szintén  úgy  értesült,  hogy 
Napóleon  császár  csupán  azért  hátráltatja  minden  áron 
Gaeta  bevételét,  mert  ezzel  a  háborúnak  a  jövő  ta- 
vaszszal  megkezdhetését  practice  lehetetlenné  akarja 
tenni. "^^-^^  Pulszky  jelentései  ez  időből  egyéb  tekintet- 
ben is  lehangolok.  Velenczének  fegyverrel  meghódítása 
helyett  pénzen  megvételéről  kezdenek  mind  Turinban 
mind  Parisban  gondolkozni,  s  minél  távolabb  esik 
a  háború  valószínűsége,  annál  hidegebben  bánnak 
Kossuth  képviselőjével. 

((Eossz  szél  fúj  mindenünnen.  Világos  előttem,  hogy 
politikailag  is  csalnak.  A  magyar  bankóra  szükséges 
százezer  frank  dolga  még  mindig  függőben  van.  A  gróf 
(Cavour)  mindig  ígér,  de  soha  sem  tesz  semmit.  Már 
beleuntam  e  sisyphusi  munkába))  ....  stb.  így  pa- 
naszkodik Kossuthnak  az  ő  turini  megbízottja  ugyanaz 
napon  (1860  november  22)  kelt  levelében,  a  mely  na- 
pon Kossuth  Londonban  postára  tette  Cavourhoz  czím- 
zett  emlékiratát  a  véd-  és  dacz-szövetségi  szerződés 
ímposans  pontozataival. 

^  III.  2^24.     **  III.  183. 

És  Ugyanez  napon  írt  Kossuth  Cavourhoz  még  egy 
terjedelmes  jelentést  Magyarország  helyzetéről."^^  Elő- 
adta benne  az  októberi  diploma  fogadtatásának  törté- 
netét, hivatkozott  annak  csekély  sikerére,  ismertette 
az  otthoniak  fölkelési  szervezkedéseit  s  ezek  után  is- 
mételten kérte  Cavourt,  tudassa  vele,  vajon  bízhatnak-e 
továbbra  is  a  háború  kitörésének  reményében  és  szep- 
temberi megállapodásaik  további  föntartásában  ? 

Cavour  magához  rendelte  Pulszkyt  november  30-án 
reggeli  hét  órára,  hogy  Kossuthnak  eme  két  nagy  em- 
lékiratára a  választ  élő  szóval  adja  meg. 

Azonban  beléptekor  egészen  más  tárgy gyal  fogadta. "^"^ 

Boszús  volt  a  magyar  emigratióra  s  boszankodását 
legkevésbbé  sem  igyekezett  titkolni.  Épen  akkor  jutott 
tudomására,  hogy  azon  nagy  fegyverszállítmányt,  a  me- 
lyet ő  a  magyar  emigratiónak  a  Eománia  felöl  tervezett 
expeditio  fölszerelése  végett  adott,  s  a  mit  néhány  hét- 
tel előbb  Genuából  hajókon,  kelet  felé,  útnak  indítot- 
tak, az  oláh  kormány  Galacznál  lefoglaltatta  s  éktelen 
zajt  üt  miatta  a  diplomatia  előtt. 

Nemcsak  hogy  a  székelyföldi  fölkelés  terve  meghiú- 
sult tehát  —  a  mit  már  ez  időben  Cavour  talán  nem 
igen  bánhatott  —  hanem  kellemetlen  compromissio 
és  európai  botrány  is  lehetett  a  dologból. 

Hogyan  történt  ez  az  eset?  Összeszedjük  erre  vonat- 
kozólag is  az  Iratok  második  és  harmadik  kötetében 
szétszórva  található  adatokat. 

*  III.  193. 
**  III.  206. 

Arany  László  összes  müvei.  III.  1*^ 

III. 


Yalóban  azt  a  boszankodást  és  szemrehányást,  a 
mivel  Cavonr  1860  november  30-dikán  reggel  hét  óra- 
kor a  hozzá  belépő  Pulszkyt  fogadta,  Kossuth  előadá- 
sai szerint  is  kénytelenek  vagyunk  egészen  jogosnak 
és  indokoltnak  ismerni  el. 

Azok  a  fegyverek  kellő  előkészület  nélkül,  épen  a 
legfontosabb  föladat  elhanyagolásával  küldettek  az 
Al-Dunára.  A  magyaroknak  ez  időben  (1860  október- 
november) semmi  okuk  nem  volt,  nem  lehetett,  azt  re- 
mélni, hogy  az  oláh  kormány  mint  biztos  szövetséges 
társuk  fogadja  a  fegyverszállítmányt ;  ellenben  igen 
sok  intő  jelök  volt,  a  mi  a  legnagyobb  óvatosságot  pa- 
rancsolta volna. 

Viszonyaik  Couza  román  fejedelemmel  ez  idő  tájban 
sem  rendezettek,  sem  megbízhatók  nem  voltak.  Csak- 
nem azt  mondhatnók,  egyáltalán  nem  is  volt  vele  már 
ez  időben  viszonyuk. 

Másfél  évvel  előbb,  a  franczia-osztrák  háború  előtt, 
1859  tavaszán,  mikor  Napóleon  és  Cavour  a  magyaro- 
kat egyenesen  arra  akarták  megnyerni,  hogy  egész  föl- 
kelésöket  Eománia  felé  indítsák  meg,  mint  már  emlí- 
tettük, Klapka  tábornok  személyesen  járt  Eomániában 
és  Napóleontól  a  leghatalmasabb  ajánlatokat  vivén 
magával,  sikerűit  is  neki  Couza  fejedelemmel  a  fegy- 
verszállítmány biztosítása  s  a  fölkelés  rendezése  érde- 
kében szerződést  kötnie.  Kossuth  Irataiból  —  mint 
szintén  említettük  már  —  azt  kell  következtetnünk, 

hogy  e  szerződés  tartalmáról  maga  Kossuth  csak  utó- 
lagosan nyert  értesülést. 

Romániában  Klapka  már  akkor  sem  épen  kedvező 
hangulatot  talált  ugyan,  sokan  nem  is  akartak  tudni 
semmi  egyezkedésről  a  magyarokkal,  Bratiano  nyíltan 
kijelentette,  hogy  ők  nem  hisznek  a  magyaroknak, 
Erdély  iránt  pedig  soha  sem  juthatnak  egyetértésre, 
mert  azt  ők  Magyarországnak  semmi  szín  alatt  át  nem 
engedhetik  ;  ők  erdélyi  román  testvéreiknek  megígérték, 
hogy  velők  egyesülni  fognak,  tehát  árulás  volna  őket 
Magyarországnak  átengedni  -^  ....  de  mind  a  mellett 
Couza  mégis  megkötötte  Klapkával  a  titkos  egyességet. 

Klapka  ebben  kötelezte  magát,  hogy  a  franczia  kor- 
mánytól a  fölkelés  rendezése  végett  harminczezer  da- 
rab fegyvert  fog  szerezni ;  ebből  tízezer  az  oláh  fejede- 
lemé lesz,  húszezret  pedig  Couza  elszállíttat  a  magyar 
határig  és  ott  a  magyar  fölkelés  vezérének  rendelkezé- 
sére bocsátja.  Ez  egyességben  Erdély  ügyét  mintegy 
nyílt  kérdésnek  hagyták,  kimondván :  hogy  a  háború 
befejezte  után  egy  Erdélyben  összehívandó  gyűlés  ha- 
tározna e  tartományoknak  Magyarországgal  való  ad- 
ministrativ  egysége  fölött,  s  ha  a  többség  azt  hatá- 
rozná, hogy  Erdély  régi,  különálló  administrativ  hely- 
zetébe visszalépjen,  ez  nem  elleneztetnék)). 

A  harminczezer  fegyvert  Couza  meg  is  kapta,  de  a 
fölkelés  elmaradt,  mert  a  franczia-osztrák  háború  ha- 
marabb befejeztetett,  mint  előre  remélték.  A  magya- 
rokat  illető  húszezer  darab  fegyvert  a  hozzátartozó 

*  I.  385. 

készletekkel  a  magyar  nemzeti  igazgatóság  ez  időben 
szerződésszerű  okirattal  (kelt  1859  július  20-dikán  Tu- 
rinban)  részint  kölcsönképen,  részint  letéteményűl  ott 
hagyta  a  román  fej  edelemnél. "^^  Hogy  azonban  utóbb 
e  fegyverekkel  mi  történt,  arra  nézve  az  lí'atokhsm  két 
ellenmondó  tudósítást  találunk.  Egyik  szerint  Napóleon 
a  magyarok  tudta  és  megkérdezése  nélkül  oda  ajándé- 
kozta azokat  Couza  berezegnek"^*;  a  másik  szerint  azon- 
ban ((e  fegyverek  dolga  bizonyos  titokzatos  fázisokon 
ment  keresztül,  melyek  1863  május  17-dikén  Varsóban 
kelt  s  a  lengyel  forradalmi  kormány  által  Kossuthoz 
küldött  köszönő  irattal  végződtek ».  Tehát,  ha  e  titok- 
zatos előadást  jól  értjük,  Kossuth  e  fegyvereket,  vagy 
azok  egy  részét  a  lengyel  fölkelőknek  ajándékozta 
volna. 

A  villafrancai  békekötés  következtében  egyelőre  vége 
lett  a  Couzával  kötött  alkunak.  Azon  túl  pedig  a  ma- 
gyar emigratio  a  román  kormány  jó  indulatának  vajmi 
kevés  jelét  tapasztalhatta.  Kossuth  még  azon  év  nya- 
rán Ludvigh  Jánost  küldötte  oda  a  barátságos  viszo- 
nyok megújítása  végett,  de  Ludvigh  csakhamar  meg- 
győződött, hogy  barátságról  ott  szó  sem  lehet. 

((Bizonyossá  tehettek  —  írja  Kossuthnak  1859  szep- 
tember 25-dikén  —  hogy  Klapka  bámulatosan  mysti- 
íikálta  magát,  midőn  azt  hitte,  hogy  Couzát  s  kormá- 
nyát ügyünknek  megnyerte.  Ellenségei  hazánknak. 
Neked  különösen  ellenségeid.  Hűség  és  szövetség  csak 
üres  szavak.  Eosszabb  :  —  álarcz  !  En  nem  szabadúl- 

*  III.  69.     **  II.  520  és  531.  1. 

hatok  azon  gyanúmtól,  hogy  az  első  terv  alatt  dáko- 
román üzelmek  lappangtak.  Azért  gyűlölnek  téged  oly 
dühösen,  mert  az  által,  hogy  a  franczia  seregküldésnek 
oly  határozottan  insistáltál,  terveiket  keresztül  vágtad. 
E  nélkül  ők  foglalták  volna  el  a  tért  Erdélyben.  ))->^ 

Ily  előzmények  a  legóvatosabb  eljárást  tették  szük- 
ségessé. S  mégis,  mikor  1860  szeptemberben  a  turini 
kormánynyal  kötött  egyesség  szerint  ismét  öt  hajó- 
tehernyi  fegyverzet  bocsáttatott  a  magyar  emigratio 
rendelkezésére,  ezt  oly  bizalommal  bocsátották  útnak 
Galacz  felé,  mintha  ott  csupa  jó  barátok  várnák  a  kül- 
deményt. 

Ez  a  dolog  így  ment  végbe. 

Szeptember  30-dikán  (1860)  a  nemzeti  igazgatóság 
olaszországi  képviselői,  Vetter  tábornok  és  Piüszky, 
számba  szedték,  leltárba  foglalták  és  az  igazgatóság- 
nak jelentették,  hogy  a  geniiai  kikötőben  két  üteg 
ágyú,  30,000  gyalogsági  puska,  6000  karabin,  3000 
lovassági  kard,  továbbá  szerszámok,  tábori  fölszerelé- 
sek, töltéskészlet  stb.  megfelelő  arányban  állanak  a 
magyar  emigratio  rendelkezésére  és  szállításra  ké- 
szen.->^*  E  nevezetes  hadi  készleteknek  a  nemzeti  igaz- 
gatóság megállapodása  szerint  az  ország  keleti  határai- 
nál megindítandó  mozgalom  volt  a  rendeltetésök.  Az 
egész  készlet  öt  hajó-rakományra  rúgott  s  e  hajókat, 
szorgos  titoktartás  föltétele  alatt,  a  genuai  Balduino 
kereskedőház  a  Gerbolini  galaczi  czég  nevére  czí- 
mezve,  indította  útnak,  a  Bosporus,  Fekete  tenger  és 
dunai  útvonal  felé,  október  12 — 14-dikén. 

*  I.  412.    **  III.  56. 

Hogy  a  romániai  kormány  és  Couza  fejedelem  a  kül- 
demény felől  eleve  értesüljenek  s  annak  átvétele  iránt 
az  intézkedést  megtegyék,  erről  a  magyar  nemzeti 
igazgatóság  nevében  gondoskodni  Klapka  tábornok  és 
Zgiiniczky  ezredes  lett  volna  köteles.  Ez  ntóbbi,  egy 
lengyel  eredetű  franczia,  a  ki  egykor,  a  magyar  forra- 
dalom alatt,  Klapka  komáromi  seregében  szolgált, 
Klapka  ajánlatára  nyerte  a  megbízatást,  hogy  siessen 
Galaezba  és  Jassyba,  mutassa  föl  az  igazgatóságtól 
nyert  fölhatalmazását  Couza  fejedelemnél,  s  a  megér- 
kező hajók  fegyver-szállítmányát  leltározva,  szerezzen 
mielőbb  alkalmas  raktárakat  Komániának  a  magyar 
határhoz  közel  fekvő  városaiban. 

Maga  az  olasz  kormány  nem  tartotta  szükségesnek 
a  fegyver- szállítmány  átvétele  végett  saját  megbízottjai 
által  is  intézkedéseket  tenni.  Ügy  látszik,  Cavour  bízott 
abban,  hogy  Klapka  ezt  az  ügyet  már  kellőleg  elő- 
készítette s  a  még  szükséges  további  intézkedéseket  is 
jól  rendbe  hozza;  másfelől,  természetesen,  elég  oka 
volt  tartózkodni  attól,  hogy  a  fegyverküldés  ügyébe 
hivatalos  közegeit  beavassa  s  a  magyarok  titkos  czél- 
jait,  külügyminiszter  létére,  béke  időben,  nyíltan  elő- 
segíteni lássék.  0  tehát  Olaszországnak  romániai  kép- 
viselőit a  fegyver-szállításról  egy  szóval  sem  értesí- 
tette. Küldött  ugyan  egy  megbízottat,  Cerruti  lovagot, 
keletre,  a  magyar  ügyek  általános  támogatása  végett, 
de  ennek  nem  lehetett  föladatául  tűzve,  hogy  a  fegyver- 
szállítmányok galaczí  átvételénél  azok  kellő  biztosítása 
érdekében  közreműködjék,  mert  Cerruti  szeptember 
végén  elindult  ugyan  Turinból,  de  előbb  Kairóba  és 

Smyrnába  ment,  úgy  hogy  Konstantinápolyba  csak 
november  14-dikén,  Galaczba  pedig  november  vége 
felé  érkezett,  mikor  a  magyar  fegyverek  kérdése  már 
az  egész  világ  előtt  el  volt  árulva. 

Maga  Klapka  tábornok  egészen  november  közepéig 
időzött  Olaszországban;  17-dikén  indult  útra  Nápoly- 
ból és  deczember  2-dikán,  vagyis  végképen  elkésve  ér- 
kezett Konstantinápolyba. 

Zgiiniczky  október  26-dikán  Marseilleből  kelt  útra, 
Konstantinápolyban  találkozott  Cerrutival  s  onnan, 
ezzel  együtt  november  14-dikén  szálltak  hajóra  Galacz 
felé. 

E  közben  a  fegyverekkel  Genuából  október  közepén 
elvitorlázott  öt  hajó  nyugalmasan  folytatta  útját.  De 
még  a  Dardanellákig  sem  jutottak  el,  mikor  az  osztrák 
kormány  már  értesülve  volt  küldetésök  czéljáról'^^  és 
konstantinápolyi  követe  által  zajt  ütött  a  portán,  kí- 
vánva, hogy  a  hajókat  —  melyeket  az  egyes  hajók 
nevei  szerint  is  megnevezett,  —  a  török  kormány  a 
Dardanelláknál  foglaltassa  le.  A  portán  húzták-vonták 
a  feleletet,  míg  a  fegyverszállító  hajók  áthaladtak  a 
Bosporuson  s  benn  voltak  a  Feketetengerben.  Ekkor 
azonban  egy  hadi  gőzöst  rúgtattak  utánuk  s  egyszer- 
smind rendeletet  küldtek  Szulinára,  hogy  ott  a  Duna 
torkolatánál  a  hajókat  be  ne  ereszszék.  Az  öt  hajó 
közül  hármat  Szulinánál  le  is  tartóztattak,  kettőt  pe- 
dig, melyek  már  ekkor  benn  voltak  a  Dunán,  egy 
osztrák  dunai  gőzös  tartott  szemmel. 

Hogy  jutott  az  osztrák  kormány  a  titoknak  nyo- 
mába? Ezt  Klapka  így  beszéli  e\.-^ 

Azon  genuai  kereskedő  ház,  mely  a  hajókat  meg- 
rakodta, szállító-levelében  tudatta  a  galaczi  czéggel, 
melyhez  a  hajók  czímezve  voltak,  hogy  a  szállítmány 
tovább  küldéséről  Cerruti  úr  fog  intézkedni,  ha  pedig 
ez  Galaczra  idejében  meg  nem  érkezik,  legjobb  lesz 
bizalmas  úton  a  moldvai  hatóságokhoz  fordulni.  Erre 
a  galaczi  ház,  be  sem  várva,  jön-e  hát  Cerruti  úr  és 
érkeznek-e  hajók  vagy  nem:  mihelyt  a  szállító-levelet 
megkapta,  mindjárt  értesítette  mindenről  a  galaczi 
prefektust.  Ennek  pedig  nem  volt  sürgősebb  tenni- 
valója, mint  a  szállító-levélről,  melybe  be  voltak 
jegyezve  a  hajók  és  a  kapitányok  nevei,  négy  máso- 
latot készíttetni  s  a  másolatokat  a  moldva-oláhországi 
osztrák  konzuloknak  és  a  tulcsai  török  kormányzónak 
azonnal  megküldeni.  Egy  csapással  el  volt  árulva  min- 
den, s  kész  volt  az  európai  hű-hó. 

így  állt  a  dolog,  mikor  Zgliniczky  ezredes  Couza 
fejedelemnél  elfogadtatást  kért  és  átnyújtotta  neki  a 
magyar  nemzeti  igazgatóság  szépen  megírt  ajánló 
levelét. 

E  fogadtatást  Kossuth  következőleg  írja  le  :  « Couza 
a  levelet  fölbontván,  egyenesen  az  aláíráshoz  ugrott  s 
azt  megtekintvén,  lecsapta  a  levelet  az  asztalra  és  le- 
írhatatlan szenvedélylyel  a  legdühösebb  invectivákra 
fakadt  a  magyarok  ellen  általában,  de  különösen  én 
ellenem,  a  ki  ellen,  úgy  látszik,  a  legmérgesebb  gyülö- 

lettel  viseltetett .  .  .  Dühös  kifakadásainak  özöne,  Zgli- 
niczky  jelentése  szerint,  egy  jó  fél  óráig  tartott.  Ki- 
jelentette, hogy  sohasem  fog  alkuba  bocsátkozni  sem 
velem,  sem  semmi  magyar  comitéval,  sem  senkivel,  a 
ki  magyar.  Mint  katona,  Klapkát,  ha  jő,  elfogadja, 
mint  katonát,  de  nem  mint  comité  tagját,  nem  mint 
magyart.  Magyarral  szóba  se  áll.  Eólam,  kit  dühe 
hóbortjában  faja  s  nemzete  ellenségének  nevezett,  hal- 
lani sem  akar.  0  mindenek  előtt  román,  román  feje- 
delem, kinek  legszentebb  érdekei  azt  parancsolják, 
hogy  magát  a  magyarokkal  ellenkezésbe  helyezze  s 
ellenökre  cselekedjék.  Nála  még  csak  az  is,  hogy  meg- 
hallgassa a  magyarokat,  árulás  volna  az  övéi  iránt ; 
hát  még  alkudozni  velők,  velők,  a  kik  azt  kívánják, 
hogy  ő  nekik  Magyarország  román  lakosságát  áten- 
gedje. Hogyan?  —  kiálta  fokozott  szenvedélylyel  — 
én,  Eománia  fejedelme,  én  nyújtsak  kezet  ahhoz,  hogy 
a  magyarok,  fajomnak  e  százados  ellenségei,  itt  nálam 
román  expeditiót  szervezzenek.  Soha,  sohasem  fogom 
ezt  megengedni. »  .  .  . 

Majd,  csillapodva,  e  szavakkal  fordult  Zgiiniczky- 
hez :  ((Egyébiránt  ki  az,  a  ki  velem  alkudni  akar? 
Ezredes  úr  azt  mondja,  hogy  a  magyar  nemzeti  igaz- 
gatóság. Jól  van,  hozzon  nekem  egy  szót  a  császártól ; 
hozza  valamely  még  oly  kis  jelét  a  császár  jóváhagyá- 
sának, miszerint  tudjam,  hogy  az  igazgatóság  nem  áll 
egyedül,  s  hogy  ha  vele  alkudozom,  nem  veszélyez- 
tetem hazám  jövendőjét.  Én  itt  magamat  Napóleon 
császár  hadsegédének  tekintem;  hát  mondjon  nekem 
a  császár  egy  szót,  mondja,  hogy  akarja :  s  én  megyek 

a  magyarokkal.  De  ő  nélküle  sem  semmit  nem  teszek, 
sem  semmit  nem  engedek,))  "^ 

így  végződött  a  nemzeti  igazgatóság  küldöttjének 
fogadtatása.  Természetesen  Napóleon  császártól  amaz 
egy  bíztató  szót  akkor  tájban  megnyerni  legkisebb 
remén}^  sem  lehetett.  Napóleon  ez  időben  nemcsak 
nem  akarta  Európa  keletére  a  háború  üszkét  oda 
dobni,  hanem  Olaszországot  is  szándékosan  akadá- 
lyozta minden  oly  törekvésében,  a  miből  utóbb  háború 
fejlődhetett  volna.  Ezt  az  emigratio  jól  tudta;  arról  az 
oldalról  bármit  remélnie  önámítás  lett  volna.  Franczia- 
ország  bukaresti  képviselője,  Tillos  úr,  egyszerűen 
csatlakozott  a  többi  hatalmak  képviselőinek  azon  lépé- 
séhez, melyet  Couzánál  a  végett  tettek,  hogy  a  magyar 
tervektől  minden  reményt  elvegyenek. "^^"^ 

Tökéletesen  gazda  nélkül  számoltak  tehát,  mikor 
Couzának  a  fegyveres  hajókat  a  nyakára  küldték. 
Valóban,  kárhoztatni  is  alig  lehet  azon  kicsinylő  gúnyt, 
melylyel  e  meghiúsult  kísérletről  Couza,  pár  héttel 
utóbb,  egy  levelében  nyilatkozik : 

((Ezek  az  urak  semmi  kevesebbet  nem  akartak,  mint 
azt,  hogy  e  fejedelemségek  területét  működési  alapul 
használják,  daczára  a  semlegességnek,  mely  e  fejede- 
lemségek üdvének  egyedüli  biztositéka.  A  nagy  men}^- 
nyiségű  fegyverek  megérkezése,  kapcsolatban  nagy 
számú  magyaroknak  egyidejű  érkezésével,  kétség- 
telenné teszi,  hogy  ha  tervök  sikerül,  a  fejedelemségek- 
nek  osztozkodniok   kellett  volna  sorsukban.   A   terv 

merész  volt  s  nem  volt  a  sikernek  látszata  nélkül. 
Minő  csinos  pár-darab  a  Garibaldi  siciliai  expeditiójá- 
hoz ;  azon  csekély  különbséggel,  hogy  korunk  történe- 
tének e  nagy  alakja  az  olasz  föld  egy  részébe  hatolt  be 
a  nemzet  fölszabadítása  végett,  míg  a  magyarok  idegen 
elem  segítségével,  melyet  akaratja  ellenére  sorsuk 
részesévé  tennének,  akarták  nemzetiségöket  megala- 
pítani. Oly  terv,  mely  egyrészt  Syllára,  másrészt  Atti- 
lára emlékeztet.  Eettegésemben  még  most  is  a  szakál- 
lamba nevetek  rajta.))  "^ 

Ez  utóbbi  vádnak  nem  volt  alapja.  Hogy  a  magyarok 
a  román  nemzetet  akarata  ellenére  tegyék  sorsuk 
részesévé  —  ily  csalárd  tervvel  a  fegyverek  küldése 
nem  volt  kapcsolatban.  Nem  volt  abban  semmi  csa- 
lárdság. Sőt  az  a  baj,  hogy  terv  is  aligha. 

Cavour  sem  kereste  máshol  a  baj  okát,  mint  a  fejet- 
lenségben s  ama  reggel  hét  órai  találkozáson,  melyre 
Pulszkyt  Kossuth  kettős  emlékiratára  adandó  válasza 
végett  magához  rendelte,  csakis  e  miatt  tett  szemre- 
hányást. «Nem  jól  viszik  önök  a  dolgokat»,  szólt 
Pulszkyhoz.  « Emlékezni  fog  ön,  hogy  ismételve,  húsz- 
szor is  (!)  kérdeztem  Klapkától,  miként  állnak  Couzá- 
val  s  ő  mindig  azt  felelte :  jól,  rendben  vagyunk  vele. 
E  szerint  én  nem  akartam  a  kormány  részéről  lépése- 
ket tétetni  a  berezegnél  s  most  azt  telegraphálja  Cer- 
ruti,  hogy  Couza  ingerült  s  a  két  első  hajón  szállított 
fegyvereket  lefoglalta.  Én  részemről  nem  követelhetem 
vissza  ezeket,   mint  a  kormány  tulajdonát;   ez  nagy 

lármát  ütne,  az  orosz  fölszólalna  ellenünk  .  .  .  Legföl- 
jebb úgy  követelhetem  vissza  a  fegyvereket,  mint  szard 
alattvalók  tulajdonát,  kik  nyerészkedő  üzletül  küldték 
oda.  Legrosszabb  esetben  azt  mondom,  hogy  Garibaldi 
küldte  a  fegyvereket,  midőn  mi  azt  hittük,  hogy  Ná- 
polyba viszik.  Yégre  is :  így  vagy  amúgy  elintézzük. 
Hanem  önöknek  újra  meg  újra  ajánlanom  kell  a  leg- 
szigorúbb discretiót.))  "^ 

A  lefoglalt  fegyverek  egy  pár  hónap  miüva  valóban 
visszakerültek  az  olasz  kormány  kezébe.  Azon  pedig, 
hogy  a  fölkelési  kísérlet  amott  Eomániában  ez  úttal 
meghiúsult,  Cavournak  már  ez  időben  legkisebb  oka 
sem  volt  búsulni.  0  már  tudta,  hogy  a  háború  esélye 
azon  évről  teljesen  elmúlt  s  hogy  a  jövő  tavaszra  is 
nagyon  bizonytalanok  a  kilátások.  Nemcsak  tudta,  ha- 
nem ugyanazon  találkozáson  szépen  el  is  mondta 
Pulszkynak.  Beszélt  neki  arról,  hogy  Velenczét  az 
osztrák  talán  pénzért  is  átengedi  s  akkor  természetesen 
többé  az  osztrák  elleni  háborúról  szó  sem  lehet ;  be- 
szélt arról  is,  hogy  a  magyarokkal  szövetségben  terve- 
zett háborútól  Napóleon  el  is  tilthatja  őket  s  akkor 
bizony  a  legjobb  akarattal  sem  kezdhetnek  belé."^"^'  Ily 
körülmények  között  bizonyosan  sok  alkalmatlanságára 
lett  volna  neki  az  a  Komániába  szállított  fegyver- 
készlet s  még  igen  sokkal  több  alkalmatlanságot,  sőt 
valódi  komoly  zavarokat  is  okozhatott  volna  az,  ha  ott 
a  magyarok  a  fölkelést  tettleg  meg  is  kezdik. 

Legjobb  volt  azoknak  a  hajóknak  szépen  visszatérni 
Genua  kebelébe. 

IV. 

Ha  a  teljes  rendezetlenségben  is  lehet  fokozatot 
keresni :  Szerbiával  a  magyar  emigratio  viszonyai  talán 
még  rendezetlenebbek  voltak,  mint  Komániával. 

Szerbiában  alig  pár  hónappal  a  franczia-olasz- 
osztrák  háború  kiütése  előtt  ment  végbe  egy  csendes 
kis  forradalom  és  dynastia-változtatás.  Karagyorgye- 
vits  Sándort  letették  a  fejedelemségből  s  az  elaggott, 
nyolczvanéves  Obrenovics  Milost  ültették  helyére  (1858 
deczember).  Ennek  fia  s  nem  sokára  utóda,  Obrenovics 
Mihály  herczeg  volt  az,  a  ki  ez  időben  ott  a  magas 
politikát  leginkább  vezette. 

Mikor  Parisban  az  egész  világ  minden  forradalmi 
törekvésére  nézve  a  legjobb  időjárás  elkövetkezett,  oda 
sietett  Mihály  herczeg  is,  hogy  Napóleon  császárnál 
tapogatózzék,  nem  volna-e  annak  kedve  —  a  mint 
Kossuth  írja  — -  «egy  füst  alatt  a  keleti  kérdést  is  föl- 
karolni» ."^^  Erre  —  szintén  Kossuth  elbeszélése  sze- 
rint —  nem  kapott  ugyan  bíztató  választ,  de  Napóleon 
mégis  figyelmeztette,  hogy  lépjen  érintkezésbe  a  ma- 
gyarokkal. 

Az  érintkezés  annál  könnyebben  megtörténhetett, 
mert  Mihály  herczeg  sógora,  gróf  Hunyady  László, 
szintén  Parisban  időzött  s  mint  magyar  ember,  jó  lá- 
bon állt  Teleki  Lászlóval  és  Klapkával. 

A  mint  Teleki  1859  május  10-dikéii  (vagyis  negyed 
napra  az  után,  midőn  Kossuth  Napóleon  császárral 
beszélt  s  a  nemzeti  igazgatóság  megalakult)  Kossutli- 
hoz  küldött  levelében  írja,  gróf  Hunyady  László  a 
szerbeknek  a  fölkeléshez  való  csatlakozását  a  követ- 
kező föltételek  alatt  vélte  kieszközölhetönek  : 

a)  A  magyarhoni  szerbeknek  belkormányzat  adas- 
sék, kiterjedt  municipalis  jogok  alapján.  Yajdájok 
legyen  főhivatalnoka  az  országnak. 

b)  Ha  Magyarhon  függetlenné  lesz,  segítse  Szerbiát 
a  törökök  ellen.  Segédsereget  küldjön  neki  (100,000 
emberről  beszélnek). 

c)  Mihelyt  franczia  sereg  szállna  ki  a  dalmát  partra, 
s  Magyarhon  határa  felé  nyomulna,  a  szerbek  is  azon- 
nal indulnának  Zimonyba."^^ 

Csakhamar  e  levél  után  maga  Mihály  berezeg  rán- 
dult át  Londonba  s  titkon  (Ludvigh  hazánkfia  szállá- 
sán) találkozott  és  értekezett  Kossuthtal.  Ez  értekezés 
alkalmával  azonban  ama  föltételek,  melyekről  gróf 
Hunyady  László  gróf  Telekinek  (( regélt »,  nem  forog- 
tak fönn.  Mihály  herczeg  és  Kossuth,  kölcsönös  poli- 
tikai nézetcsere  után,  megállapodtak  abban,  hogy 
mindkettőjöknek  egyenlően  érdekök  és  óhajtásuk 
Ausztria  szétbontására  munkálkodni.  Ez  érdekközös- 
ségre támaszkodva,  Mihály  herczeg  megígérte  tehát, 
hogy  keresni  fog  egy  alkalmas  egyéniséget,  a  ki  a  ma- 
gyar emigratio  törekvését  Horvátországban  és  Szlavó- 
niában lehetőleg  előmozdítsa ;   hogy  a  magyar  fölke- 

lésre  szánt  fegyverkészleteknek  Szerbiában  lerakodó 
helyeket  fog  kieszközölni ;  és  hogy  Vetter  tábornok- 
nak, mint  az  aldnnai  magyar  hadak  kiszemelt  vezető- 
jének, meg  fogja  engedni,  hogy  Szerbiában  szervezked- 
jék, sőt  néhány  száz  önkénytest  magában  Szerbiában 
is  toborzhasaon.  Világosan  kikötötte  azonban  Mihály 
herczeg,  hogy  mindezekre  az  engedélyt  csak  akkor 
fogja  megadni,  ha  már  a  franczia  sereg-expeditio  töké- 
letesen bizonyos  és  biztosított  lesz,  addig  pedig  semmi- 
féle szervezkedést  meg  nem  engedd 

E  franczia  expeditio  reményével  váltak  tehát  el  egy- 
mástól. Az  érintkezés  föntartása  s  a  jó  viszonyok  ápo- 
lása végett  Kossuth  június  elején  (1859)  Ludvighot 
Belgrádba  küldötte  s  hataihsm  közöl  néhány  levél- 
töredéket, melyeket  Ludvigh  június  végén  és  július 
elején  irt  onnan  hozzá.  Nem  sok  bíztató  van  bennök ; 
leginkább  apró  élmények  és  úti  tapasztalatok  elbeszé- 
lésével vannak  tele ;  Mihály  herczeggel,  úgy  látszik, 
Ludvigh  maga  nem  igen  érintkezhetett.  A  solferinói 
ütközet  után  azonban  a  belgrádi  szard  ügynök,  Lud- 
vigh bíztatására,  kérdést  tett  a  berezegnél  a  magyar- 
országi beütés  érdekében,  de  a  herczeg  ismét  kereken 
kijelentette,  hogy  ha  franczia  sereg  nem  jön  Magyar- 
országba, ő  a  magyar  mozgalmat  nem  fogja  segíteni. 
«Itt  is  igaz  tehát  az  :  csatlakozunk,  ha  ti  lesztek  az 
erősebbek))  - —  veti  utána  keserűen  Ludvigh. 

Ennyi  mind  az,  a  mit  Kossuth  Iraíaiban  a  szerbiai 
viszonyokról,  a  villafrancai  békét  megelőző  időből, 
találunk. 

Hogy  a  békekötés  után  következett  csöndesebb  idők 
alatt  —  midőn  eddigi  egyezkedéseik  alapföltétele,  a 
franczia  expeditio  reménye,  végképen  megszűnt  — 
igyekeztek-e  a  barátságot  föntartani  vagy  más  alapon 
megújítani,  arra  nézve  az  Iratokhsbu  adatokat  nem 
találunk. 

Midőn  a  betörési  tervek  második  korszaka  egy  év 
múlva  bekövetkezett  (1860  szeptember):  épen  akkor 
halt  meg  az  öreg  Milos  fejedelem.  Kossuth,  az  ő  min- 
dig résen  álló  combinativ  készségével,  mindjárt  meg- 
ragadta ezt  az  alkalmat,  hogy  Mihály  herczeg  jó  indu- 
latát biztosítani  megkísértse.  Még  be  sem  hunyta  sze- 
mét az  öreg  Milos,  csak  betegségének  vették  a  hírét, 
Kossuth  már  sietett  Pulszky  által  e  körülményt  saját 
ügyöknek  hasznára  fordítani. 

«A  mi  Szerbiát  illeti  —  írja  szeptember  23-dikán 
Pulszkyhoz  —  Milos  herczeg  pár  nap  alatt  várható 
halála  szükségessé  teszi,  hogy  Mihály  herczeg  állásá- 
nak biztosítását  kitelhetőleg  előmozdítsuk  .  .  .  Cerruti 
úr  figyelmeztetendő  lesz,  ne  mulaszsza  el  Mihály  ber- 
ezegnek megemlíteni,  hogy  mihelyt  atyja  halálát  meg- 
tudtam, Mihály  berezegnek  javára  befolyásomat  mind 
itt  Parisban,  mind  Turinban  fölhasználni  siettem.))  "^^ 

Azonban,  mint  föntebb  elmondottuk,  Cerruti  úr,  a 
helyett,  hogy  a  dunai  fejedelemségekbe  sietett  volna, 
Egyiptomnak  és  Kis-Ázsiának  vette  az  útját  s  így  ál- 
tala nem  történhetett  meg  ama  közlés,  mely  arra  lett 
volna  szánva,  hogy  Mihály  herczeg  hálaérzelmeinek 

íolébreBztétíe  által  az  emigratio  működése  Szerbiában 
megkönnyíttessék  —  föltéve  természetesen,  hogy  Mi- 
hály herczeg  az  említett  befolyás  jelentőségét  maga  is 
hajlandó  lett  volna  elhinni,  elismerni  és  érte  háláda- 
tossággal viseltetni. 

A  szerbiai  missio  teljesítésére  Ludvigh  küldetett  ki, 
körülbelől  ugyanazon  időben,  midőn  Zgiiniczky  ezre- 
des és  Klapka  tábornok  Komániába  volt  indulandc) 
(1860  november).  Ludvighot  Kossuth  írásbeli  tüzetes 
utasítással  látta  el,  melyet  az  Iratokha.ii  is  közöl. "^ 
Ez  utasításnak  első  lényeges  pontja  ismét  az  volt, 
hogy  mihelyt  Ludvighnak  sikerűi  Mihály  herczegnél 
az  elfogadtatást  kieszközölnie,  mindenekelőtt  « gyön- 
géd modorban  adja  tudtára,  miként  én  arra  való  biz- 
tomban,  hogy  a  fejedelem  nemzetünk  irányában  még 
mindig  azon  szándokban  s  azon  készséggel  van.  mely- 
ről tavaly,  londoni  találkozásunkkor  biztosított,  bol- 
dogult Milos  fejedelem  halálának  első  hírére  kedves 
kötelességemnek  ismertem  mind  a  Tuilleriákat,  mind 
a  turini  kabinetet  Mihály  fejedelem  örökösödési  joga 
támogatásának  szükségére  figyelmeztetni,  de  örömömre 
szolgál  tudni,  hogy  a  szerb  nemzet  ragaszkodásánál 
fogva  Mihály  fejedelemnek  semmi  támogatásra  szük- 
sége nem  vala.w 

Azonban  Ludvigh  megérkezvén  Belgrádba,  sajnosán 
tapasztalta,  hogy  Mihály  fejedelem  nemzetünk  irányá- 
ban többé  nincs  azon  szándokkal  s  azon  készséggel, 
melyet  a  tavalyi  londoni  találkozás  következtében  tőle 

Kossuth  remélt ;  ámbár  ez  a  remény  és  várakozás  nem 
igen  volt  jogosult,  mert  Mihály  herczeg  a  támogatást 
világosan  csak  azon  esetre  ígérte,  ha  a  magyar  emi- 
gratio  mozgalmait  a  franczia  császár  hadsereggel  tá- 
mogatja, a  mi  sem  tavaly  meg  nem  történt,  sem  az 
idénre  nem  volt  remélhető. 

Mire  Ludvigh  Belgrádba  ért,  már  Romániában  meg- 
esett a  fegyverek  lefoglalásának  kndarcza,  megvolt  a 
diplomatiai  botrány  s  természetes,  hogy  Mihály  feje- 
delemnek nem  sok  kedve  volt  abból  részt  kérni  ma- 
gának. 

A  belgrádi  olasz  consiü  azzal  fogadta  Lndvighot, 
hogy  ő  épen  nem  csodálkoznék,  ha  Lndvigh  megérke- 
zését maga  Mihály  fejedelem  jelentené  be  az  osztrák- 
nak. Ludvigh  ezt  eleinte  túlzásnak  vélte,  de  csakha- 
mar meggyőződött,  hogy  a  szerb  rendőrség  folytonos 
összeköttetésben  áll  az  osztrák  consulatussal,  hogy  el- 
járása az  útlevelek  körül  s  az  idegen  utasok  fölött 
gyakorolt  kémkedése  egészen  osztrák  színt  visel,  s 
mindenből  kitűnt,  hogy  maga  a  fejedelem  is  símúl  az 
osztrákhoz.  A  fejedelemtől  még  kihallgatást  sem  sike- 
rült nyernie  s  némi  hasztalan  tétovázás  után,  mint 
Kossuth  előadja:  «a  helyzetet  annyira  kedvezőtlennek 
találta  és  Szerbiában  az  időzést,  személyére  nézve, 
minden  lehető  haszon  nélkül,  annyira  veszélyesnek 
ítélte,  hogy  kisebb  koczkáztatással  járó  dolognak  tartá  : 
halálra  ítélt  fejével  Pest  és  Bécs  felé  jönni  vissza,  mint 
Belgrádban  maradni.*)"^ 

Ily  szomorúan  végződött  tehát  a  belgrádi  missio  is. 

Az  aldunai  két  ((szövetséges))  jó  barátunknál  az 
emigratio  megbizottjainak  fogadtatása  csak  annyiban 
különbözött  egymástól,  hogy  Komániában  Zgiiniczkyt 
az  ajtón  utasították  ki,  Szerbiából  pedig  Ludvighnak 
az  ablakon  át  kellett  menekülnie. 


V. 

Kossuth  bizalmának,  hitének,  reményeinek  ruga- 
nyossága  valóban  csodálatra  méltó.  Mint  a  fecske  tíz- 
szer levert  fészkét  tízszer  újra  rakja :  oly  csüggedetlen 
hittel  kezdett  ő  reményei  egy-egy  meghiúsult  vára  he- 
Ij'ett  mindjárt  másnap  ismét  újat  építeni. 

Mást  talán  végképen  levert  volna  az  a  romániai  és 
szerbiai  kétszeres  kudarcz,  s  áttekintve  az  egész  akkori 
helyzetet,  lemondott  volna  tervei  megvalósításának 
reményéről. 

Mert  hiszen  Cavour,  mikor  szeptemberben  attól 
tartott,  hogy  Ausztriával  háborúba  kell  elegyednie, 
épen  azért  akarta  a  magyar  emigratio  által  Eománia 
és  Szerbia  felől  a  mozgalmat  megindítani,  hogy  az 
osztrák  haderő  egy  részét  azon  az  oldalon  lekötve 
tartsa.  Most  ez  a  terv  csúfosan  dugába  dőlt ;  de  a  kö- 
zeli háború  félelme  is  elenyészett ;  Cavournak  tehát 
nemcsak  a  romániai  kudarcz  vehette  el  a  kedvét,  ha- 
nem többé  oka  sem  volt  reá,  hogy  a  magyarokkal  új 
tervek  készítéséhez  kezdjen. 

De  Kossuthot  mind  ez  el  nem  csüggesztette,  sőt  az 
események   e   kedvezőtlen   fordulatából   az   ö  vérmes 

reményeinek  logikájával  egészen  az  ellenkező  követ- 
keztetést vonta  le. 

Alighogy  megkaphatta  Piilszky  jelentését  ama  no- 
vember 30-diki  reggel  hét  órai  találkozásról,  mindjárt 
készen  volt  az  újabb  tervvel  s  deczember  3-dikán 
(1860)  már  reményteljesen  írja  Teleki  Lászlónak : 

((Ha  a  három  oldalról  tervezett  kezdeményezés  lehe- 
tetlenné válik,  a  következés  az,  hogy  a  tengerparti 
expeditióra  nagyobb  erőt  kell  sürgetnünk,  minthogy 
ott  tömegesebb  osztrák  erővel  találkozandnnk))."^' 

S  valóban  néhány  nap  múlva,  —  deczember  14-di- 
kén  —  már  sürgeti  is  Cavournál  a  dalmát  partok  felé 
indítandó  nagy  expeditiót.  Küldjenek  oda  flottát, 
30 — 40  ezernyi  sereget,  hódítsák  meg  a  dalmát  parti 
városokat,  nyomuljanak  Horvátországba  stb.  stb."^'-^' 

De  ha  il.yes  valami  valaha  megfordult  is  a  gróf 
Cavour  fejében:  mostanában  bizonyosan  kivetette  azt 
belőle.  Nem  sok  kedvet  mutat  többé,  hogy  a  magyar 
emigratióval  újabb  terveket  szőjön.  Legföljebb  általá- 
nos phrasisokkal  táplálja  őket. 

Kossuth  a  sürgetésben  egyre  türelmetlenebb  lesz. 

((Látom  —  írja  deczember  végén  Pulszkynak  — 
hogy  a  gróf  mindig  csak  általánosságokban  marad. 
Azt  mondani :  várjunk,  reánk  is  elkerül  a  sor,  de  lehe- 
tetlenséget ne  kívánjunk,  —  szép  lehet,  de  nem  ér 
semmit.  Erre  a  nemzet  nem  építhet.  Annak  positiv 
terv  kell ;  positive  kell  tudnia,  mire  számíthat.  En, 
hazánk  szerencsétlen  földrajzi   helyzeténél  fogva,  más 

okszerű  tervet  nem  tudok  gondolni,  mint  a  melyet 
deczember  14-dikei  utasításomban  közöltem.  Ha  a  gróf 
azt  lehetetlenségnek  tartja,  mondjon  mást,  ha  tud, 
olyat,  mely  sikerrel  biztat  s  a  nemzetet  megnyugtatja; 
ha  nem  tud  s  tervemet  még  sem  fogadja  el :  legyen 
vége  mindennek.  Mert  egyet,  kívánom,  hogy  jól  meg- 
értsen :  puszta  diversióra  használtatni  föl  nemzetemet 
1859-ben  sem  engedtem,  pedig  ha  a  hatalmas  császár- 
nak nem  engedtem,  neki  sem  fogom  engedni,  sőt  meg- 
akadályozom. Clara  pacta,  boni  amici  —  ezt  vegye 
Pulszky  irányúi  s  nyíltan  szóljon».^ 

De  Cavour  sem  a  deczember  14-diki  tervet  nem  fo- 
gadta el,  sem  mást  mondani  nem  tartotta  szükséges- 
nek. Az  ilyféle  sürgetéseket  eleinte,  még  úgy  deczem- 
ber közepe  táján,  finoman,  nyugodtan,  kitérő  diplomata 
modorban  igyekezik  elhárítani.  Kéri  őket,  legyenek 
türelemmel,  várjanak;  várjanak  otthon  a  hazában  is, 
maradjanak  a  törvényes  téren,  vissza  kell  tartani  a 
mozgalmakat,  nem  serkenteni.^  De  a  mint  Pulszky 
(Kossuth  megbízásából)  újra  meg  újra  sürgeti,  Cavour 
is  veszteni  kezdi  a  türelmet.  Ismét  szemökre  hányja 
(január  8),  hogy  Romániában  compromittálták  őt ;  ^ 
azután  több  ízben  magához  rendeli  Pulszkyt,  de  a 
rendelt  órán  nem  fogadja;  ha  ez  végre  bejut  hozzá  s 
megbízatása  szerint  sürgeti  a  választ,  a  gróf  nagyot 
ásít  és  hallgat. 

Kinek  szólt  az  ilyen  ásítás  ?  Pulszky  olybá  'vette, 
hogy  biz'  az  a  megbízójának  szól.  Kossuth  viszont  azt 

hiszi,  hogy  csak  a  Pulszky  személyének,  mert  Pulszky 
akkorában  Cavour  politikájával  szemben  Garibaldival 
és  az  olasz  szélső  pártokkal  kezdett  szövetséget  keresni 
s  ez  Cavournak  tudomására  is  jutott. 

Mi  nem  akarunk  bíráskodni  e  kérdésben  s  nem  nyo- 
mozzuk tovább  az  ásitások  igazi  gazdáját.  Akárkit 
illettek  azok :  annyi  bizonyos,  hogy  Cavour  többé  a 
magyar  emigratióval  valami  komolyabb  positiv  tervbe 
nem  bocsátkozott. 

Kossuth  még  azon  túl  is,  1861  februárban,  márczius- 
ban  ismételten  intézett  hozzá  emlékiratokat  s  ezeket 
Turinban  « nagyon  kedvesen))  is  fogadták,  de  a  stereo- 
typ  válasz  mindig  az  volt:  maradjanak  a  magyarok  a 
törvényes  téren,  menjenek  az  országgyűlésre,  ha  majd 
ez  megalakul  s  megkezdi  a  működését,  akkor  «el  fog 
lehetni  határozni,  hogy  mit  kell  tenni  )).">^ 

Hasonló  tanácsok  hangzottak  Francziaországból  is. 
Thouvenel  külügyminiszter  komolyan  intette  Kiss 
Miklóst,  hogy  valami  elhaínarkodott  fölkelési  kísérle- 
teket ne  tegyenek,  mert  nagyon  megbánj ák."^'^  Napó- 
leon (Jeróme)  herczeg  már  egy  pár  hónappal  előbb 
(1860  novemberben)  ugyanily  értelemben  nyilatkozott. 
Akkor  ugyanis  Kossuth  azt  a  kérdést  intézte  hozzá, 
vajon  remélhetné-e  Magyarország  azt,  hogy  fölkelése 
esetében  Francziaország  biztosítani  fogja  részére  a 
non  interventio  elvét,  úgy  a  mint  Olaszország  javára 
biztosította  volt.  A  herczeg  erre  azt  felelte,  hogy  a  kér- 
dést föl  sem  merte  hozni  a  császár  előtt ;  positiv  vá- 

laszt  Úgy  sem  kapott  volna  reá.  Azonban  Kossuth 
iránti  föltétlen  bizalmánál  fogva  megengedi  magának, 
hogy  közölje  az  ö  saját,  szorosan  személyes  vélemé- 
nyét a  követendő  eljárás  felől. 

E     szorosan     személyes      vélemény     következőleg 
hangzott : 

« Nekem  Magyarország  helyzete  igen  szépnek  látszik. 
Föl  kell  használni  az  aprólékos  engedményeket  szer- 
vezkedésre ;  erősíteni  kell  az  ellenzéket  az  országban ; 
előkészíteni,  hogy  a  nagyon  valószínű  bonyodalmak- 
nak hasznát  vegye ;  semmit  sem  rohamítani  (précipi- 
ter),  de  készen  lenni  hatályos  cselekvésre,  a  mint 
annak  percze  elérkezik :  ím  ez  a  programm,  melynek 
végrehajtását  nehéznek  ismerem  el,  mely  azonban  az 
egyedüli  jó  és  gyakorlatias.  Semmi  idő  előtti  s  alka- 
lomszerűtlen mozgalom,  de  erélyes  előkészület  a  kellő 
perczben  cselekvésre.))"^ 

Ezt  a  bizalmas  discretióval  közlött  programmot 
ugyan  Napóleon  herczeg  szórói-szóra  elmondhatta 
volna  a  világ  bármely  loyalis  és  alkotmányos  ellen- 
zéke vezérének,  minden   titoktartás  kikötése  nélkül  is. 

Ily  viszonyok  közt  könnyen  érthető,  ha  az  emigratio 
kebelében  teljes  erejével  kitört  az  a  processus,  a  mit 
Kossuth  (( kévebomlás  ))-nak  nevez.  Teleki  Lászlót  1860 
deczember  végén  elfogták.  Klapka,  a  ki  ez  időben 
(1861  tavaszán)  Kossuth  hite  szerint  az  ő  nézeteit 
Turinban  tolmácsolni  hivatva  volt,  ott  oly  nézeteket 
tolmácsolt,    melyekről    akkor   Kossuthnak   nem   volt 

tudomása,  de  midőn  Cavour  halála  után,  ennek  hátra- 
hagyott irományai  közül  Klapkának  némely  levelei 
kezébe  kerültek,  ezekből  arról  győződött  meg,  «hogy 
azon  időben  már  nem  volt  meg  kettejök  között  azon 
benső  nézet-összhangzás  s  irányegység,  mely  előbb 
eljárásuknak  erőt  adott o."^'  Pulszky  egyenesen  föl- 
mondta Kossuthnak  a  szolgálatot  (január  8-án)  kije- 
lentvén, hogy  miután  az  ő  meggyőződése  szerint 
Cavourtól  többé  nincs  mit  remélni,  az  ő  jelszava  az : 
vagy  Garibaldi,  vagy  Deák.  Vagy  kisértsék  meg  a  cap- 
rerai  hőst,  az  olasz  kormány  beleegyezése  nélkül  is, 
rábírni  a  dalmatiai  vakmerő  expeditióra,  s  tartsanak 
vele  magok  is ;  vagy  csatlakozzanak  Deák  törvényes 
politikájához. 

Kossuth  ezt  az  alternatívát  nem  fogadta  el;  a  Gari- 
baldi-féle kaland  tervét  őrültségnek  nevezte,  « nehogy 
bűnnek  nevezni  legyen  kénytelen)). 

Haza  pedig,  a  Magyarországban  titkon  működő  for- 
radalmi bizottsághoz  január  18-dikán  egy  őszinte  és 
leverő  tartalmú  tudósítást  küld,  melyben  megírja, 
hogy  az  olasz  kormány  ez  év  tavaszáig  nem  lehet  ké- 
szen a  háborúra ;  hogy  ha  készen  volna  is,  nem  kezd- 
hetné azt  meg,  mertNapoleon  nem  engedi ;  hogy  az  an- 
gol kormány  minden  áron  támogatni  akarja  Ausztriát  s 
a  dalmát  partok  felé,  a  fegyveres  expeditiót  nem  tűrné  el, 
sőt  ebbeli  fenyegető  nyilatkozatainak  nagyobb  nyoma- 
tékául Corfunál  nyolczszáz  ágyús  hajóhadat  vont 
össze ;   hogy  az  orosz   kormány  jegyzékben  tudatta  a 

nagyhatalmakkal :  ha  a  dunai  fejedelemségekben  ma- 
gyar forradalmi  előkészületek  tűretnének,  —  ő  (az 
orosz)  fegyveres  kézzel  fogná  a  fejedelemségeket  meg- 
szállani,  s  a  franczia  kormány  állítása  szerint  az  orosz- 
nak e  szándékába  az  angol  fs  beleegyezett.  E  leverő 
politikai  constellatiók  mellett  ugyané  levélben  értesíti 
Kossuth  a  hazai  bizottságot  az  oláhországi  fegyver- 
szállítás balsorsáról,  valamint  arról  is,  hogy  Szerbia 
felé  sem  lehetne  kedvezőbb  fogadtatásra  számítani. 
Inti  ennélfogva  a  hazaiakat,  ne  engedjék  a  magyar 
fiatalságot  sem  Moldva-Oláhország  vagy  Szerbia,  se 
pedig  Olaszország  felé  kiszállingózni,  mert  oda-mene- 
telöknek  nem  lehet  semmi  czélja.  Végűi  azonban  e  le- 
verő közlemények  daczára  kijelenti,  hogy  e  fölsorolt 
nehézségeket  ő  nem  tekinti  kívánatai  végső  megtaga- 
dásának s  ennélfogva  tájékozást  kér  hazulról  az  iránt, 
minő  számú  fegyverest  stb.  tartanának  otthon  a  terve- 
zett expeditióhoz  múlhatatlanul  szükségesnek."^^ 

S  valóban  a  levert  fecskefészek  pár  hét  múlva  már 
ismét  újra  volt  építve. 

Idő  közben  nem  történt  ugyan  semmi  olyas,  a  mi  a 
remények  megvalósulását  közelebb  hozta  volna,  sőt  a 
külhatalmak  szövetségére  való  kilátás  messzebbre 
esett,  mint  azelőtt,  mind  a  mellett  Kossuth  márczius 
17-dikén  már  ismét  vérmes  buzdításokat  intéz  haza. 

«Ha  a  nemzet  önmagáról  le  nem  mond,  mi  háború 
esetére  neki  szövetségeseket,  támaszt  és  segítséget  biz- 
tosítunk)). 

*  III.  580, 


298  A  M AGYAK  EMIGRATK)  MOZGALMAI. 

« Állásunkat  mint  a  barátságos  hatalmak  jóváhagyá- 
sával alakult  magyar  nemzeti  igazgatóság  föntartjuk 
s  bizalmas  összeköttetéseinket  azon  hatalmakkal  foly- 
tatjuk*). 

((Keleten,  hatalmas  támogatás  segélyével,  a  viszo- 
nyokat jövendő  eshetőségekre  kedvezőbbekké  alakí- 
tottuk. » 

«Ha  a  nemzet  önmagához  hű  marad,  hazánknak 
jövő  eldöntő  szabadságharczára  oly  kültámaszt  s  oly 
hatalmas  szövetségeseket  biztosítottunk,  minőkért  a 
magyar  szabadságharczok  hajdani  vezérei  a  XVII. 
század  kezdete  óta  mindig,  de  mindig  hasztalanul,  só- 
várogtak. » 

Daczára  azonban  e  fényes  kilátásoknak,  kijelenti  e 
fölhívásban  Kossuth,  hogy  minden  oly  kísérletet,  mely 
a  nélkül,  hogy  az  osztrák  külháborúba  volna  keve- 
redve, három-négy  ezer  emberrel  való  betörésre  le- 
hetne alapítva,  —  határozottan  kárhoztat,  amert  az 
ily  kísérletek  a  barátságos  hatalmakat  elidegenítenék, 
az  angolt  ellenünk  ingerelnék  s  Keleten  oly  bonyodal- 
makkal lennének  összekötve,  melyek  hazánkra  okvet- 
lenül külavatkozás  veszélyét  hoznák. » 

Nyíltan  kijelenti  tehát,  hogy  minden  ily  kísérletnek 
ellene  van  és  ellene  lesz. 

"Egészen  másképen  áll  azonban  a  dolog  ^ — folytatja 
tovább  —  ha  a  forradalmat  a  nemzet  maga  benn  a 
hazában  kezdené  meg  s  nem  kívülről  vitetnék  be. 
Akkor  a  kezdeményezés  felelőssége  nem  a  mienk,  ha- 
nem a  nemzeté  lesz.w"^ 

Ez  esetre  biztos  kilátásba  helyezi,  hogy  Garibaldi 
((mindennel,  a  mi  tehetségében  állandó,  segítségre 
fog  sietni.  Sőt  megígéri  az  olasz  kormány  egyenes  tá- 
mogatását is. 

«Az  olasz  kormány  oda  nyilatkozott,  hogy  ha  nem- 
zetünk maga  erejével,  magától  kelne  föl  s  a  fölkelés 
nemzeties  általánosságot  s  consistentiát  mutatna  :  nem 
fogná  engedni,  hogy  az  osztrák  egész  erejével  ellenünk 
fordulhasson  s  magunkra  lévén  hagyatva,  elnyomjon. 
Ez  annyit  tesz,  hogy  ha  nemzetünk  fölkel  s  magát 
néhány  hétig  tartja,  az  olasz  kormány  is  meg  fogja  az 
osztrákot  támadni. » 

Minden  esetre  megvárjuk,  hogy  a  hazafiak  a  meg- 
kezdett szervezkedést  föntartsák  s  fejlesz8zék.»* 

Kossuth  tehát  e  felhívásában  éles  különböztetést 
tesz  a  között,  hogy  a  magyar  fölkelés  külexpeditio 
segélyével  vagy  ily  segítség  nélkül  benn  a  hazában 
indúl-e  meg?  Amazt  elkárhoztatja  nagy  bonyodal- 
makkal, angol  ellenzéssel,  interventióval  fenyegeti  s 
érte  felelősséget  vállalni  nem  akar ;  emezt  hatalmas 
támogatások  reményével  biztatja  s  teljesen  meg  van 
nyugodva  a  felől  is,  hogy  ennek  ilyetén  megindításáért 
őt  a  felelősség  nem  terhelné. 

E  megkülönböztetés  azonban  nem  oly  jogosult, 
mint  talán  első  tekintetre  látszik.  Azt  a  fölhívást 
Kossuth  nem  a  nemzethez  írta ;  ahhoz  akkor  ő  nem 
írhatott ;  írta  tehát  otthoni  barátaihoz,  megbízott  hí- 
veihez. A  mozgalmat  sem  indíthatta  maga  a  nemzet ; 

egy  egész  nemzet  nem  indíthat  semmiféle  mozgalmat ; 
ha  benn  a  hazában  indult  volna  is  meg,  Kossuth  hívei 
kezdték  volna  el,  az  ő  tőle  vett  biztatásokra,  ígéretekre 
támaszkodva.  A  kezdeményezés  felelősségét  ily  körül- 
mények közt  egyszerű  levélbeli  kijelentés  által  magára 
a  nemzetre  áthárítani  nem  lehet,  s  annak  terhe  annál 
súlyosabban  nehezült  volna  Kossuthra,  minél  általá- 
nosabb hitelre  találtak  volna  itthon  az  ő,  külsegítséget 
ígérő,  biztatásai. 

Külsegítségre,  mint  föntebb  láttuk,  ez  idő  tájban 
kevesebb  volt  a  kilátás,  mint  talán  néhány  hónappal 
előbb  lehetett.  De  ha  lett  volna  ilyen  kilátás :  bizo- 
nyára nem  függött  volna  az  attól,  hogy  a  magyar 
mozgalom  így  vagy  amúgy  indúlt-e  meg  ?  Ha  az  olasz 
kormány  egy  magyaroPi^ági  fölkelés  által  nyújtott 
kedvező  alkalmat  föl  akart  használni  arra,  hogy  rajta 
üssön  Ausztrián  s  elvegye  tőle  Velenczét :  bizonyosan 
nem  szalasztotta  volna  el  az  alkalmat  csupán  azért, 
mert  a  mozgalom  valamely  kalandszerű  külexpeditio 
által  vette  kezdetét.  Akárhogy  indult :  az  olasz  csak 
azt  nézte  volna,  milyen  elterjedést  nyert  s  ehhez  ké- 
pest határozta  volna  el  magát  az  actióra. 

A  siker  így  is,  úgy  is  csupán  attól  függött,  mily  erőt 
fog  kifejteni  maga  a  nemzet.  A  ki  nem  bízott  abban, 
hogy  egy  kívülről  beütő  s  a  magyar  népet  fegyverre 
hívó  négy-ötezer  főnyi  sereg  s  annak  élén  a  legbálvá- 
nyozottabb  alakok :  Kossuth,  Klapka,  Garibaldi,  Türr 
megjelenése  föl  fogja  villanyozni  a  nemzetet  s  oly 
életrevaló  fölkelésre  indítja  azt,  a  mely  tartani  fogja 
magát  legalább  addig,  míg  a  remélt   olasz  segítség  is 

megérkezik,  annak  még  kevesebb  oka  lehetett  tartós 
consistentiát  várni  oly  mozgalomtól,  mely  minden 
külső  kezdeményezés  lelkesítő  hatása  és  anyagi  segít- 
sége nélkül,  benn  a  hazában,  kisebb  népszerűségű  fér- 
fiak fölszólítására  lobbant  volna  föl. 

Ha  j^edig  a  mozgalom  meghiúsul :  a  nemzet  vérét  és 
vagyonát  így  is,  úgy  is  czéltalanúl  és  hiába  áldozták 
volna. 

Akár  a  siker  reményét,  akár  az  esetleges  kudarcz 
áldozatteljes  következményeit,  akár  a  morális  felelős- 
ség fokozatát  tekintsük  tehát,  mind  ez  nem  igazolhatná 
azt  az  elvi  megkülönböztetést,  a  mit  Kossuth  fölállít. 
Igazi  indokát  és  magyarázatát  e  fölfogásnak  nem  a 
nemzet,  hanem  Kossuth  egyéni  viszonyaiban  kell  ke- 
resnünk. 0  rá  nézve  megvolt  a  különbség  —  igen 
nagy  különbség  —  a  között :  együtt  jöjj  ön-e  be  egy 
koczkáztatott  vakmerő  expeditióval,  vagy  bevárja  ott 
künn,  míg  az  itthoniak  megindítják  a  fölkelést  s 
(•nemzeti  általánosságot  és  consistentiát  szereznek 
annak » . 

Azonban  az  egyéni  subjectiv  okok  ilyetén  lehető 
befolyásáról,  a  mit  különben  igen  természetesnek  ta- 
lálunk, majd  bővebben  is  szándékozván  szólani :  egye- 
lőre visszatérünk  az  események  elbeszélésére. 

Néhány  héttel  Kossuth  fentebb  említett  levele  után, 
az  ő  tudta  és  beleegyezése  nélkül,  Klapka  is  küldött 
egy  fölhívást  a  hazába  (1861  május  27).  0  is  fölkelésre 
buzdította  a  nemzetet,  de  nem  igért  külső  segélyt,  sőt 
kereken  megmondta,  hogy  arra  most  ne  számítsanak  s 
olyas  alternatívát  állított  föl,  a  mit  Pulszky  röviden  e 

jelszóval  fejezett  ki :  Garibaldi  vagy  Deák.  Klapka  tanácsa 
is  ugyanez  volt.  Vagy  szánják  el  magokat  az  itthoniak, 
ne  várjanak  külső  segélyt  sehonnan,  keljenek  föl,  csi- 
nálják meg  magok  erejéből  a  forradalmat  s  ha  majd  a 
külföld  a  nemzet  ilyetén  magatartását  látni  fogja, 
akkor  az  emigratio  is  tehetni  fog  valamit.  Vagy,  ha  a 
nemzet  a  fölkelésre  magát  el  nem  szánhatja,  akkor 
kövesse  Deák  politikáját.-^ 

Azonban  sem  Kossuth,  sem  Klapka  buzdításainak 
ide  haza  már  nem  sok  volt  a  foganatjok.  Elmúlt  két 
teljes  éve,  hogy  Kossuth,  1859  február  25-én  az  első 
fölszólítást  intézte  a  nemzethez  :  ne  béküljön  az  osz- 
trákkal és  a  dynastiával  semmi  áron,  hanem  tartsa 
magát  harczra  készen,  mert  ((valószínű,  hogy  ez  év 
folytán,  hihetőleg  a  nyár  felé,  hazánknak  alkalmat 
nyújthatunk  függetlensége  kivívására))  ;  legyen  tehát  a 
döntő  perezre  ki-ki  elkészülve,  hogy  a  mint  a  határt 
átlépvén,  sereg  éléről  az  első  kiáltvány  s  azzal  az  első 
rendelet  kibocsáttatik,  a  nemzeti  fegyverfogható  erő 
minél  gyorsabban  összegyűlhessen,  stb.->^->^ 

Azóta,  két  éven  át,  várt  a  nemzet  —  vagy  legalább 
a  nemzet  egy  része  —  sok  reménynyel,  nagy  bizalom- 
mal, de  hiába  várt.  A  biztatás  ugyan  meg-megújult, 
de  az  is  mindig  gyöngébben.  A  határozott  ígéret  he- 
lyét combinatiók,  a  fölszabadító  segédhadak  reményét 
jó  tanácsadások  váltották  föl.  A  két  év  előtti  első  szózat 
nagy  hullámot  vetett,  mint  a  vízbe  dobott  bomba,  de 

a  hullámok  hova  továhh  mind  inkább  gyöngültek.  Itt- 
hon bele  fáradtak  a  sok  jó  reménységbe,  elvesztették 
hitöket  az  annyiszor  igért  szövetséges  iránt,  a  ki,  nem- 
hogy közelednék,  hanem  egyre  távolabb,  egyre  bizony- 
talanabb, már  egészen  ködbe  enyésző  messzeségben 
kezdett  mutatkozni.  A  « központi  forradalmi  bizottság)) 
névvel  Komáromy  György  elnöklete  alatt  a  hazában 
alakult  titkos  comité  1861  márczius  közepén  föloszlott. 
S  mikor  a  hazafiak  részvétlensége,  a  forradalmi  szel- 
lem hiánya,  a  kibékülési  hajlam  terjedése,  s  más  ily- 
féle  panaszok  miatt  az  emigratio  az  itthoniaknak 
szemrehányásokat  tett  s  ezeket  szakadatlanul  ismé- 
telte, egyszer  Almásy  Pál,  türelmét  vesztve,  Jósika 
Miklóshoz  irt  egyik  levelében  (1861  július  28)  teke- 
tória nélkül  ráütött  a  szeg  fejére. 

(tEdes  barátom,  ti  túlságos  izgatottsággal  ítéltek 
azok  fölött,  mik  itt  történnek.  Mindent  tökéletes  kibé- 
külésre magyaráztok.  Pedig,  ha  eg^^éb  nem  is,  az  öreg 
jó  Széchenyi  mondásai  közül  legalább  eg}^  csak  esze- 
tekbe juthatott  volna :  hogy  nincs  ostobább  a  pisztoly 
idő  előtti  elsütésénél.  Egy  árva  szót,  mi  tökéletes  biz- 
tosságon alapulna,  nem  tudtok  mondani ;  semmi  bizo- 
nyost, mire  számolni  lehetne  :  és  azt  akarjátok,  hogy 
minden  áron  törjön  a  nemzet,  és  ok  nélkül  és  biztos 
kilátás  nélkül  elpazarolja  erejét ;  vérbe  borítson  min- 
dent, hogy  ti  aztán  azt  mondhassátok :  lám,  minő  for- 
radalmi ez  a  magyar  nép.  Ez  persze  nagy  satisfactio 
lenne  nektek,  de  vajmi  keveset  használna.  És  mivel 
ezt  nem  teszik,  gyanúsítjátok  a  legjobbakat,  ((Yolenti 
non  fit  injuria)),    «Finis  Hungáriáé))   —  mint   magad 

irod  —  és  más  ilyféle  phrasisokkal.  Tudják  itt  az  em- 
berek, mit  csinálnak.  Higyétek  el. 

((Az  furcsa,  hogy  az  országgyűlés  eljárását,  úgy  lát- 
szik, a  lapok,  az  államférfiak  sokan,  kiket  érdekel,  igen 
értik  s  helyeslik :  csak  ti  nem  akarjátok  érteni.  Pedig 
csak  látnátok,  ereznétek  a  nehézségeket,  melyekkel  itt 
küzdeni  kell !»  "^ 

Jósika  elég  vigyázatlan,  vagy  elég  kíméletlen  volt 
Almásy  Pál  e  levelét  megküldeni  Kossuthnak,  a  ki  azt 
igen  zokon  és  nagy  fölháborodással  fogadta.  Keserűen 
panaszkodott  miatta  Jósikához  írt  válaszában.  Még  őt 
vádolják  azzal,  hogy  lángba  akarja  borítani  a  nemze- 
tet -  őt,  a  ki  a  külhatalmak  közreműködése  nélkül 
semmit  sem  akar  kezdeni ! 

Almásy  levele  kétségkívül  éles  volt  a  kifejezések- 
ben, de  a  dolog  lényegét  tekintve,  igen  találóan  jelle- 
mezte a  helyzetet.  A  külsegély  úgy,  a  mint  Kossuth 
akarta  volna,  soha  sem  volt  egyéb  jámbor  óhajtásnál 
s  mégis,  ha  benn  a  hazában  itt  vagy  amott  oly  han- 
gulat mutatkozott,  mely  az  engesztelhetetlen  forra- 
dalmi szellemmel  ellentétben  állt,  Kossuth  mindjárt 
elkeseredve  zúgolódott  miatta.  Föntebb  már  közöltük 
egy  levelét,  melyben  a  Széchenyi-ünnepélyek  miatt 
panaszkodott.  Ezt  még  évek  múlva  sem  bírta  feledni. 
« Széchenyi  politikájának  minden  apotheosisától  kezdve, 
nemzetünk  minden  mozgalmain  keresztül  a  kialkuvás 
vágyát  láttam  gyászfonalként  keresztül  futni)),  írja 
1861  végén  is  Jósikának.  ((A  nemzet,  a  helyett,  hogy 

minket  támogatna  s  támogatásával  nekünk  lehetővé 
tette  volna,  hogy  külföldről  megmentsük,  nemcsak 
minden  támogatást  megvont  tőlünk,  de  sőt  1849-et 
nyíltan  desavouálta;  az  emigratiót  ecclatans  modorban 
elejtette  s  mindent  elkövetett,  hogy  befolyásunkat  a 
barátságos  hatalmaknál  megrontsa ;  azon  hitelünket, 
hogy  mi  a  nemzet  tendentiáit  képviseljük,  aláássa,  és 
azon  hatalmakat,  melyektől  a  megmentést  általunk 
várta,  mintegy  kényszerítse,  hogy  a  magyar  nemzet 
határozottságában  ne  bízzanak  s  azért  azt  politikai 
számvetésükben  biztos  mennyiségűi  föl  ne  vegyék ». . . 
stb.->^ 

Hasonló  panaszt  akármennyit  találhatni  Kossuth 
akkori  leveleiben.  Pedig  azt  is  tőle  tudjuk,  hogy  a 
magyar  nemzet  azon  időbeli  hangulatával,  s  a  magyar 
országgyűlés  szellemével  oda  künn  teljesen  meg  voltak 
elégedve.  Cavour,  mikor  Deák  fölirati  javaslatának  s 
az  ellenzék  ellenindítványának  megjelenése  után  (1861 
május)  első  ízben  találkozott  Kossuthtal,  körömtől, 
reménytől,  bizalomtól  sugárzó  arczczal  rázta  meg  mind 
a  két  kezét  s  e  kiáltásba  tört  ki :  Vive  la  Hongrie». 

Biztosította  Kossuthot,  hogy  a  mint  a  dolgok  fejlőd- 
tek, a  magyar  országgyűlés  valóságos  szerencsévé  lett 
reájok  nézve,  mert  időt  nyertek  általa  a  készületekre. 
Sőt —  folytatá  Cavour  —  az  országgyűlés  magatartása 
által  a  magyarok  Napóleon  császár  előtt  is  nagyon 
kedvező  állásba  jutottak,  mert  ő  attól  függesztette  föl 
határozatát,  hogy  a  magyar  nemzet,  mielőtt  fegyverrel 

kérné  számon  jogait,  merítse  ki  a  törvényes  utat  s 
valóban  most  a  magyar  nemzet  épen  azt  teszi,  a  mit  a 
császár  Napóleon  berezeg  által  Kossutbnak  tanácsolt 
és  neki  (Cavournak)  is  több  ízben  megizent.  Cavour 
tehát,  minden  jóval  biztatva  Kossuthot  a  távolabbi 
jövő  időkre,  ezúttal  is  csak  azt  ajánlotta,  hogy  egyelőre 
a  «phase  légale»  legombolyítását  Magyarországon  erő- 
szakosan meg  ne  zavarj ák.'^' 

Egészen  hasonló  értelemben  nyilatkozott  Eicasoli 
is,  a  ki  Cavour  halála  (1861  június  6)  után,  még  a 
magyar  országgyűlés  tartama  alatt,  vette  át  az  olasz 
kormány  elnökségét.  Midőn  először  fogadta  Kossuthot, 
ő  sem.  ajánlt  s  nem  kívánt  egyebet,  mint  azt,  hogy  a 
magyar  országgyűlés  úgy  viselje  magát,  a  mint  az  az- 
után valóban  viselte  :  « Tavaszig  se  nem  kezdek,  se  nem 
provocálok  háborút))  - — monda  Kossuthnak.  —  <(Onök 
tudjanak  várni;  tartsák  a  dolgokat  függőben;  gondos- 
kodjanak, hogy  az  országgyűlés  egy  hajszálnyit  se 
engedjen  a  nemzet  jogaiból.  Ha  ezt  megteszi,  valószínű, 
hogy  eredmény  nélkül  fog  szétoszolni  s  ha  így  oszlik 
szét,  valószínű,  hogy  tavaszig  új  alkukísérlet  nem  tör- 
ténik. Akkor  pedig  verekszünk.  ))'^"^ 

Minden  úgy  történt.  Az  országgyűlés  egy  hajszálnyit 
sem  engedett,  szétoszlott  eredmény  nélkül,  tavaszig  új 
alkukísérlet  nem  történt  —  hanem  azért  tavaszszal 
nem  verekedtek. 

De  nemcsak  az  olasz  kormányférfiak,  magok  az 
emigránsok  is  meg  voltak  elégedve  a  magyar  ország- 

*  III.  607.    ^'^  III.  615. 

gyűlés  magatartásával.  Klapka  így  ir  erről  Kossuth- 
hoz, 1861  július  27-dikén: 

« Lehetetlen,  hogy  a  leirat  a  magyar  országgyűlés- 
hez, minden  kétséget  el  ne  oszlatott  volna  arra  nézve, 
hogy  a  bécsiek  nemcsak  az  1848-diki  alkotmánynak, 
hanem  Magyarország  nemzeti  létének  is  megsemmisí- 
tését vették  czélba.  De  minő  szerencse,  hogy  az  ország- 
gyűlés Deák  fölíratát  fogadta  el !  Ha- a  határozat  ment 
volna  keresztül,  most  az  egész  világ  minket  halmozna 
el  szemrehányásokkal,  a  felelősség  minden  következ- 
ményekért reánk  háríttatnék Én  ezt  előre  láttam 

s  azért  mindig  a  Deák  fölíratának  elfogadása  mellett 
voltam. ))  '^ 

Ez  iránt  maga  Kossuth  is  teljesen  hasonló  véle- 
ményben volt.  1861  augusztus  15-dikén  ezt  írja  Jósiká- 
nak :  ('Deák,  mint  a  törvényesség  embere,  a  nemzet 
jogait  törvényes  téren  férfiasan  megvédette.  Akárhova 
fordul  a  koczka,  e  második  fölírat  után  senki  sem 
mondhatná  Európában  akár  azt,  hogy  a  magyar  a  bé- 
kés kiegyenlítés  kísérletét  ki  nem  merítette,  akár  azt, 
hogy  akár  csak  egy  hajszálnyival  is  többet  kívánt,  mint 
a  mihez  törvényes  jogát  czáfolhatatlanúl  bebizonyít- 
hatá.  Ha  e  fölírás  után  törésre  kerül  a  dolog  —  Isten, 
világ,  s  a  történelem  előtt  csakis  az  osztrák  házra 
hárulhatand  a  felelősség.  D'avoir  mis  l'ennemi  dans 
le  tort  devant  l'opinion  publique  nem  csekély  nyere- 
mény. S  ez  Deák  érdeme.  ))'>^">^ 

Igaza  volt  hát  Almásynak,  hogy  az  az  örökös  panasz, 

*  III.  631.    **  III.  648. 

mintha  a  magyar  nemzet  magatartása  lett  volna  okij 
az  emigratio  fáradozásai  sikertelenségének,  nem  volt 
jogosult,  nem  volt  loyalis. 

Őszintén  megvallva,  nem  is  a  nemzet  magatartásá- 
ban, hanem  —  azonkívül,  hogy  a  külhatalmaknak  egy 
csepp  kedvök  sem  volt  háborúzni  —  inkább  az  emi- 
gratio válságaiban  lehetne  e  panaszok  valódi  okát  föl- 
találni. A  «kévebomlás»  nőttön  nőtt,  az  illusiók  elfosz- 
lottak,  kezdett  kiki  a  maga  feje  után  járni  s  Kossuth 
egyszerre  azt  vette  észre,  hogy  az  ő  vezérszerepe  igen 
kétségessé  válik.  Igyekezett  hát  mindenekelőtt  ismét 
ebben  szilárdítani  meg  állását.  Sürgettette  Jósika  által 
(1861  augusztus  15),  hogy  a  nemzet  « valakit »  — 
« akárkit))  jelöljön  ki  a  vezérszerepre. 

« A  barátságos  kormányoknál  —  úgymond  —  a  hatá- 
sos működés  csak  úgy  lehetséges,  ha  idekünn  van  va- 
laki, a  kiről  tudatik,  hazai  nyilvánításokból  kérdésbe- 
vonhatatlanúl  tudatik,  hogy  a  nemzet  őt  ép  úgy 
vezérének  ismeri  a  forradalom  külföldi  előkészületei- 
nek terén  s  ő  benne  e  tért  illetőleg  szintúgy  minden 
bizalmát  helyezi,  mint  vezérének  ismerte  Deákot  s 
minden  bizalmat  helyezett  Deákba  otthon,  a  jogfön- 
tartás  törvényes  terén.  Ki  legyen  azon  ember?  — 
nekem  az  tökéletesen  mindegy.  De  valakinek  lenni 
kell,  valakinek  a  közérzelem  sűrű  és  sokszerű  demon- 
stratióival  ki  kell  jelöltetnie,  mert  különben,  ha  mani- 
festatiók  hiányában  a  dolog  úgy  marad,  a  mint  most 
van,  hogy  tudniillik  minden  haszontalan  és  fönhéjázó 
kontár  jogosítva  véli  magát  a  nemzet  vagy  az  emigratio 
akaratának  képviselője  gyanánt  fitogtatni  és  saját  ke- 

zére,  de  a  nemzet  rovására  politikát  csinálni,  míg 
végre  a  kormányok,  de  különösen  az  új  s  azért  ava- 
tatlanabb egyéniségek  azt  sem  tudják,  ki  a  szakács, 
ki  a  szakácsné :  külföldről  a  nemzet  egyáltalában  sem- 
mit sem  várhat.  Azért  ismerje  a  gazda  (Komáromy 
György)  legsürgetösb  kötelességének,  kicsinyben,  nagy- 
ban, minden  lehető  alkalommal  azon  lenni,  hogy  a 
nemzet  bizalma  félreismerhetetlenül  nyilatkozzék  a 
külügyekre  nézve  valaki  iránt,  akárki  legyen  az.t)"^ 

íme  ez  volt  a  bajnak  egyik  legjellemzőbb  sympto- 
mája. 

Két  esztendővel  előbb  sem  maga  Kossuth,  sem  emi- 
gráns-társai, sem  a  külhatalmak  nem  voltak  kétségben 
az  iránt,  ki  az  a  « valaki)),  a  kit  a  közérzelem  a  forra- 
dalmi mozgalmak  vezérének  ismer  el.  0  minden  habo- 
zás nélkül  kijelölte  önmagát,  nem  kért  mandátumot 
senkitől,  hanem  biztos  önérzettel  egyszerűen  konsta- 
tálta a  tényt,  hogy  sem  a  honi  nép  bizalma,  sem  a 
külföld  —  különösen  Anglia  —  közvéleménye  előtt, 
vezérül  más  mint  ő,  oly  sikerrel  min]i  ő,  nem  léphet 
föl.  Ezt  elismerték  emigráns-társai  is ;  és  a  külföldi 
hatalmak  alkalmazkodtak  hozzá. 

S  azóta  minő  szomorú  tapasztalat,  mekkora  hanyat- 
lás. Két  évi  buzgó  fáradozások,  annyi  alku,  annyi 
emlékírat,  annyi  szövetség-kötés  után,  íme  azt  kell 
tapasztalnia,  hogy  már  «minden  haszontalan  és  fön- 
héjázó  kontár*)  föllépése  félelmes  lehet  reá  nézve  s  a 
külföldi  barátságos  hatalmak  előtti  befolyásának  meg- 

szilárdítása  végett  Komáromy  György  agitatióiban  kell 
segítséget  keresnie. 

Biztos  jele  volt  ez  a  bomlásnak.  Az  emigrationalis 
mozgalom  ezentúl  már  csak  a  lassú  enyészet  képét 
mutatja.  Víg  zajjal  indult  meg,  mint  a  hegyi  patak,  s 
eredménytelenül  párolgott  széjjel,  mint  a  Sahara 
folyamai  a  homokban. 


VI. 


Minő  lett  volna  Magyarország  sorsa,  ha  az  emigratio 
tervei  sikerülnek,  a  nemzet  fölkel,  megvívja  a  maga 
harczát,  megnyeri  óhajtott  szövetségeseit  és  azután, 
végre,  egykor  ismét  visszatérend  az  eke  mellé  ? 

Milyennek  gondolta  a  jövőt,  mit  remélt  nemzetének 
maga  Kossuth  ? 

Tüzetes  nyilatkozatot  e  kérdésre  az  Iratokhsm  nem 
találunk,  de  itt-ott  mellékesen  akadunk  néhány  adatra, 
melyek  némi  tájékozást  nyújtanak. 

Először  is,  valószínű,  hogy  monarchiát  tervezett. 
Legalább  így  nyilatkozott  az  egyezkedések  alkalmá- 
val mind  Napóleon  herczeg  előtt,  1859  május  5-dikén, 
mind  Cavourhoz  intézett  emlékiratában,  1860  novem- 
ber 21-dikén.  Egyszersmind  mind  a  kétszer  nyilatkozott 
a  leendő  magyar  dynastia  megválasztásának  kérdésé- 
ben is.  Napóleon  herczeg  előtt  kijelenté,  hogy  miután 
Magyarország  a  Napóleonoknak  fogja  köszönhetni  füg- 
getlenségét, ő  «nem  tartózkodik  azon  meggyőződésé- 
nek adni  kifejezést,  hogy  a  nemzet  ő  herczegségének 
fogja  fölajánlani  Szent-István  koronáját)),  a  mit  azon- 

ban  a  berezeg  szépen  megköszönt,  de  visszautasította 
Cavournak  ismét  kijelenté,  «hogy  a  magyar  nemzet  az 
iiralkodóbáz  megválasztásánál  semmit  sem  óbajt  for- 
róbban, mint  azt,  hogy  ő  felsége  az  olasz  király  és 
királyi  háza  iránt  táplált  ragaszkodásának  bizonyítá- 
sával szorosabbra  fűzhesse  Olaszországgal  a  testvéries 
barátság  kötelékeit  »"^">^  —  a  mire  azonban  Cavour,  úgy 
látszik,  nem  is  válaszolt. 

A  jövendőbeli  Magyarország  számára  tervezett  alkot- 
mányról annyit  tudunk  meg,  hogy  ez  egy  1859  július- 
ban készült  terjedelmes  emlékiratban  részletesen  ki- 
dolgoztatott, de  mivel  a  terv  igen  hosszú,  azért  annak 
csak  alapelvét  s  a  nemzetiségi  kérdésre  vonatkozó 
oldalát  kapjuk  az  Iratok  között.  Azonban  e  töredékből 
is  eleget  láthatunk.  Azon  alapelvből  indul  ki,  hogy : 
((Valamint  a  vallás,  úgy  a  nemzetiség  is  társas  érdek ; 
ehhez,  mint  amahhoz,  az  államnak,  mint  ilyennek, 
semmi  köze)).  Ez  elvet  aztán,  gyakorlatilag,  akként 
akarja  alkalmazni,  úgy  a  magyar  mint  a  többi  nemze- 
tiségekre, —  «hogy  egyiknek  sem  leend  legkisebb 
kiváltsága  sem  s  a  kormány,  mint  ilyen,  egyiket  sem 
fogja  pártfogolni  a  többinek  vagy  valamelyiknek  rová- 
sára*). - —  ((A  mennyiben  pedig  a  kormánynak,  ország- 
gyűlésnek, megyének,  községnek  hivatalos  nyelvre 
van  szüksége,  e  részben  a  fentebbi  elv  akképen  fogna 
alkalmaztatni,  miszerint  mindenhol  a  többség  fogja 
elhatározni,  micsoda  nyelven  vitessenek  a  közügyek,  a 
kisebbségnek  joga  sértetlen  hagyatván.*)   A  kormány 

az  oly  megyékhez,  melyek  saját  megyei  hivatalos 
nyelvökűl  szótöbbséggel  nem  a  magyart  fogadják  el, 
tartozik  leiratai  mellé  hiteles  fordítást  csatolni  a  me- 
gye nyelvén,  úgy  szintén  a  megyék  is  hasonló  módon 
tartoznak  érintkezni  a  területökön  levő  községekkel, 
ha  ezek  községi  nyelvűi  nem  a  megye  nyelvét  állapí- 
tották meg.">^ 

Sajnálnunk  kell,  hogy  annak  részletesebb  kifejtését, 
miként  terveztetett  a  kormány  és  az  országgyűlés 
hivatalos  nyelvének,  ugyanez  elv  szerint  szótöbbséggel 
megállapítása,  az  Iratokhsin  föl  nem  találhatjuk,  noha 
ismételten  el  van  mondva,  «hogy  az  ország  politikai 
organisatióját  egyenesen  a  nemzetiségi  igényeknek 
jogegyenlőség  alapján  való  kielégítésére  kívánja  fek- 
tetni, oly  módon,  hogy  minden  népfaj  nemzetiségi 
érdekei  megóva  legyenek  a  politikai  organismus  min- 
den fokozatain  keresztül,  a  községtől  kezdve  föl  az 
államkormányig. » -^-^ 

Valóban  e  tervről  méltán  mondhatta  Kossuth  Napó- 
leon berezegnek,  hogy  « nincs  állam  a  világon,  mely  a 
nemzetiségi  igényeknek  akár  hasonló  kielégítést  nyúj- 
tana, akár  hasonló  politikai  nyomatékot  adnaw. 

De,  hogy  a  tervnek  ez  dicséretére  szolgál-e,  az  már 
kétségesebb. 

Erdélyre  vonatkozólag  föntebb  már  említettük  a 
Klapka  által  Couza  fejedelemmel  1859  tavaszán  kötött 
egyességeket.  Ezekben  ki  van  mondva,  hogy  Erdélynek 
Magyarországgal  való  uniója  fölött  «a  háború  befejezte 

után  egy  Ei'délybeii  tartandó  gyűlés  (általános  népsza- 
vazat?) fog  határozni,  s  ha  a  többség  az  elkülönítést 
határozza,  ez  nem  elleneztetik»)  ;  ki  van  továbbá 
mondva,  hogy  a  vegyes  ajkú  megyékben  a  közigaz- 
gatási nyelvet  szintén  a  lakosok  magok  közt  ((barát- 
ságosan*) állapítják  meg,  és  hogy  a  hadseregben  a 
szerb  és  oláh  csapatok  külön  lesznek  szervezve,  és 
szerb,  illetve  oláh  nyelven  vezény éltetnek.^ 

Horvátország  részére,  ha  ez  az  Adriai  tenger  felől 
tervezett  benyomuló  sereget  barátságosan  fogadja, 
késznek  nyilatkozott  Kossuth  wa  teljes,  tökéletes  füg- 
getlenséget biztosítani*),  ha  csak  magok  a  horvátok 
nem  akarják  föntartani  kapcsolatukat  a  magyar  koro- 
nával.^ 

A  magyarországi  szerbeknek  megígért  minden  con- 
cessiót  «a  legvégső  határig,  melyet  a  haza  területi 
épségének  s  politikai  egységének  tekintete  megenged)), 
s  bővebb  tájékozás  végett  közölte  Obrenovics  szerb 
fejedelemmel  azon  nemzetiségi  alkotmány  tervet,  mely- 
nek kivonatát  föntebb  nj^ujtottuk.^ 

A  mi  a  tervezett  Magj^arország  külügyi  viszonyait 
illeti,  ezekre  vonatkozólag  legfontosabb  volt  azon 
állandó  kölcsönös  véd-  és  dacz-szövetség  terve,  mely  a 
szerb,  román  és  horvát  államokkal  köttetett  volna 
meg,  s  mely  « dunai  confederatio »  czím  alatt  már  a 
hatvanas  években  országszerte  nagyon  ismeretessé  lett. 
E  tervről  azonban  kijelenti  Kossuth,  hogy  az,  noha 
valóban   tőle    eredt   s   alapeszméjét   ma  is   a  helyzet 

^  I.  371.      2  I,  399^      3  j^  400  és  453. 

logikájában  fekvőnek  tekinti,  nyilvánosságra  nem  volt 
szánva  és  Helfy  által  csak  tévedésből  bocsáttatott 
közre.* 

Nem  volna  tehát  helyén  a  desavouált  terv  egyes 
részleteit  bonczolgatni.  Az  általános  benyomást  azon- 
ban, a  mit  e  három  nagy  nemzet  véres  harczai  árán 
újra  alkotni  akart  Magyarország  képe  tesz  reánk,  két 
szóval  ki  lehet  fejezni :  valóságos  Bábel ! 

YII. 

Csaba  vezér  hadai  óta  soha  szabadító  hatalmat  a 
magyar  nép  tömege  nem  várt  annyi  hittel,  annyi  biza- 
lommal, oly  csodaszerű  utakon,  mint  1859 — 60-ban 
Kossuthot  és  emigráns  társait.  Az  ő  nevét  ismerte 
minden  pásztorgyermek,  jövetelétől  csodákat  reméltek 
a  legfélreesőbb  faluban  is  és  alakja  a  nép  képzeletében 
egészen  mythoszivá  emelkedett. 

íme  most  /rajaiból  arról  kell  meggyőződnünk,  hogy 
szabadító  seregeik  jövetele  soha  sem  volt  a  megvaló- 
suláshoz közelebb,  mint  Csabáé. 

Azt  az  utat,  a  melyen  a  beütést  legalább  megkísér- 
teniök  lehetett  volna,  Kossuth  nem  fogadta  el ;  az 
pedig,  a  melyen  ő  akart  jönni,  csak  a  vágyak  és  kép- 
zeletek országában  volt  építve,  akár  csak  a  Hadak  útja. 

Klapka  és  a  többiek,  úgy  látszik,  egy  időben  el 
voltak  szánva  vállalkozni  arra,  hogy  négy-öt  ezernyi 
rögtönzött  sereggel  Eománia  felől  beütnek  a  székely 

földre.  Ha  e  koczkáztatott  tervbe  Kossuth  is  belevág  s 
ha  összes  tevékenységöket  ily  expeditio  gondos  elő- 
készítésére pontosítják  össze,  talán  szervezhették  volna 
csapataikat,  talán  Eomániában  is  jobban  elintézhették 
volna  fegyvereik  sorsát  és  szabad  átvonulások  engedé- 
lyének kieszközlését  s  ily  módon  vagy  az  1859.  évi 
háború  kezdetén,  vagy  1860-ban  sikerült  volna  legalább 
annyira  jutniok,  hogy  elérjék  az  ország  határát. 

De  ő  nem  vágott  bele.  0  a  fölkelést  úgy  kívánta 
rendezni,  hogy  ne  járjon  koczkáztatással  s  eredménye 
már  előre  biztosítva  legyen.  Oly  garantiákat  kívánt, 
melyek  mellett  a  fölkelés  tervében  még  a  gyöngéden 
aggódó  női  kedély  is  teljesen  megnyugodhassék,  s  mint 
nejének  írta  Parisból,  még  ez  is  azt  mondhassa  ter- 
veire :  «de  már  így  csakugyan  jól  van  a  dolog  !»* 

Ma  is  nagy  lelki  megnyugvására  szolgál  a  gondolat, 
hogy  akkor  így  cselekedett.  Ma  sem  tenne  másként. 
Iratai  három  kötetén  át  többször  visszatér  ebbeli  áll- 
hatatosságának  emlékezetéhez  s  mindenkor  teljes  meg- 
elégedéssel gondol  reá.  És  bizonyára  méltán.  Örök 
hála  érte  a  nemzet  nevében,  hogy  ezt  valami  elhamar- 
kodott mozgalomba  bele  nem  sodorta.  Mert  nem  lehet 
kétség,  hogy  ha  akkor  ő  az  ország  bármely  magyar- 
lakta vidékén  kitűzi  a  fölkelés  zászlaját,  ezerén  és  eze- 
rén siettek  volna  sorakozni  alá ;  az  eredmény  pedig 
alig  lehetett  volna  egyéb,  mint  gyászos  és  véres  bukás, 
tömérdek  ártatlan  élet  föláldozása,  hiába. 

Mert  az  osztrák  hadi  erő  a  legkritikusabb  időkben 

*  I.  210, 

sem  volt  oly  szertemálló  tömeg,  mint  a  nápolyi  király 
hadai  Garibaldival  szemközt  1860-ban,  vagy  a  franczia 
király  elégületlen  katonái,  mikor  őket  1815-ben  az 
Elba  szigetéről  visszatérő  dicső  császárjok  ellen  akar- 
ták harczba  vinni.  Kossuth  erről  legvérmesebb  remé- 
nyei pillanatában  sem  feledkezett  meg  s  jól  tudta, 
hogy  vele  szembe  soha  sem  állítanának  magyar  ezre- 
deket, a  melyek  első  szóra  hozzá  pártoljanak  át.  Gari- 
baldi mesés  sikereinek  láttára  s  a  népek  lelkesedésében 
rejlő  kimeríthetetlen  erőforrásba  vetett  hite  daczára 
sem  engedte  tehát  magát  odáig  ragadtatni,  hogy  va- 
lami hasonló  kísérletnek  élére  álljon. 

Méltán  büszke  lehet  e  józan  és  szilárd  önmérsékle- 
tére. A  haza  szolgálatában  szerzett  érdemei  között  e 
negatív  állhatatosság  emlékezete,  úgy  hiszszük,  nem 
utolsó  helyet  fog  elfoglalni  s  az  utókor  által  is  min- 
denkor elismerésben  részesülend. 

Ha  azonban  az  igazságot  egész  teljességében  keresve, 
nem  akarunk  megfeledkezni  arról,  hogy  az  emberek 
tetteinek  irányozására  az  emberi  hajlamok  és  egyéni 
körülmények  s  jellemvonások  is  befolyással  szoktak 
lenni :  bizonyára  eszünkbe  jut,  hogy  Kossuth  szilárd 
állhatatosságának  magyarázatát  talán  nem  csupán  a 
nemzet  vérének  és  erejének  óvatos  kíméletében,  hanem 
az  ő  akkori  egyéni  körülményeiben  is  lehet  keresnünk. 

Valóban,  ha  Kossuth  számot  vetett  önmagával,  azon 
két  út  közül,  melyek  a  mozgalom  megindítása  czéljá- 
ból  az  emigratio  előtt  megnyílni  látszottak,  bizonyára 
szivesebben  kellett  választania  azt  az  utat,  a  melyen 
teljesen  otthon  érezhette  magát. 

Egy  harmincz-negyven-ötvenezer  főnyi  rendes  sereg 
élén,  olasz  királyi  vagy  franczia  császári  zászló  védelme 
alatt  nyomulni  előre,  diadalról  diadalra ;  lelkesíteni  a 
győzelem-ittas  csapatokat ;  fölrázni  rabigájából  a  haza 
népét ;  lángoló  szavai  hatalmával  várost  város  után, 
megyét  megye  után  árasztani  el  s  mindenütt  győzel- 
mesen lobogtatni  a  szabadság,  egyenlőség  és  testvéri- 
ség zászlaját :  ily  föladat  igazán  neki  való  volt,  ily  ha- 
dak élére  már  eleve  is  bizton  oda  gondolhatta  önmagát. 

De  guerilla-harczok,  valahol  ott  a  székelyföldi  határ- 
havasok vidékén  —  előőrsi  apró  csetepaték  —  bivouac- 
élet  heteken  át  az  erdőkben  —  esetleg  menekülés  Eo- 
mánia  vagy  Bukovina  ellenséges  népei  között,  talán 
társaitól  elszakítva,  egyedül,  elhagyottan  :  ily  vállal- 
kozásra elszánhatta  magát  Garibaldi,  a  ki  élete  nagy 
részét  hasonló  körülmények  közt  töltötte,  de  Kossuth 
alig  érezhetett  arra  akár  hajlamot,  akár  hivatást. 

Végre  is  nem  mindenkitől  telhetik  minden. 

Oly  vállalatokhoz,  mint  Garibaldi  marsalai  expedi- 
tiója,  vagy  I.  Napóleon  cannesi  partraszállása,  a  sze- 
mélyes elszántságnak  oly  mértéke  s  a  csatatér  izgal- 
mainak oly  megszokása  szükséges,  a  mit  rendszerint 
csak  azok  szereznek  meg,  a  kik  a  harcz  terén  nőttek  föl. 

Kossuth  azonban  nem  volt  katona  s  bizony  nagyon 
természetesnek  kell  találnunk,  ha  közel  az  élet  hatva- 
nadik évében,  a  mit  nagyobbrészt  íróasztal  mellett, 
tanácsteremben  vagy  családi  körben  élt  át,  nehezen 
szánta  volna  el  magát  egy  soha  nem  próbált  új  föl- 
adatra, noha  e  nagy  életkort  oly  ritka  testi  és  szellemi 
erőben  érte  is  el,  mint  kevesen. 

Alig  hiszszük,  hogy  Kossuth  politikai  pálya-  és  kor- 
társai közül  akadt  volna  valaki,  a  ki  kész  lett  volna 
ily  guerilla-beütés  vezetésére  vállalkozni  s  meg  vagyunk 
győződve,  hogy  például  Deák,  élete  hatvanadik  éve 
körül,  legkevésbbé  sem  röstellette  volna  őszintén  meg- 
vallani, hogy  ily  expeditióra  el  nem  indul,  arra  magát 
alkalmasnak  nem  tartja. 

Ehhez  képest  azt  hiszszük,  senki  sem  ütközött  volna 
meg  rajta,  ha  Kossuth  ilyenforma  tartalmú  szózatot 
intéz  barátaihoz  a  hazába : 

(•Mindent  elkövettem,  hogy  egy  szövetséges  hatalom 
hadseregeinek  élén  nyomulhassak  az  országba.  Fájda- 
lom, e  tervem  nem  sikerült.  Némi  guerilla-csapatokkal 
talán  még  meg  lehetne  próbálni  a  beütést,  de  ezt  én 
nem  teszem.  Nem  teszem  először  azért,  mert  ily  válla- 
latnak sikerét  nem  remélem ;  másodszor  azért,  mert 
abban  magam  részt  nem  vehetnék  s  pusztán  a  neve- 
met adni  oly  vállalathoz,  melyet  magam  nem  vezethe- 
tek, nem  akarom.  Hogy  én  a  koczkáztatástól  vissza- 
riadnék, azt  az  ellenségem  sem  foghatja  reám.  1848-ban 
a  fejem  forgott  a  játékon  azért,  a  mit  tettem,  mégis 
megtettem.  A  politikai  bátorság  hiányát  tehát  nem 
vetheti  szememre  senki.  De  katona  nem  voltam  soha, 
s  nem  vagyok  többé  oly  ifjú  legény,  hogy  most  kezd- 
hetném el  a  katonai  életet.  E  szerint  én  a  székelyföldi 
beütésben  sem  közvetlenül,  sem  közvetve  részt  nem 
veszek,  s  egyáltalán  jelenleg  semmi  positiv  külsegítsé- 
get  nem  Ígérhetek.  Ti  azonban,  otthon  a  hazában,  ves- 
setek számot  magatokkal  s  ha  biztok  a  saját  erőtökben, 
kezdjétek  meg  a  mozgalmakat.  Legyetek  meggyőződve, 

hogy  mihelyt  ti  otthon  fölkeltek,  én  el  nem  mulasztok 
semmit,  a  mit  az  olasz  vagy  a  franczia  kormánynál 
érdeketekben  tennem  vagy  megkísértenem  lehet. » 

Kossuth  azonban  e  nyilt  és  természetes,  de  a  hely- 
zet által  is  parancsolt  vallomás  helyett  olyan  tétova 
szózatot  küldött  a  hazába,  mint  az,  a  mit  föntebh^ki- 
vonatban  közöltünk,  sőt  mintha  egyszerre  megfeled- 
keznék a  nemzet  erejének  és  vérének  kimélete  iránt 
feltett  szándékáról,  syllogismussal  igyekezik  kimagya- 
rázni, hogy  a  nemzetre  üdvösebb  volna,  ha  nélküle, 
semmint  ha  vele  s  az  ö  fölhívására  kezdené  meg  a  föl- 
kelést. 

Vonakodván  kimondani,  hogy  katonai  föladatokra 
vállalkozni  nem  akar,  e  vonakodása  által  oly  fausse 
positióba  jutott,  melyet  nehéz  volt  helyesen  palás- 
tolnia. 

Hanem  kiváló  férfiaknál  nem  ritkán  tapasztalt  jellem- 
vonás az,  hogy  szeretnek  oly  tulajdonsággal,  néha 
merő  kicsiséggel,  tetszelegni,  a  minek  az  ő  kitűnő  ké- 
pességeikhez mérve  nagyon  másodrendű  értéke  lehet. 
Nagy  Frigyes  a  franczia  verseire.  Napóleon  a  sakk- 
játékára, Byron  a  jó  úszására,  Petőfi  a  hasbeszélő  tudo- 
mányára volt  hiu. 

Kossuth,  a  kinek  szónoki  genialitását  elismeri  az 
egész  világ  s  a  kinek  talentuma  e  tekintetben  annál 
kivételesebb,  mert  két  nyelven  is  tündökölt  vele  — 
még  pedig  egymástól  mind  szerkezetben,  mind  kiejtés- 
ben és  hangsúlyozásban  oly  messze  elütő  nyelveken, 
mint  a  magyar  és  az  angol :  Rataibsna  többször  emle- 
geti, hogy  magát  szónoki  tehetségnek  nem  tartja.  De 

viszont  katonai  képzettségéről  a  legnagyobb  önbiza- 
lommal nyilatkozik  s  a  betörő  sereg  fővezérletére  tel- 
jesen képesnek  és  hivatottnak  vallja  magát. 

Igaz,  hogy  tetteit  tekintve,  nem  cselekedett  akként, 
a  mint  e  vallomása  után  várnók,  sőt  mind  a  két  alka- 
lommal, midőn  e  mozgalmak  idején  a  háború  tényleges 
megkezdésére  legközelebb  lehetett  a  kilátás  —  1859 
májusban  és  1860  szeptemberben  —  oly  föladatokat 
vállalt  magára,  melyek  őt  az  actio  teréről  tova  szólí- 
tották —  el  Angliába ;  noha  azon  föladatok,  melyek 
teljesítése  végett  Londonba  vonult,  terveik  sikerének 
biztosítására  nem  voltak  döntő  fontosságúak.  Első  Íz- 
ben azért  ment  oda,  hogy  Anglia  semlegessége  érdeké- 
ben agitatiót  kezdjen,  holott  pár  nap  alatt  kiderült, 
hogy  e  semlegesség  már  különben  is  eléggé  biztosítva 
volt,  sőt  a  királyné  által  nyíltan  proclamáltatott  is ; 
másodízben  főleg  az  volt  Londonban  maradásának  a 
czélja,  hogy  a  magyar  papirpénz  gyártása  iránt  intéz- 
kedjék, a  mit  más  is  elvégezhetett  volna,  talán  keve- 
sebb éclat-val,  de  meglehet  jobb  sikerrel,  mint  ő  maga. 
E  föladatok  egyike  sem  volt  azonban  oly  természetű, 
hogy  a  fővezérnek  —  még  pedig  mind  diplomatiai, 
mind  katonai  fővezérnek  —  az  actíó  terétől  távollétét 
múlhatatlanul  szükségessé  tegye  s  eredménye  fölér- 
hessen azon  sokféle  és  tetemes  hátránynyal,  a  mit  a 
fővezérnek  a  legválságosabb  napokban  távolléte,  a  do- 
log természete  szerint,  minden  tekintetben,  kell  hogy 
maga  után  vonjon. 

Hanem,  úgf  látszik,  azon  mozgalmas  idők  hangu- 
lata Kossuth  környezetében  is  fölébresztette  bizonyos 

katonás  ambitio  szellemét  a  ennek  hatása  alól  ö  sem 
szabadulhatván,  még  azt  is  átallotta  nyíltan  kijelen- 
teni, ha  talán  a  guerilla-szerepre  hajlamot  nem  érzett. 
Nem  tudjuk,  nem  az  ilyen  quasi  katonás  esprit  marad- 
ványának kelljen-e  tulajdonítanunk  az  Iratok  kiadójá- 
tól is  azt,  midőn  az  utókor  számára  szükségesnek  hiszi 
följegyezni,  hogy  Kossuth  Kemény  Zsigmondot,  Lágy 
Gazsi  néven  szokta  nevezgetni,-^  a  mi  pedig  annál  ke- 
vésbbé  lehetett  helyén,  mert  Keménynek  nemcsak  irói 
és  publicistíkaí  működése  tanúsít  szilárd  erkölcsi  és 
politikai  határozottságot,  hanem  az  is  tudva  van  róla, 
hogy,  ha  kellett,  bármikor  kész  volt  a  golyó  elé  is  ki- 
állani. A  gúnynév  tehát  még  ily  értelemben  sem  volna 
találó.  Az  igaz,  hogy  hatvan  éves  kora  felé  ama  szé- 
kelyföldi expeditióra  Kemény  is  aligha  indult  volna  el. 

Ezek  szerint,  mi  egészen  természetesnek  találjuk, 
ha  Kossuth  —  mind  a  nemzet  érdekeinek  helyes  meg- 
fontolásából, mind  a  saját  subjectiv  indokainál  fogva 
is  —  bárminemű  kalandos  beütés  tervét  állhatatosan 
ellenezte. 

Természetesnek  és  helyesnek  azt  is,  hogy  —  ugyan- 
azon kettős  okból  —  a  szövetséges  hatalmak  segéd- 
seregének eszméjéhez  oly  rendületlenül  ragaszkodott. 

De  azt  már  nem  gondoljuk  természetesnek,  hogy 
miután  segédsereg  nélkül  mozgalmat  kezdeni  taná- 
csosnak nem  tartotta,  segédsereget  pedig  egyáltalán 
sehonnan  sem  nyerhetett,  most  az  Iratokhsm  mégis 
folyton  olyas  vádakat  vessen  a  nemzet  szemére,  hogy 

ez  elmulasztotta  a  kedvező  alkalmat  függetlensége  ki- 
vívására s  egy  boldog  és  dicső  Magyarország  megala- 
pítására ;  hogy  « a  függetlenség  helyébe  maga  a  nemzet 
Ausztriát  választotta))  ;  hogy  a  « hivatalos  nemzet))  az 
ősi  szent  jog  zászlaja  helyett,  a  mit  az  emigránsok 
magasan  lobogtattak,  hitevesztetten  a  jogföladás  zász- 
laját ütötte  föl  stb.">^ 

Mintha  a  nemzeten  múlt  volna,  hogy  a  Kossuth  által 
óhajtott  fölkelési  mozgalmak  megvalósítására  neki  és 
az  emigrationak  minden  terve  meghiúsult. 

Forradalmat  kezdeni  risico  nélkül,  egészen  biztosra, 
királyok  és  császárok  nevében,  királyok  és  császárok 
hadseregei  élén !  .  .  . 

Nemes  és  humánus  törekvés,  de  oly  erős  hit,  oly 
phantasia,  akkora  illusio  kell  hozzá,  minővel  az  iste- 
nek csak  kivételes  egyéniségeket  ajándékoznak  meg. 
Valóban  Kossuth  ily  tekintetben  is  kivételes  ember. 
Tévedései  épen  oly  kevéssé  mérhetők  köznapi  mérték- 
kel, mint  ritka  szellemi  tulajdonai.  Azok,  mint  ezek 
colossalis  arányokat  öltenek  nála. 

Bámulatra  méltó  a  fáradhatatlanság,  tevékenység, 
lankadatlan  munkakedv,  melylyel  agitatióit  folytatja. 
Mintha  e  két  éven  át  örök  lázas  izgalmak  közt  élne,  de 
azok  őt  még  sem  emésztik.  Gyűléseket  rendez,  beszé- 
deket tart,  emlékiratokat  készít,  hírlapi  czikkeket  ír, 
levelez  százfelé,  résen  áll  a  diplomatiai  viszonyok 
minden  fordulatánál  s  bármi  változás  álljon  be  azok- 
ban :  ő  rögtön  kész  az  uj  combinatiókkal ;  terveknek, 

Ötleteknek,  argumentumoknak  nincs  szűkében  soha, 
merésznél  merészebb  javaslatai  kifogyhatatlanok,  s 
czéljai  elérhetése  végett  fölkarolja  a  leghihetetlenebb 
terveket  is,  melyekre  más  halandó  gondolni  sem  merne. 
0  nem  haboz  beleavatkozni  az  egész  világ  dolgába.  Ha 
törekvéseinek  az  angol  kormány  útjában  áll,  vállalko- 
zik azt  megbuktatni ;  ha  a  török  hadügyminiszter  ellen- 
kezései miatt  az  Oláhországba  küldött  fegyverekkel  baj 
van,  Karacsay  ajánlatára  belefog,  hogy  a  török  had- 
ügyminisztert Parisból,  a  franczia  kormány  által,  meg- 
buktassa ;  "^  ha  az  olaszországi  mozgalmakat  a  papok 
nehezítik,  mindjárt  kész  a  radicalis  tervvel,  hogy  az 
olasz  nép  legyen  mindenestül  protestánssá.  De  e  rop- 
pant tevékenység  között,  mondhatnók,  elfelejtenek  lé- 
lekzetet  venni,  elmulasztják  a  leglényegesebbet.  A  fegy- 
vereket előkészület  nélkül  küldik  Couza  nyakára; 
Szerbia  barátságos  segédkezésére  bizton  számítanak,  a 
nélkül,  hogy  az  ottaniakkal  erre  nézve  megállapodtak 
volna ;  a  bankjegyeket  oly  helyen  s  oly  módon  nyo- 
matják, hogy  Ausztria  megtudja  és  lefoglaltatja;  a  ha- 
zai pártok  óhajtásai,  törekvései,  forradalmi  vagy  alkura 
hajló  hangulata  megítélésében  egyik  szélsőségből  a 
másikba  esnek. 

Különösen  jellemző  Kossuthra  nézve  ez  utóbbi  je- 
lenség. Csaknem  azt  kell  hinnünk,  hogy  phantasiája 
olyannak  képzeli  a  nemzetet,  mintha  az  egy  fejjel  gon- 
dolkoznék, egy  szívvel  érezne.  Ehhez  képest  hol  teljes 
bizalommal  hirdeti  a  világnak,  hogy  az  ő  fölhívására 

*  III.  213.  218. 

21* 


S24f  A   MAGYAR    ÉMIGRATIO    MOZGALMAI. 

a  magyar  nemzet  mint  egy  ember  fog  fölkelni  Ausztria 
ellen,  hol  ismét  teljes  bizalmatlanságba  és  kétségbe- 
esésbe merül.  Zaklatja  az  otthoniakat:  mondják  meg, 
mit  akar  a  nemzet;  alternatívákat  állit  föl  s  kivánja, 
hogy  azokból  válaszszon  a  nemzet ;  kérdéseket  tesz  s 
követeli,  hogy  azokra  határozott  positiv  választ  adjon 
a  nemzet,  mert  ezzel  a  nemzet  tartozik  saját  becsüle- 
tének s  tartozik  azon  nemzeteknek,  a  melyek  segíteni 
akarj  ák.">^ 

Mintha  a  nemzeteket  lehetne  így  vallatás  alá  fogni 
s  nem  az  volna  az  államférfi  egyik  legfőbb  föladata, 
hogy  maga  lásson,  halljon  s  nemzete  hangulatát  ki- 
érezze,  akaratát  eltalálja. 

De  Kossuth  sem  látni,  sem  hallani  nem  akar,  vagy 
nem  tud.  Máig  is  azon  hiedelemben  él,  hogy  a  kiegye- 
zés nem  a  valódi  nemzet  akaratából  történt. 

Csudálatos  az  a  rendületlen  erő,  melylyel  ő  saját 
magában,  saját  gondolataiban,  fölfogásában,  Ítéleté- 
ben, kedvencz  eszméiben  hisz.  Combinatiói  meghiúsul- 
nak, reményei  cserben  hagyják,  az  Ígéretek  és  hitege- 
tések, melyekre  terveit  építette,  nem  teljesíttetnek, 
barátai  egyenként  elhagyogatják,  utoljára  csaknem 
egyedül  marad  Ihászszal  és  mégis  hisz  a  saját  csalha- 
tatlanságában s  nem  is  hisz  semmi  egyébben. 

De  nagy  erőt  ad  az  embernek  a  szilárd  önhit.  A  ki 
tántoríthatatlanul  bízik  önmagában,  bizalmat  önt  má- 
sokba is,  s  nagy  tévedések  daczára  oly  eredményeket 
mutathat  föl,  a  milyet  habozó,  tépelődő  meggondolás- 

*  III.  649. 

sal  maga  a  bölcsescg  sem  érne  el  soha.  Kossuthnak  a 
saját  politikája  csalhatatlanságában  vetett  bizalom 
adta  meg  a  határozottságnak  és  czéltndatosságnak 
azon  színezetét,  mely  egész  magaviseletén  s  azon  idő- 
beli politikai  föllépésén  szembetünőleg  nyilvánult  és 
tervei  iránt  a  magyar  népben  általános  bizalmat,  az 
osztrák  körökben  pedig,  legalább  egy  ideig,  komoly 
félelmet  tudott  kelteni. 

E  kettős  hatás  által  az  emigrationalis  mozgalmak  — 
bár  magokban  véve  nem  voltak  egyebek  ingatag  kísér- 
letnél —  mégis  sikeresen  hozzájárultak  a  nemzet  ér- 
dekeinek előmozdításához,  mert  a  nemzet  erőforrásai- 
nak bizonyítékául  szolgáltak  és  a  kiegyezési  alkudozá- 
soknál nyomatékul  estek  a  mérlegbe. 

Kossuthnak  önmagában  vetett  hite  ma  még  erősebb, 
meggyökeresedettebb  lehet,  mint  akár  mikor  volt.  Ha 
nem  volna  az,  ha  az  évek  tapasztalatai  meghozták  volna 
az  elfogulatlanságot  a  múltban  elkövetett  tévedések  és 
gyöngeségek  fölismerésére  :  talán  nem  bocsátotta  volna 
közre  e  mozgalmakra  vonatkozó  leveleit,  egykorú  iratait, 
bizalmas  följegyzéseit,  melyekből  emigrationalis  terveik 
teljes  kudarczárói  s  az  ő  álmaikban  képzelt  jövendő- 
beli Magyarország  siralmas  állapotáról  kell  meggyő- 
ződnie minden  elfogulatlan  olvasónak. 

De  igaza  van,  a  mit  könyve  végszavában  mond. 
Ö  nem  ismeri,  nem  érti  a  mai  Magyarországot.  Nem 
ismer  reá,  pedig  neki  is  nagy  része  van  abban,  hogy 
ez  a  Magyarország  nem  olyan  többé,  a  minőnek  ő  ta- 
lálta pályája  kezdetén :  nem  a  praerogativák,  gravame- 
nek,  nem-adózás,  saját  zsírjába  fúló  elszigeteltség  nagy 

pipájú  s  kevés  dohányú  népe  ;  hanem  egy  nagy  átala- 
kulás processusában  fejlődő  állam,  melynek  alkotó  ele- 
mei részben  most  mennek  át  azon  a  vegyi  bomláson, 
a  min  Európa  szerencsésebb  fajai  már  régen  általestek. 
Mi  lesz  a  sorsa?  a  jövő  titka.  A  hazafiúi  gond  és 
tépelődés  apáinkról  és  ősapáinkról  szállott  reánk  örök- 
ségül s  talán  fiainkra  és  unokáinkra  is  át  fog  szállani. 
De,  hogy  nemzetünk  fönmaradására,  mostani  számos 
bajaink  ellenére  is,  alaposabb  reményünk  lehet,  mint 
lett  volna  azon  uj  hazában,  a  mit  egy  vérrel  végig 
mosott  tabula  rasára  oda  rajzolni  Kossuth  tervezett : 
az  iránt  Deák  politikájának  hivei  egészen  nyugodtak 
lehetnek.  Ha  közülök  valakinek  e  tekintetben  eddig 
talán  kétsége  lett  volna :  forgassa  minél  szorgalmasab- 
ban Kossuth  Iratait  s  kétségei  bizonyára  tökéletesen 
el  fognak  oszlani. 


KOSSUTH  ES  A  PRAGMATICA  SANCTIO. 

(1881) 

Kossuth  Emlékiratai  második  kötetében"^  súlyos 
vádakkal  lép  föl  Deák  ellen.  « Történelmi  falsiim))  el- 
követésével és  azzal  vádolja,  hogy  a  pragmatica  sanctiót 
a  magyar  államjogba  ((becsempészte*).  Föl  kell  tennünk, 
hogy  megfontolta  a  vádat,  meggondolta  a  szót.  Ha  egy 
Kossuth  egy  Deák  ellen  a  nyilvánosság  előtt  ily  nehéz 
vádat  emel,  föl  kell  tennünk,  hogy  komoly  meggyőző- 
désből teszi  azt,  sőt  talán  fájdalmas  kötelességérzet 
kényszeríti  reá.  Arra  sem  gondolhatunk,  hogy  talán  a 
gyors  fogalmazás  hevében  röppent  ki  tollából  a  vád  s  a 
pillanatnyi  föllobbanás  rovására  lehetne  tudni.  A  mint 
maga  mondja,  1867  óta  hevert  ez  a  czikk  fiókjában 
készen.  Tehát  kész  volt  már  akkor  is,  midőn  1867-ben 
a  kiegyezés  kérdésében  nyilt  levelét  intézte  Deákhoz. 
Vajon  miért  nem  adta  ki  akkor?  Talán  kíméletből 
az  élő  Deák  iránt  ?  Azután  megfeledkezett  róla  akkor  is, 
midőn  nevezetes  gyászlevelét  irta  Deák  ravatala  fölött, 
mert  hiszen  kegyelettel  emlékezhetünk  ugyan  politikai 

*  Irataim  az  emigráczióból,  Kossuth  Lajos.  II.  kötet.  Buda- 
pest. Athenseuin.  255  1, 

ellenfeleinkről  is,  ha  becsüljük  őket;  de  oly  politikai 
ellenfél,  a  kit  azonkívül  történelmi  falsum  elkövetőjé- 
nek 8  törvények  becsempészőjének  is  tartunk,  bizonyára 
nem  lett  volna  méltó  a  baráti  kegyelet  azon  forró 
könnyeire,  melyeket  ő  ama  ravatalra  hullatott. 

Tizenhárom  évig  pihentette  ezt  a  súlyos  vádat,  s  most 
midőn  Deák  nem  politikai  ellenfél  többé,  midőn  ez  ügy 
a  történelem  kérdésévé  vált,  emlékiratai  összeszedése- 
kor,  melyekkel  saját  életéről,  tetteiről  és  sáfárkodásáról 
a  jelennek  és  a  jövőnek  beszámol,  mégis  szükségesnek 
tartja  azt  a  világ  elé  bocsátani.  Hogyan  tehetnők  föl, 
hogy  nem  érlelte  jól  meg? 

Lássuk  tehát  a  kérdés  lényegét. 

Kossuth  a  pragmatica  sanctio  keletkezésének  kérdése 
fölött  történelmi  vizsgálódást  tartván,  azon  nézetre 
jut,  hogy  ez  a  név:  «Pragmatica  sanctio »  nem  alkal- 
mazható az  1723.  I.,  II.,  IIL  törvényczikkekre,  sőt 
egyáltalán  nem  is  alkalmazható  egyébre,  (nem  szólva 
VII.  Károly  franczia  király  hasonló  nevet  viselő  edic- 
tumáról),  mint  a  Habsburg-ház  ((állítólag  1713-ban 
keltezett,  de  csak  1724-ben  kihirdetett  azon  házi  tör- 
vénye)) megnevezésére,  a  melylyel  a  család  nőági  örö- 
kösödése szabályoztatott.  Ismeri  ugyan  Szalay  László 
azon  distinctióját,  hogy  Magyarországon,  midőn  prag- 
matica sanctióról  szólnak,  nem  azt  értik  alatta,  a 
melyet  ((IIL  Károly  1713-ban  a  ,Geheimraths8tübr-ben 
néhány  hímvarrásos  úri  köntös  előtt  leolvasott,  hanem 
azt,  melyet  do  iit  des,  facio  ut  facias  formában  az 
1723-iki  országgyűlés  megalkotott)).  De  egyrészt  bűnös 
gondatlanságnak   tartja,  hogy  midőn  a   ((hatalom))   a 

pragniatica  saiictio  nevezel:  alatt  azt  a  «Geheimratli.s- 
stübe»-beli  «Haus-Gesetz))-et  érti,  mi  ugyan  c  névvel 
nevezzük  egy  országos  törvényünket,  s  ezzel  alkalmat 
adjunk  a  törvényes  fogalmak  összezavarására,  mert, 
úgy  mond,  <(ha  az  1723-dik  törvényre  a  pragmatica 
sanctio  név  illesztetik,  az  ez  által  a  családi  <(Haus- 
Gesetz))  mezébe  öltöztettetik,  a  minek  aztán  természetes 
következése,  hogy  az  elválaszthatatlan  birtoklásból  el- 
választhatatlan kormányzás,  közös  minisztérium  s 
delegatio  név  alatt  közös  birodalmi  gyűlés  lesz*). 

Másrészt  pedig  —  folytatja  tovább  —  «nem  is  igaz, 
hogy  az  1867-diki  államcsín3^es  országgyűlés  a  pragma- 
tica sanctio  alatt  az  1723-iki  törvényt  értette.  Ennél 
sokkal  rosszabbat  tett.    Az    1867.    XII.    törvényczikk 

I.  §-a  igy  szól: 

((Azon  kapcsolat,  mely  egyrészről  a  magyar  korona 
országai,  másrészről  ő  felségének  többi  országai  és 
tartományai  között  jogilag  fönnáll,  az  1723-iki  L,  11.  és 
UI.  törvényczikkek  által  elfogadott  pragmatica  sanctión 
alapszik)). 

« Tehát  nem  az  1723-iki  törvény  értetik  a  pragmatica 
sanctio  alatt,  hanem  az  fogatik  reá  az  1723-iki  tör- 
vényre, hogy  az  a  világosan  contradistinguált  prag- 
matica sanctiót  elfogadta)). 

Ez  a  Kossuth  vádjának  első  fele.  Álljunk  meg  itt. 
A  vád  másik  részéhez  visszatérünk  utóbb. 

Első  kérdés  tehát:  Vajon  az  1867-iki  kiegyezés  létre- 
hozóit terhelné  a  felelősség  azért,  hogy  az  1723-iki  L, 

II.  és  m.  törvényczikkekben  foglalt  megállapodások 
pragmatica  sanctiónak  neveztetnek  ? 

Kossuth  legalább  is  érezte,  hogy  nem.  Eszébe  jutott, 
hogy  az  1848-iki  törvények  ((Élőbeszédében))  a  prag- 
matica  sanctio  neve  előfordul.  A  Karok  és  Eendek  — 
mond  ez  előbeszéd  - —  nem  késtek  figyelmöket  azokra 
fordítani,  a  miket  az  országnak..,  ((a  pragmatica 
sanctio  által  vele  válhatatlan  kapcsolatban  álló  tar- 
tományok iránti  törvényes  viszonyai*)  megkivánnak. 
De  Kossuth  szerint  e  mondatban  a  pragmatica  sanctio 
alatt  a  családi  szerződés  van  értve  és  idézése  a  magyar 
jognak  semmit  sem  derogál,  mert  csak  az  osztrák  tar- 
tományokra vonatkozik ;  ((azoknak  törvény  —  nekünk 
semmi » . 

Ezt  a  magyarázatot  magában  véve  sem  tartjuk  sike- 
rültnek. Ha  állana  az,  hogy  a  pragmatica  sanctio  nevezet 
e  helyen  nem  az  1723-iki  törvényekre,  hanem  az 
1713-iki  családi  szerződésre  vonatkozik,  akkor  igazán 
könnyelműség  lett  volna,  azt  a  mondatot  a  törvény 
élőbeszédébe  igtatni.  Mert  a  szövegből  egyáltalán  nem 
derül  ki,  hogy  az  csupán  az  osztrák  tartományokra 
vonatkoznék.  Magyarázható  így  is,  úgy  is.  Kossuth 
magyarázatát  épen  nem  mondhatnók  a  szöveg  egyszerű 
értelmén  nyugvó  természetes  magyarázatnak.  Hátha  a 
« hatalom))  egyszer  csak  azt  mondaná,  hogy  az  ő  föl- 
fogása szerint  Magyarországra  is  vonatkozik,  s  köve- 
telné, hogy  ez  alapon  az  1713-iki  családi  szerződés 
minden  feltételét  Magyarország  elismerje,  még  pedig 
az  1723-iki  törvény  minden  egyéb  do  ut  des  kikötései 
nélkül.  Ki  lenne  ebben  akkor  a  bíró  ? 

De  nem  is  úgy  értették  azt  1848-ban.  Se  nem  az 
osztrák  tartományokra,  se  nem  a  családi  szerződésre. 

Vau  reá  bizonyíték  elég,  melyekről  úgy  látszik,  Kossuth 
megfeledkezett. 

Ott  vau  a  sajtótörvéuy  6-ik  §-a: 

«A  ki  a  sanctio  pragmaticáuál  fogva  megállapított  s 
az  uralkodóház  közösségében  létező  birodalmi  kap- 
csolatnak tettleges  felbontására  izgat . . .  négy  évig  ter- 
jedhető fogsággal  fog  büntettetni)). 

Ott  forog  e  nevezet  Kossuth  ajkain  1848 — 49-iki 
szereplésének  legnevezetesebb  pillanataiban  —  nem 
győzzük  eléggé  csodálni,  hogy  mégis  elfeledhette. 

Mikor  a  nemzetgyűlés  július  20-iki  ülésén  az  olasz- 
országi segélyhadak  megajánlása  iránti  nagy  előterjesz- 
tését tette,  maga  olvasta  föl  a  minisztérium  határozatát, 
melyben  közakarattal  jegyzőkönyvbe  igtattatott,  hogy  a 
minisztérium  «nem  akarja  kétségbe  vonni  a  pragmatica 
sanctióból  —  mel3mek  alapján  a  birodalom  kapcsolatá- 
nak épségben  tartását  az  1848.  III.  törvényczikk  máso- 
dik szakasza  is  kikötötte  —  Magyarországra  háramló 
azon  kötelezettséget,  miszerint  ő  felségét  külmeg- 
támadás  ellen  védeni  tartozik.))"^ 

Mikor  a  függetlenségi  nyilatkozatot  indítványozta, 
az  ő  ajkairól  hallotta  először  a  világ  a  nyilatkozat 
második  pontját,  mely  szerint :  « A  Habsburg-Lotharin- 
geni  ház  saját  kezeivel  szaggatván  szét  úgy  a  prag- 
matica sanciót,  mint  általában  azon  kapcsolatot,  mely 
kétoldalú  kötések  alapján  közötte  és  Magyarország 
s  tartományai  közt  fönnállott »  stb. 

Kell-e  fejtegetnünk,  hogy  az  1848-iki  sajtótörvény 

*  Közlöny  1848-ik  jiilius  22,  szám. 

idézett  szakaszával  és  ez  ünnepélyes  nyilatkozatokkal 
Kossuth  föntebbi  magyarázata  össze  nem  fér?  Ha  a 
pragmatica  sanctio  « nekünk  semmi »  volna,  hárul- 
hatna-e abból  Magyarországra  védelmi  kötelezettség, 
lehetne-e  börtönnel  büntetni  az  ellene  izgatókat,  s 
hivatkozott  volna-e  Kossuth  arra,  hogy  az  uralkodóház 
szétszaggatta? 

Ilyet  vitatni  sem  lehet  komolyan. 

Különben  ez  a  magyarázat,  hogy  a  pragmatica  sanctio 
nevezet  alatt  csak  az  1713-iki  családi  szerződés  értendő, 
az  1723-iki  magyar  trónöröklési  megállapodás  pedig 
nem:  épen  nem  új.  Az  1861 -iki  országgyűlés  május 
31-iki  ülésében  Eévész  Imre  ugyanezt  fejtegette,  sok- 
kal tüzetesebben,  sokkal  több  történelmi  bizonyítékkal 
támogatva,  mint  most  Kossuth.  Négy  hónappal  később 
azonban  Deák  Ferencz  pontról  pontra  bírálat  alá  vette 
e  bizonyítékokat  s  megfelelt  reájok. 

Azután  jött  1863-ban  Lustkandl  Venczel  az  ő 
((Osztrák-magyar  államjogával »  s  be  akarta  bizonyítani 
az  ellenkező  szélsőséget,  hogy  az  1713-iki  családi  örö- 
kösödési határozatok  és  az  1723-ik  évi  magyarországi 
törvényekben  megállapított  sanctio  pragmatica  közt 
különbség  nincsen  s  hogy  azok  szorosan  és  minden 
részben  összehangzók.  Ez  állítást  ismét  Deák  vette 
bírálat  alá  s  tüzetesen  kimutatta  e  két  szerződés  meg- 
állapodásai között  a  különbségeket. 

Mind  a  két  nagy  vita  kérdésében  lehet  akárki,  saját 
felfogása  szerint,  akár  az  egyik,  akár  a  másik  vitázó  fél 
nézetén.  Eészünkről  nem  igen  kedvező  véleménynyel 
volnánk  ugyan  annak  ítélőképességéről,  a  kit  e  vita 

iratainak  átolvasása  után  Deák  fejtegetései  meg  nem 
győznének,  hogy  sem  Eévész  Imrének,  sem  Liistkandl 
Venczelnek  nem  volt  igaza.  De  azért  a  vélemény- 
szabadságot elismerjük. 

Bármily  nézeten  legyen  azonban  valaki,  az  bizonyos, 
hogy  ha  e  kérdésről  írni  akar,  ezt  a  vitát  figyelembe 
kell  vennie  s  nem  elég  pusztán  kimondani  oly  nézetet, 
a  mit  akár  az  egyik,  akár  a  másik  fél  adatokkal  és 
érvekkel  támadott  meg. 

Kossuth  egyszerűen  ismétli  Eévész  egyik  állítását,  a 
nélkül,  hogy  Deák  czáfolatát  meg  is  említené.  Vajon 
megfeledkezett-e  Deák  ama  beszédéről?  Azt  nem  tudjuk. 
De  feltűnő  az,  hogy  az  1861-ik  évi  országgyűlés  vitái- 
ból két  ízben  is  vesz  át  idézeteket :  egyszer  Deák  május 
13-iki  beszédéből,  másodszor  pedig  Szalay  Lászlónak 
épen  azon  szavait,  a  melyeket  ama  vitában  Kévész 
is  idézett.  S  még  sem  talált  volna-e  reá  épen  azon 
vitára  is,  mely  a  fönforgó  kérdést  legtüzetesebben 
tárgyalja? 

Maga  a  dolog  azonban  egészen  úgy  áll,  a  mint 
Szalay  László  mondta.  Magyarországon  1848-ban  is,  az 
előtt  is,  azóta  is,  ha  pragmatica  sanctiót  emlegetnek, 
azt  az  ünnepélyes  alapszerződést  értik  alatta,  mely 
1723-ban  a  nemzet  és  az  uralkodóház  között  létrejött. 
(•Instrumentum  pragmaticum)>-ról  szólnak  a  főrendek 
már  a  törvény  alkotásakor,  17^2-ben"^  a  « pragmatica 
sanctio))   föltételeinek  megszegése  miatt  panaszkodik 

*  Salamon  F.  A  magyar  királyi  szék  betöltése  és  a  prag- 
matica sanctio.  Pest,  1865.  195.  lap. 

Pestmegye  1790-ben.">'    Az    ország  rendéi  pedig  1790 
október    5-iki    föliratukban    szintén    sürgetik    «con- 
venientem  pro  tiitela  sanctionis  pragmaticae  assecura- 
tionem  diplomaticam))>->^  Maga  Kossuth  közli,  ugyané 
kötetben,  azon  emlékírat  kivonatos  tartalmát,  a  mit 
1859-ben  az  akkori  mozgalmak  intézői  huszonnégyezer 
magyar  aláírásával  Európa    elé    bocsátani   terveztek. 
Ebben  «régi  alkotmányunknak  s  önkormányzatunknak 
föltétlen  visszaadását*)  kívánták,  «úgy,  miként  az  az 
1848-iki    országgyűlés    szabadelvű    intézkedései   után 
állt,  Ausztria  és  Magyarország  közt  csak  a  pragmatica 
sanctio   által   megállapított   kapocs   maradván   fönn)) 
(287.   lap).    Kimondták    egyszersmind,   hogy   Magyar- 
országon «a  dynastia  joga  pactum  conventumokban  és 
a   pragmatica    sanctión    alapszik))    (298.    lap).    Talál- 
hatnánk talán  több  példát  is,  ha  szükség  volna  reá ;  de 
magok  az   1848-iki   előzmények   eléggé  tanúskodnak, 
hogy   a    «pragmatica    sanctio »    név  használata   miatt 
((bűnös    gondatlanság))    vádja   az    1867-iki   kiegyezés 
alkotóját  nem  terheli.  Öntudatosan  használta  azt  Deák. 
Bőven  el  is  mondta,  még  pedig  már  1861-ben  elmondta, 
hogy  miért  használja.    Már  ott  megfelelt   azon  két- 
ségekre, a  melyeket  Kossuth  most  fölemlít.  A  ki  vádolni 
akarja,  álljon  érvekkel  elő  az  ő  érvei  ellen.  Agyon  hall- 
gatni nem  lehet. 

De  —  úgy  mond  Kossuth  —  az  1867.  XII.  törvény- 
czikk  1.  §-a  még  ezzel  nincs  igazolva,  mert  az   épen 

*  Idézi  Horváth  M.  Magyarország  története.  1863.  VI.  3. 
-^•^  Deák  Ferencz  1861  június  negyediki  beszéde. 

azt  fogja  reá  az  1723-iki  törvényre,  hogy  ez  a  vilá- 
gosan eontradistinguált  pragmatica  sanctiót  fogadta 
volna  el. 

Válaszoljon  e  fölfogásra  ugyanazon  XII.  törvény czikk 
3-ik  §-a : 

<(3.  §.  De...  határozottan  kikötötte  a  pragmatica  sanc- 
tio  azon  föltételt  is,  hogy  Magyarország  alkotmányos 
közjogi  és  belkormányzati  önállása  sértetlenül  föntar- 
tassék.)) 

Vajon  alkalmazható-e  ez  a  föltétel  az  1713-iki  családi 
szerződésre?  Eendelkezik-e  az  Magyarország  közjogi  és 
belkormányzati    önállásának  sértetlen    föntartásáról  ? 
Nem  rendelkezik.  Akkor  tehát  nem  is  vonatkozhatik 
reá  a  törvény  e  szakasza.  Olyan  törvénymagyarázó  elvet 
pedig  nem  ismerünk,  mely  megengedné,  hogy  egyazon 
törvénynek  egyazon  kifejezése  egyik  szakaszban  egyféle, 
a  másik  szakaszban  másféle  jelentéssel  értelmeztessék. 
Ha  —  mint  Kossuth  előadja  —  1848-ban  az  udvari 
forradalom  ama  családi  szerződésre  támaszkodva  izent 
Magyarországnak  nyílt  háborút:  az  1867-iki  törvény 
szentesítése  óta  a  legkonokabb  Lustkandl   sophismái 
sem  támaszkodhatnak  arra  többé.  Ha  volt  valaha  kétség 
az  iránt,  hogy  Magyarországon  mit  kell  érteni  a  prag- 
matica sanctio  alatt:  ez  a  3-ik  §.  véget  vetett  annak. 
Szentesített  törvényben  ki  van  mondva,  hogy  a  prag- 
matica sanctio  olyan  szerződés,  a  mely  Magyarország 
alkotmányos  önállásának  sértetlen  föntartását  is  elren- 
deli,  és   ez  a  pragmatica  sanctio  van  kitűzve,  mind 
ő  felsége,  mind  az  országgyűlés  által  közösen  elismert 
kiindulási  pontul.  (6-dik  §.)  A  családi  szerződésben  ez 

a  íokellék  hiányzik  —  az  most  már  igazán  « nekünk 
semmi » . 

Térjünk  vissza  Kossuth  vádjai  folytatásához. 

« Aztán  azt  igtatni  törvénybe  —  kiált  föl  —  hogy 
Magyarország  és  Ausztria  közt  a  pragmatica  sanctio 
alapján  jogilag  fönnálló  kapcsolat  volt ! 

«Én  Deák  Ferencz  e  történelmi  falsumát  Deák 
Ferencznek  az  J861-iki  országgyűlés  május  13-iki 
ülésében  mondott  következő  szavaival  czáfolom  meg : 
,Magyarország  az  uralkodóházzal  szerződött,  nem  az 
örökös  tartományokkal ;  szerződött  az  örökösödés  felett, 
nem  valamely  szorosabb  kapcsolat  felett.  Ezt  megvál- 
toztatni és  helyébe  szorosabbat  állítani,  magát  az  örökös 
tartományok  érdekeinek  lekötni,  s  ez  által  alkotmányos 
önállásáról  lemondani,  szándoka  bizonyosan  nincs.' »> 

Ez  az  idézet  nem  hű.  Oly  szavak  maradtak  ki  belőle, 
a  melyeknek  nyomatékok  van.  Deák  beszédének,  helye- 
sebben fölirati  javaslatának,  ez  a  helye  következőleg 
szól: 

« Magyarország  az  uralkodóházzal  szerződött,  nem  az 
örökös  tartományokkal;  szerződött  az  örökösödés  fölött, 
nem  valamely  szorosabb  közjogi  kapcsolat  fölött,  sőt 
még  azon  szerződésben  is  kikötötte  független  önállásá- 
nak  biztosítását.  E  szerződést  kész  leend  Magyarország 
mindenkor  megtartani,  de  azt  megváltoztatni  és  helyébe 
szorosabbat  állítani,  magát  az  örökös  tartományok 
érdekeinek  lekötni  s  ez  által  alkotmányos  önállásáról 
lemondani,  szándéka  bizonyosan  nincs.)) 

Nem  tekinthetjük  pusztán  véletlennek  a  kimaradt 
részek  kihagyását.  Deák  a  szorosabb  közjogi  kapcsolat 

létezését  tagadta  s  Magyarország  önállásának  biztosí- 
tását emelte  ki  1 861-ben.  S  mi  az,  a  mit  1867-ben  tör- 
vénybe igtatott?  Az,  «hogy  Magyarország  alkotmányos 
közjogi  és  belkormányzati  önállása  sértetlenül  föntar- 
tassék)).  (XII.  törvényczikk  3.  §.) 

Az  1861-iki  fölirati  javaslat  s  az  1867-iki  törvény 
között  tehát  nincs  meg  azon  ellenmondás,  amit  Kossuth, 
egyrészt  a  törvény  egyik  szakaszának  az  egész  törvény 
összefüggő  szerkezetéből  kiszakitása,  másrészt  egy  meg- 
csonkított beszédrész  által  föl  akar  tüntetni. 

De  ha  e  tekintetben  ellenmondás  volna  is  —  ismé- 
teljük, hogy  nincs  —  az  nem  bizonyítana  semmiféle 
történelmi  falsnmot. 

Mikor  Kossuth  azon  állítást,  hogy  a  pragmatica 
sanctio  ala^DJán  Magyarország  8  őfelsége  többi  országai 
és  tartományai  között  kapcsolat  áll  fönn,  történelmi 
falsumnak  nevezi,  e  sértő  kifejezéssel  nemcsak  Deák 
ellen  emel  igaztalan  és  alaptalan  vádat,  hanem  önmaga 
ellen  is. 

Az  1848-iki  sajtótörvény — mint  föntebb  idéztük —  «az 
uralkodóház  közösségében  létező  birodalmi  kapcsolat » 
ellen  izgatókat  börtön-büntetéssel  sújtja.  Az  1848-iki 
kormány  nevében  1848  július  20-án  maga  Kossuth  hir- 
dette, hogy  «a  pragmatica  sanctio  alapján  a  birodalom 
kapcsolatának  épségben  tartását  az  1848.  III.  törvény- 
czikk második  szakasza  kikötötte.)) 

Itt  tehát  nem  is  ((Magyarország  és  ő  felsége  többi 
országai  közt  fönnálló  kapcsolat)),  hanem  egyene- 
sen ((birodalmi  kapcsolat))  van  említve  s  az  ((fogatik 
reá))  az   1848.  III.  törvényczikk  második  szakaszára, 

Arany  László  őííszcs  ma  vei  Ili.  22 

hogy  az  e  birodalmi  kapcsolat  épségben  tartását  ki- 
kötötte. 

Ha  mindez  történelmi  falsiim  volna :  első  sorban 
Kossuthot  érné  érte  a  felelősség.  Azután  részes  volna 
benne  az  1867-iki  ellenzék  is,  mely  kisebbségi  javas- 
latában szintén  szóról  szóra  ezt  mondja:  ((Azon  kap- 
csolat, mely  egy  részről  a  magyar  korona  országai,  más 
részről  ő  felsége  többi  országai  és  tartományai  között 
jogilag  fönnáll...))  Pedig  1867-ben  ugyancsak  meg- 
vitatták e  kérdést.  Vajon  a  szigorú  legista  Bónis,  a 
tépelődő  Ghyczy,  a  nyakas  Nyáry  Pál  s  az  akkori 
ellenzék  többi  fő  emberei  mind  a  Deák  kedvéért  írták 
volna-e  nevöket  ((Deák  Ferencz  történelmi  falsuma)) 
alá?  1848-tól  1867-ig  Magyarországnak  minden  párt- 
vezére —  a  függetlenségi  nyilatkozat  szerzőit  és  az 
1859-iki  mozgalmak  vezetőit  is  oda  értve  —  azt  a  tételt 
aláírásával  erősítette  meg. 

Nem  is  akarunk  tovább  foglalkozni  e  váddal,  mely 
a  milyen  hangos,  épen  oly  üres. 

Érdekesnek  véljük  azonban,  mivel  a  Magyarország 
és  ő  felsége  többi  tartományai  közt  létező  kapcsolat 
forog  kérdésben,  fölemlíteni  azt,  mikép  gondolkoztak 
e  kapcsolat  felől  a  pragmatica  sanctio  megalkotása 
idején  Magyarországon. 

Valószínűleg  a  legkorábbi  történeti  adat  e  tekintet- 
ben az  a  fölterjesztés,  a  mit  berezeg  Esterházy  Pál, 
nádor,  1712  július  8-áról  Pozsonyból  intézett  a  király- 
hoz.-^^  III.  Károly  már  akkor  foglalkozott  a  nőági  örö- 

^  Eredeti  okirat  alapján  közli  Szalay  László:  Budapesti 
Szemle  1864.  XIX. 

kösödés  megalapításának  eszméjével.  Az  ő  fölszólítása 
következtében  a  nádor  értekezletet  tartott  ez  ügyben 
az  esztergomi  érsek,  továbbá  gróf  Pálffy  Miklós,  gróf 
Erdődi  György,  országbíró,  gróf  Pálffy  János,  horvát- 
országi bán  és  gróf  Csáky  Imre,  kalocsai  érsek,  belső 
titkos  tanácsosokkal  s  az  értekezlet  megállapodásait 
tizenegy  pontból  álló  emlékiratban  terjesztette  föl. 

Az  értekezlet  szükségesnek  jelenti  ki  először  is,  hogy 
((még  a  jelen  diéta  lefolyása  előtt»  magok  az  uralkodó- 
ház nőágí  tagjai  között  dolgoztassék  ki  oly  szerződés 
vagy  szövetség,  melynél  fogva  valamennyien,  magok 
és  utódaik  nevében  minden  jogukról,  melylyel  az  egyes 
örökös  tartományokra  vagy  országokra  bírnának,  örökre 
lemondanak  s  azt  közakarattal  az  ausztriai  ház  nőágá- 
nak  egyetlenegy  utódára  ruházzák  ;  továbbá  hogy  vala- 
mennyi örökös  orfzágok  statusai  szintén  külön  szö- 
vetség vagy  szerződés  által  beleegyeznének,  hogy  a 
család  által  kijelölendő  egyetlenegy  utód  alatt  akarnak 
élni  s  általa  kormányoztatni.  Mely  szövetség  és  szer- 
ződés alkalmával  azt  is  ki  kellene  dolgozni,  mivel  és 
mennyivel  fognának  a  nevezett  örökös  tartományok 
mind  béke,  mind  háború  idején,  a  Magyarországon 
létező  katonaság  s  a  magyar  végvárak  föntartásához 
járulni,  melyeknek  oltalmát  Magyarországnak,  mint  a 
keresztyénség  előf alának  javából,  ők  is  érzendik. 

Kiemelik  azután,  hogy  e  szövetség  vagy  megállapo- 
dás még  a  jelen  diétára  összesereglett  karokkal  és  ren- 
dekkel közöltetvén,  azok  a  kijelölt  örököst  törvényes 
kírályokúl  megválasztanák  ;  egyszersmind  azonban  az 
ország  jövendő  kormánya  és  igazgatása  iránt  egyez- 

22* 

kedés  történvén,  arról  királyi  diploma  által  biztosítás 
adassék ;  nevezetesen  biztosíttassanak,  hogy  Magyar- 
országot az  uralkodó  nem  más  örökös  tartományok 
szabályzatára,  hanem  magának  az  országnak  eddig 
hozott  vagy  jövendőre  országgyűlésileg  alkotandó  tör- 
vényeivel fogja  igazgatni  és  kormányozni.  ((Kívánjuk  to- 
vábbá, hogy  fnivel  c  szövetség  által  Magyarország  az 
örökös  tartományokkal  és  országokkal  örökös  kap- 
csolatba jőiie^  ö  felsége  legbensőbb  tanácsába  magyar 
királyi  tanácsosok  is  bocsáttassanak  be)),  mivel  pedig 
az  örökös  tartományok  a  római  szent  birodalomtól 
függenek,  i^magyaráztassék  meg,  hogy  Magyarország- 
gal minő  összeköttetést  és  viszonyt  óhajt  megállapítani 
Fölséged*). 

Végre  kifejtik  az  országnak  számos  sérelmét  és  orvos- 
lást kérnek. 

Ez  történt  1712-ben,  majd  egy  évvel  az  1713-diki 
családi  szerződésnek  a  titkos  tanácsban  fölolvasása 
előtt.  De  az  ügy  sem  azon  az  országgyűlésen  (a  pestis 
miatt  föloszlott  már  szeptemberben),  sem  a  következő 
1714^ — 15-dikin  nem  hozatott  föl. 

Mikor  azonban  17:22-ben  a  kérdés  szőnyegre  kerül, 
a  rendek  gyűlésén  az  elnöklő  ainádor  indítványt  tesz, 
hogy  miután  az  örökösödés  egyező  rendének  elfoga- 
dása által  a  többi  tartományokkal  való  elválhatatlan 
egyesülés  ki  van  mondva,  gondoskodni  kellene  a  többi 
országokkal  és  tartományokkal  való  szerződések  léte- 
sítéséről. A  rendek  elhatározzák,  hogy  ez  unió  érdeké- 
ben működni  kell.  Határozataik  a  mágnásokkal  közöl- 
tetvén,  azok  a  többi   országokkal   és  tartományokkal 

való  szerződéseket,  azon  kikötés  mellett,  hogy  Mag^^ar- 
ország  jogai  és  szabadságai  mind  a  mellett  föntartas- 
sanak,  ünnepélyes  okiratban  (((per  instrumentum  prag- 
maticum)))  óhajtják  megállapitani.  Ez  óhajtásokat  egy 
küldöttség  tolmácsolta  a  király  előtt.  A  király  azon- 
ban - —  az  országgyűlési  iratokban  található  jelentés 
szerint  -  csak  ennyit  válaszolt :  ((De  unione  et  secu- 
ritate,  respectu  aliorum  regnorum  et  provinciarum, 
adsecurat  sua  majestas  status :  se  solicitam  curam  ha- 
bituram quatenus  plenam  securitatem  ac  tranquillita- 
tem  habere  pos8Ínt)>. 

Jól  jegyzi  meg  Salamon  Ferencz,  kinek  föntebb  idé- 
zett művéből  veszszük  ez  adatokat,  hogy  a  király,  mint 
a  többi  országok  absolut  fejedelme,  ezzel  valószínűen 
annyit  akart  mondani,  hogy  az  örökös  tartományok 
részéről  szerződéskötésre  nincs  szükség;  azokban  ő 
szabad  belátása  szerint  rendelkezhetik. 

Ügy  látszik  tehát,  1723-ban  aligha  múlt  volna  a 
Karokon  és  Eendeken,  hogy  szerződésben  állapítsák 
meg  az  örökös  tartományokkal  Magyarország  viszo- 
nyait. S  ez  természetes  is.  Határaik  még  folytonos 
veszedelemben  voltak  a  török  ellen ;  érdekökben  állott 
a  közös  védelmet  biztosítani.  Később,  1790  körűi  már 
e  tekintetben  megváltoztak  a  viszonyok,  a  háborúk 
inkább  a  monarchia  nyugati  határait  fenyegették ;  de 
közbe  jött  sok  más  körülmény  is  —  11.  József  absolu- 
tizmusa,  franczia  forradalom  stb.  — ^  s  a  változott  vi- 
szonyokkal együtt  alakult  át  a  közvélemény  is.  A  poli- 
tika —  a  mint  maga  Kossuth  szokta  mondani  —  az 
exigentiák  tudománya. 

Vajon  az  imént  közlött  adatokat  Kossuth  nem  is- 
merte-e ?  Úgy  látszik,  hogy  nem,  sőt  úgy  látszik,  hogy 
az  utóbbi  két  évtized  alatt  megjelent  nevezetesebb  mű- 
vek közül,  melyek  a  pragmatica  sanctióval  összefüggő 
kérdéseket  fejtegetik,  czikke  Írásakor  nem  vett  figye- 
lembe egyet  sem. 

Több  rendbeli  állítása  erre  vall.  Ilyen  például  az,  a 
mit  az  1723.  11.  törvényczikk  latin  szövegéről  mond: 

« Hanem  az  1723-diki  magyar  törvénynek  is  van  egy 
nagyon  nevezetes  bibéje  :  az,  hogy  nincs  értelme. 

Olvassa  meg  akárki  e  törvény  5.,  6.  és  7.  §§-ait, 
melyekben  az  áll,  hogy 

((jus  hsereditarium  succedendi  in  Hungariíe  Kegnum 

et  Coronam  ad   eandemque  partes  pertinentes 

etiam  in  sexum  foemineum in  Kegnis  et  provin- 

ciis hsereditarise  possidendis  regendam  et  guber- 

nandam  transferunt)). 

Nincs  az  a  latin  nyelv-tanár  a  világon,  a  ki  képes 
legyen  e  törvény  szövegéből  kimutatni,  hogy  ez  a 
regendam  et  guhernandam  mire  vonatkozik ;  hogy 
mit  transferáltak  őseink  az  osztrák  ház  nőágára  ország- 
lani  és  kormányozni  ?  —  - — 

Nincs  értelme  !  —  Nagyon  különös  dolog  ez  !» 

Úgy  hisszük,  nem  csalódunk,  ha  e  befejező  megjegy- 
zést « nagyon  különös  dolog  ez»,  gyanakodásnak  tart- 
juk. 

Azt  sejteti  az  olvasóval,  hogy  a  törvény  létrejötte- 
kor hihetőleg  nem  becsületesen  mehetett  a  dolog.  Nem 
mond  ugyan  ki  semmit  határozottan,  nem  vállal  fele- 
lősséget szavai  értelméért,  de  az  olvasóra  mégis  meg- 


KOSSUTH    ÉS    A    PRAGMATICA    SANCTIO.  343 

teszi  a  kívánt  hatást.  Az  ars  oraíoria  ez  ismeretes 
fegyverét  azonban  bajos  használni  a  •  történehui  szö- 
veg-kritika terén,  a  hol  laton  szoktak  mérni  minden 
szót,  minden  betűt  s  az  általános  mondások  és  fölkiáltó 
jelek  nyomatékát  nem  ismerik  el. 

Hogy  pedig  az  idézett  törvénynek  nincs  értelme,  azt 
Kossuth  alig  mondhatta  volna,  ha  ismerné  Deáknak 
Lnstkandl  művéről  írt  értekezését,  melyben  e  szaka- 
szok értelmét  bőven  megmagyarázza  s  megfelel  a 
Kossuth  által  most  fölvetett  kérdésre  is. 

Magyarázat  helyett  átveszszük  Deák  értekezésének 
e  részét  szórói-szóra. 

«Lustkandl  úr  azt  mondja  munkája  248.  lapján : 
In  dieser  Hinweisung,  dass  allé  Lánder  indivisibiliter 
et  inseparabiliter,  invicem  et  insimul,  ac  una  cum 
Kegno  Hungariíe  et  Partibus,  Kegnis  et  Provinciis 
eidem  annexis  haereditarie  possidendae,  regendse  et 
gubernandse  sein  wollen,  liegt  wohl  abermals  ein  sehr 
starker  Hinweis  auf  die  über  die  Personalunion  hinaus- 
gehende  Eealunion.)) 

Itt  Lustkandl  úr  egy  szócskát  vagy  is  inkább  a  szó- 
nak utolsó  tagját  változtatta  meg,  nem  is  írt  más  szót, 
csak  egy  melléknevet  máskép  concordált,  s  íme  oly 
magyarázatot  kötött  e  kis  tévedéshez,  mi  az  ő  elméle- 
tének kedvező.  A  törvény  eredeti  szövegében  nem  úgy 
áll:  ((possidendae,  regendse  et  gubernand8e»,  hanem: 
((possidendis,  regendam  et  gubernandam»).  Vizsgáljuk 
tehát,  mi  azon  törvénynek  valóságos  tartalma.  Az 
1723  :  II.  törvényczikk  5.,  6.  és  7.  §§-ai  egy  hosszú 
mondatot  tartalmaznak,  mely  mondatban  a  főnevek  az 

5.  §.  elején,  az  ige  a  7.  §-nak  végén  álL-^"  Értelme  azon- 
ban a  hosszú  mondatnak  kétségtelen.  Átadják  ugyan 
is  az  ország  rendjei  a  fölséges  uralkodóház  fiágának 
kihaltával  a  nöágnak : 

a  Magyarországbani  trónöröklés  jogát  (jus  haíredi- 
tarium  snccedendi  in  Hnngarise  Kegnum)  ; 

átadják  továbbá  a  magyar  koronát  s  ahoz  tartozó 
részeket,  tartományokat,  országokat  (et  coronam  ad 
eandemque  Partes  pertinentes  Provincias  et  Eegna). 

Itt  a  «Corona))  szó  alatt  nem  a  királyi  hatalom  jel- 
vénye, maga  a  korona,  hanem  az  állam,  vagyis  Ma- 

*  Az-  egész  szöveget  ide  igtatjuk : 

«§  5.  In  flefectu  Sexus  Masculini  Sacratissimae  Caesareae  et 
Regisp  Majestatis  (quem  deiectum  Deus  clementissime  aver- 
tere  dignetur)  Jus  haereditarium  succedendi  in  Hungáriáé  Reg- 
num,  et  Coronam,  ad  eandemque  Partes  pertinentes  Provin- 
cias et  Regna,  jam  Divino  auxilio  recuperata,  et  recuperanda  ; 
etiam  in  Sexum  Augustse  Domus  Suae  Austriacse  Foemineum, 
primo  loco  quidem  ab  altefata  modo  Regnante  Sacratissima 
Caesarea  et  Regia  Majestate  ; 

§  6.  Dein  in  liujus  defectu,  a  Divo  olim  Joseplio ; 

§  7.  His  quoque  defieientibus,  ex  Lumbis  Divi  olim  Leo- 
poldi,  Imperatorum  et  Regnum  Hungáriáé  Descendentes,  Eo- 
rundemque  Hgitimos,  Romano  CatlioUcos  Suceessores  utri- 
usque  Sexus  Austrise  Archiduces,  juxta  stabiHtum  per  Sacra- 
tissimam  Caesaream,  ac  Regiam  Regnantem  Majestatem  in 
ahis  quoque  suis  Regnis,  et  Provinciis  Haereditariis,  in,  et 
extra  Germaniam  sitis  Primogeniturae  Ordinem,  Jure  et  Or- 
dine  praemisso,  indivisibiliter,  ac  inseparabiliter,  invicem,  et 
insimul,  ac  una  cum  Regno  Huugarias  et  Partibus,  Regnis  et 
Provinciis  eidem  annexis,  haereditarie  possidendis,  regendam, 
et  gubernandam  transferunt.w 

gyaroi'özág  mint  állam  értendő,  s  a  ((Corona>»  szónalv 
ez  értelme  gyakran  fordul  elő  törvényeinkben,  vala- 
mint más  nemzetek  közjogában  is. 

E  főnévnek  :  <(Coronam)>  —  értve  az  országot  felel 
meg  a  7.  §.  végsorában  levő  azon  két  szó :  «regendam 
et  gubernandam»,  mert  e  két  melléknév  a  latin  nyelv 
szabályai  szerint  csak  az  említett  főnévvel  (coronam) 
egyez  meg  (concordat).  Összevonva  tehát  az  idézett 
§§-nak  szorosan  ez  eszmére  vonatkozó  szavait,  e  tétel 
azt  mondja:  Általadják  a  íiág  kihaltával  a  nőágnak  a 
Magyarországbani  trónöröklés  jogát,  átadják  a  magyar 
koronát  (vagyis  a  magyar  államot)  az  ahhoz  tartozó  ré- 
szekkel, tartományokkal,  országokkal  együtt,  hogy  ab- 
ban uralkodjék  és  azt  kormányozza. 

Ez  eszmén  kívül  következők  vannak  még  a  hivatko- 
zott §§-ban  kimondva: 

Határozottan  körül  van  írva.  hogy  kikre  terjed  ki 
ezen  átadott  nőági  örökösödési  jog,  s  e  tekintetben 
«III.  Károlynak,  I.  Józsefnek  és  I.  Leopoldnak  mind- 
két ágoni  római  katholikus  vallású  maradékai))  vannak 
megnevezve. 

Ki  van  mondva  az,  hogy  az  örökösödés  sora 
ugyanazon  elsőszülöttségi  sor  leend,  mely  ő  felsége 
által  többi  örökös  tartományaiban  már  megállapít- 
tatott. 

Ki  van  mondva  az,  hogy  az  örökös  tartományok 
Magyarországgal  s  az  ahhoz  tartozó  részekkel,  orszá- 
gokkal s  tartományokkal  együtt  és  viszonosan  elosztha- 
tatlanul  és  elválaszthatatlanul  vagy  öröklésileg  bíran- 
dók  (indivisibiliter  et  inseperabiliter,  invicem  et  insi- 

mul,  ac  una  cum  Kegno  Himgariae  et  Partibus,  Eeg- 
nis  et  Provinciis  eidem  annexis  haeredetarie  possi- 
dendis). 

De  az  sehol  sincs  kimondva,  hogy  Magyarország  és 
a  többi  örökös  tartományok  elválaszthatatlanul  vagy 
közösen  kormányzandók.  A  «regendam  et  gubernan- 
dam))  nincs  összefoglalva  az  «indivisibiliter  ac  insepe- 
rabiliter»  szavakkal,  melyek  a  ((possidendis))  szóval 
állanak  kapcsolatban.  Ellenben  —  a  9.  §-ban  az  van 
határozottan  kimondva,  hogy  ö  felsége  Magyarorszá- 
got nem  a  többi  örökös  tartományok  módja  szerint 
fogja  kormányozni,  hanem  abban  az  országnak  eddig 
hozott  s  országgyűlésileg  ezután  hozandó  saját  törvé- 
nyei szerint  uralkodik  s  kormányoz.  És  így  Lustkandl 
úrnak  elferdített  magyarázata  az  említett  törvénynek 
nemcsak  szellemével,  hanem  szavaival  és  értelmével  is 
merőben  ellenkezik.)) 

Ha  Deák  e  magyarázatával  Kossuth  talán  nem  volna 
megelégedve,  ám  mondta  volna  el  észrevételeit  ellene. 
De  minthogy  meg  sem  említi,  a  legkedvezőbb  föltevés, 
a  mivel  e  mellőzést  megmagyarázhatjuk,  csak  az  lehet, 
hogy  czikke  írásakor  Deák  ez  értekezéséről  nem  vett 
tudomást. 

Hogy  Deák  1861  június  4-diki  nagy  beszédét  szintén 
nem  vehette  figyelembe,  említettük  már  föntebb.  De 
bizonyítja  ezt  czikkének  több  pontja  is. 

Ilyen  az,  hogy  az  európai  jogtudomány  két  pragma- 
tica  sanctiót  ismer :  a  YH.  Károly  franczia  királyét 
s  a  Habsburg-házét.  Deák  azon  beszédében  elsorol 
ezeken  kívül  még  négyet  s  megmondja,  hogy  van  több 

is.  Ezt  minden  jóra  való  kézi  könyvből  is  megtanul- 
hatjuk.* 

Ilyen  az,  hogy  a  Habsburg-ház  pragmatica  sanctiója 
((állítólag  1713-iki  ápril  19-röl  kelt,  de  csak  1724-ben 
hirdettetett  ki»  —  s  ezzel  kapcsolatban  azon  gyanako- 
dása,  hogy:  «Mária  Terézia  1717-ben  született  s  ez 
alapos  okot  nyújt  azon  következtetésre,  hogy  a  prag- 
matica sanctio  nem  is  1713  ápril  19-én,  mint  a  bécsi 
udvar  állítja,  hanem  később  kelt.»  Deák  ugyanazon 
beszédben  tüzetesen  elmondja,  miként  olvastatott  föl 
1713  ápril  19-én  huszonnégy  titkos  tanácsos  (köztök 
két  magyar  és  egy  erdélyi  főúr)  jelenlétében  a  családi 
megállapodás  s  minő  jegyzőkönyvet  vettek  ott  föl.  El- 
mondja továbbá,  hogy  már  ezt  megelőzve  1712-ben 
Horvátországnak  Zágrábban  összegyűlt  rendéi,  Pálífy 
János,  bánnak  és  Esterházy  Imre,  zágrábi  püspöknek 
ajánlatára  a  nőági  örökösödést  elfogadták;  hogy  az 
alsó-ausztriai  rendek  1720-ban,  a  sziléziák  szintén 
1720-ban,  a  karanti,  krainai  és  steier  rendek  1721  és 
1722-ben  terjesztetett  elő;  végre,  hogy  miután  1723 
ápril  7-én  a  német-alföldi  birtokokban  is  kihirdettetett, 
de  ott  a  rendek  egy  ünnepélyes  császári  edictumot 
kértek  róla  kiadatni,  ily  ünnepélyes  alakú  okirat,  csá- 
szári pecsét  alatt,  1724  deczember  6-án  bocsáttatott  ki. 

Alig  érthető  hiba  tehát  azt  állítani,  hogy  a  kihirde- 
tés csak  1724-ben  történt. 

Magát  az  1713  ápril  19-iki  jegyzőkönyvet  szósze- 
rinti fordításban  közli  idézett  művében  Salamon  Fe- 

*  Kiss  István  Magyar  Közjoga  (Eger,  1880)   fölsorol    ötöt. 

rencz.  Bevezetósóben  iiév  szerint  meg  van  nevezve 
mind  a  huszonnég}^  jelen  volt  titkos  tanácsos ;  első 
helyen  savoyai  Eugen  s  hátrább  a  magyar  főurak: 
gróf  Pálífy  Miklós,  országbíró,  gróf  Illésházy  kancel- 
lár (a  nádori  szék  épen  üresedésben  állt)  és  gróf  Kornis 
erdélyi  alkanczellár. 

Ily  okirat  hitelének  megdöntésére  nagyon  csekély 
indok  az,  hogy  Mária  Terézia  csak  1717-ben  született. 
Mert  már  az  ő  születése  előtt  is  csak  nőági  utódok  él- 
tek az  uralkodó  család  oldalágaiban ;  megvolt  tehát  az 
ok  és  szükség,  biztosítani  a  nőági  öröklés  elfogadtatá- 
sát, s  e  törekvést  eléggé  igazolja  —  hogy  több  adatot 
föl  ne  halmozzunk  —  a  nádor  által  1712-ben  tartott 
értekezlet  s  a  horvátországi  rendek  határozata  szintén 
1712-ből. 

Salamon  Ferencz  bőven  fejtegeti,  mily  okoknál  fogva 
maradt  e  fontos  kérdés  függőben  1713-tól  1720-ig.  Le- 
gyen elég  ezekből  fölemlítenünk  a  legfőbbet :  az  1716 — 
18-iki  háborút  a  török  ellen. 

Azt  kell  hinnünk,  hogy  Kossuth  nem  ismeri  Salamon 
művét  sem.  Tehát  sem  a  Deákét,  sem  a  Szalayét,  sem 
ezt.  Említi  ugyan,  hogy  ő  százezernyi  kötetekre  menő 
könyvtárakat  kutatott  föl  a  pragmatica  sanctio  teljes 
szövegének  keresésében,  de  ezt  talán  szónoki  auxezis- 
nek  kell  tekintenünk,  a  milyet  ő  gyakran  és  örömest 
alkalmaz,  midőn  a  « népek  milliói))  nevében  beszél. 

Mi  legalább  azon  meggyőződésre  jutottunk,  hogy 
midőn  e  czikket  Deák  és  a  pragmatica  sanctio  ellen 
megírta,  csak  egyetlen  forrása  volt  hozzá:  saját  szen- 
vedélye. Az  a  régi,  engesztelhetlen,  szemet-fátyolozó 

szenvedély,  a  minek  ködén  ö  már  e  földi  életben  soha 
többé  át  nem  fog  pillanthatni. 

Bár  ne  engedné  magát  kicsinyes  támadásokra,  ön- 
magához nem  méltó  fegyverek  használatára  ragadtatni 
általa.  Ne  esnék,  az  ellenkező  oldalon  értve,  épen  oly 
vastag  hibákba,  mint  Lustkandl,  mikor  a  pragmatica 
sanctióból  az  ellenkező  következtetéseket  akarta  le- 
vonni. 

Hirdesse  bár,  mint  e  czikkében  is  hirdeti,  hogy  az 
1867-iki  országgyűlésnek  nem  volt  joga  megkötni  a 
kiegyezést  —  ez  alkotmányos  tan  különösen  fog  ugyan 
hangzani,  kivált  épen  a  függetlenségi  nyilatkozat  szer- 
zőjének ajkairól  —  de  nem  állunk  miatta  vitába  vele. 
Hirdesse,  hogy  a  kiegyezés  csak  átkot,  kárhozatot  és 
vég-ítéletet  hozott  a  magyar  nemzetre  —  ezt  tőle  már 
a  kiegyezés  hivei  is  alig  veszik  többé  zokon.  Kossuth 
Lajosnak  nagyon  sok  szabad. 

De  történelmi  falsum  elkövetésével  s  a  magyar  ál- 
lamjognak ((becsempészett))  alap-szerződés  által  meg- 
hamisításával vádolni  Deák  Ferencz  tiszta  emlékét  — 
vádolni  egy  könnyedén  odavetett  elmefuttatásban,  a 
történelmi  források  lelkiismeretes  nyomozása  nélkül  — 
teljesen  ignorálni  mindazt,  a  mit  mások  a  fölvetett 
kérdés  felől  régen  tisztába  hoztak  —  csonka  törvény- 
szakaszokkal megcsonkított  idézeteket  állítani  szembe 
s  ebből  kovácsolni  fegyvert  egy  igaztalan  és  méltatlan 
vádhoz :  ez  még  Kossuthnak  sem  szabad. 

Se  kora,  se  neve  iránti  tekintet  nem  igazolhatná, 
hogy  ily  vádat  az  irodalom  szó  nélkül  hagyjon.  Vissza 
kellett  ezt  utasítanunk. 


POLITIKAI  BESZEDEK/ 

(1887—1892.) 

I. 

Tisztelt  választóközönség ! 

Követni  fogom  előttem  szólott  Eozvány  György  úr 
felszólítását  és  igyekezni  fogok  igaz  magyar  becsüle- 
tességgel kifejteni  politikai  hitvallásom  vezéreszmóit 
és  alapelveit. 

Egyszerű  igazságokat  szándékozom  mondani  és  igyek- 
szem egyszerű  szavakban  adni  elő,  mert  azt  szeretném, 
hogy  hallgatóim  teljesen  tisztában  legyenek  arra  nézve, 
milyen  czélt  tartok  szemem  előtt  és  minő  úton  óhaj- 
tanék ezen  czélhoz  jutni. 

Voltaképen  a  czélról  nem  is  kell  beszélnem.  Hiszen 
a  czélra  nézve  egj^et  értünk  mindnyájan.  Akarjuk,  hogy 
a  magyar  nemzet  minél  erősebb,  hatalmasabb,  egyet- 
értőbb,  egységesebb  legyen.  Akarjuk,  hogy  a  haza  mi- 
nél nagyobb  önállóságot  és  függetlenséget  vívhasson 

*  E  beszédek  mindegyikét  Nagy-Szalontán  tartotta  Arany 
László.  1887-ben  meg  is  választatott  képviselőnek,  a  másikat 
1892-ben  tartotta,  ekkor  is  megválasztatott,  de  nem  fogadta 
el  a  megbízást,  mert  kierőszakoltnak  vélte. 

ki.  Ebben  nincsen  közöttünk  eltérés,  ebben  egyetértünk 
mindnyájan ;  nemcsak  e  gyülekezet,  nemcsak  e  vá- 
lasztó kerület  polgárai,  hanem  minden  magyar  ember, 
minden  igaz  hazaíi. 

Csak  útjaink  ágaznak  széjjel. 

Az  én  politikai  bitvallásom  alapja  azon  meggyőző- 
dés, hogy  a  magyar  nemzetnek  mindenek  fölött  békes- 
ségre, viszonyai  állandóságára  és  megszilárdulására 
van  szüksége,  hogy  erőt  nyerjen.  Mert  egy  nemzet  ön- 
állóságát és  függetlenségét  csak  ereje  és  hatalma  biz- 
tosithatja és  tarthatja  fenn.  A  függetlenséget  decre- 
tálni,  nyilatkozatok  által  megcsinálni  nem  lehet.  Az 
ilyen  nyilatkozatok  csak  annyit  érnek,  a  mennyit  azok 
a  papiros-alkotmányok,  a  milyenekkel  Európa  egyik- 
másik államát  az  ő  tudós  politikusaik  tuczatszámra 
boldogították,  de  a  mit,  mivel  papirosból  voltak,  elfujt 
a  legelső  szellő,  míg  a  magyar  nemzetnek  ezer  éves 
toldott-foldott  vén  alkotmánya,  minden  vészt  és  vihart 
ki  állott. 

Ezen  kijelentés  által  nyíltan  és  minden  tartózkodás 
nélkül  kijelentettem  azt  is,  hogy  nem  járok  egy  úton 
azzal  a  párttal,  a  melynek  pedig  tudom,  hogy  szülő- 
városom és  a  kerület  választó  polgárai  között,  számos 
híve  van,  és  a  melyhez  ez  a  kerület,  a  most  berekesz- 
tett országgyűlés  egybehivása  alkalmával,  szavazatával 
is  csatlakozott. 

Mert  én  azon  meggyőződésben  vagyok,  hogy  ez  a 
párt  programmját  ez  idő  szerint  és  oly  alakban,  a 
mint  hirdeti,  békességes  úton  megvalósítani  nem  le- 
het.  Tudom,    vannak    sokan,   a  kik  ezt    nem  hiszik : 

talán  még  többen  vannak,  a  kik  hiszik  ugyan,  de  be- 
vallani nem  akarják.  De  a  ki  hazánk  helyzetét,  nem- 
zetünk állását  az  idegen  népfajok  között  komoly  figye- 
lembe veszi,  a  ki  megfontolja  azt,  hogy  annak  a  poli- 
tikának mennyi  és  mity  hatalmas  ellensége  van  fent 
es  lent,  a  haza  határain  belül  és  azon  kívül  és  hogy 
ezek  mennyire  résen  állanak  a  magyar  nemzet  törek- 
véseivel szemben :  az  nem  fogja  magát  azon  hitben 
ringathatni,  hogy  ezen  politika  válság  nélkül  megvaló- 
sítható volna. 

Én  legalább  teljesen  meg  vagyok  győződve,  hogy  ez 
a  politika  törésre  vezetne ;  ez  a  politika  a  harcz  és  há- 
ború, a  vér  és  vas  politikája. 

A  ki  erre  azt  mondja,  hogy  ettől  sem  retten  vissza; 
hát  én  annak  tisztelem  és  becsülöm  a  vitézségét,  ám- 
bár arról  se  feledkezzünk  meg,  a  mit  az  ilyen  vitézség 
láttára  a  legnagyobb  magyar,  Széchenyi  István  szere- 
tett említeni :  «Nem  okos  ember  az,  a  ki  idejének  előtte 
elsüti  a  fegyvert)).  Mikor  pedig  egy  nemzet  sorsa  és 
jövendője  forog  kérdésben,  ekkor  tízszeresen  és  száz- 
szorosan meg  kell  fontolni  tettünk  következményeinek 
nemcsak  a  kezdetét,  hanem  a  végét  is.  Mert  az  a  válság, 
a  mit  ez  a  politika  fölidézne,  csak  kezdete  volna  az 
eseményeknek.  De  mi  lenne  azután  ?  Mi  lenne  a  vége  ? 
Hogy  mi  lenne  a  vége,  ha  küzdelmünkben  a  szerencse 
ellenünk  fordulna :  azt  könnyű  kitalálni ;  arra  gon- 
dolni sem  szeretek.  De  mi  lenne  a  vége  a  legjobb  eset- 
ben is  ?  Ennek  tüzetes  fejtegetésébe  sem  akarok  bo- 
csátkozni, mert  ez  a  konjekturális  politikára,  magyarán 
mondva  :  légvárak  építésére  vezetne. 

Ebhez  én  nem  tudok  ;  de  azt  tudom,  liogy  ha  egy 
nemzet  jövendő  sorsáról  akarok  magamnak  képet  al- 
kotni :  akkor  mindenek  felett  annak  a  nemzetnek 
múltját  kell  tanulmányozni.  És  ha  nemzetünk  utolsó 
háromszáz  évi  történetét  áttekintjük,  meggyőződünk 
róla,  hogy  ez  nem  egyéb,  mint  az  egyez^nények  soro- 
zata. Nemzetünk  úgy  van  itt  Európa  közepén,  idegen 
nép  faj  ok  közé  beékelve  —  Vörösmarty  Mihály  gyö- 
nyörű szavait  idézve:  ((Testvértelen  ága  nemének))  — 
hogy  hadi  vitézsége  által  magát  fenn  nem  tarthatta 
volna,  ha  béke-kötéseiben  is  mérsékletet,  körültekin- 
tést és  bölcs  megfontolást  nem  tartott  volna  szemei 
előtt  mindenkor. 

Századokon  át  volt  hazánk  földje  két  nagy  ellensé- 
ges világáramlat  küzdőtere.  Egyfelől  a  mohamedanis- 
mus,  másfelől  a  keresztyén  civilisatió  küzdelme  ütkö- 
zött össze  hazánk  síkjain.  Épen  ez  a  környék,  a  me- 
lyen itt  állunk,  volt  a  legnehezebb  megpróbáltatások- 
nak kitéve.  Ez  a  vonal,  elkezdve  az  erdélyi  széleken, 
Nagyvárad,  Szalonta,  Sarkad,  Gyula,  Arad,  Temesvár 
felé,  volt  századokon  át  a  súrlódás  szintere.  Egy-egy 
ilyen  kicsi  vércse-fészekben,  mint  ez  a  szalontai,  vagy 
odább  a  tamásdai  kis  vár,  annak  az  egyszerű  hadnagy- 
nak, a  ki  bennök  parancsolt,  nemcsak  a  harczokban 
kellett  megállani  a  helyét,  hanem  békés  időkben  is 
annyi  józansággal,  tapintattal,  körültekintéssel,  meg- 
fontolással kellett  birnia,  a  mennyit  mai  napság  egyik- 
másik hires  újságban  esztendő  számra  sem  találhat- 
nánk. 

És  a  higgadt  józan  megfontolás  örökségül  szállott  e 

Ayany  László  összes  müvei.  III.  ^^ 

föld  népére  is.  Mivel  a  tisztelt  szónok  úr  boldogult 
atyám  felfogásáról  és  véleményéről  is  megemlékezett, 
elmondok  egy  jellemző  kis  történetet,  a  mit  ö  többször 
és  szívesen  elbeszélt,  ha  a  magyar  nép  gondolkozásá- 
ról és  különösen  épen  szülővárosa  népének  felfogásáról 
és  értelméről  volt  szó.  Itt  történt  Szalontán,  1849-ben, 
a  magyar  ügy  diadalának  legszebb  napjaiban.  A  ma- 
gyar seregek  győzedelmesen  haladtak  előre,  az  isaszegi, 
váczi,  nagy-sarlói  ütközetekben  egymásután  szorítva 
hátrább  az  ellenséget.  Atyám,  mint  akkor  még  fiatal 
ember,  lelkesedéssel  olvasta  a  tudósításokat  és  lelke- 
sülten beszélt  azokról  az  ő  nagybátyjának,  az  öreg 
Arany  Jánosnak,  a  ki  akkor  talán  70  éves  öreg  ember 
volt,  foglalkozására  egyszerű  földmives.  Az  öreg  csak 
hallgatta  a  tudósításokat,  de  fejét  csóválta  reájok.  «Nem 
tudok  én  ezeknek  a  híreknek  örülni,  kedves  öcsém ! 
Öreg  ember  vagyok,  sokat  láttam,  sokat  tapasztaltam ; 
sokat  hallottam  az  apámtól  és  nagyapámtól  is,  de  azt 
láttam,  hogy  mikor  ilyen  hamarjában  beállott  a  ma- 
gyar világ,  soha  sem  tartott  az  sokáig ;  egy-két  esz- 
tendő alatt  vége  lett,  aztán  megint  hosszú,  de  nagyon 
hosszú  német  világ  következett  utánam. 

Ezek,  uraim,  egy  egyszerű  földmives  ember  szavai, 
a  ki  újságot  sem  olvasott,  mert  akkor  az  újságok  még 
nem  termettek  olyan  szaporán,  mint  a  mai  világban. 

De  ezekben  az  egyszerű  szavakban  egy  nagy  törté- 
nelmi tanulság  és  mély  értelmű  történelmi  igazság 
rejlik.  Mert  nemzetünk  háromszáz  éves  története  azt 
bizonyítja,  hogy  a  magyar  nemzetet  az  ő  ellenségeinek 
soha  sem  sikerült  ugyan  tartósan  leigázniok,  de  vi- 

szont  a  magyar  nemzetnek  sem  sikerült  oly  diadalt 
vivnia  ki  az  ö  ellenfelein,  hogy  azokat  ártalmatlanokká, 
tettre  képtelenekké  tehette  volna.  Ezért  mindig  meg- 
alkuvás és  kiegyezés  lett  a  küzdelemnek  vége.  Ezekben 
szerzettek  magoknak  nemzetünk  fentartása  nehéz  mun- 
kájával örök  érdemeket  azok  a  bölcs  vezérek,  mint 
Bethlen  Gábor,  Bocskai  István,  a  Eákócziak  és  még 
számosan,  a  kik  nemcsak  hadi  vitézségök  által  tűntek 
ki,  hanem  békében  is  bölcs  tapintattal  óvták  meg  a 
nemzet  érdekeit.  Megtudtak  alkudni  a  kénytelenséggel 
és  tudták  azt,  hogy  nem  szabad  a  húrt  addig  feszíteni, 
hog3'  elszakadjon.  Ezért  nehéz  a  magyar  politika  !  Ezért 
nehezebb  más  nemzetek  politikájánál !  Mert  nálunk 
minden  felidézett  válság  egyszersmind  a  nemzet  léte 
vagy  nem  léte  nagy  kérdését  vetheti  koczkára. 

Ezért  mondotta  egy  kitűnő  politikusunk,  ennek  a 
megyének  egy  jeles  fia,  hogy  «a  magyar  politika  olyan 
nehéz,  hogy  azt  elképzelni  sem  lehet  a  magyarok  istené- 
nek segítsége  nélkül ! » 

Es  napjainkban  nem  kevésbbé  nehéz  ez  a  politika, 
mint  volt  a  török-tatárjárás  idejében.  A  nehézségek 
más  természetűek,  de  nem  kisebbek. 

Mert  nemzetünk  ebben  a  korban,  a  melyben  most 
élűnk,  egy  nagy  társadalmi  és  politikai  átalakulás  ki- 
forratlan processusában  van,  a  melyen  Európa  szeren- 
csésebb népei  már  régebben  túlestek. 

Meg  fogom  mondani,  hogy  mit  értek  ez  alatt. 

Mindenki  tudja,  hogy  az  1848-iki  törvényhozás  egy 
régi,  korhadt  világot  döntött  halomra. 

1848  előtt  olyan  volt  a  magyar  állam,  mint  egy  sok- 

23* 

féle  kőből  Összerakott  mozaik-tábla.  Lazán  összefüggő 
részekből  állott,  a  melyek  külön  törvények,  kiváltságok 
és  príerogativák  alatt  állottak,  a  melyeken  nem  egy  akarat 
uralkodott  és  összekötő  kapcsaik  talán  inkább  elszi- 
getelték őket  egymástól,  mint  egyesítették.  És  még  ez 
egyes  alkotórészek  is  külön  kasztokra,  osztályokra,  ér- 
dekekre, törekvésekre  voltak  szakadozva. 

Ezt  a  régi  állapotot  az  1848-iki  törvényhozás  egy 
tollvonással  megszüntette,  de  a  mit  helyébe  alkotni  kí- 
vánt, azt  meg  is  alkotni  már  ideje  nem  volt. 

Beánk  szállott  a  nehéz  feladat,  hogy  abból  a  régi 
alkotásból,  abból  a  mozaikszerű  régi  állapotból,  egy 
egységes,  polgárai  egyetértésén  alapuló  országot  alkos- 
sunk, hogy  az  egykor  lazán  összekapcsolt  alkotó  ré- 
szekben az  összetartozandóság  érzetét  megerősítsük  és 
állami  szervezet  által  biztosítsuk. 

Nehéz  feladat,  annyival  nehezebb,  mert  nincsen  se- 
gítségünkre az  állam  lakóinak  nyelvegysége,  a  mi  más 
szerencsésebb  viszonyok  közt  élő  államok  egyesülési 
mozgalmainak,  az  újabb  időben,  leghatalmasabb  támo- 
gatója volt. 

Mindenekelőtt  idő  kell  reá,  mert  az  emberek  gon- 
dolkozását kell  átalakítani ;  ezt  pedig  gyorsan  elérni 
épen  úgy  nem  lehet,  a  mint  nem  lehet  a  vetést  harapó- 
fogóval kihúzni  a  földből,  hogy  gyorsabban  érjen. 

Sok  kitartás,  türelem,  lankadatlan  munkásság  kell 
hozzá.  Kell  erély,  a  mely  sohasem  válik  erőszakos- 
sággá ;  kell  szívósság,  csökönösség  nélkül ;  kell  erős 
nemzeti  önérzet,  mely  hegykeséggé  sohasem  fajul.  Soha- 
sem szabad  elcsüggednünk,  de  sohasem  szabad  elbiza- 

kodnunk  sem.  Mert  törekvéseink  ellenségei  olyanok,  a 
kiköt  nera  legyőznünk,  hanem  inkábl)  meggyőznünk 
kell.  Ki  kell  venni  kezökből  a  fegyvert,  de  megsemmi- 
sítésükre nem  törekedhetünk. 

Ezen  nagy  nemzeti  és  társadalmi  átalakulás  szeren- 
csés végrehajtását  tekintem  én  a  ma  élő  és  a  legköze- 
lebb következő  nemzedék  egyik  fő  politikai  feladatának. 

És  ez  az  mdok  magában  is  elég  volna  arra,  hogy 
azon  párthoz  és  annak  vezetőjéhez  csatlakozzam,  a 
mely  párt  a  nemzet  erejének,  egységének,  állami  szer- 
vezetének fokozatos,  de  nem  erőszakos  fejlesztését 
tűzte  feladatául,  a  szabadelvűség  zászlója  alatt. 

Nem  vagyok  elfogult  ezen  párt  iránt  sem.  Hiszen 
eddig  az  activ  politikában  nem  is  vettem  részt.  Figye- 
lemmel kisérem  ugyan  politikai  fejlődésünket,  alkot- 
mányos életünk  visszaállításának  legelső  kezdete  óta, 
melylyel  véletlenül  a  saját  életpályám  fejlődése  is  egy 
időre  esik,  de  csak  a  szemlélő,  tanulni  óhajtó,  néha 
talán  a  biráló  szerepe  jutott  részemre.  Több  ízben  vol- 
tam ugyan  közeli  összeköttetésben  azon  körökkel,  me- 
lyek nemzeti  politikánk  intézésére  hivatva  voltak,  de 
munkájokban  részem  nem  volt.  Nincsen  tehát  bennem 
azon  elfogultság,  a  melylyel  az  ember  saját  tettei  iránt 
igen  gyakran  viseltetni  szokott.  És  elismerem,  hogy 
sok  igaz  van  azon  észrevételekben  és  bírálatokban,  a 
melyek  e  párt  működése  ellen  felhozatnak. 

Azt  mondják,  hogy  azon  20  évi,  vagy  mondjuk  12  évi 
békés  és  állandó  időszakot,  mely  rendelkezésünkre  ál- 
lott, lehetett  volna  a  nemzet  szervezésének  fejleszté- 
sére és  erősítésére  sikeresebben  is  felhasználni.  Ebben 

is  lehet  igaz.  Kivált  ha  ezt  a  i2  évi  békét  és  állandó- 
ságot, valami  földöntúli  hatalom  már  akkor^  i2  évvel 
ezelőtt,  hiztositotta  volna.  Csakhogy  ez  biztosítva  nem 
volt.  Sőt  annyi  ellenséges  megtámadásnak  volt  kitéve, 
a  béke  és  állandóság  megtartása  sokszor  oly  nehézsé- 
gekbe ütközött,  annyiszor  láttunk  kísérleteket,  melyek 
fajt  faj  ellen,  osztályt  osztály  ellen,  felekezetet  fele- 
kezet ellen  igyekeztek  izgatni,  hogy  e  viszonyok  között 
épen  a  béke  és  állandóság  fentartása  volt  gyakran 
legnehezebb  gondja  azoknak,  a  kik  a  nemzet  ügyeit 
vezették. 

Más  oldalról  pedig  nem  lehet  tagadni,  hogy  a  nem- 
zet fejlődése  is  nagy  lépésekben  haladt  előre.  Forgal- 
munk, kereskedelmünk,  a  nevelés  ügye  minden  téren, 
iparunk  fejlődése  oly  előmenetelt  mutat,  a  milyet  az- 
előtt századokkal  kellett  volna  mérnünk.  Cpak  magá- 
ban a  fővárosban  kell  széttekintenünk,  mely  azon  ne- 
gyed század  óta,  mióta  én  is  lakója  vagyok,  egy  meg- 
lehetősen rendetlen  provincziális  és  félig  német  ajkú 
városkából,  nemzetünkhöz  méltó  fővárossá  és  ma- 
gyarrá lett. 

Nem  azért  említem  épen  a  fővárost,  mintha  ennek 
hatalmas  fejlődése  által  elragadtatva,  nem  látnám  és 
nem  ismerném  az  ország  egyes  vidékein  mutatkozó 
bajokat  is. 

Ha  valakinek,  bizon^^ára  nekem  is  bő  alkalmam 
van  megismerni  a  magyar  földbirtokos  osztály  bajait 
és  küzdelmeit.  Az  az  állás,  a  melyet  a  ((Magyar  Föld- 
hitelintézet ))-nél  20  év  óta  elfoglalok,  olyan  erre  nézve, 
mint  a  természetvizsgálónak  az  ő  tornya,  az  ő  observa- 

tóriuma,  a  melyből  az  időjárás  minden  jelenségét  figye- 
lemmel kisérlieti.  Be  kell  vallanom,  hogy  tapasztala- 
taim, melyeket  e  téren  tehettem,  igazolnak  egy  sajnos 
jelenséget,  a  mely  különben  is  köztudomású,  azt  t.  i., 
hogy  régi  közép-nemes  birtokos  osztályunk  tagjai  közül 
sokan  voltak,  a  kik  magokat  föntartani  nem  birták. 
Mennyiben  voltak  ennek  a  viszonyok  okai  és  mennyi- 
ben ők  magok  is  :  nem  akarom  vizsgálni ;  de  magát  e 
szomorú  jelenséget  el  kell  ismernem,  valamint  azt  is, 
hogy  azok  között,  a  kik  az  elbukottak  helyére  jöttek, 
kivált  az  ország  némely  vidékein,  még  sokan  vannak, 
a  kiknek  csak  ezután  kell  bebizonyítaniok,  hogy  a  haza 
szolgálatában,  a  közügyek  iránti  kötelesség  teljesítésé- 
ben és  áldozatkészségben,  birtokelődeiknek  helyét  be 
fogják  tölteni.  De  tapasztalataimból  hozhatok  fel  ör- 
vendetesebb  jelenségeket  is.  Azon  kisebb  birtokos  osz- 
tály, a  mely  ha  kell  maga  is  meg  fogja  az  eke  szarvát, 
nemcsak  hogy  ily  hanyatlás  jelenségeit  nem  mutatja, 
hanem  sok  helyen,  kivált  épen  az  Alföld  magyarajkú 
vidékein,  határozottan  gyarapodik.  Számos  példát  tud- 
nék mutatni,  hogy  ily  kisebb  birtokosok  régi  földes- 
uraktól vagy  a  kincstártól  egész  pusztákat  vesznek 
meg.  Társaságba  lépnek  három-négy-ötszázan,  megvásá- 
rolnak egy  uradalmat,  kölcsönt  vesznek  rá  a  földhitel- 
intézettől, és  olyan  törlesztési  részletek  fizetése  által,  a 
melyek  évenként  alig  tesznek  többet,  mint  a  föld  haszon- 
bére volna,  30 — 40  év  alatt  a  föld  tulajdonosaivá  vál- 
nak. Ez  mind  nemzetgazdasági,  mind  sok  egyéb  tekin- 
tetben örvendetes  jelenség.  Egyrészről  a  föld  olyan 
kezekbe  jut,  a  melyek  azt  maguk  számára  művelik, 

tehát  valószínűleg  gondosabban  is ;  mert  jól  mondja  a 
régi  magyar  példabeszéd:  «hogy  azon  a  földön  van  a 
legnagyobb  áldás,  a  melyre  a  legsűrűbben  hull  a  gazda 
verejtéke  ! »  Másrészről  a  nép  ez  által  a  takarékosságra 
is  szokik.  Mert  népünkben  a  takarékosságra  nincsen 
meg  az  a  hajlam,  amipd.  a  franczia  vagy  olasz  népnél 
nagyon  gyakori,  hogy  a  pénzt,  az  ezüst  húszast  vagy  a 
tallért  rakásra  gyűjtene  és  harisnyaszárban  tartogatni 
szeretné.  A  magyar  nép  nem  ragaszkodik  ennyire  a 
pénzhez,  de  ragaszkodik  földjéhez,  annak  a  megtar- 
tásáért kész  takarékoskodni  és  zsugorogni  is  —  és  a 
földje  iránt  való  ezen  szeretet  egyszersmind  hazaszere- 
tetének is  egy  nagy  biztosítéka. 

És  hogy  az  állásomban  tett  legfontosabb  tapaszta- 
latot említés  nélkül  ne  hagyjam,  azon  20  év  óta,  mióta 
e  helyet  elfoglalom,  a  közhitel  határozott,  bár  nem 
gyors,  de  szakadatlan  és  megállapodás  nélkül  való  ja- 
vulást bizonyít.  20  évvel  ezelőtt  még  hetedfél  százalé- 
kon alul  nem  adhatott  a  magyar  földhitelintézet  köl- 
csönt, ma  már  négy  és  fél,  sőt  közel  négy  százalékon 
is  adhat  és  az  intézet  által  kibocsátott  zálogkötvények 
a  külföldön  kész  vevőre  találnak.  Németországban, 
Hollandiában,  Helvécziában  lehetne  elhelyezni  akár- 
mennyit. Pedig  a  külföldi  tőkepénzes  is  óvatos,  meg- 
fontolja, hogy  hova  helyezze  pénzét.  Azonban  bízik 
hazánk  hitelében,  bízik  országos  intézményeink  szi- 
lárdságában. Nem  szabad  tehát  magunknak  sem  bizal- 
matlanságot hirdetni. 

És  nem  szabad  hinnünk  azt,  hogy  válságok  felidé- 
zése által  bajainkat  orvosolni  lehetne, 

Azon  nagy  közterhek,  melyek  bennünket  ez  idő  sze- 
rint nyomnak,  leginkább  bárom  forrásból  erednek. 

Egyik  a  nagy  katoiiatartás.  Ez  a  kényszerűség  nem- 
csak minket  terhel,  terheli  Közép-Európa  valamennyi 
államát.  Azok  mind  egy  hajóban  eveznek  velünk.  És  a 
magyar  nemzetnek,  épen  azon  nehéz  helyzetnél  fogva, 
a  melyet  Európa  e  pontján  elfoglal,  semmi  elképzel- 
hető viszonyok  között  nem  lehetne  ettől  a  tehertől 
szabadulnia,  hacsak  nemzeti  léte  védelméről  lemon- 
dani nem  akarna.  Annyira  lehetetlennek  tartom  ezt, 
hogy  még  ha  azokat  a  légvárakat  elképzelem  is,  a  me- 
lyeket némelyek  építgetni  szeretnek,  még  azokat  sem 
tudom  másképen  képzelni,  mint  teli  rakva  katonával, 
mert  e  nélkül  még  azokban  sem  hinném  a  nemzet  fenn- 
állását biztosítottnak. 

Nehéz  közterheink  másik  főoka  a  nagy  államadós- 
ság. Ez  részint  a  megelőző  időszakból  szállott  át  hoz- 
zánk, részint  azért  voltunk  kénytelenek  csinálni,  hogy 
régi  mulasztásokat  pótoljunk.  Alkotmányunk  vissza- 
állítása után  úgy  voltunk,  mint  az  a  gazda,  a  ki  egy 
parlag  birtokot  vesz  át  felszerelés  nélkül,  instructiók 
nélkül,  gazdasági  eszközök  nélkül.  Adósságot  kellett 
vennünk,  hogy  a  hiányokat  pótoljuk  és  a  kor  követel- 
ményeihez alkalmazkodjunk.  Nagy  és  súlyos  teher;  de 
az  bizonyos,  hogy  egy  válságos  politika,  egy  törik- 
szakad  politika  által  segíteni  ezen  sem  lehetne.  En  leg- 
alább nem  tudok  példát,  hogy  Európa  bármely  népe  is 
az  újabb  korban,  válságok  felidézése  által,  háborúk 
által  közterheitől  szabadult  volna.  A  háború  a  legjobb 
esetben  is  csak  a  közterheket  fokozza ;  azokat  tisztázni 

csak  a  béke  és  állandó  fejlődés  áldásának  időszakaiban 
lehet. 

Súlyos  közterheink  harmadik  oka  mezőgazdasági 
termém/eínk  árávak  nagy  hanyatlása^  mely  az  utóbbi 
évtized  alatt  váratlanul  csapott  le  reánk.  Mindenki 
tudja,  hogy  mezőgazdasági  terményeink  árának  ezen 
hanyatlását  legfőbbképen  azon  nagy  productió  okozza, 
a  melylyel  a  tengerentúli  államok  :  Amerika  és  az  angol 
birodalom  gyarmatai  Európát  elárasztják.  Ennek  kö- 
vetkeztében több  állam  védvámok  behozatalára  kény- 
szerült és  ezeket  az  államokat  a  védvámok  a  mi  ter- 
ményeink elől  is  elzárják.  En  hiszem,  hogy  ezen  a 
nagy  bajon  segíteni  fog  az  idő.  Gondoskodott  arról  a 
Mindenható,  hogy  a  fa  az  égig  ne  nőhessen.  Azon 
tengerentúli  államokban  is  el  fognak  majd  fogyni  azok 
a  nagyterjedelmű  szűzföldek,  a  melyeket  gőzekékkel 
csak  föl  kell  szántani  és  gőzgépekkel  learatni,  hogy 
ontsák  a  termést.  Ezen  területek  termőképessége  azo- 
kon a  vidékeken,  a  melyek  az  olcsó  tengeri  hajószál- 
lítás közelében  esnek,  nem  tarthat  sokáig ;  távolabbi 
vidékek  termése  pedig  a  szállítás  költségeit  nem  bírja 
meg.  Másrészt  hazánkban  is  a  mezei  gazdaság  mind- 
inkább az  intensiv  művelés  felé  közeledik ;  és  iparunk 
általánosabb  kifejlődése  után  nem  is  leszünk  termé- 
nyeinkkel annyira  a  külföldre  utalva,  mert  itthon  is 
több  lesz  a  vevő. 

Csak  nem  kell  kétségbe  esnünk  és  nem  kell  le- 
mondanunk. A  magyar  ember  természetében  erre  a 
kettőre  van  a  legnagyobb  hajlam ;  vagy  desperatióba 
esünk,  vagy    azon    hangulatba,    hogy  bánom   is    én, 

akár  hogy  lesz !  a  mit  egy  latin  szóval  apathiának 
neveznek. 

Én  számos  bajaink  között  is  nem  esem  kétségbe  ;  bi- 
zom  nemzetünk  jövőjében.  Hiszem,  liogy  midőn  néhány 
év  mnlva  nemzetünk  fennállásának  ezeréves  ünnepélyét 
fogjuk  ülni :  állami  épületünket  megerősbödve  adhatjuk 
át  utódainknak.  Nem  mondom  azt,  hogy  gondnélküli, 
aggodalomnélküli  nemzeti  létet  hagyhatunk  reájok. 
Hiszen  a  magyar  nemzet  sorsa  az  örökös  küzdelem. 
A  hazáért  való  aggodalom  és  gond  apáinkról  és  nagy- 
apáinkról szállott  reánk  örökségül.  A  nemzet  költői 
háromszáz  év  óta  mindig  ezen  érzelmeket  zengik. 
Báró  Eötvös  József  egy  szép  költeményében,  a  mely 
felsorolja,  hogy  melyik  nemzetnek  minő  osztályrész 
jutott,  a  magyarról  azt  mondja  :  ((tied  hazám  egy  szen- 
telt fájdalom!*)  Ez  a  szentelt  fájdalom  át  fog  szállani 
utódainkra  is.  De  arra  nézve  nyugodt  vagyok,  hogy  ha 
valami  váratlan  nagy  csapás  nem  éri  hazánkat :  amaz 
ezredéves  ünnepély  bekövetkeztekor  Magyarországot 
oly  állapotban  fogjuk  utódainkra  hagyhatni,  a  mely  a 
nemzet  lételének  és  fölvirágzásának  nagyobb  biztosí- 
tékát nyújtja,  mint  nyújtotta  Magyarország  állapota 
háromszáz  év  óta  bármikor ! 

Erre  megvan  a  biztosíték  nemcsak  állami  intézmé- 
nyeink javulásában,  hanem  megvan  társadalmunkban, 
megvan  közviszonyaink  minden  ágának :  a  tudomá- 
nyoknak, a  művészeteknek,  a  nevelésügynek,  iparnak 
fejlődésében,  népünk  munkásságának,  életrevalóságá- 
nak folytonos  növekedésében,  egyszóval  mindabban,  a 
mi  a  nemzeti  életet  életté  teszi. 

Ezzel,  tisztelt  polgártársaim,  általánosságban  igye- 
keztem megfelelni  az  előttem  szólott  t.  szónok  úr  azon 
felszólításának,  hogy  hazánk  jelenlegi  helyzetéről  né- 
zeteimet előadjam. 

Szándékosan  mellőztem  azt,  hogy  a  jövő  ország- 
gyűlés munkaprogrammjának  részletes  fejtegetésébe 
bocsátkozzam.  Mert  ennek  az  országgyűlésnek  nagy 
alkotmányos  elvi  kérdések  fejtegetése  nem  lesz  fel- 
adata. 

Ha  a  gondviselés  megkímél  bennünket  attól  a  nagy 
földrengéstől,  mely  amonnan  észak  felől  az  utóbbi  idő- 
ben oly  gyakran  fenyegeti  Közép-Európát  és  benne  a 
mi  hazánkat  is :  akkor  erre  a  most  összehívott  ország- 
gyűlésre valószínűleg  csak  a  zajtalan  munkásság  és 
viszonyaink  fokozatos  javításának  feladata  vár. 

Mindenesetre  első  ezek  között  pénzügyeink  rende- 
zése, államháztartásunkban  az  egyensúly  helyreállí- 
tása. Nehéz  feladat,  de  azt  hiszem,  nem  lehetetlen. 
Egyrészről  kiadásainkban  is  lehet  még  szoros  takaré- 
kosság által  meggazdálkodásokat  tenni,  administra- 
tiónk  egyes  ágait  is  olcsóbbá  tenni,  kivált  azokat  az 
ágakat,  a  hol  az  állam  gyárak,  ipartelepek,  bányák  és 
más  ilyféle  vállalatok  vezetését  tartja  kezében,  a  me- 
lyeket a  magánvállalkozás  jobban  és  talán  olcsóbban 
is  végezhetne.  Másfelől  bevételeink  fokozására  kell 
törekednünk.  Erre  is  meg  van  a  lehetőség  az  adók  né- 
mely oly  ágaiban,  a  melyek  a  fejlesztést  megbírják  és 
javítást  követelnek,  mint  például  a  fogyasztási  adók 
több  ága  és  az  ingó  jövedelmeknek  helyesebb  rendszerű 
öjdóztatása. 

További  feladatai  lesznek  az  egybeliivandó  ország- 
gyűlésnek végre-valahára  megkezdeni  magánjogi  tör- 
vénykönyvünk megalkotását,  javítani  közigazgatásunk, 
igazságszolgáltatásunk  legégetőbb  hiányait. 

Mindez  oly  természetű  feladat,  a  melyre  nézve  ma, 
előre  öt  évi  hosszVi  időre,  részletes  programmot  a 
választókerületek  jelöltjeiktől  nem  várhatnak.  Mert 
öt  esztendő  nagy  idő ;  annak  eseményeit  előre  nem 
láthatja  senki. 

Ily  viszonyok  közt  a  választókerületeknek  nincs 
egyéb  választásuk,  mint  jelöltjeiknek  személyében  ke- 
resni a  megnyugvást  és  oly  jelöltet  tisztelni  meg  bizal- 
mukkal, a  kinek  megfontolásában,  kötelességérzésé- 
ben, lelkiismeretében  bizniok  lehet. 

A  nagy-szalontai  szabadelvű  párt  e  megtisztelő  bi- 
zalommal engem  kivánt  kitüntetni. 

Mély  hálával  és  köszönettel  fogadom  e  kitüntetést, 
annál  inkább,  mert  tudom  és  érzem,  hogy  érdemeket 
nem  szereztem  reá. 

Nem  is  kerestem  e  kitüntetést.  Jó  lélekkel  mondha- 
tom, hogy  engem  a  képviselői  diszes  állásra  sem  hiú- 
ság, sem  nagyravágyás,  sem  önérdek  nem  csábit ;  reám 
ott  sem  saját  személyemre,  sem  hozzámtartozóimra 
nézve  előnyök  nem  várnak. 

De  elfogadtam  e  jelöltséget  azon  meggyőződésben, 
hogy  ezzel  szülővárosomnak,  a  hozzátartozó  választó- 
kerületnek és  talán  hazámnak  is  hasznos  szolgálatot 
tehetek.  Ha  választásuk  reám  esik,  kötelességemnek 
meg  fogok  felelni. 

A  haza  ügye  első  lesz  előttem  mindenkor  és  min- 

denek  felett.  Ezt  nem  rendelem  alá  semminek :  ennek 
alárendelek  mindent.  Választókerületem  méltányos 
érdekeit  igyekezni  fogok  tőlem  telhetőleg  hiven  szol- 
gálni és  választó  polgártársaim  közül  is,  a  kik  talán 
tanácsért,  avagy  ügyeik  támogatásáért  hozzám  fordul- 
nak, zárt  ajtókra  nálam  nem  találnak. 

Ezt  a  képviselő  kötelességének  tekintem  és  én  eddig 
olyan  iskolába  jártam,  a  hol  kötelességét  teljesíteni  az 
ember  megtanulja. 

Tiszta  meggyőződésből  sorakoztam  önök  zászlója 
alá ;  önök  kezembe  adták  e  zászlót,  én  nem  fogom  azt 
elejteni  és  bizom  ügyünk  diadalában. 


n. 


Azon  ötödfél  év  alatt,  míg  a  szalontai  választókerü- 
let nagyrabecsült  bizalmából  szerencsém  volt  e  kerü- 
letet az  országgyűlésen  képviselni,  négy  ízben  volt 
alkalmam  a  tisztelt  választó  közönség  előtt  politikai 
elveimet  nyilvánosan  fejtegetni,  egyszersmind  pedig  az 
országgyűlés  munkásságáról  időszakonként  jelentést 
tenni. 

Most,  mikor  az  országgyűlés  bezárása  és  megbíza- 
tásom idejének  letelte  után  önök  körében  újra  meg- 
jelentem, nem  szándékozom  a  befejezett  országgyűlés 
egész  tevékenységéről  újra  tüzetesen  megemlékezni, 
részint  azért,  mert  az  utolsó  esztendő  drága  idejének 
nagyobb  részét  az  ellenzék  agyonbeszélte  és  az  ország- 
gyűlés   munkásságát    megakasztotta,    de    másrészről 

azért  sem,  mert  hiszen  a  ki  hírlapokat  olvas,  annak 
az  utóbbi  hetek  lefolyása  alatt  minden  pártbeli  beszá- 
moló beszédekben  különben  is  bőséges  része  volt. 

Én  tehát  ezúttal  a  beszámolási  kötelességet  szoro- 
sabb értelemben  veszem  és  mindenek  előtt  arról  aka- 
rok számot  adni,  a  mit  megválasztatásom  idején  mond- 
tam és  ígértem;  kimutatni,  hogy  akkori  fejtegetéseimet 
az  azóta  lefolyt  idők  tanúsága  helyeseknek,  alaposak- 
nak bizonyította-e? 

Legyenek  tehát  tisztelt  hallgatóim  türelemmel,  ha 
1887-ben  e  helyen  tartott  programmbeszédemre  tá- 
maszkodva, annak  fő  pontjait   emiékezetökbe  idézem. 

Természetes  dolog,  hogy  mindenek  előtt  politikai 
alapnézeteimet  fejtettem  ki.  Kijelentettem,  hogy  az 
1867-iki  kiegyezés  alapján  állok,  s  hogy  az  1867-iki 
alaptörvényeket  ez  idő  szerint  bolygatni  nem  akarom. 
Ezzel  kapcsolatban  kijelentettem,  hogy  a  függetlenségi 
és  48-as  párt  politikáját,  míg  az  a  közjogi  alapnak 
merev  tagadásában  áll,  eredménytelen  politikának 
tartom. 

Erre  a  közjogi  alapkérdésre  lesz  alkalmam  beszé- 
dem további  folyamán  még  visszatérni,  mivel  ennek 
ma  még  nagyobb  actuális  jelentősége  van,  mint  1887- 
ben  volt;  egyelőre  csak  annyit  jegyzek  meg,  hogy  az 
imént  említett  felfogásomat  azóta  magának  a  függet- 
lenségi és  48-as  pártnak  egy  töredéke  és  pedig  mind 
számra,  mind  állásukra  nézve  pártj oknak  kitűnő  tagjai, 
igazolták,  a  kik  legközelebb  kiváltak  a  pártból  és  kü- 
lönszakadásukat  egy  ünnepélyes  nyilatkozatban  főleg 
azzal  indokolják,  hogy  a  párt  eddigi  működését  meddő- 

nek  és  eredménytelennek  tekintik.  Ennél  fényesebb 
elégtételt  akkori  fejtegetéseim  igazolására  valóban 
nem  nj^erhettem  volna. 

Programmom  ezen  alaptétele  után  abban  főleg  azon 
vádakkal  foglalkoztam,  a  melyeket  annak  idején  a  sza- 
badelvű párt  és  ennek  kebeléből  alakult  kormány  ellen 
az  ellenzék  leghevesebben  hangoztatni  szokott. 

Nevezetesen  egyik  sarkalatos  vádja  azon  alapult, 
hogy  Ausztriával  közös  vámterületet  tartunk  fenn.  Azt 
mondták,  hogy  ez  a  közös  vámpolitika  az  országot 
gyarmati  állapotra  juttatja,  hogy  földbirtokos  osztá- 
lyunkat tönkre  teszi,  mert  mezőgazdasági  terményeink 
árát  az  osztrák  tartományok  kedvéért  alányomja;  és 
ezeket  a  vádakat  abban  az  időben  igazolni  is  látszott 
az  a  tapasztalat,  hogy  a  gabonanemüek  ára  valóban 
több  éven  át  folyvást  nagyon  alacsony  maradt.  Válasz- 
tóim megnyugtatása  végett  szükségesnek  véltem  te- 
hát kifejteni,  hogy  a  gabonanemüek  árának  hanyat- 
lását minő  világforgalmi  körülményeknek  kelljen  tu- 
lajdonítani, és  kifejeztem  reményemet,  hogy  ezen  körül- 
mények változtával  az  árak  ismét  javulni  fognak.  Ez 
a  remény  azóta  valóban  minden  várakozásomat  felül- 
múló gyorsasággal  megvalósult ;  minden  magyar  gazda 
örömmel  tapasztalja,  hogy  a  gabona  ára  néhány  hónap 
alatt  40 — 50  száztólival  javult  és  alapos  okaink  van- 
nak hinni,  hogy  a  javulás  most  már  nem  is  lesz  egy- 
hamar mulandó  s  terményeink  ára  nem  száll  ismét 
olyan  alacsonyra,  mint  a  múlt  években.  Mert  a  Német- 
es Olaszországgal  és  Schweizczal  kötött  kereskedelmi 
szerződések  termékeink  számára  állandó  vevőpiaczot 

biztosítanak,  a  vasúti  tarifák  tekintetében  behozott 
reformok  pedig  a  szállítást,  kivált  az  országnak  ezen 
keleti  feléből  származó  küldeményekre  nézve,  jelenté- 
kenyen olcsóbbá  tették. 

Egy  másik  igen  sarkalatos  és  igen  kedvelt  vádasko- 
dása volt  az  ellenzéknek  az,  hogy  a  szabadelvű  párt 
kormánya  az  ország  pénzügyeibe  rendet  hozni  nem 
képes,  hogy  adósságot  adósságra  halmoz  és  az  államot 
előbb-utóbb  fizetésképtelenségre  juttatja.  Ennek  a  vád- 
nak is  volt  abban  az  időben  némi  látszólagos  alapja, 
mert  az  állami  költségvetések  mindig  deficittel  záród- 
ván, az  adósságok  folytonos  szaporítását  kikerülni  nem 
lehetett.  En  azonban  tisztelt  választóim  elÖtt  már 
1887-ben  kifejtettem,  hogy  ámbár  a  pénzügyi  terhek 
valóban  súlyosak,  mind  a  mellett  az  államháztartás- 
ban az  egyensúly  helyreállítását  és  a  deficit  kiküszö- 
bölését lehetségesnek  tartom ;  egyszersmind  pedig  meg- 
jelöltem, hogy  ezt  a  fontos  feladatot  nem  az  egyenes 
adók  emelése  által,  hanem  főleg  a  fogyasztási  adók 
helyesebb  kihasználásával  vélném  megvalósíthatni. 

Köztudomású  tény,  tisztelt  választó  közönség,  hogy 
ezt  a  reményt  is  azóta  fényesen  igazolta  az  eredmény. 
Mert  nemcsak  hogy  hiány  nincsen  többé  az  állami 
háztartásban,  nemcsak  hogy  újabb  adósságot  nem  kell 
fölvenni,  hanem  az  állampénztárak  olyan  bőven  van- 
nak ellátva,  hogy  azok  fölöslege  most  a  múlt  év  végén 
száz  millió  forintot  meghaladt. 

Ezen  hatalmas  összeg  segélyével  most  már  a  kor- 
mány és^különösen  a  fényes  tehetségű  és  fáradhatat- 
lan pénzügyminiszter,  egy  rendkívüli  fontosságú  pénz- 

Ügyi  míveletet  kivan  végrehajtani,  t.  i.  a  valuta  rende- 
zését, vagyis  a  papírpénz  helyett  az  aranyforgalom  be- 
hozatalát. Hogy  milyen  alapon,  milyen  föltételek  alatt 
terveztetik  ez  a  művelet,  az  még  köztudomásra  hozva 
nincs  és  ennélfogva  hozzászólani  nem  lehet.  Egy  dolog 
azonban  bizonyos,  az,  hogy  ha  a  megoldás  helyes  ala- 
pon történik,  annak  különösen  gazdaközönségünkre 
nézve  kiszámíthatatlan  haszna  lesz,  mert  a  valuta  in- 
gadozásainak többnyire  azok  vallják  a  kárát,  a  kik 
külföldi  kivitelre  szánt  czikkeket  termelnek.  Gabonánk 
és  eladásra  szánt  állataink  árának  szilárdabbá  és  állan- 
dóbbá tételére  mindenesetre  nagy  befolyása  lesz.  A  mel- 
lett pedig  takarékosságra  fogja  szoktatni  a  népet,  mert 
régi  tapasztalat,  hogy  a  ki  egy-egy  szép  fényes  sárga 
pénzdarabot  félre  tehet,  ettől  nem  válik  meg  olyan 
könnyen,  mint  a  papírpénztől,  melyről  a  népdal  is  azt 
énekli :  ((Valamennyi  rongyos  bankó,  mind  a  korcsmá- 
rosnak való.)) 

De  visszatérve  öt  évvel  ezelőtti  előadásaimra,  föl 
kell  említenem,  hogy  én  már  akkor  megválasztatásom 
után  tartott  beszédemben  szükségesnek  nyilvánítottam 
közigazgatási  rendszerünk  reformját  oly  irányban,  hogy 
a  közigazgatás  felelős  szakféríiak  kezébe  legyen  letéve, 
a  kik  életöket  és  egész  tevékenységöket  ennek  a  fel- 
adatnak szentelik,  de  természetesen  illő  javadalomban 
is  részesülnek  és  állandó  biztos  életpályát  találnak. 

Öt  évvel  ezelőtt  ezt  az  eszmét  még  nem  igen  sokan 
emlegették,  azóta  azonban  érlelődött  és  terjedt  az,  a 
kormány  is  magáévá  tette,  az  országgyűlés  nagy  több- 
sége  is  kész  volt   elfogadni,    sajnos    azonban,    hogy 

megvalósulását  a  szélső  baloldal  erőszakos  módon  meg- 
akadályozta. 

Ha  nem  félnék,  tisztelt  választóközönség,  hogy  tü- 
relmöket  nagyon  is  kifárasztom,  hozhatnék  föl  meg- 
választatáson! idején  tartott  beszédeimből  több  bizonjá- 
tékot  is  arra,  hogy  hazánk  politikai  és  közgazdasági 
helyzetéről  és  fejlődéséről  mondott  többi  nézeteimet  is 
azóta  igazolta  az  idő. 

De  az  bizonyos,  hogy  sem  a  fölsoroltak,  sem  a  még 
fölsorolhatok  nem  volnának  olyan  tetszetős  és  hang- 
zatos Ígéretek,  a  milyenek  némely  ellenzéki  programm- 
ban  találhatók.  A  ki  tehát  a  szerint  válogatja  a  maga 
képviselőjét  és  ahhoz  szabja  bizalmát,  ki  mekkora  Ígé- 
retet tesz,  ki  milyen  reményeket  táplál,  ki  micsoda 
eldorádót  igér,  azt  azonban,  hogy  az  Ígéretek  megva- 
lósulnak-e, nem  kéri  számon :  ezekkel  az  én  bizonyí- 
tékaimmal aligha  érné  be. 

Én  nem  ígérhetem,  hogy  a  napot  vagy  a  ragyogó 
csillagot  lehozom  azégről,  legfeljebb  annyit  remélhe- 
tek, hogy  fejtegetéseim  a  szerény  fáklya  rendeltetésének 
tegyenek  eleget  és  világítsák  meg  azt  az  utat,  a  melyen, 
legjobb  meggyőződésem  szerint,  haladnunk  kell,  hogy 
hazánk  önállóságának  és  alkotmányosságának  fokoza- 
tos megerősödését,  állami  erejének  kifejtését,  gazda- 
sági jóllétének  fölvirágzását,  a  magyar  művelődés  és 
magyar  szellem  terjedését  elérjük  és  fajunk  örökölt 
nemes  tulajdonságai  számára  Európa  müveit  népcsa- 
ládai  körében  a  méltó  helyet  kivívjuk. 

Ezek   után    áttérve    a   közelebbi  jövőben   előttünk 
álló  politikai  kérdésekre,   ezek   közül   főképen  ismét 

hazánk  közjogi  alapjainak  kérdésével  kell  foglal- 
koznom. 

Mert  az  1867-diki  kiegyezést  és  annak  alapján 
huszonöt  év  alatt  megállapodott  viszonyokat  most  már 
nemcsak  a  szélső  baloldal  ostromolja,  hanem  mind  a 
három  ellenzéki  párt ;  az  egykori  mérsékelt  ellenzék 
félre  tévén  régi  nevét,  ezzel  együtt  félre  tett  minden 
mérsékletet  is,  legalább  hírlapjaiban  és  a  közjogi  kap- 
csolat eszméje  ellen  sokszor  mértéktelenebbül  izgat, 
mint  a  szélső  baloldalnak  higgadtabb  irányú  lapjai. 

De  foglalkoznom  kell  a  közjogi  alap  kérdésével  azért 
is,  mert  voltaképen  ez  az,  a  mi  fölött  önök,,  tisztelt 
polgártársaim,  a  közelebbi  napokban  megejtendő  vá- 
lasztás alkalmával  szavazni  fognak.  Ebben  a  kerület- 
ben minden  választó  polgárnak  tisztában  kellene  lenni 
azzal,  hogy  szavazatával  voltaképen  azon  kérdés  fölött 
mondja  ki  Ítéletét,  vajon  az  ország  azon  alaptörvé- 
nyeit, melyek  oltalma  alatt  hazánk  25  év  óta  békes- 
ségben fejlődik  és  gyarapodik,  tovább  is  érvényben 
tartsuk-e,  vagy  pedig  minden  erőnkkel  azok  lerombo- 
lására törekedjünk  ? 

Ezért  akarok  tehát  ezen  nagy  kérdés  megvilágításá- 
hoz, a  történelem  tanulsága  alapján,  egy  pár  észrevé- 
tellel járulni. 

A  függetlenségi  és  48-as  párt,  most  új  év  első  nap- 
ján, az  ország  összes  választó  közönségéhez  egy  szó- 
zatot bocsátott  ki ;  egy  nagy  gonddal  szerkesztett  ter- 
jedelmes nyilatkozatot,  melynek  sarkalatos  alapgondo- 
lata az  a  felfogás,  hogy  a  magyar  nemzetet,  annak 
alkotmányos  önállóságát,  szabadságát  és  nemzetiségét, 

a  jelenben  úgy  mint  a  múltban,  nagyobb  veszedelem 
nem  fenyegetheti,  mint  az  osztrák  uralom  beavatko- 
zása ;  liogy  hazánk  történelmének  minden  tanulsága, 
nagy  nemzeti  hőseinknek  minden  intő  szava  óva  figyel- 
meztet bennünket  ezen  beavatkozás  ellen  és  hogy  a 
magyar  nemzetnek  egyetlen  biztossága  abban  áll,  ha 
az  1867-diki  kiegyezés  megdöntésére  minden  erejével 
törekszik. 

Az  én  meggyőződésem  szerint  azonban  ennek  a 
szózatnak  a  készitői,  midőn  hazánk  történelmének  ta- 
nulságaira és  nemzeti  nagy  embereink  példájára  hivat- 
koznak, megfeledkeznek  arról,  hogy  hazánk  nemzet- 
közi helyzetében  valami  40 — 50  év  óta  igen  fontos 
változások  történtek. 

A  múltra  nézve  teljesen  igaz,  hazánk  történetében 
volt  egy  hosszú  időszak,  mikor  a  magyart  más  veszély 
alig  fenyegette,  mint  az,  hogy  alkotmányát  és  önálló- 
ságát lassanként  elveszítve,  beleolvadjon  a  német 
birodalomba. 

Ez  az  időszak  a  török  birodalom  hatalmának  alá- 
hanyatlása  idején  kezdődött ;  mert  mióta  a  török  hódí- 
tások megszűntek,  azóta  hazánkat  déli  és  keleti  határai 
felől  nem  fenyegette  semmi  ellenséges  mozgalom ;  az 
ott  lakó  népeknek  nem  volt  más  vágya,  nem  volt  más 
törekvése,  nem  volt  más  politikai  ábrándja,  csak  az, 
hogy  a  török  igát  lerázhassák.  A  magok  bajával  vol- 
tak elfoglalva  és  határaikon  túl  nem  aspiráltak  sem- 
mire. Északi  határainkon  pedig  Lengyelország  haldokló 
félben  volt,  onnan  sem  mutatkozott  tehát  semmi  ve- 
szedelem. 

Ellenben  nyugat  felől  az  egykori  római  szent  biro- 
dalom politikája  hagyományosan  arra  törekedett,  hogy 
a  magyar  nemzet  önállóságát  és  alkotmányosságát 
megtörje,  mert  ezt  a  birodalomra  mindig  alkalmatlan- 
nak és  nyűgösnek  találták.  A  római  szent  birodalom 
felbomlása  után  ugyanezt  a  politikát  követte  ellenünk 
az  osztrák  abszolút  császári  hatalom  is. 

így  tartott  ez  valami  másfélszáz  esztendőn  keresz- 
tül. Természetes  tehát,  hogy  ilyen  hosszú  időn  át  ilyen 
viszonyok  közt  a  magyar  nemzetet  véréig  és  veséjéig 
áthatotta  az  a  gondolat,  hogy  minden  veszélyt  csak 
nyugot  felől  várjon,  minden  éberségét  ez  onnan  fenj^e- 
gető  baj  ellen  irányozza,  egész  önvédelmi  politikájával 
csak  arra  forduljon.  Természetes  az  is,  hogy  azokban 
az  időkben  nemzetünk  nagy  embereinek  is  csak  erre 
irányult  minden  gondja  és  minden  intő  szava. 

Ez  a  nemzetközi  helyzet  azonban,  mint  említem, 
az  utóbbi  évtizedekben,  de  különösen  1866  óta,  gyöke- 
res változáson  ment  keresztül. 

Még  pedig  mind  a  két  oldalon ;  úgy  keleten,  mint 
nyugaton. 

Keleti  és  déli  határainkon  ma  már  nem  olyan  csen- 
des és  nyugalmas  a  világ,  mint  a  múlt  században  és  a 
folyó  század  első  felében  volt.  Yége  van  ott  a  török 
uralomnak  és  az  elnyomatásból  eredt  tespedésnek. 
Uj  államok  alakultak,  melyeknek  népe  mozog  és  for- 
rong és  olyan  törekvéseket,  vágyakat,  politikai  czélo- 
kat  és  ábrándokat  táplál,  a  melyek  a  magyar  állam 
és  a  magyar  nemzet  történelmi  állásával  homlok- 
egyenest  ellenkeznek   és   hazánk   nem  magyar  ajkú 

lakosainak  elcsábítására,  országunk  szétdarabolására 
törnek. 

Nyugat  felöl  ellenben  a  régi  veszedelmes  szomszéd- 
ság nem  fenyeget  többé,  a  római  szent  birodalom  ré- 
gen felbomlott,  Ausztria  a  német  birodalmi  kapcsolat- 
ból kiszakadt,  egyszersmind  azonban  megszűnt  abszo- 
lút hatalom  lenni,  átalakult  alkotmányos  állammá  és 
azóta  annyi  bajjal  és  vesződséggel  küzködik  maga  is, 
hogy  ott  komoly  államférfi  józan  észszel  csakugyan 
nem  gondolhat  többé  Magyarország  beolvasztására. 
Annál  kevésbbé  gondolhat  erre,  mert  Magyarország, 
mióta  alkotmányos  önállóságát  visszanyerte,  minden 
tekintetben  annyira  kifejlődött,  gazdasági  viszonyai- 
ban, művelődésében,  nyelvében  és  irodalmában,  számra 
úgy  mint  szellemére  annyira  megerősödött  és  olyan 
hatalmas  állami  egységgé  nőtt,  a  melylyel  az  osztrák 
tartományok  állami  egysége  távolról  sem  mérkőzhetik. 
Az  az  osztrák  államférfi,  a  ki  ezt  a  szilárd  Magyar- 
országot abba  a  laza  osztrák  egységbe  próbálná  beol- 
vasztani, épen  úgy  összetévesztené  a  múlt  idők  politi- 
káját a  jelen  viszonyokkal,  a  mint  összevetik  a  függet- 
lenségi szózat  szerkesztői. 

Mi  következik  most  már  mindezekből,  tisztelt  kö- 
zönség? 

Következik  az,  hogy  ha  azok  a  nagy  nemzeti  hőseink, 
a  kikre  a  függetlenségi  és  48-as  szózat  hivatkozik,  ma 
életben  volnának,  nem  abban  keresnék  a  hazafiságot, 
hogy  azon  szövetség  ellen  izgassanak,  a  melyben  ha- 
zánk az  osztrák  tartományokkal,  királyunk  egységes 
uralma  alatt,  alkotmányos  szabadságban  és  békés  fej- 

lődésben  él,  hanem  óva  intenék  a, magyart,  hogy  éljen 
okosan  az  idejével,  használja  azt  nemzetiségének  és 
állami  szervezetének  megszilárdítására,  hogy  szükség 
esetén  bármely  oldalról  fenyegető  veszedelemmel  szem- 
beszállhasson. 

De,  azt  mondják  a  függetlenségi  és  48-as  szózat 
szerkesztői,  ők  nem  is  akarják  felbontani  azt  a  szövet- 
séget, a  melyben  ő  felsége  egységes  uralkodása  által 
az  osztrák  tartományokkal  állunk,  hanem  csak  a  most 
fennálló  alapszerződést  akarják  megdönteni  és  új  egyez- 
séget állapítani  meg,  a  két  állam  teljes  függetlensége 
alapján. 

Csakhogy,  a  ki  a  fennálló  szerződés  megdöntése  után 
az  új  egyezkedés  kedvező  eredményében  nagyon  biza- 
kodik, ne  feledkezzék  meg  arról,  hogy  az  1867.  évbeli 
kiegyezés  a  magyar  nemzetre  nézve  különösen  kedvező 
körülmények  között  jött  létre.  Különösen  kedvező  kö- 
rülmény volt  ugyanis  az,  hogy  akkor  a  kiegyezés  a 
magyar  nemzet  régi  törvényes  jogai  alapján,  a  histó- 
riai jogfejlődés  teljes  elismerésével  és  tiszteletben-tar- 
tásával  köttetett  meg.  Az  ilyen  történeti  jogokat  azon- 
ban az  állami  tényleges  viszonyok  szabályozásainál 
széles  e  világon  nem  igen  szokták  respectálni.  Ha  sza- 
bad egy  tréfás  szójárást  alkalmaznom,  azt  mondhat- 
nám, « volt)) -ért  nem  ad  semmit  a  diplomatia.  Csak  az 
utóbbi  évtizedek  alatt  is  sok  fontos  változás  történt 
Európában,  de  alig  ha  volt  példa  rá,  hogy  az  ilyen 
rendezkedésnél  valamely  nemzet  az  ő  hajdani  törvé- 
nyes jogaira  hivatkozva,  valami  nevezetes  vívmányhoz 
jutott  volna.   Egészen  más  körülmények  tekintetnek 


POLITIKAI   BESZÉDEK.  377 

ilyenkor  döntőknek:  a  statistika,  alakosság  fajbeli, 
nyelvbeli,  vallási,  nemzetiségi  viszonyai,  néhol  a  la- 
kosságnak általános  szavazattöbbségben  nyilvánuló 
kívánsága  is,  mindenek  fölött  azonban  az  erő  és  hata- 
lom, az  ágyúk  és  a  szuronyok.  így  jött  létre  Olasz- 
ország egysége,  így  alakult  a  német  birodalom,  így  fej- 
lődnek a  balkán-félszigeti  államok.  Az  1867-iki  magyar 
kiegyezés  példája  e  tekintetben  egészen  kivételes.  Ha 
mi  magunk  ezt  az  alapszerződést  új  alakú  tárgyává 
teszszük  és  ha  aztán  ehhez  az  alkuhoz  majd  ismét  a 
Corpus  Juris-szal  akarunk  előállani  és  két-három  száz 
esztendős  törvényeinket  emlegetjük,  hát  ezt  Európa 
aligha  olyan  csodálkozással  nem  nézi,  mint  nézné  azt, 
a  ki  mai  napság  pánczélosan  és  paizszsal,  dárdával 
fegyverkezve  indulna  a  háborúba. 

Már  pedig  egy  olyan  új  alaptörvénynyel,  a  mely  nem 
a  történelmi  jogfejlődés  alapján,  hanem  a  statisztika 
és  ethnographia  adatai  szerint,  vagy  a  lakosság  általá- 
nos megszavaztatásával  döntene  Magyarország  sorsa 
fölött  és  Magyarország  területének  egyes  részei  felől, 
az  én  meggyőződésem  szerint  a  magyar  nemzet  nagyon 
rosszul  járhatna. 

Huszonöt  év  története  bizonjátja,  hogy  hazánk  és 
nemzetünk  az  1867.  évi  kiegyezés  alapján  szabadon 
fejlődik  és  erősödik.  A  magyarság  csak  tíz  év  óta  is 
egy  milliónál  több  lélekkel  szaporodott ;  vagyona,  gaz- 
dasága minden  tekintetben  gyarapszik,  bizonyítja  ezt 
az,  hogy  a  földek  örök  ára  és  bérlete  országszerte  foly- 
vást növekedőben  van,  pedig  a  vizek  szabályozása  által 
több  mint  négy  millió  hold  új   föld  lett  termővé  és 

hasznothajthatóvá;  nagy  pusztaságok  népesülnek  be 
települőkkel,  a  kincstár  óvenkint  több  millió  forint  ér- 
tékű.földet  tett  eladóvá  és  ezeken  új  községek  kelet- 
keznek és  virágoznak  fel ;  az  ingó  vagyon  szaporodását 
bizonyítja  országszerte  a  takarékpénztárakban  elhe- 
lyezett betétek  óriási  felszaporodása  és  bizonyítja  a 
kamatlábnak  néhány  év  alatt  2o/o-nál  nagyobb  csökke- 
nése ;  a  cultura  és  művelődés  terjedését  bizonyítja 
az  évről-évre  keletkező  tudományos  társulatok  nagy 
száma,  az  irodalmi  munkásság  általános  terjedése,  a 
felsőbb  és  alsóbb  tanintézetek  szaporodása,  a  népisko- 
lába járó  gyermekek  számának  húsz  év  óta  több  mint 
fél  millióval  növekedése  ;  kereskedelmünk  gyarapszik 
és  fokozatosan  magyarosodik  ;  a  gyártelepek  száma  a 
törvényhozás  kedvező  intézkedéseinek  hatása  alatt  tíz 
év  óta  ezernél  többel  szaporodott. 

Mindezekben  a  nemzet  haladását  és  gyarapodását 
csak  az  nem  látja,  a  ki  szándékosan  nem  akarja  látni. 

Azonban  befejezem  beszédemet  és  megnyugvással 
várom  a  tisztelt  választóközönség  ítéletét  eddigi  eljá- 
rásom és  politikai  elveim  fölött. 

Ha  a  közelebbi  választások  alkalmával  bizodalmával 
újra  kitüntet,  kötelességem  szerint  és  tehetségemhez 
képest  buzgalommal  részt  veszek  az  országgyűlés  mun- 
kájában, melyre  valóban  sok  nagy  és  nehéz  föladat 
vár,  a  kormányzás  minden  ágában. 

Gondoskodnia  kell  arról,  hogy  a  parlamenti  tanács- 
kozás szabadságával  oly  visszaélések  ne  történjenek,  a 
melyek  a  parlament  munkásságát  teljesen  megakadá- 
lyozzák s  ez  által  a  parlamentet  feladata  teljesítésére 

képtelenné  teszik.  Azután  elő  veendők  az  elmaradt  re- 
formok: a  közigazgatás  rendezéséről,  a  megyék,  a 
városi  törvényhatóságok,  a  községek  reformjáról,  a 
megyék  háztartásáról,  az  árvaügyről  szóló  törvényja- 
vaslatok; az  igazságügyi  téren  a  peres  eljárásnak  és  a 
büntető  törvényeknek  régen  vajúdó  reformja;  közgaz- 
dasági téren  a  mezörendőrségről,  a  vizek  szabályozá- 
sáról szintén  régebb  idő  óta  elkészült  törvényjavasla- 
tok ;  és  bizonyára  valamennyi  miniszter  részéről  tervbe 
vett  szervezési  munkálatok. 

De  ha  a  többség  választása  ellenem  nyilatkozik  is, 
én  hiszem  és  remélem,  hogy  abban  az  esetben  is  lesz 
még  alkalmam  az  életben  szülővárosomnak  hasznos 
szolgálatokat  tenni.  Mindenesetre  hálás  emlékezetben 
őrzöm  a  tisztelt  közönségnek  eddig  irántam  tanúsított 
bizalmát  és  kérem,  hogy  viszont  tartsanak  meg  jóakaró 
emiékezetökben. 


BIEALATOK. 


I. 


Histoire  des    Hongrois    et    de    leiir    liUerature  politique    de 

i790  á  18Í5  par  Edouard  Sayous,  professeur    d'histoire   au 

lycée  Charlemagne. 

(1873.) 

Magunkban  keressük-e  okát  vagy  vizsgálóinkban 
annak  a  furcsa  jelenségnek,  hogy  minket  magyarokat, 
viszonyainkat,  intézményeinket,  törekvésünket,  mul- 
tunk történelmi  fejlődését :  a  távolabbi  idegenek,  fran- 
cziák,  angolok,  amerikaiak  többnyire  helyesen  fogják 
föl  s  ismertetik  hazájok  irodalmában;  csak  szomszé- 
daink, a  németek  nem  tudnak  vagy  nem  akarnak  érteni 
bennünket.  A  múlt  századbeli  Lady  Craven  óta,  ki 
1780-ban  utazott  át  országunkon,  a  legújabb  utazókig, 
Paget,  de  Gerando,  Brace,  Patterson,  sőt  a  különben 
elfogult  és  sokban  tájékozatlan  Boner  is,  találnak  ben- 
nünk életrevalóságot,  erőt,  fejtési  képességet,  hivatást 
a  nemzeti  önállóságra.  A  németek  között  pedig  mind- 
untalan föllép  egy-egy  olyan  iró,  mint  épen  mostaná- 
ban Löher,  a  müncheni  tanár,  ki  egy  kis  kirándulást 
tevén  a  Kárpátok  közt,  illetékesnek  hiszi  magát  az 
augsburgi  újságban  megjósolni  fajunk  gyors  pusztulá- 

sát.  Pedig  ez  még  ellenséges  politikának  is  rossz,  mert 
csak  saját  olvasóit  ámítja  vele. 

Sayous  munkája  egyik  legjobb  mű,  a  mit  valaha 
róhink  külföldön  irtak.  Nemcsak  az  idegen  olvasóra 
nézve  érdekes,  ki  viszonyainkba  egy  pillantást  kivan 
vetni,  de  tanulságos  reánk  is,  mert  történetünk  egy 
korszakának  némely  pontokban  oly  oldalát  világítja 
meg,  melyet  hazai  történetíróink  sem  festettek  ily  ele- 
ven szinnel. 

E  korszak  tulaj  donképen  franczia  szempontból  van 
választva.  Az  1790-töl  1815-ig  terjedő  idő,  a  köztársa- 
ság és  a  császárság  kora,  a  francziák  történetében  egy 
önálló  egész  korszakot  alkot,  a  nemzet  legdicsöbb  kor- 
szakát, melyet  roppant  katastrophák  választanak  el 
mind  a  megelőző,  mind  a  következő  korszaktól.  Európa 
többi  népeire  nézve  is  korszakok  határai  ez  évek,  kivált 
az  1815-ki,  mely  a  nagy  háborúk  erőfeszítéseiből  a 
szent  szövetség  békés  igájába  hajtotta  nyákokat.  De 
reánk  magyarokra  s  nemzeti  küzdelmeinkre  nézve  ez 
az  év  még  sem  oly  jelentékeny  határ-mesgye.  Mintegy 
közepére  esik  Ferencz  uralkodásának  és  se  az  ő  kor- 
mányzási elvein,  se  a  nemzetnek  ellene  folytatott  küz- 
delmén  nem  változtat  sokat.  Ferencz,  mióta  trónra 
lépett,  folyvást  azt  a  politikát  követé  nemzetünkkel 
szemben,  néha  leplezve,  néha  látszólag  abba  is  hagyva, 
a  mit  a  szent  szövetség  által  nyert  megerősödése  után 
nyíltabban  és  erősebb  j)arancsoló  hangon  fejezett  ki. 
Az  1815-ki  év  csak  modorát  változtatta,  de  irányát 
nem.  És  a  nemzet  is  épen  igy  folytatta  ellene  a  vis 
inertiae  küzdelmét.  Nem  változott  se  a  kormány,  se  az 


382  bírálatok. 

országgyűlési  pártok  elve.  Egy  ideig,  midÖn  a  rettegett 
világhódító  betört  a  monarchiába,  félbeszakadt  e  belső 
tusa.  A  dynastia  válság  szélén  állott,  de  a  nemzet  is 
érezte,  hogy  Napóleontól  üdvöt  nem  remélhet  és  csá- 
bító ígéreteiben  nincs  mit  bíznia.  Közös  erővel,  egy- 
forma elszántsággal  s  általános  lelkesedéssel  szegültek 
a  közös  ellenség  ellen.  De  mikor  a  külső  veszély  meg- 
szűnt, folytatták  egymás  közt  a  belső  tusát  ott,  a  hol 
elhagyták.  Még  a  pártok  s  a  pártvezérek  sem  változtak. 
Nagy  Pál  ugyanazon  elveket  hirdette  1825-ben,  a  mi- 
ket 1807-ben  hangoztatott ;  legfeljebb  az  országgyűlési 
közvélemény  módosult  annyit,  hogy  ekkor  már  nem 
kiálták  neki,  mint  húsz  évvel  előbb  :  ne  stultí.set ! 

Azonban  Sayous,  franczia  szempontból,  igen  jó  ta- 
pintattal szakítá  ki  épen  e  korszakot  történetünkből, 
mert  ez  függ  össze  legerősebben  saját  nemzete  történe- 
tével. Érdekes  felmutatnia,  mily  hatással  voltak  nálunk 
a  forradalom  nagy  eszméi,  s  mily  szerepet  vittek  a 
magyarok  Napóleon  nagy  hadjárataival  szemben.  Ez 
időre  esik  az  1791-diki  alkotmányos  küzdelem,  mely 
kétségkívül  a  franczia  forradalom  nyomása  alatt  állt ; 
Martinovits  összeesküvése,  mely  merészsége  által  meg- 
döbbente  az  országgyűlést  s  bizonyára  késleltette  a 
szabadelvű  eszmék  meghonosodását ;  és  ez  időre  esnek 
a  hadjáratok,  melyekben  már  szemtül-szemben  álltunk 
a  francziákkal. 

Sayous  éles  szemmxel  tekint  e  korszak  szellemébe. 
Nagy  érdeme,  hogy  le  tudja  vetkezni  a  puszta  franczia 
felfogást  s  objective  nézi  nemzetünk  viszonyait. 

Még  hazai  iróink  is  gyakran  megróvják  az  1 790/1 -diki 

országgyűlés  ((8zükkeblüségét»,  melylyel  a  nemesi  ki- 
váltságok eszély telén  túlterjeszkedésére  törekedett. 
Sayous  jobban  méltányolja  ez  idők  indokait.  Az  ango- 
lok szívós  kitartásához  hasonlítja  nemességünk  akkori 
magaviseletét.  « Sehol  —  úgymond  - —  a  királyi  koro- 
názás nem  megy  oly  lelkesedéssel  végbe,  mint  a  west- 
minsteri  egyházban  és  a  Duna  partján.  A  régi  szoká- 
sokhoz egyenlően  ragaszkodik  e  két  nép,  s  ha  a  magna 
charta  1215-ből  való,  a  magyar  aranybulla  sem  ujabb 
1222-nél.  Könnyű  hát  érteni,  hogy  a  nemzeti  ébredés 
miért  ragaszkodott  egyszersmind  a  nemesi  szellemhez 
is :  a  legreactionariusabb  terveket  a  régi  jó  szokások 
visszahozatala  ajánlotta.  A  nagy  és  kis  nemesség  hal- 
lani sem  akart  József  humanistikus  újításairól  a  pa- 
rasztok javára,  kik  többnyire  idegenek  voltak:  oláhok, 
tótok,  ruthének.)) 

Igaz,  hogy  szerzőnk  e  felfogása  néha  futólag  válto- 
zik is.  A  polgároknak  (les  bourgeois)  majdnem  oly  be- 
folyást tulajdonit  nálunk  is,  a  milyet  Francziaország- 
ban  gyakoroltak,  sőt  egy  helyen  (48. 1.)  egy  könnyedén 
odavetett  mondat  által  egyenesen  nekik  tulajdonítja, 
hogy  a  múlt  század  óta  sokat  haladtunk  s  hogy  ^a  ne- 
messég és  szolgaság  országa  teljes  és  civilisált  országgá 
lett.»)  Ebben  épen  nincs  igaza.  Az  alkotmányos  szabad- 
ság, művelődés,  tudomán}^,  nemzetgazdasági  érdekek 
előmozdításában  e  század  kezdete  óta  kétségkívül  na- 
gyobb része  volt  nemességünk  jeles  férfiainak,  mint  a 
polgári  osztálynak. 

A  magyar  olvasóra  nézve  legérdekesebb  része  e  mű- 
nek a  franczia  háborúk  kora.  E  részben  uj  adatokat  is 

ád,  franczia  források,  különösen  Napóleon  levelezései 
után. 

Napóleon  már  az  austerlitzi  ütközet  előtt  teljesen 
belátta,  hogy  a  magyarok  politikai  magatartása  mily 
fontos  Austriára  és  a  háború  folyamára  nézve.  Fölis- 
merte a  nemzetiségi  kérdés  hatalmát  s  levelezései  mu- 
tatják, mily  ügyesen  akarta  azt  hasznára  fordítani. 
Bécsben  is  népszerűségre  törekedett;  kedvében  járt  a 
népnek,  sajnálkozott  balsorsukon,  s  igyekezett  a  há- 
ború ellen  elégedetlenebbekké  tenni  őket.  Magyaror- 
szág rokonszenve  még  becsesebb  lett  volna  neki ;  meg- 
bénította volna  Austria  erőfeszítéseit,  sőt  sakkban  tar- 
totta volna  Porosz-  és  Oroszországot  is.  Ezért  fogadá 
Napóleon  nagy  örömmel  József  nádor  azon  ajánlatát, 
hogy  Magyarországot  tekintsék  semleges  területnek, 
mely  ajánlatot  azonban  a  nádor  utóbb  desavuálta."^ 

Napóleon  levelezései  —  irja  Sayous  - —  egy  roppant 
politikai  tervet  lepleznek  le,  mely  több  bajt  okozhatott 
volna  ellenségeinek,  mint  ágyúi.  A  régi  uralkodók 
megkísértették  a  régi  uralom  emlékeinek  fölujitása  ál- 
tal fölébreszteni  a  népek  elégedetlenségét  a  jött-ment 
császár  ellen.  Napóleon  meg  talán  ösztönszerűleg 
érezte,  hogy  ez  által  kell  elvesznie  s  hogy  megfordítsa 
a  fegyvert,  az  elnyomott  nemzetek  bajnokaként  lép  föl. 
A  népek  rokonszenve  iránti  e  küzdelem  nem  1813-ban 
ered,  sőt  nem  is  spanyol  háborúk  idejében,  hanem 
visszamegy  egész  a  császárság  kezdetéig. 

Már  az  első  egyenetlenség  alkalmával,  midőn  Austria 

*  Horváth:  Magyar orsizág  története.  VI.  231. 

fegyverkezni  kezdett  (1804.  deczember)  így  ír  Napóleon 
II.  Ferencznek :  «Egy  új  háború  csak  új  terheket  róna 
népeinkre.))  Bécs  felé  nyomulása  közben  meg  a  württem- 
bergi  berezegnek  írja:  «Az  oroszok  rabolnak,  égetnek, 
sarczolnak  oly  rettenetesen,  hogy  Austria  és  Csehország 
népei  sírva  esedeznek  nekünk,  mentsük  meg  őket  fur- 
csa szövetségeseiktől.))  Kevéssel  az  austerlitzi  csata 
előtt  egyenesen  II.  Ferenczhez  fordult,  fölszólítván, 
hogy  vessen  véget  e  borzasztó  háborúnak,  ha  saját 
alattvalóit  el  nem  akarja  teljesen  pusztítani. 

De  főleg  a  magyarokkal  foglalkozott  Napóleon.  Nem 
hitt  hűségök  őszinteségében ;  nem  hitte  (ez  úttal  he- 
lyesen) a  bécsi  lapóknak,  hogy  80,000  magyar  ajánl- 
kozik hadra  kelni  a  francziák  ellen.  Belátta,  hogy  a 
hírlapok  nem  rosszul  használhatók  a  népek  izgatására. 
((Monsieur  Fouché  —  írja  egy  levelében  —  úgy  látom, 
hogy  az  újságok  nem  lelkesítik  eléggé  a  közszellemet. 
A  mi  újságainkat  olvassák  mindenütt,  kivált  Magyar- 
országon, írasson  ön  czikkeket,  melyek  megértessék  a 
németekkel  és  a  magyarokkal,  mily  bolonddá  teszi  őket 
az  angol  cselszövény ;  hogy  a  német  császár  aranyért 
adja  el  népei  vérét.))  A  capitulatió  alkalmával  több 
magyar  nemes  főtiszt.  Gyulai,  Stipcsics,  Mecséry  jutott 
közelébe  s  különösen  gróf  Gyulai  nagyon  megnyerhette 
a  kegyét,  mert  attól  kezdve  a  hadjárat  végéig  mindig 
őt  használta  alkudozásokra  az  osztrák  seregnél.  A  mint 
táborával  előbbre  haladt,  mind  pontosabb  felvilágosítá- 
sokat nyert  a  magyarokról  is.  Bizon^átja  egy  akkori  le- 
vele, melyben  a  magyar  ellenzék  sérelmeit  röviden,  de 
igen  jellemzően  így  foglalja   össze  :    «A  magyarok  pa- 

naszkodnak  illiberalis  kormányukra,  mely  nem  tesz 
semmit  iparukért,  folj^vást  fenyegeti  előjogaikat  s  nyug- 
talanítja nemzeti  szellemöket.))  S  aztán  hozzáteszi: 
((Magyarországon  mint  Austriában  meg  vannak  győ- 
ződve, hogy  Napóleon  császár  bókét  akart,  s  hogy  ba- 
rátja minden  nemzetnek  és  minden  nagy  eszmének. » 

A  pozsonyi  béke  után  kénytelen  volt  abbanhagyni 
minden  ellenségeskedést  ae  csontváz  Ferencz  ellen,  kit 
ősei  érdemei  a  trónra  helyeztek))  —  mint  ő  nevezi, 
nem  nagyon  hizelgőleg,  leendő  ipát.  Azonban  a  ma- 
gyarokat nem  vesztette  el  szem  elől  s  a  Journal  de 
Mayence,  a  mainzi  császárpárti  lap.  Mátyás  királyhoz 
hasonlítá  őt,  hogy  ezzel  is  ébreszsze  a  magyarok  ro- 
konszenvét. Ez  ugyan  nem  igen  sikerült  s  a  magyarok 
akkori  érzelmeit  egy  másik  hasonlat  által  valószínűleg 
hívebben  fejezte  ki  a  primás,  midőn  1808-ban  tettre 
buzdítá  a  rendeket  s  a  mohácsi  vészt  és  Szolimán  be- 
törését hozta  emiékezetökbe. 

A  könyvnek  ezen  egész  része,  mely  a  napóleoni  há- 
borúkról szól,  különösen  érdekes  olvasmány.  Nem  sok 
új  adata  van,  de  új  a  tárgyalási  mód,  a  tények  csopor- 
tosítása s  az  előadás. 

Folytonos  figyelemmel  kiséri  a  korszak  irodalmát  és 
költészetét,  melyet  a  szerző  jól  ismer.  Bacsányi,  Kis- 
faludy Sándor,  Berzsenyi,  Csokonai,  Szentjóbi  Szabó 
László  s  mások  költeményeiből  igyekszik  kimutatni  a 
magyarok  akkori  hangulatát.  Stróphákat,  sőt  egész 
verseket  is  közöl  franczia  prózai  fordításban.  Különö- 
sen szereti  Bacsányit,  az  egyetlen  akkori  magyar  köl- 
tőt, kinek  sok  költeményén  meglátszik  a  nagy  forrada- 

lom  eszméinek  iehellete,  míg  a  többiek  :  Csokonai,  Ber- 
zsenyi, Kisfaludy  sohasem  tudnak  rokonszenvre  ger- 
jedni a  Napóleon  által  vezetett  francziák  iránt. 

E  fordításokban  találtunk  egy  pár  kisebb  félreértést, 
s  a  könyv  többi  részében  is  néhány  apró  hibát.  De 
ezek  épen  nem  lényegesek  s  müve  által  megmutatá 
Sayous,  hogy  nemcsak  nyelvünket  sajátítá  el,  hanem 
nemzetünk  jellemét,  törekvéseit,  hangulatát,  szokásait 
s  intézményeit  is  képes  megérteni  s  másokkal  meg- 
értetni. 


II. 

Három  nemzedék.  Széchenyi  és  VörösmarUj.  —  Kos.'^nth  és 
Petőfi.  —  Deák  és  Arany.  Budapest.  Í81S. 

(1874.) 

E  kis  tanulmánynak  sok  fénylő  tulajdonsága  van, 
melyek  belevillannak  a  szembe,  megragadják  a  figyel- 
met s  ragyogásukkal  első  pillanatra  vakitólag  meglep- 
nek. Csillogó  eszmék,  fényes  stílus,  nagyzó  előadás, 
elmés  párhuzamok  és  ellentétek,  sokféle  tárgynak 
összehalmozása,  nagy  nevek,  nagy  események  :  Aeschv- 
los  és  Eeuillet,  Byzancz  és  Paris,  Aristophanes  és 
Offenbach,  Washington,  Mohámét  és  Napóleon  sugá- 
roznak szemünkbe  egyetlenegy  lapjáról  is. 

De  a  fényes  máz  alatt  nincs  belső  erő ;  a  kicsiszolt 
gloriett  gyönge  alapon  épült. 

Az  egész  művecske  egyetlen  alapötletre  van  rakva. 


BIRALATOIÍ. 


Szerzőjének  eszébe  jutott,  hogy  párhuzamba  állítsa 
Széchenyit  és  Vörösmartyt,  Kossuthot  és  Petőfit,  Deá- 
kot és  Aranyt.  Az  első  párt  nevezi  a  tettekre  ébredés, 
a  másodikat  a  lázas  küzdés,  a  harmadikat  az  alkotás 
férfi  ainak: 

Ez  az  ötlet  kétségen  kivűl  tetszetős.  Igen  alkalmas 
théma  lehet  egy  kis  irodalomtörténeti  elmefuttatásra, 
mert  ama  három  korszakos  politikus  és  költő  csak- 
ugyan egy  korban  élt  s  vannak  egymással  érintkező 
pontok,  melyek  által  össze  lehet  őket  foglalni  s  beszélni 
együtt  rólok  sokat  és  szellemesen.  De  e  tanulmány 
szerzője  nem  vett  magának  annyi  fáradságot,  hogy 
részletesebben  is  kutasson,  mélyebben  is  gondolkozzék 
e  dologról.  Tetszett  neki  az  alapeszme,  föltette  magá- 
ban, hogy  e  párok  között  mindenben  ki  kell  mutatnia 
a  rokonságot,  felületesen  végig  suhant  gondolatával  e 
három  korszak  történetén,  s  a  hol  oly  vonást  talált, 
mely  beleillett  az  ő  rajzába,  azt  fontolgatás  nélkül 
azonnal  bele  is  illesztette,  a  hol  pedig  akadály  volt, 
azon  igyekezett  könnyű  szerrel  átsiklani.  így  készült 
a  munka,  igy  került  bele  sok  apró  hiba  és  sok  nagy 
tévedés. 

Ha  kedvencz  ötletébe  oly  szenvedélyesen  bele  nem 
szeret,  ha  a  kimutatandó  párhuzam  már  előre  is,  mi- 
előtt leírta  volna,  elfogulttá  nem  teszi,  ha  igyekezik 
tárgyát  minden  oldalról  megnézni  s  ítélni  a  tényekből  : 
lehetetlen,  hogy  sok  hibáját  észre  ne  vette  volna.  Sőt 
valószínűleg  lemondott  volna  e  hármas  párhuzam  és 
ez  összerokonítás  kierőszakolásáról.  Mert  erőszakolva 
van  az. 

Bzóclienyi  és  Vörösmarty  között  oly  kevés  a  rokon- 
ság, liogy  kevesebb  alig  lelietne  azon  politikus  és  azon 
költő  közt,  a  kik  egy  korban  szerepeltek  az  újra  ébredő 
nemzet  közéletének  és  irodalmának  terén.  Széchenyi 
a  jövő  embere  volt,  Vörösmarty  a  múlté.  Széchenyi  a 
politikában  a  legerősebb  reformer  és  agitátor ;  Vörös- 
marty az  irodalomban  csak  annyiban  nevezhető  re- 
formernek, mert  eredeti  tehetség  volt,  de  a  szó  valódi 
értelmében  épen  oly  kevéssé  lehet  a  radikális  köl- 
tők közzé  sorozni,  mint  Walter  Scottot  vagy  Göthét. 
Széchenjd  oly  izgatottan  tevékeny  volt,  hogy  a  lázas 
küzdés  emberének  őt  is  csak  annyi  joggal  nevezhetnők, 
mint  szerzőnk  nevezi  Kossuthot;  Vörösmarty  jellemé- 
ben inkább  a  merengő  hajlam  volt  túlnyomó. 

Ilyes  ellentéteket  e  tanulmány  semmibe  sem  vesz. 
0  a  hasonlóságot  akarja  kimutatni  mindenben:  nagy 
vonások,  frappáns  ellentétek  által  akarja  a  korszako- 
kat jellemezni,  de  nagy  valótlanságokba  esik.  Hogy 
élesebben  kitűntesse,  mennyire  az  ébredés  férfiai  vol- 
tak Vörösmarty  és  Széchenyi,  kétszer  is  ismétli  ezt  a 
mondatot:  « A  nyelvújítóknál  a  nyelv  készült:  Vörös- 
martynál  készen  volt ;  a  Nagy  Pálok  panaszkodának  : 
Széchenyi  a  tettek  terére  lépett.  »>  Hatásos  ellentét ;  de 
vajon  igaz-e?  Mit  tesz  az,  hogy  a  nyelvújítóknál  a 
njelY  készült,  Vörösmartynál  készen  volt.  Nem  kész 
költői  nyelv-e  például  a  Berzsenyié,  Kölcseyé?  Nem 
tudták-e  ezek  gondolataikat  igen  sokszor  szabatosan 
és  szépen  kifejezni?  S  viszont  Vörösmartynál  is  nem 
találunk-e  verseket,  melyekben  a  gondolat  nem  leli 
meg  a  formát,  s  az   eszme  küzd  a  nyelvvel?  Valóban 

ama  szép  ellentétnek  se  egyik,  se  másik  fele  nem  egyéb 
üres  látszatnál. 

Alább  pár  sorral  elmondja,  hogy  Széchenyi  szelleme 
leginkább  Angliában  fejlett ;  s  nosza,  mindjárt  hozzá 
teszi,  hogy  Vörösmarty  is  legtöbbet  az  angoloktól  ta- 
núit, távol  tartván  magát  a  franczia  és  német  roman- 
tika befolyásától.  Pedig  Vörösmarty  csak  akkor  tanult 
meg  angolul,  mikor  eposzai  már  régen  meg  voltak  írva 
s  bár  német  fordításban  előbb  is  olvasgatta  az  angol 
költőket,  de  müvein  akár  a  német,  akár  a  franczia,  sőt 
a  keleti  költők  hatása  is  inkább  kimutatható,  mint  az 
angoloké ;  nem  is  említve  közelebbi  mestereit,  a  latin 
és  olasz  eposzirókat. 

Ismét  néhány  sorral  alább  kimondja,  hogy  Széchenyi 
magyarabb  volt  mint  Kossuth  s  természetesen  azzal 
egészíti  ki  ezt  az  állítást,  hogy  Vörösmarty  is  magya- 
rabb volt  mint  Petőfi.  Elismeri  ugyan,  hogy  Petőfi 
érvényre  emelte  a  magyarnak  minden  sajátságát,  «de 
a  hol  idegen  folyt  be  reá,  ott  sokkal  érezhetőbb  nála 
az  idegen  zamat,  mint  Vörösmartynál.))  Ez  sem  való. 
Petőfire  Beranger  és  Burns  folyt  be  leginkább,  de  ha- 
tásuk soha  sem  érezhető  annyira,  mint  Vörösmarty 
némely  müveiben  a  német  romantika. 

És  így  folynak  e  meglepő  de  valótlan  ellentétek  és 
párhuzamok  végig  az  egész  tanulmányon.  Hogy  Vörös- 
marty keményen  megbírálta  Széchenyi  Kelet  népét, 
hogy  Petőfi  soha  sem  lelkesült  Kossuthért,  azt  e  tanul- 
mány nem  tartja  szükségesnek  megemlíteni.  De  törve- 
zuzva  bele  szorít  mindent  a  hasonlóság  keretébe. 

Mert  nem  tanulmányból  merítette  e  hármas  párhu- 

zamot,  hanem  emez  ötlött  előbb  a  fejébe  s  azért  gyűj- 
tötte adatait,  hogy  az  eleve  kigondolt  tételt  bizonyít- 
gassa. Természetesen  ezzel  egészen  belebonyolódott  a 
tévedésekbe. 

Terünk  nem  engedi  tovább  folytatni  észrevételeinket, 
de  azt  meg  kell  említenünk,  hogy  e  névtelenül  kiadott 
tanulmány  utóbb  egy  pesti  lap  tárczájában  németre 
fordítva  is  megjelent  s  ott  Asbóth  János  neve  volt 
aláírva. 


III. 

Közigazgatásunk  és  a  magyar  nemzetiség. 
Buda-Pest.  Kiadja  Ráth  Mór. 

(1874.) 

Gédelgetni  a  megj^ék  önállóságát  azért,  mivel  azok 
az  alkotmányos  szabadság  védbástyái  s  a  magyar  nem- 
zetiség őrzői :  ez  nálunk  már  régi  jelszó,  de  napról- 
napra inkább  kezdjük  észrevenni,  hogy  nagy  részben 
csalódás.  Csalódás,  mely  általánosan  elterjedt  és  sokáig 
tartott,  mert  mintegy  politikai  hagyományúi  maradt 
reánk  egy  megelőző  korszakból,  s  az  ily  hagyományos 
tan  erősen  szokta  magát  tartani,  még  akkor  is,  midőn 
már  túlhaladta  az  idő.  Egykor  csakugyan  az  alkotmá- 
nyosság védbástyái  s  a  magyarság  menedékei  voltak  a 
megyék.  Hatalmas  szolgálatot  tettek,  mikor  a  magyar 
nemzetiséget  más  komoly  támadás  nem  fenyegette, 
mint  a  bécsi  kormány  germanizáló  fondorlatai.  Akkor 

tapasztalta  a  nemzet,  mily  negatív  erő  van  ez  intéz- 
ményben s  azért  kedvenczévé  lettek  a  megyék ;  ápol- 
gatta, czirógatta  őket,  bár  nem  kerülhette  el  figyelmét, 
hogy  a  közigazgatás  helyes  rendezésének  és  az  ország 
erélj^es  kormányzásának  gyakran  útjában  állanak.  De 
az  aggódó  hazafiúi  szív  mindig  azt  a  titkos  gondolatot 
rejtegette  a  háttérben,  hogy  ismét  visszajöhet  a  német 
centralisatió  s  akkor  a  megyék  majd  újra  megteszik  a 
régi  jó  szolgálatot,  megőrzik  alkotmányunkat  és  nem- 
zetiségünket. 

Azonban  a  ki  ma  is  erre  gondol,  nem  veszi  számí- 
tásba az  idők  megváltozását.  Más  veszély  fenyegeti 
most  nemzetünket,  mint  fenyegette  akkor,  midőn  a 
megyék  szolgáltak  védelméül.  Akkor  főleg  felülről  jö- 
hetett a  támadás,  a  bécsi  kormány  részéről ;  most  in- 
kább alulról  jöhet  az,  a  nemzetiségektől,  és  pedig  épen 
a  megyék  útján  is.  Akkor  idegen  volt  és  nemzeti  önálló- 
ságunknak ellensége  a  kormány,  magyar  és  hazafias  a 
megye ;  most  magyar  és  hazafias  a  kormány,  de  szá- 
mos megye  idegen  érzelmű  és  ellensége  a  magyarság- 
nak. Megyéink  akkor  a  magyar  nemzet  és  az  alkotmány 
érdekeit  védték  külső  erőszak  ellen ;  most  nem  ritkán 
csak  arra  szolgálnak,  hogy  a  magyar  központi  kormány 
törekvéseit  gátolják  a  rend,  állami  consolídatio  és  a 
magyar  faj  suprematiájának  fentartásában.  Akkor  job- 
ban bizhatott  a  megyében  a  magyarság,  mert  teljesen 
a  magyar  nemesség  vezette,  mely  a  rácz,  tót  és  román 
népségű  megyékben  is  magyarnak  érezte  és  magyar- 
nak vallotta  magát;  most,  nemzetiségi  tekintetben, 
nem  csak  megbízhatatlanná  kezd  lenni  némely  megye, 

hanem  valóságos  igazgató-tanyáivá  a  kielégíthetetlen 
nemzetiségi  agitatióknak. 

Eövidei;  szólva :  a  magyarságra  nézve  a  megye  egy 
központi  hatalom  németesítö  törekvésével  szemben  ol- 
talom volt,  de  az  ország  népe  közt  lappangó  nemzeti- 
ségi izgatásokkal  szemben  nemcsak  nem  oltalom,  ha- 
nem inkább  veszély. 

A  helyzet  változását  pedig,  az  utóbbi  pár  évtizedben, 
épen  az  jellemzi,  hogy  e  két  oldalról  jöhető  támadás 
közöl  1848  előtt  az  előbbeni  volt  a  fenyegetőbb,  1867 
óta  az  utóbbi  válik  évről  évre  fenyegetőbbé. 

Nézetünk  szerint  félreismerné  viszonyainkat,  a  ki 
azt  hinné,  hogy  az  osztrák-magyar  monarchiában  még 
egyszer  állandóan  tért  nyerhet  a  germánizáló  közpon- 
tosítás elve.  Annak  az  ideje  valószínűleg  lejárt.  Talán 
megszünhetik  az  alkotmány,  talán  jöhet  ostromállapot, 
de  e  monarchia  magyar,  szláv  és  román  népeivel  szem- 
ben komoly  államférfi  aligha  fogja  többé  még  csak 
megkísérteni  is  a  germanizatióra  alapított  központo- 
sítást. Efféle  kísérlet  homlokegyenest  ellenkeznék  azon 
állással,  melyet  e  monarchiának  Európában,  kivált  a 
német  birodalommal  szemközt,  jövendőre  diplomatiai- 
lag  el  kell  foglalnia  ;  és  még  egyenesebben  ellenkeznék 
a  monarchia  saját  népeinek  mind  erősebben  fölébredő 
önérzetével,  melylj^el  most  már  nem  lehetne  oly  köny- 
nyedén  elbánni,  mint  ezelőtt.  Erről  az  oldalról  nem 
tarthatunk  a  régi  támadás  megújításától,  mert  a  ma- 
gyar, szláv,  román  elemek  egyszerű  negatív  ellenál- 
lásán hamar  megtörnék  az.  S  ha  jönne  is  ily  támadás, 
mai  időben  nem  a  megye  szolgálna  ellene  fő  védelműl, 

hanem  a  hatalmasan  kifejlődött  sajtó,  a  modern  köz- 
lekedési viszonyok  által  megkönnyített  társadalmi  érint- 
kezés és  gyakori  eszmecsere.  A  megyei  közgyűléseknek 
egykor  főleg  az  adta  roppant  jelentőségöket,  hogy  a 
közvélemény  csupán  ott  szólalhatott  meg ;  ezentúl 
szólhat  a  sajtó  által  is,  társadalmi  téren  is  és  az  agita- 
tióra  bőven  van  alkalom  mindenfelé.  Már  Bach  germa- 
nizatiója  sem  a  megyék  ellenállásán  tört  meg;  ezentúl 
pedig  minél  inkább  fejlődik  a  monarchia  különböző 
népeinek  műveltsége,  a  magyar  megyék  egykori  nagy 
szerepének  megújítására  annál  kevésbbé  kerülhet  a  sor. 
A  védbástyára  ezen  az  oldalon  a  magyarságnak  többé 
alig  lehet  szüksége. 

De  tanyát  üthet  a  bástyákban  az  ellenséges  elem. 
Épen  a  mi  valószínűtlenné  teszi  a  német  centralizatió 
újra  kezdését,  épen  az  viszont  növeli  a  belső  nemzeti- 
ségek által  fenyegető  bajt.  Az  uralkodó  nemzetiségi 
elv,  a  kisebb  népek  ébredező  öntudata,  a  művelődés 
terjedése  s  ezzel  az  eddig  elnyomott  alsó  néposztály 
igényeinek,  ambitiójának,  önérzetének,  érdekeinek  fo- 
kozódása :  mindez,  az  osztrák-magyar  monarchiában, 
bontja  a  centralizatió  hatalmát,  de  növeli  a  nemzeti- 
ségekét. A  mire  régen  mi  használtuk  a  megyét  a  bécsi 
kormány  ellen,  arra  fogják  használhatni  ezután  a  mi 
magyar  kormányunk  ellen  a  kisebb  nemzetiségek. 
Ezeknek  mi  ellenünk  igen  jó  fegy verőkké  lehet  a 
megye.  A  vegyes  népségű  vidékeken  már  kezdik  is 
használni  s  ne  hígyük,  hogy  majd  belefáradnak.  Sze- 
replésök  kétségkívül  zajosabbá,  igényeik  merészebbé, 
tendentiájok  rosszabbá  fognak  válni  napról-napra.  Ame- 

gyökben  befolyásuk  inkább  nőni  fog,  mint  kisebbedni. 
Minél  szélesebb  alapokra  fektetnök  megyéink  alkot- 
mányát, minél  több  tért  engednénk  abban  a  nép  alsóbb 
osztályainak,  annyival  inkább  veszítené  a  magyarság, 
vegyes  nemzetiségű  vidékeken,  eddig  gyakorolt  befo- 
lyását, felsőbbségét. 

Pedig  a  magyar  állam  vezetőinek  minden  áron  ke- 
rűlniök  kell  bármi  olyan  intézkedést,  a  mely  a  ma- 
gyarság felsőbbségét  ez  országban  távolról  is  érintheti. 
Gyarlóság  volna  ezt  nyiltan  be  nem  vallani.  Gyarlóság 
volna  leplezgetni  azt  a  meggyőződésünket,  hogy  poli- 
tikánkban legfőbb,  legelső  és  soha  el  nem  engedhető 
vezérelvnek  tartjuk  a  magyar  faj  felsőbbségének  meg- 
tartását. A  divatos  (bár  divatból  itt-ott  ki  is  menő)  po- 
litikai   szavak:    democratia,    egyenlőség,    testvériség, 
nemzetgazdasági  kívánalom,  népsouverainitás,  szabad- 
elvűség,  hitszabadság  stb.  mind  második  sorban  álla- 
nak itt  a  politika  magyarságával  szemben.  S  ezt  nem 
az  érzelmekből  merítjük,   nem  a  fajszeretet  sugallja 
szivünkbe,   hanem  a  legelfogulatlanabb  állampolgári 
megfontolás.  Azon  a  darab  földön,  melyet  szent  István 
koronája  elfoglal,  a  magyar  felsőbbség  megbomlásával 
csak  zavar,  forradalom,  chaosz  következhetnék ;  a  szi- 
gorúan magyar  politikán  kivűl  e  földön  bármely  egyéb 
politika  ábrándos,  lehetetlen,  ideiglenes,  kalandozó  és 
csak  romlásba,  fejetlenségre,  a  nemzetiségek  kölcsönös 
pusztulására  vezethet.  Sok  itt  a  szertehuzó,  bontó  elem, 
melyek  szeretnék  szétrobbantani  az  országot.  Ellenök 
az  államnak  legfőbb  és  legerősebb  összetartó  ragasztéka 
a    történelmileg    megállapodott    magyar    felsőbbség. 

A  magyar  politika  a  rend,  béke,  szilárdság  egyetlen 
biztositéka  itt.  Állandóságot,  művelődést,  rendszeres 
állami  fejlődést  ebben  az  országban  csak  a  magyarság 
hatalma  alatt  lehet  gondolni.  Ha  ezzel  rendre  vergődni 
nem  tudunk,  másféle  kísérlettel  még  kevésbbé,  mert 
minden  másféle  kísérletet  nagy  erőszakkal  kellene  kez- 
deni s  az  azzal  előidézett  forradalmi  rázkodások  vége 
beláthatatlan.  Meglehet,  hogy  most  is  laza  az  álla- 
munkat alkotó  elemek  consistentiája;  de  bár  mily 
bolygatás  által  még  lazábbá  válnék.  Mostani  alakját 
sok  nemzedék  munkája  által  nyerte  ez  állam ;  rétegei 
lassú  lerakódás  után  tapadtak  egymáshoz,  de  együtt 
fognak  tartani,  mig  minden  réteg  a  saját  helyén  ma- 
rad. A  futó  homokot  igen  gyér  fű  is  képes  megkötni  és 
összetartani,  de  ha  megháborgatják  e  gyér  fű  gyökereit, 
ha  szántóvassal  felforgatják  az  összetartó  rétegeket : 
nem  támad  ott  termékeny  szántóföld,  hanem  puszta, 
kietlen,  vándor  sivatag. 

Azért  még  a  legelégületlenebb  nemzetiségi  agitáto- 
rok részéről  is  vakmerő,  botor,  ábrándos  politikának 
tartjuk,  ha  ebben  az  államban  a  magyar  faj  felsőbb- 
ségének  tönkre  tételére  és  Magyarország  szétrobban- 
tására  dolgoznak.  Az  ő  szempontj okból  is  rövidlátó 
utópiának  hiszszük  ezt.  Az  áradat,  mely  az  országot 
elpusztítaná,  nem  hozhatna  áldást  vagy  jólétet  egyik 
népre  sem,  mely  itt  lakik.  Hanem  erről  hasztalan  be- 
szélnénk :  azok  az  agitatiók  csendesedni,  azok  a  nem- 
zetiségi igények  a  kielégíthetőség  színvonaláig  apadni, 
az  a  magyarfaló  boszúvágy  csillapodni  nem  fog.  Bár 
mily  engedékenységet  mutasson  a  magyar  faj :  az  agi- 

tatiót  el  nem  hallgattathatja.  Le  kell  mondania  az 
1867,  sőt  1861  óta  követett  jámbor  testvériségi  érze- 
lemről, melylyel  fehér  lapot  volt  hajlandó  adni  a  nem- 
zetiségek kezébe  s  olyan  nemzetiségi  egyenjogúságot 
akart  volna  teremteni,  melynek  védő  árnyékában  ba- 
rátságosan ölelkezzék  egymással  valamennyi  hazai 
népfaj. 

Az  előttünk  fekvő  röpirat  erős  érvekkel  lép  föl  ez 
ilhisorins  és  erélytelen  eljárás  ellen.  Kimutatja :  mily 
káros  következményekre  vezetett  már  is  az  ország  né- 
mely vidékein  az  a  bágyadt,  csaknem  meghunyászkodó 
politika,  mely  mindig  a  nemzeti  egyenjogúságról  be- 
szélt, de  a  magyar  faj  érdekeit  alig  merte  csak  említeni 
is.  Kimutatja,  hogy  Eötvös  is,  a  nemzetiségi  politika 
kérdésében,  mily  ellenkezésbe  esett  önmagával  s  mily 
kiegyenlíthetetlen  ellentét  van  a  XlX-ik  század  ural- 
kodó eszméiben  e  kérdésről  elmondott  bölcsészi  néze- 
tei s  a  Nemzetiségekről  szóló  röpiratában  kifejtett 
gyakorlati  tanácsai  között:  amabban  az  egyenjogúsági 
elméletet  csak  az  uralomra  törekvés  egy  elburkolt  új 
formájának  mondja  s  emebben  mégis  a  nemzetiségi 
kérdés  megoldására  Magyarországon  legbiztosabb  esz- 
közül az  egyenjogúság  elvének  gyakorlati  kivitelét 
ajánlja.  Olyat  javasol  gyakorlatban  itt,  a  mit  már  el- 
méletileg is  lehetetlennek  bizonyít  amott.  A  nemzeti- 
ségi ellenszenvet  Európa-szerte  ki  engesztelhetetlennek 
ismeri  föl  s  mégis  itthon  a  legszélsőbb  határig  menő 
engedmények  által  akarja  azt  szépen  elaltatni. 

És  a  nemzet  elfogadta  e  tanácsot.  Készint  azon  lel- 
kesedéssel, melyet  rendesen  tanúsítani   szokott,  mikor 

valami  nagylelkűségről,  nemzeti  áldozatkészségről  van 
szó,  részint  még  szokottabb  indifferentismusa  által, 
hagyta  a  nemzetiségeket  mulatni  kedvökre.  Csaknem 
ömledező  testvéri  érzelmekkel  szóltunk  hozzájok.  Hogy 
mily  sikerrel :  mutatják  az  újvidéki,  fogarasi,  zarándi, 
szebeni  események.  Néhány  törvényhatóságunk  évről 
évre  romlik,  közgyűléseik  nyilt  alkalmat  adnak  az  ál- 
lam egyenes  megtámadására  és  mindennemű  izgatások 
terjesztésére. 

Ideje  végre,  hogy  más  szemmel  nézzünk  a  megyékre* 
Ne  tulajdonítsunk  nekik  sok  fontosságot  a  nagy  politika 
tekintetében.  Ne  várjuk  tőlök,  hogy  valaha  nemzeti- 
ségünket ők  védjék  meg  oly  veszélytől,  melyet  máskép 
elhárítani  talán  nem  tudnánk.  Hagyományos  elfogult- 
ság ne  zsibaszsza  meg  azok  kezét,  a  kik  a  megyék  jö- 
vendő hivatását,  hatáskörét  ki  fogják  mérni.  Bánjanak 
velők  szabadon,  csupán  az  ország  közigazgatásának 
jó  rendezése  álljon  szemök  előtt. 

A  megyék  ma  már  kevésbbé  lehetnek  arra  hivatva, 
hogy  fiók-parliamentek  legyenek  s  oly  dolgokról  tart- 
sanak napokig  tartó  közgyűlést,  melyek  a  nagy  politi- 
kához és  az  országgyűlés  elé  tartoznak.  Egykor  ennek 
is  inkább  volt  értelme,  míg  a  sajtó  fejletlen,  a  meetin- 
gek  tartása  korlátozottabb  s  így  az  eszmecserére  az 
alkalom  gyérebb  volt.  Ma  e  részben  is  kisebb  a  jelen- 
tőségök.  Mondják  ugyan,  hogy  a  megyei  gyűlés  alkal- 
mat adván  szónoklatokra,  mint  az  államférfiak  gyakorló 
iskolája,  jelentékeny  szolgálatokat  tehet  a  közügynek. 
Ezt  nem  is  akarjuk  kétségbe  vonni.  De  ha  a  gyűlés 
szorosan  a  megye  belügyeivel  foglalkozik  és  erre  van 

szorítva  a  szónok  is :  sokkal  valószinűbben  fog  jó 
államférfivá  fejlődni,  mint  fejlődik  az  által,  ha  nagy 
politikai  kérdésekről  szónokol  oly  gyűlésben,  a  mely  e 
kérdésekről  határozni  nincs  hivatva.  Az  önkormány- 
zat, a  megyei  rendszer  főleg  abban  lehet  az  alkotmá- 
nyos élet  iskolája,  ha  saját  helybeli  ügyeik  elintézése 
közül  alkalmat  ád  az  embereknek  tapasztalni :  mily 
nehéz  a  kormányzás  mestersége,  mily  bajos  a  sokféle 
véleményt  egy  kalap  alá  vonni,  mily  nehéz  helyesen 
igazgatni  s  vezetni  a  közvéleményt.  A  ki  ezt  kisebb 
körben  tapasztalta,  valószínűleg  méltányosabb  lesz  a 
kormányférfiak  feladatának  megítélésében  és  kevesebb 
önhittséggel  szól  oly  tárgyakhoz,  melyek  körűi  inga- 
tagnak érzi  maga  alatt  a  földet.  Kég  idő  óta  nagy  ba- 
junk az,  hogy  mindenütt,  mindnyájan  mindig  a  nagy 
politikáról  beszélünk  legtöbbet.  Megyegyűléseínkre  is 
inkább  az  országos  kérdések  tárgyalása,  mint  az  ön- 
kormányzati ügyek  vonzották  az  embereket.  Igyekez- 
zünk szabályozottabb  mederbe  terelni  e  szóáradást. 
Végezze  a  megye  a  saját  dolgát  s  legyen  minél  keve- 
sebb alkalma  országos  dolgokba  szólani.  Adhatunk  a 
municipiumoknak  elég  dolgot  otthon,  de  adjunk  eszközt 
a  központi  kormg^ynak  is,  hogy  állami  ügyekben  ki- 
adott rendeletei  az  egész  országban  pontosan,  gyor- 
san és  felelősség  terhe  alatt  hajtassanak  végre. 

Köpiratunk  e  czél  elérése  végett  azt  javasolja,  hogy 
a  tisztviselőket  a  segédszolgabirótól  kezdve  egész  az 
alispánig  a  kormány  nevezze  ki  és  szüntettessék  meg 
a  megyék  választási  joga. 

Nem  akarunk  itt   futólag   a  javaslat   tárgyalásába 

fogni.  Sokat  mondhatni  ellene  is,  mellette  is.  A  köz- 
vélemény e  kérdést  illetőleg  még  nem  állapodott  meg 
bizonyos  határozott  irányokban.  A  kilenczes  bizottság 
megpendíti  ez  ügyben  a  reform  szükségét,  de  nyilt  ja- 
vaslattal nem  áll  elő.  Valószínűleg  majd  némi  közép- 
úton fog  történni  a  megállapodás  :  például  a  különös 
szaktudományt  kívánó  állások  betöltése  a  kormányra 
bizatik,  a  többiek  erősebb  és  egyenesebben  a  kormány- 
tól függő  felelősség  terhe  alatt,  talán  továbbra  is  me- 
gyei választás  alatt  maradhatnak. 

Azonban  bár  mily  irányt  vegyen  is  az  új  rendezés  : 
egyetlen  gondnnk  legyen,  hogy  jó  administratiót  nyer- 
hessünk általa.  Ne  tegyenek  elfogulttá  a  múltból  ma- 
radt nagy  jelszavak,  az  üres  kegyelet,  a  védbástya  név. 
Keserűen  csalódhatnánk,  ha  a  magyarság  jövője  s 
nemzetiségünk  megőrzése  tekintetében  nagy  bizalmat 
vetnénk  épen  a  megyékbe.  Ügyeljünk,  hogy  a  legvál- 
ságosabb órában  ellenséges  ágyútűzzel  ne  támadjanak 
reánk  épen  onnan,  a  hol  segédsereget  véltünk  tábo- 
rozni. 


IV. 

Nagy  fér  fiaink.  Legújabb  fény-  én  árnyképek. 
Kákái  Aranyostól. 

(1875.) 

Kákái  Aranyos  könyveivel  többet  foglalkozik  az 
olvasó  közönség,  mint  az  irodalmi  közlönyök.  Képvi- 
selői köldökben,  minisztériumoknál,  kaszinókban  és  az 

előkelő  világ  szalonjaiban  e  vázlatokról  mindenesetre 
beszélnek  annyit,  mint  igen  kevés  termékéről  a  magyar 
irodalomnak.  Dicsérői  és  gyalázol  egyaránt  elismerik, 
hogy  szellemesen,  könnyű  tollal,  genialis  vonásokkal 
vannak   vázolva,   s  nem   egy  megjegyzése,    nem   egy 
jellemző  észrevétele  jár  hetekig  szájról-szájra  a  más 
rovására  szívesen   kaczagó   közönség   között.   A  napi 
sajtó  pedig  többnyire  agyon  szokta  hallgatni.  A  kik 
jelentéktelen   írói    kísérletek    bírálatára    nem   ritkán 
egész  hasábokat  « szentelnek))  és  egész  tárczákat  hisz- 
nek   érdekessé   tehetni    nyomtalanul   kelő    és   letűnő 
könyvek   kivonataival :   K.    műveinek   megjelenésekor 
nem  látszanak  észrevenni  azt,  hogy  ez  az  iró  messze 
kilátszik  a  nyomtatott  betűk  mindennapi  áradatából,  s 
ennek  hullámai  nem  is  fogják  elmosni  olyan  könnyen, 
mint  sok  híressé  trombitált  irodalmi  nevezetességet. 
K.  A.  azzal  is,  a  mit  ír,  és  azzal  is,  a  mint  írja,  jellemzi 
a  kort  és  ez  a  tulajdonsága   még   igen    sokáig   meg 
fogja   őrizni   érdekességét.   Sok   nagyképű   vezérczikk 
régen  feledésbe  merült,  sok   « zajos  tetszéssel  kisért)) 
parlamenti  beszédet  az  országgyűlési  naplóban  rágott 
össze  a  moly,  sok    «új   irányt  kezdő  dráma))   letűnt  a 
színpadról,  mikor   K.   könyvét  még  mindig   érdekkel 
fogja  forgatni  egy  jövő  korbeli  historikus,  a  ki  majdan 
a  második  parliamenti  magyar  kormány  időszakának 
belső  történetével  foglalkozik. 

Hanem  az  igaz,  hogy  majd  meggyűl  e  könyvvel  a 
baja,  míg  kiválogatja  belőle  a  jót  a  rossztól,  a  valót  a 
valótlantól,  a  jellemzőt  az  eltorzító  malitiától.  Mert 
mindez  nagy  ügyességgel  van  abban  összevegyítve  s 

aztán  leöntve  egy  csípős  ízű  erős  lével,  mely  nem 
kellemetlenül  csiklandozza  az  olvasó  ínyét,  de  a  mely- 
ről nem  tudhatni  bizonyosan :  nincs-e  hozzá  méreg 
keverve,  s  nem  ettől  nyerte-e  pikáns  ízét? 

K.  A.  irálya  és  modora  váltakozva  hol  az  életrajz, 
hol  a  tárczaczikk,  hol  az  élczlapi  bohóskodás  hangját 
veszi  föl.  Mind  a  háromból  van  benne  valami,  de 
egyik  sem  túlnyomó  részben.  Néhol  egyes  részletekben 
fölemelkedik  a  történetírói  fölfogásig,  sőt  nagy  ottho- 
nossággal átfutja  az  államphilosophia  egy-egy  vidékét 
is  ;  másutt  leszáll  a  közönséges  elménczkedés  fokára. 
Egyszer  szatirizál  kíméletlenül,  másszor  csak  enyeleg. 
Mindig  sietősen  ír,  journalista  tollal.  Hogy  részletesen 
kidolgozza  rajzait,  arra  ritkán  vesz  időt;  csak  vázlato- 
kat nyújt  8  azokat  is  gyakran  csupán  egyetlen  oldalról 
körvonalozza.  Néha  úgy  tesz,  mintha  a  festő  hátulról 
rajzolná  valakinek  az  arczképét,  a  honnan  csak  a 
kopasz  búbja  és  a  két  füle  látható.  Összes  fény-  és 
árnyképei  közt  aligha  van  egy  is,  mely  egy  teljes 
essai/Yé  kerekednék.  Compositióra  nem  ügyel ;  csak 
össze-vissza  fűzve  követik  egymást  megjegyzései. 

De  ezek  a  megjegyzések  magokban  mindig  elég 
érdekesek  arra,  hogy  lekössék  a  figyelmet.  S  ha  egy 
sétatéren  vagy  népes  teremben  néha  órákig  szívesen 
elhallgatjuk  egy  jó  « cicerone))  magyarázatát,  a  ki  az 
előttünk  elhaladókról  egyet  vagy  mást  pletykázni  tud, 
mennyivel  érdekesebb  egy  ily  cicerone,  a  ki  a  «nagy 
hazafiakat))  mutatja  be  hálóköntösben.  Es  igazán  tud 
rólok  sokat.  Éles  szeme  van,  hamar  bepillant  embe- 
reibe ;  nem  mindig  egészen  leikök  fenekéig  ugyan,  de 

elég  mélyen  arra,  hogy  az  apró  hibák,  hiúságok,  üres 
felületesség,  charlatanság  és  szédelgés  rejtve  ne  marad- 
janak előtte.  Nagy  mértékben  meg  van  áldva  ép  józan 
észszel,  melyet  se  a  politikában,  se  a  tudományban 
meg  nem  tud  széditeni  a  nagyképű  üres  phraseologia. 
Igazi  kedve  telik  benne,  hogy  szétpattantsa  a  fölfújt 
hólyagot.  Neki  magának  igen  könnyű  és  igen  világos 
irálya  van,  s  bár  meg  tudja  tűrni  a  nehézkesebb  ész- 
járást  is,    de  ha   a  fontoskodás   tartalmatlan,   ha  az 
üresség  követel  magának  nyomatékot :  azt  hamar  leve- 
gőbe fújja  minden  tudományos  apparátusával  együtt. 
Sok  aprólékos  vonást   megfigyel  és  aprólékos    észre- 
vételeit igen  ügyesen  tudja  irataiban  használni ;  gyak- 
ran egészen  jelentéktelennek  látszó  kicsiségeket  úgy 
dob  a  nagyobb  dolgok  közé,  hogy  egész  emberét  jel- 
lemzi velők.  Ismeri  az  utolsó  húsz-huszonöt  év  poli- 
tikai  történetét  és  politikai   szereplőit  jobban,   mint 
akárki,  a  ki  ezekről  mostanában  magyarul  könyvet  irt. 
A  kulisszák  között  élt  mindig ;  ismeri  a  mozgató  gépe- 
zet elrejtett  rugóit ;   megtudott  igen  sok  belső  titkot  s 
jó  emlékező  tehetsége  van,  hogy  el  ne  felejtse.  Emlé- 
kezete olyan  e  részben,  mint  a  jó  adomázóé :  jellemző 
anekdoták  minden  á  proposra  jutnak  eszébe  és  csat- 
tanósan tudja  azokat  előadni. 

A  közéletben  szereplő  férfiak  jellemzésével  egész 
irodalmunkban  az  élczlapon  kívül  jelenleg  csak  ő 
foglalkozik,  mert  a  képes  újságok  obligát  életrajzait  e 
részben  alig  vehetjük  számba.  De  K.  A.  rajzai  nem- 
csak jellemzőbbek  és  teljesebbek,  hanem  élczesebbek 
is,  mint  átlag  az  élczlapoké.  Nyila  biztosabban  talál, 

fegyvere  finomabb.  Eitkábban  válik  kezében  akár 
otromba  doronggá,  akár  élevesztett  vaskó-darabbá. 
Könnyű  kézzel  üti  a  sebet,  de  aztán  nem  vájkál  benne 
annyi  ideig,  hogy  az  olvasóra  undorítóvá  legyen. 
Valamennyi  vázlatán  meglátszik  ugyan,  hogy  egy- 
azon kézből  eredt,  de  mégis  ritkábban  ismétli  ön- 
magát, mint  élczlapjaink.  Nem  lovagol  egy-egy  hibán, 
valakinek  a  nagy  orrán,  hosszú  vagy  kis  termetén  oly 
sokáig,  mint  ezek.  A  mit  tálal,  azt  frissen  főzte,  nein 
a  tegnapi  maradékot  melegíti  föl.  Igen  ritkán  egy- 
hangú ;  nem  unalmas  soha.  ízlése  műveltebb,  törek- 
vése komolyabb,  felfogása  igyekszik  magasabb  czélnak 
is  szolgálni  a  puszta  megnevettetésen  kívül.  Sokszor 
kíméletlenebb  mint  az  élczlapok,  de  még  sem  olyan 
durva.  Gyakran  nagyítja  ő  is  a  jellem  ellesett  torz 
vonásait,  túlozza  a  hibát,  megvastagítja  a  természeti 
hiányokat,  de  merő  ráfogásokra  nem  vetemül.  Nem 
teszi  embereit  nevetségesekké  oly  dolgokért,  a  mikben 
ezek  teljesen  ártatlanok ;  a  mit  ő  mond,  abban  leg- 
többnyire  van  valami  igaz.  A  magánélet  iránt  kíméle- 
tesebb, mint  az  élczlapok  és  nem  emlékezünk,  hogy 
kivált  a  családi  dolgokat  egyetlen  helyen  is  megsértené. 
Embereiben  a  közélet  emberét  tekinti  s  csak  annyiban 
foglalkozik  velők,  a  mennyiben  gondolja,  hogy  befo- 
lyások lehet  napjaink  politikájára.  A  jellemrajz  hát- 
terében nála  gyakran  lelünk  egy  darab  érdekes  kor- 
rajzot, melyben  alkalmat  vesz  politikai  irányt  és  elveket 
komolyan  védni  vagy  ostromolni.  Az  élczlapoknak  egész 
törekvésök  a  komikai  hatás  :  igyekeznek  megnevettetni ; 
K.  A.  azonban  befolyást  akar  nyerni  meggyőződésedre 

is  s  míg  élczoin  kaczagsz,  már  félig  azon  útra  léptei,  a 
hova  ő  szándékozott  vezetni.  Ily  módon  gyakran  sikerül 
véleményedre  hatnia.  Nem  annyira  ugyan,  hogy  átté- 
ritsen  az  ö  pártjára;  de  annyira  igen,  hogy  rosszul 
érezd  magadat  a  saját  pártodban.  Kitkán  fog  abba, 
hogy  reád  tukmálja  a  maga  elveit,  vagy  nyakadra 
dicsérje  a  maga  államféríiait ;  de  igyekszik  megingatni 
a  te  saját  elveidet  s  megdönteni  bizalmadat  a  saját 
vezetőid  iránt. 

Egy  szóval,  ö  nem  clown,  hanem  szatirikus.  Hatá- 
rozottabb irányú,  eszmében  gazdagabb,  Ítéletében  meg- 
állapodottabb,  tanulmányokban  és  politikai  tapasztala- 
tainak bőségében  fölülmúlja  valamennyi  élczlapot. 

Es  függetlenebb  is  mint  azok.  Azaz,  szabatosabban 
szólva,  kevésbbé  függ  össze  a  most  szereplő  pártokkal 
és  azok  féríiaival.  Kevésbbé  köti  pártfegyelem,  mert  az 
a  párt,  a  melynek  érdekeit  a  hírlapirodalomban  ő  kép- 
viseli, ma  is  alig  adja  nyílt  jelét  létezésének,  egy  pár 
évvel  ezelőtt  pedig  —  mikor  K.  A.  az  első  vázlatokat 
közrebocsátotta  —  egészen  az  észrevehetetlenségben 
lappangott.  Ennélfogva  a  szereplő  politikusok  között 
kevés  olyan  embere  van,  a  kit  pártszempontból,  <(  belső 
érdekből*)  kímélnie  vagy  esetleg  épen  dicsérnie  kellene. 
Tágabb  mezeje  van,  a  hol  szabadjára  érezheti  magát 
és  tetszése  szerint,  minden  tekintet  nélkül  szórhatja 
gúnyjait.  A  kik  neki  «ne  nyúlj  hozzám  virágok»,  azok 
kevés  számmal  vannak  s  mivel  most  keveset  is  szere- 
pelnek a  nyílt  színtéren :  nem  tűnik  föl,  ha  egészen 
hallgat  is  rólok.  Ez  szerencséje  is,  mint  szatirikusnak 
és  mint  egyáltalán  írónak  egyaránt.  Mert  K.  A.-nak 

természetében  van,  hogy  lenézni,  kicsinyíteni,  kicsú- 
folni sokkal  jobban  tud,  mint  érdemeket  igazán  elis- 
merni még  ott  is,  a  hol  van  elismerni  való  érdem. 
Annyival  nehezebben  megy  ez  neki  ott,  a  hol  az  érde- 
mek nagy  részét  csak  a  pártszempont,  a  barátság,  a 
kölcsönös  jó  viszony  láttatja  vele.  Megszokta,  hogy 
mindig  torzképet  rajzoljon  s  ha  Adonist  vagy  Platót 
akarja  festeni,  eltorzítja  azt  is. 

Nem  akarjuk  ezzel  azt  mondani,  hogy  K.  A.  olykor- 
olykor szépítgetni  is  ne  szokott  volna.  Ellenkezőleg. 
Az  előttünk  fekvő  kötetben  is  van  rá  példa,  hogy  néha 
megpróbálja  Yulcanust  Adonis  szeretetreméltóságában 
állítani  elénk  s  a  nagyot  ütő  kalapács  érdemei  iránt 
megnyerni  rokonszenvünket.  Es  el  kell  ismernünk, 
hogy  ügyesen  tud  hízelegni,  ha  akar.  Jól  érti  a  hizel- 
gésnek  azt  a  tökéletesített  módját,  mely  sértés  alakjába 
van  burkolva  s  első  pillanatra  gorombaságnak  látszik, 
de  a  gúnyolódás  ürügye  alatt  annyival  kellemesebben 
osztja  dicséreteit.  Megtépi,  karmolja,  czíbálja,  földhöz 
veri  a  dicsőítendő  férfiút,  mint  játszó  macska  a  pajtá- 
sát, de  nagyon  jól  tudja,  hogy  annak  ez  a  czibálás 
igen  jól  esik,  sokkal  jobban,  mintha  közönségesen 
czirógatnák. 

Hanem  az  ilyen  szeszélyes  nyájaskodás  nem  fér 
össze  az  ítélő  bíró  feladatával.  K.  A.  ítéletében  ritkán 
lehet  bízni,  mert  nagyon  különböző  mértékkel  mér. 
Egyik  embernél  a  legkiválóbb  tulajdonok  mellett  egy- 
egy  hibát  oly  élesen  megvilágítva  tüntet  ki,  hogy  az 
egész  embert  elhomályosítja.  A  másiknál  pedig  jelen- 
téktelen érdemekből  is  nagy  dolgot  csinál.  Bár  meg 

kell  adnunk,   liogy   ez   utóbbi  hibába  ritkábban  esik. 
Jobban  szereti  az  embereket  lerántani,  mint  fölemelni. 
Talapzatot   bizony   ritkán    rak    emberei   alá.   Látszik, 
liogy  akkor  érzi  magát  igazán  jól,  mikor  gúnyolódha- 
tik ;  a  dicséret,  az  csak  erőltetve  megy.  Yan   egy-két 
államférfi,    a  kikkel  éveken   át  jó   viszonyban  volt  s 
figyelmesen  lesliette  gyöngéiket,  de  a  világ   előtt  nem 
tárhatta  föl;  mily  jól  esik  neki  a  ((jó  viszony»)   változ- 
tával,  hogy  gúnyolódásának  szabad  röptöt  engedhet  s 
a  barátság  többé  nem  gátolja,   természetes  érzelmeit 
kiönteni.  Mert  neki  a  ridegség,  az  irónia,  a  kicsinylés 
természetében  van.  Ifjúsága  óta  hiányzik  nála  minden 
lelkesülés,    minden   felbuzduló  érzelem.    Széchenyiről 
Írott  művében  maga  ád  kulcsot  jelleme  ridegségéhez 
és  maga  beszéli  el,  hogy  különben  is  korán  érett  poli- 
tikai józanságát  az  1848-iki  katastropha  rideg  practi- 
cismussá  fagyasztá  s  ő  akkor  nem  törődvén  se  hazával, 
se  nemzettel,  beállott  Bécsbe  könyvcensornak  s  kosmo- 
polita  lett  és  epikureus.   Ez  a  nyilatkozat  segít  legjob- 
ban  megfejteni   az   ő  lelkét    és  jellemét.    Igaz,    hogy 
azóta,  midőn  így  jellemezte  magát,  sok  megváltozott. 
Kosmopolitából  ismét  a  rgagyar  politika   szóvivőjévé 
lett.  De  megmaradt  epikureusnak  és  megmaradt  benne  az 
a  cynismus,  melylyel  önmagáról  ily  jellemzést  fölemelt 
fővel  hirdet  a  világnak.   Sértő,   rideg,   sivár  cynismus, 
melyről  alig   hihetni,  hogy  fölbuzdulhatna   valamely 
eszméért,    igazán   ragaszkodhatnék    valami    elvhez    s 
lehetne  hite  igazságban,  bizalma  bárkihez,  rokonszenve 
bármely  ügy  iránt.   Nem  szeret  senkit  és  semmit.  írói 
tehetsége  szerint  sokkal  magasabb  hely  illetné  meg  az 

irodalomban,  mint  a  milyet  jelenleg  elfoglal,  ha  földhöz 
nem  lánczolná  ez  a  semmit  föl  nem  vevő,  senkit  nem 
tisztelő  cynismus.  De  ő  nagyon  tetszik  önmagának  e 
szerepben.  Kérkedni  szokott  vele ;  kinevet  minden 
idealismust,  és  igen  hamar  kinevetni  való  idealismus- 
nak  nevezi  mindazt,  a  mi  egy  kissé  emelkedettebb 
érzelemből  ered.  Lerántja  a  haszonleső  álarczát,  nevet- 
ségessé teszi  a  hiú  ambitiót,  kicsúfolja  a  hazafisággal 
szájaskodókat;  de  a  nemesebb  irányú  törekvést  és  az 
őszinte  hazafias  lelkesülést  is  könnyen  kineveti  és 
könnyen  hóldkórosságnak  tartja.  Jól  teszi,  ha  írtja  az 
érzelgést,  az  ábrándozást;  de  nagyon  alant  ne  jelölje 
ki  ezek  határvonalát,  mert  az  önzésen  és  a  practicis- 
muson  túl  nem  kezdődik  mindjárt  az  ábránd  országa; 
van  a  kettő  között  még  egy  tágas  mező,  versenytérül  a 
nemesebb  jellemek  számára. 

Azt  sem  kellene  felednie,  hogy  érző  kedély  nélkül, 
idealismus  nélkül  kevés  nagy  író  volt  a  világon  és 
nála  főleg  ez  a  kinevetett  érzelem  hiányzik,  hogy  jó 
biograph  és  koszorút  érdemlő  író  váljék  belőle.  Sőt 
nem  csak  írói  koszorújának  van  hija  miatta.  Egész 
pályája  példa  arra,  hogy  az  igen  nagy  « józanság »> 
sem  vezet  mindig  czélhoz.  Ha  nála  a  «practicismus)) 
nem  fejlett  volna  ki  oly  korán,  ha  az  epikureismus  nem 
vonta  volna  oly  erősen  a  lencsés  tál  felé,  oly  tehetség- 
gel, mint  az  övé,  kivált  ha  nemes  ambitióval  választott 
czél  ösztönözte  volna  tanulmányainak  rendszeresebb 
folytatására :  egykor  talán  át  kellett  volna  ugyan  élnie 
néhány  szűk  évet,  de  most  nemcsak  írói  hírben  állna 
magasabban,  nemcsak  neve  volna  népszerűbb  —  ily 

markolliatatlan  dolgokra  ö,  azt  mutatja,  nem  sokat 
ád  —  hanem  dúsabb  lehetne  földi  javakban  is.  Ezek- 
nek becsét  pedig,  nem  hiszszük,  hogy  legepikureusabb 
napjaiban  is  tagadhatta  volna. 


V. 

Magyar  conservativ  politika.  Irta  AshótJi  János. 

(1875.) 

A  napi  sajtó  egész  eseményt  csinált  e  műből.  Meg- 
jelenésének politikai  fontosságot  tiüajdonitott,  állítá- 
sait vezérczikkekben  bonczolta,  vádjai  ellen  komoly 
védelem  alá  vette  a  legkiválóbb  államférfiakat  és  tá- 
madásai mögött  valami  megdöbbentő  hatalmat  sejtett 
lappangani.  Mintha  e  röpirat  nem  is  könyv  volna,  ha 
nem  politikai  tény. 

Mi  pedig  úgy  látjuk,  hogy  könyvnek  is  igen  rossz. 
Zavarosabb  munka  nem  egyhamar  jelent  meg  politikai 
irodalmunk  terén.  Fölfogása  egyoldalú,  vádjai  lelki- 
ismeretlenek. Ítélete  félszeg,  programmja  badar ;  a  mit 
a  magyar  közélet  néhány  évtizedi  eseményeiről  és  ezek 
indokairól  mond,  az  csupa  confusio  és  következetlen- 
ség; bátorsága,  melylyel  néhány  kitűnő  magyar  állam- 
férfit megrohan,  nem  bátorság,  hanem  gyermekes 
paczkázás  ;  kihívó  vakmerősége,  melylyel  a  conservativ 
párt  bajnokaként  sorompóba  lép,  merő  föltűnési  vágy ; 
ítélete,  melyet  a  magyar  nemzet  jelen  századbeli  tör- 
ténetéről s  a  liberális  párt  tetteiről  mond,  a  legköny- 

nyelműbb,  ferdébb,  meggondolatlanabb  nyilatkozat,  a 
mit  történelmi  visszapillantás  ürügye  alatt  kimondani 
lehet. 

Csupa  ellenmondás  az  egész  munka.  Ellenmondá- 
sokkal van  tele  részleteiben,  és  'ellenmondás  már  az  is, 
hogy  Asbóth  úr  ilyen  conservativ  programm  írásába 
kezd.  Mert  Asbóth  úr  olyan  kevéssé  conservativ  jellem, 
hogy  e  részben  ritkítja  párját ;  és  csalódik,  ha  azt  hiszi, 
hogy  elég  neki  egy  szép  reggelen  elkiáltania:  <(én  con- 
servativ vagyok))  s  már  ezzel  valóban  azzá  is  lett. 
Mintha  csak  öltönyt  cserélne,  most  tetszelegve  jár  a 
conservativ  mezben,  melylyel  meglehetősen  sikerült 
föltűnést  okoznia ;  de  eddigi  nyilvános  szereplése,  bár 
mindössze  sem  hosszú,  nagyon  is  mutatja,  hogy  ter- 
mészetében nincs  conservativ  elem,  és  nincs  semmi 
állandóság.  Elveit  hebehurgyán  változtatja,  ítélete  egyik 
szélsőségből  a  másikba  csap,  nézeteit  szeszélye  után 
látszik  szerezni ;  csupán  föltűnési  vágya  marad  meg 
állandóan  és  ma  épen  oly  ecclatans  módot  keres  azt 
vitatni,  hogy  valami  fekete,  a  mily  hevesen  vitatta  teg- 
nap, hogy  fehér. 

Alig  egy  éve  még.  Három  nemzedék  czímű  röp- 
iratában a  magyar  nemzet  jelen  századbeli  politikai 
fejlését  három  fő  alak  vezérlete  alatt,  e  három  fő  alak- 
ban látta  <(megtestesedve».  Széchenyi  a  tettekre  ébre- 
dés; Kossuth  a  lázas  küzdés;  Deák  az  alkotás  korsza- 
kának képviselője  —  monda  akkor.  Ugyanegy  fejlődés 
különböző  szakainak  nevezte  e  három  korszakot ;  ter- 
mészeti szükségességnek  tulaj donítá,  hogy  a  nemzet- 
nek  e   három  fokon  át   kellett   haladnia;    Széchenyi 

korát  ((az  előkészületien  ösztönök  kapkodásának  »> 
nevezte,  «mely  az  erőkhöz  és  törekvésekhez  méltó  al- 
kotásig eljutni  nem  tud»)  ;  Kossuth  korszakában  ((a 
küzdés  tüzet  okádó  lelkesedésében  ragyogó,  duzzadó 
izmokkal  és  neki  feszített  tüdővel  munkálkodó,  de  al- 
kotni nem  tudó  szenvedélyesség  korát*)  látta ;  míg  Deák 
alatt  « a  biztos  kézzel  teremtő  alkotás  plastikai  súly- 
egy énének  és  az  egész  fölött  uralkodó  harmóniájának 
kimondhatatlan  fölényét*)  találta  föl. 

íme,  egy  év  múltával,  e  bombasztikus  dicsőítésből 
nem  őrzött  meg  conservativ  keblében  semmit.  Átkot 
kiált  az  egész  szabadelvű  mozgalomra  1825-től  49-ig; 
mindent,  a  mi  azon  időben  történt,  ha  jól  ütött  ki,  a 
conservativ  pártnak  tulajdonítja  ;  Széchenyit  átviszi  a 
conservativ  párthoz ;  Kossuth  szereplése  fölött  minden 
szava  kárhoztatás,  kicsinylés  és  gúny ;  Deáktól  pedig  a 
« plastikai  alkotás*)  dicsőségét  elragadva,  a  conservativ 
párt  fejeit  koszorúzza  meg  vele. 

Tavalyi  röpiratát  Deák  nagyságába  vetett  bizalmával 
ekként  fejezte  be:  ((így  tudta  romjaiból  Deák  Ferencz 
újra  fölépíteni  a  magyar  alkotmányt,  de  nem !  —  ma- 
gát a  magyar  hazát,  így  tudta  nemcsak  helyreállítani 
a  mi  össze  volt  roskadva,  hanem  tovább  is  építeni, 
betetőzni  alkotmányunkat,  megvédelmezni  jövőre  a 
fölötte  el-el  nyargaló  förgetegek  ellen,  pótolva  a  múlt- 
nak nehéz  mulasztásait ;  kiterjesztve  az  alkotmányos- 
ságnak eddigelé  csupán  az  országnak  külön  ügyeire 
terjedő  hatályosságát  az  Ausztriával  közös  ügyekre  is, 
és  megszüntetve  azon  állapotot,  melyben  ezek  évszá- 
zadokon át,  az  ország  minden  tiltakozásai  ellenére  is, 

a  nemzet  hozzájárulása,  az  ország  érdekeinek  figye- 
lembe vétele  nélkül  tettleg  absolntistice  intéztettek,  ki 
nem  apadó  forrását  képezve  az  elkeseredett  viszálko- 
dásnak,  végzetes  összeütközésnek.  Es  így  tudta  a  per- 
sonális  unió  középkori,  feudális  alapjáról  a  kornak 
színvonalára,  az  érdekközösség  alapjára  emelni  a 
Magyarország  és  Ausztria  közti  közjogi  viszonyt)). 

Idei  röpiratában  pedig  a  kiegyezés  minden  érdemét 
a  conservativeknek  akarja  tulajdonítani.  Deák  és  pártja 
«azok  programmját  tették  magukévá  mindenben,  de 
abban  az  egyben  nem  engedhettek,  hogy  azt  ők  hajt- 
sák végre,  hogy  a  hatalom  nekik  jusson,  a  felelős 
minisztérium  ők  legyenek*).  A  conservativek  «érezték, 
hogy  a  nagy  mű,  melyet  annyi  önfeláldozással  alkottak 
meg,  követeli  tőlük  még  azt  az  önmegtagadást  is,  hogy 
hallgatagon  félre  vonuljanak  s  a  nagy  mű  megerősíté- 
sét, megvédését  másnak  engedjék  át)).  Deáknak  tehát, 
Asbóth  úr  idei  szemüvegén  át  nézve,  alig  van  többé  szót 
érdemlő  része  a  kiegyezésben  ;  a  kiegyezés  után  pedig 
szerepe  még  ügyefogyottabb,  mert  «a  nagy  mű  befe- 
jezte után  Deák  nem  vezér  volt  többé,  hanem  csak 
zászló  Andrássy  kezében,  melyet  ez  olyankor  lobogta- 
tott magasan,  midőn  attól  lehetett  tartani,  hogy  a  hívek 
megingatott  dandárjai  különben  nem  követnék  kalan- 
dozásaiban az  új  vezért)). 

Oh  hova  törpül  egy  rövid  év  alatt  a  nagy  alkotó ! 
Tavaly  még  rendületlen  alkotmány-építő  hatalom,  ki- 
nek műve  századok  ingadozásait  helyezi  szilárd  alapra; 
az  idén  már  lenge  lobogó,  melyet  tehetség  nélküli  gró- 
focska  tetszése  szerint  csóvál  a  levegőben, 

Honnan  e  meglepő  változás '? 

Egész  komolyan  szólva,  mi  nem  találjuk  egyéb 
magyarázatát,  mint  azt,  hogy  Asbóth  úrnál,  élénk  stilje, 
ügyes  előadása,  váratlan  ötletei,  szokatlan  fordulatai, 
szellemes  modora,  helyenként  teljes  figyelmet  keltő 
fejtegetései  és  elég  bő  olvasottsága  mellett  teljesen 
hiányozni  látszik  az  önálló  Ítélet.  Olyan  Ítélet,  mely 
tapasztalatokon,  emberismereten,  megfontoláson  ala- 
púi. Olyan  Ítélet,  a  mit  akár  conservativ,  akár  liberális 
az  ember^  lelkiismeretes  gondolkozás  után  formál  ma- 
gának, hogy  aztán  megálljon  mellette.  Olyan  Ítélet,  a 
mit  csak  kellő  érlelés  után  szokott  kimondani  az,  a  kit 
politikai  föllépésre  nem  csupán  a  föltűnési  vágy  inge- 
rel ;  de  ha  egyszer  kimondta,  nem  hirdeti  holnap  ismét 
az  ellenkezőjét. 

Asbóth  úr  nem  szokta  megérlelni  nézeteit.  Ötletei 
vannak,  benyomások  után  indul,  de  meggyőződése  na- 
gyon változékony.  Mindig  arra  esküszik,  a  mi  utoljára 
hat  erősebben  a  lelkére.  Mondhatnók  (a  «primae  infoV' 
mationis))  mintájára),  hogy  ő  ultimae  hiformationis 
ember,  a  kinek  az  válik  hitévé,  a  mit  legutolszor  leg- 
többet hall.  Lágy  lélek,  melyben  egy-egy  elhatározás 
nem  véshet  állandó  medret  magának,  de  minden  új 
benyomás  mélyen  bele  fészkeli  magát,  egy  rövidke 
időre.  Ezért  aztán  mindig  túloz,  s  egy  ideig  a  legelfo- 
gultabb  hírnökévé  válik  azon  véleménynek,  melyhez 
legutóbb  szegődött.  Tavaly  túlzó  Deákísta ;  az  idén 
túlzó  Sennyeiánus.  A  renegátok  közmondásos  fanatikus- 
ságával  támadja,  szidja,  rágalmazza  elhagyott  hitét. 
Tavaly  prófétája  volt  Deák;  az  idén  nemcsak  a  kiegye- 

zés  érdemét  tagadja  meg  tőle,  nemcsak  hülye  eszköz- 
nek állítja  mások  kezében,  hanem  azon  otromba  váddal 
is  reá  támad,  hogy  «míg  másutt  a  vezérek  keresve  ke- 
resik a  fiatal  tehetségeket,  nálunk  annyival  inkább 
leszorították  a  háznak  fiatalabb  tagjait,  minél  tehet- 
ségesebbek voltak  és  szóhoz  legfeljebb  Deák  Ferencz 
unokaöcscsei  juthattak)). 

Ez  elfogultságból  következik,  hogy  Asbóth  úr  röp- 
irataiban mindig  a  vak  egyoldalúság  uralkodik.  Nem 
azért  írja  könyvét,  hogy  a  tárgyat  minden  oldaláról 
megvilágítva  az  igazságot  keresse  ;  hanem  azért,  hogy 
egy  a  priori  magának  eleve  fölállított  tételt  bebizonyí- 
tani igyekezzék.  0  mindig  csak  egy  oldaláról  látja  a 
tárgyat. 

Ilyen  a  priori  tétele  volt  tavaly  az,  hogy  párhuzamba 
állítsa  Széchenyit  és  Vörösmartyt,  Kossuthot  és  Petőfit, 
Deákot  és  Aranyt.  Ezért  írt  akkor  egy  röpiratot,  mely- 
ben minden  összeszedhető  érvet  concentrált,  hogy  e 
furcsa  ötletet  bizonyítsa. 

Ilyen  tétele  az  idén  az,  hogy  nemzetünk  fejlődésében 
minden  jó  eszmét  a  conservativ  párt  férfiainak  köszön- 
hetünk. Ezért  készült  most  az  új  röpirat,  minden  bizo- 
nyíték összehalmozásával,  melyek  a  tárgyra  erről  az 
oldalról  vethetnek  fényt. 

Asbóth  úr  figyelemmel  kisérvén  az  európai  esemé- 
nyeket, észreveszi,  hogy  a  külföldön  itt-ott  a  szabad- 
elvű iránynyal  szemben  a  conseivativ  elem  jut  túl- 
súlyra ;  és  figyelemmel  kisérvén  a  hazai  ügyek  fejlését, 
látja,  hogy  nálunk  a  közigazgatás,  törvényhozás,  pénz- 
ügyek, parlamenti  tárgyalás  stb.  bajai  miatt  ország- 

szerte  uagy  az  elégületlenség,  panasz,  elkedvetlenedés 
és  zúgolódás.  Elmélkedvén  mindezekről  a  maga  mód- 
ján, egyszerre  fölfedezi,  hogy  ez  az  elégületlenség  ná- 
lunk ((conservativ  áramlat))  s  nosza  mindjárt  nyakig 
bele  szokik  e  conservativ  áramlatba  és  elhatározza, 
hogy  könyvet  ir  róla. 

Összehord  mindent,  a  mi  rögeszméjét  támogathatja. 

Fölületesebben  soha  sem  itélt  még  valaki  egy  törté- 
netivé vált  korszak  vezéreszméiröl  és  vezetőiről,  mint 
ő  akarja  megítélni  a  negyvenes  évek  mozgalmait.  Elő- 
szed néhány  polemikus  röpiratot  azon  korszakból; 
idézi  azokat  lapokon  át;  vizsgálat  nélkül  elfogadja 
minden  érvöket,  de  az  ellenpárt  válaszairól,  röpiratai- 
ról, hirlapi  czikkeiről  egy  szóval  sem  vesz  tudomást. 
Egy  lélekzet-vétel  alatt  annyira  ó  conservativ  lett, 
mintha  most  folynék  a  Dessewffy-Kossuth  polémia  s  ő 
nem  történeti  visszatekintést,  hanem  vitatkozó  czikke- 
ket  írna  a  Világ-hsin.  De  a  mai  világban  ezzel  elkésett. 

Nemcsak  ilyen  idézetekben  gazdag  azonban  e  könyv, 
hanem  kölcsönzésekben  is.  Átvesz  fűtől  fától  minden 
eszmét,  a  mi  czéljaira  szolgál  és  könnyű  szerrel  gyár- 
tott könyvének  tekintélyét  akár  külső  terjedelemre, 
akár  belső  tartalmára  nézve  növelheti. 

A  negyvenes  évekről  szóló  fejezet  nagy  része  3 — 4 
régi  röpiratból  van  kimásolva. 

A  mit  Andrássyról  többé-kevésbbé  találóan  mond, 
hogy:  ((nem  szereti  a  rendszert»  —  «utálja  a  részlete- 
ket*) —  ((megelégszik  a  dilettantismussab)  —  ((el- 
odázza a  nehéz  kérdések  elintézését))  —  ((kilovagol  a 
sürgős  ügyek  elől  a  városligetbe))   —   ((föltett  eszméi 

kivitelében  szívós  és  makacs »  —  «kedvencz  elve  a 
laissez  fairé  s  veszélyes  izgatásoknál  is  arra  utal,  hogy 
azok  majd  lejárják  magokat))  —  mindezt  Kákay  Fény 
és  árnyképei -hol  vette  át.  Onnan  vette  azt  is,  a  mit 
Horvát  Boldizsárról  és  Vas  vármegyéről  s  Kerkapoly- 
ról  és  az  ö  vas  idegeiről  Káka}^  sokkal  szellemesebben 
elmondott.  Nem  kis  önmegtagadás  Kecskeméthy  Aurél- 
tól, bogy  lapjában  ezt  az  új  conservativ-pályatársat 
magasztalva  mutatja  be  és  nem  kéri  tőle  számon  a  sa- 
ját elhódított  eszméit ;  ebből  is  látszik,  hogy  K.  A.  il- 
domos, mint  Aesop  rókája,  a  ki  szívesen  tűrte,  hogy 
gondolatait  egy  kevésbbé  ravasz,  de  nagyhangú  állat 
sajátjaként  hirdesse,  mert  jól  tudta,  hogy  a  nagyhangú 
állat  ezzel  csak  az  ő  tervének  elősegítésére  tesz  szol- 
gálatot. 

A  mit  a  nemzetiségi  kérdésről  s  ennek  a  megye- 
rendezés kérdésével  kapcsolatos  érdekeiről  találunk  e 
röpiratban,  annak  jó  része  föllelhető  Grünwald  röp- 
iratában."^ A  mit  közigazgatásunk  újjá  szervezéséről 
mond,  idézet  nélkül  részint  szintén  Grünwald  röpira- 
tából, részint  Csengerynek  a  ^1-es  bizottságban  mon- 
dott beszédéből  kölcsönzi  s  nem  veszi  észre,  hogy  Cs. 
beszédjének  ezen  eszméi  részben  épen  Sennyey  beszéde 
ellen  voltak  mondva. 

A  mit  kereskedelmünk  válságáról  beszél,  azt  a  pesti 
tőzsde  1874.  évi  jelentésének  legtúlzóbb  kifakadásai 
után  mondja,  kritika  nélkül  fogadván  el  ama  jelentés- 
nek sok  tekintetben  kétségbe  vonható  állításait. 

*  Közigazgatásunk  és  a  magyar  nemzetiség.  Budapest,  1874. 

A  mit  a  pesti  gabiiakereskedelem  hanyatlásáról  el- 
panaszol, az  egyszerű  indokolatlan  kivonat  Körösi  Jó- 
zsef múlt  évi  röpiratából. 

A  mit  közigazgatásunk  fogyatkozásairól  és  törvény- 
kezési bajainkról  mond,  azt  Sennyey  beszédeiből 
idézi. 

Tovább  is  folytathatnók  e  jegyzéket,  mely  arra  mu- 
tat, hogy  Asbóth  úr  össze-vissza  hordott  röpiratában 
mindent,  a  mi  egy  év  óta  olvasmányaiból  czéljára  föl- 
használható volt. 

Ki  tagadhatná,  hogy  e  panaszokban  igen  sok  igaz- 
ság van.  Fájdalom,  ez  összehordott  adatoknak  jelenté- 
keny része  elvitathatatlan.  Érzi  és  tudja  mindenki.  De 
erről  meggyőzni  bennünket,  mint  Hamletnek  mondja 
Horatio,  ((nincs  szükségünk  sírból  jövő  szellemekre)), 
nincs  szükségünk  az  eltemetett  ó-conservativismus 
kisértő  lelkének  föltámasztására. 

Mi  köze  a  mi  bajainknak  a  conservativismushoz  és 
liberalismushoz  ? 

Hogy  1867  óta  vakmerően,  gyorsan,  sokat  újítottunk 
volna,  azt  még  Asbóth  úr  sem  állítja.  Ellenkezőleg 
többnyire  azért  panaszkodik,  hogy  az  uralkodó  párt 
nagyon  kímélte  a  múltat  és  nem  mert  újításokba  vágni* 
Fő  vádjai:  hogy  a  kormány  a  megyei  tisztviselők  vá- 
lasztását nem  merte  kinevezésre  változtatni,  a  Bach- 
korszakbeli  hivatalnokokat  nem  merte  elcsapni,  a 
pénzügyi  administratio  régi  formáit  nem  merte  egy- 
szerre eltörülni,  a  megyék  régi  hagyományos  hatalma 
ellen  nem  érvényesítette  a  központi  hatalmat,  a  szét- 
darabolt erdélyi  megyéket  nem  merte  központosítani ; 

Arany  László  összes  müvol.  III.  ^7 


418  BÍRÁLATOK. 

mindez  a  vád  roppant  badarul  hangzik  olyan  ember- 
től, a  ki  a  conservatiót  tűzi  zászlójára. 

A  legszembeszökőbb  ellenmondásokat  egy  lélekzet 
alatt  mondja  el:  például  fölmagasztalja  az  1840-diki 
büntető  javaslatot,  mely  tudvalevőleg  a  büntetések 
kiszabásában  a  legszabadabb  elvű  és  leghumánusabb 
codexeket  is  túlhaladta,  de  mindjárt  pár  sorral  alább  a 
botbüntetés  eltörlése  ellen  fakadozik. 

Érzékenyen  panaszolja  az  1848  előtti  szabadelvű 
pártról,  hogy  az  akkori  conservativ  tekintélyeket  le- 
dorongolta, de  ő  maga  bőszültebben  le  akarja  doron- 
golni a  most  uralkodó  pártot,  Deákot,  Andrássyt  és  a 
többieket. 

Nem  kellenek  neki  se  a  létező  pártok,  se  a  létező 
intézmények.  Eeformot  sürget  az  alkotmányban,  (me- 
lyet pedig,  ő  szerinte  nem  Deák,  hanem  az  ó-conserva- 
tivek  alkottak),  gyökeres  reformot  sürget  a  honvédelem- 
ben, el  akarja  törülni  a  delegatiókat,  reformálni  a 
megyéket,  reformálni  a  közigazgatást,  elkergetni  a 
Bach-korból  maradt  állami  tisztviselőket,  reformálni 
felsőházat,  alsóházat,  belevágni  egyházi  kérdésekbe, 
behozni  a  polgári  házasságot,  kurtán  elbánni  a  nemze- 
tiségekkel, még  a  horvátokkal  is,  egyszóval  eltépni 
csaknem  minden  köteléket,  mely  jelenleg  a  nemzetet  a 
múlthoz  csatolja.  Alig  akar  valamit  épen  hagyni,  con- 
serválni. 

És  mégis  ezt  nevezi  ő  conservativ  programmnak. 

Ez  több  mint  genialitás;  ez  hóbort. 

Valóban  nem  értjük,  hogy  ilyen  könyvnek  a  napi 
sajtó  komoly  jelentőséget  látszott  tulajdonítani.  Ha 

több  volna  az,  mint  egy  irányavesztett  fiatal  embernek 
tévedezö  kalandozása  a  politika  mezején,  ha  magukévá 
tennék,  bár  csak  utólag  és  csak  egy  részben  is,  az  ó-con- 
servativ  párt  emberei,  úgy  az  nagyon  szomorú  volna 
erre  a  pártra  nézve.  Mi  a  legőszintébb  tisztelettel  vi- 
seltetünk e  pártnak  nagytehetségű,  művelt,  tudomány- 
pártoló, magyar  szellemű,  hazaszerető  vezérei  iránt ; 
elismerjük  érdemeiket  múltban  és  jelenben;  örömmel 
látjuk,  ha  közülök  egy-egy  belevegyül  a  mai  politikába 
is,  és  hallatja  nyomatékos  szavát  a  napi  kérdések  kö- 
rül. De  ha  valaki  az  ő  nevökben  akarná  megtagadni 
azon  eszméket,  melyek  a  nemzetet  fél  század  óta  ve- 
zették ;  az  ö  nevökben  akarná  elkárhoztatni  a  magyar 
forradalom   vívmányait,   melyek   bátor  kiküzdésében, 
sok  tévedése  daczára  is,  halhatatlan  érdemet  szerzett 
Kossuth  ;  az  ő  nevökben  vádolná  a  Deák-párt  idősebb 
tagjait,  hogy  1848-ban  nem  ragadtak  bele  a  sors  meg- 
állíthatatlan kerekébe,  s  nem  gátolták  meg  a  szélsősé- 
gek túlcsapásait,  holott  ugj^anakkor,  Sennyey  bárónak 
egy  férfias  nyilatkozatát  kivéve,   ők  létezésöknek  leg- 
kisebb jelét  sem  merték  mutatni ;  az  ő  nevökben  vonná 
kétségbe  Deák  érdemét,  a  ki  szilárd  elhatározottsággal 
állt  meg  a  jogfolytonosság  alapján,  míg  ők  habozva, 
elhatározatlanúl  tétováztak ;  az  ő  nevökben  akarná  is- 
mét fölszítani  a  48  előtti  gyűlölséget,  a  mint  ezt  Asbóth 
úr  röpirata  megkezdte  :  akkor,  úgy  hisszük,  tapasztalni 
fognák,  hogy  a  nemzet,  bár  mérsékelve  eddigi  türel- 
metlen haladási  vágyát,  megállapodást  és  rendet  óhajt 
ugyan,  de  visszafordulni  nem  akar;  a  jelenleg  létező 
intézmények  javát  gondosan  föntartani  talán  kész,  de 

holmi  régieket  íolásni  nem ;  conservativ  eszmékre  le- 
het hajlam  a  közvéleményben,  de  az  ancien  régime 
restauratiójára  nincs. 


YI. 

Önismeret.  Irta  gróf  Széchenyi  István  (Döblingi  irataiból). 

Budapest,  Ű875. 

(1875). 

A  ki  Széchenyi  élete  és  művei  iránt  érdekkel  van, 
lehetetlen,  hogy  fölgerjedt  figyelemmel  ne  vegye  ke- 
zébe e  könyvet.  Mert  nem  is  lehetne  érdeket  keltőbb 
czíme.  Önismeret,  Széchenyitől,  a  kit  már  fiatalabb 
éveiben  is  sokan  tartottak  kiismerhetetlen  jellemnek. 
Önismeret  élete  azon  korából,  midőn  magaviseletének 
megmagyarázhatatlansága  zavarba  és  kétkedésbe  hozta 
az  egész  hazát.  Önismeret  a  döblingi  őrültek  házának 
rejtelmes  lakójától. 

Vajon  mi  rejlik  ez  érdekes  czím  alatt  ?  Ad-e  az  kul- 
csot a  döblingi  napok  megértéséhez?  Segít-e  megfej- 
teni a  sphynx  titkát?  Vagy  ád-e  fölvilágosítást  arról, 
miként  fejlődött,  nőtt,  képezte  magát,  mily  rendszerrel 
tanult,  hogy  szerezte  tapasztalatait,  emberismeretét, 
mély  belátását,  mily  módszerrel  tökélesíté  magát  a 
gondolkozás  tudományában,  e  valóban  ritka  nagyságú 
szellem  —  a  XlX-ik  századnak  egyik  legkitűnőbb,  leg- 
eredetibb, legcsudálatosabb  alakja.  Igazán  «Önismerte- 
tés»-e  az,  mely  midőn  föltárja  saját  lelkének  belső 

világát,  ez  által,  mint  Stuart  Mill  önéletirata,  a  leg- 
tanulságosabb olvasmányt  nyújtja  kortársainak  ? 

Épen  nem  az.  E  könyv  nem  akart  a  gyónások  könyve 
(Les  Confessions)  lenni.  Csak  néhány  adoma,  egy  pár 
gyermekkori  adat,  néhány  megjegyzés  iíjúkori  élmé- 
nyeiről, vonatkoznak  a  szerző  saját  életére.  Ezek  min- 
denesetre érdekesek.  Megtudjuk  belőlök,  hogy  Széche- 
nyi neveltetése,  kivált  a  test  fejlesztése  tekintetében, 
el  volt  hanyagolva.  Gyenge  gyermek  létére  igen  sokat 
tartották  zárt  szobában  —  sőt,  ha  nincs  túlzás  szavai- 
ban :  sötét  és  nedves  szobácskában ;  kevés  alkalmat 
engedtek  neki  testgyakorlatokra  és  szabadban  játszásra  ; 
úszni  csak  huszonnyolcz  éves  korában  tanult.  Meglepő 
adat  azokra,  a  kik  tudják,  mily  kitartó  lett  később  a 
testi  fáradalmakra;  bár  ő  féríikorabeli  erejével  sincs 
megelégedve  s  megjegyzi,  hogy  egykor  erős  férfinak 
képzelte  ugyan  magát,  de  ez  a  hiú  tévedése  csak  az 
önismeret  hiányából  eredhetett. 

A  mi  a  döblingi  évek  -korszakát  illeti,  arról  a  titok 
fátyolát  föllebbenteni  aligha  segít  e  mű.  Ki  eddig  abban 
a  hitben  élt,  hogy  Széchenyit  igazi  őrültnek  lehet  te- 
kinteni, e  könyvnek  kuszált,  rhapsodikus,  csapongó, 
olykor  absurdumig  is  tévedő  fejtegetéseiben  ismét  a 
megbomlott  elme  ömlengéseit  fogja  látni.  A  ki  pedig 
ép  elmének  tartotta  őt,  e  könyvben  is  csak  az  eszmék- 
nek ugyanazon  tolakodó  és  szabályozhatatlan  bőségét, 
a  vitató  készségnek,  érveknek,  éleznek  ugyanazon 
sokoldalúságát  látja,  a  mi  Széchenyi  régi  munkáit  is 
jellemezte. 

Tulaj  donkép  eni  czélja  és  feladata,  úgy  látszik,  csak- 

ugyan  életbölcseleti  elmélkedés  kívánt  lenni.  Elmél- 
kedés, teljesen  reális  fölfogásával  az  emberi  gépezet- 
nek, melyet  testben  mint  lélekben  végtelen  indomít- 
hatásra  tart  képesnek.  De  tárgyalási  módja  távol  van 
az  efféle  elmélkedések  módjától.  Látszik,  ha  nem  tud- 
nók is :  ki  volt,  és  minő  lelki  állapotban  volt  szerzője, 
hogy  nem  lehet  őt  a  psychologia  mindennapi  mértéké- 
vel mérni.  Látszik,  hogy  igen  erős  és  igen  termékeny 
gondolkozó;  logikája,  a  hol  épen  mérsékli  magát  csa- 
pongásaiban, mint  eltéphetetlen  láncz  szemeit,  fűz 
tételt  tételhez  ;  érdeklődése  minden  kérdésre  kiterjed; 
figyelme  rendkívül  sokoldalú ;  otthonossága  az  ember, 
az  élet,  a  test  és  lélek,  a  társadalom,  az  ész,  a  gondol- 
kozó tehetség  körül  forgó  themák,  a  lét  vagy  nem  lét 
kérdéseinek  taglalásában  csaknem  oly  universalis, 
mint  egy  ó-kori  görög  bölcsé.  Csakhogy  nem  vezeti 
olvasóját  biztos  nyomon,  mint  az  ó-kor  Arístotelesei, 
a  kik  lépcsőről-lépcsőre  viszik  föl  a  gondolkozás  ma- 
gaslatára és  világítják  meg  szellemi  láthatárát.  0  szá- 
guld szilajon  és  féktelenül  s  a  hol  átvonul,  megvilá- 
gítja ugyan  egy  pillanatra  azt  a  tájat,  mint  a  nap  sze- 
kere által  elragadott  Phseton,  de  semmire  sem  vet  él- 
tető és  állandó  fényt. 

Műve  kezdetén  valóban  mérsékelt  logikával  kezdi 
tárgyalni  a  fölvetett  kérdéseket.  Az  induló  Phseton  még 
féken  bírja  tartani  ménéit.  Az  önismeret  —  úgymond  — 
minden  emberi  bölcsességnek  legmélyebb  sarkalata.  Az 
önismeret  nehéz  feladatában  kívánja  tehát  olvasóit 
tájékozni.  Elmondja,  hogy  ennek  ki  kell  terjedni  tes- 
tünk és  lelkünk  teljes  megismerésére.  Ennélfogva  fon- 

tosak  neki  a  következő  kérdések :  hány  éves  vagyok  ? 
mily  vallásban  születtem?  mily  nehéz  a  testem?  mi- 
lyen magas  a  termetem?  erős  vagyok-e?  egészséges 
vagyok-e?  -  Mindé  kérdések  jelentős  voltát  egyen- 
ként néhány  lapon  szép  sorban  kifejti  s  nyugodt  és 
bölcs  tanácsokat  nyújt.  De  azután  a  nap  ménéi  szágul- 
dani kezdenek,  Phaeton  elejti  a  gyeplűt  és  szekere, 
lecsapva  a  rendes  útról,  eleinte  kisebb  kitérőkkel  ha- 
lad tovább,  majd  teljesen  elveszítve  a  logika  rendes  ös- 
vényét, czéltalanul  csapong  s  végre  alázuhan,  a  nélkül, 
hogy  kitűzött  pályáján  végig  haladt  volna. 

A  mint  az  egészségről  kezd  beszélni :  beletéved  az 
orvosi  rendszerek  tömkelegébe,  vitatja  a  homeopathia, 
allopathia,  hydropathia  jó  vagy  rossz  voltát;  hosszan 
szól  a  test  idomításának  (training)  hasznairól;  erről 
áttér  a  lélek  hasonló  idomításának  lehetőségéhez  ;  tü- 
zetesen fejtegeti,  hogy  az  evési  rendszernek  mily  befo- 
lyása van  az  észre,  a  jellemre,  az  elme  fejlesztésére; 
időközben  beszél  az  égnek  és  földnek,  a  históriának, 
politikának,  nemzetgazdaságnak,  ethnographiának,  cli- 
matologiának,  bölcsészetnek,  géptannak,  vízműtannak 
stb.  tömérdek  más  kérdéséről ;  és  közben  számtalan- 
szor megemlékezve  az  engesztelhetetlenül  gyűlölt  bécsi 
kormányról,  végre  is  e  kormányt  gúnyolva,  elfáradtan 
hanyatlik  ki  kezéből  a  toll,  mielőtt  fölvett  themáját 
végig  fejtegethette  volna.  Az  utolsó  lapon  épen  arról 
beszél,  hogy  a  gyakori  nagy  lakomák  mennyire  butít- 
ják és  megszédítik  a  józan -itélő  észt  s  jól  esik  neki, 
még  egyet  ütni  a  parvenü,  a  « polgári  koszthoz  szokott)) 
hatalmas  államminiszteren ; 

«A  kimondhatatlan  baj  csak  az,  hogy  ilyfóle  ebédi 
és  vacsorái  elszédítésben  nemcsak  a  fruges  consum- 
mensek  vesznek  részt,  de  azok  is,  a  kik  legközelebb  áll- 
nak a  kormányrúdnál,  sőt,  hogy  az  ilyesek  magas  állá- 
suknál és  a  szerint  különösen  megkeresett  voltuknál 
fogva  még  inkább  ki  vannak  téve  ily  mindennapi  (ész- 
beli)  reductióknak,  és  nem  egy,  kivált  a  ki  eddigelé 
csak  becsületes  polgári  koszthoz  volt  szokva,  oly  fel- 
ingerelt állapotba  zavartatik  azok  szeszei  által,  mikép, 
megengedjük,  bámulatosan  kifejtetik  bennök  a  képze- 
leti és  költői  tehetség,  de  annál  mélyebbre  süly  ed  a 
fagypont  alá  gyakorlati  szűk  bölcsességük  —  mihez 
még  ha  statustudományi  tökéletes  ignorantia  is  járul, 
oly  carricaturával  gazdagodik  meg  a  világ,  melynél 
nevetségesebbet  képzelni  lehetetlen,  ha  nem  volna  oly 
átokteli. » 

Kétségkívül  e  kormány  elleni  gyűlölet  volt  a  döb- 
lingi Széchenyi  jellemének  legerősebben  kinyomott 
vonása.  Gondolatai  minduntalan  oda  térnek  vissza, 
gyakran  a  legcsudálatosabb  fordulatok  útján.  Mélyen 
meggyőződöttnek  látszik  arról,  hogy  ama  kormány  po- 
litikája nemcsak  kárhozatos  hazánkra  nézve,  de  önma- 
gában is  rossz,  szűk  látkörű,  rövidlátó  s  ennélfogva 
nem  kerülheti  el  a  bukást.  Épen  oly  megvetéssel,  oly 
félelem  nélkül  szól  róla  ez  Onismeret-hen  is,  mint 
Blick-jéhen.  Elméjében  e  gyűlölet  oly  állandó  med- 
ret váj  magának,  mint  egy  rögeszme,  melyet  ki  nem 
bir  űzni  fejéből,  bármiről  gondolkozzék.  Befúrja  magát 
legobjektivebb  elmélkedései  közé.  Olykor  igazán  oly 
váratlan  fordulattal  tér  e  tárgyra,  hogy  rendes  járású 

ószszel  alig  lehet  gondolat-menetében  a  belső  kapcsola- 
tot megtalálni.  Lear  király  jut  eszünkbe,  a  ki  minden 
tliemát  leányaihoz  visz  vissza.  Gazdag  képzeletének 
hol  giínyos,  hol  megható,  hol  mély  látású,  hol  bölcs, 
hol  bohó  csapongásai,  a  vén  mese-király  eszének  csu- 
dálatos szökelléseire  emlékeztetnek.  íme,  mutatványul, 
egyetlen  mondat  a  könyvből. 

Arról  van  szó  :  mi  az  a  jóslási  tehetség?  Bizonyos 
pontig  minden  ember  jósló,  mond  Széchenyi.  így  pél- 
dául, ha  reggel  van,  minden  ember  előre  látja,  hogy 
hány  órakor  fog  ismét  besötétedni.  E  kis  « csudatételre « 
nem  kell  egyéb,  mint  azon  pillanatnak,  a  mikor  jósol, 
tökéletes  ismerete  és  egy  jó  óra.  így  továbbá,  ha 
február  van,  mindenki  tudja,  hogy  a  szüret  legkésőbb 
hány  hó  múlva  fog  bekövetkezni :  ehhez  is  csak  a  nap- 
tár szükséges.  Aztán  így  folytatja  okoskodását : 

«Már  szövevényesebb  tárgyaknál :  mint  például,  hogy 
az  olasz  nemzet  fog-e  valaha  még  egy  fő  alatt  egye- 
sülni —  a  Napoleon-dynastiának  van-e  jövendője  — 
a  muszka  nemzet  meg  fogja-e  egykor  bőszülni  Szebasz- 
topol  elpusztítását  és  kire  lesznek  boszú-csapásai  főkép 
irányozva  —  Csehország  be  fog-e  olvadni  a  német- 
ségbe —  az  oláh  népből  lesz-e  nemzet  —  a  magyar 
faj  végkép  meg  van-e  törve,  gyilkolva  és  eltemetve  — 
a  németség  el  fogja-e  olvasztani  az  osztrák  fazékba 
csapott  összekevert  nemzetiségeket  —  a  Vojvodina 
nem  lesz-e  maholnap  része  valami  szerb  királyságnak 
vagy  respublicának  —  Horvátországot  és  Szlavóniát 
nem  fogják-e  egybe  házasítani  Karinthiával  —  Vala- 
chia  és  Moldva  nem  kerül-e  végképi   osztrák   atyás- 

kodás  alá  —  mikor  fog  beállni  a  legelső  ausztriai  ban- 
krot  s  aztán  a  második,  harmadik,  negyedik  stb.  és 
mily  következményeket  fog  ez  szülni  —  fogja-e  magát 
kifizetni  valaha  a  simmeringi  csuda-út  —  Bruck  ki 
fogja-e  rántani  az  apostoli  ('?!)  császárságot  financzialis 
szurkaiból  —  mikor  áll  be  azon  idő,  midőn  azt  lesz 
szabad  mondani,  tiála  az  égnek,  a  beamterek  száma 
complet  —  Poroszország  constitutiójafog-e  maga  körül 
harapózni  —  Anglia  igaz  szövetséges  őszinteséggel 
fog-e  Ausztria  iránt  viseltetni,  ha  ez  véletlen  valami 
bajba  keverednék  és  viszont  —  Lengyelország  már 
végkép  kiadta-e  lelkét  ■ —  a  törökből  lesz-e  még  valaha 
keresztyén  nép,  valamint  a  magyar  pogány  ezer  év 
előtt  úgyszólván  máról  holnapra  Szent-István  példája 
után  a  kereszthez  esküdött  —  Németország  örökkön- 
örökké  kisebb  distinct  részekből  fog-e  állani  —  meg- 
jön-e egykor  azon  idő,  mikor  az  akasztófának  jele  oly 
tiszteletet  fog  gerjeszteni,  valamint  a  legártatlanabbul 
ontott  vér  által  az  egykor  oly  csúf  keresztfa  is  ki  lett 
vetkőztetve  szégyenéből ;  s  az  akasztófa  féle  decorátió 
nem  fog-e  egykor  az  emberek  közt  nagyobb  becsben 
állani,  mint  mindazon  valóban  émelygést  okozó  csillag 
és  pántlika  tarka-barkasága,  melyekkel  újabb  időkben 
a  hízelgők,  pöknyalók  és  s  .  .  .  csókolok  xerxesi  serege 
oly  különös  bőségben  szaturáltatott,  mikép  bizonyos 
mellek  már  annyira  ki  vannak  czifrázva  ilyféle  testi- 
monialisokkal,  hogy,  csak  még  egy  csillag  !  s  már  az 
ember  frontispiciumán  el  nem  fér  és  hátul  kell  keresni 
valami  alkalmas  pontot  annak  felfüggesztésére  s  ott  a 
kamarás  vagy  titkos  tanácsosi  kulcs  nem  fog  többé 

szólót  tánczoliii  és  aprózni,  do  valami  pajtással  fop^ja 
osztani  dús  helyzetének  kitüntetését  —  Henzi  monu- 
mentuma, melyet  a  magyarnak  kifogyhatatlan  lelki 
vigasztalására  épen  azon  helyre  raktak,  hova  a  még 
meg  nem  gyilkolt  nemzet  épen  Corvin  szobrát  óhaj- 
totta állítani :  Corvin  szobrát,  ki  zsarnok,  de  okos  és 
jószívű,  a  nemzethez  hű  zsarnok  volt,  —  kérdem, 
Henzi  monumentuma  örökre  fog-e  állani  mostani  he- 
lyén, és  nem  jön-e  még  idő,  mikor  az  életnek  megint 
visszaadott  magyar,  azt  ugyan  lerombolni  soha  nem 
fogja,  mert  ellenségében  is  tudja  tisztelni  az  igazi  hőst, 
de  a  legnagyobb  kegyelettel,  valami  más  nem  oly  szem- 
beszökő helyre  viendi,  hogy  ne  bökdösse  a  magyar 
szívét  szüntelen,  mint  egy  távozni  soha  nem  akaró 
«szemrehányási  kisértet »  —  ily  szövevényesebb  tár- 
gyaknál a  jóslás  már  csiklandósabb  munka  és  annak 
félig-meddig  is  végbevitelére  egy-két  felvilágosító  esz- 
köz, mint  például  óra  és  naptár  a  felhozott  esetben, 
még  korántsem  elég,  de  felette  sok  és  minden  oldalróli 
« segítő))  szükséges))  stb. 

Kit  ne  döbbentene  meg  a  komoly  és  bizarr  gondola- 
tok e  tarka  kaleiodoszkopja,  melyet  játszva  forgat  ke- 
zében egy  sárgapapucsos,  vörös  török-bugyogós,  papír- 
süveges  ősz  aggastyán,  a  ki  csibukozva  és  sétálva  dik- 
tálja írnokának  ez  összekavart  eszméket.  Közben  hol 
magába  mélyed,  hol  fölkaczag,  hol  ránczba  gyüremlik 
hatalmas  homloka.  Agyában  ötlet  ötletet  kerget.  Az 
írnok  kétségbeesve  várja  a  mondat  végét,  hogy  oda  te- 
hesse a  megnyugvó  pontot.  Az  öreg  pedig  száguld  to- 
vább és  tovább.  Hanem  azért  a  pont  nem  marad  el. 

Lear,  lia  egyszer  kizökkent  mondatának  rendes  vágá- 
nyából, nem  is  tud  arra  többé  visszatérni.  Széchenyi 
azonban  soha  nem  feledi  el  magát  s  ismerősei  bámulva 
mondják,  hogy  ily  óriási  kitérések  után,  mikor  figyel- 
mét oly  sok  idegen  eszme  vette  időközben  igénybe, 
meg  se  szokta  kérdezni  Írnokától  a  régen  félbeszakított 
mondat  szavait,  hanem  biztos  emlékezettel  kapcsolta 
oda  incisumai  bevégeztével  a  mondat  befejező  részét. 

Ha  lett  volna  türelme  egész  könyvének  compositió- 
ját  is  hasonlóan  átgondolni,  mindenesetre  teljesebb  és 
bevégzettebb  volna  az.  Hihetőleg  belefáradt,  unta  a 
maga  elé  szabott  egyhangú  logikai  menetet  és  szabad 
ömlést  engedett  zilált  eszméinek,  áradozó  szenvedé- 
lyének. 

Könyve  ekként  befejezetlen  maradt,  de  reánk  nézve 
sokkal  érdekesebb,  mintha  szorosan  a  fölvett  tárgy  fej- 
tegetéséhez tartotta  volna  magát.  Mert  hű  tükre  lett 
lelki  állapotának.  Keserű,  elégületlen,  alig  tűrhető  ál- 
lapot lehetett  az.  Folytonos  kétkedésben  saját  maga 
iránt,  daczára  egy  nemzet  hódoló  tiszteletének,  mely 
ekkor  már  kezdte  belátni,  hogy  neki,  csak  neki  volt 
igaza.  «En  igen  okos  soha  sem  voltam,  mert  ha  az  let- 
tem volna,  most  nem  ülnék  itt,  a  hol  ülök))  —  írja 
látszólag  csaknem  belefásulva  sorsába.  De  megnyu- 
godva soha  sem.  Pihenni  nem  tud.  Szellemének  tevé- 
kenysége mindig  a  régi :  élénk,  nyughatatlan,  alkotni 
vágyó.  A  mit  ír,  az  mindenütt  teljes  lelkéből,  igen  nagy 
vervvel  van  írva.  Elbeszélő  modora  a  mily  eredeti  és 
sajátos,  épen  oly  mulatságos  is.  Egypár  adoma  e  könyv- 
ben oly  remekül  van  elmondva,  hogy  ez  a  mulattató, 

folyékony,  élezés,  szikrázó  előadás  magában  is  elég 
volna  szerzöjöknek  kiváló  helyet  biztosítani  irodal- 
munkban. 

S  még  egy  oknál  fogva  érdekes  e  furcsa  tartalmú 
könj'v.  Mert  ez  is  tanúsítja,  mily  egészen  eredeti,  ön- 
álló, független  volt  az  ő  elméje  s  gondolkozásának 
teremtő  ereje.  Van-e  elkoptatottabb  tárgy,  mint  ezé  a 
könyvé  ?  Elmélkedtek-e  valamiről  többet,  mióta  a  gno- 
thi  se  autón  bölcs  elve  kétezer  évvel  ezelőtt  jelszóvá 
lett,  mint  az  önismeret  szükséges  voltáról?  S  mégis  e 
könyvnek,  mely  azt  a  kopott  themát  vette  elmélkedése 
alapjául,  alig  van  olyan  lapja,  melyről  elő  ne  sugá- 
roznék a  fölfogás  sajátossága  s  a  stil  mögött  ki  ne 
magasodnék  az  ember.  És  pedig  olyan  ember,  a  kiben 
az  egyéniség  ereje  oly  nagy,  eredeti  és  önálló  volt,  a 
milyet  keveset  ismer  a  történelem. 


YII. 

A  felvidék.  Politikai  tanulmány.  Irta  Grünwald  Béla. 

1819. 

A  ki  az  előttünk  fekvő  röpirat  szerzőjének  irodalmi 
hírét  ismeri,  valószínűleg  nagyobb  várakozással  vette 
kézbe  e  füzetet,  mint  a  mily  benyomással  az  átolvasás 
után  leteszi. 

Grünwald  Béla  nemcsak  mint  —  a  lapokkal  szólva  — 
((Zólyommegye  hazafias  szellemű  alispánja)),  nemcsak 
mint   a   magyar    felvidék  viszonyainak    egyik    alapos 

ismerője  s  nemzeti  érdekeinknek  ottani  buzgó  harczosa 
ismeretes,  hanem  néhány  közfigyelmet  keltett  politikai 
tanulmánya  által  az  irodalomban  is  kitűntetett  nevet 
vívott  magának.  Hirdette  az  európai  közigazgatás  igéit, 
ostromolta  a  vármegyei  szűkfejűséget  s  oly  érvekkel 
harczolt  nézetei  mellett,  a  melyeket  az  általános  poli- 
tikai tudomány  forrásaiból  merített.  Sürgette  az  euró- 
pai szempontok  alkalmazását,  panaszkodott,  hogy  a 
magyar  államférfiak  a  külföldi  tapasztalatokat  nem 
ismerik,  elméleti  igazságokkal  nincsenek  tisztában  s  a 
vármegyeház  ablakából  nézik  a  világot. 

De  vajon  e  röpiratával  nem  tért-e  ö  is  vissza  a  vár- 
megyeházba s  nem  annak  ablakából  kiáltja-e  ezt  a 
világba?  Vajon  a  helyi  tapasztalatok  és  érzelmek  kö- 
réből kiemelkedik-e  azon  magasabb  álláspontra,  a 
honnan  elméleti  nyugalommal  lehet  a  viszonyokra 
tekinteni  ? 

Nem  alap-tételei  ellen  emelünk  kifogást.  Azok  nem 
is  újak,  de  helyességöket  aligha  is  lehetne  kétségbe 
vonni. 

Hogy  a  felvidéki  tótságnál  a  nemzetiségi  kérdés 
még  nem  vált  oly  veszélyessé,  mint  az  oláhok  és  rá- 
czok  között;  —  hogy  elfajulásának  elejét  venni  inkább 
lehet  kilátásunk ;  —  hogy  e  czélra  első  sorban  a  köz- 
igazgatás erélyesebb  vezetéséről  kellene  intézkednünk 
s  aztán,  a  jövőre  gondolva,  az  elemi  iskolákat  és  a 
tanítóképző  intézeteket  magyar  szellemüekké  alakíta- 
nunk át :  ezek  a  szerző  úr  alap-tételei  és  javaslatai. 
Bizonyára  rég  óta  és  széles  körökben  ismeretes  elmé- 
leti igazságok.  Az  iskolák  nagy  befolyását  ez  irányban 

nem  Magyarországon  fedezték  föl,  de  nem  hiányzik  a 
példa,  hogy  sikeresen  alkalmazzák  Magyarországon  is. 

Szívesen  vesz^zük  a  szerzőtől,  ha  kimutatja  mind 
azt  a  mulasztást  a  mi  e  részben  a  felvidéken  történt. 
Szívesen  meghallgatjuk  elégedetlenségét  és  nagy  ér- 
dekkel olvassuk,  ha  bevezet  a  felvidék  viszonyainak 
hű  ismeretébe.  Mert  valóban  nem  sok  az,  a  mit  e  vi- 
szonyokról, irodalmi  úton,  fölvilágosításúl  nyerni  le- 
het. A  napilapok  hasábjain  elég  gyakran  jelennek 
ugyan  meg  onnan  is  vidéki  tudósítások  s  egyes  ((bot- 
rányos)), «ecclatans))  esetekről  a  journalistika  szokott 
fegyvereivel  fölszerelt  czikkek.  De  az  elkeseredés 
túlozni  szokott.  S  messziről  emelve  szót,  a  vidéki  leve- 
lezők rendszerint  szeretnek  nagyot  kiáltani,  hogy 
inkább  fölkeltsék  a  figyelmet. 

Grünwaldnak  erre  nem  lett  volna  szüksége.  Minél 
nyugodtabban  ismertette  volna  a  viszonyokat,  s  minél 
inkább  szoiítkozott  volna  arra,  hogy  kimutassa  a  mu- 
lasztásokat és  visszaéléseket,  annál  mélyebb  és  mara- 
dandóbb lehetett  volna  e  művének  hatása. 

0  azonban  a  felháborodás  hangjával  kiált.  Zrínyi- 
nek A  török  áfium  ellen  való  orvosság-it  veszi  minta- 
képűi, abból  idéz  egy-egy  jeligét  —  nem  épen  kereset- 
len modorban  —  röpirata  minden  szakaszához  s  annak 
páthoszát  igyekezik  utóiérni.  A  szenvedélyességben 
megközelítheti,  de  az  objectiv  igazságosságban  és  a 
politikai  felfogás  mélységében  nem.  Szívesen  elismer- 
jük, hogy  röpiratának  ez  a  szenvedélyes  hangja  nem 
affektált,  nem  mesterséges  s  épen  azért  nem  is  unal- 
mas.  Önként  árad  a  szó  az  író  tollából,  s  még  ott  sem 


432  bírálatok. 

válik  érdektelenné,  a  hol  a  már  egyszer  elmondott  dol- 
gokat ismétli,  vagy  saját  állításait  czáfolja  meg. 

De  azért  ez  egymást  lerontó  állítások  nem  kevésbbé 
tűnnek  szembe  s  a  túlzások  nem  kevésbbé  sértik  azt, 
a  ki  az  igazságot  óhajtja  tudni. 

A  szerző  műve  elején  megtámadja  az  1867  óta  sze- 
repelt magyar  államférfiakat,  hogy  nem  is  igyekeztek 
ismerni  hazájok  viszonyait.  <(A  jól  nevelt  magyar 
államférfinak  —  úgymond  —  ismernie  kell  Német-, 
Franczia-,  Angol-,  Olaszország  politikai  viszonyait, 
összes  intézményeit,  a  pártokat  s  irányadó  embereiket 
és.  törekvéseiket,  úgy  szintén  a  veszélyt,  mely  egyik 
vagy  másik  törekvésből  az  illető  államra  nézve  követ- 
kezhetnék ....  csak  Magyarországra  nézve  érzi  ma- 
gát fölmentve  ez  ismeretek  megszerzésének  köteles- 
sége alól))  (6.  1.).  Vádolja  őket  a  felvidék  nemzetiségi 
kérdéseinek  teljes  elhanyagolásáért,  és  statisztikai 
adatokkal  mutatja  ki  a  felvidéki  közel  kétmillió  tót- 
ság nagy  jelentőségét. 

Néhány  lappal  odább  azonban  oly  kicsinyléssel  szól 
az  egész  tótsági  kérdésről,  a  milyet  aligha  láttunk  még 
a  komoly  irányú  magyar  irodalomban.  Csak  némely 
német  írónak  ellenünk  való  kifakadása  hasonlít  ehhez. 
Megtámadja  a  magyar  államférfiakat,  a  kik  «az  ország- 
gyűlésen annyira  tájékozatlanok  voltak,  hogy  hajlan- 
dók valának  a  tót  nemzetiségi  programmban  foglalt 
követeléseket  komoly  megfontolás  tárgyává  tenni » 
(41.  1.).  Megtámadja  azokat,  a  kik  az  Európaszerte 
terjedő  nemzetiségi  eszme  jeleit  vélik  mutatkozni  a 
felvidéki  tótok    között  is.    Szerinte  ezek  nemzetiségi 

mozgolódása  egészen  távol  esik  minden  európai  eszme- 
mozgalom befolyásától.  Csupa  hitvány  emberek  mes- 
terkedése tartja  azt  fenn.  Ezeket  a  vezetőket  s  a  pán- 
szláv gyülekezetek  alakjait  valódi  torz  vonásokkal  festi. 
«Az  örökös  hazudozás  —  úgy  mond  -  rá  nyomta 
bélyegét  a  párt  tagjainak  physiognomiájára  is.  Vala- 
mennyinek valami  sajátszerű  ((rendőrellenes*)  kife- 
jezés van  az  arczában  ;  már  távolról  föltűnnek  s  a  nép 
maga,  ha  azt  akarja  kifejezni,  hogy  valaki  gyanús 
kinézésű,  azt  mondja,  hogy  pánszláv  arcza  van.  .  .  . 
Hogy  közönséges  emberek  közt  vagyunk,  mutatja  már 
a  párt  toiletteje  is.  Egy  politikai  pártot  látunk  magunk 
előtt,  mely  még  nem  ismeri  az  uralkodó  divatot,  a 
tiszta  fehérruha  fényűzését  s  a  kéz  tisztán  tartásának 
terhes  kötelességét ;  mely  egy  évben  nem  fogyaszt  há- 
rom pár  keztyűt  és  öt  font  szappant,  s  melynek  az 
egyszerű  életmód  daczára  is  több  az  adóssága,  mint  a 
mennyit  meg  bír  űzetni.  Nincs  e  pártban  egyetlen  em- 
ber, a  ki  a  párton  kívül  jelentőséggel  bírhatna.  Nincs 
köztük  egyetlen  distinguált  ember  s  nem  is  képzelhető, 
hogy  a  distinguált  ember  ily  társaságban  megmarad- 
hatna. A  párt  tagjainak  általános  jellege  az,  hogy  nin- 
csenek rendezett  viszonyok  között  s  hogy  ezeknek  az 
embereknek  legnagyobb  része  nem  tiszta  indokból  in- 
dította meg  a  háborút  a  magyar  állam  ellen.  Annyi 
bizonyos,  hogy  a  felvidék  tót  lakosságának  csupán  az 
alja  csatlakozott  a  magyarellenes  mozgalomhoz.)) 
(54.  1.). 

Azonban    nemcsak    a    pánszláv    párt  gyülekezeteit 
igyekezik  teljesen  lesilányítani  a  szerző,  hanem  hecs- 

Avany  László  ösftzes  müvei.  Hl.  ^t^ 

mérli  magát  a  tót  fajt  is,  melyről  fölemlegeti,  bogy 
meghunnyászkodó,  rendkívül  alázatos,  önérzet  nélküli, 
((bár  még  sem  oly  szolgai,  mint  egyéb  szláv  fajok",  s 
becsmérli  nyelvét  is,  ((mely  úgy  hangzik,  mintha  diót 
ropogtatna  szájában  az  ember »  s  melylyel  nem  is  lehet 
műveltségre  jutni. 

Vajon  komolyan  bízhatunk-e  e  leírás  valóságában? 
Igazán  oly  silány,  éhenkórász,  haszonleső  csőcsélék-e 
az  a  pánszláv  párt  ? 

Ha  a  röpiratot  tovább  olvassuk,  ellenkező  nézetre 
kell  jutnunk.  Meg  fogjuk  tudni,  hogy  a  felekezeti  ha- 
tóságok nagy  része,  kivált  a  protestánsoknál,  pánszláv 
szellemű  (130.  1.).  Hogy  vannak  vidékek,  a  hol  a  pap- 
ság túlnyomó  része  s  a  tanítók  kivétel  nélkül  panszlá- 
vok  (133.  1.).  Hogy  a  protestáns  egyház  körében  egész 
esperességek,  de  sőt  egy  egész  egyházkerület  már  ke- 
zökben  van  (134.  1.).  Hogy  az  egész  protestáns  egyház 
már  pánszláv  színezetet  nyert  (155.  1.).  Hogy  a  párt 
befolyást  gyakorol  a  bécsi  Pazmaneumban,  kezében 
van  Magyarország  prímásának  nagyszombati  tanító- 
képző intézete,  a  papság  nagy  része,  a  felekezeti  nép- 
iskola, a  közigazgatásban  a  községek  jegyzőinek  jelen- 
tékeny része,  sok  kis  város  és  nagyobb  községek  elöl- 
járósága (69.  1.),  Sőt  hogy  ezek  a  papok,  tanítók  áldo- 
zatokra is  készek  a  pánszláv  eszme  terjesztése  érdeké- 
ben, mert  a  pánszláv  iskolákban  ingyenes  tápintézete- 
ket tartanak  a  szegény  sorsú  tanulók  eltartására,  ön- 
kéntes adakozással  adva  krumplit,  babot,  borsót,  saját 
sovány  fizetésökből  (145.  1.). 

Nem  czáfolja-e  ez  meg  az  előbbi  ócsárlást? 

De,  úgy  látszik  nekünk,  a  szerző  egyáltalán  nagy 
hajlandóságot  kezd  tanúsítani  arra,  hogy  nemcsak  a 
pánszláv  mozgalom  vezetőit,  hanem  mindent  s  min- 
denkit kicsinyeljen.  Erős  leczkéket  ád  az  1867  óta 
szerepelt  kormányférfiaknak,  a  kik  közül  a  mostani 
miniszterelnökön  kívül  csak  kettővel,  gróf  Szapáryval 
és  Bittóval  van  megelégedve  ;  leczkézi  az  országgyűlé- 
seket, kigúnyolja  gróf  Andrássyt  s  kevés  becsületet 
hagy  a  kormány  valamennyi  végrehajtó  orgánumán. 

Kétségkívül  sok  igaz  is  van  mindazokban,  a  miket 
elszórva  fölemlít.  Kétségkívül  alapos  okai  is  vannak 
elégedetlennek  lennie  azon  viszonyokkal,  a  melyekről 
müve  szól.  Nagy  részben  helyesnek  ismerjük  el  azon 
irányt,  a  melybe  ő  óhajtaná  téríteni  az  ügyek  menetét. 

De  mindez  nem  igazolja  s  még  kevésbbé  teszi  helye- 
selhetővé  kifakadásainak  modorát.  Az  a  modor,  a  mely 
dúslakodik  az  elégedetlenségben,  a  melynek  örömet 
látszik  adni  a  zúgolódás  korlátlan  kiöntése,  —  az  a 
fölfogás,  a  mely  az  intéző  férfiakban  csak  képtelen  és 
tehetetlen  bábokat  lát,  a  mely  nem  akar  ismerni  ne- 
hézségeket, nem  törődik  akadályokkal,  könnyűnek 
hiszi  minden  magában  helyes  gondolat  kivitelét  s  nem 
veszi  semmibe  azt  a  hosszú  utat,  a  mely  egy  helyes 
eszmét,  ennek  a  politikai  intézményekben  megvalósí- 
tásától elválaszt :  ez  a  fölfogás  azokat  szokta  jelle- 
mezni, a  kik  csak  távolról  néznek  s  távolról  kiáltanak 
bele  a  dolgokba.  A  részletekben  járatlan  általánosság 
szokott  rendszerint  mindent  könnyűnek  tartani. 

Legyen  elég  csak  futólag  egyet  érintenünk  ez  aka- 
dályok seregéből.  A  felekezeti  kérdés,  a  szerző  felfogása 

szerint,  Magyarországon  egyáltalán  nem  tartozik  azon 
kérdések  közé,  a  melyekkel  számot  kellene  vetni  az 
államférfinak,  midőn  valamely  tervét  megvalósítani 
kívánja.  Szerinte  ((hazánkban  a  felekezeti  szellem  nem 
oly  erős,  mint  más  országokban ;  a  küzdelem  az  állam 
és  a  felekezeti  szellem  között,  megvolt  s  jelenleg  is 
megvan  más  államokban,  de  Magyarországon  nyomát 
nem  találjuk))  (121.  L).  Az  ő  szemében  az  egész  protes- 
táns autonómia  nem  egyéb,  mint  <(egy  szakasza  az  1791. 
évi  XVI.  t.  czikknek))  (137. 1.),  a  melyet  tehát,  hihetőleg, 
egy  rövid  törvény  által  egyszerűen  félre  is  lehetne  az 
útból  hárítani. 

Valóban  azt  kell  kérdenünk,  vajon  komolyan  meg- 
feledkezett-e a  szerző  a  felekezeti  féltékenység  mind 
azon  nyilatkozatairól,  a  melyek  az  ötvenes  évek  pro- 
testáns mozgalmaitól  kezdve  a  büntető  törvény  múlt 
heti  tárgyalásáig  (Kanzlei  §)  annyiszor  ismétlődtek  ? 
Hinnünk  kellene,  hogy  igen,  ha  az  1868-iki  népiskolai 
törvényt,  a  melynek  tudvalevőleg  egyik  vezéreszméje 
volt  az  iskolákat,  a  hol  és  a  mennyire  lehet,  az  állam 
kezébe  adni  s  ezzel  nemzetiségi  tekintetben  is  elejét 
venni  a  felekezeti  iskolákban  rejlő  veszélynek,  a  szerző 
épen  azért  nem  támadná  meg :  miért  tett  különbséget 
felekezeti  és  nem  felekezeti  iskolák  között,  s  ((miért 
provokálta  a  felekezeteket  a  felekezeti  jelleg  nélküli 
iskolák  elleni  agitátióra))  (121.  L). 

íme,  egy  szerény  népiskolai  törvény  már  ((agitátiót 
provokál))  a  felekezetek  közt.  A  szerző  mindjárt  kész 
is  föllépni  a  váddal  azon  tapintatlanság,  azon  ((abstract 
liberalismus)),  a  hazai  viszonyok  azon  ignorálása  ellen, 

a  mely  így  merte  ((provokálni))  a  felekezetek  agitátióit; 
de  a  protestáns  autonómia  az  neki  csak  «egy  sza- 
kasza az  1791  :  XVI.  törvényczikknek». 

Nem  kevésbbé  méltatlan  azon  komoly  irányú  törek- 
vésekhez, melyeket  szerző  korábbi  munkáiban  tanú- 
sított, az  a  tréfáló  gúny,  a  melylyel,  talán  Kákay  Ara- 
nyos hagyatékának  foszlányaira  vágyva,  ismétli  és 
utánozza  annak  gúnyolódásait  gróf  Andrássy  Gyula 
ellen.  Olcsó  dicsőség  lemásolni  a  torzképet,  a  mit  más 
csinált.  Kopott  élű  fegyyer  ezredikszer  ismételni  gróf 
Andrássyról,  hogy  «csak  espritje  van»>,  hogy  ((nem 
foglalkozik  a  részletekkel))  és  csúfolódni  azzal,  hogy 
egyszer  Deák  providentialis  férfiúnak  mondta  őt.  Bizo- 
njéivsb  mélyebben  meggondolt  mondás  volt  ez,  mint  a 
gróf  Andrássy  ellen  könnyű  szerrel  intézett  támadások 
nagy  része.  Bizonyára,  az  azóta  lefolyt  évek  sokkal  több 
okot  adtak  annak  megerősítésére,  mint  megczáfolására. 

A  felvidéken  folyó  izgalmak  megítélésében  pedig 
óvakodjunk  hitelt  adni  azon  megvetésnek,  a  mit  a 
szerző  úr  hirdet.  Az  ő  felháborodását  teljesen  meg 
tudjuk  ugyan  magunknak  magyarázni :  kellő  közepén 
amaz  izgalmaknak  valószínűleg  számos  oly  részlet 
tárulhat  föl  előtte,  a  melyek  méltán  fölkelthetik  meg- 
vetését és  undorát.  Meglehet,  hogy  ott  közvetlenül 
nem  is  láthat  egyebet,  mint  képmutatást,  s  a  folytonos 
érintkezés  rendkívül  kifejlesztette  ellene  érzékenységét. 
Meglehet,  őszinte  hazafi  buzgalmában  azt  remélte, 
hogy  az  ellenfél  kicsinylése  által  bátorságot  önthet 
másokba  s  tettre  buzdíthatja  a  tétleneket  is. 

De  akár  szenvedély,  akár  taktika  vezette  őt :  az  ily 

föllépés  nem  ildomos,  az  ily  fölfogás  nem  politikai. 
Nem  a  közönyösséget  igazoljuk-e,  ha  a  mozgalom 
vezetőinek  jelentőségét  így  megtagadjuk?  Előmozdít- 
juk-e a  nemzet  érdekét,  ha  azt  hirdetjük,  hogy  oly 
ellenfelekkel  van  bajunk,  a  kiket  bárhol  másutt  egy 
csapással  megsemmisítenénk,  csak  mi  vagyunk  oly 
gyámoltalanok,  hogy  nem  birunk  velők?  Növeljük-e 
ezzel  az  önbizalmat  magunk  közt  s  tekintélyünket 
ellenségeink  előtt?  Ne  akarjuk  elleplezni  a  valót. 

Bármennyi  tisztátlan  elemet  lássunk  is  ama  moz- 
galmakban: ezek  eredetét  és  folytonos  terjesztését 
nem  szabad  csupán  ily  könnyen  elfojtható,  ((megsem- 
misíthető)) indokokban  keresnünk. 

Miért  volna  az  eszmék  azon  általános  mozgalmától, 
a  mely  Európa  valamennyi  népéhez  eljutott,  épen  a 
felvidéki  tótság  teljesen  elszigetelve?  S  ha  szemmel 
látjuk  amaz  eszmék  mozgalmát  köztük,  miért  ámítanók 
magunkat  mégis  azzal,  hogy  el  van  szigetelve  ? 

A  felvidéknek  azt  a  régi  jellemét,  a  mely  annyira 
kedvezett  a  magyar  nemzetiség  és  a  magyar  államiság 
eszméjének,  az  ottani  nemzetiségi  viszonynak  azt  a 
régi  állapotát,  a  midőn  minden  úri  ember  magyarnak 
tartotta  magát  s  a  tót  csak  addig  volt  tót,  míg  alanti 
sorsából  ki  nem  emelkedett,  az  újabb  kornak  két  nagy 
eszméje  támadta  meg.  A  democratia  és  a  nemzetiségi 
rajongás.  Amaz  megszűntette  azt  a  varázst,  mely  egy- 
kor a  nemesi  oklevél  elnyerésében  állt  s  mely  átalakí- 
totta, úgy  szólva  újjá  szülte  a  fölemelkedő  jobbágyot. 
Emez  igényeket  ébresztett  az  anyanyelv  jogainak  érvé- 
nyesítésére. 

Elhiszszük  a  szerzőnek,  sőt  a  közelebbi  évek  törté- 
netéből tudjuk  ia,  hogy  ez  eszmék  ottani  apostolainak 
nagy  része  saját  önző  érdekét  is  keresi,  sőt  talán  csak 
is  azt  keresi.  De  akaratlanul  is,  öntudatlanul  is  ezek- 
nek az  eszméknek  szolgál  s  viszont  ezek  támogatják 
őt  minden  tettében.  Ne  hitessük  el  magunkkal,  hogy 
ha  néhány,  vagy  akár  néhány  száz  papot  s  tanítót 
elhallgattatunk,  ezzel  kiirtottuk  az  egész  mozgalmat. 
A  külföldről  folytonosan  szítva,  merész  szláv  világ- 
uralmi ábrándoktól  lelkesítve  s  támaszkodva  a  testvé- 
reknek vélt  népek  kifejlettebb  irodalmára :  az  aspiratió 
meg  fogna  maradni  s  az  erőszak  által  martyrrá  tett 
vezető  helyett  hamar  akadna  más,  a  ki  ismét  fölálljon 
hirdetni  a  nép  között  a  rajongás  igéit. 

Jól  tudja  ezt  a  szerző  is.  Teljesen  érzi,  hogy  az  a 
ragaszkodás,  melylyel  a  tót  nép  a  magyar  urakat  egy- 
kor követte  és  nagy  részben  még  ma  is  követi,  leg- 
inkább a  múlt  idők  hagyományán  alapúi  s  a  népnek 
conservativ  hajlamaiban  gyökerezik. 

«Ne  feledjük  —  úgy  mond  —  hogy  még  az  ősöktől 
ránk  szállott  örökségen  élősködünk  s  hogy  a  mai  nem- 
zedék, melyre  a  tótságon  támaszkodunk,  még  abból  az 
időből  való,  mikor  még  a  pap  nem  prédikált  gyűlöletet 
a  magyar  nemzet  ellen,  -  mikor  a  tanító  az  iskolában 
nem  tette  az  ifjúságot  a  haza  ellenségévé,  mikor  még 
nem  rontotta  a  népet  rendszeresen  az  izgatók  szerve- 
zett serege  ;  az  a  nemzedék  ez,  mely  nem  is  sejtette, 
hogy  lehet  más  politikai  érzület,  mint  a  ragaszkodásé 
a  magyar  hazához. » 

ügy  hiszszük  ebben  több  igaza  van  a  szerzőnek,  mint 

föntebb  idézett  soraiban.  És  ismételjük,  az  orvosló  sze- 
rek megválasztásában  is  nagy  részt  helyeseknek  tartjuk 
az  ő  tanácsait.  Az  általa  mutatott  úton  erélylyel  és 
kitartással  haladva,  még  bizton  visszafoglalhatjuk  az 
elveszített  pontokat  is.  De  ne  képzeljük,  hogy  csupán 
bűn  és  gazság  áll  törekvéseinkkel  szemben.  Akkor 
könnyű  volna  a  feladat.  Hatalmasabb  ellenfél  fog  ott 
előttünk  állni :  eszme  és  rajongás,  a  mit  csak  hasonló 
erejű  fegyverrel  s  nem  megvetéssel  vagy  erőszakkal 
lehet  legyőzni. 


YIIL 


Gróf  Andrássy  Gyula.   Politikai  élet-  és  jellemrajz. 
Irta  II- ik  Kákay  Aranyos. 

(1879.) 

Az  emberi  elme  három  alaptehetsége  —  az  itélŐ, 
emlékező  és  képzelő  erő  — -  közül  e  műben  az  első 
épen  nem,  a  második  zavarosan,  a  harmadik  zabolát- 
lanul dolgozik.  A  szerző  elképzel  magának  egy  képte- 
len alakot  s  elnevezi  azt  gróf  Andrássy  Gyulának; 
tulajdonít  neki  gondolatokat,  törekvéseket,  czélokat,  a 
melyek  nem  léteznek ;  elbeszél  róla  tetteket,  a  melyek- 
ről, már  természetöknél  s  a  körülményeknél  fogva  is, 
senkinek  sem  lehet  tudomása ;  kiszellőzteti  lelkének 
legtitkosabb  redőit;  s  végül  ünnepélyesen  kijelenti, 
hogy  egy  ily  szörnyű  alak,  a  milyennek  ő  festette  a 
maga  emberét,  nem  tűrhető  meg  a  monarchia  legfon- 
tosabb ügyei  vezetésének  élén. 

Igaza  van ;  olyan  ember  nem  volna  megtűrhető.  — 
Eszünkbe  jut,  a  mit  gi'óf  Andrássy  mondott  gróf 
Apponyi  Albertnek,  mikor  ez  egy  hosszú  beszédben 
előbb  előadta,  hogy  mi  az  Andrássy  keleti  politikája  s 
aztán  kimutatta,  hogy  az  nem  jó  politika.  «A  nemes 
grófnak  —  felelt  a  külügyér  —  teljesen  igaza  van  ;  az  a 
keleti  politika,  a  melyet  ő  most  kifejtett,  igen  rossz 
politika;  csakhogy  az  nem  az  én  keleti  politikám*). 

Az  a  diplomata,  a  kit  e  mű  megbuktatásra  kárhoztat, 
nemcsak  nem  gróf  Andrássy  Gyula,  hanem  egyáltalán 
oly  képtelen  figura,  mely  az  ö  hitványságával  sohasem 
juthatott  volna  vezérszerepre,  hacsak  valamenyi  többi 
egykorú  politikust  bárgyú  tökfilkónak  nem  akarunk 
Ítélni.  Épen  oly  kevés  rajta  az  élethűség,  s  a  valószínű- 
ség, mint  a  szerzőnek  —  a  ki  a  czímlapon  Kákay  Ara- 
nyos félelmes  mezébe  burkolódzik  ugyan,  de  azoknak, 
a  kik  szaváról  rá  nem  ismertek  volna,  a  kötet  hátlapján 
nyíltan  leleplezi  magát,  mint  ifjabb  Ábrányi  Kornél  — 
költői  műveiben  rajzolt  alakjain.  A  mily  zavaros, 
érthetetlen  egyéneket,  szertemálló  jellemeket  állít 
elénk  drámáiban,  olyan  confusus  fogalmai  vannak 
Andrássyról  is.  Phantasiája,  mely  vígjátékaiban  sem 
bír  annyira  lehiggadni,  hogy  személyeinek  a  valóság 
vagy  valószínűség  látszatát  megadja,  még  kevésbbé 
engedi  őt  józanul  Ítélni  történeti  tények  és  igazi  em- 
berek fölött.  S  a  ki  —  Hamlet  szavait  alkalmazva  — 
saját  vígjátékai  chablon  alakjainak  furulyáját  sem 
bírja  összhangzatosan  megszólaltatni :  íme  játszani 
akar  Európa  legkiválóbb  államféríiainak  legtitkosabb 
gondolatain,   ismerni   minden    billentyűjöket,  kitapo- 

gatni  egész  scálájok  minden  hangját  a  legalsótól  a  leg- 
felsőig. 

Kár  volt  Ábrányinak  letenni  a  névtelenség  rejtő 
álarczát.  Úgy  még  talán  akadt  volna  olvasó,  a  ki  a 
mythikus  ismeretlennek  elhitte  volna  azon  legtitkosabb 
történetkéket,  melyeket  e  műben  —  minden  forrás 
megnevezése  nélkül  —  a  reichstadti  találkozásról,  a 
három  kanczellár  téte-á-tétejéről,  Andrássy  hietzingi 
töprengéseiről,  a  királynénak  adott  tanácsairól  stb.  el- 
beszél. Hjah,  ki  tudja,  hátha  a  legtitkosabb  utakon 
tudta  meg  mindezt  Anonymus  úr  ! 

De  van-e  olvasó,  a  ki  meg  ne  kérdezné :  honnan 
tudja  mindezt  ifjabb  Ábrányi  Kornél? 

S  még  egy  más  kárt  is  szült  a  hiúság,  mely  levet- 
tette vele  az  álarczot.  Egy  Andrássyról  szóló,  igazán  név- 
telen jellemrajzot  valószinűleg  érdekkel  vett  volna  ke- 
zébe a  komoly  olvasó  is, bár  ^2;í  a  jellemrajzot  csakhamar 
ismét  csalódva  tette  volna  félre.  De  vajon  csak  kezébe 
is  veszi-e,  ha  előbb  fölveti  magának  azt  a  kérdést : 
ugyan  érdekelhet-e  engem  mind  az,  a  mit  ifjabb  Ábrá- 
nyi Kornél  tud,  itél,  hisz  és  beszél  gróf  Andrássy 
Gyuláról  ? 

Valóban  Ábrányi  nem  is  emelkedik  tárgya  magas- 
ságáig sehol.  A  paradox  ellentétek,  a  fonák  ötletek  él- 
ezel s  a  játékos  szófordulatok,  melyek  apróbb  embe- 
rekről írt  kisebb  vázlatainak  itt-ott  elevenséget  adtak 
és  sikert  szereztek,  igen  árván  úszkálnak  e  nagyobb 
igényű  életrajzban  s  igen  nagy  eszmeszegénységet 
árulnak  el.  A  kicsi  mérték,  mely  apróbb  egyéneket  mé- 
regetni talán  megjárta,  most  azt  mutatja  törpének,  a 

kinek  kezében  van.  S  ezen  kívül,  mivel  paradoxokkal 
egy  egész  kötetet  megtölteni  cHak  még  sem  lehet,  esz- 
mékből és  adatokból  pedig  szintén  nem  telt :  a  könyv 
ki  is  van  nyújtva,  tele  van  ismétlésekkel,  hosszadalmas, 
üres  és  bágyadt. 

Lankadtságát  csak  egy  érzelem  eleveníti :  a  düh, 
melylyel  Andrássy  és  Tisza  megdöntésére  tör. 

Ez  az,  a  mi  e  különben  léha  pamphletnek  némi  je- 
lentőséget ád  ;  a  miért  mi  sem  akartuk  hallgatással  mel- 
lőzni :  mert  legnyomatékosabb  (legalább  külsőleg  leg- 
vaskosabb) irodalmi  képviselőjét  látjuk  benne  ama  jár- 
ványos dühnek,  mely  az  egyesült  ellenzék  egyesülése 
óta  —  mintha  része  volna  az  egyesülés  létrehozata- 
lában is  —  vakon  ragadja  magával,  a  kiket  hatalmába 
ejtett,  hanyatt-homlok,  tűzzel-vassal,  bele  az  isme- 
retlen sötétségbe. 


IX. 

1.  Mátyás  udvara.  Koszorúzott  pályammtka. 
h^ta  dr.  Csánki  Dezső. 

(1884.) 

íme  egy  érdekes  és  vonzó  útleírás.  Szerzője  mesz- 
sziröl  jön  —  a  négyszáz  éves  múltból.  Látszik  rajta, 
hogy  igazi  kedvteléssel  bolyongott  arra;  bejárt  minden 
zeget-zugot,  fölkereste  a  rejtett  ösvényeket,  igyekezett 
nyomot  lelni  a  homályban  s  aztán  könnyű  fejjel,  tele 
szívvel  tért  meg,  hogy  tapasztalatait  elbeszélje.  S  be- 

szél  is  csodás  gazdag  világról,  kincsekről,  fényűzésről, 
mintha  Indiából  vagy  az  inkák  országából  érkeznék. 
Nem  újság,  a  mit  hallunk  tőle,  sokat,  sokszor,  régóta 
hallottunk  abból  másoktól  is  ;  de  ilyen  sok  mindenfélét, 
nagy  dolgokat  s  apróságot  együtt  és  egyszerre  s  mind- 
ezt ily  kellemesen  elbeszélve,  még  aligha. 

Valóban  Csánki  előadásában  semmi  sincs  némely 
adatgyűjtő  történetírók  modorának  azon  szárazságából, 
a  mit  Scott  Walter  ((dry  as  dust))-nek  mondott  valahol. 
Egyszerűen,  könnyen,  természetesen  foly  ajkáról  a  szó, 
csaknem  a  mesék  keresetlen  egyszerűségével.  Néha 
talán  kísértetbe  is  jönnénk,  egy-egy  combinatióját 
kissé  a  mesék  országa  felé  tévedő  kalandozásnak  tar- 
tani, de  inkább  a  színezésnél  fogva,  mely  itt-ott  élén- 
kebb, mint  épen  az  adatok  igazolnák. 

Mátyás  király  udvarának  világhírű  pompája,  az  a 
fény,  az  a  hatalom,  ragyogás,  arany,  ezüst,  drágakő, 
selyem  és  bársony,  paloták  és  vadaskertek,  tudomány 
és  művészet  virágzása  —  az  az  egész  magyar  renais- 
sance-dicsőség :  az  mind,  a  legcsekélyebb  részletekig, 
a  legkisebb  ivó-serleg  vagy  bíboros  kösöntyű  kidol- 
gozásáig föl  van  tárva  káprázó  szemeink  előtt.  Mintha 
a  Mediciek  palotáiban  egy  értelmes  cicerone  hordozza 
körül  az  utazót  s  mutogatja  azoknak  tömérdek  műkin- 
csét, oly  otthonosan  vezeti  körül  olvasóit  emű  szerzője 
Mátyás  székvárosában.  Csakhogy  a  Mediciek  palotái, 
templomai,  kertjei  ma  is  teljes  dicsőségökben  fönnál- 
lanak  s  híröket  Európa  és  Amerika  touristáinak  száz- 
ezeréi viszik  széjjel  a  nagyvilágban ;  a  Hunyadiakénak 
i'omja  is  alig  maradt. 

Az  olvasót  öükénytelen  némi  borongó  hangulat 
szállja  meg  s  akaratlanul  is  fölelevenül  lelkében  a 
Mátyás  dicső  korszaka  felé,  annak  soha  többé  vissza 
nem  nyerhető  dicsőségeért,  négyszáz  év  óta  vissza- 
sóhajtozó nemzeti  siralom  érzete. 

Pedig  Csánki,  igen  helyes  érzéktől  vezérelve,  sze- 
rencsésen elkerül  minden  efféle  sopánkodást.  Nem 
akarja  ámítani  sem  önmagát,  sem  olvasóit  s  tiszta 
szemmel,  nyugodtan  és  elfogulatlanul  látja,  hogy  az  a 
Mátyás  korabeli  virágzás  nem  volt  valóban  a  nemzeti 
fejlődés  eredménye  ;  idegen  termék  volt,  mesterségesen 
ápoltatott  s  a  mesterséges  ápolás  megszűntével  el  kel- 
lett pusztulnia.  Még,  ha  a  nemzet  mindazt  a  viszálkodást, 
háborút,  szerencsétlenséget  és  katastrophát,  mely  pár 
évtized  alatt  tönkre  juttatta,  szerencsésen  elkerülte  s 
békében  maradhatott  volna  is  :  nagy  kérdés,  vajon  Má- 
tyás király  culturáját  a  magyarság,  akkor,  sajátjává 
bírta  volna-e  tenni  s  nemzeti  művelődését  ez  alapon 
önállóan  kifejthette  volna-e?  Sokkal  kevesebb  reá  a 
bizonyíték,  semhogy  határozottan  állítanunk  lehetne, 
bár  másrészt  az  is  kétségtelen,  hogy  egy  fejedelmi 
udvar  culturája  és  szellemi  fejlődése,  még  ha  teljesen 
idegen  befolyások  alatt  keletkezik  s  idegen  légkörből 
táplálkozik  is,  sőt  még  ha  inkább  csupán  a  külső- 
ségekben —  a  lakás,  bútorok,  étkezés  stb.  fényűzésé- 
ben —  igyekezik  is  a  műveltebb  népeket  utolérni, 
az  önálló  nemzeti  cultura  kifejlődésére  is  hatalmas 
befolyással  lehet.  Példa  rá  az  orosz  ez  árok  udvara  az 
ő  franczia  szellemi  életével,  melyből  az  előkelő  orosz 
írók  egész  sora,  a  Puskinek,  SoUohubok,  Lermontowok 

nemzedéke  keletkezett.  Példa  Mária  Terézia  udvarának 
befolyása  is  a  magyar  testőr-ifjakra. 

Mátyás  semmi  áldozatot  nem  kímélt,  hogy  az  olasz 
tudósokat  és  művészeket  udvarába  vonja  s  Bonfini 
magasztalással  mondja  róla,  hogy  egészen  második 
Olaszországgá  igyekezett  tenni  Pannoniát.  E  mellett 
német,  olasz,  lengyel  lovagok  egész  raja  és  jövő-menő 
külföldi  követség  csapatjai  is  elárasztották  az  udvart  s 
természetes,  hogy  az  udvari  magasabb  körök  társalgási 
nyelve  főleg  az  olasz  és  latin  lehetett,  az  alsóbb  rendű 
kiséreté  s  a  cselédségé  pedig  rémítő  zagyvalék.  A  ma- 
gyar nyelvet  sem  mellőzték  ugyan  teljesen ;  Bonfini 
lantosokról  beszél,  a  kik  az  udvari  lakomákon  magyar^ 
vitézi  énekeket  adtak  elő,  sőt  azt  is  mondja,  hogy 
Beatrice  királyné  megtanult  magyarul  s  öcscsétől  is 
megkívánta,  hogy  tanuljon  meg.  De  az  udvari  légkör 
kétségkívül  egészen  olaszos  volt :  az  volt  nemcsak  a 
nyelv,  hanem  az  öltözet,  a  szokások  és  életmód  is.  A  ki 
műveltnek  óhajtott  látszani, "azt  kellett  elsajátítania; 
pusztán  magyar  nyelvvel  és  magyar  szokásokkal  vajmi 
korlátozva  mozoghatott  valaki  a  székváros  palotáiban 
s  vajmi  ósdi  legénynek  nézhették  az  udvari  körök.  — 
Nincs  alapunk  azzal  kecsegtetni  nemzeti  önérzetünket^ 
hogy  az  Olaszországból  behozott  cultura  itt  csupán 
egy  hasznos  szolgálatra  —  az  önálló  művelődés  meg- 
teremtésére —  lett  volna  hivatva,  tehát  csak  eszközül 
szolgált  volna,  egy  lépcsőül  a  történelmi  haladás  útján, 
a  magyar  nemzet  kifejlésének  czéljaira.  A  latin-olaszos 
műveltség  önmagában  volt  a  czél,  Budán  és  Visegrádon 
épen   úgy,   mint  Florenczben  vagy  Velenczében.  Sőt 

alig  lehetne  alapos  okunk  azon  szerényebb  eredmény- 
nyel is  dicsekedni,  hogy  a  budai  udvar  magyar  és  olasz 
elemei  között  az  ösazesimulás  oly  fokot  ért  volna  el, 
a  hol  többé  a  két  idegen  elem  egymással  nem  szemközt 
áll,  hanem  együttesen  halad  s  a  hol  az  egybeolvadásra 
már  több  az  eshetőség,  mint  az  összeütközésre. 

Mátyás  személyes  nagy  tekintélye  féken  tartotta 
ugyan  az  ellentétes  törekvéseket,  de  utódai  alatt  csak- 
hamar fölszínre  tört  az  a  nagy  ellentét,  mely  egyfelől 
a  magyarabb,  nemzetiesb,  szigorúbb  szokásokat  követő, 
de  faragatlanabb  elemek  s  másfelöl  a  finomultabb,  mű- 
veltebb, de  könnyebb  erkölcsöknek  hódoló  s  nemzeti- 
ségéhez kevésbbé  ragaszkodó  párt  között  már  Mátyás 
udvarában  is  lappanghatott. 

E  két  ellenkező  elem  századokon  át  megtartotta  jelle- 
mének alapvonásait ;  hol  kurucz  és  labancz,  hol  aulikus 
és  liberális  nevek  alatt  küzdött  egymás  zászlaja  ellen. 
Az  egyik  durvaságot,  műveletlenséget  s  korlátolt  lát- 
kört,  a  másik  elkorcsosodást,  a  nemzetiség  megtagadá- 
sát és  tányérnyalást  vetett  egymás  szemére.  S  mind  a  két 
vádban  volt  némi  igazság,  bár  túlzott  volt  mind  a  kettő. 

Csak  a  mi  korunkban,  talán  épen  a  folyton  folyó 
évek  során,  érjük  meg  azt,  hogy  e  régi  ellentét  valóban 
elsimuljon  s  a  nemzeti  művelődés  és  önállóság  össze- 
egyeztethetésébe  vetett  hit  általános  elismerést  talál- 
jon —  midőn  többé  sem  az  egyik  párt  túlzói  nem 
mernek  kicsinyléssel  tekinteni  a  nemzeti  művelődésért 
küzdők  fáradalmaira,  sem  a  másiknak  számbavehető 
elemei  nem  keresnek  nemzettagadást  a  nyugati  intéz- 
mények meghonosításában. 

Ha  Mátyás  királynak  a  tudományért  s  művészetért  tett 
áldozataival  több  volt  a  czélja,  mint  az,  hogy  egy  akkor 
divatos  udvari  fényűzést  is  megszerezzen  ő  magának  s 
hatalmát  és  gazdagságát  ezzel  is  hirdesse  a  bámuló 
Európa  előtt ;  ha  lelkében  egy  önálló  magyar  nemzeti 
cultura  megalkotásának  eszméje  fogant  volna  meg: 
nemes  álmai  századokkal  megelőzték  volna  korát, 
mert  a  nemzet  fejődése  csak  a  XIX.  században  vett  oly 
irányt,  hogy  amaz  álmok  megvalósulását  lehessen 
remélni. 

Ugy  hiszszük,  ily  tekintetben  nekünk,  mai  nemze- 
déknek nincs  mit  irigyelnünk  Mátyás  király  birodal- 
mától, de  azért  örökké  jól  esik  visszatekintenünk  dicső- 
ségére és  hatalmára. 

Csánki  müve  oly  olvasmány,  melyet  mind  tárgyáért, 
mind  előadásáért  teljes  élvezettel  olvashat  minden  ma- 
gyar ember. 

